
lar când va veni Acela, Duhul Adevărului, vă va călăuzi la tot 
adevărul. (loan 16, 13) 


Omul firesc nu primeşte cele ale Duhului lui Dumnezeu, căci 
pentru el sunt nebunie şi nu poate să le înţeleagă, fiindcă ele se judecă 
duhovniceşte. (1 Corinteni 2, 14) 


Ar fi trebuit să nu avem nevoie de ajutorul Sfintelor Scripturi, ci 
să avem o viaţă atât de curată încât harul Duhului să fi ţinut locul 
Scripturilor în sufletele noastre. Şi după cum Sfintele Scripturi sunt 
scrise cu cerneală, tot aşa ar fi trebuit ca inimile noastre să fi fost scrise 
cu Duhul Sfânt. (Sfântul loan Gură de Aur) 


A vorbi cu precizie despre acestea este cu putință numai 
acelora, care, pentru multa curăţenie a minţii lor, au primit de la 
Dumnezeu tot harul pe care-l pot primi oamenii. Căci pătrunzând cu 
ajutorul acestui har în noianul vederilor tainice, aceştia văd numai 
raţiunile celor scrise, dezbrăcate de veşmântul figurilor. (Sfântul 
Maxim Mărturisitorul) 


Pentru lămurirea celor care din lipsă de cercare a lor şi de 
neascultare de sfinţi nesocotesc lucrurile tainice ale Duhului, care sunt 
lucrate în cei ce viețuiesc după Duh, într-un chip mai presus de cuvânt şi 
sunt atătate prin fapte, nu dovedite prin cuvânt... (Sfântul Grigorie 
Palama) ° Ç : 


Şi prin împărtăşirea mai presus de fire de Duhul, prin har, 
mintea se face în întregime văzătoare, în chip tainic, a unor mari 
bunătăţi. (Sfântul Calist Patriarhul) 


Lucrurile cereşti se cunosc prin Duhul Sfânt, iar cele pământeşti 
prin minte. Cine vrea să cunoască pe Dumnezeu prin mintea lui, din 
ştiinţă, acela este în înşelare pentru că Dumnezeu este cunoscut numai 
prin Duhul Sfânt. (Cuviosul Siluan Atonitul) 


Şi când, în ascultare şi în linişte, se vor curăţi simţurile tale şi se 
va odihni mintea ta şi se va curăţi inima ta, atunci vei primi har şi 
luminarea cunoștinței. Vei deveni în întregime lumină, în întregime 
minte, în întregime străveziu. (Gheron Iosif) 


Omul are în sufletul lui o rațiune şi o libertate, dar ele nu pot 
funcţiona în modul deplin decât în unire cu Dumnezeu, decât 
adăpându-se de apa vie a Duhului dumnezeiesc. (Părintele Dumitru 
Stăniloae) 

Prefață 


Problematica ermineutică mă preocupă încă din perioada 
studiilor mele la Atena, unde am lucrat sub îndrumarea profe- 
sorului Savvas Agouridis. Este motivul pentru care îi închin acest 
prim rod mai important al strădaniilor mele în câmpul studiilor 
biblice. Mă folosesc de acest prilej pentru a-mi manifesta adânca 
recunoştinţă şi prețuirea pentru persoana marelui biblist, de ale 
cărui calități umane şi ştiinţifice excepționale am beneficiat şi 
mai beneficiez încă. 

Cursul de Ermineutică biblică pe care îl tin la Facultatea de 
Teologie Ortodoxă a Universităţii din Bucureşti în ultimii doi 
ani m-a ajutat să-mi materializez preocupările de până acum într- 
o primă lucrare, care se doreşte o contribuţie în direcția unei 
Ermineutici biblice ortodoxe. Ea nu se adresează, însă, numai 
studenților teologi, ci cred că poate interesa pe teologi şi pe preoți 
ca şi pe toți cei care sunt preocupați de problema înţelegerii sau 
a interpretării corecte a Sfintei Scripturi. 

Cititorul este rugat să țină seama de două obiective colate- 
rale ale lucrării, impuse de destinația ei didactică. Primul se referă 
la recuperarea şi cultivarea dispoziţiei studenților de a recurge 
la izvoare şi la descurajarea simultană a dependenței exclusive 
de manuale şi de cursuri. De aici, citarea extinsă a multor frag- 
mente din textele patristice şi chiar redarea unor fragmente în 
original. Al doilea obiectiv priveşte strict familiarizarea cu exegeza 
şi cu folosirea selectivă a bibliografiei auxiliare, de unde au rezultat 
pagini de exegeză şi analiză care ar fi putut fi omise într-o lucrare 
ce nu ar fi împlinit şi funcția didactică amintită. 


6 Pr. CONSTANTIN COMAN 


Nevoia recursului la textele fundamentale ale Bisericii şi 
reducerea la maximum posibil a folosirii teologiei de manual, 
repetitive, este un imperativ pe care va trebui să şi-l asume teo- 
logia contemporană românească şi pe care şi l-a propus progra- 
matic Facultatea de Teologie din Bucureşti. 

Prin antologia de față am dorit de asemenea să atrag atenția 
asupra faptului că recursul la Sfânta Scriptură şi la Sfinții Părinți 
poate fi afectat de criteriile ermineutice care dictează selecția. 
Nu este nici un secret faptul că selecția cu care mai operează încă 
teologia răsăriteană este tributară criteriilor ermineutice ale teo- 
logiei apusene. Sub povara acestei „moşteniri” nefaste teologia 
ortodoxă de şcoală ezită încă să-şi asume, de exemplu, întreaga 
Evanghelie după loan sau teologia paulină în ansamblul ei ca 
fundament al spiritualității şi al teologiei filocalice a unirii omului 
cu Dumnezeu. Încă mai dăinuie prejudecata că ceea ce înțele- 
gem noi prin spiritualitatea filocalică este un produs mai târziu 
al unei anume tradiţii creştine şi că se întemeiază mai puțin pe 
Evanghelia Mântuitorului Hristos şi mai mult pe scrieri teologice 
ulterioare tributare unor influențe de mediu cultural sau filoso- 
fic. Un alt exemplu elocvent pentru felul în care, prin preluarea 
din manual în manual, se perpetuează o anumită fundamentare 
biblică (pe versete, de obicei!) este acela care face ca adevărate 
tratate de ermineutică teologică, aşa cum sunt textele despre 
Sfântul Duh din Evanghelia după Ioan (cap. 14-16) sau capitolele 
1 şi 2 din Epistola 1 Corinteni să nu fie folosite nici acum de 
manualele de teologie dogmatică ca temeiuri biblice la capitolele 
despre cunoaşterea lui Dumnezeu, despre revelația lui Dumnezeu 
sau despre inspirația dumnezeiască. 

Din acelaşi imbold de a pune în circulaţie texte importante, 
dar şi din marea admirație pe care o nutresc față de cel mai mare 
exeget al Scripturilor şi față de profesorul meu, am adăugat lucrării 
mele două traduceri: un minunat cuvânt al Sfântului loan Gură 
de Aur către antiohieni despre De ce au fost date Scripturile după 

mult timp şi despre alcătuirea lumii şi câteva capitole din cartea 
profesorului Savvas Agouridis, Ermineutica textelor sfinte. 

Imaginea cu care am ilustrat coperta este cunoscuta repre- 
zentare iconografică intitulată Tronul Etimasiei. Pe un jilt cu perină 
este aşezată Evanghelia deasupra căreia stă un porumbel, simbol 
al Sfântului Duh. Singura rațiune a asocierii Evangheliei cu Duhul 
Sfânt şi nu cu Mântuitorul, cum este de obicei reprezentată în 
iconografie, ar putea fi aceea că Duhul Sfânt este Cel care face 
posibilă înțelegerea Evangheliei. Iar prezența scenei în ansamblul 
judecății de apoi sugerează însemnătatea vitală a interpretării 
corecte a Sfintei Scripturi pentru o viețuire care să conducă la 
rânduirea oamenilor în ceata celor binecuvântați. Ideea mi-a 
dat-o cartea lui Sorin Dumitrescu, Chivotele lui Petru Rareş şi 
modelul lor ceresc, pe care o amintesc aici nu pentru acest motiv, 
ci pentru că reprezintă aceeaşi pledoarie în domeniul ermine- 
uticii iconografiei ortodoxe, pe care o reprezintă lucrarea mea în 
domeniul ermineuticii biblice şi al ermineuticii teologice în ge- 
neral: Vederea duhovnicească sau vederea lui Dumnezeu în Duh 
este unicul temei al vorbirii despre lumea lui Dumnezeu, sau 
despre creațiea văzută dinspre Dumnezeu, fie că această vorbire 
este prin desen şi culoare, fie că este prin cuvânt scris. Indiferent 
de mijloacele de exprimare, teologhisirea nu poate fi produsul 
rațiunii umane autonome, ci ea se fundamentează pe vederea lui 
Dumnezeu, care nu este o metaforă şi nici rod al imaginației, ci 
este deschiderea reală a simţurilor duhovniceşti sau înțelegătoare 
ale omului spre lumea dumnezeiască prin lucrarea Duhului Sfânt. 

În încheiere vreau să mulțumesc familiei mele - în special 
soției mele - pentru suportul moral şi ajutorul pe care mi l-au 
dat la pregătirea manuscrisului în vederea publicării. 


20 mai, tm sărbătorii 
Sfinților Împărați Constantin şi Elena 


Introducere 


Lucrarea de faţă vine în întâmpinarea unei nevoi tot mai 
presant simțite în spaţiul studiilor biblice ortodoxe. Este vorba 
despre nevoia elaborării unei ermineutici biblice care să izvo- 
rască din specificul teologiei şi al spiritualității ortodoxe. Oricât 
de paradoxal ar părea, studiile biblice ortodoxe nu au ceea ce 
numim o ermineutică biblică care să le exprime. Pe de altă parte 
criza prin care trece, la nivelul metodei, şcoala biblică occiden- 
tală ne îndreptățește să credem că teologia ortodoxă poate oferi 
soluţia ieşirii din impas, tocmai încercând să aducă la suprafață 
o ermineutică biblică proprie, pe care să o propună ca alterna- 
tivă sau ca soluţie complementară şcolii exegetice apusene. 

Nu mai este nici un secret pentru nimeni faptul că teologia 
ortodoxă în general, prin urmare şi studiile biblice, sunt tribu- 
tare şcolii teologice occidentale. La data înființării instituțiilor 
de învățământ teologic universitar în spațiul ortodox, acesta 
avea o tradiţie de secole în Apus. Aşa încât generații întregi de 
teologi ortodocşi şi-au făcut ucenicia la Universitățile apusene. 
Marii teologi ortodocşi ai secolului al XX-lea — între care amin- 
tim pe George Florovski, Justin Popovici şi Dumitru Stăniloae — 
au vorbit insistent despre captivitatea babilonică a teologiei or- 
todoxe înțelegând prin aceasta tocmai tributul pe care teologia 
ortodoxă îl plătea teologiei apusene scolastice. Aceiaşi teologi 
au depus eforturi foarte mari pentru a rearticula teologia orto- 
doxă la sursele proprii şi pentru ai conferi o metodă proprie. 
Esenţial pentru cercetare ca şi pentru studiul sistematic este 

metoda. Aceasta este determinantă atât pentru mersul studiilor 
cât şi pentru finalitatea lor. Metodă înseamnă, între altele, 
raportarea la surse, creditarea surselor în funcție de autoritatea 
lor şi o ierarhie a acestora. Teologia apuseană ne-a împrumutat 
clişeul celor două izvoare ale credinței şi ale teologiei: Sfânta 
Scriptură şi Sfânta Tradiţie, cu care teologia ortodoxă a operat şi 
mai operează încă, înțelegând prin acestea două mărimi statice, 
obiective, autonome şi de autoritate supremă indiscutabilă. Nu- 
mai că aceste surse sau autorități ultime ale credinţei şi teologiei 
nu pot vorbi sigure: ele trebuie citite şi, prin urmare înțelese 
sau interpretate. În cele din urmă va trebui să acceptăm că ele în 
sine nu pot constitui decât în anumite condiţii baza autoritativă 
pentru discursul nostru teologic. Ele presupun un limbaj, iar 
limbajul presupune înțelegere şi interpretare. Prin urmare, de- 
terminanți sunt factorii care asigură o lectură şi o interpretare 
corectă a Scripturii sau a ceea ce numim monumente ale Sfintei 
Tradiţii, câte au fost codificate în vreun fel anume până la ora 
aceasta. Proliferarea la nesfârşit a sectelor care invocă Sfânta 
Scriptură ca unic şi indiscutabil izvor este o dovadă clară pen- 
tru orice om de bună credință a importanței pe care o reprezintă 
înțelegerea sau interpretarea Sfintei Scripturi şi, desigur factorii 
care sunt implicaţi în actul lecturii inteligibile a textelor biblice. 
De aici deducem cât este de important pentru teologie în gene- 
ral şi pentru teologia biblică în special să clarificăm condiţiile în 
care omul, aparținător oricărei epoci, poate citi cu şansa de a 
înţelege corect Sfânta Scriptură. Acesta este, de fapt, obiectivul 
ermineuticii biblice. 

Teologia ortodoxă mai nouă a renunțat în parte la clişeul 
celor două izvoare, reconsiderându-l din perspectiva unei înțe- 
legeri mult mai unitare şi mai dinamice a ceea ce numim Sfânta 
Tradiţie, dar şi a Sfintei Scripturi. Teologia Sistematică a fost cea 
care a reuşit cea dintâi emanciparea de sub presiunea acestor 
clişee, prin generaţia marilor teologi amintiți mai sus. Studiile 
biblice întârzie să facă acest lucru. 

În spaţiul ortodox românesc au apărut lucrări de ermine- 
utică biblică chiar începând cu sfârşitul veacului al XIX-lea!, 
deci imediat ce au apărut şcolile de teologie. O simplă analiză a 
cuprinsului lor şi compararea acestora cu manualele occidentale 
ne conving cât de tributare le sunt, Problema nu constă în aceea 
că manualele noastre folosesc bibliografe occidentală, ci în fap- 
tul că se limitează la perspectiva proprie teologiei occidentale şi 
nu arată nici cel mai mic interes pentru explorarea posibili- 


tăților proprii teologiei şi spiritualității ortodoxe în acest sens. | 


Repet, există diferențe teologice considerabile între tradiția 
răsăriteană şi cea apuseană. Dacă n-ar fi existat, nu s-ar fi ajuns 
la expresii atât de diferite în spațiul vieții liturgice şi bisericeşti 
în general. Chiar dacă percepem aceste diferențe numai în 
termeni pozitivi, suntem datori totuşi să clarificăm în ce măsură 
influențează dezvoltarea diferitelor discipline teologice, între 
care se înscrie şi ermineutica biblică. 

Mă voi referi la unul dintre cele mai răspândite manuale de 
Ermineutică biblică dinaintea celui de-al doilea război mondial, 
cel al arhim. Iuliu Scriban?. Prima observaţie pe care aş dori să o 
fac este aceea că din manualul respectiv şi din felul în care este 
abordată problematica ermineutică, reiese cu oarecare claritate 
faptul că autorul se raportează la textele biblice ca la nişte texte 
vechi care provin dintr-un mediu mult diferit de al nostru şi 
nimic mai mult. Prin urmare, problema pe care ar trebui să o 
rezolve Ermineutica este aceea de a oferi suficiente informații 
care să ajute pe cititor să înțeleagă aceste texte vechi, precum şi 
specificul lor. Desigur, textele conțin şi „adevăruri dogmatice şi 
morale” deosebite. Necesitatea ermineuticii biblice reiese, după 
cum afirmă luliu Scriban din următoarele trei considerente: 1. 
Vechimea cărților sfinte (,,...e foarte greşit a judeca ideile expri- 
mate şi faptele petrecute într-un mediu vechi, după ideile în 


1 Arhiereu Filaret Scriban, Sfințita Erminevtică, laşi, 1956; Prof. Vasile Ivano- 
vici, Ermineutica biblică, 1867; Dr. C. Chiricescu, Ermineutica biblică, Bucureşti, 
1895; Arhim. Iuliu Scriban, Manual de Ermineutică biblică, Bucureşti, 1911; Dr. 
Iustin Suciu, Ermineutică biblică, Arad, 1933. 

2 Ediţia a doua, Bucureşti, 1922. 

care trăim noi”); 2. Locul diferit în care au fost scrise („ele au 
fost compuse în Orient, care cu toate cercetările de până acum, 
tot nu e de ajuns de bine cunoscut”); 3. Limbile în care au fost 
scrise („toate cărțile biblice au fost scrise în limbi stinse astăzi, a 
căror mânuire e mai grea decât a celor de azi”). La acestea, 
autorul adaugă caracterul specific al Sfintei Scripturi, spunând: 
„Necesitatea Ermineuticii se vede nu numai din motivele expu- 
se mai sus, pe care le împarte cu alte discipline biblice, ci mai cu 
seamă din caracterul cărților Sfintei Scripturi. Sfânta Scriptură 
nu este o singură carte, ci mai multe, şi nu sunt scrise într-un 
timp, ci într-o lungă scurgere de timp. Autorii n-au scris toți 
într-un singur gen literar şi în aceeaşi formă. Unii au scris pro- 
ză, alţii poezie, alții au profetizat; unii au scris istorie, alții au 
dat învățături morale, alții au scris învățături dogmatice”. 

O trimitere la capitolele componente ale ermineuticii bib- 
lice, semnată de arhim. Iuliu Scriban va fi, cred, şi mai elocventă 
pentru ceea ce propune acesta. Conţinutul ermineuticii este 
împărțit în trei mari capitole, intitulate după cum urmează: 1. 
Teoria sensurilor Sfintei Scripturi (Clasificarea sensurilor posi- 
bile cu care operează textele biblice, împărțite în principal în 
două categorii: sensul literal sau istoric şi sensul tipic sau spi- 
ritual); 2. Euristica (sau Despre aflarea sensurilor, în care se 
vorbeşte Despre uzul vorbirii în Noul Testament, Despre con- 
text, Despre locurile paralele; Biserica şi tradițiunea ca organe 
ale interpretării; Despre analogii) şi 3. Proforistica (Formele de 
expunere ale sensului Sfintei Scripturi: Scolia, Glosa, Tractatul 
şi Comentariul). 

Desigur, toate aceste dificultăți sunt reale. Dar nu sunt 
singurele şi, după părerea noastră nici cele mai mari în calea 
înţelegerii cărților biblice. Ar urma în mod necesar, ca cineva 
care ajunge să cunoască foarte bine lumea în care au fost scrise 
cărţile biblice, formele literare, limbile şi mediul scrierii fiecă- 
reia să aibă acces, astfel, la înțelegerea corectă şi deplină a 
acestora. Or, lucrurile nu stau chiar aşa. 


3 Arhim. Iuliu Scriban, op.cit., p.13. 
4 Ibidem, p.14-15. 


ERMINIA DUHULUI 13 


Carenţele ermineuticii arhim. Scriban, ca şi ale celorlalte 
din vremea respectivă, care nu se deosebesc substanțial de a- 
ceasta, constau în faptul că nu iau în discuţie natura cuvântului 
biblic, mai concret natura dumnezeiască a acestuia. Înainte de a 
purcede la elaborarea unei ermineutici speciale cum este cea 
biblică, este firesc mai întâi să defineşti natura discursului 
Sfintei Scripturi. Noi credem şi mărturisim că Sfânta Scriptură 
prezintă cuvântul lui Dumnezeu, atât la nivelul conținutului cât 
şi la cel al formei. Nu este deloc uşor să înțelegem şi cu atât mai 
puţin să explicăm acest lucru. Dar credința Bisericii este aceasta: 
Sfânta Scriptură nu este un produs exclusiv uman, ci este o 
realitate divino-umană atât de complexă încât nu poate fi 
înțeleasă decât prin analogie cu taina însăşi a Întrupării Fiului 
lui Dumnezeu, cum afirmă marele teolog al veacului XX George 
Florovskis|„În aceasta constă minunea şi taina Sfintei Scripturi: 
ea este Cuvântul lui Dumnezeu în limbaj omenesc. Indiferent 
cum înțelegem inspiraţia, există un factor pe care nu putem să-l 
ignorăm. Sfintele Scripturi transmit şi păstrează Cuvântul lui 
Dumnezeu în limbaj omenesc... Ce este această inspirație nu se 
poate niciodată preciza cu claritate. Este vorba de o taină. Este 
taina comuniunii divino-umane... Dumnezeu a vorbit cu ade- 
vărat omului şi omul a auzit şi a înţeles. Limbajul omenesc 
nu-şi pierde caracteristicile sale naturale pentru a deveni purtă- 
tor al descoperirii dumnezeieşti. ... Tot ceea ce este omenesc nu 
este anulat de inspirația dumnezeiască, ci este transfigurat... Lim- 
bajul omenesc nu trădează şi nici nu micşorează cu ceva stră- 
lucirea relației, nu limitează puterea Cuvântului lui Dumnezeu. 
Cuvântul lui Dumnezeu este exprimat corect şi potrivit în cu- 
vinte omeneşti... În cuvântul omenesc suflă Duhul dumneze- 
iesc şi în felul acesta este posibil ca omul să pronunţe cuvintele 


lui Dumnezeu, să vorbească despre Dumnezeu.” | Am reprodus _ 


acest lung citat pentru a se observa mai bine, prin contrast, 
faptul că ermineutica biblică la care ne referim nu ia în calcul 
tocmai esenţialul în ceea ce priveşte natura cuvântului biblic. 


5 Teupyiov @kopótoxu, 'Ayia Thai, Exxinola, Iapáðoon, @eooa)ovixn, 1976, p.24-25. 

Sunt sigur că aceeaşi credință o mărturiseau şi autorii 
manualelor de ermineutică la care ne referim, numai că ea nu se 
reflectă în respectivele manuale. Acest lucru nu se explică decât 
prin faptul că toate sunt inspirate de manualele occidentale, 
care reflectă o teologie mult mai secularizată decât cea a 
Rășăritului ortodox. 

| Dacă Biblia este întâi de toate Cuvântul lui Dumnezeu, 
atunci greutatea principală în a o înțelege nu provine din obsta- 
colele pe care le ridică expresia umană sau limbajul uman — care 
într-adevăr este supus timpului şi mediului respectiv —, ci o 
reprezintă în primul rând posibilitatea receptării inteligibile a 
Cuvântului lui Dumnezeu din Scriptură. 

Prin urmare, | problema Ermineuticii biblice nu poate fi 
redusă la explorarea limbajului de comunicare dintre oameni 
aparținând unor epoci diferite — acesta poate fi obiectivul 
ermineuticii laice, dacă ne este îngăduită expresia -, ci trebuie să 
se ocupe, întâi de toate, de descifrarea limbajului de comunicare 
dintre Dumnezeu şi oameni. Or, aşa cum putem constata, în 
manualul de Ermineutică la care ne-am referit nu există nici o 
preocupare în acest sens. Autorul vorbeşte la un moment dat 
despre ceea ce el numeşte calitățile interpretului, pe care le îm- 
parte în morale şi intelectuale, şi între care enumeră: credința, 
dispoziția meditativă, modestia sau umilința, integritatea mora- 
vurilor şi sfințenia vieții, afirmând la un moment dat următoa- 
rele: „Motivul pentru care această calitate este necesară este că a 
studia Scriptura, a expune credincioşilor învățăturile ei, a le a- 
păra înseamnă a trăi cu Dumnezeu neîncetat, iar de Dumnezeu, 
şi prin urmare de înțelegerea Scripturii, nimic nu îndepărtează 
mai mult decât tocmai viciul şi păcatul“. Dar aşa cum vom 
vedea, analizând unele texte patristice fundamentale pentru 
această temă, lucrurile sunt mai complexe. 

Lipsa principală a acestei ermineutici este ignorarea fac- 
torului dumnezeiesc atât ca prezență efectivă la nivelul discur- 
sului biblic cât şi Ia nivelul analizei sau exegezei textului biblic, 


6 Arhim. Iuliu Scriban, op.cit., p.19-20. 

ca o condiţie fără de care înțelegerea nu este posibilă, iar şansele 
de nereuşită sunt foarte mari. Dacă ar fi să caracterizăm cu un 
termen sugestiv situația pe care o ilustrează manualul de Ermi- 
neutică în discuţie, cred că am putea vorbi de ceea ce aş numi 
arianism biblic, determinat de lipsa considerării dimensiunii 
dumnezeieşti a Scripturii, sau, poate mai exact de ceea ce G. 
Florovski numeşte nou nestorianism?. Sintagma poate fi folosită 
atât pentru a caracteriza Ermineutica analizată cât şi pe cele din 
care aceasta se inspiră nevinovat şi academic. Conform viziunii 
lui G. Florovski şi conform credinței noastre, cuvântul Scripturii 
nu este cuvântul omenesc ajutat (prin inspirație) de Dumnezeu, 
ci este îngemănarea Cuvântului lui Dumnezeu cu cel omenesc, 
îngemănare sau unire ce nu poate fi înțeleasă decât în termenii 
unirii ipostatice în persoana Mântuitorului Hristos. 

Ermineutica biblică de care vorbim se limitează, aşadar, la 
considerarea şi evaluarea elementului uman al Scripturii. Chiar 
dacă nu mărturiseşte acest lucru şi chiar dacă nu l-ar recu- 
noaşte, în eventualitatea unei confruntări, el este demonstrat de 
conţinutul ca atare al manualului. Acest gen de ermineutică 
biblică a dominat şi încă mai domină teologia occidentală şi 
chiar teologia ortodoxă. Ea se înscrie într-o tradiție teologică 
generală reflectată în egală măsură şi în celelalte discipline 
teologice. Este vorba despre efectul unei teologii care nu poate 
percepe unirea creatului cu necreatul, care vorbeşte despre un 
har dumnezeiesc, dar îl consideră ca aparținând ordinii create, 
care vorbeşte despre intervenţia lui Dumnezeu în istorie dar 
numai în cazuri extraordinare şi de o manieră extraordinară, 
evident minunată, spectaculoasă. Voi da aici exemplul Istoriei 


7 George Florovski, op.cit., p.46: „Este o amăgire să credem că ereziile hristo- 
logice din trecut nu mai au nici o legătură cu situaţia de astăzi, scrie teologul 
rus. În realitate, acestea se continuă şi se repetă în dezbaterile din zilele noas- 
tre. Omul contemporan nouă în mod voit sau inconştient este atras de exage- 
rarea nestoriană, adică nu acceptă Întruparea ca eveniment hotărâtor. Nu 
îndrăzneşte să creadă că Hristos este persoană dumnezeiască. Caută un izbă- 
vitor omenesc, care numai să fie ajutat de către Dumnezeu. Este interesat mai 
curând de psihologia umană a Mântuitorului decât de taina iubirii dumneze- 
ieşti, deoarece, în ultimă analiză crede cu optimism în demnitatea omului.” 

Bisericeşti Universale sau locale, unde este evidentă aceeaşi 
tendință de ignorare a prezenţei şi lucrării lui Dumnezeu în 
istoria Bisericii şi de considerare a acestei istorii numai din 
perspectiva factorului uman. Citim tratate de istorie universală, 
în care este prezentată istoria Bisericii lui Hristos de la înteme- 
ierea ei şi până astăzi şi nu întâlnim nici un loc în care să se 
vorbească despre Dumnezeu ca parte a acestei istorii, deşi la 
Dogmatică învăţăm despre natura divino-umană a Bisericii, 
deşi definim Biserica Trup al lui Hristos etc. În consecință, dacă 
lucrurile stau aşa, putem vorbi aici despre un nestorianism 
eclesial. Biserica nu este o realitate umană în care intervine 
Dumnezeu în diverse feluri, ci este prezența însăşi a lui 
Dumnezeu în istorie. Şi pentru a ne convinge că şi acest gen de 
istorie bisericească este recent şi împrumutat, voi aminti ca 
model de istorie a Bisericii cartea Faptele Apostolilor, în care 
este consemnată prezența şi lucrarea Duhului Sfânt ca factor 
constitutiv al istoriei bisericeşti înseşi, sau Vieţile Sfinților, în 
care Dumnezeu este parte, personaj activ în viaţa sfinților. Am 
dat exemplul Istoriei Bisericii pentru că este cel mai uşor de 
înţeles, dar acelaşi lucru s-a întâmplat cu mai toate disciplinele 
teologice. Acelaşi lucru se întâmplă şi cu studiile biblice. Chiar 
şi unele recente tratate de introducere în cărțile noutestamenta- 
re sunt tributare aceleaşi perspective secularizate, în care facto- 
rul dumnezeiesc nu apare sau nu este luat în calcul. 

Dacă Sfânta Scriptură presupune comunicarea dintre 
Dumnezeu şi oameni, vorbirea lui Dumnezeu către oameni, 
atunci şi erminia Sfintei Scripturi este condiționată de această 
comunicare. Părinţii Bisericii cred că nu poti înțelege ceva ce nu 
ai experiat, cu atât mai mult cu cât tot ceea ce ține de 
Dumnezeu şi de lucrarea Acestuia de mântuire a omului este în 
afara experienței comune a omului. Exegeza cuvântului biblic 
este condiționată de experiența dumnezeirii. lar Ermineutica 
biblică va trebui să explice condițiile în care omul poate aborda 
nu numai vorbirea despre o experiență a dumnezeirii ci chiar 
actul însuşi al experienței dumnezeirii care este discursul biblic. 
Întâlnirea cu Biblia este întâlnirea cu Dumnezeu în Cuvântul 

lui. În aceste condiţii, ermineutica biblică va trebui să țină 
seama de condiţiile care fac posibilă întâlnirea sau comuniunea 
adevărată dintre om şi Dumnezeu. 

Pentru o bună perioadă de timp şi datorită dificultăților 
prin care avea să treacă teologia românească în perioada regi- 
mului comunist, preocupările în câmpul ermineuticii au fost 
foarte firave. Întâlnim elemente de ermineutică biblică în manu- 
alele de Studiul Noului Testament pentru seminarii sau pentru 
institutele teologice. Mă voi opri, pentru o scurtă analiză, la 
manualul Pr. Prof. loan Constantinescus, care include o Ermi- 
neutică biblică — desigur, în puține pagini. Intenţia este numai 
de a vedea în ce măsură lucrurile au evoluat şi în ce direcție. 
loan Constantinescu defineşte ermineutica astfel: „Ermineutica 
biblică este teoria interpretării corecte şi complete a textelor 
inspirate ale Sfintei Scripturi”?. Dacă prin „inspirate” autorul ar 
înțelege ceea ce înțelegea mai sus G. Florovski, atunci definiția, 
deşi foarte scurtă, ar putea satisface într-o măsură oarecare. Dar 
să vedem conţinutul. În ceea ce priveşte necesitatea studierii 
ermineuticii, I. Constantinescu preia într-o formulare proprie 
aceleaşi motive enumerate de I. Scriban; vechimea, limba şi 
mediul. „Elaborată în împrejurări istorice diferite, în alt mediu, 
cu oameni şi obiceiuri mult deosebite de vremea noastră... 
Sfânta Scriptură a fost scrisă în limbi vechi, străine, dintre care 
unele nu se mai vorbesc astăzi... Sfânta Scriptură este elaborată 
în Orient, este o carte orientală cu un stil figurativ, încărcat de 
simboluri, metafore, cu anevoie de descifrat” În plus, „învăță- 
turile de credință şi morală cuprinse în ea nu pot fi pătrunse 
fără o pregătire corespunzătoare”10. Relevantă este aprecierea 
conform căreia Sfinţii Părinți nu aveau nevoie de o disciplină 
ajutătoare pentru înțelegerea Sfintei Scripturi deoarece „au trăit 
în timpuri mai apropiate de epocile cărţilor biblice, cunoşteau 
temeinic limbile în care s-au scris acestea, erau familiarizați cu 


° Pr. Prof. loan Constantinescu, Ermineutica biblică în Studiul Noului Testament, 
Editura IBMBOR, Bucureşti, 1981, p.385-440. 

° Ibidem, p.385. 

10 Ibidem, p.286. 

împrejurările istorice şi obiceiurile acelor timpuri şi cu interpre- 
tarea apostolică a cărților sfinte”. După cum vedem, nu se 
schimbă nimic în abordarea Ermineuticii, I. Constantinescu 
socotind că greutățile pe care ermineutica trebuie să ne ajute să 
le depăşim pentru a înțelege Sfânta Scriptură privesc numai 
diferența de limbaj datorată distanţei de timp şi diferenţelor de 
mediu cultural. |De altfel, şi Erminuetica părintelui I. Constan- 
tinescu are aceleaşi trei mari capitole: 1. Teoria sensurilor Sfintei 
Scripturi; 2. Euristica sau aflarea sensurilor Sfintei Scripturi; 3. 
Proforistica sau expunerea sensurilor Sfintei Scripturi. Este, de 
fapt, un rezumat al ermineuticii arhim. Iuliu Scriban. Şi unul şi 
celălalt dintre autorii menționați invocă autoritatea exegetică a 
Sfinţilor Părinți ca normativă pentru exegeza Sfintei Scripturi. 
Dar temeiul în baza căruia se recunoaşte această autoritate a 

o Părinților Bisericii este unul convențional şi insuficient: întrucât 
aceştia] „viețuind mai aproape în timp de Domnul Hristos şi de 
Apostolii Săi au moştenit învățătura creştină şi modul autentic 
de a înţelege Sfânta Scriptură, au cunoscut mai bine obiceiurile 
şi împrejurările istorice în care s-au scris cărțile Sfintei Scripturi. 
Deci, ei au fost cei mai competenți şi mai autorizați întru des- 
cifrarea sensului adevărat al cărților respective”12. Observațiile 
făcute asupra Ermineuticii lui Iuliu Scriban sunt valabile şi 
privitor la Ermineutica lui I. Constantinescu. Avem de-a face cu 
o abordare secularizată, care ignoră natura dumnezeiască a lim- 
bajului biblic, abordare interesată în exclusivitate de descifrarea 
mecanismelor limbajului omenesc al vremurilor în care sunt 
scrise cărțile biblice. 

O foarte recentă încercare o datorăm Pr. Prof. Dr. Mircea 
Basarab, care a publicat o Ermineutică biblică în anii '90. În 
mare, şi acest manual urmează aceeaşi tematică, rămânând fidel 
ermineuticilor anterioare. Toate aceste manuale, în ciuda faptu- 
lui că reprezintă fără îndoială o evoluţie, rămân fidele mode- 
lului inițial, care îndrăznim a spune, nu reflectă o ermineutică 
ortodoxă. Şi pentru a nu fi acuzat de confesionalism, într-o 


11 Ibidem, p.386. 
12 Ibidem, p.417. 

lucrare care se doreşte academică, am să afirm faptul că er- 
mineutica biblică este inevitabil cea mai confesională dintre 
disciplinele biblice. Dacă acceptăm că există diferenţe teologice 
importante între principalele confesiuni creştine la nivelul abor- 
dării capitolelor importante ale credinței şi teologiei creştine, 
atunci va trebui să acceptăm că există în mod, necesar şi ermi- 
neutici diferite. Am să dau un singur exemplu: dacă înțelegerea 
harului lui Dumnezeu, şi prin urmare înțelegerea prezenței şi 
lucrării lui Dumnezeu în istorie şi în lume diferă categoric în 
teologia ortodoxă față de teologia romano-catolică, iar Sfânta 
Scriptură este o astfel de prezenţă, atunci va trebui să acceptăm 
că diferă şi felul în care noi înțelegem ce este, de fapt Sfânta 
Scriptură şi în ce condiţii poate omul pătrunde limbajul biblic. 

Toate aceste manuale de ermineutică biblică presupun, dar 
nu dezvoltă o anume înțelegere a ceea ce este Scriptura, sau a 
ceea ce reprezintă textele biblice. Or, fundamental pentru iden- 
tificarea şi expunerea sistematică a condițiilor în care cineva 
poate citi inteligibil Biblia sau a principiilor de interpretare este - 
tocmai definirea naturii înseşi a textelor biblice şi a Sfintei 
Scripturi în întregul ei.)Nu poti să afli cum poate fi interpretată 
corect Scriptura dacă nu vei spune mai întâi ce este Scriptura 
prin raportarea la limbajul uman în general şi la expresiile lui 
scrise. Profesorul Agouridis este primul care încearcă acest lu- 
cru introducând capitolul „Cuvântul lui Dumnezeu” în lucrarea 
la care ne vom referi mai jos. 

Nici în afara spațiului românesc nu cunosc să se fi dez- 
voltat prea mult studiile de ermineutică biblică. Totuşi, o abor- 
dare cu totul diferită o reprezintă lucrarea Ermineutica textelor 
sfinte a cunoscutului biblist grec Savvas Agouridis, apărută 
într-o primă ediție în anul 1979:3 şi reeditată cu îmbunătățiri în 
anul 200014. Manualul profesorului Agouridis părăseşte defi- 
nitiv şi complet modelul vechi şi propune o abordare proprie, 
în care o bună parte reprezintă prezentarea critică a istoriei 


13 Zâppa °Ayoup(6n, 'Epunveveurr) rv iepâv repévuv, 'A0ñva, 1979, 360p. 
14 Xóa 'Avovpin, 'Epunvevrui röv iepcăv kepénov. Ilpofhijuata- pedoboi 
épyaoíaç or ¿ounveíz rôv Tpaóóv, Ava, p.424. 

exegezei (p.97-322), începând cu exegeza în lumea greacă şi 
iudaică şi sfârşind cu noile metode aplicate în studiul Sfintei 
Scripturi. Ermineutica prof. Agouridis aduce o contribuție im- 
portantă prin aceea că ia în discuție cadrul referențial al Scrip- 
turii, părăsind teza evidentă în celelalte ermineutici, conform 
căreia Scriptura reprezintă o mărime în sine, autonomă, uşor de 
absolutizat şi de mitizat. Prima parte a acesteia este consacrată 
Locului Sfintei Scripturi în gândirea şi viață ortodoxă (p.31-95), 
unde se discută teme esențiale pentru înțelegerea naturii Sfintei 
Scripturi, a ceea ce este de fapt Sfânta Scriptură, precum: 
Canonul, Autoritatea Scripturilor şi baza teologică a acesteia — 
inspiraţia; Tradiţie şi erminie; Folosirea Sfintei Scripturi în cul- 
tul divin. Este evidentă emanciparea Ermineuticii prof. Agou- 
ridis de cercul strâmt şi asfixiant al considerării Scripturii în 
sine şi deschiderea ei spre spaţiul bisericesc. În acelaşi sens, nu 
mai avem de-a face cu imaginea exegetului izolat — eventual în 
bibliotecă - care încearcă pătrunderea înțelesurilor Scripturii, 
având la îndemână tot instrumentarul tehnic necesar, ci imagi- 
nea unui complex întreg de factori care aşază Scriptura într-un 
context mult mai dinamic şi, desigur, mult mai greu de contro- 
lat. Contextul general în care s-a născut Biblia este cel al lumii 
antice, marcată de cultura şi spiritualitatea ei proprie, dar există 
un context imediat, absolut determinant pentru geneza şi pen- 
tru înţelegerea Scripturilor care este Biserica lui Hristos, reper 
ermineutic ultim. Dacă există dificultăți în a înțelege limbajul 
lumii antice, datorită distanței de timp şi de spațiu, precum şi 
diferențelor paradigmei culturale, care rămân totuşi în limitele 
aceleaşi istorii a evoluției umane, cu cât mai mari sunt dificul- 
tăţile pe care le ridică limbajul unei lumi cu totul noi, care este 
Biserica şi care implică nu numai factorul uman şi lumea cunos- 
cută şi accesibilă acestuia, ci şi factorul dumnezeiesc, cu lumea 
şi adâncurile acestuia, inaccesibile naturii umane în starea ei 
iniţială. Acest aspect va fi confirmat şi întărit de ultima parte a 
lucrării, în care autorul, sub titlul Probleme ermineutice tratează 
teme precum: Puncte de plecare pentru o Ermineutică ortodoxă; 
Tradiţia ca purtător şi garant al adevărului revelat şi Taina 

Cuvântului dumnezeiesc (p.323-422). Ermineutica prof. Agouri- 
dis nu se vrea o Ermineutică biblică ortodoxă, ci mai curând o 
problematizare în direcția unei astfel de ermineutici, prin ra- 
portarea la istoria exegezei şi mai ales cu referire la dezbaterile 
foarte vii pe teme ermineutice din prima jumătate a secolului al 
XX-lea, cu precădere în teologia occidentală (Vezi spaţiul extins 
acordat ermineuticii bultmaniene demitologizante şi aşa-zisei 
Noi ermineutici, care a urmat aceleia). Este relevant în acest 
sens capitolul intitulat. Puncte de plecare (sau premise) pentru o 
ermineutică ortodoxă. Prof. Agouridis mărturiseşte el însuşi fap- 
tul că întreg manualul se află sub semnul problematizării de 
început, al încercării aşezării unei temelii. Cel mai important lu- 
cru pe care îl propune şi îl şi realizează la nivelul posibilităților 
actuale este evaluarea constructivă a istoriei exegezei, din care 
ar putea rezulta criteriile fundamentale ale unei ermineutici 
ortodoxe. Dar lucrarea aceasta de evaluare este una foarte 
complexă şi, după mărturisirea prof. Agouridis, suntem încă 
departe de a o realiza. „Am consemnat în Prologul acestei lu- 
crări motivele pentru care nu suntem încă pregătiţi să expunem 
sistematic, cu pretenția plinătății sintezei şi a exactității, o 
tradiţie atât de îndelungată şi bogată. Nu numai că lucrarea în 
sine este foarte dificilă, ci sunt necesare forțe noi pregătite 
pentru realizarea unei sinteze a întregului”15. 

În consecință, şi cu oarecare modestie, prof. Agouridis îşi 
propune să cerceteze „unele premise importante pentru o Er- 
mineutică ortodoxă a textelor sfinte. Spun câteva — se justifică 
profesorul —, deoarece lipsa unor studii mai extinse şi mai de 
fond privitor la rolul Sfintei Scripturi în viața Bisericii nu ne 
permite nici o abordare exhaustivă şi nici poziţii definitive. A- 
vem însă obligația să oferim tinerilor ceea ce avem noi mai bun, 
pentru ca aceştia să înainteze de unde am ajuns noi, la nivele 
mai profunde şi mai sistematice în ceea ce priveşte studiul 
acestor dificile teme”i6. În direcția unei Ermineutici ortodoxe 
Prof. Agouridis are câteva contribuţii hotărâtoare, pe care vom 


15S. Agouridis, op.cit. (cităm din ultima ediţie), p.356. 
16 Ibidem, p. 356-357. „sita 

încerca a le trece pe scurt în revistă. Ca o remarcă generală, el 
reuşeşte, cu un simț foarte dezvoltat al istoriei, să recupereze 
contextul sau mediul în care au apărut cărțile biblice şi legă- 
turile vitale ale Scripturii cu acest mediu. Prof. Agouridis are 
forța extraordinară, caracteristică în general perspectivei orto- 
doxe, de a vedea lucrurile în unitatea lor şi de a sonda resor- 
turile dinamice ale unității şi ale coerenţei realității istorice în 
ansamblul ei, ale istoriei în ansamblul ei. În acest fel, el recon- 
stituie nu numai relaţia imediată, organică şi vitală a Sfintei 
Scripturi cu istoria poporului lui Dumnezeu, vechiul şi noul 
Israel - Biserica, ci chiar ancorarea Sfintei Scripturi în istoria 
generală a omenirii, o dată cu afirmarea dimensiunii universale 
a iconomiei dumnezeieşti. Acest lucru este de maximă impor- 
tanță, mai ales dacă îl comparăm cu nefirescul abordării izolate 
a Sfintei Scripturi, ca realitate absolută, suficientă sieşi, izvor 
unic al autorității pentru viața şi credința creştinilor, pe care o 
întâlnim nu numai în spaţiul protestant, ci evident reflectată şi 
de Ermineuticile „ortodoxe” la care ne-am referit mai sus. 
Profesorul grec este ajutat în recuperarea acestui aspect 
fundamental de analiza critică pe care o face istoriei exegezei de 
la începuturile ei şi până în zilele noastre. Acesta este motivul 
pentru care acordă acestei retrospective istorice un spațiu extins 
în Ermineutica sa, tocmai pentru a demonstra că viziunea pe 
care o propune are un solid fundament în istoria exegezei. 
Argumentul prof. Agouridis este întotdeauna istoria. Sfânta 
Scriptură este expresie dar şi parte integrantă a istoriei, întâi de 
toate a istoriei poporului lui Dumnezeu, sau mai corect spus a 
dialogului lui Dumnezeu cu poporul Său, dialog desfăşurat în 
planul istoriei, şi, prin extensie, a istoriei general umane, în mă- 
sura în care istoria poporului lui Dumnezeu este parte a istoriei 
general umane. Odată deschisă această perspectivă generoasă, 
prof. Agouridis realizează deschiderea Sfintei Scripturi şi recu- 
perează relația organică a acesteia cu istoria sfântă, cu viața 
Bisericii şi în special cu Dumnezeiasca Euharistie, expresie ple- 
nară a evenimentului eclesial. Aşa se explică faptul că între 
premisele principale pentru o ermineutică ortodoxă, domnia sa 

enumeră: 1. Comunitatea Euharistică; 2. Lumea ca istorie; 3. 
Întoarcerea spre om dar şi spre istorie; 4. Dimensiunea esha- 
tologică; 5. Raportarea Ermineuticii la întregul reprezentat de 
experiența ermineutică istorică. 

Spațiul acestei introduceri nu ne permite însă să dezvoltăm 
pe larg aceste propuneri ale teologului biblist grec, dar vom 
încerca să reținem câteva aspecte, sperăm relevante. Vom face 
mai întâi constatarea că prof. Agouridis nu face nimic altceva 
decât să actualizeze perspectiva ermineutică patristică. Aşa cum 
vom vedea în lucrarea de față, Sfântul loan Gură de Aur este cel 
care afirmă cu tărie faptul că Scriptura nu este singura cale şi, 
mai ales nu este cea dintâi şi, chiar mai mult, nu este cea mai 
bună (!), prima fiind vorbirea directă a lui Dumnezeu cu oame- 
nii, despre care dă mărturie Scriptura însăşi. O altă cale este 
aceea a vorbirii lui Dumnezeu prin creație ca şi prin istoria în- 
săşi, pe care acelaşi Sfânt Părinte o aşază cel puţin pe picior de 
egalitate cu vorbirea prin intermediul scrierilor. În fine, vom 
mai aminti dimensiunea eshatologică, extrem de importantă 
atât în evaluarea istoriei cât şi a Sfintei Scripturi din punct de 
vedere al gnoseologiei teologice. Dumnezeu este accesibil expe- 
rienței umane în istorie într-o măsură nedeplină, urmând ca să 
ajungă la cunoaşterea deplină care este cea de la sfârşit, din 
veacul viitor, „la arătarea negrăită a lui Dumnezeu”, când tai- 
nele dumnezeieşti „se vor arăta tuturor în chip vădit”, după 
expresia Sfântului Grigorie Palama. 

Pentru prof. Agouridis, Dumnezeiasca Liturghie este un 
reper ermineutic esențial, un cadru general pentru înțelegerea 
Sfintei Scripturi şi o premisă fundamentală pentru o ermineu- 
tică ortodoxà17. Şi aceasta nu numai pentru că Liturghia foloseşte 
lecturi biblice şi se raportează la întreaga istorie biblică, ci 
pentru că reprezintă o actualizare a acestei istorii la care-i face 
părtaşi pe participanți. lată modul dinamic în care înțelege 
profesorul grec funcţia ermineutică a Dumnezeieştii Liturghii, 
datorată recapitulării istoriei consemnată de Scripturile Sfinte. 


17 Ibidem, p.357 ş.u. 

„Tainele Bisericii şi în mod special Euharistia nu sunt nimic 
altceva decât reprezentări dramatice (actualizări) ale lucrărilor 
mântuitoare ale lui Dumnezeu în istorie, despre care vorbeşte 
Scriptura... Reprezentarea dramatică (sau dramaturgică, dacă 
nu sperie termenul - n.n.) a morții şi Învierii lui Hristos în 
Dumnezeiasca Liturghie, având ca prolog apariția Lui în lume 
prin propovăduire, cu lecturile din Vechiul şi Noul Testament, 
cu trimitere la deplinătatea revelației dumnezeieşti şi a adevă- 
rului, nu este o simplă reprezentare a unor evenimente din 
trecut, care pot fi prezentate din rațiuni didactice în prezent... 
Este vorba despre o reprezentare dramatică (actualizare) a 
întregii istorii a mântuirii, ca lucrare mântuitoare inițială a lui 
Dumnezeu în trecut, ca realizare sacramentală (tainică) din nou, 
cu participarea noastră în prezent, şi ca speranță a împlinirii ei 
la dimensiuni istorice şi universale în viitor. De altfel, invocarea 
Duhului Sfânt „peste noi şi peste cinstitele daruri” nu înseamnă 
că Duhul este continuu prezent în Biserică, din moment ce El 
Însuşi o constituie, ci arată exact prezența lui Dumnezeu prin 
Duhul Său în Biserică, ca lucrând din nou în mijlocul poporului 
Său ceea ce în trecut lucra prin Fiul Său, lisus Hristos"!8. Impor- 
tanja ermineutică a Dumnezeieştii Liturghii este pentru prof. 
Agouridis capitală: „Liturghia Euharistică şi Sfânta Scriptură 
reprezintă acelaşi lucru, adică înțelesul mântuirii poporului lui 
Dumnezeu într-o istorie care are trecut, prezent şi viitor. Orice 
altă considerare ermineutică a Scripturilor ar scoate pe teologul 
ortodox în afara comunității euharistice şi ar transforma Scrip- 
tura din carte a Bisericii, adică a istoriei mântuirii poporului lui 
Dumnezeu, într-o lectură religioasă particulară. Trebuie subli- 
niat în mod deosebit aici evenimentul invocării Duhului Sfânt 
asupra comunității şi a darurilor euharistice. Cu alte cuvinte, 
comunitatea luminată şi plină de harul Duhului participă efec- 
tiv la lucrarea mântuitoare a lui Dumnezeu, care are trecut, 
prezent şi viitor, şi prin urmare, această comunitate constituie 
cadrul şi atmosfera în care este posibilă înțelegerea corectă 


18 Ibidem, p.358-359. 

pentru Biserică a Scripturilor. Adică exegetul, numai ca expo- 
nent al Duhului comunității euharistice, se află în direcţia reve- 
lării corecte a sensului textului sfánt”19. Dumnezeiasca Liturghie 
este o premisă fundamentală pentru ermineutica biblică pentru 
că este o altă fereastră deschisă spre aceeaşi realitate pe care o 
exprimă sau despre care vorbeşte Scriptura. „Scriptura şi Litur- 
ghia constituie o unitate. Nu numai pentru că Liturghia este 
legată de la început până la sfârşit de limbajul biblic, ci pentru 
că în Liturghie poporul vede şi trăieşte ceea ce a fost învăţat 
prin intermediul catehizării din Biblie."20 Am insistat atâta pe 
importanța ermineutică a Liturghiei, tocmai pentru a pune în 
evidență gravitatea omiterii complete a acesteia din ermineu- 
ticile la care ne-am referit anterior. 

Dar, aşa cum semnalam deja, prof. Agouridis nu se limi- 
tează numai la comunitatea euharistică, ci extinde deschiderea 
spre întreaga istorie, spre viața întregii omeniri. Dumnezeiasca 
Liturghie, ca şi viața Bisericii în întregimea ei nu se adresează 
numai celor dinăuntrul Bisericii, ci a avut întotdeauna şi are o 
deschidere universală, ecumenică. Biserica este aluatul euharis- 
tic menit să dospească toată frământătura lumii, să transfigu- 
reze lumea şi istoria. Biserica a fost dintru început o realitate 
misionară. „Şi când vorbim despre misiune - scrie S. Agouridis 
— vorbim despre activitatea comunității euharistice în lume ca 
realitate istorică; este efortul de a lumina lumea cu adevărul şi 
de a o schimba pentru a putea trăi corect în prezent şi pentru a 
spera corect în viitor. Acest lucru se realizează prin încorpo- 
Tarea istoriei omenirii în istoria mântuirii, a comunității umane 
în comunitatea Împărăției lui Dumnezeu”2!. Mai mult decât 
atât, pentru S. Agouridis, istoria generală a omenirii împreună 
cu cea a cosmosului întreg, a întregii creații a lui Dumnezeu 
este, după cum afirmă cu tărie şi Sfântul loan Gură de Aur, un 
reper ermineutic esenţial, în egală măsură. Pentru Răsăritul 
ortodox, scrie teologul grec, „Dumnezeul Scripturii şi al comu- 


39 Ibidem, p. 359-360. 
> Ibidem, p.361. 
2 Ibidem, p.362. 

nității euharistice este acelaşi cu Dumnezeul istoriei umane, 
acelaşi Dumnezeu al poporului lui Dumnezeu nu s-a lăsat pe 
Sine nemărturisit în experiența comună istorică şi în gândirea 
oamenilor... În felul acesta, experiența general-umană a lumii, 
istoria umană cu tot ceea ce implică ea se transformă într-o altă 
premisă esențială pentru o ermineutică ortodoxă a credinței, aşa 
cum este exprimată în Sfânta Scriptură. Prima — şi desigur, din 
punct de vedere valoric, superioară — este Comunitatea Euha- 
ristică. A doua, valoric inferioară, nu este în ipostasul său real 
ceva întru totul străin de prima, însă este ceva care s-a îmbol- 
năvit, uneori foarte grav, şi are nevoie de vindecare. Comuni- 
tatea Euharistică este vindecătorul..."22 

Deşi abordarea este una parțială, mă opresc aici cu pre- 
zentarea contribuţiilor principale ale manualului de Ermineutică 
biblică al prof. S. Agouridis. Referirile sper să fie elocvente. 
Paşii făcuţi sunt extrem de importanți în direcția recuperării şi 
elaborării unei ermineutici biblice ortodoxe. Rearticularea Bibli- 
ei ca parte funcțională la organismul viu diacronic al Bisericii 
(Comunității Euharistice) şi prin aceasta la cel al istoriei umane 
generale echivalează cu o restaurare esențială a locului şi rolu- 
lui Sfintei Scripturi, adică a cadrului relațional firesc în funcție 
de care poate fi înțeleasă şi interpretată corect. Din această 
perspectivă nu mai este posibil exclusivismul biblic, abordarea 
Bibliei ca o realitate închisă, suficientă sieşi şi mai ales ca izvor 
şi normă exclusivă pentru viața şi credința oamenilor, atitudine 
exprimată de principiul ermineutic conform căruia Scriptura se 
interpretează pe sine însăşi. 

Ceea ce lipseşte încă Ermineuticii prof. Agouridis — sau, 
dacă vreţi, un pas mai departe spre întregirea cadrului ermine- 
utic referențial — ar fi recuperarea rolului Duhului Sfânt în co- 
municarea inteligibilă a persoanei umane cu Dumnezeu. Dacă 
eu am observat bine, atunci, în ciuda deschiderii care cuprinde 
o serie întreagă de factori, ermineutica Prof. Agouridis rămâne 
pe dimensiunea orizontală a istoriei, neexplorând încă dimen- 


22 Ibidem, p.365. 

siunea verticală. Am să încerc să explic ce înțeleg prin această 
exprimare destul de generală şi chiar uzată moralmente. O fac 
cu emoția şi inevitabil cu stângăcia unei observații critice adre- 
sate de ucenic dascălului pe care îl apreciază şi-l iubeşte nespus 
de mult. Problema ermineutică pentru dânsul constă, dacă am 
reținut bine, tot în depăşirea dificultăților de înțelegere pe care 
le presupun distanţele de tot felul dintre textele biblice şi exe- 
getul sau cititorul aparținător altei epoci. Am să şi citez câteva 
afirmaţii din care reiese acest lucru. Distingând între exegeza şi 
erminia sau interpretarea unui text biblic, S. Agouridis scrie: 
„Astăzi se face distincţie clară între exegeza (explicarea) şi ermi- 
nia (interpretarea) textelor lumii antice în general. Atunci când 
facem exegeză unui text astăzi, înțelegem prin aceasta toate 
procedeele istorico-critice care ne conduc la sensul pe care auto- 
rul l-a avut în minte şi l-a exprimat în text. Când facem erminia 
unui text astăzi, înțelegem mai ales efortul de a transfera textul 
vechi în realitatea contemporană, radical diferită, fără alienarea 
sensului inițial şi cu o cât mai deplină conştientizare din partea 
cititorului a sensului textului vechi şi a consecințelor acestuia 
asupra sa”, Astfel, importanța „distanței” dintre epoca în care 
au fost scrise cărțile biblice vechitestamentare şi noutestamen- 
tare şi epoca exegetului este una capitală. Lucrarea concretă a 
Ermineuticii ar fi tocmai aceea de a face pod peste această dis- 
tanță şi de a înlesni accesul cititorului contemporan la lectura 
inteligibilă a unui text vechi. Din această perspectivă Sfânta 
Liturghie, de exemplu, este considerată „o legătură ermineutică 
esențială între trecut şi prezent”24. Eforturile ermineutice biblice 
occidentale, prin reprezentanți de seamă ca W. Pannenberg şi 
Hans Georg Gadamer, sunt evaluate tot din perspectiva depă- 
şirii distanței dintre trecut şi prezent. „Răspunsul la problema 
pe care o ridică distanța dintre trecut şi prezent îl găseşte W. 
Pannenberg în imaginea lui H.G. Gadamer despre întâlnirea 
orizonturilor. Un eveniment ce aparține trecutului ajunge la noi 
cu ajutorul erminiilor sale, care devin astfel poduri între 


2 Ibidem, p.18-19. 
2 Ibidem, p.358. 

evenimente şi noi, în care se întâlnesc orizontul trecutului cu 
orizontul nostru, şi astfel înțelegerea trecutului de către prezent 
este posibilă”5. Obiectul concret al ermineuticii vizează exact 
depăşirea diferenţelor de limbaj şi înțelegere pe care le presu- 
pune distanța de timp: „Dar exact în acest punct, al comuniunii 
cu adevărul prin intermediul tradiției, apare din punct de ve- 
dere epistemologic problema limbajului şi a erminiei (interpre- 
tării). Cum este posibil din punct de vedere al limbajului ca 
trăirea sau experierea lui Dumnezeu, ca putere personală iubi- 
toare şi mântuitoare a unei persoane sau a unui popor concret, 
în împrejurări şi situaţii istorice concrete, să se transmită şi să 
fie înțeleasă cu exactitate de către alți oameni sau alte popoare, 
care trăiesc la mii de ani distanță de primii beneficiari ai ex- 
perienţei dumnezeieşti, în împrejurări şi forme istorice diferite? 
Cum este posibil ca tradiţia să salveze adevărul revelației şi să-l 
transmită în curgerea şi schimbarea istorică generală continuă 
din punct de vedere al situațiilor, nevoilor şi intelesurilor?”26 
Suntem de acord că există o distanţă şi că tot instrumenta- 
rul şi factorii despre care vorbeşte prof. Agouridis sunt necesari 
pentru depăşirea acestei distanțe”. Dar opinia noastră este că 
nu distanța dintre epoci sau distanța dintre oamenii aparțină- 
tori unor epoci diferite este principalul obstacol în înțelegerea 
textelor sfinte în special. Este vorba de o altă distanță, mult mai 


25 Ibidem, p.368. 
2 Ibidem, p.381. 

27 De fapt, prof. Agouridis, deşi nu în mod direct, vorbind despre Comuni- 
tatea Euharistică — spațiu şi eveniment în care se actualizează şi se trăiesc 
evenimentele inițiale ale revelaţiei — şi despre un proces tainic de recreare a 
lumii, trimite cel puţin indirect la lucrarea continuă a Duhului în lume şi în 
istorie. Lipseşte însă consemnarea explicită a funcției ermineutice a Duhului 
Sfânt la nivelul înțelegerii şi al experiențe umane personale şi comunitare. 
Mântuirea omenirii în istorie constituie în profunzimea ei un proces şi o 
lucrare tainice. În această lucrare tainică este evidentă însemnătatea tradiției, 
care nu este numai informativă, cum am spus, cu caracter moral sau lumesc 
de orice altă natură, o raportare la trecut, ci continuarea vie a trecutului în 
prezent în cadrul dumnezeieştii Taine a Euharistiei. În taina acestei 
continuări, credinciosul are posibilitatea să trăiască evenimentul iniţial al 
revelaţiei, din moment ce granițele dintre trecut şi prezent sunt în fond 
desființate, (Ibidem, p.384) 

mare şi mult mai greu de depăşit, pe care o reprezintă distanța 
dintre Dumnezeu şi om dintre vorbirea lui Dumnezeu şi capaci- 
tatea omului de a înțelege această vorbire. Dacă teoria distanţei 
dintre epoci este valabilă pentru textele vechi în general, ea tre- 
buie completată sau precedată în cazul textelor biblice de dis- 
tanta dintre Dumnezeu şi om. Chiar dacă vorbirea lui Dumnezeu 
împrumută limbajul omenesc, omul limitat la statura sa firească 
nu poate accede la înțelegerea celor dumnezeieşti şi a lui 
Dumnezeu Însuşi. 

Lucrul acesta este foarte evident în dialogul dintre Mântui- 
torul Hristos, Fiul lui Dumnezeu întrupat, şi contemporanii Săi. 
Voi aminti nenumăratele ocazii în care Mântuitorul sancționea- 
ză neputința contemporanilor Săi de a înțelege cele spuse de El. 
Şi nu este vorba numai de adversarii Săi, care în cele din urmă 
aveau să-L răstignească şi a căror faptă avea să fie pusă de Cel 
răstignit Însuşi pe seama neştiinței (Părinte, iartă-le lor, că nu ştiu 
ce fac - Luca 23, 34), ci de proprii săi ucenici. Aceştia, în ciuda 
faptului că L-au ascultat pe Mântuitorul vreme îndelungată 
vorbind despre cele ale lui Dumnezeu şi, în plus, au fost mar- 
torii nenumăratelor minuni săvârşite de Acesta, au dovedit că 
nu ajunseseră la cunoaşterea profundă şi mai ales la înțelegerea 
celor spuse de Mântuitorul şi, cu deosebire, a dumnezeirii Lui. 
Dovada cea mai clară a fost lepădarea acestora de Mântuitorul 
în fața patimilor şi a răstignirii. 

De fapt, în cuvântul de rămas bun, consemnat de Sfântul 
Evanghelist loan, Mântuitorul Însuşi afirmă că a evitat să le 
spună multe lucruri pentru că ucenicii nu le puteau purta, adică 
nu le puteau înțelege: Încă multe am a vă spune, dar acum nu 
puteți să le purtaţi. (loan 16, 12). Acest acum indică situația în 
care se aflau ucenicii înainte de evenimentul extraordinar al po- 
gorârii Duhului Sfânt peste ei, despre care le vorbise cu acelaşi 
prilej, spunându-le că Duhul îi va călăuzi la tot adevărul: Iar 
când va veni Acela, Duhul Adevărului, vă va călăuzi la tot adevărul; 
(loan 16, 13). Putin mai înainte, în acelaşi context, Mântuitorul 
afirmă despre Duhul Sfânt că îi va învăța pe Apostoli toate: Dar 
Mângâietorul, Duhul Sfânt, pe Care-L va trimite Tatăl, în numele 

Meu, Acela vă va învăța toate şi vă va aduce aminte despre toate cele 
ce v-am spus Eu. (loan 14, 26). Prin aceste cuvinte Mântuitorul 
Hristos descoperă rolul fundamental al Duhului Sfânt în cunoaş- 
terea de către oameni a celor dumnezeieşti. Aducerea aminte la 
care se referă Mântuitorul nu poate avea sensul unei împrospă- 
tări a memoriei, ci acela al unei rememorări cu funcție de între- 
gire a înţelegerii plenare a lucrurilor propovăduite de Mântuitorul. 

Acesta este punctul de plecare al lucrării de față, care pro- 
pune ca obiectiv principal al ermineuticii biblice desluşirea 
condiţiilor în care omul poate înțelege vorbirea lui Dumnezeu, 
adică constituirea podului care să anuleze distanța nu dintre 
două lumi aparținătoare amândouă existenței umane pămân- 
teşti, ci dintre lumea lui Dumnezeu şi lumea omului. lar cheia 
ermineutică este, aşa cum am anticipat deja, Duhul Sfânt. O dată 
cu primirea Duhului Sfânt, Apostolii dobândesc cunoaşterea 
dinăuntru a dumnezeirii şi prin prisma acestei experiențe ne- 
mijlocite înțeleg toate cele propovăduite de Mântuitorul Hristos, 
precum şi evenimentele importante din viața pământească a 
Acestuia, care culminează cu răstignirea şi Învierea Sa. 

Pentru a înțelege cele scrise de Apostoli din propria ex- 
periență despre Dumnezeu şi lucrarea lui în lume, cititorul 
aparținător oricărei epoci, chiar şi acelei a Apostolilor, va trebui 
să fac el însuşi experiența Duhului, să beneficieze de luminarea 
Duhului. Fără această experiență, după mărturia Apostolului 
Pavel, cele dumnezeieşti îi vor apărea de neînțeles sau „nebu- 
neşti”. Acest aspect este subliniat şi de practica liturgică a 
Bisericii primare, care îi invita pe catehumeni să părăsească 
biserica înainte de trecerea la sfinţirea darurilor. Singurul motiv 
era acela că respectivii, nebeneficiind încă de harul Duhului 
Sfânt, ar fi putut fi expuşi smintelii din cauza neputinței de a 
înţelege şi a riscului judecării lumești a lucrurilor dumnezeieşti 
care se întâmplă în Liturghia credincioşilor. 

Noutatea pe care o propune lucrarea de față este de fapt o 
recuperare a ermineuticii pe care o aflăm dezvoltată încă din 
cărţile Noului Testament şi mai apoi la Părinţii Bisericii până în 
zilele noastre. Este vorba de ceea ce am putea numi Erminia 

Duhului sau Ermineutica duhovnicească, înțelegând prin aceasta 
lucrarea Duhului Sfânt ca esenţială pentru erminia textelor 
sfinte — sau, cu alte cuvinte, recuperând funcția ermineutică a 
Duhului Sfânt. Desigur, avem în vedere contextul eclesial, al 
vieţii eclesiale sacramentale şi în mod special evenimentului 
euharistic — la care se referă prof. Agouridis —, dar şi accesul la 
dobândirea sau înnoirea Duhului Sfânt în om pe calea demer- 
sului ascetic-filocalic, care nu trebuie perceput ca separat de cel 
eclesial-comunitar. În felul acesta, se recuperează două repere 
ermineutice fundamentale fireşti şi prezente în viața Bisericii şi 
în tradiţia răsăriteană: pe de-o parte, criteriul eclesial-comunitar 
şi pe de altă parte cel personal-filocalic, ambele într-o conexiune 
şi o interdependenţă evidente. Dacă primul este dezvoltat cum 
nu se putea mai bine de Ermineutica prof. Agouridis, cel de al 
doilea ni se pare în mare parte ignorat, foarte probabil ca reacție 
la tendinţele şi mişcările individualist-moraliste care au fost 
prezente în Biserica Ortodoxă în veacul al XX-lea, care la rândul 
lor ignorau dimensiunea eclesial-comunitară, promovând indi- 
vidualismul de sorginte protestantă. Trebuie însă mare atenție 
în a nu confunda viziunea personalistă, proprie Evangheliei şi 
Bisericii din totdeauna, cu cea individualistă, care se află la 
antipodul celei dintâi. Comunitatea eclesială, sau comunitatea 
euharistică, care joacă un rol central în ermineutica prof. Agou- 
ridis, nu poate fi constituită de indivizi indiferenți faţă de capa- 
citatea sau calitatea lor sufletesc-duhvnicească sau fără conştiinţa 
prezenţei şi contribuției personale la constituirea comunității. h 
cazul aceasta am avea de-a face cu o masă de oameni, si nu cu o 
comunitate umană. De asemenea, prezenţa şi lucrarea Sfântului 
Duh, element constitutiv fundamental al comunității eclesiale, 
sunt prezentate de Sfânta Scriptură şi de Părinții Bisericii ca 
având un caracter personal, Duhul Sfânt împărtăşindu-Se per- 
soanelor umane conştiente, şi nu unui spațiu exterior nedefinit. 
A se vedea cartea Faptele Apostolilor, unde avem consemnată 
Pogorârea Sfântului Duh, dar şi prezența şi lucrarea sa continuă 
în istorie, prezenţă şi lucrare care sunt constitutive Bisericii. Or, 
aici lucrurile sunt mai mult decât elocvente. Duhul Sfânt Se 

împărtăşeşte persoanelor umane în parte, devine o realitate lă- 
untrică acestora, o forță dinamică, luminătoare şi mobilizatoare, 
determinantă pentru activitatea acestora în ansamblul ei. Apos- 
tolii şi ceilalți lucrători în câmpul propovăduirii Evangheliei 
sunt „plini de Duhul Sfânt”. Biserica nu este o nouă comunitate 
sau societate umană constituită conform unor reguli sau con- 
venţii anume, ci este întâi de toate sinaxa, adunarea celor care au 
primit Duhul Sfânt, a persoanelor umane „pline de Duhul Sfânt”. 
În felul acesta se realizează noua creație, noua umanitate, adică 
Biserica cu natura ei dumnezeiesc-omenească. Nici Duhul Sfânt 
nu este o putere impersonală ce se împărtăşeşte sau copleşeşte 
un spațiu anume şi nici oamenii nu sunt nişte receptacole incon- 
ştiente şi impersonale ale acestei puteri, ci dimpotrivă, subiecți 
care îşi asumă în libertate, cu conștiința personală a actelor lor, 
relația liberă cu Dumnezeu şi cu semenii lor în contextul ecle- 
sial. De aici importanța eforturilor personale de a realiza şi a se 
menţine într-o stare de conştiinţă şi de libertate care să-l facă pe 
om capabil să primească darul sau harul Duhului lui Dumnezeu. 
Trebuie să semnalăm aici importanța pe care tradiția răsări- 
teană, şi nu numai, o acordă întregului complex de strădanii ale 
persoanei umane, generic adunate sub semnul ascezei. Dacă 
Duhul Sfânt este cheia ermineutică fundamentală sine qua non 
pentru comunicarea inteligibilă dintre Dumnezeu şi om, prin 
urmare şi pentru lectura inteligibilă a textelor biblice, atunci 
asceza creştină, absolut necesară pentru primirea, păstrarea şi 
înnoirea darului Duhului Sfânt, este ea însăşi o premisă ermine- 
utică fundamentală. Acest angajament personal al creştinului a 
fost ignorat sau mai puţin subliniat din teama că ar afecta locul 
central al comunității, al Ecclesiei, ca reper ermineutic esențial. 
Dar, aşa cum am arătat, în Biserica răsăriteană nu a existat şi nu 
există o tensiune între persoană şi comunitate, ci acestea două 
sunt condiționate reciproc; persoana nu poate exista şi nu poate 
creşte în afară sau ruptă de comunitate, pentru că ea este defini- 
tă tocmai de funcția comunicativă, după cum nici comunitatea 
nu poate fi percepută fără persoană, aceasta ca atare fiind ele- 
mentul constitutiv de bază al comunității. Comunitatea euharis- 

tică, ecclesia, care este comunitatea persoanelor umane ce se 
împărtăşesc sau au primit Duhul Sfânt, este în această calitate 
spaţiul ermineutic prin excelență tocmai pentru că Duhul Sfânt 
este prezent şi lucrător în ea. La fel, persoana umană, purtă- 
toare a Duhului lui Dumnezeu la nivel personal, are acces la 
cunoaşterea şi înțelegerea prin propria experienţă a realităților 
dumnezeieşti şi, în consecință, devine reper ermineutic, înțele- 
gând cele consemnate în Scriptură despre prezența şi lucrarea 
lui Dumnezeu prin prisma propriilor trăiri?8. 

Fundamentală pentru o ermineutică ortodoxă ar fi tocmai 
mutarea centrului de greutate sau a obiectivului principal al 
ermineuticii din direcţia articulării omului contemporan, a exe- 
getului, la lumea şi la limbajul contemporan cărților biblice în 
direcția articulării omului din orice epocă la limbajul dumne- 
zeiesc. Eforturile ermineutice trebuie concentrate întâi de toate 
— ca importanţă vorbesc - în direcția pătrunderii vorbirii dum- 
nezeieşti a Scripturii, atât în ceea ce priveşte conţinutul, în care 
caz ar trebui să studieze condiţiile în care omul poate înțelege 
acest limbaj şi, în al doilea rând, în direcția descifrări limbajului 
uman al Scripturii, înțelegând prin aceasta formele de expresie 
proprii lumii de atunci. Din punct de vedere cronologic, lucru- 
rile pot şi chiar trebuie să se deruleze invers, adică mai întâi 
asimilarea instrumentelor tehnice care permit exegetului înțele- 
gerea limbajului uman al cărților biblice, şi după aceea asuma- 
rea eforturilor de pătrundere a limbajului şi a realităților 
dumnezeieşti cuprinse în acestea. Dificultatea primordială în 


28 Este adevărat că Ermineutica prof. Agouridis nu ignoră complet lucrarea 
sau funcția ermineutică a Duhului, dar nu o dezvoltă suficient, după părerea 
noastră, fiind preocupată mai mult să recupereze funcția ermineutică a Comu- 
nității euharistice, care presupune desigur prezența şi lucrarea Duhului. La un 
moment dat, autorul grec face trimitere şi la Duhul: Exegetul nu găseşte în 
text numai limbajul omenesc. El arată interes deosebit textului pentru că acolo 
găseşte în fond cuvântul revelaţiei dumnezeieşti. Acest cuvânt nu este de la 
sine înțeles, din moment ce este nevoie de pregătire pentru a-l distinge şi în- 
jelege: Cel care are urechi de auzit să audă. Nici nu a ajuns la noi singur. 
Exegetul trebuie să se afle într-o anume coordonare, în comuniune, cu auto- 
rul, pentru a auzi cuvântul, a-l înţelege şi a-l transmite şi altora. Aici se vede 
clar rolul comunităţii euharistice şi al Duhului.(op.cit., p.391) 


34 Pr. CONSTANTIN COMAN 


înțelegerea Scripturilor este natura dumnezeiască a conținutu- 
lui şi a limbajului, şi abia în al doilea rând problemele ridicate 
de înțelegerea unui limbaj uman diferit de cel al cititorului a- 
parţinător altei epoci şi altui spațiu decât cele ale cărților biblice. 

Prin analiza câtorva texte fundamentale, biblice şi patristi- 
ce, vom încerca să dezvoltăm această temă, cu convingerea că 
redescoperirea şi reasumarea acestei ermineutici de către stu- 
diile biblice vor însemna, într-o oarecare măsură, întoarcerea 
acestora în spațiul firesc al Bisericii lui Hristos care este spaţiul 
prezenţei şi lucrării Duhului lui Dumnezeu. În felul acesta se 
iese din impasul în care studiile biblice se află din cauza 
absolutizării posibilităților oferite de investigarea istorico-critică 
a textelor bibice, la rândul ei cauzată de percepția secularizată, 
antropocentrică, neteologică a acestora. 

Pentru a fi înțeles în demersul meu, voi rezuma în câteva 
fraze sensul pe care-l propun ermineuticii biblice şi care stă la 
baza lucrării de față. Ermineutica biblică este disciplina biblică ce-şi 
propune să răspundă la întrebarea: în ce condiții poate cineva (omul 
aparținător oricărei epoci) să înțeleagă cuvântul Sfintei Scripturi, care 
are un caracter special, el nefiind simplu cuvânt omenesc? Având în 
vedere caracterul special al conținutului textelor biblice, şi anu- 
me acela că el funcționează, în fond, ca mijloc de comunicare 
între Dumnezeu şi om, conţine Cuvântul sau vorbirea în multe 
rânduri şi în multe feluri a lui Dumnezeu către oameni, adică are 
un caracter eminamente teologic, ermineutica biblică este strâns 
legată de ceea ce teologia sistematică numeşte gnoseologie teolo- 
gică, sau problema cunoaşterii lui Dumnezeu”. Definiţia ermi- 
neuticii biblice este corectă şi în manualele pe care le-am amintit 
anterior. Ea este într-adevăr teoria interpretării corecte şi complete 
a textelor inspirate ale Sfintei Scripturi». Diferenţa este însă una 
fundamentală şi apare, aşa cum s-a văzut, în momentul în care 
textele biblice sunt considerate numai din perspectiva vechimii 
lor şi mai puţin sau deloc din perspectiva caracterului lor 


2 Vezi lucrarea Prof. Nikolaos Matsoukas Introducere în gnoseologia teologică 
(trad. din lb. greacă), Editura Bizantină, 1997. 
3 Pr. Prof. loan Constantinescu, op.cit., p.367. 

special, teologic, adică cuvânt al lui Dumnezeu. Văzută sau 
considerată din perspectiva comunicării dintre Dumnezeu şi 
oameni, ermineutica biblică se apropie foarte mult de proble- 
matica comunicării şi a înțelegerii sau a comunicării inteligibile. 
Dacă ermineutica teologică generală încearcă să desluşească 
condiţiile în care omul poate înțelege vorbirea lui Dumnezeu 
sau vorbirea autentică despre Dumnezeu, atunci ermineutica 
biblică încearcă să lămurească condiţiile în care cineva poate 
înțelege vorbirea lui Dumnezeu prin Scripturi. În acest sens, 
Ermineutica este o ştiinţă dacă nu chiar ştiinţa, prin excelenţă, a 
înțelegerii sau a comunicării inteligibile. Prof. Agouridis scrie în 
acest sens: „Ca învăţare a artei înțelegerii, (ermineutica) por- 
neşte de la analiza evenimentului simplu al comunicării, care 
depinde de natura limbajului în strânsă legătură cu premisele 
sau posibilitățile de contact dintre cel care vorbeşte şi cel căruia 
i se vorbeşte sau care aude”31, Diferenţierea noastră începe în 
momentul în care considerăm părțile aflate în comunicare: pen- 
tru prof. Agouridis, ca de altfel pentru ermineutica biblică de 
până acum, în general, ar fi vorba de comunicare dintre omul 
zilelor noastre cu nişte texte care îl exprimă pe omul unei epoci 
de care ne despart două milenii; pentru studiul de faţă textele 
biblice ne pun în faţa problemei fundamentale a comunicării 
dintre Dumnezeu şi om. De aceea, ermineutica presupune 
identificarea cadrului referențial care face posibilă comunicarea 
inteligibilă dintre Dumnezeu şi om. Şi în acest caz este foarte 
important factorul limbaj, ca şi posibilitățile de contact sau în- 
tâlnire dintre cei doi subiecți aflați în actul comunicării, cel care 
vorbeşte (Dumnezeu) şi cel care aude mesajul celui care vor- 
beşte (omul). Ermineutica biblică se va ocupa pe de o parte de 
modul, natura, în general de caracteristicile comunicării lui 
Dumnezeu prin intermediul Sfintei Scripturi, pe de o parte, şi 
de condiţiile în care omul poate înțelege această vorbire a lui 
Dumnezeu. Sigur că problemele pe care le ridică ermineuticii 
biblice diferențele importante dintre epoca scrierii textelor 


31 Prof. S. Agouridis, Ermineutica..., p.20. 

biblice şi epoca lecturii acestora rămân, dar acestea, aşa cum am 
mai spus, nu sunt esențiale — ştiinţa biblică a avansat foarte 
mult în analiza şi cercetarea acestora -, esențială este distanța 
dintre Dumnezeu şi om. Ea a rămas esențială, aşa cum a fost şi 
în epoca scrierii textelor biblice. 


Duhul Adevărului 


Evanghelia după loan, cap. 14-16 


“Orav óë ¿400 exeîvog, 

rò IIvedua rii; dAn8eíaç, 
Gânwioe iuâc év t dinăeia mon, 
(loan 16, 13) 


Dintre cele patru Evanghelii, Evanghelia după loan acordă 
o atenţie deosebită unor teme teologice care sunt în strânsă 
legătură cu subiectul lucrării noastre, precum: adevărul, 
cunoaşterea lui Dumnezeu, unirea omului cu Dumnezeu etc. 
Evanghelia după loan este poate cea mai importantă carte nou- 
testamentară în cea ce priveşte comunicare omului cu 
Dumnezeu la nivel ontologic, arătând că omul ajunge la 
cunoaşterea lui Dumnezeu prin împărtăşirea reală de slava Lui 
şi că această cunoaştere aduce cu sine viața cea adevărată. 

Am reținut din Evanghelia după loan textele referitoare la 
făgăduinţa trimiterii Sfântului Duh de către Mântuitorul 
Hristos, cuprinse în capitolele 14-16. Am făcut aceasta nu numai 
pentru că aici se vorbeşte despre Sfântul Duh, ci mai ales pentru 
că — aşa cum sper că voi convinge pe cititor cu analiza acestor 
texte — lucrarea Sfântului Duh apare a fi una prin excelență 
ermineutică, într-un înțeles specific. 

După prezentarea textelor în original şi în traducere 
românească, vom examina contextul şi vom face analiza acestor 
texte din perspectiva problematicii ermineutice. 

Evanghelia după loan 


14, 16-17, 25-26; 15, 26; 16, 6-15 


115 KéyQ kpotńow Tò Tatépa 
Kù čov Tlapéc)nrov woer iiv, 
va peð'bpÂv eic TÒ alâva Ú, N 
1417 tò Tlvedua rñç 'wAn0e(aç, ó 
ò Kóopoç oÓ öúvataı XoBétv, 
dr où Gewpei aură obõk Vu 

oket. 'Yné&ç Yuvbokete ară, du 
map peer koù ëv bpv totar. 
1435 Tata Aeidànka bpv 
Tap'iiv pévov. N I 

13 +0 & Tlapák)ntoç, ro Ivedva 
tò "AYuov, Ó neppe ó Ilarip 
év tÔ 6vâuari pov, Ekeivoc 
ops ööde măvra Kù bno- 
uvýoer ùpůç & elmov biv ao. 

1526 “Oray EA ò Ilapaxănros öv 
¿y mujo Ov mapă 70 
Iatpóç, tò Iveðpa Tis dàn- 
Belaç Ó mapă tod Iatpóç ék- 
nopeúeta, “kéávoç paprupfoet 
qepi ėuoĵ. 

160 'AAöT taða Aelainka 
biv h Avm menâripookev pôv 
my Kapõiav 3 , 

167 SAMAY tv dhean Ayw 
tiv, ouppépet biv va Ey 
amtido. ¿kv yàp pà dnei, d 
Ilap&kAnroG oùk thevoetoL TPÒG 
wpâc: ¿&v õe nopevðð, Tépyw 
aùtòv Tpoç Ùpûêç N 

168 koù AB ¿<ávoç tAeybeL Tov 
k6ouov mepi dpaptiaç koù mept 
öikarwoúvnç Kai mepi Kpíoeoç. 

169 mep åpapriaç pkv, Öt 
motevovotv iç épé. 

1610 mepi ukavooÚvnç 6, ÖT 
mpoc tòv Ilatépe Oméyo koù 
owkeri Bewpeire pe. 


1436 Şi Eu voi ruga pe Tatăl şi alt 
Mângâietor vă va da vouă ca să 
fie cu voi în veac, 

1417 Duhul Adevărului, pe Care 
lumea nu poate să-L primească, 
pentru că nu-L vede, nici nu-L 
cunoaşte; voi Îl cunoaşteţi, că 
rămâne la voi şi în voi va fi! 

1425 Pe acestea vi le-am spus fiind 
Eu cu voi. 

1426 Dar Mângâietorul, Duhul 
Sfânt, pe Care-L va trimite Tatăl, 
în numele Meu, Acela vă va în- 
văța toate şi vă va aduce aminte 
despre toate cele ce v-am spus Eu. 

1526 Jar când va veni Mângâieto- 
rul, pe Care Eu ÎL voi trimite 
vouă de la Tatăl, Duhul Adevă- 
rului, Care de la Tatăl purcede, 
Acela va mărturisi despre Mine. 


166 Ci, fiindcă v-am spus acestea, 
întristarea a umplut inima 
voastră. 

167 Dar Eu vă spun adevărul: Vă 
este de folos ca să mă duc Eu. 
Căci dacă nu Mă voi duce, 
Mângâietorul nu va veni la voi, 
iar dacă Mă voi duce, Îl voi 
trimite la voi. 

168 Şi El, venind, va vădi lumea 
de păcat şi de dreptate şi de 
judecată. š 

169 De păcat, pentru cá ei nu 
cred în Mine; 

1610 De dreptate, pentru că Mă 
duc la Tatăl Meu şi nu Mă veți 
mai vedea; 

16.41 A 


mepi õe kpioewç, du ó 
ăpxov Tod K60uov 70UTov 
KEKPLTAL. 

152 "Ea modă kyo inv yav, 
&il'ov úvaoðe Buorătew ăpri. 

1613 “Otay 6 ti6m ¿kévoç, tò 
Tlvedua rii; dânBelac, ó8myñoet 
îmâc ëv r) dânBela mâon. où yàp 
Maimoe  Gb'enurod,  ii'doa 
GKkoVoeL Awàńoe kù ră 
îpuoneva &vayyedci div 

1014 ¿kéuvoç ¿hš 8ofdoeu, ött ¿k 
TOÔ épo Añjera, ka &vayyeAci 
yiv 

1615 távra 6oa txe. d Ilarhp tuá 
tor 6uă toðto elnov dr ¿k 70d 
ipod AnpuBve kù kuayye) 6k, înv. 


Contextul 


1611 Şi de judecată, pentru că 
stăpânitorul acestei lumi a fost 
judecat. 

1612 Încă multe am a vă spune, 
dar acum nu puteți să le purtaţi. 
1613 Jar când va veni Acela, 
Duhul Adevărului, vă va călă- 
uzi la tot adevărul; căci nu va 
vorbi de la Sine, ci câte va auzi 
va vorbi şi cele viitoare vă va 
vesti. 

1614 Acela Mă va slăvi, pentru că 
din al Meu va lua şi vă va vesti. 


1615 Toate câte are Tatăl ale Mele 
sunt; de aceea am zis că din al 
Meu ia şi vă vesteşte vouă. 


Textele care ne interesează în prezenta antologie ermineu- 
tică sunt incluse în cea de-a doua parte a Evangheliei după loan, 
care cuprinde capitolele 13-20 (21). Este relevant pentru studiul 
de față să menționăm că unitatea textuală (cap. 14-16) din care 
fac parte textele propuse spre analiză este dominată de atmos- 
fera despărțirii Mântuitorului Hristos de ucenicii Săi. Cu puţin 
înainte de prinderea Sa şi de patimi, Mântuitorul Hristos ține să 
fie împreună cu ucenicii Săi, să mănânce cu ei ultima cină şi să 
le spună lucruri extrem de importante, dictate de momentul des- 
părțirii şi de gravitatea evenimentelor ce vor urma, începând cu 
trădarea lui luda. Iar înainte de sărbătoarea Paştilor, ştiind lisus că 
a sosit ceasul Lui, ca să treacă din lumea aceasta la Tatăl, iubind pe ai 
Săi cei din lume, până la sfârşit i-a iubit. Şi făcându-se Cină, şi diavo- 
lul punând dinainte în inima lui Iuda, fiul lui Simon Iscarioteanul..., 
ca să-L vândă (13, 1-2). Gesturile de maximă importanță pe care 
le face Mântuitorul la această ultimă întâlnire cu ucenicii (vezi 
spălarea picioarelor ucenicilor), ca şi cuvintele Sale (concentrate 

pe porunca cea nouă a iubirii), exprimă testamentar esența Evan- 
gheliei Sale. Sfântul loan Evanghelistul consemnează un lung şi 
cuprinzător cuvânt de rămas bun al Mântuitorului către uceni- 
cii Săi (cap.14-16). Este vorba de o unitate textuală distinctă, care 
face evidente intențiile Sfântului Evanghelist? privitoare la fun- 
cţia acesteia în planul general al Evangheliei. 

Cum era de aşteptat, o parte importantă a cuvântului are un 
scop consolator pentru ucenici, care aveau să rămână singuri, 
fără Învățătorul lor, într-o lume complet ostilă (...de vă urăşte pe 
voi lumea, să ştiţi că pe Mine mai înainte de voi M-a urât — 15, 18; ... 
dacă M-au prigonit pe Mine şi pe voi vă vor prigoni — 15, 20; ... vă 
vor scoate din sinagogi; ba chiar vine ceasul când tot cel ce vă va ucide 
să creadă că-l aduce închinare lui Dumnezeu — 16, 2 ...voi veți plânge şi 
vă veți tângui, iar lumea se va bucura...voi vă veți întrista...- 16, 20). 
Mântuitorul preîntâmpină o situaţie care era de aşteptat, aceea 
a tulburării ucenicilor în fața despărțirii şi a evenimentelor care 
aveau să se deruleze în viitorul imediat, descoperindu-le sem- 
nele bune ce se vor întâmpla cu ei. În acest context, Mântuitorul 
le spune, pe de o parte că plecarea Sa la Tatăl nu echivalează cu 
părăsirea ucenicilor, ci va fi una foarte benefică şi folositoare 
pentru ei... (...să nu se tulbure inima voastră... Mă duc să vă pre- 
gătesc loc... pentru că acolo unde sunt Eu să fiți şi voi... — 14, 2-3; nu 


32 Toţi comentatorii consideră acest fragment unitar din punct de vedere al 
conținutului şi mai ales al funcționalități pe care i-o conferă Sfântul Evanghe- 
list în iconomia de ansamblu a celei de a patra Evanghelii. C. H. Dodd ia 
împreună cap.13-17 (include aşadar si rugăciunea arhierească din cap.17) şi le 
intitulează The Farewell Discourses (op.cit, p.390). În Dicționarul biblic, redactat 
sub coordonarea lui J.D. Douglas, (trad. rom. La Editura Cartea Creştină, Ora- 
dea, 1995 aceeaşi unitate textuală (cap.13-17) este intitulată Revelația lui Iisus 
către ucenicii Săi, în contrast cu prima parte a Evangheliei care este intitulată 
Revelația lui lisus către lume (cap.1-12) şi împărțită în trei părți; a. Cina Domnu- 
lui (13, 1-30); b. Cuvântările de rămas bun (13, 31 — 16, 33); c. Rugăciunea lui lisus 
pentru ucenici (17, 1-26). Helmut Koester, într-o foarte recentă lucrare a sa, 
Introduction to the Neto Testament, volume 2, History and literature of early chris- 
tianity, New York-Berlin, 2000, p.194, include unitatea textuală care ne preocu- 
pă în partea a doua a Evangheliei (cap. 11, 55 - 19, 42, The Revelation to the 
disciples), împărțind-o în două părți: cap. 13, 1 — 14, 31, Last meal and original 
farewell discourse; cap. 15, 1 — 16, 33, Second draft of farewell discourse. 

vă voi lăsa orfani; voi veni la voi... — 14, 18.) Iar, pe de altă parte, le 
făgăduieşte că nu-i va lăsa de fapt singuri, ci le va trimite un alt 
Mângâietor. 

Aşa cum se întâmplă şi cu alte teme ale discursului de ră- 
mas bun*, Mântuitorul revine şi asupra temei trimiterii unui alt 
Mângâietor de mai multe ori pe parcursul acestui cuvânt al Său 
(14, 15-17; 14, 25-26; 15, 26-27; 16, 7-15) de fiecare dată adăugând 
informaţii în plus legate mai ales de lucrarea Mângâietorului”. 

Aşadar, Mântuitorul Hristos, cu puțin înainte de patimile 
Sale şi de încheierea activităţii sale publice, le făgăduieşte uce- 
nicilor că le va trimite un alt Mângâietor, care să fie cu ei şi să le 
ofere nu numai mângâiere, ci şi o serie întreagă de daruri sau 
puteri, care îi vor face capabili să facă față ostilității lumii şi, mai 
ales, să propovăduiască cu putere şi eficiență Evanghelia. Acest 
Mângâietor este Duhul Sfânt, cea de a treia Persoană a Sfintei 
Treimi, pe care Mântuitorul Hristos ÎI numeşte în mod explicit în 
acest context (14, 26: Dar Mângâietorul, Duhul Sfânt...) şi a cărui 
prezenţă fusese semnalată cu deosebire la Botezul Domnului 
(loan 1, 32-33: Peste Care vei vedea Duhul coborându-Se şi rămâ- 
nând peste El, Acela este Cel ce botează cu Duh Sfânt) şi despre care 
Mântuitorul Hristos vorbise şi în alte rânduri. Nu există nici o 
îndoială asupra faptului că Sfântul Evanghelist Ioan, la momen- 
tul scrierii Evangheliei sale, vorbeşte deja în deplină cunoştinţă 
de cauză referitor la Duhul Sfânt. Între desele comentarii perso- 
nale pe care acesta le inserează în cuvântările Mântuitorului 
Hristos se numără şi unul prin care exprimă această certitudine: 
lar aceasta (...râuri de apă vie vor curge din pântecele lui...) a zis-o 


= Caracteristicá a stilului Sfântului Evanghelist loan, această prezentare în 
spirală a diferitelor teme abordate este identificată în mai toate discursurile 
Mântuitorului în forma prezentată de Evanghelia a patra. Este un element 
care face ca textul şi conţinutul Evangheliei să fie mai greu de analizat şi de 
memorat, dar contribuie substanţial la caracterul viu şi dinamic al stilului. 

% V. Tsakonas consideră că este vorba de cinci cuvinte ale Mântuitorului 
despre Duhul-Mângâietorul, împărțind în două fragmentul din capitolul 16: 
prima parte versetele 7-11 şi a doua versetele 12-15. Vezi Booviciov Taicova. ‘H 
mepi Ilapaxăricou ITveúuazoç &âaoxaile toô EúayyedioroÜ Taodvvou, (Învățătura despre 
Duhul Mângâietor în cea de a patra Evanghelie) "Ev "Arias, 1978, p.136-137. 

despre Duhul pe Care aveau să-L primească acei ce cred în El. Căci 
încă nu era (dat) Duhul, pentru că lisus încă nu fusese preaslăvit 
(Ioan 7, 39). Afirmația Sfântului Ioan este în deplin consens cu 
făgăduinţa Mântuitorului Hristos privind trimiterea Mângâieto- 
rului şi cu împlinirea acestei făgăduințe, consemnată de cartea 
Faptele Apostolilor (cap.2). 
Anticipând analiza pe care o vom aplica acestor texte din 
perspectiva temei prezentei lucrări, vom remarca faptul că Mân- 
gâietorul făgăduit Apostolilor de Mântuitorul este numit aici, 
caracteristic, Duhul Adevărului de trei ori (loan 14, 17; 15, 26; 16, 13), 
ceea ce trimite la funcția fundamentală ermineutică a Duhului 
Sfânt. Vom detalia acest aspect puțin mai jos. Fără să păşim pe 
terenul discursului teologic dogmatic, vom reține la o primă 
lectură a textelor luate în discuţie o foarte clară expunere a rela- 
ţiilor dintre Tatăl, Fiul şi Sfântul Duh, ceea ce în termeni dog- 
matici numim relaţii intratrinitare. În afirmaţii repetate dar şi 
diferite apare exprimată unitatea dintre cele trei Persoane ale 
Sfintei Treimi şi faptul că în lucrarea uneia dintre Acestea sunt 
prezente şi celelalte două, deşi este particularizată contribuția 
specifică a fiecăruia. Astfel, putem enumera următoarele situații 
descoperite de discursul Mântuitorului Hristos, în ceea ce 
priveşte relaţiile intratreimice şi venirea Mângăietorului: 
a. Duhul Sfânt este dat de Tatăl Apostolilor în urma 
rugăminții Fiului (14, 16); 

b. Duhul Sfânt va fi trimis de Tatăl în numele Fiului (14, 
26); 

c.  Mângâietorul va fi trimis de Fiul de la Tatăl, din care 
şi purcede (15, 26); 

d. Duhul Sfânt va veni trimis de Fiul Apostolilor, întru- 
cât şi numai după ce Fiul Se duce la Tatăl (16, 7). 

În acelaşi sens putem menționa şi cuvintele Mântuitorului 
Hristos care vorbesc despre lucrarea Duhului Sfânt. Aceasta este 
în strânsă legătură şi în continuarea firească a lucrării Fiului, ba 
mai mult, chiar neseparată de lucrarea Mântuitorului, şi lucrarea 
amândurora este, la rândul ei în legătură cu cea a Tatălui: 

a. Duhul Sfânt îi va învăța pe ucenici toate şi le va aduce 
aminte de toate cele despre care le-a vorbit lisus aces- 
tora (14, 26); 

. Duhul va mărturisi despre Fiul (15, 26); 

c. Duhul Sfânt care va călăuzi pe ucenici la tot adevărul, 
nu va vorbi de la Sine, ci din ceea ce este al Fiului va 
lua, şi va vesti, de fapt, din ceea ce este comun Tatălui 
şi Fiului, pentru că toate cele ce are Tatăl sunt şi ale 
Fiului (16, 13-15). 

Este, de fapt, vorba despre o împreună-lucrare care decur- 
ge firesc din starea de împreună-sălăşluire a tuturor în fiecare 
dintre cele trei Persoane treimice, stare pe care o înfăţişează 
Mântuitorul în termeni foarte clari, cel puţin în ceea ce priveşte 
pe Tatăl şi pe Fiul: Credeţi Mie că Eu sunt întru Tatăl şi Tatăl întru 
Mine (14, 11). Aşadar, Cei doi sunt una atât în Tatăl, cât şi în 
Fiul. Deşi nu spune în mod expres acelaşi lucru şi despre Duhul, 
unitatea Acestuia cu Tatăl şi cu Fiul este presupusă de multe 
dintre afirmaţiile cuprinse în textele noastre. Vezi: purcederea 
de la Tatăl (15, 26); faptul că nu va vorbi de la Sine ci din cele pe 
care le aude de la Fiul — auzirea aceasta trimite tot la o vecină- 
tate-intimitate foarte strânsă (16, 13); faptul că Duhul va vesti 
din lucrurile comune Tatălui şi Fiului (16, 15) trimite din nou la 
unitatea celor trei Persoane dumnezeieşti, care nu poate fi înțe- 
leasă decât în termenii exprimați de Mântuitorul, adică ai îm- 
preună-sălăşluirii celor trei în fiecare dintre Persoanele treimice 
în partes. 

În acelaşi context, Mântuitorul vorbeşte despre faptul că, în 
anumite condiţii, foarte concrete, Apostolii înşişi pot şi vor 
ajunge într-o relație cu Tatăl, cu Fiul şi cu Duhul Sfânt asemănă- 
toare cu aceea dintre Persoanele dumnezeieşti: În ziua aceea veți 
cunoaşte că Eu sunt întru Tatăl Meu şi voi în Mine şi Eu în voi (14, 
20)... Dacă Mă iubeşte cineva, va păzi cuvântul Meu, şi Tatăl Meu îl 
va iubi, şi vom veni la el şi vom face locaş la el (14, 23). Condiţiile 


35 Părintele Dumitru Stăniloae numeşte această relație „interioritate reciprocă” 
(vezi nota 1676 din Sf. Chiril al Alexandriei, Comentariu la Evanghelia după loan, 
p.883). 

despre care vorbeam sunt cele care privesc împlinirea porunci- 
lor lui Hristos, păzirea cuvântului Său, ceea ce se traduce prin 
starea de iubire față de El. Iubirea este, aşadar, calea, suportul şi 
conţinutul stării de împreună-sălăşluire, a stării de unire dintre 
Persoanele dumnezeieşti, dar şi dintre Dumnezeu şi oameni. 

Dacă este să reținem ideile principale ale fragmentelor care 
se referă la făgăduinţa trimiterii Sfântului Duh, prima dintre 
acestea este legată de rolul consolator, încurajator al făgăduinţei 
trimiterii Duhului Sfânt în condițiile în care Apostolii se con- 
fruntă cu despărțirea de Învățătorul lor. Cel mai important 
lucru pe care trebuia să-l afle ucenicii este acela că, de fapt, prin 
plecarea Mântuitorului, ei nu vor rămâne singuri. El pleacă 
într-un anume fel (!) de la ei la Tatăl, dar le va trimite pe Duhul 
Sfânt, adică un alt Mângăâietor. Prezența Duhului alături de ei 
nu va mai fi una trecătoare, aşa cum li s-a părut a fi cea a 
Mântuitorului Hristos, ci va fi până la sfârşitul veacurilor: ... alt 
Mângâietor vă va da vouă ca să fie cu voi în veac, (14, 16). Va rămâne 
la voi (14, 17) — îi asigură Mântuitorul în replică la faptul că El 
pleacă de la ei. Şi încă un amănunt, extrem de semnificativ, asu- 
pra căruia vom reveni: acela că modul de prezență al Duhului 
va fi diferit de cel de până atunci al Fiului: Duhul va fi în ei (14, 
17), adică înlăuntrul lor, nu va mai fi vorba de o prezență exte- 
rioară sau alăturată aşa cum fusese prezența Mântuitorului Hristos 
până la Înălțarea la cer. O dată cu pogorârea Duhului şi împre- 
ună cu Duhul, Hristos Însuşi va fi prezent şi El până la sfârşitul 
veacurilor (Matei 28, 20). Modul prezenţei Sale va fi însă diferit 
de cel din timpul prezenței Sale pământeşti. Ca şi Duhul, Hristos 
va fi în ei, înlăuntrul lor. 

Aceasta e o primă idee centrală a discursului Mântuitorului 
despre făgăduinţa şi trimiterea altui Mângâietor, revelatoare şi 
pentru conținutul lucrării Duhului Sfânt: cel mai important as- 
pect este acela că ei nu vor rămâne singuri, ci vor beneficia de 
prezența permanentă a altui Mângâietor — şi încă de o prezență 
mult mai apropiată şi mai accesibilă, din moment ce le va fi lăun- 
trică — şi, bineînţeles, de tot ceea ce decurge din această prezență, 

întâi de toate mângâiere şi încurajare într-o lume ostilă lor şi lui 
Dumnezeu. 

O a doua idee principală dezvoltată în aceste fragmente, pe 
care le abordăm unitar, este aceea care priveşte direct studiul 
nostru de față. Este vorba de funcția ermineutică a Duhului, 
care, aşa cum ne sunt prezentate lucrurile de Mântuitorul în 
acest context, va fi lucrarea fundamentală a Duhului. Prin 
funcția ermineutică înțelegem lucrarea prin care Duhul Sfânt îi 
va ajuta pe Apostoli să înțeleagă tainele dumnezeieşti despre 
care în parte le-a vorbit Hristos sau pe cele pe care Duhul Însuşi 
le va descoperi acestora. 

Vom trece în revistă aici numai cuvintele prin care Mântu- 
itorul Hristos indică sau vorbeşte despre ceea ce noi am numit 
a ermineutică a Duhului Sfânt: 

a. caracterizarea Duhului ca Mângâietor (14, 16-26; 15, 26; 
16, 7), aşa cum vom vedea trimite implicit la lucrarea 
lui ermineutică; 

b. caracterizarea Duhului ca Duh al Adevărului de trei ori 
în textele studiate (14, 17; 15, 26; 16, 13) trimite evident 
la lucrarea ermineutică a Acestuia. Cea mai elementa- 
ră înţelegere a acestei sintagme este aceea conform 
căreia Duhul este cel care exprimă sau face cunoscut 
Adevărul. Vom reveni în detaliu asupra acestei teme; 

c. Acela vă va învăța toate şi vă va aduce aminte despre toate 
cele ce v-am spus Eu (14, 26); 

d. Acela va mărturisi despre Mine (15, 26). Mărturisirea sau 
mărturia despre Hristos a Duhului implică actul expli- 
citării şi al înțelegerii corecte şi complete a persoanei şi 
lucrării Acestuia; 

e. $i El, venind, va vădi lumea de păcat şi de dreptate şi de 
judecată (16, 8). A vădi înseamnă a face evident, deci in- 
teligibil, accesibil oricui sau măcar unora dintre oameni; 

f. lar când va veni Acela, Duhul Adevărului, vă va călăuzi la 
tot adevărul (16, 13). Fraza este rostită de Mântuitorul în 
completarea afirmației conform căreia mai are multe 
de spus ucenicilor, dar aceştia nu le pot purta. Duhul 

va fi cel care va completa lucrarea Mântuitorului de 
descoperire; 

g. -Câte va auzi va vorbi şi cele viitoare vă va vesti (16, 14). 
Vestirea celor viitoare este una dintre lucrările Duhului, 
care presupune, concomitent, şi înlesnirea înțelegerii 
celor vestite, aşa cum vom vedea. 

Şi numai din această prezentare schematică, înainte chiar 
de analiza în detaliu a informaţiilor cuprinse de aceste texte, re- 
iese că funcția ermineutică a Duhului Sfânt constituie o lucrare 
esențială a Acestuia, conform celor spuse despre El de Mântui- 
torul Hristos şi consemnate de Sfântul Evanghelist loan. 


Exegeza textelor 


Textul în care se vorbeşte pentru prima dată de trimiterea 
Mângăâietorului este la cap. 14, 15-17: De Mă iubiți, păziți porun- 
cile Mele. Şi Eu voi ruga pe Tatăl şi alt Mângâietor vă va da vouă ca 
să fie cu voi în veac, Duhul Adevărului, pe Care lumea nu poate să-L 
primească, pentru că nu-L vede, nici nu-L cunoaşte; voi ÎI cunoaşteţi, 
că rămâne la voi şi în voi va fi! 

M-aş opri pentru început asupra calificativului Mângâieto- 
rul, (mapdxAnrog) cu care ÎL numeşte aici Mântuitorul pe Duhul 
Sfânt şi care va fi cel mai des folosit în textele noastre la adresa 
Duhului Sfânt (14, 16-26; 15, 26; 16, 7). Deşi receptat ca un cali- 
ficativ exclusiv sau cel puţin specific Duhului, textul nostru ni-l 
prezintă ca fiind comun şi Mântuitorului Hristos. Duhul Sfânt 
este un alt Mângâietor, prin raportare desigur la Hristos, şi El 
un Mângâietor*. De altfel, tot într-un text al Sfântului Ioan (1 
Ioan 2, 1) este numit Mângâietor Mântuitorul Hristos. Totuşi, 


36 Kal &AAov Ilopăxânrov She! buîv zouteotu, " Adov (bç Eut (adică Altul ca şi 
Mine). Sf. loan Gură de Aur, Comentariu la loan, PG 59.403.54 „Evident că loan 
Îl consideră pe lisus ca fiind un Mângâietor (Helper), a cărui lucrare va fi con- 
tinuată de un altul care va fi trimis.” Newman, Nida, op.cit., p.466. 

37 De data aceasta traducerea românească redă cuvântul grecesc zapák4nroç 
prin mijlocitor, optând pentru unul din sensurile lui care se potriveşte mai bine 
contextului, acela de rugător sau mijlocitor către Tatăl pentru creştini. 

Mângăâietorul prin excelență va fi Duhul Sfânt, aşa cum reiese 
din celelalte trei referiri, în care termenul este articulat (ó mpdkânzog 
— Mângâietorul). Acest lucru se poate traduce prin aceea că lu- 
crarea de mângâiere, deşi săvârşită şi de Mântuitorul Hristos, 
îşi va găsi întregirea şi desăvârşirea în lucrarea Duhului Sfânt. 
Nu întâmplător subliniem acest aspect, ci pentru că ilustrează 
cât de strânsă este lucrarea Duhului cu cea a Fiului, lucrare co- 
mună3, aşa cum se va vedea, şi în ceea ce priveşte alte aspecte 
ale sale. Ce înseamnă, de fapt, Mângâietor? Originalul rapdkAnrog 
este foarte greu de tradus exact”. Sensul primar în limba greacă 
veche era acela de avocat, asistent legal. Sensul pe care-l presu- 
pune contextul de față ne trimite să-L înțelegem pe Mângâietor 
ca pe cineva care va fi alături de Apostoli din partea lui 
Dumnezeu, din partea Tatălui, spre a le oferi mângâiere într-o 
lume ostilă, în condițiile despărțirii lui Hristos de ei. Sfântul 
Ioan Gură de Aur este de părere că Mântuitorul ÎI numeşte con- 
tinuu Mângâietor în dialogul cu ucenicii din pricina necazurilor 
permanente la care aceştia erau supuşit!. 


35 „ÎL numeşte pe Duh alt Mângâietor, nu ca pe unul ce lucrează altceva decât 
ceea ce lucrează El în Sfinţi” (Sf. Chiril al Alexandriei, Comentariu la Evanghelia 
după loan, p.879). 

3% Toate ediţiile româneşti ortodoxe traduc prin Mângâietor, începând cu cea de la 
1688 şi până la cea a Arhiepiscopului Bartolomeu. Traduceri de referință în 
limbi de circulație precum Biblia de la Ierusalim şi TOB păstrează cuvântul 
original Paraclet, recunoscând neputința de a-l traduce cu exactitate printr-un 
singur cuvânt. La fel şi Barrett în comentariul său, vezi p.461. Alte traduceri 
propun: Ajutător (Helper), Avocat (în sensul de mijlocitor, apărător), Apărător 
(vezi traducerea românească semnată de preotul catolic dr. Emil Pascal), 
Sfătuitor etc. 

4 Vezi C.K.Barrett, op.cit., p.462; V.Tsakonas, op.cit., p.184. Termenul ca atare 
lipseşte din Septuagintă şi nu are corespondent nici în limbile ebraică şi ara- 
maică. Literatura greacă foloseşte acest termen pentru a indica pe cineva care 
este chemat în ajutor la judecată sau la tribunal, deci cu sens juridic. Etimo- 
logic, termenul vine de la verbul rapaxaăciv, care înseamnă a chema pe cineva 
în ajutor, a chema pe cineva pentru ceva anume, a îndemna, a încuraja, a 
mângâia, a consola. 

“1 Euvex@ç õè Ilapăxânrov xo et, Bud tàç cuvexotootç ainobe tote Biye. Sf. 
loan Gură de Aur, Comentariu la Evanghelia după loan, PG59.407.42. În acelaşi 
sens este perceput şi de Părintele Dumitru Stăniloae: „Duhul completează 

Desigur, sensul mângâierii nu poate fi unul echivalent unei 
simple consolări. Şi aici lucrurile se articulează cu tema lucrării 
noastre. Teodor de Mopsuestia spune că Sfântul Evanghelist spu- 
ne „un alt Mângâietor” în loc de „un alt Învățător”. Cel mai 
important aspect al mângâierii venite din partea Duhului — sau, 
mai exact spus, cauza principală a mângâierii — va fi deplina cu- 
noştință realizată de Duhul în sufletul ucenicilor a faptului că 
plecarea Fiului echivalează numai cu o schimbare a modului de 
prezenţă şi, departe de a însemna o absență, va fi chiar o pre- 
zenţă într-o măsură mai mare. Prin Duhul care Se va pogori 
peste Apostoli, Fiul Însuşi va fi prezent la modul concret şi mult 
mai apropiat de Apostoli, din moment ce această prezență va fi 
una lăuntrică. „Duhul completează mângâierea pe care ne-o 
aduce Fiul, ca izvor al cunoștinței că vom fi frați ai Lui pentru 
eternitate.” Cea mai importantă şi cea mai reală mângâiere a 
Apostolilor va veni din cunoaşterea realităților fundamentale 
privitoare la existență şi la lumet5, înțelegând în felul acesta că 
necazurile venite din partea lumii sunt mult mai puțin impor- 
tante comparativ cu binefacerile (mângâierea) determinate de 
prezența permanentă a Fiului şi a Duhului nu numai alături de 
ei, ci în interiorul lor. Această erminie, aparent nefondată de text, 
este susținută şi de faptul că în toate cazurile în care Sfântul 
Evanghelist invocă titlul pnevmatologic Mângâietorul, acesta este 


mângâierea pe care ne-o aduce Fiul...Ei ne mângâie în necazurile şi insatisfac- 
ţiile pe care ni le procură lumea” (Nota 1675 în Sf. Chiril al Alexandriei, Co- 
mentariu la Evanghelia după loan, p.882). 

< In Johannem, PG 66, 77A. 

3 “This divine activity on earth will not cease when He goes to the Father. It 
will continue in those who believe in Him, and continue on an even greater 
scale, since He will act in answer to their prayer, and through Him the Spirit 
will be with them and in them.” (C.H.Dodd, The Interpretation of the Forth 
Gospel, p.404) 

4 Pr. Prof. Dumitru Stăniloae, nota 1675 în Sf. Chiril al Alexandriei, Comen- 
tariu la Evanghelia după loan, p.882. 

45 După unii exegeți, sensul lui JTapdic4nroç derivă din mapaxzieiv, mapdxinorc, 
care în Noul Testament se referă la predica creştină profetică (Fapte 2, 40; 1 
Cor. 14, 3) cu sensul concret de a îndemna stăruitor la ceva . Vezi C.K.Barrett, 
op.cit, p.462. 

însoțit de celălalt titlu Duhul Adevărului, care are de fiecare dată 
o funcție explicativă față de Mângâietorul (14, 16-17; 15, 26; 16, 
13)%. Este clar, în acelaşi timp, că nu avem de-a face cu o cu- 
noaştere teoretică, informativă, ci cu una nemijlocită, realizată 
la nivelul simțirii, al trăirii, al experienței. Mângâierea adusă de 
Duhul Sfânt decurge din faptul că Acesta îi face pe Apostoli 
părtaşi realităților dumnezeieşti. Împărtăşindu-li-Se Duhul, prin 
Acesta li Se împărtăşeşte şi Fiul, iar prin cei doi, viața Sfintei 
Treimi, întrucât Aceştia sunt de la Tatăl. Ucenicii fac experiența 
nemijlocită a vieții dumnezeieşti, care echivalează cu cunoaşte- 
rea adevărului deplin. 

Aceste aspecte foarte importante pentru funcția ermineu- 
tică a Duhului Sfânt sunt surprinse de Părintele Stăniloae într-o 
notă substanțială la Comentariul Sfântului Chiril la Evanghelia 
după loan”. Vom cita în întregime această notă, punctând, după 
putință, aspectele care ne interesează în prezentul studiu. Mai 
întâi este subliniată unitatea de viață şi lucrare dintre Persoane- 
le Sfintei Treimi şi faptul că această unitate se manifestă şi ico- 
nomic, adică în întreaga iconomie dumnezeiască de restaurare a 
omului: „Între Fiul şi Duhul este o legătură specială, pentru că 
sunt Amândoi din Tatăl. Duhul purcede din Tatăl peste Fiul şi 
Amândoi împlinesc un rol comun în îndreptarea şi îndumne- 
zeirea omului. Nici Hristos nici Duhul nu Se află şi nu lucrează 
Unul fără Altul în om. De aceea se vorbeşte despre amândoi în 
mod unit, sau, vorbindu-se despre Unul, se vorbeşte totodată şi 
despre Celălalt. Aceasta pentru că, în viața Treimii, Duhul, pro- 
venind din Tatăl, Se sălăşluieşte în Fiul, şi Fiul, având în Sine pe 
Duhul, priveşte cu iubire la Tatăl. Fiul, fiind chipul Tatălui, gân- 
dul ontologic al Tatălui despre Sine, Duhul este suflarea sau 
simțirea iubitoare a Tatălui, îndreptată spre chipul Său, şi răs- 
punsul simțirii iubitoare a Fiului față de Tatăl”. Omul devine 
părtaş la această viață a Sfintei Treimi prin aceea că Fiul i Se 


+ Erminia patristică sesizează această strânsă legătură dintre cele două titluri: 
„Când Fiul trimite pe Duhul Adevărului, pe care Îl numeşte Mângâietorul, şi 
Tatăl îl trimite împreună cu El” (Didim cel Orb, BEEZ, 49,232,35). 

< Nota 1675 în Sf. Chiril al Alexandriei, Comentariu la Evanghelia după loan, p 882. 

împărtăşeşte în Duhul: „Cu această simțire iubitoare a Tatălui 
faţă de Fiul şi a Fiului față de Tatăl, vine Hristos şi în noi. A- 
ceasta ne arată că şi în Dumnezeu viața spirituală nu este numai 
gândire, ci şi simtire. Şi aceasta are loc şi în om”. Prezența Du- 
hului aduce cu sine descoperirea adevărului nu numai la nive- 
lul minți, ci mai ales la nivelul simțirii, aşa încât omul va cu- 
noaşte adevărul trăindu-l nemijlocit, prin intermediul propriei 
experienţe: „Duhul este Duhul Adevărului ca revelaţie a Fiinţei, 
ca chip al ei. Dar în noi, Fiul lui Dumnezeu întrupat nu ne dă 
numai cunoştinţa că lumea aceasta nu este totul şi că Dumnezeu 
nu este o Persoană lipsită de iubire, ci vine şi ne dăruieşte şi 
simţirea Sa ca Adevăr real, ce depăşeşte lumea aceasta nedepli- 
nà şi mizeriile ei” — iată aici felul în care Părintele Dumitru 
Stăniloae identifică funcția mângâietoare a Duhului cu cea er- 
mineutică, arătând că mângâierea reală vine din cunoaşterea 
reală a adevărului nu numai la nivelul minţii, ci mai ales la ni- 
velul simțirii, deci prin experiență nemijlocită. „Prin Duhul, ca 
simţire adusă în noi de Fiul, simțim pe Fiul ca Fiu iubitor al 
Tatălui şi ca Frate iubitor al nostru, ca Cel ce ne dă mulțumiri 
superioare şi ne asigură de veşnicia noastră. De aceea Duhul 
completează mângâierea pe care ne-o aduce Fiul ca izvor al cu- 
noştinței că vom fi frați ai Lui pentru eternitate. Noi simțim 
prin Duhul iubirea Tatălui şi a Fiului. De aceea este alt Mân- 
gâietor sau împreună-Mângâietor cu Fiul. Ei ne mângâie în ne- 
cazurile şi în insatisfacțiile pe care ni le procură lumea. Ne dau 
o mângâiere superioară, spirituală. Ne ajută să ne ridicăm peste 
plăcerile trecătoare şi aducătoare de necazuri ale lumii. Ne fac 
lumea creată de Dumnezeu-Cuvântul transparentă şi mijloc de 
a ne manifesta iubirea spirituală față de Dumnezeu şi oameni. 
Ne aduc bucurii duhovniceşti, vederi duhovniceşti, ne fac oa- 
meni duhovniceşti” Funcția revelatorie şi ermineutică a Duhului 
care vizează capacitatea omului de a vedea şi a simți adevărul, 
nu numai de a-l înțelege cu mintea, este exprimată cu foarte 
mare claritate: „Duhul ne face să vedem şi să iubim Adevărul 
real, superior lumii, lume care este numai o umbră a adevăru- 
lui. Apoi, prin Duhul ne mângâiem, pentru că prin El ne iertăm, 

deci ne iubim, prin El ne sfințim, adică luăm puterea de a nu ne 
lipi prin păcat de lumea aceasta”. În final, funcția ermineutică 
este prezentată, aşa cum vedem, ca nefiind separată de funcția 
sacramentală a Duhului. Mângâierea este adusă de adevărata 
cunoştinţă, iar Duhul este numit Mângâietor pentru că este Cel 
care aduce oamenilor această cunoştinţă, o cunoştinţă dobândi- 
tă prin simțire. 

Nu putem rezista adâncirii pe care o realizează Părintele 
Stăniloae. În consecință, cităm încă o notă, care aduce şi mai 
multă lumină în această funcție ermineutică legată de cea mân- 
gâietoare a Duhului. Funcția ermineutică a Duhului nu se limi- 
tează la cunoaşterea realităților dumnezeieşti, ci se extinde şi 
asupra cunoaşterii adevărate şi, deci, a înțelegerii corecte a lu- 
mii create: „Având pe Duhul lui Hristos în noi, ca izvor al sim- 
țirii iubirii curate a lui Hristos față de Tatăl, al adevărului şi al 
preţuirii adânci a oamenilor şi a lumii, biruim amăgirile şi tre- 
cătoarele plăceri trupeşti din lumea văzută numai în reprezen- 
tarea ei materială, plăceri spre care ne ispiteşte diavolul, care ne 
înşeală cu gândirea superficială că lumea materială e totul”48, 

Erminia aceasta, conform căreia titlul pnevmatologic de 
Mângâietor trimite la lucrarea de descoperire şi explicitare a ade- 
vărului din partea Duhului Sfânt, este sprijinită de întregul 
context al fragmentelor discutate, în care domină, aşa cum vom 
vedea, funcția ermineutică a Duhului. 

În continuare, ne vom opri la un alt titlu pe care Mântui- 
torul Hristos, în acelaşi context, îl atribuie Duhului Sfânt şi care 
priveşte în mod explicit lucrarea ermineutică a Duhului. Este 
vorba de Duhul Adevărului (tò Ilveiua rii AAn6eíaç 14, 17; 15, 26, 
16, 13). Înainte de orice precizare exegetică, definirea Duhului 


48 Ibidem, nota 1677, p.883. 

* Acelaşi titlu mai este folosit şi în prima epistolă sobornicească a Sfântului 
Ioan: Noi suntem din Dumnezeu; cine cunoaşte pe Dumnezeu ascultă de noi; 
cine nu este din Dumnezeu nu ascultă de noi. Din aceasta cunoaştem Duhul 
adevărului şi duhul rătăcirii (4, 6). În aceeaşi epistolă există încă o referire 
foarte importantă la acest titlu pnevmatologic: Acesta este Cel care a venit 
Prin apă şi prin sânge: lisus Hristos; nu numai prin apă, ci prin apă şi prin 
sânge; şi Duhul este Cel ce mărturiseşte, că Duhul este adevărul. 

ca Duh al Adevărului ne trimite la problema gnoseologică, adi- 
că la problema fundamentală a cunoaşterii, care presupune, la 
rândul ei, problema comunicării inteligibile între subiectul şi 
obiectul de cunoscut, care constituie, aşa cum am arătat, dome- 
niul ermineuticii. Adevărul se pretează prin excelență cunoaş- 
terii, iar cunoaşterea este condiționată de înţelegere, adică de 
percepția inteligibilă a semnalelor, indiferent de ce natură ar fi 
acestea, care vin sau ne sunt transmise dinspre şi despre obiec- 
tul sau domeniul de cunoscut. 

Cel mai important aspect pe care exegeza trebuie să-l lă- 
murească în cazul de față este înțelesul pe care-l dă Mântuitorul 
Adevărului. Este vorba despre ceea ce se înțelege în limbajul co- 
mun prin adevăr, de sensul general şi abstract al adevărului, adică 
de ceea ce este adevărat în opoziție cu ceea ce este neadevărat 
sau fals, mincinos? Sensul acesta este, oricum, inclus, dar nu 
este suficientă. A se vedea expresia Duhul adevărului şi duhul 
rătăcirii (amăgirii), folosită tot de Sfântul Evanghelist loan, în 
prima sa epistolă (1 loan 4, 6). Puțin mai sus, în acelaşi capitol al 
Evangheliei sale, Sfântul Evanghelist loan citează cuvintele 
Mântuitorului prin care Acesta se identifică cu Adevărul: Eu sunt 
calea, adevărul şi viața (14, 6). Acest lucru face pe mulți exegeți să 
identifice genitivul din expresia Duhul Adevărului cu Hristos 
Însuşi, înțelegând prin aceasta Duhul lui Hristos. „Căci este Duhul 
Lui şi de fapt L-a numit în versetul din fruntea paragrafului 
Duhul Adevărului, după ce a spus despre Sine că este Adevă- 
rul.”51 În acest context trebuie făcută şi mențiunea că în Evan- 
ghelia după Ioan, ori de câte ori este folosit cuvântul JIvedua, 
acesta se referă la Duhul Sfânt?. Prin urmare, şi în expresia 
noastră este vorba de Duhul Sfânt sau Duhul lui Dumnezeu. O 


Căci trei sunt care mărturisesc în cer: Tatăl, Cuvântul şi Sfântul Duh, şi Aceşti 
trei Una sunt (5, 6-7). 

so It is obvious that for Jesus truth is not used here simply in the sense of that 
which is opposed to what is false (B. Newman, E, Nida, A Translator's Hand- 
book on the Gospel of St. John, p.653-6549). 

si Sf. Chiril al Alexandriei, Comentariu la Evanghelia după loan, p-879. 

s2 Wherever „spirit” appears unmarked in John's Gospel the reference is to 
God's Spirit B. Newman, E, Nida, op.cit., p.655. 

accepțiune specială şi unitară în Evanghelia după Ioan are şi 
cuvântul adevăr (dirjdeia)s?. Împreună cu Sfântul Apostol Pavel, 
Sfântul Evanghelist loan este unul dintre autorii noutestamen- 
tari care folosesc foarte mult cuvântul adevăr şi întreaga familie 
a acestuia. Sfântul loan foloseşte două expresii specifice pentru 
raportarea la adevăr: a face adevărul - roteîv tiv dirjâeav — (loan 
3, 21; vezi şi 1 loan 1, 6) şi neprmareiv év dinâela (2 loan 4; 3 loan 
3, 4) prin care caracterizează viața credincioşilor conformă cu 
adevărul şi cu dreptate lui Dumnezeu. Adevărul acesta pe care 
trebuie să-l împlinească credincioşii este cuvântul Mântuitoru- 
lui Hristos şi conținutul tainelor dumnezeieşti descoperite de 
Acesta lumii (loan 8, 32, 40, 45, 46; 16, 7; 17, 17; 18, 37). 
Cuvântul lui Dumnezeu este Adevărul (loan 17, 17). Acest cu- 
vânt este adus în lume de Hristos, Care nu este numai purtă- 
torul adevărului, ci este Adevărul însuşi (loan 14, 6). Hristos 
este purtător al adevărului şi interpret autentic al acestuia 
pentru că a venit din sânurile Tatălui, plin de har şi de adevăr 
(loan 1, 14). Hristos vorbeşte adevărul pe care l-a auzit de la 
Tatăl (loan 8, 40), Tatăl fiind neîncetat împreună cu El (loan 10, 
38; 8, 29; 16, 32). Ca purtător al adevărului, lisus Hristos este 
lumina cea adevărată (loan 1, 9), pâinea cea adevărată (loan 6, 32), 
vița cea adevărată (loan 15, 1), Dumnezeu cel adevărat (1 loan 5, 
20). Adevărul în Evanghelia după loan este în cele din urmă 
Dumnezeu Însuşi şi, prin extensiune, revelația lui Dumnezeust. 
Putem cita un singur exemplu, în care cuvântul adevăr poate fi 
înlocuit cu Dumnezeu nu numai fără să se schimbe sensul, ci cu 


5 Termenul ca atare nu este exclusiv ioaneic. Îşi are rădăcinile, după părerea 
exegeţilor, în „gândirea filosofică şi în Vechiul Testament” (V. Tsakonas, op.cit., 
p:193, unde cititorul poate găsi o cuprinzătoare retrospectivă asupra folosirii 
termenului şi a semnificaţiilor acestuia în filosofia greacă, în Vechiul şi Noul 
Testament. A se vedea, de asemenea articolul AaiiBeua, semnat de R. Bultmann, 
în TR.DNIT, vol.1, p.238 su; C.H. Dodd, op.cit, p.170 su.) 

„Truth în this Gospel refers primarily to God himself, though it may be 
extended to include the revelation of God or a description of persons who res- 
pond to that revelation.” B. Newmann, E. Nida, op. cit, pag. 655. Este vorba de o 
folosire foarte frecventă a cuvântului adevăr în Evanghelia a patra: 1, 14, 17; 3, 
21; 4, 23-24, 5, 33, 8, 32, 40, 44-46; 14, 6, 17; 15, 26; 16, 7, 13; 17, 17, 19; 18, 37-38. 

şansa de a-l face mult mai explicit: Şi veți cunoaşte adevărul, iar 
adevărul vă va face liberi (8, 32), care se poate uşor citi: Şi veți cu- 
noaşte pe Dumnezeu şi Dumnezeu vă va face liberi. În sprijinul aces- 
tei erminii stă şi faptul că în Evanghelia după loan Mântuitorul 
Hristos foloseşte în cuvântările Sale categorii absolute. Dumnezeu 
este Adevărul prin excelență, aşa cum, în contrast absolut, dia- 
volul este minciuna prin excelență (8, 45). Pentru Mântuitorul 
Hristos, a spune adevărul (8, 46; 16, 7; 18, 37) nu înseamnă a spune 
adevărul în opoziţie cu a minți. Dacă Adevărul este Dumnezeu, 
atunci a spune adevărul înseamnă a descoperi (a revela) pe Dumnezeu. 
În acelaşi sens, atunci când Hristos spune despre Sine că este 
Adevărul (14, 6), poate să se înțeleagă în egală măsură că este 
Dumnezeu Însuşi, dar şi că este revelația sau descoperirea ple- 
nară a lui Dumnezeu. Consecvent cu această realitate lisus poa- 
te să spună: Cine M-a văzut pe Mine a văzut pe Tatăl (14,9). 

Dacă adevărul se identifică cu Dumnezeu Însuşi, atunci cu- 
noaşterea adevărului echivalează cu cunoaşterea lui Dumnezeu. 
În acest caz, expresia Duhul Adevărului === fi tradusă prin 
Duhul care este Adevărul (adică Dumnezeu Însuşi) sau Duhul care 
descoperă Adevărul (adică pe Dumnezeu Însuşi). Aici putem in- 
voca textul din prima epistola sobornicească a Sfântului Evan- 
ghelist Ioan, citat deja la note, în care evanghelistul îl numeşte 
pe Duhul Adevărul: Duhul este Cel ce mărturiseşte, că Duhul este 
Adevărul (5, 6). Prin urmare, Duhul nu este numai purtătorul, 
sau transmiţătorul, sau cel care predă adevărul, ci este Adevă- 
rul Însuşi. Este vorba de acelaşi unic Adevăr, care este Dumnezeu 
cel în Treime, Tatăl, Fiul şi Sfântul Duh, iar exprimarea Sfân- 
tului Ioan, foarte consecventă cu întreaga sa teologie, scoate în 
evidență deoființimea sau identitatea naturii dumnezeieşti a 
celor trei Persoane distincte ale Sfintei Treimi. Duhul Sfânt reve- 
lează pe Dumnezeu, pe Tatăl şi pe Fiul sau dă mărturie despre 
Dumnezeu, despre Tatăl şi despre Fiul. Această mărturie o face 
prin propria prezenţă, nemijlocit, dată fiind identitatea de ființă 
cu Tatăl şi cu Fiul. De reținut, în contextul lucrării noastre, 
faptul că accentul este pus, evident, pe percepția adevărului ca 
realitate şi nu ca vorbire despre realitate. În care caz, revelația 

lui Dumnezeu de către Duhul nu este înțeleasă ca transmiterea 
de către Acesta a unor informații despre Dumnezeu, ci revela- 
rea lui Dumnezeu Însuşi, a realității dumnezeieşti. Această 
revelaţie este mai curând sinonimă cu arătarea lui Dumnezeu, 
adică teofania sau epifania de către Duhul, în înțelesul pe care îl 
dă chiar Mântuitorul Hristos atunci când spune că cine L-a vă- 
zut pe El a văzut pe Tatăl. În acest caz receptarea acestei revela- 
ţii de către om se face nu prin intermediul minţii sau al logicii, 
ci prin vedere sau participăre. Deja am semnalat diferența pe 
care o presupune lucrarea de revelare a lui Dumnezeu de către 
Duhul în comparaţie cu cea săvârşită de Fiul în timpul activi- 
tăţii Sale pământeşti, diferență care decurge din vocația specifi- 
că fiecărei Persoane Treimice. „Duhul subzistă în mod deosebit, 
fiind Duh, şi nu Fiu, precum fiul este Fiu, şi nu Tată”, scrie Sf. 
Chiril al Alexandriei. Fiind nevăzut şi nematerial, revelaţia 
Duhului nu se adresează, evident, simțurilor materiale, vederii 
fizice sau celorlalte simțuri fizice. Sintagma Duhul Adevărului 
poate fi înțeleasă deci din perspectiva gnoseologică şi ermineu- 
tică, Duhul fiind Cel care arată sau comunică pe Dumnezeu 
oamenilor. Nu întâmplător, în tradiția Bisericii noastre, mai 
ales în tradiţia liturgică, lucrarea specifică Duhului este aceea de 
a împărtăşi pe Dumnezeu oamenilor (Harul Domnului nostru lisus 
Hristos şi dragostea lui Dumnezeu Tatăl şi împărtăşirea Duhului 
Sfânt!). 

De altfel, elocventă în acest sens este şi menţiunea pe care o 
face Mântuitorul Hristos în textul nostru, referitoare la percep- 
ţia Duhului de către lume şi de către ucenici: (Duhul) pe Care 
lumea nu poate să-L primească, pentru că nu-L vede, nici nu-L 
cunoaşte; voi ÎI cunoaşteţi, că rămâne la voi şi în voi va fi! 

Deducem de aici mai multe lucruri. Trimiterea, şi prin ur- 
mare prezența Duhului, este una personală şi nu priveşte lumea 
în ansamblul ei. Ucenicii Mântuitorului şi cei asemenea lor care 
vor primi Duhul Îl vor cunoaşte firesc, prin propria împărtăşire 
de Duh, în timp ce lumea nu-L va cunoaşte, pentru că El nu se 


55 Comentariu la Evanghelia după Ioan, p.881. 
56 „...the Spirit hwo comunicates truth...” (C.K.Barrett, op.cit., p.463) 


56 Pr. CONSTANTIN COMAN 


vede în afară, ci este, aşa cum precizează Mântuitorul, o pre- 
zenţă personală lăuntrică: că rămâne la voi şi în voi va fi. Duhul 
nu este accesibil lumii — în accepțiunea pe care o dă Sfântul loan 
Evanghelistul acesteia — pentru că este o realitate întru totul 
eterogenă şi de-o-altă-ființă față de lume”. Sfântul loan Gură de 
Aur consideră că prin aceste cuvinte Mântuitorul are în vedere 
diferența dintre felul în care a fost El prezent alături de ucenici 
şi felul în care va fi prezent Duhul înlăuntrul inimilor acestora58. 
Modul de prezență pe care Mântuitorul il exprimă în Evanghe- 
lia după Ioan prin prepoziția év úuîv (în — înăuntru - voi) ca şi 
prin expresia rap "iv péva în ceea ce-L priveşte pe Duhul 
estè, desigur, acelaşi ca şi în cazul Tatălui care rămâne în Fiul, al 
Fiului care rămâne în Tatăl sau al Fiului care rămâne în ucenici 
săi şi al ucenicilor care rămân în Fiul. În toate aceste cazuri este 
vorba de o interioritate reciprocă, cum o numeşte Părintele Dumi- 
tru Stăniloae. Acelaşi lucru este valabil şi în ceea ce priveşte re- 
laţia dintre Duhul Sfânt şi ucenicii Mântuitorului. Duhul Sfânt 
le va fi interior, situație în care aceştia îl vor putea recunoaşte, 
în timp ce lumea nu-L va putea cunoaşte. Referitor la acest as- 
pect, Sfântul Chiril al Alexandriei spune: „Căci nu vine şi nu se 
face văzut, zice Hristos, celor din lume, adică celor ce cugetă 
cele din lume şi aleg să iubească cele pământeşti, ci vine şi se 
face văzut în Sfinţi”4. Părintele Stăniloae ne ajută o dată în plus 
să interpretăm această prezență a Duhului ca una ce are o fun- 
cţie ermineutică: „Având pe Duhul lui Hristos în noi ca izvor al 
simțirii iubirii curate a lui Hristos - aşadar Duhul face posibilă 
simţirea (citeşte cunoaşterea, înţelegerea) iubirii lui Hristos față de 
Tatăl, al adevărului şi al preţuirii adânci a oamenilor şi a lumii, 
biruim amăgirile (citeşte greşita înțelegere sau cunoaştere) şi 
trecătoarele plăceri trupeşti din lumea văzută (citeşte înțeleasă, 


7 V.Tsakonas, op. cit., p.192-193. 

5 Ob ydp obra tiv ovvéotar bonep Ev” AA Ev arbrariç oixhoer taie iuetép 
cuc puzaig- toûto ydp toti tó, 'Ev tiv otar. In Joannem PG 59404.61. 

5 map 'iuâv péyve, sugerează prezența Duhului în Biserică, iar év duâv prezența 
Duhului în fiecare creştin (C.K. Barrett, op.cit., p.463) 

“o Comentariu la Evanghelia după loan, p.881. 

percepută) numai în reprezentarea ei materială, plăceri spre care 
ne ispiteşte diavolul, care ne înşeală cu gândirea superficială că 
lumea materială este totul”€!. 


Dar Mângâietorul, Duhul Sfânt, pe Care-L va trimite 
Tatăl, în numele Meu, Acela vă va învăța toate şi vă va 
aduce aminte despre toate cele ce v-am spus Eu. (14, 26) 


Ne vom opri, pentru început, la exegeza afirmației Acela vă 
va învăța toate (exeîvoc úuáç Gădiei ndvra), care ridică cel puțin 
două întrebări: prima referitoare la sensul lui a fi învățat de 
Duhul, eventual în comparaţie cu a fi învățat de Fiul şi a doua 
referitoare la sensul lui toate, pentru a vedea dacă acesta are un 
sens absolut sau unul complementar tot prin raportare la lucra- 
rea Mântuitorului. 
A învăța este o lucrare fundamentală a Duhului“. Cel pu- 
tin aşa apare din textele din Evanghelia după loan de care ne 
ocupăm. În aceste texte, lucrarea Duhului este exprimată în ter- 
meni sinonimi sau complementari: 
- vă va aduce aminte despre toate cele ce v-am spus Eu (14, 
26); 

- Acela va mărturisi despre Mine (15, 26); 

- El, venind, va vădi lumea de păcat şi de dreptate şi de 
judecată (16, 8); 

- vă va călăuzi la tot adevărul (16, 13); 

- câte va auzi va vorbi (16, 13); 

- cele viitoare vă va vesti (16, 13); 

- Acela Mă va slăvi (16, 14). 

Prin toate aceste exprimări, suntem trimişi la una şi aceeaşi 
lucrare a Duhului care priveşte accesul omului la adevărul dum- 
nezeiesc. Singurul lucru pe care dorim să-l reținem în acest con- 
text referitor la acțiunea de a învăța a Duhului este acela că lu- 
crarea Duhului de învățare trebuie să fie diferită de cea care a 


$i Nota 1677 din Comentariul la Evanghelia după loan, p.883. 
€ „One of the primary functions of the Paraclet is to teach.” (C.K. Barrett, 
op.cit., p.467) 

caracterizat activitatea învăţătorească a Mântuitorului în timpul 
prezenţei Sale printre oameni. Şi aceasta reiese cu necesitate din 
modul de prezenţă al Duhului, care va fi unul propriu Acestuia, 
adică neperceptibil simțurilor fizice. Deci Duhul nu se va adresa 
simțurilor fizice ale omului pentru a-l învăţa, aşa cum a făcut 
Mântuitorul Hristos, care transmitea învățătura prin comunica- 
re exterioară, vorbind ucenicilor sau mulțimilor. 

Mai importantă pare a fi lămurirea sensului lui toate. Este 
vorba de înţelesul absolut al cuvântului, adică Duhul este cel 
care va învăța absolut totul, în care caz trebuie să diferențiem 
sensul învățării Duhului de cel al învățării Mântuitorului, con- 
siderând-o pe cea din urmă fie incompletă, fie nedesăvârşită, 
oricum având nevoie de completarea sau întregirea învățării 
Duhului. Altfel, ar însemna că negăm pur şi simplu învățătura 
Mântuitorului Hristos, din moment ce totul va fi învățat de 
Duhul. Sau toate are un înțeles relativ, complementar. În cel 
de-al doilea caz, Hristos nu a învățat totul, pentru că nu a soco- 
tit oportun dintr-un motiv sau altul, ci a lăsat o parte de învăță- 
tură Duhului. Erminia lui toate prin raportare la afirmația 
Mântuitorului din 16, 12-13 (Încă multe am a vă spune, dar acum 
nu puteți să le purtați. Iar când va veni Acela, Duhul Adevărului, vă 
va călăuzi la tot adevărul) pare să îndreptățească cea de a doua 
alternativă. 

Mai există posibilitatea unei alte interpretări, care se vrea 
mai aproape de adevăr. Anume aceea conform căreia Mântuito- 
rul ar avea în vedere neputința ucenicilor şi a celorlalți ascultă- 
tori ai învăţăturii Sale de a înțelege deplin cele spuse de El. Or, 
lucrarea Duhului ar consta tocmai în ajutarea acestora de a 
ajunge la o înțelegere deplină a lucrurilor învățate de Mântuito- 
rul. Prin urmare, toate ar fi în legătură de determinare cu acestea 
din versetul anterior (Acestea vi le-am spus, fiind cu voi — 14, 25), 


& „That is, the Helper (Paraclet) will enable the disciples to understand the 
full implications of Jesus words”. (B. Newman, E. Nida, op.cit., p.474). Jesus... 
had indeed spoken on these themes to His disciples before His death, but His 
words were imperfectly understood an remembered. After His death the 
Church received The Spirit, ad the evangelist is convinced that by inspiration 

în care caz am putea citi: Toate acestea pe care vi le-am spus, fiind 
cu voi, vi le va lămuri deplin Duhul. Această interpretare este spri- 
jinită şi de continuarea versetului, în care Mântuitorul face refe- 
rire la altă lucrare a Duhului: şi vă va aduce aminte despre toate 
cele ce v-am spus Eu. Fraza aceasta este socotită de unii exegeți 
chiar sinonimă cu vă va învăța pe voi toate, una întărind înţelesul 
celeilaltest. 

Interpretarea acestui verset, ca de altfel a tuturor versetelor 
privitoare la lucrarea învățătorească a Duhului, este foarte im- 
portantă, pentru că ea are consecințe dogmatice însemnate. 
Teologia dogmatică vorbeşte despre deplinătatea revelaţiei în 
Mântuitorul Hristos. În acest caz, şi dacă rămânem la înțelege- 
rea exterioară a lucrurilor, Duhul nu mai poate aduce nimic 
nou, lucrarea Lui fiind una prin excelență de explicitare, de lä- 
murire a ceea ce a învățat şi a făcut Hristos. În această situaţie, 
funcția ermineutică a Duhului pare a fi lucrarea esenţială a 
Acestuia. Duhul Sfânt urmează să facă explicite, înțelese, lucru- 
rile spuse de Mântuitorul ucenicilor şi mai ales evenimentele 
legate de Persoana Acestuia. Ucenicii ascultaseră cele spuse de 
Mântuitorul şi fuseseră martori oculari la evenimentele impor- 
tante din viața Acestuia. Fac însă dovada că nu reuşiseră să le 
înțeleagă deplin. Sunt cuprinşi de frică atunci când Mântuitorul 
este prins şi răstignit, ba unii dintre ei se şi leapădă de Acesta. 
De altfel, în repetate rânduri, în Evanghelia după Ioan, este sub- 
liniată neputința Apostolilor de a înțelege cele spuse şi săvârşite 
de Mântuitorul, ca şi faptul că această înțelegere va veni mai 
târziu, Voi cita câteva din aceste situații pentru că sunt foarte 
importante pentru tema dezbătută aici. Când, în împrejurarea 
alungării vânzătorilor din templu, Mântuitorul le vorbeşte 


of the Spirit he has himself taught what Jesus truly meant, in accordance with 
His promise. This verses are a kind of explanatory — or even justificatory — 
Postscript to the dialog, which is now substantially complete. (C.H. Dodd, 
op.cit., p.406) 

é It is best to take these two phrases as synonimous, the one reinforcing the 
Other. The method by which the Spirit teaches the disciples everything is by 
making them remember all that Jesus has taught them, and by bringing aut 
the implications of his teaching. (B. Newman, E. Nida, op.cit., p.474) 

despre dărâmarea templului trupului Său, Sfântul Evanghelist 
loan consemnează faptul că ucenicii au înțeles cele spuse de 
Învățătorul lor după ce au fost martori ai Învierii şi abia atunci 
au crezut Scripturii şi cuvântului pe care ÎL spusese lisus. (vezi 2, 
22). La Intrarea triumfală în Ierusalim, ucenicii nu înțeleg rostul 
urcării pe asin şi nici invocarea unui text vechitestamentar pen- 
tru explicarea gestului. Ei aveau să înțeleagă totul, după ce lisus 
S-a preaslăvit („Nu te teme, fiica Sionului! Iată Împăratul tău vine, 
şezând pe mânzul asinei”. Acestea nu le-au înțeles ucenicii Lui la 
început, dar când S-a preaslăvit lisus, atunci şi-au adus aminte că 
acestea erau scrise pentru EI şi că acestea I le-au făcut Lui. 12, 16). 
Amintirea de care vorbeşte Sfântul Evanghelist nu este numai 
împrospătarea memoriei, ci presupune înțelegerea lucrurilor la 
care ucenicii nu au avut acces inițial. Atunci când Apostolul 
Petru refuză pe Domnul care vroia să-i spele picioarele, Mântui- 
torul îi atrage atenţia asupra faptului că refuzul său este deter- 
minat de neînţelegerea sensului gestului Mântuitorului: Ceea ce 
fac Eu, tu nu ştii acum, dar vei înțelege după aceasta (13, 7). În fine, 
consemnând prezența la mormânt a celor doi ucenici, anunțați 
de femeile mironosiţe, pentru a se încredința de Înviere, Sfântul 
loan aduce iar în discuţie neputința ucenicilor de a fi înţeles 
înainte Scripturile: Căci încă nu ştiau Scriptura, că lisus trebuia să 
învieze din morți (20, 9). Toate exemplele citate sunt construite pe 
aceeaşi schemă: există un acum (dpri) sau la început (ró peârov) 
care corespunde cu prezența Mântuitorului printre ucenici, pe- 
rioadă pentru care se observă incapacitatea ucenicilor de a înțe- 
lege cel puţin o parte din cuvintele sau faptele Acestuia şi un 
după aceea (uer rara), care indică timpul de după Înviere, după 
preaslăvirea Fiului, în care se observă capacitatea ucenicilor de 
a înțelege ceea ce înainte nu înțelegeau. Nu este vorba numai de 
o înțelegere la nivelul minții, ci este vorba de o înțelegere la ni- 
velul simțirii, al încredințării prin experiența proprie. Or, aceas- 
ta este lucrarea ermineutică prin excelență a Duhului Sfânt, care 
sălăşluind înlăuntrul Apostolilor, oferă acestora posibilitatea 
cunoaşterii realităților dumnezeieşti prin împărtăşire, prin ex- 
periența directă a dumnezeirii. Prin prisma acestei experiențe 

directe a dumnezeirii, Apostolii vor înțelege în deplinătatea lor 
lucrurile spuse şi săvârşite de Mântuitorul. Folosind tot o speci- 
ficare dogmatică, dacă în Persoana Mântuitorului Hristos avem 
întreaga revelație obiectiv realizată, accesul oamenilor la înțele- 
gerea Revelaţiei este posibil numai prin lucrarea Duhului Sfânt. 
Rolul Sfântului Duh este hotărâtor în ceea ce priveşte receptarea 
sau înțelegerea Revelaţiei de către om, ceea ce poate fi tradus şi 
prin lucrarea revelației la nivelul persoanei umane, din moment 
ce, fără prezența şi lucrarea Duhului omul nu are acces la înțe- 
legerea tainelor dumnezeieşti revelate. Se poate vorbi de o ac- 
tualizare continuă a revelației prin Duhul. Strădania exegeţilor 
este ca nu cumva să ajungem la concluzia unei revelații inde- 
pendente a Duhului Sfânt$. Dar riscul unei astfel de înțelegeri 
este îndepărtat de Mântuitorul Însuşi, care, în repetate rânduri, 
în acest context, subliniază comuniunea de lucrării dintre Per- 
soana Sa şi Duhul Sfânt, înlăturând orice suport pentru o inter- 
pretare independentă a lucrărilor celor două Persoane ale Sfintei 
Treimi. Aşa cum Fiul nu face nimic de la Sine, ci prin porunca, 
trimiterea, încredințarea sau împuternicirea Tatălui, tot aşa şi 
Duhul nu va învăța din ale Sale, ci din ale Fiului, sugerându-se 
prin aceasta comuniunea deplină de care vorbeam mai sus. 
Acest şi vă va aduce aminte despre toate cele ce v-am spus Eu este 
mai mult decât elocvent în acest sens, accentul fiind foarte clar 
pus pe faptul că Duhul nu va veni cu o altă învățătură, cu ceva 
diferit de ceea ce învățase Mântuitorul. La fel: Acela va mărturisi 
despre Mine (15, 26) sau: căci nu va vorbi de la Sine, ci câte va auzi 
va vorbi (16, 13) sau: pentru că din al Meu va lua şi vă va vesti (16, 
14). În acest context Mântuitorul subliniază comuniunea desă- 
vârşită dintre Persoanele Sfintei Treimi, adăugând, imediat după 
pentru că din al Meu va lua şi vă va vesti explicația: Toate câte are 
Tatăl ale Mele sunt; de aceea am zis că din al Meu ia şi vă vesteşte 
vouă (16, 15). După o astfel de lămurire nimeni nu mai poate 
a despre o revelaţie independentă săvârşită de Duhul sau 
e Fiul. 


& „There is no independent revelation through the Paraclet, but only an 
application of the revelation in Jesus.” (C.K. Barrett, op.cit., p.467) 

Oricum, aducerea aminte (Unouvrioe úu) de care vorbeşte 
Mântuitorul nu poate fi o simplă rememorare, în sensul în care 
Duhul împrospătează în memoria Apostolilor cuvintele spuse 
odinioară de Hristos. Este mult mai mult. Aducerea aminte nu 
va fi realizată prin împrospătarea memoriei Apostolilor, ci, mai 
curând, prin descoperirea directă de către Duhul a realităților 
dumnezeieşti despre care a vorbit şi pe care le-a întruchipat 
Hristos. Duhul nu este în posesia acelor lucruri prin recupera- 
rea lor din discursul trecut al Mântuitorului, ci prin identitatea 
de ființă şi prin comuniunea continuă a Sa cu Fiul şi cu Tatăl, în 
virtutea căreia Mântuitorul poate să spună despre Duhul, folo- 
sind viitorul: câte va auzi va vorbi (Goa dv dovon Axàńoe). Imagi- 
nea trimite la o comunicare simultană între Fiul şi Duhul, pe de 
o parte şi Duhul şi ucenicii, pe de altă parte. 

Mântuitorul Hristos face însă mențiunea că nu a spus tot 
apostolilor pentru că ei nu puteau să înțeleagă, urmând ca 
Duhul să-i conducă pe aceştia la tot adevărul (16, 12-13), deci să 
completeze ceea ce Mântuitorul nu spusese. 

Erminia patristică se referă în egală măsură la explicarea 
cât şi la completarea celor spuse de Mântuitorul, având în ve- 
dere versetele de care ne ocupăm. Teofilact al Bulgariei scrie: 
„Aşadar Sfântul Duh a învățat şi a reamintit; a învățat, pe de o 
parte, tot ceea ce nu a spus Hristos acestora pentru că nu pu- 
teau să le priceapă şi, pe de altă parte, le-a reamintit cele ce le-a 
spus lisus şi pe care, fie din neclaritatea lor, fie din neputința 
minţii lor, Apostolii nu au putut să le păstreze în memorie”, 
acest comentariu se face o clară distincție între aspectul învăță- 
toresc şi cel anamnetic (comemorativ) al lucrării Duhului Sfânt, 
„fiecare având un conţinut propriu şi absolut distinct”. Acelaşi 
lucru spune şi Sfântul Grigorie Teologul: „Mântuitorul copleşi- 
se pe ucenicii Săi cu o mulțime de învățături. Dar erau unele pe 
care spunem că nu le purtau atunci ucenicii, şi din această cau- 
ză aceste lucruri le rămâneau tăinuite. Spunea de asemenea că 


& Comentariu la Evanghelia după loan, PG 124, 188D 
% Prof. Stylianos Papadopoulos, Sfinții Părinți, creştere a Bisericii şi Duhul Sfânt, 
Timişoara, 1981, p.7. 

atunci când va veni Duhul Sfânt, Acesta, sălăşluind în noi, ne 
va învăța pe noi toate. Şi eu cred că una din aceste toate este în- 
săşi dumnezeirea Duhului Sfânt, care mai târziu va deveni lim- 
pede”. Un alt exeget al Evangheliei după loan, Eftimie Ziga- 
benul, pune accentul pe continuitatea lucrării Duhului față de 
cea a Fiului, în contextul unității şi al evoluţiei iconomiei dum- 
nezeieşti în ansamblul ei. În sensul în care Fiul este împlinirea 
Vechiului Testament în acelaşi sens Duhul Sfânt este împlinirea 
Evangheliei. În consecință, dacă Legământul lui Hristos este 
nou în comparație cu primul Legământ al lui Dumnezeu, adică 
cel al Vechiului Testament, rezultă că toate cele ce vor fi lucrate 
de Duhul vor fi „noi” în comparație cu cele ale Evangheliei. 
Considerăm că lucrarea învățătorească sau ermineutică a 
Duhului Sfânt nu poate fi asimilată în nici un fel cu o rememo- 
rare pasivă a unor descoperiri făcute altădată de Mântuitorul 
Hristos. Această aducere aminte poate fi mai curând înțeleasă 
ca o actualizare deplină a realităților dumnezeieşti, ceea ce ar 
echivala cu o revelație continuă. Şi aceasta pur şi simplu pentru 
că Duhul nu ajunge la cunoaşterea lucrurilor dumnezeieşti 
„prin învățătură”, ci este El însuşi Dumnezeu. Prin urmare, „nu 
împlineşte rolul unui slujitor şi nu comunică cuvintele altuia”70. 


lar când va veni Mângâietorul, pe Care Eu ÎL voi 
trimite vouă de la Tatăl, Duhul Adevărului, Care de la 
Tatăl purcede, Acela va mărturisi despre Mine. (15, 26) 


Reţinem pentru început afirmarea din nou a comuniunii de 
lucrări a Persoanelor Treimice, pe de o parte, dar şi sublinierea 
unor funcţii sau lucrări specifice fiecăreia dintre Acestea. Acest 
aspect este foarte important şi pentru înțelegerea funcției ermi- 
neutice, specifice Duhului. Venirea Mângâietorului se datorează 
şi Tatălui şi Fiului, dar fiecare participă de o manieră specifică 


é A cincea cuvântare teologică: Despre Sfântul Duh, 27, PG 36, 164 

° Interpretarea celor patru Evanghelii, în Theoklitos Farmakidis, Noul Testament 
cu comentarii vechi, vol. II, Atena, 1842, p.673. 

7 Sf. Chiril al Alexandriei, op.cit., p.905. 

la această venire a Duhului: Tatăl purcede pe Duhul, iar Fiul îl 
trimite pe Acesta, dar nu de la Sine, ci de la Tatăl. La lucrarea spe- 
cifică a fiecăreia dintre Persoane participă şi celelalte Persoane 
Treimice. 

În legătură directă cu tema lucrării noastre este afirmația 
conform căreia Mângâietorul va da mărturie despre Fiul: Acela 
va mărturisi despre Mine. Tema mărturiei despre lisus Hristos 
este una centrală în Evanghelia după Ioan. Sensul lui a da măr- 
turie (uaprupely) este dublu: de a depune mărturie în apărarea 
sau în favoarea cuiva sau de a arăta cine este cineva?!. Într-unul 
sau altul din sensurile de mai sus, dau mărturie despre lisus 
Hristos: Sfântul Ioan Botezătorul (1, 7), femeia samarineancă (4, 
39), faptele sau lucrările lui Hristos Însuşi (5, 36; 10, 25), Vechiul 
Testament (5, 39), mulțimea care era cu El (12, 17), Dumnezeu 
Însuşi (5, 37), Duhul Sfânt (15, 26) şi cei pe care lisus i-a ales în 
acest scop, adică Apostolii (15, 27). 

Fiecare din mărturiile de mai sus, deşi privesc persoana şi 
lucrarea Mântuitorului, se diferenţiază, cel puțin în ceea ce pri- 
veşte modul de realizare. Acest lucru este foarte important în 
cazul mărturiei Duhului. Felul Duhului de a da mărturie este în 
mod necesar dependent de caracteristicile prezenţei şi ale co- 
municării Sale cu oamenii: Duhul nu este o prezenţă fizică, prin 
urmare, comunicarea Lui către oameni, în care intră şi mărturia 
Sa despre Hristos, nu se realizează la nivelul simţurilor fizice. 
Mărturia Duhului este diversificată. Din cartea Faptele Aposto- 
lilor aflăm că mărturia Duhului se realizează şi prin semnele sau 
minunile pe care Acesta le săvârşea prin intermediul Apostoli- 
lor. Sfântul Apostol Pavel ne vorbeşte despre o mărturie a 
Duhului înăuntrul omului, mărturie care poate fi înțeleasă nu- 
mai în condiţiile în care omul este duhovnicesc, adică a primit 
Duhul lui Dumnezeu şi nu duhul lumii (1 Cor. 2, 12). Sfântul 
Chiril al Alexandriei reține ambele sensuri în comentariul său: 
„Cum va da mărturie (Duhul)? Lucrând în voi şi prin voi lu- 
cruri minunate, va fi martor drept şi adevărat al puterii Mele şi 


7 vezi B. Newman, E. Nida, op.cit., p.14. 

al măririi puterii Mele. Căci Duhul care lucrează în voi este al 
Meu. lar precum este al Meu, aşa este şi al lui Dumnezeu-Tatăl. 
Deci trebuie cugetat că, împreună cu Hristos, sunt batjocoriți şi 
cei care, prin Duhul cel Unul şi bun, săvârşesc fapte minunate 
spre asigurarea credinței din puterea lui Hristos, în care locu- 
ieşte trupeşte, după Pavel, nu o parte oarecare a Dumnezeirii, ci 
toată plinătatea Ei”. (Col. 2, 9)72 

Contextul în care Mântuitorul face referire la mărturia 
Duhului este acela al discursului despre potrivnicia sau adver- 
sitatea iudeilor față de Persoana, lucrarea şi învățătura Sa. 
„După ce a spus că vor fi urâţi şi EI şi Tatăl de iudeii lipsiţi de 
înțelegere,... adaugă cu folos că va veni Duhul”73. De reținut re- 
marca Sf. Chiril că iudeii erau „lipsiţi de înţelegere”, nu înţele- 
geau, fapt care le determină atitudinea ostilă la adresa Mântui- 
torului, după cum este foarte posibil şi inversul, ca atitudinea 
ostilă, datorată învârtoşării inimii lor să-i împiedice să înțeleagă 
pe lisus Hristos, în ciuda nenumăratelor minuni săvârşite de 
Acesta: „Prin aceasta se osândesc cei ce, văzând minunile Lui, 
şi-au bătut joc de ele şi au hulit astfel puterea mai presus de fire 
a fiinţei mai presus de toate, nesocotind că prin ele trebuie să 
primească pe Hristos. Căci, deşi a făcut aceste minuni în chip 
neobişnuit, spre asigurarea lor, sau deşi a făcu lucruri care înfri- 
coşează numai prin gândirea la ele, ei totuşi nu au crezut în El”74, 

Mărturia Duhului despre Fiul este înțeleasă, pe de o parte, 
ca o confirmare a celor făcute de Fiul şi, pe de altă parte ca o 
revelare a sensului deplin al acestora, ca un sprijin substanțial 
în direcția înțelegerii exacte. Discursul Mântuitorului este pe 
măsura omenescului. Invocarea unui martor în plus are darul 
de a spori încrederea auditoriului: „Când omul ştie că va veni şi 
altul care să întărească cuvântul lui, vorbeşte cu altă siguranță. 
Hristos ştie cu certitudine că Duhul va confirma toate cele pe 
care le spune EI, confirmându-L prin aceasta pe El Însuşi ca 


72 Comentariu la Evanghelia după Ioan, p.975. 
7 Ibidem, p.974. 
7 Ibidem, p.974. 

revelator al Adevărului. Aceasta dă siguranța cea mai fermă 
cuvintelor Sale”. 

Din cele de mai sus este evident conținutul ermineutic al 
mărturiei Duhului despre Fiul. Mărturia Duhului face să fie în- 
telese cele spuse sau săvârşite de Fiul. Această lucrare a Duhu- 
lui va fi eficientă pentru că se va adresa şi va acționa nemijlocit 
în inima omului, acolo unde va sălăşlui. 


Ci, fiindcă v-am spus acestea, întristarea a umplut 
inima voastră. Dar Eu vă spun adevărul: Vă este de folos 
ca să mă duc Eu. Căci dacă nu Mă voi duce, Mângâietorul 
nu va veni la voi, iar dacă Mă voi duce, ÎI voi trimite la voi. 
Şi El, venind, va vădi lumea de păcat şi de dreptate şi de 
judecată. De păcat, pentru că ei nu cred în Mine; de 
dreptate, pentru că Mă duc la Tatăl Meu şi nu MĂ veți mai 
vedea; şi de judecată, pentru că stăpânitorul acestei lumi a 
fost judecat. (16, 6-11) 


Insistența cu care Mângâietorul vorbeşte despre venirea 
Duhului este acum întărită de sublinierea faptului că este nece- 
sară chiar plecare Lui pentru a fi trimis Duhul. Venirea Duhului 
este condiționată de plecarea Mântuitorului (Căci dacă nu Mă voi 
duce, Mângâietorul nu va veni la voi). 

Lucrarea specifică Duhului este aici indicată prin verbul 
éiéygew care înseamnă a vădi sau a dovedi?6. Această acțiune a 
Duhului presupune o dimensiune ermineutică. „Duhul Sfânt va 
rupe vălul ignoranței şi va da pe faţă trei realități care-i privesc 
pe oameni: păcatul acestora de a nu-L fi recunoscut pe lisus 


75 Ibidem, p.974, nota 1824. 

76 Sensul principal al acestui verb este legat de ideea de a face dovada sau a 
dovedi pe cineva vinovat sau greşit (vezi şi loan 3, 20; 8, 46). C.K. Barrett con- 
sideră că înţelesul nu se opreşte la a dovedi vinovăția cuiva, ci înseamnă mai 
curând a convinge pe cineva că a greşit şi a-l determina să se schimbe. În acest 
caz, lucrarea Duhului ar inti mai curând conștiința omului sau a lumii (op.cit., 
p.486). Exegetul grec V. Tsakonas consideră că nu este vorba despre o lucrarea 
a Duhului care se adresează conștiinței lumii, din moment ce lumea nu 
primeşte Duhul lui Dumnezeu (op.cit., p.239). 

drept Fiul lui Dumnezeu; dreptatea lui Iisus de a se fi declarat 
pe Sine Fiul lui Dumnezeu, atestată prin revenirea Sa la Tatăl, 
în final, Dumnezeu îl judecă şi-l condamnă pe Satana”77. Aceas- 
tă lucrare a Duhului este consecventă cu atmosfera generală a 
Evangheliei după loan, în care lumea, potrivnică lui lisus, este 
judecată şi condamnată. Ideea judecății lumii fiind una centrală, 
Lucrarea Duhului apare ca una care dovedeşte vinovăția lumii 
Duhul este cel care săvârşeşte, în acest fel, judecata lumii în 
istorie? ca fapt diferit de judecata lumii de la a doua venire a 
Domnului. Judecata aceasta a Duhului constă în faptul deose- 
birii sau distincţiei clare între Biserică şi lume”, adică se va vădi 
adevărul şi viața Bisericii în contrast cu amăgirea, minciuna şi 
păcatul lumii. 

Prezența şi lucrarea Duhului numai în cei care vor crede şi 
se vor păstra curați şi absenţa din ceilalți este modul în care se 
împlineşte această vădire: „Cum va vădi lumea de păcat? Când 
va veni Hristos în cei ce-L iubesc, ca în cei vrednici de El şi care 
cred în El, atunci va judeca lumea, adică pe cei nepricepuţi, încă 
necredincioşi şi pe cei rămaşi în plăcerile lumii ca vinovaţi de 
păcatele lor şi ca cei ce vor muri în păcatele lor... Căci Dumnezeu... 
va face pe Mângăâietorul să locuiască numai în cei vrednici, adi- 
că în cei ce L-au cinstit ca Dumnezeu şi L-au mărturisit ca pe 
Creatorul şi Domnul tuturor, prin credință sinceră. Ceea ce a 
spus Mântuitorul iudeilor: Dacă nu credeți că Eu sunt, veți muri în 
păcatele voastre (loan 8, 24), când va veni Duhul, va arăta că este 
adevărat din realitatea însăşi”80, 

Mi se pare necesar să încheiem acest scurt demers exegetic 
subliniind faptul că traducerea românească a verbului é&éyyew 
prin a vădi este sugestivă şi din perspectiva rechizitoriului 


E NS a E aie See a 
E nl pi Sfânta Scriptură, Bucureşti, 2001, Arhiep. Bartolomeu Anania, nota 
-, p.1576. 
2 V. Tsakonas, op. cit., p.239. 
» Ibidem, p.239. Vezi şi argumentele lui C.H. Dodd, care consideră că sensul 
judecății la loan este dat de verbul kpivewv „al cărui sens etimologic indică se- 
Pararea, distincția, deosebirea (op.cit. p.208-212) 
Sf. Chiril al Alexandriei, op.cit., p.984-985. 

Duhului la adresa lumii, care nu va fi unul prin cuvinte, ci prin 
fapte, prin „realitatea însăşi”, cum remarca Sf. Chiril al Alexan- 
driei, aşa încât nu poate fi de nici un fel contrazis. În realitatea 
însăşi pe care o constituie cei care vor crede în Hristos şi vor 
primi Duhul ca şi în realitatea Bisericii, în care pulsează viața 
Duhului se confirmă fără drept de tăgadă cele trei adevăruri le- 
gate de Hristos lisus: a) că cei care nu au crezut şi nu cred în El 
ca Fiu al lui Dumnezeu rămân în păcat şi în moarte; b) că lisus a 
fost preamărit, şi c) că răul a fost biruit odată pentru totdeaunas!. 


Încă multe am a vă spune, dar acum nu puteți să le 
purtați. lar când va veni Acela, Duhul Adevărului, vă va 
călăuzi la tot adevărul; căci nu va vorbi de la Sine, ci câte 
va auzi va vorbi şi cele viitoare vă va vesti. Acela Mă va 
slăvi, pentru că din al Meu va lua şi vă va vesti. Toate câte 
are Tatăl ale Mele sunt; de aceea am zis că din al Meu ia şi 
vă vesteşte vouă. (16, 12-15) 


Textul de mai sus poate constitui concluzia referirilor de 
până acum ale Mântuitorului la venirea Mângâietorului şi la 
misiunea Acestuia. Aici, Mântuitorul indică cu claritate şi con- 
ţinutul variat al lucrării Duhului şi relaţia dintre Acesta şi Fiul, 
precum şi cea dintre Fiul, Tatăl şi Duhul. 

Spre finalul cuvântului Său de rămas bun, Mântuitorul ara- 
tă că ceea ce le-a spus ucenicilor Săi nu este tot ceea ce ei ar 
trebui să ştie şi nici tot ceea ce El ar fi avut de spus. Se opreşte 
însă la ceea ce spuse până atunci, cu motivaţia că ucenicii săi nu 
pot purta mai mult: Încă multe am a vă spune, dar acum nu puteți 
să le purtați. Acest nu puteți să le purtați (où âuvaote paotáčew 
pri) nu are un caracter absolut şi permanent, ci se referă numai 
la capacitatea din momentul acela (acum - pr) a ucenicilor. 


#1 „...pe stăpânitorul lumii acesteia...il vedem acum atât de lipsit de puterea 
de a-și salva cinstea proprie, încât se află sub picioarele purtătorilor de Duh, 
Sau ale credincioşilor, care mărturisesc că Hristos este Dumnezeu... lar când 
cineva va vedea ceata înfricoşată a dracilor necurați alungată de rugăciunea şi 
de lucrarea şi puterea Sfântului Duh, cum nu va spune că Satana a fost cu 
adevărat judecat.” (Sf. Chiril al Alexandriei, op.cit., p-986) 

Trebuie să vedem însă care este sensul exact al lui să purtaţi 
(Paotáťew). Principalele ediţii româneşti ale Bibliei traduc literal, 
trimițând la sensul figurat al verbului original, sens cu care îl 
foloseşte, fără îndoială şi Sfântul Evanghelist loan. În limba 
română sensurile figurate ale verbului a purta, ținând seama şi 
de contextul despre care vorbim, pot fi cel puțin două: a înțelege 
şi a rezista sufleteştes. Întrebarea este: Mântuitorul se abţine să le 
mai spună unele lucruri, de teamă că la momentul acela ucenicii 
nu le puteau înțelege sau de teamă că ei puteau fi foarte afectaţi 
la auzul lucrurilor respective. Singura traducere românească, 
dintre cele pe care le-am avut la îndemână, care optează clar 
pentru unul din cele două sensuri este acea a preotului catolic 
dr. Emil Pascal, care traduce: dar acum nu le puteți înțelege™. Este 
interesantă traducerea explicativă pe care o face teologul grec P. 
Trembelas: Am multe a vă spune, dar nu puteți acum, din pricina 
nedesăvârşirii voastre să le înțelegeți şi să le rețineţi5. Oricum, fo- 
losirea verbului Azordfev într-un astfel de context nu este de loc 
obişnuită. Sunt indicate ca locuri paralele Fapte 15, 10, unde 
este vorba de voința unor iudei de a impune şi neamurilor jugul 
legii, un jug pe care nici noi nu-l putem purta; Gal. 5, 10: cel ce vă 


82 Vezi: Noul Testament de la Bălgrad, 1648; Biblia de la 1688; Noul Testament de la 
Bucureşti, 1885; Biblia sinodală de la 1914; Biblia lui Gala Galaction; Ediţia 
sinodală jubiliară — Bartolomeu Anania, 2001. La fel şi Biblia de la Ierusalim: 
vous ne pouvez pas le porter à present. Traducerea Ecumenică a Bibliei (TOB) dă 
aceeaşi traducere, dar oferă la note alternativa lui a înțelege (ou les comprendre), 
indicând şi locul paralel din 1 Cor. 3, 1-2, unde Sf. Pavel foloseşte metafora cu 
hrana cea tare sau cea moale, legat clar de putinţa destinatarilor săi de a 
înţelege sau nu unele lucruri. Ultima traducere neogreacă a Bibliei (Atena, 
1997) rămâne tot la redarea originalului, fără să precizeze care din cele două 
sensuri preferă: dar acum nu puteți să purtaţi o sarcină mai mare. 
% Exemplul foarte des întâlnit: Ne punem deseori întrebarea atunci când a- 
va de dat o veste rea dacă cei către care trebuie să transmitem vestea pot 
rezista la auzul veștii, sau există riscul să fie atât de mult afectați încât să 
cedeze psihic, nervos etc. Ultima traducere neogreacă a Bibliei (Atena, 1997) 
pare să încline spre acest sens, traducând: dar acum nu puteți să purtaţi o sarcină 
mai mare. 
Pi epica Tradus şi adnotat de Pr. Dr. Emil Pascal, Paris, 19924. 
guvrâuou ë (aç, Ü Š "Ai 
Ea sui pom a să 663 róuou épunveíaç, imă Tiav. Tpepme)aç,' ABñvar, 1980 

tulbură pe voi îşi va purta osânda; Apoc. 2, 2 nu poți suferi pe cei răi; 
Dacă ținem seama de folosirea verbului a purta în textele de mai 
sus, atunci şi în contextul nostru sensul nu se poate limita sim- 
plu la înţelegerea cerebrală a lucrurilor, ci mai curând la înţele- 
gerea lor la nivelul simțirii. Referirea la faptul că Duhul îi va 
învăța ceea ce Mântuitorul Hristos a amânat să le spună face 
aproape sigură interpretarea conform căreia a purta are aici sen- 
sul de a înțelege. Trebuie făcută însă menţiunea că nu este posi- 
bil să se aibă în vedere înțelegerea cerebrală a lucrurilor, după 
cum nici învățarea Duhului nu poate fi asimilată cu predarea ce 
se adresează exclusiv minţii. C.K. Barrett face observaţia că 
„este vorba de adevăruri care nu pot fi predate prin învățare, ci 
numai prin lucrarea directă a lui Dumnezeu”. 

Dincolo de diferenţele de nuanţă, nu există nici o îndoială 
că Mântuitorul are în vedere drept cauză a reţinerii Sale de a le 
spune unele lucruri o stare de incapacitate a ucenicilor. Ucenicii 
nu sunt acum capabili să înțeleagă, întrucât le lipseşte experien- 
ţa de care vor beneficia mai târziu, aceea a împărtăşirii de Duh. 
În consecință, Duhul îi va conduce la tot adevărul, îi va lumina 
să poată înțelege adevărul sau îi va face părtaşi adevărului însuşi. 

Mă voi opri în continuare mai mult asupra comentariului 
Sfântului Chiril al Alexandriei la textul de mai sus, care mi se 
pare a fi fundamental pentru ermineutica teologică şi cea bibli- 
că. Ceea ce spune Sfântul Chiril plecând de la acest text se putea 
constitui într-un mic tratat ermineutic în sine, care ar fi putut fi 
cu uşurinţă aşezat alături de textele Sfântului loan Gură de Aur, 
Sfântului Maxim Mărturisitorul sau Sfântului Grigorie Palama. 

Sfântul Chiril al Alexandriei cumulează cele două posibile 
erminii. Mai întâi, el se referă la neputința ucenicilor de a su- 
porta veştile despre evenimentele ce aveau să urmeze: „Văzân- 
du-i stăpâniți de dorința puternică de a afla cele viitoare şi de 
teama că nu vor putea suporta cele ce vor veni (căci întristarea 
umplea, zice, inimile lor) şi socotind că nu trebuie să-i împo- 
văreze cu altele, în chip oportun le îngroapă pe acelea în tăcere. 
Astfel, îi uimeşte nu puţin, spunându-le că păstrează unele spre 
cunoaşterea de mai târziu şi li se vor comunica, în mod cuvenit 

în viitor, prin descoperirea şi prin luminarea ce va avea loc la 
timpul potrivit prin Duhul”%7. 

Sfântul Chiril vede însă ca posibilă şi cealaltă explicație, 
adică a neputinței lor de a înţelege, care nu o exclude în mod 
necesar pe prima: „Le spune acestea poate văzându-i neînstare 
să înțeleagă cele tainice, deoarece nu erau încă luminaţi prin 
Duhul, nici părtaşi de firea dumnezeiască (2 Petru 1, 4). Nu 
venise încă Duhul Sfânt, după Sfântul Evanghelist, pentru că 
Hristos încă nu se preamărise (loan 7, 39). Deci, vrea să le arate 
că are încă să le descopere taine foarte adânci pentru mintea 
omenească, dar nu o face acum deoarece încă nu-i vede în stare 
să le priceapă."% Aşadar, în viziunea Sfântul Chiril al Alexan- 
driei, există lucruri importante, taine adânci dumnezeieşti pe 
care Domnul nostru lisus Hristos nu le spune acum ucenicilor 
pentru că ei nu sunt în stare să le înțeleagă. Aceste taine le vor fi 
descoperite de către Duhul, care le va da şi capacitatea de în- 
țelegere. Pentru a înțelege astfel de lucruri adânci şi tainice este 
nevoie, după Sfântul Chiril, de o schimbare atât de radicală a 
omului încât putem vorbi după aceea de un om cu totul nou: 
„Dar când Duhul Meu vă va preface din ceea ce sunteți în alții 
şi va preschimba mintea voastră ca să voiți şi să puteți depăşi 
tipurile Legii, să alegeți frumusețile slujirii în duh şi să preferați 
adevărul umbrelor, atunci veţi înțelege mai uşor cele ale 
Mele...” Din cele spuse în continuare de Sfântul Chiril reiese 
că neputința aceasta a ucenicilor de a înțelege nu se referă nu- 
mai la lucrurile pe care Hristos nu le spune, ci la Evanghelie în 
întregul ei. Prin urmare este nevoie de Duh pentru a înțelege 
cum se cuvine tot ceea ce spuse Mântuitorul, întreaga Lui pro- 
povăduire. „Nu li se potrivesc învățăturile noi ale propovă- 
duirii evanghelice celor încă neschimbați prin Duhul la o viață 
şi cunoştinţă nouă şi nu pot încă cuprinde tainele despre Sfânta 
Treime. Deci expunerea învățăturilor mai adânci aparținea în 
chip folositor vieţii reînnoite duhovniceşte prin Duhul, care nu 


% Sfântul Chiril al Alexandriei, op.cit., p.987. 
% Ibidem, p.987. 
* Ibidem, p.987. 

mai stăruie în litera Legii, pe care nu o mai primeşte înțelegerea 
celor ce cred în Hristos, preschimbată în gândurile înnoite şi în 
stare să vadă cele în care se află frumusețea adevărului.” Există, 
aşa cum spuneam mai sus, o graniță, un moment categoric până 
la care ucenicii nu puteau înțelege şi după care dobândesc capa- 
citatea de înțelegere a tainelor lui Dumnezeu, ceea ce ne obligă 
să observăm că momentul respectiv este hotărâtor pentru capa- 
citatea ucenicilor de a înţelege lucrurile sau tainele dumneze- 
ieşti. Este vorba de Pogorârea Duhului Sfânt: „lar că înainte de 
învierea din morţi a Mântuitorului nostru Hristos şi de împărtă- 
şirea de Duhul, ucenicii viețuiau încă în mod iudaic şi persistau 
încă în viețuirea după Lege, deşi taina lui Hristos este mai ma- 
re, o poate vedea cineva cu mare uşurință...”% Sfântul Chiril 
alocă un spaţiu extins explicării acestui aspect foarte important 
pentru tema lucrării noastre. El este convins şi afirmă în repeta- 
te rânduri că fără Duhul nimeni, nici chiar Apostolii, nu puteau 
înțelege Evanghelia Mântuitorului, motivul principal era acela 
că le lipsea Duhul lui Dumnezeu. Aşa cum avea să spună 
Sfântul Pavel, aceste lucruri se judecă duhovniceşte, cel care nu 
are duhul nu poate să le înțeleagă nici cum. „Observi deci — 
subliniază Sfântul Chiril — că aveau trebuinţă şi Apostolii de 
luminarea prin Duhul? Vezi că trebuia să-şi preschimbe iudeii 
deprinderea în una mai bună şi mai înțeleaptă? Când s-au îm- 
bogăţit cu harul de sus şi din cer, şi-au schimbat puterea şi s-au 
făcut mai buni ca înainte în cunoştinţă. Atunci i-am auzit spu- 
nând cu curaj: Noi însă avem gândul lui Hristos (1 Cor. 2, 16). Şi 
nu arată altceva prin gândul lui Hristos, decât pe Duhul Sfânt 
venit la ei, Care le-a descoperit, potrivit rațiunii cuvenite, toate 
câte trebuiau să ştie şi să învețe. Când va veni Acela, Duhul 
Adevărului, vă va călăuzi la tot adevărul."9! 

Pentru a ilustra faptul că, înainte de împărtăşirea de Duhul, 
nici Apostolii nu au înțeles Evanghelia, citează exemplul lui 
Petru, cel mai entuziast dintre Apostoli, care în repetate rânduri 
face dovada că nu înțelege nimic din ceea ce se întâmplă cu 


% Ibidem, p.987. 
91 Ibidem, p.988. 

lisus (vezi Matei 16, 22; Fapte 10, 13-15). „Căci vi le-am spus eu 
mai înainte — reia Sfântul Chiril discursul Mântuitorului expli- 
cându-l — dar n-aţi putut să le cuprindeți.”92 

Extrem de importantă pentru înțelegerea lucrării ermineu- 
tice a Duhului este sublinierea pe care o face Mântuitorul 
Hristos Însuşi că „Duhul nu va vorbi de la Sine”, ci va vesti câte 
va auzi şi va lua de la Fiul şi în cele din urmă de la Tatăl, pentru 
că cele ale Fiului sunt de la Tatăl. Sfântul Chiril interpretează 
această subliniere a Mântuitorului, care aparent nu ar fi fost 
necesară, ca trimițând la o înțelegere personalistă şi dinamică a 
lucrurilor. Duhul cunoaşte cele ale Fiului nu prin faptul că exis- 
tă între aceştia o comunicare externă, un fel de transmitere de 
informații, ci pentru că El este de fapt Duhul Fiului, Duhul nu 
numai că nu este străin ființei Fiului, ci se află într-o identitate 
de ființă cu Acesta: Căci nu este de înțeles Duhul ca străin de 
ființa Unuia-Născutului, ci El iese în chip natural din ea, nefiind 
altceva decât Fiul, cât priveşte identitatea firii, deşi se cugetă ca 
subzistând în mod propriu. Deci Duhul Adevărului, zice, ne va 
călăuzi la toată cunoştinţa Adevărului. Căci, ştiind deplin Ade- 
vărul, al Cărui Duh este, nu-L va descoperi parțial celor ce-L 
iubesc pe EI, ci le va insufla în mod deplin taina Lui.”%3 Comu- 
nicarea între Persoanele Sfintei Treimi şi între Acestea şi oameni 
prin intermediul Duhului, în baza căreia oameni pot înțelege 
cele dumnezeieşti, nu poate fi percepută în sens teoretic sau ab- 
stract. Este vorba de relația interpersonală, realizată la măsura 
absolută în sânul Sfintei Treimi, prin mijlocirea căreia comu- 
nicarea şi cunoaşterea nu constă în transmitere şi primire de 
informaţie, ci ca act de viață deplină, de iubire. Cităm două note 
explicative ale Părintelui Dumitru Stăniloae, extrem de relevan- 
te în acest sens: „Duhul nu poate fi decât o Persoană, sau o 
Persoană în relația dintre alte două Persoane, adică în relația 
dintre Tatăl şi Fiul. Când ne deschidem Fiului cu iubire, şi prin 
Fiul ne deschidem Tatălui, Duhul ne vine dintr-o Persoană care 
ne iubeşte în modul cel mai înălțător, adică din Hristos, ca Fiul 


*2 Ibidem, p.989. 
53 Ibidem, p.989. 

lui Dumnezeu făcut om şi venit pentru noi. El ne asigură de 
caracterul personal al lui Dumnezeu-Fiul, făcut şi om. El ne 
arată pe Fiul, sau pe Hristos, ca Adevărul viu şi ne ajută să 
înaintăm la nesfârşit în cunoaşterea iubitoare a Lui. Numai 
persoana cunoaşte adevărul şi se bucură de el. Numai persoana 
este temeiul adevărului, este adevărul însuşi, şi numai prin du- 
hul ei ne poate comunica adevărul în mod viu. În comunicare, 
cuvântul persoanei este viu continuu prin duhul ce-l are. Dacă 
Fiul este, ca Adevărul, Conştiinţa totalităţii sensurilor, Duhul 
este bucuria comunicării lor, viața Persoanei, prin faptul că se 
comunică. Şi cine mângâie mai mult decât Persoana supremă 
Care se comunică, sau Duhul prin care Persoana sau Adevărul 
se comunică? O lume de obiecte fără o conştiinţă personală nu 
poate fi numită adevăr. Căci adevărul este nu numai existență, 
ci şi conştiinţa despre existență”*. 

Aceste reflecții ale marelui teolog român scot în evidență 
un aspect fundamental pentru tema prezentei lucrări: comuni- 
carea inteligibilă nu poate avea loc decât între persoane şi pre- 
supune prezența şi lucrarea duhului. Insistența cu care Mântui- 
torul numeşte pe Duhul Sfânt Mângâietorul ne ajută foarte mult 
să vedem lucrurile personalist. Aşa cum observă exegeții, titlul 
pnevmatologic de Mângâietorul elimină orice risc de a percepe 
Duhul ca pe o putere abstractă, impersonală, şi ne trimite obli- 
gatoriu spre imaginea unei persoane. Aplicată la ermineutica 
biblică, această perspectivă exclude rămânerea la literă, la infor- 
maţia exterioară, suficientă sieşi, şi trimite la înțelegerea cuvân- 
tului, chiar scris fiind, ca purtător de duh, nu un duh oarecare, 
ci duhul persoanei care vorbeşte în Sfintele Scripturi. Această 
înțelegere a lucrurilor este şi mai bine percepută dacă se va 
avea în vedere teologia energiilor dumnezeieşti necreate, con- 
form căreia cuvântul lui Dumnezeu este energie dumnezeiască 
necreată care mijloceşte omului împărtăşirea reală de Dumnezeu. 
Prin urmare, adevărata lectură şi adevărata înțelegere a cuvin- 
telor Scripturii este aceea care deschide omului calea împărtă- 


% Notele 1853-1854 la Sfântul Chiril al Alexandriei, Comentariul la loan, p.988. 
95 C.K. Barrett, op.cit., pl. 

şirii sau a hrănirii cu cuvântul-duh, energie dumnezeiască. În 
viziunea Sfântului Evanghelist loan, care redă cuvintele Mântu- 
itorului Hristos, Cuvântul nu este şi nu poate fi despărțit de 
Duh, şi nici Duhul de Cuvânt. Lucrarea specifică a Duhului, aşa 
cum reiese din textele pe care le-am analizat, este aceea de a 
împărtăşi omului Cuvântul Dumnezeiesc. Prelungind această 
perspectivă în spațiul general, am putea spune că transmiterea 
autentică şi deplină a informaţiei, sau comunicarea inteligibilă, 
nu se poate efectua numai prin cuvinte, ci ea are nevoie de duh, 
cuvântul să fie purtat de duh sau să fie purtător de duh. În felul 
acesta evităm o perspectivă teoretică, scolastică, care disociază 
informaţia de subiectul-expeditor şi de subiectul-destinatar şi 
ignoră duhul celor doi, prezent în cuvintele lor. Lucrurile sunt 
cu atât mai grave atunci când cuvintele sunt lipsite de duh, 
adică nu exprimă persoana care le pronunță sau scrie. În acest 
caz avem de a face cu un limbaj mort, amăgitor, care cultivă 
moartea şi nu viața. 

Prin cele viitoare vă va vesti (ră épyóuevæ dvayyelei úuîv) nu se 
înțeleg cele ce aveau să se întâmple în viitorul imediat cu 
Mântuitorul Hristos, adică răstignirea şi învierea, din moment 
ce venirea Duhului va fi ulterioară acestora. Interpretarea pe 
care o dau comentatorii celor ce va să vină sau celor viitoare este 
mai curând una eshatologică. Lucrarea Duhului de a vesti cele 
viitoare nu poate fi limitată sau asimilată cu cea a profeților care 
vesteau lucruri ce aveau să se întâmple în viitor. Duhul Sfânt va 
fi cel care va descoperi de o manieră proprie realitatea ultimă a 
lumii şi a istoriei, tocmai pentru că o va face accesibilă, fie şi 
numai în parte, experienței oamenilor. Eshatologia Evangheliei 
după loan este din acest punct de vedere consecventă cu esha- 
tologia cărții Faptele Apostolilor. Pogorârea Duhului Sfânt în 
lume şi în istorie coincide cu începutul sfârşitului, adică, cu pă- 
trunderea lumii şi a istoriei de realitatea ultimă, de la sfârşitul 
lumii, când totul va fi copleşit de lumina lui Dumnezeu. Din 
acest punct de vedere, timpul Bisericii este unul eshatologic. 
Aceeaşi perspectivă întâlnim în Evanghelia după loan şi în 
strânsă legătură cu prezența şi lucrarea Duhului Sfânt în Istorie. 

„Vădirea” lumii de păcat, de dreptate şi de judecată de către 
Duhul este, de asemenea, un eveniment eshatologic. Această 
vădire care anticipează judecata finală a lumii poate fi socotită 
ca o expresie sinonimă a vestirii celor ce va să vină. Privită din 
această perspectivă, „vestirea” celor viitoare de către Duhul nu 
trebuie înțeleasă numai ca o vorbire despre cele ce va să vină, ci 
mai curând ca o inaugurare, sau ca o punere în act de către 
Duhul a celor ce va să vină, pur şi simplu pentru că vestirea tre- 
buie înțeleasă ca o acţiune de împărtăşire a realităților respec- 
tive, aceasta fiind maniera proprie de lucrare sau de comuni- 
care a Duhului Sfânt. Cu alte cuvinte, în actul de vestire a 
Duhului nu există distanță între exprimarea vestii şi împlinirea 
acesteia%, Acesta este unul din aspectele fundamentale pentru 
înţelegerea funcției ermineutice a Duhului. Cele viitoare sau cele 
ce vor veni se referă la veacul viitor, lumea cea nouă ce va să 
vină, Împărăția lui Dumnezeu. Împărtăşirea de Duhul lui 
Dumnezeu este o pregustare sau o arvună a acestei lumii viitoa- 
re. Este ceea ce spune Sfântul Pavel prin: Care ne-a şi pecetluit pe 
noi şi a dat arvuna Duhului, în inimile noastre (2 Cor. 1, 22) sau: 
Întru Care şi voi, auzind cuvântul adevărului, Evanghelia mântuirii 
voastre, crezând în El, ați fost pecetluiți cu Sfântul Duh al făgădu- 
inței, Care este arvuna moştenirii noastre, spre răscumpărarea celor 
dobândiți de El şi spre lauda slavei Sale. (Efes. 1, 13-14). Duhul 
Sfânt este o mărturie vie a lumii cea va să vină, de aceea între- 
ţine speranța pentru Împărăția lui Dumnezeu prin posibilitatea 
ce o oferă oamenilor de a pregusta din bunurile Împărăției. 


Concluzii 


1. Textele din Sfânta Evanghelie după Ioan referitoare la 
Duhul Sfânt ne arată clar că lucrarea fundamentală a 
Sfântului Duh este cea ermineutică. Sfântul Duh, pe care 
Mântuitorul îl făgăduieşte Apostolilor în cuvântul Său 
de despărțire, este Acela care va face posibilă înțelegerea 


% Cf. C.K. Barrett, op.cit., p.490. 

de către Apostoli a realităților dumnezeieşti, începând 
chiar cu persoana divino-umană a Mântuitorului Hristos 
şi cu lucrarea Acestuia şi sfârşind cu realitățile eshatolo- 
gice. Sfântul Duh este cheia înțelegerii, cheia ermineuti- 
că prin excelență. Nu poate exista o vedere înțelegătoare 
decât în Duhul, în sau prin împărtăşirea de Duh. Con- 
tribuția acestor texte la definirea specificului lucrării 
Sfântului Duh este una esențială. Tributari unei percep- 
ţii unilaterale a lucrării Sfântului Duh, ne limităm cu 
precădere la aspectul sfințitor sau sacramental al aces- 
teia, în timp ce aspectul ermineutic era aproape în între- 
gime ignorat. Acest lucru se datora unei gnoseologii 
teologice dependente de raționalismul exclusivist şi 
autonom, care nu mai lăsa loc participării lui Dumnezeu 
la actul comunicării şi al înțelegerii, investind capaci- 
tățile umane de înțelegere cu puteri suficiente loruşi. 
Este vorba, de fapt, de reflexul în planul gnoseologiei 
teologice şi acela al ermineuticii a ceea ce numim înde- 
obşte teologie secularizată, cultivată de o antropologie 
autonomă sau de o teologie antropocentrică. Or, din 
analiza textelor ioaneice referitoare la Duhul Sfânt, 
lucrarea ermineutică a Sfântului Duh apare ca absolut 
necesară pentru înțelegerea corectă şi deplină de către 
om a adevăratului Dumnezeu, a adevărului despre sine 
şi despre lume. Aproape întreg conținutul textelor res- 
pective trimite la lucrarea ermineutică a Duhului, înce- 
pând cu titlurile pnevmatologice folosite şi continuând 
cu indicarea funcției ermineutice prin numirea expresă a 
diferitelor lucrări ale Duhului: cea anamnetică, cea învă- 
țătorească, cea mărturisitoare etc. 

Lucrarea ermineutică a Duhului se realizează de o mani- 
eră specifică Acestuia, care decurge din modul de pre- 
zenţă specific Duhului. Contribuţia Duhului la înțelege- 
re nu se va împlini prin cuvinte, ci prin lucrare, prin act, 
va fi una nemijlocită, caracterizată mai curând ca arătare 
(teofanie), împărtăşire, iluminare sau descoperire. Omul 

va ajunge la înțelegerea corectă a realităților dumneze- 
ieşti prin experienţa sau trăirea nemijlocită a acestora. 
Prin sălăşluirea în om, Duhul Sfânt devine El Însuşi 
mărturie, descoperire, arătare a slavei şi luminii dumne- 
zeieşti pentru om. Dimensiunea anamnetică a lucrării 
Duhului va fi împlinită prin aceea că Duhul prin prezen- 
ta Sa în om, la nivelul simțirii sau al trăirii, va reaminti 
cuvintele şi faptele Mântuitorului, întrucât Duhul este 
deoființă cu Fiul, iar lucrările celor doi, deşi specifice, 
sunt comune, nimic din cele ale Duhului nefiind străine 
Fiului şi nimic din cele ale Fiului nefiind străine Duhului. 
La fel vor fi activate celelalte două dimensiuni principa- 
le ale lucrării Duhului, cea învățătorească şi cea mărturi- 
sitoare. 

Din accentuarea lucrării ermineutice a Duhului Sfânt de- 
ducem şi importanța pentru om a înţelegerii corecte şi 
cât mai depline. Nu este vorba numai de satisfacerea 
unei nevoi intelectuale sau a curiozității de a şti, ci este 
vorba de o nevoie vitală a omului de a înțelege pentru a 
putea simți şi trăi, pentru a putea activa relația sa cu 
izvorul prin excelenţă al vieţii care este Dumnezeu. Înțe- 
legerea prin Duh presupune, de fapt comuniune sau îm- 
părtăşire, adică hrănirea omului cu energiile dumneze- 
ieşti spre viața cea adevărată, spre nestricăciune şi 
nemurire. Înțelegerea prin Duhul este calea exclusivă de 
comuniune cu Tatăl şi cu Fiul. Mângâierea adusă de 
Duhul Sfânt Apostolilor, în virtutea căreia este caracte- 
rizat de Mântuitorul ca Mângâietor, vine din cunoștința 
adevărată a lucrurilor pe care Duhul o face posibilă, din 
faptul că vor depăşi stadiul amăgirilor, al înşelăciunii şi 
vor avea vederea adevărată a ceea ce există şi a sensu- 
rilor ultime ale existenței. Înțelegerea prin Duhul sau în 
Duhul este diferită de înțelegerea la nivelul mintal, pen- 
tru că ea se împlineşte la nivelul simțirii, al trăirii efec- 
tive. În felul acesta se depăşeşte distanța dintre informa- 
ţia teoretică şi simtirea sau trăirea acesteia, întrucât nu 

există distanță, nici de timp şi nici de spațiu între trăirea 
şi înțelegerea sau perceperea unui lucru. Se realizează, 
de fapt, unirea minții cu simțirea sau cu inima, unul din- 
tre obiectivele centrale ale ascezei creştine. „Între adevăr 
şi Duh nu este despărțire, pentru că adevărul este viu, ca 
unul ce iradiază din Dumnezeul cel viu. Orice persoană 
este adevăr, dar este adevăr pentru că este vie. Aceasta 
este valabil infinit mai mult şi prin excelență pentru 
Persoana dumnezeiască, sau pentru Persoanele Sfintei 
Treimi unite după ființă.” 

Erminia care se dă titlurilor pnevmatologice Duhul Ade- 
vărului şi Mângâietorul, dar şi analiza conținutului lucră- 
rilor Duhului elimină price risc de interpretare abstractă 
şi impersonală atât a comunicării cât şi a înțelegerii. 
Dacă Mântuitorul vorbeşte despre lucrarea ermineutică 
a Duhului o înţelege foarte clar în spațiul relației perso- 
nale dintre Dumnezeu şi om, dintre Persoanele Treimice 
şi persoana umană. Întreaga realitate a lumii necreate şi 
a lumii create este corect percepută şi înțeleasă numai în 
cadrul relației personale dintre Dumnezeu şi om. Iar re- 
laţia aceasta personală are un conținut vital, care aspiră 
spre relația iubirii depline. Percepută din prisma lucrării 
ermineutice a Duhului, înțelegerea Scripturii nu poate 
avea nici o altă motivaţie, nici un alt suport şi nici o altă 
finalitate decât aspiraţia şi împlinirea întâlnirii lui 
Dumnezeu celui viu şi adevărat de către om. 


Pr. Dumitru Stăniloae, Nota 539, Filocalia VIII, p.256-257. 


Duhul lui Dumnezeu 
şi omul duhovnicesc 


Sfântul Apostol Pavel, 
Epistola 1 Corinteni 1, 17 — 2, 16 


obrog kal tà Tod Beod obëglç Eyvokev 
ei uù tò nvedua toô 0eo9. 
(1 Cor. 2,11) 


wwyuxog 8 dvðpwroç ob Exeo 
tà toô nvebpatoç toô 0eo0, popia yà 
ainâ kotw, kal ob ĝóvatar yvõvar, 
Gu nvevpatikôç àvakpivetatr 
b 8t nvevpatròç àvakpiver [tà] návta, 
(1 Cor. 2, 14-15) 


Introducere 


Am ales din epistolele pauline pentru această antologie de 
texte privind ermineutica biblică textul din Epistola 1 Corinteni 
a Sfântului Apostol Pavel, 1, 17 — 2, 16. Este necesar pentru 
cititor să ştie contextul în care Sfântul Apostol Pavel abordează 
problema comunicării dintre Dumnezeu şi oameni în această 
epistolă. Sfântul Apostol Pavel scrie prima epistolă corintenilor 
pentru a veni în întâmpinarea unor probleme concrete cu care 

se confrunta Biserica din Corint şi pentru a răspunde la o serie 
de întrebări pe care creştinii din Corint i le adresaseră pe dife- 
rite căi. Una dintre problemele majore cu care se confrunta co- 
munitatea creştină din Corint era aceea a grupărilor sau a 
„partidelor” care apăruseră în sânul comunităţii şi care ame- 
nințau comunitatea cu dezbinarea. Astfel, unii dintre creştini 
spuneau că sunt ai lui Pavel, alții ai lui Apollo, alţii ai lui 
Chefas şi alții ai lui Hristos”. Se pare că motivul pentru care 
creştinii se îndreptau către unul sau altul dintre apostoli era 
acela al superiorității respectivului apostol, iar criteriul în 
funcție de care se judeca superioritatea era acela al înțelepciunii, 
manifestată fie în volumul de cunoștințe, fie în puterea discur- 
sului, în elocință. Un argument foarte puternic în acest sens este 
faptul că, dintre toate grupările, Sfântul Apostol Pavel pare a fi 
preocupat în continuare, în mod special, de gruparea din jurul 
lui Apollo, cunoscut din referințele noutestamentare ca „alexan- 
drin de neam - iudeu din Alexandria de fapt -, bărbat iscusit la 
cuvânt, puternic fiind în Scripturi...” (Fapte 18, 24). Deşi inițial 


5% Gruparea lui Chefa este posibil să fi fost constituită din iudeo-creştini, veniți 
în Corint foarte probabil din Asia Mică [Vezi S. Agouridis, Prima Epistolă către 
Corinteni a Sf. Apostol Pavel (în 1b. greacă), Tesalonic, 1982, p.43] 

% Privitor la prezența lui Hristos între cei patru în jurul cărora sau format 
grupările în Corint s-a avansat ipoteza lecturii diferite, şi anume acel „eu sunt 
al lui Hristos” să fi fost afirmaţia Sfântului Pavel, ca replică imediată şi fermă 
la afirmațiile celorlalți, ceea ce s-ar citi astfel: dacă voi spuneţi unul că este al 
lui Pavel, altul al lui Apollo, altul al lui Chefa, eu, Pavel, spun că sunt al lui 
Hristos. Totuşi, după cum observă prof. S. Agouridis în comentariul său (p.43) 
fluenja textului nu susține o astfel de interpretare. În acest caz, gruparea care 
se numeşte „a lui Hristos” ar putea fi după părerea aceluiaşi comentator, o 
grupare neutră. Tot legat de aceasta, există şi ipoteza conform căreia, aici nu 
este vorba de Hristos ci de Crispus — greşeala ar fi putut fi introdusă prin 
copierea manuscriselor, grafia celor două nume fiind oarecum apropiată -, 
mai marele sinagogii din Corint, care a crezut în Domnul împreună cu casa sa 
(Fapte 18, 8) şi a fost botezat chiar de către Sfântul Apostol Pavel (1 Cor. 1, 14). 
Este posibil ca el să fi devenit un personaj important în comunitatea creştină 
din Corint şi să fi strâns în jurul său un număr de credincioşi. Numai că 
tradiția manuscriselor biblice noutestamentare nu susține această ipoteză nici 
măcar cu un singur manuscris. Nu insistăm în a desluji această problemă 
pentru că nu priveşte direct tema care ne preocupă aici. 

îi numeşte pe toţi patru, în continuare, cu o singură excepție a 
Cor. 3, 22), unde îl mai pomeneşte şi pe Chefa, Sfântul Apostol 
Pavel se va referi insistent numai la sine şi la Apollo (1 Cor. 3, 4; 
3, 5; 3, 6; 4, 6), dovadă că gruparea lui Apollo constituia cea mai 
puternică provocare pentru Pavel şi cea mai evidentă amenin- 
tare pentru Biserica din Corint. Amintirea lui Apollo spre sfârşi- 
tul epistolei lasă să se întrevadă o umbră de tensiune între cei 
doi propovăduitori ai Evangheliei lui Hristos (1 Cor. 16, 12), 
deşi nu reiese de nicăieri faptul că Apollo ar fi avut vreo con- 
tributie directă la formarea grupării respective şi nici faptul că 
Pavel ar avea ceva cu persoana lui Apollo. De altfel, Apostolul 
Pavel însuşi precizează pentru corinteni că scopul celor scrise 
este unul care-i priveşte pe corinteni înşişi, îndreptarea lor, şi 
nu pe Apollo: Şi acestea, fraților, le-am zis ca despre mine şi despre 
Apollo, dar ele sunt pentru voi, ca să învățați din pilda noastră, să nu 
treceţi peste ce e scris, ca să nu vă făliți unul cu altul împotriva ce- 
luilalt (4, 6). lar dacă există un ton mustrător, acesta este adresat, 
de asemenea, creştinilor din Corint: Noi suntem nebuni pentru 
Hristos; voi însă înţelepţi întru Hristos. Noi suntem slabi; voi însă 
sunteți tari. Voi sunteţi întru slavă, iar noi suntem întru necinste! (4, 10). 
Sfântul Pavel este preocupat de riscul pe care-l constituia 
pentru Biserica din Corint gruparea ce se pretindea a fi „a lui 
Apollo”. Fără doar şi poate, Apollo, sosit la Corint în urma lui 
Pavel, impresionase prin cultura şi prin elocința sa. Prezenţa lui 
Apollo la Corint a oferit pretextul unora dintre creştinii de a se 
întoarce la „iubirea de înţelepciune”, la filosofie, cu riscul alu- 
necării lor în direcția unui creştinism gnosticizant. După păre- 
rea prof. S. Agouridis, „Apollo va fi folosit dialectica alegorică 
de inspirație platonică a Alexandrinilor în interpretarea Scriptu- 
rii. Fără să vrea, a devenit stindardul unei grupări care a pornit 
de la atracţia faţă de un platonism nevinovat, dar care era posi- 
bil să alunece şi să înainteze rapid spre învățăturile gnosticis- 
mului referitoare la înțelepciune şi cunoaştere superioară”! 


10 Op. cit. p.45. S. Agouridis este convins de faptul că Sf. Pavel nu poate fi atât 
de preocupat de situația din Corint, provocat numai de simpla concurență a 
lui Apollo, şi nici chiar numai de teama apariției unor dezbinări în sânul 

Altfel nu se explică nici insistența cu care Sfântul Pavel tratează 
problema „iscusinței cuvintelor” (2, 1; 2, 4) şi pe cea a înţelep- 
ciunii (2, 1; 2, 4; 2, 5; 2,6). 

Această situație îi oferă Sfântului Apostol Pavel un bun 
prilej de a lămuri poziţia tinerei Biserici creştine față de înțelep- 
ciunea omenească, față de filosofia timpului, care îşi găsea cea 
mai avansată şi cuceritoare expresie în filosofia greacă. Astfel, 
Epistola 1 Corinteni se transformă în cea mai pertinentă replică 
a Sfântului Apostol Pavel şi a Bisericii primare la provocarea 
filosofiei, Sfântul Apostol Pavel lămurind pe un ton foarte ferm 
relaţia dintre Evanghelie, care reprezintă descoperirea înțelep- 
ciunii lui Dumnezeu, şi înțelepciunea omenească. Dacă în Epis- 
tola către Romani Sfântul Apostol Pavel lămureşte odată pentru 
totdeauna poziţia Evangheliei față de lege, față de disciplina şi 
de eficiența acesteia şi rolul acesteia în relația omului cu 
Dumnezeu, răspunzând lumii iudaice şi tuturor celor care peste 
veacuri vor îmbrăţişa soluția legalismului, în Epistola 1 către 
Corinteni exprimă atitudinea Biserici creştine față de înțelepciu- 
nea omenească, lămurind raportul dintre Evanghelie şi filosofie, 
ca răspuns lumii elenistice şi tuturor celor care vor continua să 


Bisericii din Corint, ci, mai ales de faptul că mutarea accentului pe 
înţelepciune şi pe elocință sunt semnele unei alunecări spre gnosticizarea 
Evangheliei Mântuitorului Hristos, ale unei pervertiri a înțelesului sănătos al 
credinţei. Ce a însemnat Gnosticismul pentru Biserica primară ştim cu toții. 
„Dacă nu acceptăm influența unui Gnosticism embrionar, atunci nu putem în 
fapt să justificăm tratarea atât de serioasă şi exhaustivă a temei de către Pavel” 
scrie S. Agouridis (Idem, p.42). De aceeaşi părere sunt şi autorii Traduceri 
Ecumenice a Biblie (TOB), care consemnează în introducerea la Epistola 1 Co- 
rinteni următoarele: „Este vorba aici de trecerea de la cultura lumii iudeo-pa- 
lestiniene la cea a lumii elenistice, animată şi structurată de factori foarte 
diverşi care riscă nu numai să altereze mesajul ci, mai mult, să-l asimileze în 
sensul asimilării biologice: cultura elenistică, funciar păgână nereținând din 
mesajul Evangheliei decât ceea ce este în armonie cu ea respingând restul. 
Acest fenomen s-a produs frecvent, mai ales în diferitele curente gnostice creş- 
tine din secolul al II-lea şi, apoi, de-a lungul veacurilor în regiunile în care 
creştinarea s-a făcut forțat şi a avut drept rezultat supraviețuirea păgânis- 
mului anterior, amendat superficial cu elemente împrumutate din credința 
creştină...” (TOB, nouvelle edition revue, Alliance Biblique Universelle — Le 
Cerf, 1988, p.1654). 

caute în înțelepciunea omenească soluții la întrebările existen- 
tiale ale omului. Prin cele două mari epistole ale sale, Sfântul 
Apostol Pavel se delimitează de cele două coordonate funda- 
mentale ale lumii vechi, cea iudaică şi cea elenistică. 

Răspunsul acesta îl putem localiza în primele patru capi- 
tole ale Epistolei 1 Corinteni, capitolul al doilea reprezentând 
chintesența discursului paulin pe această temă. De fapt, aşa cum 
vom vedea, ceea ce îl preocupă pe Sfântul Pavel este raportul 
dintre înțelepciunea dumnezeiască şi înțelepciunea omenească, 
dacă cele două se întâlnesc sau nu, dacă aspiraţiile sau roadele 
înțelepciunii omeneşti au vreun rol în accesul omului la înțe- 
lepciunea dumnezeiască etc. În acest context, Sfântul Apostol 
Pavel răspunde şi la întrebarea: în ce condiții comunicarea din- 
tre Dumnezeu şi oameni este posibilă, care sunt şansele reale de 
partea omului de a-L înțelege pe Dumnezeu şi „vorbirea” Sa 
către acesta, sau revelarea Sa, de a înțelege, în cele din urmă, 
dumnezeieştile Scripturi? 

Este de fapt întrebarea care constituie problema ermineuti- 
că prin excelență. De aceea socotim că primele patru capitole 
din prima epistolă a Sfântului Apostol Pavel către Corinteni, 
dar mai ales capitolul al doilea al acestei epistole se constituie 
într-un mic dar cuprinzător tratat de ermineutică teologică şi, 
prin, extensiune de ermineutică biblică. Cum s-a spus deja în in- 
troducere, ermineutica teologică, spre deosebire de ermineutica 
generală, care încearcă să desluşească şansele şi căile de comu- 
nicare inteligibilă dintre oameni, are de răspuns, în plus, la 
întrebarea: cum este posibilă comunicarea inteligibilă între 
Dumnezeu, care aparține ordinii necreate, şi om, care aparține 
ordinii create, între doi subiecți care nu numai că nu au aceeaşi 
natură, ci au naturi radical diferite? Sfântul Apostol Pavel oferă 
aici un răspuns foarte clar la aceste întrebări. Sunt prezente toa- 
te datele problemei ermineutice, toți factorii implicați în cunos- 
cutul cerc ermineutic: emițătorul unui mesaj, vehicolul mesaju- 
lui, conținutul mesajului şi, desigur, adresantul sau receptorul 
mesajului. 

Acest cuprinzător tratat de ermineutică teologică va sta la 
baza ermineuticii patristice, aşa cum vom constata din textele 
patristice incluse în această antologie. Din păcate, deşi constitu- 
ie cel mai elaborat discurs noutestamentar pe această temă, ca- 
pitolul al doilea din Epistola 1 Corinteni nu este folosit de teo- 
logia sistematică nici la capitolul despre gnoseologia teologică, 
nici la cel despre revelația dumnezeiască şi nici la cel despre 
inspirația dumnezeiască a Sfintei Scripturi. 


Sfântul Apostol Pavel, 
Epistola 1 Corinteni 1, 17 — 2, 16 


117 OÚ yàp dntoreritv pe Xpiotòç | 117 Căci Hristos nu m-a trimis ca 
Barriţew didă evayyediţeoBat, | să botez, ci să binevestesc, dar nu 
OU w ooġig Aóyov, iva pq cu înțelepciunea cuvântului, ca 
Kevwði ó oravpăs rod Xpiotoù | să nu rămână zadarnică crucea 
lui Hristos. 


118'O Aóyoç yàp 700 OTavpod 
toç plv &nohivpévoig popia 
toriv, mois ök oylopévois hpv 
õúvapuç Oeod toriw: 

119 yéypantaı yàp, amo thv 
coġíav tôv Gcobóv, kù thv 
Ovveow tv ovvetv &Berno. 
'% Ilo gopòç; mod ypappateúç; 
mod  ovintnrh; 700 aiðvoç 
tovtov; oby &udpavev Ó @0eÓç 
Th copia toô kóopov; 


118 Căci cuvântul Crucii, pentru 
cei ce pier, este nebunie; iar pen- 
tru noi, cei ce ne mântuim, este 
puterea lui Dumnezeu. 

119 Căci scris este: „Pierde-voi în- 
țelepciunea înțelepților şi ştiin- 
ta celor învățați voi nimici-o”. 

12 Unde este înțeleptul? Unde e 
cărturarul? Unde e cercetătorul 
acestui veac? Au n-a dovedit 
Dumnezeu nebună! intelep- 
ciunea lumii acesteia? 


19: Cuvântul românesc nebun, nebună, cel puţin în accepțiunea lui de astăzi, nu 
redă decât în parte termenul original „capta, uapov. Este vorba, de fapt, de 
ceea ce raportat la uzul curent al logicii omeneşti pare o aberaţie, o prostie, 
atât de mare încât este considerată o nebunie. Apostolul foloseşte un cuvânt 
Puternic tocmai pentru a sublinia prăpastia dintre ceea ce este omenesc şi ceea 
ce este dumnezeiesc. 

121 nerh Tăp tv +ñ copie toù | 12! Căci de vreme ce întru înțe- 
Ocod oùk čyvw ó kóopoç óuk rñç | lepciunea lui Dumnezeu lumea 
dopluc; tòv Oeòveù ëóknoev ò | n-a cunoscut prin înțelepciune pe 
@ç @&& îs poplaç “oó | Dumnezeu, a binevoit Dumne- 
Knpúypatoç oĝouL toùç | zeu să mântuiască pe cei ce cred 
TLOTEVOVTAG. prin nebunia propovăduirii. 
12emei kù 'rovõño omudia | 1⁄2 Fiindcă şi iudeii cer semne, 
alizodow ka. "Enves ooíav | iar elinii caută înțelepciune, 
Emrodow, 
123 pei ôk kmpiooouev Xpiotòv | 13 Însă noi propovăduim pe 
èotavpopévov, 'ouóaíotç hiv | Hristos cel răstignit: pentru iu- 
ox&vâudov Z0veouv ök popiav, dei, sminteală; pentru neamuri, 
nebunie. 


102 Originalul +ó uapóv toô eovca şi tó dotevtg zoü Beo0 constituie o piatră 
de încercare pentru traducători. Varianta ultimelor ediții sinodale ale Bibliei 
fapta lui Dumnezeu socotită de către oameni nebunie, deşi o parafrază, pare a fi 
cea mai fericită traducere în româneşte, pentru faptul că introducând un cu- 
vânt nou faptă trimite la iconomia dumnezeiască ce culminează cu crucea lui 
Hristos pe care unii o considerau slăbiciune iar alții nebunie, aberaţie. Biblia 
de la 1688 transpune expresiile greceşti în româneşte, traducând nepotrivit 
prin cel nebun al lui Dumnezău şi respectiv cel slab al lui Dumnezău, traducere 
preluată cu o uşoară îmbunătăţire de Biblia Sinodală din la 1914 care traduce: 
ce este nebun al lui Dumnezeu şi respectiv ce este slab al lui Dumnezeu. Noul 
Testament de la Bălgrad traduce un pic mai exact, prin nebunia lui Dumnezău 
şi slăbiciunea lui Dumnezău, traducere regăsită exact şi în Biblia lui Gala 
Galaction. Aceste caracterizări se referă, fără îndoială la lucrarea lui 
Dumnezeu pe care Sfântul Pavel o aduce în discuție în versetele anterioare şi 
pe care iudeii o considerau scandal iar elinii nebunie. 
103 Chemarea (tiv xâfjonw tuân) este un termen prin care Sfântul Pavel numeşte 
comunitatea credincioşilor, Biserica ( Exx4noía), alcătuită din cei care au răs- 
puns chemării lui Dumnezeu. A se vedea un text paralel la 2 Petru 1, 10, unde 
se vorbeşte despre chemarea şi alegerea creştinilor. Prin urmare, sensul este: 
priviţi printre voi cei chemați sau cei care constituiți Biserica. 
101 „Stăpânitori ai acestui veac aici nu reprezintă oarecari demoni, aşa cum cred 
unii, ci pe cei care au vrednici, care au puterea lumească, pe aceia care cred că 
lucrul în sine este însemnat, adică pe filosofi şi pe ritori şi pe scriitori. li 
numeşte stăpânitori ai acestei lumi deoarece puterea lor nu depăşeşte lumea 
aceasta”. (Sf. loan Gură de Aur, Omilii la 1 Corinteni, p.170. Am folosit textul 
“Todwvov Xpuoooróuou, "Amara ră "Epyz, rduoç 18, editat de Tiazepucëç 


Exëóoeuç ,,T'onyópuoç ó TlaÀapkç”, Ocooahovikn, 1979) 
1% „Înțelepciune numeşte predica şi calea mântuirii, adică mântuirea prin 
cruce” (Sf. loan Gură de Aur, Omilii la 1 Corinteni, p.170) 


ERMINIA DUHULUI 87 


12 avroic ök toç  KÂnToic, 
vovâalo; te ka “Elinow 
Xp.orăv Qeod 6ivapuw ka Qeod 
vopiav 

12%0u <Ó popăv 700 Geod 
voberepov tv &8punuwv toriv, 
ko tò  dobevic od eo 
ioxupârepov tv &Bpumov. 


12 Bhemere yàp Thu KAnoLw 
Wuâv, &öeàþol, öt oÓ Torio 
copot katà opka, où molio 
&vvaroi, où mohio eùbyevéiç 

12 Gidă tù pwp Toù kóopov 
tgehetaro Ó eg va karaoxivn 
ta ¿oxupe. 


Uusi k kash k S š 
Ka) ză &Yevñ Tod kóopov koù 
mă  ttovBevmutva ttedciaro ó 
Oeòç, tà ph Gura, iva ră Gura 


Kkatapyńon, 


12 nos uÙ kavyńtar mâoa oăpE 
švómuov toô Ocod 
VSE aro 6 buci; ¿ote ¿v 
Xpiorg "noob, öç éyevýðn î 
sopia hiv TÓ eoo, 
ŠikatooÚvn te kù &mo)úrpootç, 
ER N Pi 
iva  KkaBOG  yeypanza ó 
Ka&uxG5uevoc év Kopi 
kavyáoðw. 


14 Dar pentru cei chemați, şi 
iudei şi elini: pe Hristos, puterea 
lui Dumnezeu şi înțelepciunea 
lui Dumnezeu. 

1% Pentru că fapta lui Dumne- 
zeu!%, socotită de către oameni 
nebunie, este mai înțeleaptă de- 
cât înțelepciunea lor şi ceea ce 
se pare ca slăbiciune a lui Dum- 
nezeu, mai puternică decât tăria 
oamenilor. 

1% Căci, priviți chemarea voas- 
trá103, fraților, că nu mulți sunt 
înţelepţi după trup, nu mulți 
sunt puternici, nu mulți sunt de 
bun neam; 

127 Ci Dumnezeu Şi-a ales pe cele 
nebune ale lumii, ca să ruşineze 
pe cei înţelepţi; Dumnezeu Şi-a 
ales pe cele slabe ale lumii, ca să 
le ruşineze pe cele tari; 

12 Dumnezeu Şi-a ales pe cele 
de neam de jos ale lumii, pe cele 
nebăgate în seamă, pe cele ce nu 
sunt, ca să nimicească pe cele ce 
sunt, 

129 Ca nici un trup să nu se laude 
înaintea lui Dumnezeu. 

1% Din El, dar, sunteți voi în 
Hristos lisus, Care pentru noi 
S-a făcut înțelepciune de la 
Dumnezeu şi dreptate şi sfințire 
şi răscumpărare, 

131 Pentru ca, după cum este 
scris: „Cel ce se laudă în 


Domnul să se laude”. 

21 Kay  EABov mpoc buâc, 
&Q6e) bol, fidov oÓ ka6'Unepozh 
Àóyou ñ oopias kxatayye)Lov 
iv tò puorñptov 7od @eo0. 
2205 yàp €kpiw& ru év biv e 
HQ moody Xprorăv Ka robrov 
totavpwpévov. 

23 Kåyò tv &oðeveig ka ¿v 
tpópo Toi ėyevóunv Tpòç 
pâ 

24ko Ó AÀóyoç pov Ko tò 
Khpuyuă pov obk tv meðç 
oopiaç Aóyoiç dădu dnoðeiker 
mvevpaToc Ko). ÖUVÁHEWÇ, 


25%wa h niong pôv ph 0 èv 
copi &Bpumuov dăd'tv övváper 
rod 

26 Dopiæ ôk Awioðpev év toç 
tehelorç, opia ôk où toô alóvoç 
toútov obôk râv dpxóvtov toÜ 
alóvov toútov tôv 
kaætapyovpévov 

27 ġà Aadoduev Oeod oopiav 
ëv wvornplep, thv &nokekpupévny, 
Wu npowpioev 6 Beòç mpò Tâv 
aiwvov el 66% ñuðv 


28 ñu obõdç tv pxóvtwv to 
aióvoç tovtov Eyvokev, el yàp 
čyvwoav, oùk čv tòv Kúpuov Ti; 
&6Enc totavpwoav. 


29 dhiù kaðàç veypanrar, & 6 
opune ov elev kat odc OV 
dkovoev kù ém  kapõiav 


21 Si eu, fraților, când am venit la 
voi şi v-am vestit taina lui 
Dumnezeu, n-am venit ca iscusit 
cuvântător sau ca înțelept. 

22 Căci am judecat să nu ştiu 
între voi altceva, decât pe lisus 
Hristos, şi pe Acesta răstignit. 

23 Şi eu întru slăbiciune şi cu 
frică şi cu cutremur mare am 
fost la voi. 

24 lar cuvântul meu şi propo- 
văduirea mea nu stăteau în 
cuvinte de înduplecare ale inte- 
lepciunii omeneşti, ci în adeve- 
rirea Duhului şi a puterii, 

25 Pentru ca credința voastră să 
nu fie în înțelepciunea oameni- 
lor, ci în puterea lui Dumnezeu. 
2 Şi înţelepciunea o propovădu- 
im la cei desăvârşiți, dar nu înțe- 
lepciunea acestui veac, nici a stă- 
pânitorilori* acestui veac, care 
sunt pieritori, 

27 Ci propovăduim înțelepciu- 
nea! de taină a lui Dumnezeu, 
ascunsă, pe care Dumnezeu a 
rânduit-o mai înainte de veci, 
spre slava noastră, 

28 Pe care nici unul dintre stăpâ- 
nitorii acestui veac n-a cunoscu- 
t-o, căci, dacă ar fi cunoscut-o, 
n-ar fi răstignit pe Domnul 
slavei; 

29 Ci precum este scris: "Cele ce 
ochiul n-a văzut şi urechea n-a 
auzit, şi la inima omului nu s-au 


&wâpnov oùk “vn ă 
miroluaoev ó eds toç &yandow 
aur. 

230 "Hiv õe dnekáivyev ó Qedc 
fă toô Ilvavuaroc: tò yàp 
mvedua măvra ë¿peuv@, Ka tà 
Bn rod Qeod. 


21 dc yàp olev dOpumov ră 
7od &Opumov el ph rd mvebua 
7od &âpunov TÒ ¿v avr; oÚroç 
kal tà rod Qeod oüÚëe(ç Eyvokev 
ei pù tò Ilvebua rod Qeod. 

212 "Hpeig ök ob tò mvedua 700 
k6ouov tidpouev &ilă tò mveda 
rod Oeod, (ve eiuev ră nò 
700 000 xaproBevra hui: 

23 & kù AmoDuev 0W év 
dakroi;  &vâpomivn;  0oțiac 
Aóyorç kev ôrðaktoç 
TVEUuaTOG; TIVEUNATLKOIG 
Tvevparikă OVYKPÍVOVTEÇ. 


2 puyuk ôe ëv0poToç où 
õéyetar tå rod muveÚnatoç Tod 
Oeoð, popia yàp aur toriw, 
ka oÓ ôúvataı yvôvar, dr. 
TvevpatiıkÂç kvakpivetar 

215 5 ök vevpatikòç ăvâpuonoc tà 
mávta &vakpíve, ard ë 
bmoùbõevòç dvakpivetar. 

216 ac yàp two vodv Kuplovăc 
OvupiBăoeL aurăv; ñuéç ë voòv 
Xpiorod Exopev. 


suit, pe acestea le-a gătit Dum- 
nezeu celor ce-L iubesc pe El”. 


230 lar nouă ni le-a descoperit 
Dumnezeu prin Duhul Său, fi- 
indcă Duhul toate le cercetează, 
chiar şi adâncurile lui Dumne- 
zeu. 

21 Căci cine dintre oameni ştie 
ale omului, decât duhul omului, 
care este în el? Aşa şi cele ale lui 
Dumnezeu, nimeni nu le-a cunos- 
cut, decât Duhul lui Dumnezeu. 
22 Jar noi n-am primit duhul 
lumii, ci Duhul cel de la 
Dumnezeu, ca să cunoaştem cele 
dăruite nouă de Dumnezeu; 

213 Pe care le şi grăim, dar nu în 
cuvinte învățate din înțelepciu- 
nea omenească, ci în cuvinte 
învățate de la Duhul Sfânt, 
lămurind lucruri duhovniceşti 
oamenilor duhovniceşti. 

214 Omul firesc nu primeşte cele 
ale Duhului lui Dumnezeu, căci 
pentru el sunt nebunie şi nu 
poate să le înțeleagă, fiindcă ele 
se judecă duhovniceşte. 

215 Dar omul duhovnicesc toate 
le judecă, pe el însă nu-l judecă 
nimeni; 

216 Căci „cine a cunoscut gândul 
Domnului, ca să-L înveţe pe El?” 
Noi însă avem gândul lui 
Hristos. 

Comentariu 
1. Conţinutul textului 


În contextul abordării problemei „grupărilor” din Corint, 
Sfântul Apostol Pavel se ia de exemplu pe sine şi încearcă să-i 
convingă pe cei care se propuneau ca „adepți ai săi” că nu au 
nici un motiv întemeiat să facă acest lucru. Argumentele Sfân- 
tului Pavel sunt două, acestea având drept scop să desființeze 
tot atâtea pretexte pentru care unii dintre corinteni ar fi putut să 
se ataşeze numelui său, formând o grupare aparte, alături de 
grupările lui Apollo, Chefa şi Hristos. 

Primul argument este acela că nu a botezat decât foarte pu- 
tini dintre corinteni, aşa încât respectivii nu se puteau constitui 
într-o grupare sub pretextul că au fost botezați de Pavel: Mul- 
pumesc lui Dumnezeu că pe nici unul din voi n-am botezat, decât pe 
Crispus şi pe Gaius, ca să nu zică cineva că ati fost botezați în numele 
meu. Am botezat şi casa lui Ştefanas; afară de aceştia nu ştiu să mai fi 
botezat pe altcineva (1, 14-16). Şi nu a botezat pentru că misiunea 
principală a sa era aceea de a propovădui, nu de a boteza: Căci 
Hristos nu m-a trimis ca să botez, ci să binevestesc... (1, 17). 

Al doilea argument vine să demonteze poate cea mai pla- 
uzibilă motivaţie a formării grupărilor, şi anume aceea a superi- 
orității unuia dintre apostoli în fața celorlalți, superioritate 
susținută de înțelepciunea respectivului. Prin urmare, dacă sunt 
creştini din Corint — ar spune Pavel - care s-au grupat în jurul 
persoanei Apostolului pe motiv că acesta este superior celor- 
alţi, fiind mai înțelept decât ei, aceştia trebuie să afle că el, 
Pavel, nu poate fi apreciat în funcţie de înțelepciunea omeneas- 
că şi nici, eventual, în funcție de îndemânarea sa oratorică, 
deoarece a evitat deliberat atât manifestarea vreunui fel de 
înțelepciune omenească cât şi folosirea elocinței. 

Motivul principal pentru care, în activitatea sa misionară, 
Sfântul Apostol Pavel nu a făcut apel la înțelepciunea omeneas- 
că — sau la înțelepciunea veacului acestuia, cum o mai numeşte 
— este acela că între aceasta şi înțelepciunea lui Dumnezeu nu 
există nici un fel de compatibilitate. Ba mai mult, față de inte- 

lepciunea lui Dumnezeu, înțelepciunea lumii acesteia este nebu- 
nie: Au n-a dovedit Dumnezeu nebună înţelepciunea lumii acesteia? 
(1, 20). Ce sens ar fi avut folosirea înțelepciunii omeneşti din 
moment ce prin această înțelepciune oamenii nu numai că nu 
au ajuns să-L cunoască pe Dumnezeu şi înțelepciunea Lui, ci au 
înaintat într-o direcție contrară acesteia din urmă: Căci de vreme 
ce ... lumea n-a cunoscut prin înțelepciune pe Dumnezeu, a binevoit 
Dumnezeu să mântuiască pe cei ce cred prin nebunia propovăduirii 
(1,21)? 

Expunerea acestui motiv îi oferă Sfântului Apostol Pavel 
prilejul dezvoltării temei privind raportul dintre înțelepciunea 
omenească (înțelepciunea acestui veac sau înțelepciunea lumii 
acesteia) şi înțelepciunea lui Dumnezeu. lar tratarea raportului 
dintre cele două este pretextul abordării condiţiilor în care omul 
are acces la înțelepciunea lui Dumnezeu, de vreme ce este con- 
trară înțelepciunii sale, cum o poate înțelege şi cum o poate 
transmite şi celorlalți. Aici avem dezvoltată problematica ermi- 
neutică ce ne interesează în mod direct în lucrarea de față şi 
asupra căreia vom insista puțin mai târziu. 

Iar motivul pentru care nu a folosit elocința, într-o lucrare 
de propovăduire şi într-o epocă în care oratoria era la loc de cinste, 
este acela de a nu amăgi cumva pe cineva că reuşita lucrării sale 
stă în instrumentele oratoriei şi în meşteşugul cuvântului, în 
felul acesta estompându-se în conştiinţa aceluia lucrarea „crucii 
lui Hristos”. Şi de data aceasta, împotriva tuturor evidențelor 
timpului şi a tuturor uzanțelor, Sfântul Apostol Pavel renunță şi 
refuză integral instrumentele oratorice, produs al înțelepciunii 
omeneşti, pentru a face evidentă lucrarea lui Dumnezeu: lar 
cuvântul meu şi propovăduirea mea nu stăteau în cuvinte de îndu- 
plecare ale înțelepciunii omeneşti, ci în adeverirea Duhului şi a puterii 
(2, 4). Limbajul înțelepciunii acestui veac este refuzat de Sfântul 
Pavel pentru că nu poate fi propriu exprimării înțelepciunii lui 
Dumnezeu, a unei înțelepciuni care, evaluată din perspectiva 
înțelepciunii lumii acesteia, pare nebunie, absurditate. 

Prin urmare, corintenii care, la concurenţă cu cei care sus- 
țineau superioritatea lui Apollo, se strângeau în jurul numelui 

lui Pavel, susținând că este mai înțelept şi mai iscusit în cuvânt, 
nu pot fi în nici un fel îndreptățiți. Dar Sfântul Pavel nu se 
opreşte la a face această lămurire, foarte necesară de altfel, ci, 
folosind acest foarte bun pretext, dezvoltă pe larg, cu multă 
claritate şi pe un ton foarte ferm raportul dintre Evanghelie şi 
înțelepciunea acestui veac, produsul minții omeneşti. Poziţia 
Sfântului Pavel est una foarte tranşantă, nelăsând loc pentru 
nici un fel de interpretare sau răstălmăcire. 

Pentru Sfântul Pavel, înțelepciunea omenească nu poate fi 
de nici un folos în abordarea şi înțelegerea înțelepciunii lui 
Dumnezeu, ba mai mult, ea este, evident, o piedică importantă, 
aşa încât cel care doreşte să cunoască înțelepciunea dumneze- 
iască trebuie să renunțe la cea omenească. La adevărul despre 
Dumnezeu şi despre lucrarea sa în lume, despre ceea ce numim 
iconomia dumnezeiască, nu se poate ajunge pe calea înțelep- 
ciunii omeneşti. Acest adevăr se descoperă în întregime de către 
Dumnezeu prin Duhul Său şi nu poate fi înțeles şi acceptat de- 
cât de aceia care au primit Duhul lui Dumnezeu, pe care Pavel 
îi numeşte „oameni duhovniceşti”. Pentru ceilalți, care judecă în 
continuare cu datele înțelepciunii omeneşti, adevărul descoperit 
de Dumnezeu este considerat „nebunie”. Transmiterea acestui 
adevăr, propovăduirea sa cu şanse de reuşită depinde de lucra- 
rea Duhului, şi nu de iscusința oratorică. Concluzia foarte clară 
a Sfântului Pavel este aceea că omul nu are absolut nici o contri- 
buţie nici la elaborarea adevărului despre Dumnezeu şi lucrarea 
Sa în lume, nici la răspândirea adevărului la nivelul semenilor 
săi. Aceasta este în exclusivitate lucrarea lui Dumnezeu. Un ar- 
gument în plus ca nimeni să nu se laude în numele Evangheliei 
sau al propovăduirii acesteia: Ca nici un trup să nu se laude 
înaintea lui Dumnezeu (1, 29). 

Deşi unitar în conținutul său, fragmentul nostru (1, 17 - 2, 
16)1% ar putea fi împărțit în două părți: a) prima parte - cap.1, 


1% Cei mai mulți dintre exegeţi acceptă unitatea logică a acestui fragment, cu 
mici diferențe. De exemplu, Biblia de la Ierusalim modifică un pic limitele 
fragmentului, aşezând sub un singur titlu, Sagesse du monde et sagesse chrétienne, 
unitatea textuală cuprinsă între cap.1, 17 şi cap.3,⁄4, adăugând aşadar patru 

17-31 — care tratează raportul dintre înțelepciunea dumnezeias- 
că şi înțelepciunea omenească şi b) a doua parte — cap.2, 1-16 -, 
care tratează problema accesului omului la înțelepciunea dum- 
nezeiască sau, cu alte cuvinte, problema comunicării inteligibile 
dintre Dumnezeu şi om. 


2. Exegeza textului 


În Epistola către Corinteni, Sfântul Apostol Pavel operează 
cu câțiva termeni tehnici fundamentali pentru înțelegerea discur- 
sului său. De aceea, înainte de a trage orice concluzie privind 
problematica ermineutică ne propunem să analizăm vocabula- 
rul paulin specific acestei unități textuale logice. 

Fără îndoială, cuvântul cheie al întregului fragment este 
înțelepciune (cogía). Din cele 52 de folosiri ale cuvântului în 
Noul Testament, 30 se găsesc în epistolele pauline; din acestea, 
18 sunt în epistola I Corinteni, din care 16 sunt în fragmentul 
care ne preocupă (1, 17 - 2, 16), adică pe parcursul a 31 de ver- 
sete. La aceasta trebuie să mai adăugăm şi folosirea 
cuvântului înțelept (coóóç), de 3 ori în contextul nostru şi de 4 


versete din cap.3. TOB marchează începutul fragmentului de la versetul 18 al 
cap:1 şi împarte fragmentul în următoarele părți: Sagesse et folie (1, 18—25); 
Sagesse et folie dans la fondation de l'Eglise (1, 26-31); Sagesse et folie dans la prédi- 
cation de Paul a Corinthe (2, 1-5); La sagesse de Dieu (2, 6-16). De asemenea, Holy 
Bible, The New Revised Standard Version, rupe fragmentul în trei: Christ the 
Potper and Wisdom of God (1, 18-31); Proclaming Christ Crucified (2, 1-5); The True 
Wisdom of God (2, 6-16). Ultima traducere a Noului Testament în greaca nouă 
(Atena, 1989) merge cu fragmentul până la cap.3, 4, împărțindu-l în trei uni- 
tài: Înţelepciunea lui Dumnezeu ca nebunie (1, 18 - 2, 5); Revelarea înţelepciunii lui 
Dumnezeu prin Duhul (2, 6-16); Adevărata înțelepciune este pentru oamenii duhov- 
niceşti (3, 1-4). În fine, prof. S. Agouridis, în comentariul său la Epistola 1 Co- 
Tinteni, face următoarea împărțire şi intitulare a unităților logice: Evanghelia pe 
care o propovăduieşte Pavel (1, 18-25);Caracterul jertfitor al predicii lui Pavel la Co- 
rint (2, 1-5); Adevărata înțelepciune este înțeleasă numai de cei duhovniceşti (2, 6 - 3, 4). 
17 O altă epistolă în care Sfântul Apostol Pavel vorbeşte mai mult despre 
înţelepciune este Epistola către Coloseni (unde termenul este folosit de 7 ori, 
în comparație cu Rom. — 1; 2 Cor. — 1; Efeseni — 3). 

ori ceva mai jos, în fragmentul 3, 10-19. Am invocat aceste date 
statistice pentru evidenția faptul că tema înțelepciunii este tema 
centrală a fragmentului de care ne ocupăm şi faptul că nicăieri 
în altă carte noutestamentară sau în altă epistolă paulină nu 
întâlnim tema înțelepciunii dezvoltată atât de mult. 

Ce înțelege Sfântul Pavel prin cuvântul înțelepciune? Pavel 
era iudeu, prin urmare trebuie să luăm în seamă fundamentul 
iudaic al vocabularului paulin. În Vechiul Testament, înțelepciu- 
nea (hokmâ), deşi este prin excelenţă o virtute a minții, este mai 
mult practică decât teoretică. „În esenţă, înțelepciunea este arta 
de a reuşi, de a face un plan corect pentru a obține rezultatele 
dorite.” Până la un timp şi în spaţiul grecesc, înțelepciunea 
avea cu precădere un scop practic, însemnând „comportarea 
omului cu iscusinţă şi bună judecată de aşa manieră încât să re- 
uşească în viaţă, desigur, aceasta presupunând o anumită gân- 
dire asupra lumii”. Mai târziu, sofia va dobândi un caracter mai 
teoretic şi se va transforma în filosofia, identificându-se cu capa- 
citatea de a pătrunde adevărul vieții şi al întregii realități şi de 
a-l expune convingători?. Desigur, soluțiile practice pentru reu- 
şita şi împlinirea existențială depind de adevărul despre exis- 
tenta însăşi. Aşa încât aspectul teoretic şi cel practic al înțelep- 
ciunii sunt organic legate unul de celălalt. Oricum, trebuie 
exclusă eventualitatea ca înțelepciunea să fie percepută numai 
în aspectul ei teoretic. 

Sfântul Apostol Pavel face o distincție foarte clară între o 
înțelepciune omenească şi o înţelepciune dumnezeiască, care se defi- 
nesc una prin raportare la cealaltă. Pe cea dintâi o numeşte fo- 
losind următoarele sintagme caracteristice: 

înțelepciunea înțelepților (copia tõv cotă) - 1, 19; 

înțelepciunea lumii (oo#ía: 700 Kócnou - 1, 20; 

înţelepciunea lumii acesteia (copia 706 KGOHOV Toútoj — 3, 19; 


108 J.D. Douglas, Dicționar Biblic, Oradea, 1995, p.703. 
109 Vocabulaire de Théologie biblique, publié sous la direction de Xavier Leon 
Dufour, Paris, 1971. 

înțelepciunea cuvântului (copia Aóyov) — 2, 1;110 

înțelepciunea omenească (ăveponivn coóío) — 2, 4; 

înțelepciunea oamenilor (copia ăn — 2, 5; 

înțelepciunea acestui veac (Goplazoi aiðvoç zoútoú — 2, 6; 

înțelepciunea stăpânitorilor acestui veac, care sunt pieritori (z@y 

dpy6vrov T0V aiðvoç Toútov Tv xaTapyovutvoi) — 2, 6; 

Sintagmele de mai sus sunt întru totul sinonime. Atributele 
alăturate cuvântului înțelepciune precizează insistent limitele 
acestei înțelepciuni care sunt circumscrise omului, lumii şi vea- 
cului acestuia, adică naturii create. Întrebarea principală pe care 
şi-o pun exegeții în legătură cu înțelepciunea omenească la care 
se referă Sfântul Pavel este aceea dacă Apostolul are în vedere 
vreo formă concretă de înțelepciune, o anume filosofie sau un 
sistem de gândire sau se raportează la înțelepciunea omenească 
în general, la tot ceea ce a putut produce mintea omenească pâ- 
nà la ora aceea. Deşi s-a propus de către unii exegeți identifica- 
rea acestei înțelepciuni cu vreo formă concretă de învățătură!!!, 
care s-ar fi manifestat în Corint, reiese cu multă claritate şi din 
expresiile respective, ca şi din contextul în care acestea sunt 
folosite, că Sfântul Apostol Pavel are în vedere de fiecare dată 
nu o anume înţelepciune sau filosofie, ci înțelepciunea ca atare, 
filosofia ca atare, cu titlu generici!2. Prin urmare, Sfântul Apos- 


110 La întrebarea dacă expresia înțelepciunea cuvântului se referă la conţinut sau 
la formă, exegeții preferă cea de a doua variantă, gândindu-se la forma în care 
erau prezentate posibil unele predici ale corintenilor (S. Agouridis, p.48). Vezi 
şi John J. O'Rourke, 1 Corinthians în A New Catholic Commentary on Holy Bible, 
Nashville, 1975, p.1145: „Wisdom of speech means that special competence in 
speaking which comes from a study of rhetorical arts and forms”. A se vedea şi 
traducerea foarte dinamică a Noului Testament de la Bălgrad: mândria cuvântului. 
1"! Prof. Agouridis rezumă aceste propuneri în următoarele puncte: a. tradiția 
filosofică a grecilor, aşa cum au susținut cei mai muţi dintre exegeţii din ve- 
chime; b. o formă mai mult sau mai puţin dezvoltată de înțelepciune gnostică; 
€. o învățătură esoterică de tipul religiilor misteriilor sau o revelație specială 
făcută prin intermediul cuvintelor celor stăpâniți de duh; d. O înţelepciune în- 
temeiată pe tradiţia iudaică sofiologică (p.49). 

"12 Înțeleptul sau cărturarul sau căutătorul (1, 20) — toţi ai veacului acestuia — nu 
Sunt caracterizări care să privească anumite persoane din comunitatea creşti- 
nă a Corintului, ci apelative care trimit la fiecare dintre respectivele categorii 
de intelectuali, fie iudei fie păgâni” (S. Agouridis, op.cit., p.49). 

tol Pavel nu combate aici vreo formă anume de înțelepciune, 
insuficient dezvoltată sau eventual greşită ci se delimitează clar 
față de înțelepciunea omenească însăşi, care a eşuat în încerca- 
rea ei de a oferi omului soluția existențială, depăşirea răului sau 
a limitelor firii umane, calea spre Dumnezeu, de fapt. Singura 
circumscriere posibilă ar putea fi aceea conform căreia Sfântul 
Apostol Pavel se raportează la eforturile înțelepciunii omeneşti 
de a răspunde la întrebarea legată de Dumnezeu şi la aceea pri- 
vind calea care duce la Dumnezeu, ca la sensul existenţei şi al 
istoriei, întreprindere în care înțelepciunea omenească a eşuat. 
Putem spune, fără teama de a greşi, că Apostolul se raportează 
la formele de înțelepciune umană care îi fuseseră lui cunoscute 
şi care caracterizau lumea în care trăia el şi în care s-a născut şi 
s-a dezvoltat Biserica creştină, adică, în mod special: civilizația 
iudaică şi civilizația greacă, percepând-le pe acestea nu ca for- 
me concrete de înțelepciune, ci ca exponente prin excelenţă ale 
înţelepciunii umane în general. Contextul în care Sfântul Pavel 
invocă cele două lumi este relevant în acest sens. Evenimentul 
central şi temeiul prin excelență al propovăduirii Sfântului 
Apostol, al Evangheliei creştine, anume răstignirea şi Învierea 
Mântuitorului Hristos, este raportat de Apostol la lumea iuda- 
ică şi la cea greacă: Însă noi propovăduim pe Hristos cel răstignit: 
pentru iudei, sminteală; pentru neamuri, nebunie (1, 23). Apostolul 
nu distinge vreuna din înțelepciunile sau filosofiile vremii ci le 
însumează pe toate sintagmelor generice pe care le-am citat mai 
sus şi le pune față în față cu înțelepciunea lui Dumnezeu. 

Pentru cea de a doua, Apostolul Pavel foloseşte expresia: 
înţelepciunea lui Dumnezeu (copia toô Beod) — 1, 21; 1, 24; 2, 7; 
sau înțelepciunea de la Dumnezeu (copia kmó deo) - 1, 30. În afa- 
ră de aceste expresii care trimit în mod direct la realitatea pe 
care o introduce în discuție Sfântul Pavel, în acest fragment sunt 
folosite şi alte expresii care indică, în ultimă analiză, aceeaşi rea- 
litate, ajutându-ne să aflăm mai bine ce înțelege de fapt Apos- 
tolul prin înțelepciunea lui Dumnezeu. Cuvântul Crucii (1, 18) este 
una dintre acestea: Căci cuvântul Crucii, pentru cei ce pier, este ne- 
bunie; iar pentru noi, cei ce ne mântuim, este puterea lui Dumnezeu. 

Cei mai mulți dintre exegeți înțeleg prin expresia cuvântul Cru- 
cii predica despre moartea pe Cruce a Mântuitorului!13. Având 
în vedere că Sfântul Pavel foloseşte această sintagmă în opoziție 
cu sintagma înțelepciunea cuvântului (1, 17) este clar că o putem 
asimila cu înțelepciunea dumnezeiască. De altfel, textul însuşi 
identifică înțelepciunea dumnezeiască, socotită de înțelepciunea 
omenească drept nebunie, tocmai cu lucrarea lui Dumnezeu ce 
culminează cu răstignirea şi învierea lui Hristos (1, 23). O altă 
expresie sinonimă este nebunia propovăduirii: Căci de vreme ce... 
lumea n-a cunoscut prin înțelepciune pe Dumnezeu, a binevoit 
Dumnezeu să mântuiască pe cei ce cred prin nebunia propo- 
văduirii (1, 21). Nebunia propovăduirii constă tocmai în faptul 
că apostolii propovăduiau ca soluție de biruință asupra morții 
moartea însăşi, moartea de bună voie pe cruce a Mântuitorului. 
Cuvântul Crucii este receptat de cei din afară ca propovăduire a 
unei nebunii. Un alt calificativ cu care necreştinii caracterizau în- 
țelepciunea lui Dumnezeu şi pe care Sfântul Pavel îl invocă este 
nebunia lui Dumnezeu (1, 25). 

Un aspect foarte important este şi acela că Sfântul Pavel nu 
înțelege prin înțelepciunea lui Dumnezeu o filosofia anume, o 
expresie teoretică a adevărului, ci, înțelege întâi de toate o lu- 
crare sau o serie întreagă de lucrări ale lui Dumnezeu, în care se 
manifestă superioritatea modului de a înțelege lucrurile şi mai 
ales eficiența soluțiilor practice. Versetul 21 din cap.1 este eloc- 
vent din acest punct de vedere. Întrucât oameni nu au ajuns la 
Dumnezeu prin înțelepciunea lor şi nici nu au putut exploata 
înțelepciunea lui Dumnezeu care reieşea din creatura sa, a bine- 
voit Dumnezeu nu să le transmită un adevăr teoretic, ci să le 
arate adevărul lucrând efectiv mântuirea sau salvarea oameni- 
lor prin Crucea Mântuitorului Hristos. Nu întâmplător înțelep- 
Ciunea lui Dumnezeu este identificată cu Iisus Hristos — tocmai 
pentru că Acesta materializează iconomia dumnezeiască — şi 
este asociată cu dreptatea, sfințirea şi răscumpărarea (1, 30). Prin 


113 Vezi traducerea neogreacă a Noului Testa; i 
ment (Atena, 1989): predica de 
moartea pe Cruce a lui Hristos. pr = 

urmare, înțelepciunea lui Dumnezeu este întrupată în lucrarea 
Acestuia. 

Tema centrală a fragmentului nu este, în cele din urmă, în- 
țelepciunea ca atare, ci raportul dintre înțelepciunea omenească 
sau lumească şi înțelepciunea lui Dumnezeu. Aşa încât cele do- 
uă sunt definite de Sfântul Apostol Pavel tocmai prin raporta- 
rea uneia la cealaltă. Acest lucru este foarte important pentru 
evaluarea ermineutică a textului. Discursul paulin poate fi cu 
uşurinţă aşezat pe două coloane: într-una ceea ce reprezintă sau 
caracterizează înțelepciunea omenească şi în cealaltă ceea ce 
reprezintă şi caracterizează înțelepciunea dumnezeiască. Cu ris- 
cul extinderii poate prea mult a acestui capitol, vom încerca o 
astfel de aşezare pe două coloane a discursului paulin cuprins 
în fragmentul de care ne ocupăm, o a treia coloană venind să 
insereze verbele sau particulele care definesc raportul dintre 
cele două. Aproape fără excepție, raportul dintre cele două cate- 
gorii poate fi exprimat prin binecunoscutul versus: 


147 Crucea lui Hristos versus înțelepciunea cuvântului 
118 Cuvântul Crucii versus (este cei ce pier 
nebunie pentru) 
119 Dumnezeu versus (pierde) înțelepciunea înțelepților 
119 Dumnezeu versus ştiinţa celor învățați 
(mimiceşte) 
120 Dumnezeu versus înțelepciunea lumii acesteia 


(dovedeşte a fi pe care o exprimă înțeleptul, 
nebunie) cărturarul sau cercetătorul 

12inebunia  propovădu- versus înțelepciunea prin care omul 
irii, prin care Dumnezeu a eşuat în încercările lui de a 
mântuieşte pe cei ce cred cunoaşte pe Dumnezeu 
122-244 propovăduirea lui versus semnele pe care le cereau iu- 
Hristos cel răstignit -pu- (pentru iudeii deii şi înțelepciunea pe care o 
terea şi înțelepciunea lui sminteală, iar căutau elinii 
Dumnezeu pentru cei pentru neamuri 
mântuiți nebunie) 


125 (ceea ce pare) nebunie versus (mai înțelepciunea oamenilor 

a lui Dumnezeu înțeleaptă decât) 

125 (ceea ce pare) slă- versus (mai tăria oamenilor 

biciune a lui Dumnezeu puternică decât) 

12627 (cei mai mulți versus (nu înţelepţi după trup, nici 


dintre creştini) sunt) puternici, nici de neam bun 

128 cele nebune ale lumii 
128 cele slabe ale lumii 


128 cele de neam de jos 
ale lumii, cele nebăgate 
în seamă, cele ce nu sunt 
1 lucrarea lui 
Dumnezeu 


130 Jisus Hristos care S-a 
făcut pentru creştini în- 
țelepciunea lui Dumne- 
zeu şi dreptate şi sfințire 
şi răscumpărare 

21-2 propovăduirea tainei 
lui Dumnezeu, a lui 
lisus Hristos răstignit 


24 cuvântul şi propovă- 
duirea lui Pavel, care 
urmăreau adeverirea 
Duhului şi a puterii 
25 credința creştinilor, 
care se întemeiază pe pu- 
terea lui Dumnezeu 
267 înțelepciunea cea de 
taină a lui Dumnezeu, 
ascunsă, pe care o propo- 
văduieşte Pavel 
29-10 cele descoperite de 
Dumnezeu prin Duhul 
său celor ce îl iubesc pe 
El 


212 Duhul lui Dumnezeu 


versus (alese de 
Dumnezeu ca să 
ruşineze pe) 
versus (alese de 
Dumnezeu ca să 
ruşineze pe) 
versus (alese de 
Dumnezeu ca să 
nimicească pe) 
versus (ca nici 
un trup să nu se 
laude) 
versus (cel ce se 
laudă în Domnul 
să se laude) 


versus 
(n-am venit ca) 
(să nu ştiu între 
voi altceva)!4 
versus 
(nu stăteau în) 


versus 
(să nu fie în) 


versus 
(dar nu,... nici) 


versus (cele ce 
ochiul n-a 
văzut...) 


versus (noi 

n-am primit 
Duhul lumii, ci 
Duhul cel de la 

Dumnezeu) 


cei înţelepţi 


cele tari 


cele ce sunt 


lauda oamenilor 


lauda oamenilor 


elocință şi înțelepciune 


cuvinte de înduplecare ale 
înțelepciunii omeneşti 


înțelepciunea oamenilor 


înțelepciunea acestui veac, 
sau a stăpânitorilor acestui 
veac 


lucrurile accesibile oamenilor 
prin simțuri cele ce au ajuns 
la ochiul omului, cele ce a 
auzit urechea şi au ajuns la 
inima omului 

duhul lumii 


114 „Să nu ştiu între voi altceva s-a spus ca delimitare faţă de înţelepciunea 
lumii” (Sf. loan Gură de Aur, Omilii la 1 Corinteni, p.148). 

213 cuvinte învățate de la versus cuvinte învățate din înțelep- 
Duhul, prin care se pro- (nu în...ciîn) — ciunea omenească 
povăduiesc cele duhovni- 


ceşti SIT 
21415 omul duhovnicesc, versus (omul omul firesc, care consideră 
care înțelege cele duhov- firesc nu cele duhovniceşti o nebunie 
niceşti şi toate le judecă primeşte cele ale 


Duhului...) 


3. Valorificarea ermineutică - concluzii 


Pentru valorificarea ermineutică a fragmentului analizat va 
trebui să pornim de la constatarea că problematica ermineutică 
este strâns legată de problema comunicării. În cazul ermineu- 
ticii teologice avem în vedere comunicarea dintre Dumnezeu şi 
om în general, iar în cazul ermineuticii biblice comunicarea lui 
Dumnezeu cu oamenii prin intermediul Sfintei Scripturi. Aşa- 
dar, ca şi în cazul analizei oricărui fapt de comunicare, şi în 
situația noastră va trebui să luăm în discuție schema comuni- 
cării, care se reduce la existența unui emițător sau expeditor, pe 
de-o parte, şi a unui destinatar sau receptor, pe de altă parte, şi, 
în fine, existența unui vehicul prin intermediul căruia se tran- 
smite un mesaj de la emiţător la receptor. Problematica ermine- 
uticii biblice se extinde din moment ce Sfânta Scriptură, care 
este o colecție de texte foarte vechi ce se adresează inițial unor 
destinatari, trebuie citită şi înțeleasă astăzi de alți cititori, care 
aparţin unei alte epoci, diferite în multe aspecte celei în care au 
fost scrise textele biblice. E a 

Aceasta este, de fapt, preocuparea ermineuticii biblice: con 
diţiile în care textele biblice pot vorbi oamenilor de astăzi şi 
devin relevante pentru ei. În schema comunicării, invocată la 
început, apare un receptor sau un destinatar altul decât cel 
inițial. În cazul acesta, misiunea exegetului este de a descifra 
conţinutul mesajului cărților biblice, care viza mai întâi pe des- 

tinatarul lor iniţial şi apoi pe destinatarul vizat indirect, de mai 
târziu, aparținător epocilor ulterioare. 

În cazul textului din prima epistolă a Sfântului Apostol Pa- 
vel către Corinteni, avem datele pentru o ermineutică teologică, 
generală, care o implică pe cea biblică. Cel care transmite mesa- 
jul este Dumnezeu Însuşi, iar cei care îl primesc sunt „cei care-l 
iubesc pe El”, între care, desigur, Sfântul Pavel, ceilalți Apostoli, 
creştini ai Bisericii primare şi, în cele din urmă, toți oamenii, ca- 
racterul universal al Evangheliei fiind mai mult decât evident. 
Despre Dumnezeu, Cel din partea Căruia vine mesajul, nu 
avem multe informaţii directe. Informaţiile sunt legate mai mult 
de natura mesajului sau conţinutul acestuia, precum şi de mo- 
dul în care acesta este transmis. Le vom sublinia la momentul 
respectiv. Mai multe informații aflăm despre conținutul mesa- 
jului şi despre condițiile în care acesta este accesibil omului. 


Denumirile mesajului lui Dumnezeu 


Pentru a exprima ceea ce noi am numit aici mesajul lui 
Dumnezeu — desigur, cu un cuvânt impropriu, dar sugestiv pen- 
tru valorificarea ermineutică -, Sfântul Apostol Pavel foloseşte 
termeni care vor fi ulterior adoptați ca termeni tehnici de către 
Biserică. Este vorba, întâi de toate, de cuvântul Evanghelie, pe 
care Apostolul îl foloseşte de mai multe ori pe parcursul 
Epistolei 1 Corinteni (4, 15; 9, 14; 9, 18; 9, 23; 15, 1), dar şi în alte 
epistole ale sale115. Cel mai relevant este textul din 1 Cor. 15, 1: 
Vă aduc aminte, fraților, Evanghelia pe care v-am binevestit-o, pe care 
ați şi primit-o, întru care şi staţi. În conştiinţa Sfântului Pavel, 
Evanghelia este a lui Dumnezeu (75 eayytiov toô 8eo05 - Rom. 
15, 16; 2 Cor. 11, 7; 1 Tes. 2, 2; 2, 8; 2, 9) sau Evanghelia lui 
Hristos (70 etaæyyéhiov toô Xprozov- 1 Rom. 15,19; 1 Cor. 9, 12; 


115 Din cele 76 referințe la Evanghelie în întreg Noul Testament, 61 le întâlnim 
în epistolele pauline. El este rânduit de Dumnezeu spre vestirea Evangheliei (Rom. 
1, 1). El este „slujitor” al Evangheliei (Col. 1, 23) şi are datoria sfântă de a o 
Propovădui (I Cor. 9, 16). Dumnezeu i-a descoperit pe Fiul Său pentru ca să-L 
Destească pe Acesta la neamuri (Gal. 1, 15). 

2 Cor. 2, 12; 9, 13; 10, 14; Gal. 1,7; 1 Tes. 3, 2), a Fiului (Rom. 1,9) 
sau a slavei lui Hristos (2 Cor. 4, 4; 1 Tim. 1, 11). Înţelesul pe 
care-l dă Sfântul Pavel cuvântului Evanghelie are în vedere în 
primul rând vestea cea bună a Întrupării Fiului lui Dumnezeu şi 
întreaga lucrare săvârşită de Acesta, care culminează cu moar- 
tea pe cruce şi Învierea, prin care se consfințeşte biruința asupra 
răului şi a morții şi ridicarea omului la Dumnezeu. | 

Sfântul Pavel înțelege prin Evanghelie şi predica despre 
această iconomie dumnezeiască, identificând Evanghelia cu pre 
dica sa. Cuvântul său şi predica sa (b 46706 nov Kai Tò xýpvyuá pov 
1 Cor. 2, 4) exprimă în exclusivitate Evanghelia, prin urmare, 
mesajul lui Dumnezeu, despre care vorbim în acest context. În 
sensul acesta trebuie înțeleasă expresia paulină Evanghelia mea 
(Tò etayyéhióv uov- Rom. 2, 16; 16, 25; 2 Tim. 3, 16). De altfel, 
pentru a indica lucrarea sa de propovăduire, Apostolul folo- 
seşte verbul a binevesti, care are în rădăcină cuvântul evanghelie 
(ebayyeiileodan - 1 Cor.1, 17; cf. şi 1 Cor. 9,16; 9, 18; Gal. 1, 16). 

Vocabularul paulin prin care acesta numeste continutul 
mesajului lui Dumnezeu este mai bogat. Putem alătura ca 
sinonime Evangheliei si propovăduirii: taina lui Dumnezeu G, 1) 
înțelepciunea lui Dumnezeu cea de taină (2, 7), cuvântul Crucii 0, 
18), puterea lui Dumnezeu (2, 5). Toate aceste expresii sunt sino- 
nime, exprimând adevărul, un adevăr istoric, pe care Apostolul 
îl pune față în faţă cu înțelepciunea omenească. 


Conţinutul mesajului — Hristos cel răstignit 


Sfântul Pavel ne face cunoscut în termeni foarte clari care 
este conținutul Evangheliei sau al propovăduirii sale, care este, 
deci, conținutul mesajului lui Dumnezeu, pe care el împreună 
cu ceilalți propovăduitori ai Evangheliei îl fac cunoscut oame- 
nilor: noi propovăduim pe Hristos cel răstignit (ñusiç ce KTPPUOOOUEV 
Xpiotòv totavpwuévo), pe Hristos, puterea lui Dumnezeu şi în- 
țelepciunea lui Dumnezeu (1, 23-24). În aceeaşi epistolă, Sfântul 
Apostol Pavel descrie mai pe larg conținutul Evangheliei sale în 
următorii termeni: Vă aduc aminte, fraților, Evanghelia pe care 

v-am binevestit-o, pe care ați şi primit-o, întru care şi staţi, prin care 
şi sunteți mântuiți; cu ce cuvânt v-am binevestit-o - dacă o ţineţi cu 
tărie, afară numai dacă n-aţi crezut în zadar - căci v-am dat, întâi de 
toate, ceea ce şi eu am primit, că Hristos a murit pentru păcatele 
noastre după Scripturi; Şi că a fost îngropat şi că a înviat a treia zi, 
după Scripturi; Şi că S-a arătat lui Chefa, apoi celor doisprezece; În 
urmă S-a arătat deodată la peste cinci sute de frați, dintre care cei mai 
mulți trăiesc până astăzi, iar unii au şi adormit; După aceea S-a arătat 
lui Iacov, apoi tuturor apostolilor; lar la urma tuturor, ca unui născut 
înainte de vreme, mi S-a arătat şi mie (1 Cor. 15, 1-8). Conţinutul 
Evangheliei şi al propovăduirii Apostolului este, aşadar, lucra- 
rea săvârşită de Dumnezeu prin lisus Hristos, care culminează 
prin răstignirea şi Învierea Acestuia. De aceea, în fragmentul 
nostru Sfântul Pavel rezumă Evanghelia şi propovăduirea sa la 
Hristos cel răstignit (1, 23), la cuvântul Crucii (1, 18). Răspunzând 
interpretării greşite a corintenilor, Sfântul Pavel le spune că pro- 
povăduirea sa s-a limitat cu strictețe la răstignirea lui Hristos: 
Căci am judecat să nu ştiu între voi altceva, decât pe lisus Hristos, şi 
pe Acesta răstignit (2, 2). 


Puterea Evangheliei 


În contextul tulburărilor din Corint, generate de o alune- 
care spre înțelepciunea teoretică, spre discurs, Sfântul Pavel pu- 
ne accentul pe caracterul istoric al Evangheliei. Evanghelia nu 
este o sumă anume de informații teoretice care ar putea fi adu- 
nate într-un sistem şi, în consecință, ar putea intra în dispută 
sau concurență cu alte sisteme filosofice. Evanghelia este ves- 
tirea unor fapte, a unor evenimente istorice. „Nu am venit să vă 
înşir silogisme şi sofisme şi nici să spun altceva decât că Hristos 
a fost răstignit — dezvoltă Sf. loan Gură de Aur discursul Sfân- 
tului Pavel. Adică, aceia (înţelepţi lumii de atunci — n.n.) care 
spun o mulțime de cuvinte despre o mulțime de lucruri, vor- 
besc folosind cuvântări lungi şi meşteşugite, inventând argu- 
mente şi raționamente şi nenumărate sofisme, iar eu am venit la 
voi să nu vă spun nimic altceva decât că Hristos a fost răs- 

tignit...”116 Atunci când se referă la adevărul Evangheliei (Gal. 2, 
5; 2, 14), Apostolul are în vedere acest adevăr istoric. Adevărul 
Evangheliei este un fapt sau, mai corect spus, o sumă de fapte, 
adică o istorie anume, care este istoria întrupării Fiului lui 
Dumnezeu. 

Nu întâmplător verbul prin care se indică lucrarea de 
răspândire a Evangheliei nu este a învăța — ceea ce ar trimite la 
predarea unor învățături sau idei — ci este a vesti (KaTayyEAAer) 
sau a binevesti (evayyeA!(eodai, a duce o veste bună cuiva, a 
anunţa că s-a întâmplat ceva foarte important. Atunci când se 
foloseşte un verb ce trimite la predarea unor adevăruri teore- 
tice, cum este a propovădui sau a predica (x7pUo04), Sfântul 
Pavel foloseşte o construcție absolut nouă, forțată, care sublini- 
ază diferența radicală dintre demersul său şi cel al propovădui- 
torilor sau învăţătorilor necreştini: noi propovăduim pe Hristos şi 
pe Acesta răstignit (knpbooouev Xpiotòv Łotavpwévo), propo- 
văduim că Hristos a fost răstignit. 

Evanghelia sau mesajul lui Dumnezeu are un dinamism 
propriu, o putere lăuntrică lucrătoare, despre care vorbeşte in- 
sistent Sfântul Apostol. Dacă pentru cei ce pier cuvântul Crucii 
este nebunie, pentru creştini, pentru cei care îl primesc, pentru 
cei ce ne mântuim, este puterea lui Dumnezeu (1, 18). Hristos cel 
răstignit, pe care-L propovăduiesc Apostolii, este sminteală şi 
nebunie pentru lumea din afară, dar pentru cei care cred este 
puterea lui Dumnezeu (1, 23-24). În consecință, propovăduirea 
Sfântului Apostol Pavel, ca şi a celorlalți Apostoli, este adecvată 
caracterului dinamic al Evangheliei. Apostolul renunță la dis- 
cursul obişnuit, folosit de ceilalți învăţători ai vremii pentru a 
propaga ideile lor, tocmai pentru că are conştiinţa puterii in- 
trinsece pe care o are propovăduirea crucii lui Hristos şi această 
puterea vrea să o facă evidentă auditoriului: Iar cuvântul meu şi 
propovăduirea mea nu stăteau în cuvinte de înduplecare ale înțelep- 
ciunii omeneşti, ci în adeverirea Duhului şi a puterii, Pentru ca cre- 
dința voastră să nu fie în înțelepciunea oamenilor, ci în puterea lui 


116 Sf. loan Gură de Aur, Omilii la 1 Corinteni, p.148. 

Dumnezeu (2, 4-5). Pe de altă parte, el nu avea de transmis o 
învățătură asemenea celorlalte, ci avea de vestit un eveniment 
extraordinar care începuse să schimbe lumea dinăuntrul ei, prin 
puterea Duhului prezent în istorie. Tesalonicenilor Sfântul Pa- 
vel le aminteşte faptul că propovăduirea Evangheliei nu s-a 
limitat numai la cuvânt, ci a fost însoțită de semne care făceau 
evidentă puterea acesteia: Că Evanghelia noastră n-a fost la voi 
numai în cuvânt, ci şi întru putere şi în Duhul Sfânt şi în deplină în- 
credințare (1 Tes. 1, 5). Acelaşi lucru îl spune Sfântul Pavel şi ro- 
manilor într-o scurtă retrospectivă asupra activităţii sale de pro- 
povăduire a Evangheliei lui Hristos: Căci nu voi cuteza să spun 
ceva din cele ce n-a săvârşit Hristos prin mine, spre ascultarea 
neamurilor, prin cuvânt şi prin faptă, prin puterea semnelor şi a 
minunilor, prin puterea Duhului Sfânt, aşa încât de la Ierusalim şi 
din ținuturile de primprejur până în Iliria, am împlinit propovăduirea 
Evangheliei lui Hristos (Rom. 15, 18-19). 

Misiunea lui era de a face simțită această putere a Duhului 
transformatoare pentru om şi pentru lume. Evanghelia nu are 
numai puterea de a se impune de la sine ascultătorului, ci mai 
mult decât atât, are puterea mântuitoare, izbăvitoare, despre 
care dau mărturie Apostolii. Ea este, după expresia aceluiaşi 
Sfânt Pavel, puterea lui Dumnezeu spre mântuire - tò ebayyE410v, 
Suv yàp @eoÜ touv eig oorrplav navti 5 morevovri (Rom. 
1, 16), este Evanghelia mântuirii (Efes. 1, 13). În a doua epistolă 
către Timotei, Sfântul Apostol Pavel face o descriere completă a 
Evangheliei prin raportarea ei la iconomia dumnezeiască: El 
ne-a mântuit şi ne-a chemat cu chemare sfântă, nu după faptele noas- 
tre, ci după a Sa hotărâre şi după harul ce ne-a fost dat în Hristos 
lisus, mai înainte de începutul veacurilor. lar acum s-a dat pe față 
prin arătarea Mântuitorului nostru lisus Hristos, Cel ce a nimicit 
moartea şi a adus la lumină viața şi nemurirea, prin Evanghelie. Spre 
aceasta am fost pus eu propovăduitor şi apostol şi învățător al 
neamurilor (2 Tim. 1, 9-11)"7. De aceea şi corintenilor le atrage 


117 „C'est l'un des textes doctrinaux les plus denses du Nouveau Testament... 
un résumé de la foi chrétienne a l'Évangile de puissance, du salut, de la grace, 
de la manifestation du Sauveur” (C. Spicq, Saint Paul. Les Epitres Pastorales, 
Tome II, Paris, 1969, p.713). 

atenţia că evaluează greşit lucrarea sa, ca şi pe cea a celorlalți 
Apostoli, atunci când se mândresc cu înțelepciunea sau cu elo- 
cința lor. Pavel nu este un simplu învăţător al corintenilor, ci 
este părintele lor, sugerând lucrarea ce s-a înfăptuit în ei prin 
Evanghelie, lucrarea ce echivalează nu cu o instrucție oarecare, 
ci cu o nouă naştere: Căci de ați avea zeci de mii de învățători în 
Hristos, totuşi nu aveți mulți părinți. Căci eu v-am născut prin Evan- 
ghelie în lisus Hristos. ¿v yap Xplot 'Incoú a toô ebayyeAlov 
¿yò buăg Evtwnoa (1 Cor. 4, 15). Puterea aceasta lucrătoare a 
Evangheliei o deosebeşte radical de orice altă învățătură sau 
filosofie. Oricât de elevate ar fi fost sau ar fi părut filosofiile 
omeneşti, nici una nu a dovedit forța transformatoare pe care a 
dovedit-o Evanghelia Mântuitorului Hristos. Sfântul loan Gură 
de Aur subliniază cum nu se poate mai bine acest aspect: „A- 
ceşti oameni simpli (apostolii) şi neînvățați, veniţi de la sate, au 
biruit pe învățații şi pe puternicii şi pe stăpânitorii şi pe toți cei 
care se mândreau cu bogăția şi cu mărirea şi cu toate cele 
exterioare... Astfel s-a arătat că puterea crucii este mare şi că 
toate acestea nu se făceau cu putere omenească... Cât s-a ostenit 
Platon, cu ucenicii săi, discutând despre linie şi despre unghi şi 
despre punct ... şi despre teme atât de subtile ca pânza păian- 
jenului, şi fără să folosească ceva, nici mult nici puţin, din dez- 
baterile lor acestea, au părăsit astfel viața? Cât s-a ostenit încer- 
când să dovedească faptul că sufletul este nemuritor, şi fără să 
fi ajuns să spună ceva clar sau să convingă pe cineva dintre 
ascultători, a murit fără vreun rezultat. Crucea a convins însă 
prin oamenii aceştia simpli şi a câştigat omenirea întreagă ... 
S-a răspândit în lumea întreagă şi a biruit întru totul pe toți. Şi 
în ciuda faptului că au încercat cei puternici să şteargă numele 
Răstignitului, s-a întâmplat invers, ei au fost distruşi. Şi, deşi cei 
vii luptau împotriva Celui mort, nu au reuşit nimic..."118 


118 Sf. loan Gură de Aur, Omilii la 1 Corinteni, p.76, 100. 

Înţelepciunea de taină a lui Dumnezeu, cea ascunsă 


Trăsătura fundamentală a Evangheliei şi a conținutului 
propovăduirii sale, pe care Sfântul Apostol Pavel o pune în 
evidenţă în fragmentul de care ne ocupăm, este caracterul ei de 
taină, de lucru necunoscut şi neaccesibil oamenilor: Şi eu, frati- 
lor, când am venit la voi ..., v-am vestit taina lui Dumnezeu (2, 1). 
(Noi) propovăduim înțelepciunea de taină a lui Dumnezeu, 
ascunsă (coóte: Ev uvorrippup BEOU TÜV ĂNOKEKPUULEVIIDI"9, pe care 
Dumnezeu a rânduit-o mai înainte de veci, spre slava noastră (2, 7). 
Folosind sintagmele taina lui Dumnezeu şi înțelepciunea cea de 
taină a lui Dumnezeu pentru a defini conținutul propovăduirii 
sale, Sfântul Pavel pune în discuție caracteristica fundamentală 
a mesajului lui Dumnezeu, şi anume aceea că este vorba de ceva 
cu totul nou, ascuns până atunci omenirii sau, mai curând, 
ascuns puterii de înțelegerii a oamenilor, la care înțelepciunea 
omenească nu putuse ajunge în ciuda tuturor eforturilor sale: Pe 
care nici unul dintre stăpânitorii acestui veac n-a cunoscut-o (2, 8). 
Sfântul Apostol Pavel este foarte ferm, pentru a nu lăsa nici un 
fel de spaţiu îndoielii. Ceea ce propovăduiesc ei, Apostolii, nu 
are nimic comun cu înţelepciunea lumii, a înțelepților sau a 
stăpânitorilor acestui veac: ...înțelepciunea o propovăduim la cei 
desăvârşiți, dar nu înțelepciunea acestui veac, nici a stăpânitorilor 


19 Trebuie făcută menţiunea că Sfântul Apostol Pavel foloseşte o terminologie 
uzuală la vremea sa, întâlnită atât în lumea greacă cât şi în lumea iudaică. Este 
vorba de termenii: Huornplov, aroxpunrei, favepovowv, etc. În al doilea rând, 
exegeţii corpusului paulin sunt de acord că Sfântul Pavel foloseşte această ter- 
minologie cu sensul mai curând înrudit literaturii apocaliptice iudaice decât 
celui al misteriilor greceşti, unde terminologia apare, de asemenea, foarte frec- 
vent. Începând cu Cartea lui Daniil (2, 28, 29, 47) şi în continuare, termenul 
uvotnptov are un sens eshatologic: se referă la evenimentele aşteptate ale celor 
din urmă zile, care evenimente sunt necunoscute oamenilor, cunoscute fiind 
numai lui Dumnezeu, care le face cunoscute aleşilor săi, între care se numără 
mai ales scriitorii apocaliptici. Taina sau misterul despre care vorbeşte Apos- 
tolul Pavel nu este un eveniment aşteptat, care urmează a se întâmpla, ci unul 
care a avut loc, este întruparea Fiului lui Dumnezeu şi tot ceea ce implică 
aceasta. Vezi: L Kapapiðórovioç, Anoorohov ITotu)ou, EmtoroÀeç Apoc Edeortouç.-, 
p458. 

acestui veac, care sunt pieritori (2, 6). Apostolul insistă asupra 
acestei caracteristici fundamentale a mesajului lui Dumnezeu, 
aducând ca argumente profețiile vechitestamentare care se refe- 
reau la descoperirea dumnezeiască în aceeaşi termeni, a unor 
lucruri absolut necunoscute până atunci de către oameni: Ci pre- 
cum este scris: Cele ce ochiul n-a văzut şi urechea n-a auzit, şi la 
inima omului nu s-au suit, pe acestea le-a gătit Dumnezeu celor ce-L 
iubesc pe El (2, 9). Sfântul Apostol Pavel invocă frecvent în 
epistolele sale caracterul de taină al Evangheliei, adică al istoriei 
întrupării Fiului lui Dumnezeu, al iconomiei dumnezeieşti în 
ansamblul ei. Efesenilor le scrie despre lucrarea sa care consta 
tocmai în a face cunoscută tuturor care este iconomia tainei celei 
din veci ascunse în Dumnezeu, Ziditorul a toate, prin lisus Hristos 
(Efes. 3, 9)12 Acelaşi lucru îl afirmă Sfântul Pavel şi în Epistola 
către Coloseni: Taina cea din veci ascunsă neamurilor, iar acum 
descoperită sfinților Săi, cărora a voit Dumnezeu să le arate care este 
bogăția slavei acestei taine între neamuri, adică Hristos cel dintru voi, 
nădejdea slavei (1, 26-27)!2. Taina aceasta ţine de voia lui Dum- 
nezeu şi este hotărâtă în Sine mai înainte (Efes. 1, 9); este ascunsă 
oamenilor dintotdeauna, ascunsă din timpuri veşnice (Rom. 16, 
25). Ea se referă concret la iconomia dumnezeiască săvârşită 
prin Hristos lisus, de aceea este numită în general taina lui 
Hristos (Efes. 3, 4; Col. 4, 3) sau taina lui Dumnezeu Tatăl şi a lui 
Hristos (Col 2, 2)'2. Este vorba, de fapt, de taina înomenirii lui 
Dumnezeu, pe care o rezumă tot Sfântul Pavel în Epistola 1 
Timotei: Şi cu adevărat, mare este taina dreptei credințe: Dumnezeu 


120h otxovouta toô puotnpiov toô moxexpvuutvov &ră tõv aricovov Ev tô Bed 
1Ô tà návta Krtoavr. 

12140 pvothpiov tò ànokekpuppévov ànò xv aidvav kal ànò tôv yeveðv-võv 

8 eġavephðn toç &Ytouç avroð. 

122 Frecvența mare cu care foloseşte Apostolul Pavel aceste expresii nu în- 
seamnă în mod necesar că ele erau mult folosite şi că provin din terminologia 
consacrată a predicii Bisericii primare. Unul dintre comentatorii contemporani 
cei mai autorizaţi ai corpusului paulin, prof. Ioannis Karavidopoulos de la Fa- 
cultatea de Teologie din Tesalonic, susține că terminologia respectivă poartă 
pecetea inconfundabilă a gândirii teologice pauline (Anootoiov Ilavov, 
Emotoleg npoç Eéeotouç.., p.458). 

S-a arătat în trup, S-a îndreptat în Duhul, a fost văzut de îngeri, S-a 
propovăduit între neamuri, a fost crezut în lume, S-a înălțat întru 
slavă (3, 16)'5. Faptul că Dumnezeu s-a făcut om este „taina cea 
din veac ascunsă şi de îngeri neştiută”, pe care nimeni nu a pu- 
tut-o anticipa, ea constituie taina Evangheliei (Efes. 6, 19) propo- 
văduite de Pavel şi taina credinței Bisericii întregi (I Tim. 3, 9, 
16). Mântuitorul Hristos vorbeşte El Însuşi despre această taină 
(Matei 13, 35: cele ascunse de la întemeierea lumii; Matei 11, 25; 
Luca 10, 21: ai ascuns acestea de cei înţelepţi; Marcu 4, 11: taina Îm- 
părăției). Aspectul acesta de taină de nepătruns a iconomiei dum- 
nezeieşti îl întâlnim dezvoltat de toată literatura patristică!24, 
Sfântul Pavel caracterizează acest mesaj ca taină a lui 
Dumnezeu şi înțelepciunea de taină a lui Dumnezeu şi în sensul a 
ceva cu totul inedit, la care mintea omului nu numai că nu se 
gândise până atunci, ci nu avea şansa să se gândească vreodată. 
Dar nu numai oamenii, ci nici îngerii nu au ştiut despre ea 
înainte de a se descoperi, după comentariul lui Teofilact al 
Bulgariei: „Taină numeşte aici Apostolul predica lui Hristos, 
deoarece, deşi este o predică publică şi adresată mulțimilor, este 
în acelaşi timp taină. Întâi pentru că, înainte de a se propovădui 
nu ştiau despre ea nici îngerii, şi, în al doilea rând, deoarece una 
este ceea ce vedem în predica aceasta şi alta ceea ce înțelegem — 
aceasta fiind definiția şi natura fiecărei taine. Vedem Cruce şi 
pătimire şi înțelegem putere şi biruință. Auzim vorbindu-se 
despre rob şi ne închinăm ca unui stăpân. Vedem pe Cel răs- 
tignit şi ne închipuim pe Purtătorul de biruințe. Această înțelep- 
ciune tainică este ascunsă în întregime celor necredincioşi, iar 


123 Sfântul Pavel citează aici un imn foarte cunoscut şi folosit în Biserica pri- 
mară. Aceasta este părerea majorității exegeților. Vezi Mar. Keovotovttvoç 
Kopav, H Exxânora tov [lowavrixav EmezoAav, Ave. 1983, p.196. 

12 Cităm numai câteva exemple: tò tya zic owtnpta pvothpiov, Štou yápw 
b Beăs Ev capxi Eţavepien. (Sf. Grigorie de Nyssa, In Ecclesiasten PG 44.299.21) 
Ti yivetan; xaù ti tò BËyot rept huâç pvothpiov; Konvoopobvron pboerg, kat @ebÇ 
vopomoç yivetav (Sf. Grigorie Teologul, In sancta lumina PG 36.348.49) n£yot 
= Huothpiov fig 7ob Beob A6yov otkovopiaç. (Sf. loan Damaschin, Dialectica 

67) 

celor credincioşi nu le este întru-totul ascunsă, ci li se arată ca 
prin ceață, ca prin ghicitură cum spune acelaşi Pavel”!5. 

Ineditul deplin al soluției care vine de la Dumnezeu pentru 
izbăvirea omului din stăpânirea răului şi a morții, nu avea cum 
să nu surprindă pe exponenții de seamă ai înțelepciunii ome- 
neşti a vremii, pe iudeii şi pe elini, de vreme ce ei căutau soluția 
în altă direcție, opusă celei pe care o descoperă Dumnezeu prin 
Fiul său. După cum ne prezintă Sfântul Pavel situația, lucrul 
acesta a fost voit de Dumnezeu pentru a smeri pe oamenii tru- 
faşi, care, urmând inerției păcatului protopărinţilor, căutau 
izbăvirea prin propriile lor puteri, într-o desăvârşită separare 
de Dumnezeu, într-o nefirească stare de autonomie. Au fost 
surprinşi, desigur, cei care se socoteau avansați în căutările lor: 
înțeleptul, cărturarul, cel puternic şi cel de neam bun. Sfântul 
Apostol Pavel interpretează acest caracter de taină, spunând că 
Dumnezeu a rânduit astfel pentru ca nimeni dintre oameni să 
nu se poată lăuda că ar fi contribuit în vreun fel anume la lucra- 
rea aceasta de izbăvire: Ca nici un trup să nu se laude înaintea lui 
Dumnezeu (1,29). ” Aceasta a făcut-o — comentează Sfântul Ioan 
Gură de Aur — nu numai pentru a face o minune şi nici numai 
pentru a-şi arăta puterea sa, ci pentru a smeri pe cei mândri... 
De aceea a spus pentru ca să nu se laude nici un om înaintea lui 
Dumnezeu. Toate le face Dumnezeu cu scopul de a limita vani- 
tatea şi mândria şi de a zădărnici lauda... Toate le face pentru 
ca noi să nu ne atribuim nimic din cele făcute, ci toate să le 
atribuim lui Dumnezeu "12. 

În acelaşi timp însă, conţinutul mesajului este unul tainic şi 
ascuns nu numai pentru că până acum nu a fost cunoscut oame- 
nilor, ci şi pentru că el nu este nici acum, aşa cum vom vedea 
mai târziu, accesibil, tuturor oamenilor, ceea ce s-ar traduce 
prin aceea că nu este accesibil stării actuale a omului, scapă 


135A1 IA Emorodai 105 Betov kat evëóËou Anoobhov Ilabhov, Epunvevðeicat 
év eXâmoti vnb to uaxaptov @eo$U)dxtou Apxuemuoxónou Bovàyapiaç, 
Meraţpoobeioan... mape rod Ayiov Nixoăfiov zoo AYtpetzou.@eocoovuxn, 198 
9, p.391-392. 

1% Sf. loan Gură de Aur, Omilii la 1 Corinteni, p.120-122. 

percepției simțurilor naturale ale omului, poate fi înțeles decât 
în anumite condiții, chiar după ce a fost descoperit oamenilor 
de Dumnezeu şi propovăduit de Apostoli. În acest sens, Evan- 
ghelia rămâne tainică, adică de neînțeles pentru cei care nu cred 
şi se descoperă celor care cred. Acest aspect îl descrie Sf. loan 
Gură de Aur foarte convingător: „Din ce motiv o numeşte taină? 
Pentru că nu credem ceea ce vedem, ci altceva vedem şi altceva 
credem. Adică aceasta este natura tainelor noastre. Într-un fel le 
înțeleg eu şi în alt fel cel necredincios. Aud eu că Hristos a fost 
răstignit şi îndată mă minunez de iubirea sa de oameni. Aude 
acela şi crede că este vorba de slăbiciune. Aud eu că s-a făcut 
rob şi mă minunez de grija Lui pentru noi. Aude celălalt şi con- 
sideră acest lucru necinste. Aud că a murit şi mă minunez de 
puterea lui, deoarece, deşi a murit, nu a fost ținut de moarte, ci 
a abolit moartea. Aude acela şi iarăşi se gândeşte la slăbiciune. 
Când aude acela despre înviere, susține că este vorba de un mit, 
eu însă am primit dovezile şi mă închin iconomiei lui Dumne- 
zeu. Aude acela de baie şi se duce cu gândul numai la apă. Eu 
însă văd nu numai ceea ce se vede, ci şi curățirea sufletului prin 
Duhul. Acela crede că numai trupul meu s-a spălat, eu cred că 
şi sufletul devine curat şi sfințit şi mă gândesc la mormânt, la 
înviere, la sfințire, la îndreptare, la răscumpărare, la înfiere, la 
moştenire, la împărăția lui Dumnezeu, la darul Duhului. Deoa- 
rece nu judec cele văzute numai pe afară, ci cu ochii minţii”!7. 

Am insistat atât de mult asupra acestui aspect de taină 
pentru că este caracteristica fundamentală a Evangheliei lui 
Dumnezeu şi pentru că are strânsă legătură cu problema comu- 
nicării între Dumnezeu şi oameni. În contextul Epistolei 1 
Corinteni, Sfântul Apostol Pavel scoate în evidență acest aspect 
tocmai pentru a demonstra că omul nu are nici o posibilitate, pa 
baza simțurilor sale fireşti şi a înțelepciunii sale naturale, să 
înțeleagă tainele lui Dumnezeu. 

Imposibilitatea omului de a înţelege tainele lui Dumnezeu 
nu vine din faptul că acestea sunt atât de complicate încât ele 


17 Ibidem, p.172. 

nu pot fi pătrunse de mintea omenească. Ba, dimpotrivă, ju- 
decate cu mintea omenească, adică aplicându-se aceeaşi logică 
pe care o aplicăm lucrurilor omeneşti, acestea par absurde, nu 
complicate. Neputința omului de a le înțelege se datorează fap- 
tului că ele se judecă sau se evaluează cu altă logică, nu cu cea 
obişnuită omenească. Rămas la statura sa firească, naturală, 
omul nu are acces la aceste lucruri de taină ale lui Dumnezeu. 


Comunicarea tainelor prin descoperire (revelație) 


Dacă omul, în starea lui naturală, cu înțelepciunea lui, nu 
putea nici măcar intui sau anticipa în vreun fel anume înțelep- 
ciunea dumnezeiască, atunci singura cale de a i se face cunos- 
cută este descoperirea sau revelația din partea lui Dumnezeu. 
După ce afirmă că înțelepciunea lui Dumnezeu n-a fost cunos- 
cută de nimeni dintre înţelepţi sau stăpânitorii acestui veac, 
Apostolul ne spune cum au ajuns el, şi cei dimpreună cu el, să o 
cunoască: Ci propovăduim înțelepciunea de taină a lui Dumnezeu, 
ascunsă, ... pe care nici unul dintre stăpânitorii acestui veac n-a 
cunoscut-o..., iar nouă ni le-a descoperit Dumnezeu prin Duhul Său - 
hui 6e ănexdivyev b 0eóç Sid toô mveúuartoç - (2, 7-10). Ori 
de câte ori vorbeşte despre Evanghelie, despre taina lui Hristos 
sau despre înțelepciunea cea de taină a lui Dumnezeu, Sfântul 
Apostol Pavel face referire la descoperirea din partea lui 

` Dumnezeu, prin intermediul căreia i s-au făcut cunoscute. Că 
prin descoperire mi s-a făcut cunoscută! această taină - Kara 
dnoxdivyuv Eyvaplo?n poi tò uvotipiov -, scrie  efesenilor 
(Efes. 3, 3). Acelaşi lucru în finalul Epistolei către Romani: Iar 
celui ce poate să vă întărească după Evanghelia mea şi după propo- 
văduirea lui lisus Hristos, potrivit cu descoperirea tainei celei ascunse 
din timpuri veşnice (Rom. 16, 25). Sau galatenilor: Pentru că nici 
eu n-am primit-o de la om, nici n-am învăţat-o, ci prin descoperirea 
lui Iisus Hristos (Gal. 1, 12). 


128 Traducerea ediţiei sinodale curente: mi s-a dat în cunoştinţă, care forțează 
limba română, nu mi se pare justificată. Versiunea Bartolomeu Anania recu- 
perează traducerea literală. 

În unele din epistolele sale, Apostolul simte nevoia să dez- 
volte această temă a descoperirii, preocupat de evidențierea 
faptului că Evanghelia pe care o propovăduieşte el nu este 
produs al înțelepciunii omeneşti, ci se datorează în întregime 
descoperirii lui Dumnezeu. Vom stărui puțin asupra discursu- 
rilor pe această temă din Epistolele către Galateni şi către 
Efeseni. La începutul Epistolei către Galateni, provocat de ame- 
nințarea iminentă apărută printre galateni şi care privea alune- 
carea unora dintre galateni spre rătăciri şi învățături greşite, 
spre „o altă Evanghelie”, Sfântul Apostol Pavel invocă pe un 
ton mai mult decât ferm caracterul revelațional al Evangheliei 
sale. Apostolul cere galatenilor să ia seama la cei care-i tulbură şi 
vor să schimbe Evanghelia lui Hristos (1, 6). Respectivii sau oricine 
altcineva (chiar noi sau un înger din cer) ar încerca să propovă- 
duiască galatenilor altă Evanghelie decât cea pe care aceştia au 
primit-o inițial de la Pavel sunt anatematizați de Apostol (1,8,9). 
Argumentul principal pe care îl aduce în sprijinul atitudinii sale 
este acela că Evanghelia pe care a binevestit-o el este de la 
Dumnezeu: Vă fac cunoscut, fraților, că Evanghelia cea binevestită 
de mine nu este după om; pentru că nici eu n-am primit-o de la om, 
nici n-am învățat-o, ci prin descoperirea lui lisus Hristos!%. Pentru a 
le demonstra că nu a primit şi nu a învăţat de la oameni ci de la 
Dumnezeu, prin descoperire directă, Evanghelia sa, Apostolul 
trece în revistă biografia sa. La început a fost potrivnic lui 
Hristos, prigonind şi pustiind Biserica creştinilor, apoi aflând 
milă la Dumnezeu (când a binevoit Dumnezeu), a fost chemat de 
Acesta prin harul Său şi a primit descoperirea: ...m-a chemat prin 
harul Său să descopere pe Fiul Său întru mine, pentru ca să-L 
binevestesc la neamuri... kaAtoag ià tig yápttoç AIE &noxañvyat 
Tov viov avto tv tuoi tva etayyeñigwuar avrov tv toig EBveoiw 
(1, 15-16). În plus, Apostolul nu a consultat pe nimeni în sensul 
de a se lămuri asupra celor întâmplate — nu am primit sfat de la 


13 Tvopiţo 58 bptv, &8eX ot, tò ebocyyeMov ză eboyyeMabăv On epo öm obr 
tony xară &veponov: obõè yàp Ey napd âvepinov naptdapov otbtó, ore bt- 
Šóx@nv, dand St &moxc Owecoç Inso Xptoto. 

trup şi de la sânge (1, 16)1%. N-a consultat nici măcar pe Apostolii 
cei dinainte de el. A plecat în Arabia, apoi a revenit în Damasc şi 
abia după trei ani a avut prima întâlnire la Ierusalim cu Apos- 
tolul Petru şi cu Iacov, ruda Domnului. Apoi, după alți paispre- 
zece ani, cu prilejul Sinodului Apostolic, în confruntare cu 
Apostolii pe tema primirii neamurilor la creştinism, aceştia nu 
au adăugat nimic la Evanghelia mea (2, 6). Aspectul cel mai im- 
portant asupra căruia insistă Apostolul este acela că învățătura 
sa îşi are originea exclusivă la Dumnezeu şi se datorează des- 
coperirii directe, nemijlocite. În aceasta rezidă şi autoritatea sa 
ca şi autoritatea Evangheliei sale. De altfel, în adresa epistolei, 
determinat de rațiuni apologetice, Apostolul Pavel invocă origi- 
nea dumnezeiască a apostolatului său (apostol nu de la oameni, 
nici prin vreun om, ci prin lisus Hristos şi prin Dumnezeu Tatăl — 1, 1). 
În Epistola către Efeseni, în capitolul al treilea, într-un 
context diferit, Apostolul Pavel se opreşte mai mult asupra 
caracterului revelațional dumnezeiesc al Evangheliei. Ca şi în 1 
Corinteni, Apostolul aduce în discuție aici caracterul de taină al 
Evangheliei, insistând asupra modului în care el a avut acces la 
cunoaşterea acestei taine. Le aminteşte efesenilor de ceea ce el 
numeşte iconomia harului lui Dumnezeu care mi-a fost dat mie 
pentru voi thv olxovoulav tig ydpttroç 700 Beo tig obeiong 
uor eiç budg, (3, 2), înțelegând prin aceasta lucrarea harului lui 
Dumnezeu prin intermediul căreia i s-a făcut cunoscută prin des- 
coperire taina aceasta (3, 3). Luând cunoștință despre acesta, prin 
cele scrise de Apostol, efesenii vor înțelege cum a ajuns Pavel să 
cunoască şi să priceapă taina lui Hristos: De acolo, citind, puteți 
să înțelegeți (de unde vine) priceperea mea în taina lui Hristos (3, 


130 Idiomul trup și sânge este folosit de Apostol pentru a sublinia odată în plus 
că nu a primit nimic de la oameni. Cei mai mulți exegeți interpretează aceste 
spuse ale lui Pavel ca referindu-se la faptul că nu a vorbit cu nimeni despre aceas- 
ta (I didn't go to talk with anyone about this) sau Nu am întrebat pe nimeni 
să-mi spună ce înseamnă toate acestea (I didn't ask anyone to tell me what all this 
meant) sau Nu am cerut la nimeni să-mi spună ce să fac (I didn't ask anyone to 
tell me what to do) Cf. D. Arichea and E. Nida, A Traslators Handbook on Paul's 
Letter to the Galatians, UBS, London, 1976, p.23. 

4)131, Pavel nu se referă aici la conținutul ştiinţei sale, cum susțin 
unii exegeți,!32 ci la modul în care a dobândit-o. „Pavel nu a 
ajuns la cunoaşterea tainei acesteia prin propriile puteri ci a cu- 
noscut-o prin descoperire (vezi şi Gal 1, 16).133 Ca şi în 1 Co- 
rinteni, Apostolul spune că taina aceasta a lui Hristos nu a fost 
făcută cunoscută oamenilor înainte, ci a fost acum descoperită 
apostolilor săi: care, în veacurile de până acum134, nu s-a făcut cu- 
noscută fiilor oamenilor, cum s-a descoperit acum sfinților Săi apostoli 
şi proorocii3, prin Duhul (3, 5). În continuare, Sfântul Pavel face 
insistent caz de harul pe care l-a primit de la Dumnezeu şi în 
virtutea căruia a devenit slujitor al Evangheliei, adică a primit 
puterea necesară descoperirii acesteia la neamuri: darul harului 
lui Dumnezeu, ce mi-a fost dat mie, prin lucrarea puterii Sale... mie, 
celui mai mic decât toți sfinții, mi-a fost dat harul acesta, ca să bine- 
vestesc neamurilor bogăția lui Hristos, de nepătruns, şi să arăt! 


131 yoñoat tiv aveatv pov kv tô „ivarmpie toô Xprotoi Traducerea sinodală 
curentă nu mi se pare cea mai reuşită. Am preferat o combinaţie între soluția 
pe care o dă Biblia de la 1914 şi traducerea lui Gala Galaction, pe care o 
adoptă şi versiunea Bartolomeu Anania. Sensul lui ovveotp, după I. Kara- 
vidopoulos (vezi nota de mai jos), este de înţelegere dobândită nu prin efortul 
omului ci prin darul lui Dumnezeu (vezi şi Col. 1, 9 #v zdop co#í@e xai 
ouvtoei neuan sau Col. 2, 2: z&v mÀoütoç tí nAnpogoplaç th cuvéceox, 
elg tniyvwow toô uvotnplov toô Beoû, Xporoi, sau 2 Tim. 2, 7: áócet ydp ooi 
ó KUpLoG oúveoty EV näo. 

132 Vezi R. Bratcher and E. Nida, A Translator's Handbook on Paul's Letter to the 
Ephesians, UBS, London, p.71: you can learn about my understanding of the secret 
of Chrsit; Sau: you can come to learn how I regard... 

133 Iwávvov Kapaßıðóroviov, Azoorâlov [laiiov Emotoitg npóç Eóeotouç, Di 
Atzzmnoiouç, Kohoooaeiç, PiAńuwva, Oecoadovikn, 1981, p.138. 

1% Traducerea lui etéponç Yeveotç prin alte veacuri (Gala Galaction şi Biblia 
sinodală, ediția curentă) nu este cea exactă, deși este mai bună decât cea a 
Bibliei de la la 1688 şi a celei de la 1914 care traduc prin alte neamuri. Cea mai 
bună traducere ni se pare cea literală, adoptată de versiunea Bartolomeu Ana- 
nia, adică prin celelalte generații, adică generațiile de până acum. Vezi: La Bible 
de Jerusalem: aux hommes des temps passes. 

135 Nu este vorba de proorocii Vechiului Testament, ci de profeții Noului Tes- 
tament, acei creştinii care aveau harisma profeției şi se manifestau ca atare în 
întrunirile creştinilor (Cf. Efes. 2, 20; 4, 11; Cor. 12). 

1% Nefericită traducere cu descopăr în acest context în care descoperirea este 
rezervată lui Dumnezeu. În original se foloseşte alt termen. Apostolul nu 

tuturor care este iconomia tainei celei din veci ascunse în Dumnezeu, 
Ziditorul a toate, prin lisus Hristos, pentru ca înțelepciunea lui 
Dumnezeu cea de multe feluri să se facă cunoscută acum, prin Bi- 
serică, începătoriilor şi stăpâniilor, în ceruri (3, 7-10). Preocupat să 
scoată în evidenţă că întreaga sa lucrare de propovăduire a 
Evangheliei se datorează harului lui Dumnezeu, Apostolul spo- 
reşte contrastul, caracterizându-se pe sine ca cel mai mic dintre 
toți sfinții? şi multiplicând referirile la harul lui Dumnezeu şi la 
caracterul de taină al Evangheliei. În acelaşi timp, folosirea de 
către Apostol a expresiei la limita tautologiei!3 iconomia tainei 
celei din veci ascunse în Dumnezeu este determinată tot de dorința 
evidentă a Apostolului de a sublinia caracterul de nepătruns al 
acesteia şi că altă cale nu exista de a ajunge posesor al cunoş- 
tintei acesteia decât prin descoperire!:%. De remarcat faptul că şi 
în acest context, Sfântul Apostol Pavel identifică taina cu eveni- 
mentul istoric care a fost întruparea Fiului lui Dumnezeu, taina 
lui Hristos (3, 4). De reținut, de asemenea, referirea pe care o 
face Sfântul Pavel la descoperirea care s-a făcut sfinților apostoli 
şi prooroci, arătând prin aceasta că nu are în vedere numai eve- 
nimentul minunat de pe drumul Damascului ce s-a întâmplat 
cu el, ci fenomenul mult mai general al descoperirii lui Dumne- 
zeu prin Duhul. Fenomenul nu este limitat nici chiar la Apostoli 
şi la prooroci, ci este extins de Apostolul Pavel la toți creştinii, 


putea folosi pentru lucrarea sa termenul tehnic pe care-l foloseşte pentru a 
indica lucrarea lui Dumnezeu. Este vorba de țwrioai care se poate traduce cu 
să luminez, cum traduce Biblia de la 1914 sau să învederez (Gala Galaction). 

137 kAagıototépoç - este un apax legomeno pentru întreg Noul Testament, iar 
în literatura extrabiblică mai este folosit o singură dată. Apostolul forțează 
limba construind un nou superlativ cu deja superlativul £4dz10706. 

1% Ideea de ceva inaccesibil omului este subliniată în această formulare de 
câteva ori. Prima dată prin cuvântul taină, apoi prin afirmația că este ascunsă şi 
în fine prin adausul că este ascunsă în Dumnezeu. 

1% „Something that could not be known by men except by divine revelation” 
(Ceva ce nu poate fi cunoscut de om decât prin intermediul revelaţiei dum- 
nezeieşti). (Comentariu la un loc paralel din Col. 1, 26 - R. Bratcher and E. 
Nida, A Traslators Handbook on Paul's Letters to the Colossians and to Philemon, 
UBS, London, 1977, p.39.) 

aşa cum afirmă scriind colosenilor: Taina cea din veci ascunsă 
neamurilor, iar acum descoperită sfinților Săi!+0. (Col. 1, 26) 


Descoperirea prin Duhul 


Cel mai important lucru pe care îl pune în discuţie Sfântul 
Apostol Pavel, legat de comunicarea dintre Dumnezeu şi oa- 
meni, nu este acela al descoperirii ci faptul că descoperirea se 
face prin Duhul (ôı& toô zveúuartoç). Este un aspect esențial la 
care Apostolul face referire atunci când invocă în epistolele sale 
descoperirea dumnezeiască. Despre descoperiri sau revelații s-a 
vorbit şi se mai vorbeşte încă mult, dar descoperirea prin Duh 
este proprie descoperirii lui Dumnezeu, aşa cum ne este prezen- 
tată în Noul Testament şi, în special, de Sfântul Apostol Pavel. 
Din acest mod de descoperire prin Duh vom desprinde câteva 
caracteristici fundamentale ale modului de comunicare!“! dintre 
Dumnezeu şi om. De aici decurg, aşa cum vom vedea, lucruri 
importante cu privire la problema cunoaşterii în general şi a 
cunoaşterii lui Dumnezeu în special. 

Vorbind despre faptul că nimeni dintre oameni nu a ajuns 
la cunoaşterea tainelor lui Dumnezeu, Apostolul spune corinte- 
nilor: lar nouă ni le-a descoperit Dumnezeu prin Duhul Său, (1 Cor. 
2, 10). În aceeaşi termeni vorbeşte efesenilor despre descoperi- 
rea făcută apostolilor şi proorocilor: Care, în alte veacuri, nu s-a 
făcut cunoscută fiilor oamenilor, cum s-a descoperit acum sfinților Săi 
apostoli şi prooroci, prin Duhul (Efes. 3, 5). Descoperirea prin 


1% Prin sfinți înțelegând, desigur pe creştini şi nu, eventual, cum propun unii 
exegeţi (Lohmeyer) pe îngeri. Vezi I. Karavidopoulos, Com. la Col. p. 459: „Ca 
sfinți trebuie înțeleşi nu îngerii, ci creştinii, mădularele trupului lui Hristos”. 
Această problemă priveşte contextul mai larg al fragmentului de care ne 
preocupăm. Aşa cum arată P.E.B. Allo în comentariul său, Apostolul se referă 
la creştini în general, lucru verificat şi de persoana întâia plural folosită de 
Pavel în vers. 10 (huñ), 12 (huînħueig) Vezi: P.E.-B. Allo, Saint Paul, Première 
Epitre aux Corinthiens, p.45. 

11 „După ce a vorbit despre înțelepciune în sine, Pavel trece la comunicarea 
acestei înţelepciuni făcută oamenilor de Duhul lui Dumnezeu” (P.E.-B. Allo, 
Saint Paul, Premiëre Epitre aux Corinthiens, Paris, 1935, p.45) 

Duhul o explică într-un anume fel Apostolul chiar în Epistola 1 
Corinteni. Descoperirea tainelor cunoscute numai de Dumnezeu 
n-ar fi fost posibilă altfel decât prin Duhul pentru că, spune 
Sfântul Pavel, Duhul pe toate le cercetează, chiar şi adâncurile lui 
Dumnezeu (2, 10). Pentru a convinge, Apostolul recurge la o 
analogie: Căci cine dintre oameni ştie ale omului, decât duhul omu 
lui, care este în el? Aşa şi cele ale lui Dumnezeu, nimeni nu le-a 
cunoscut, decât Duhul lui Dumnezeu (2, 11). Aici, Apostolul scoate 
în evidenţă un lucru fundamental pentru tema noastră. Duhul 
este lăuntric lui Dumnezeu, tot aşa cum duhul omului este 
înlăuntrul omului. Prin urmare, cunoaşterea de care beneficiază 
Duhul lui Dumnezeu, ca şi duhul omului, este o cunoaştere re- 
zultată din comuniune, din împărtăşire şi nu din comunicare, 
care, cel puţin în termeni umani, presupune distanță. Duhul lui 
Dumnezeu cunoaşte cele ale lui Dumnezeu, chiar şi adâncurile 
Lui, pentru că este el însuşi părtaş acestora. Pentru această er- 
minie pledează şi exegeza verbului cercetează din expresia Duhul 
pe toate le cercetează, (70 yap zveiua ndvra Epavue) chiar şi adân- 
curile lui Dumnezeu." Epævvĝ ? este un verb care presupune cu- 
noaşterea de aproape şi care indică o cunoaştere exhaustivă. 
Din câteva alte texte noutestamentare, unde este folosit verbul, 
reiese clar că este vorba despre o cercetare sinonimă cu pătrun- 
derea în interiorul lucrului de cercetat, sau, poate mai corect ar 
fi, pătrunderea lucrului în sine, copleşirea lui. În Epistola către 
Romani citim: lar Cel ce cercetează inimile (ó Ge Epavvv TAG 
xapâlag) ştie care este dorința Duhului, căci după Dumnezeu El Se 
roagă pentru sfinți (Rom. 8, 27). Acelaşi sens îl întâlnim şi în 
Apocalipsă: şi vor cunoaşte toate Bisericile că Eu sunt Cel care 
cercetez rărunchii şi inimile (Eyco eiu ó tpavvðv vefpoúç raikapõiaĝ 


142 Traducerile româneşti redau prin cercetează, cu excepția Noului Testament 
de la Bălgrad şi a Bibliei de la 1914 care traduc prin cearcă, traducere care deşi 


pare mai îndepărtată de original este mai expresivă şi poate chiar mai exactă, 


sugerând tocmai cercetarea prin experiența proprie a lucrului de cercetat, prin 
experiență. A se vedea şi variantele propuse, de exemplu, de Biblia de la 
Terusalim l'Esprit, en effet, sonde tout, jusqu'aux profondeurs de Dieu sau Allo Car 
VEsprit scrute toute chose, meme les profondeurs de Dieu, ambele implicând cu- 
noaşterea prin vederea de aproape. 

şi voi da vouă, fiecăruia, după faptele voastre (Apoc. 2, 23). În plus, 
se pare că este vorba de un atribut exclusiv al lui Dumnezeu, 
acela de a pătrunde chiar şi în cele mai ascunse sau profunde 
unghere ale ființei umane, în gândul şi în inima omului, şi a 
avea o cunoaştere exhaustivă a acesteia. Această cercetare a ini- 
milor şi, în general, a omului lăuntric este o lucrarea directă a 
Duhului lui Dumnezeu. Duhul lui Dumnezeu cunoaşte nu nu- 
mai cele ale lui Dumnezeu, ci, în egală măsură, cunoaşte şi cele 
ale omului!“. Ceea ce ne interesează pe noi în momentul acesta 
este faptul că Duhul cunoaşte cele ale lui Dumnezeu, chiar şi 
adâncurile de nepătruns ale Acestuia şi că această cunoaştere 
nu este o cunoaştere de la distanţă ci este una care se datorează 
comuniunii depline. Duhul la care se referă Apostolul aici este 
Duhul Sfânt, pe care îl întâlnim în Noul Testament, şi mai ales 
în corpusul paulin, cu denumirea Duhul lui Dumnezeu“, 
Pnevmatologia paulină este foarte dezvoltată. Nu vom putea să 
ne extindem în tratarea acesteia. În contextul lucrării de față va 
trebui să consemnăm ceea ce Apostolul scoate în evidență în 
fragmentul din 1 Corinteni, dar şi în alte epistole ale sale, legat 
de funcția importantă pe care o împlineşte Duhul lui Dumnezeu 
în procesul de comunicare dintre Dumnezeu şi om, de unde 
decurge şi specificul acestei comunicări, specificul modalității 
de comunicare. 

Nota specifică, esențială pentru gnoseologia teologică şi pen- 
tru ermineutica biblică, este aceea pe care o descrie Apostolul 
Pavel în capitolul al II-lea din Epistola întâia către Corinteni şi 
priveşte comunicarea între Dumnezeu şi om prin mijlocirea 
Duhului lui Dumnezeu. Am constatat până acum că cele ale lui 
Dumnezeu, între care Taina cea de nepătruns şi de neînțeles a 
iconomiei dumnezeieşti prin lisus Hristos, nu sunt accesibile 
înțelepciunii omeneşti, fiind cunoscute numai de Duhul lui 


1% Dumnezeu cunoaşte inimile noastre (Luca 16, 15); Dumnezeu este mai 

zae decât inima noastră şi ştie toate (1 Ioan 3, 20). 

Ë Tae 1228 ei de tv Ilveduar Geod &yb Expalic ză õayóvia; Rom 8,9 
veâua @eoü oixe? Ev butv. Vezi şi 1 Cor. 7, 40; 12, 3; ; Filipeni 

codare şi 1 Cor. 7, 40; 12, 3; 2 Cor. 3, 3; Filipeni 

Dumnezeu, adică numai de Dumnezeu Însuşi. În aceste con- 
diții, singura posibilitate a omului de a ajunge la cunoaşterea şi 
la înțelegerea celor dumnezeieşti, a înțelepciunii dumnezeieşti 
şi a tainelor dumnezeieşti, este ca acestea să fie făcute cunoscute 
omului de către Duhul. Cum se realizează, însă această încu- 
noştiințare a omului despre cele dumnezeieşti de către Duhul 
lui Dumnezeu? Răspunsul la această întrebare, oferit de Apos- 
tolul Pavel în fragmentul analizat, este unul care ar trebui să 
stea la baza ermineuticii teologice şi biblice. 

După ce face afirmaţia că Cele ale lui Dumnezeu, nimeni nu 
le-a cunoscut, în afară de Duhul lui Dumnezeu (2, 11), Apostolul 
Pavel scrie: lar noi n-am primit duhul lumii, ci Duhul cel de la 
Dumnezeu, ca să cunoaştem cele dăruite nouă de Dumnezeu (2, 12). 
În acest verset este cuprinsă afirmaţia fundamentală: aceea că 
Pavel şi cei împreună cu el, creştinii în general, au primit Duhul 
lui Dumnezeu şi acesta este cel care mijloceşte cunoaşterea lui 
Dumnezeu de către oameni. Este, de fapt, impropriu spus mij- 
loceşte, pentru că, aşa cum am văzut, cunoaşterea este una ne- 
mijlocită, prezența Duhului lui Dumnezeu înlăuntrul Aposto- 
lului şi a creştinilor face posibilă cunoaşterea lui Dumnezeu şi a 
tainelor lui Dumnezeu prin împărtăşire de Duhul lui 
Dumnezeu, prin experiența directă a Acestuia. Menţiunea pe 
care o face Apostolul privitoare la faptul că nu a primit duhul 
lumii acesteia, care nu era absolut necesară, este determinată de 
contextul în care Sfântul Pavel dezvoltă tema descoperirii prin 
Duhul în contrast cu lumea şi cele ale lumii şi cu ştiinţa despre 
acestea şi, desigur, pentru a întări o dată în plus afirmația că 
Evanghelia sa şi propovăduirea sa nu au nimic comun cu înțe- 
lepciunea acestei lumi! şi, prin urmare, nici el însuşi nu poate 
fi apreciat în spiritul acestei lumi. Mențiunea aceasta are şi rolul 
de a sublinia faptul că Duhul pe care l-a primit Apostolul şi în 
virtutea căruia propovăduieşte Evanghelia lui Hristos nu ține 


15 „Duhul lumii numeşte Pavel aici înțelepciunea omenească.” (Teofilact al 
Bulgariei, A: IA Emorolat 100 Geiov Kai evõóčov ATDOTOĂOV Mailou.., p.397). 


ERMINIA DUHULUI 121 


de ordinea naturalà14, ci aparține unei alte ordini, total distin- 
ctă şi diferită de cea dintâi. În acelaşi timp, expresia Duhul cel de 
la Dumnezeu este interpretată de întreaga tradiţie exegetică în 
sensul referirii la persoana, cea una din Sfânta Treime, a Sfân- 
tului Duh. De altfel, textul acesta este folosit de Părinții Bisericii 
pentru a argumenta dumnezeirea Duhului Sfânt. Referindu-se 
la persoana Sfântul Duh, Apostolul are în vedere o cunoaştere 
rezultată dintr-o relație, dintr-o întâlnire-comuniune personală 
cu Duhul lui Dumnezeu. Aspectul acesta este iarăşi fundamen- 
tal, pentru că, astfel, se evită riscul interpretării imanentist-pan- 
teiste a comuniunii omului cu Dumnezeu. În acelaşi timp, se 
afirmă posibilitatea reală a întâlnirii omului cu Dumnezeu şi a 
cunoștinței care decurge din această întâlnire. Apostolul Pavel 
insistă tocmai asupra faptului că nu există nici un fel de inter- 
mediar între Dumnezeu şi om, cei doi întâlnindu-se datorită 


1% „un &sprit qui n'est pas de l'ordre des choses naturelles, qui n'est pas 
Vesprit du monde, cet 6sprit encore si actif, malheureusement, chez les 
Corinthiens...” (P.E.B. Allo, op. cit., p.46). 

147 „Că Duhul este din Dumnezeu a fost afirmat cu tărie de Apostol, care 
spune că am primit Duhul cel de la Dumnezeu. „Aud 8ñ zobto tó pèv Ex 
cod tò Tlvedua eivor tpavâç tvexfpvăev b' AnóoTo)oç, Ey, öt, tò Tiveðpa 
+Ó EX mod @eoü EA&pouev. (Sf. Vasile cel Mare, Adversus Eunomium 29.733.11. 
„Că ci Fiul din (de la) Tatăl a ieşit, cum spune Scriptura, şi Duhul din (de la) 
Dumnezeu şi de la Tatăl purcede” ë ze yàp utóç Ex 70d natpòç EEFABE, kabog 
now h ypapù, xat tò nvedua Ex toô 0eo0 kai nopó toô ratpòç Exrope (eto. 
Sf. Grigorie de Nyssa, De oratione dominica orationes v 262.30 
„A arătat, prin aceasta, că Preasfântul Duh nu este parte (nu aparţine) din 
creație, ci îşi are existența din Dumnezeu. Aceasta spune cînd scrie noi nu am 
luat duhul lumii, adică în loc să spună nu am luat duh creat. Apoi, nici prin 
vreun înger nu am primit descoperirea, ci chiar Duhul care purcede din Tatăl 
ne-a învățat tainele cele ascunse.” 

"Esezev ob n£poç òv fig ktioewç Tò raváyiov Ilveduar, XAA’ Ex toô Qeod thv 
trapti Exov. Tobro yàp Atyer ` Hhetç è ob tò nvebua toô kóopov kAáBopev, 
àv 105, Ob xmotăv EA&pouev mvedua, ob8ë t à&yytàov thv *@v Belwv ànorá- 
Avy EBeEdpega- &AA' cină tò exod Tlatpòç Exnopevouevov Ilvedua tdtăotev 
hç tà xexpvuuEva pvothpa. (Teodoret, Interpretatio in xiv epistulas sancti 
Pauli 82.244). 

„Duhul Sfânt cel de la Dumnezeu, adică cel de o ființă cu Dumnezeu şi Tatăl, 
şi care purcede din ființa şi din ipostasul Tatălui, pe acela L-am primit 
învățător”. (Teofilact al Bulgariei, Az JA Emozolaa.... p.397-398) 

sălăşluirii Duhului lui Dumnezeu înlăuntrul omului. Nu întâm- 
plător, exegeții rețin din discursul Apostolului, că acesta exclu- 
de ca rolul de intermediar să fie fost jucat de îngeri. 

O altă întrebare care se pune legat de afirmația de mai sus 
a Apostolului este aceea dacă Sfântul Pavel are în vedere un 
moment anume al primirii Duhului lui Dumnezeu. Această în- 
trebare este presupusă de verbul am primit. Aşadar, când şi, s-ar 
mai putea adăuga, cum am primit? Comentatorii nu se apleacă 
direct asupra acestei întrebări. Unii răspund indirect, vorbind 
despre aceea că Apostolul Pavel se referă aici prin noi la toți 
creştinii, prin urmare, momentul primirii Duhului Sfânt este, 
fără îndoială, botezul acestora, Din scrierile pauline deducem 
această legătură a primirii Duhului lui Dumnezeu cu botezul. 
Teologia baptismală pe care Apostolul o dezvoltă cu deosebire 
în Epistola către Romani (cap. 6-8), aşază botezul la baza vieții 
celei înnoite (¿v xarvórntı wñ, a viețuirii după har a omului 
nou. Aici, Sfântul Apostol Pavel face afirmaţia foarte clară şi 
repetată că Duhul lui Dumnezeu locuieşte în creştini (1veiua Oeo 
oixe? ëv tui). În acest context, este dezvoltată pnevmatologia 
paulină, conform căreia Duhul lui Dumnezeu este acelaşi cu 
Duhul lui Hristos, este Duhul prin care Dumnezeu a lucrat 
iconomia dumnezeiască cea întru Hristos lisus şi prin care, de 
asemenea, lucrează îndreptarea şi înnoirea vieții în oameni: Dar 
voi nu sunteţi în carne, ci în Duh, dacă Duhul lui Dumnezeu locu- 
ieşte în ooi49, Iar dacă cineva nu are Duhul lui Hristos, acela nu este 
al Lui. lar dacă Hristos este în voi, trupul este mort pentru păcat; iar 
Duhul, viață pentru dreptate. lar dacă Duhul Celui ce a înviat pe 
lisus din morți locuieşte în voi, Cel ce a înviat pe Hristos lisus din 
morți va face vii şi trupurile voastre cele muritoare, prin Duhul Său 
care locuieşte în voi. (Rom. 8, 9-11)1% Nu există nici o îndoială 


18 „Nous, s'est-ă-dire tous les croyants, tous les baptisés, nous avons reçu ~. 
esprit qui est de Dieu, qui vient de Dieu” (P.E.B. Allo, op.cit., p.A6). 

19 „Duhul lui Dumnezeu locuieşte în voi, creştinii botezați, de aceea nu sun- 
tei în trup, ci în Duh” (Teofilact al Bulgariei, At IA Emotoñat.. p.183 

150bpeîg E obk kotè Ev oapki &AAd Ev nvebpatn, etxep nvedua Geo otxet Ev 
iv. et 8 ue meða Xptoo9 ok Ezer, obrog obx Eomw anod. ei ë Xprotòç EV 
bpîv, tò pèv oôpa vexpăv Šuà &paptiav, tò õè nvedua (con Bă Bixonoobvny. Et 

asupra faptului că este un singur Duh, care sălăşluieşte în Dum- 
nezeu-Tatăl ca şi în lisus Hristos, Dumnezeu-Fiul şi care, de 
asemenea, sălăşluieşte în creştini, prin botez. Duhul lui Dumne- 
zeu, lucrător în Hristos devine lucrător şi în oameni, realizând, 
astfel înfierea acestora şi făcându-i părtaşi darurilor de care 
beneficiază Fiul lui Dumnezeu, devenind ei înşişi fii: Căci nu ați 
primit un duh al robiei, ca din nou să vă temeți, ci Duhul înfierii L-aţi 
primit, prin care strigăm: Avva! Părinte! Însuşi Duhul mărturiseşte 
împreună cu duhul nostru că suntem fii ai lui Dumnezeu. Iar dacă 
suntem fii suntem şi moştenitori — moştenitori ai lui Dumnezeu şi 
împreună-moştenitori ai lui Hristos, dacă pătimim împreună cu El, ca 
împreună cu El să ne şi preamărim (Rom. 8, 15-17). Este vorba de o 
constantă a teologiei pauline al cărui ecou puternic îl întâlnim şi 
în textul de la 1 Corinteni, capitolul 2, care ne preocupă în 
lucrarea de față. Am citat mai mult din Epistola către Romani, 
tocmai pentru a semnala pnevmatologia foarte clară a Sfântului 
Apostol Pavel, care vine să confirme interpretarea de fond a 
discursului paulin din 1 Corinteni. 


Š xb nvepa oÓ Eyeipavtoç sv Incobv Ex vexpâv otxe Ev but, b eyeipaç [bv] 
Xpugtóv Ex vexpâv (onorifice koù tà 0vmtó cópata vpôv ud to Evotcobvtoç 
Gbtob nvebpatoç Ev buîv (Rom. 8, 9-11). 


Sfânta Scriptură, cea de a doua cale 


Sfântul loan Gură de Aur, Omilii la Matei 


Ovx tudbouev £E Apr ic 
napà tv Ipagv @eoyvocíav, 
(Ad populum Antiochenum 49.105) 


*EGei ëv fug unse Geiodai tç &mó Tv 

pauudrov Bonbetag, &AA oŬtw piov napereodai xaBapov, 
@ç to Ilvevuatog thv ydpu, &vti BiBitov ylveodai 

raig huetépaiç wuyaig, ai kabánep taîta Ga 

utiavog, obrw Tag kapălac TAG huetépaç 

i IIvevuaroc tyyeypáýðat. 


“On ob óG: vpauudrov, &AAG Si NPAYUÉ TOV, 
nBoviero naieve tõv kvepbnwv tv pvow ó @eóç. 
(Ad populum Antiochenum 49.105.26) 


Introducere 


Din vasta lucrare exegetică a Sfântului loan Gură de Aur 
am reținut un fragment care ne oferă informații substanțiale pri- 
vitoare la ermineutica biblică. Este vorba de începutul Comen- 
tariului său la Evanghelia după Matei. Asemenea şi altor Părinți 
ai Bisericii (vezi Sf. Grigorie de Nyssa, Sf. Maxim Mărturisito- 

rul), Sfântul loan Gură de Aur, înainte de a purcede la expli- 
carea propriu-zisă a textului scripturistic, simte nevoia să spună 
câteva cuvinte despre Scriptură şi despre cum trebuie aceasta 
citită şi înțeleasă. Este un mic dar cuprinzător, dens, tratat de 
ermineutică biblică, motiv pentru care am decis includerea sa în 
această antologie de texte fundamentale privind ermineutica 
biblică. 

Omiliile la Matei (90 la număr) ale Sfântului loan Gură de 
Aur au fost rostite de acesta în Antiohia pe când era preot, 
foarte probabil în jurul anului 390. După cum este bine ştiut, 
Sfântul loan Gură de Aur ne-a lăsat comentarii aproape la toate 
cărțile Sfintei Scripturi, însă Omiliile la Matei reprezintă o cul- 
me a operei sale exegetice, care s-a impus cu atâta autoritate în 
istoria exegezei biblice încât nici un comentator ulterior al 
Evangheliei după Matei până astăzi nu a putut şi nu o poate 
ignora. Monumental din toate punctele de vedere, Comentariul 
la Evanghelia după Matei al Sfântului loan Gură de Aur repre- 
zintă, alături de Comentariul Sfântului Chiril al Alexandriei la 
Evanghelia după loan, culmile inegalabile ale exegezei patris- 
tice. Este evident că Sfântul loan Gură de Aur a investit în 
această lucrare foarte mult: multă știință de carte, mult entuzi- 
asm, dar mai presus de toate multă dragoste, dragoste pentru 
Dumnezeu şi pentru oameni. Stilul este atât de viu încât poate fi 
asimilat unei interminabile mărturisiri. Pe parcursul acestor o- 
milii, Sfântul loan Gură de Aur se află într-un permanent dialog 
viu cu Dumnezeu, cu Sfântul Evanghelist Matei şi cu ascultă- 
torii săi. Motivele sunt uşor de bănuit: entuziasmul întâlnirii cu 
Evanghelia Mântuitorului Hristos în expresia ei cea mai răspân- 
dită şi cea mai populară, impresia profundă pe care o exercită 
Evanghelia asupra sa şi dorința de a face părtaşi acesteia şi pe 
ascultătorii săi, poate fi unul dintre acestea. Am făcut aceste 
remarci pentru a sublinia faptul că fragmentul ales pentru anto- 
logia de față trebuie creditat nu numai pentru că aparține 
Sfântului loan Gură de Aur, ci şi pentru că provine dintr-una 
din operele sale fundamentale. 

Ca şi în celelalte cazuri, vom încerca să comentăm textul 
citat plasându-l în contextul mai larg al cărții din care face parte 
şi întregindu-l pe cât ne va sta în putință cu alte informații. Şi 
aceasta nu numai din motive care tin de logica demersului exe- 
getic, ci şi pentru că Sfântul loan Gură de Aur face numeroase şi 
foarte importante reflecții ermineutice pe parcursul întregului 
comentariu. 

Faptul că ne oprim la un singur fragment presupune, desi- 
gur, unele dezavantaje, dar, în egală măsură şi unele avantaje. 
Numai o analiză minuțioasă şi o evaluare din perspectivă ermi- 
neutică a întregii opere a Sfântului loan Gură de Aur ne-ar oferi 
imaginea completă şi viziunea completă a acestui mare comen- 
tator al Scripturilor. Această lucrare presupune eforturi mult 
mai mari decât cele pe care ni le propunem în lucrarea de față. 
Oricum, o astfel de întreprindere este de dorit şi sperăm ca ea 
să nu întârzie prea mult în spațiul teologiei biblice ortodoxe. 
Limitarea la un fragment, pe care-l considerăm reprezentativ şi 
relevant, este dictată de iconomia lucrării de față şi de scopul pe 
care şi l-a propus, acela de a semnala reperele ermineutice bibli- 
ce fundamentale ale exegezei Sfinților Părinți şi, mai ales, acela 
de a sublinia consecvența şi unitatea perspective ermineutice 
patristice, dominate de dimensiunea duhovnicească. 

Istoria exegezei plasează pe Sfântul loan Gură de Aur în 
categoria exegeților care aplică metoda istorico-literală în exege- 
za textelor biblice. Este binecunoscută distincția cu care operea- 
ză aceeaşi istorie a exegezei biblice între Şcoala exegetică din 
Antiohia — al cărui reprezentant de seamă este Sfântul loan 
Gură de Aur — şi Şcoala exegetică din Alexandria. Diferența 
care adeseori a luat dimensiunile unei dispute consta tocmai în 
faptul că Şcoala exegetică din Antiohia a promovat metoda isto- 
rică, spre deosebire de cea din Alexandria care a promovat 
metoda alegorică. În această categorisire există riscul de a mini- 
maliza dimensiunea duhovnicească a erminiei Sfântului loan, 
limitând-o pe aceasta la reprezentanții Şcolii exegetice alexan- 
drine şi la urmaşii acesteia. Greşeala provine din confuzia care 
se face între erminia alegorică şi erminia duhovnicească. Ele- 

mentul comun este acela că şi una şi cealaltă par sau chiar se 
depărtează de litera textului, scoțând sensuri sau înțelesuri care 
nu reies din datele imediate şi din logica textului însuşi. Există 
însă şi o distincție categorică între acestea. Erminia alegorică — 
atunci când este cu adevărat alegorică!5! — se întemeiază pe ele- 
mente oferite de text, care servesc drept pretext minții umane, 
care prin conexiuni sau alte operaţii logice, uzând şi de instru- 
mentarul alegoric şi simbolic oferit de literatura vremii, desco- 
peră sensuri noi textului biblic. Erminia duhovnicească este ace- 
ea care se întemeiază pe experiența duhovnicească, este rezul- 
tatul vederii sau vederilor duhovniceşti pe care le oferă exege- 
tului prezența şi lucrarea Duhului lui Dumnezeu. Şi această 
erminie se îndepărtează de litera textului şi propune nenumă- 
rate sensuri sau înțelesuri unui singur text, dar nu în baza deli- 
berărilor logice, ci în baza experiențelor sau vederilor duhovni- 
ceşti. Mai pe scurt, erminia alegorică se revendică dintr-o antro- 
pologie mai mult sau mai puțin autonomă, în timp ce erminia 
duhovnicească ne trimite la o sinergie dumnezeiesc-omenească 
în actul ermineutic. Dacă această distincție este reală, atunci 
Sfântul loan Gură de Aur este împotriva erminiei alegorice, dar 
nu trebuie exclus din categoria exegeților duhovniceşti, pentru 
că, aşa cum vom vedea, este unul dintre apărătorii şi exponenții 
de seamă ai acesteia. Sfântul loan Gură de Aur rămâne un ex- 
ponent al erminiei istorice, dar istoria pentru el nu se limitează 
la om şi la puterile şi lucrările lui, ci implică prezența şi lucrarea 
efectivă a lui Dumnezeu. De aceea cred că altul trebuie să fie 
criteriul în funcție de care să se opereze clasificarea, nu cel al 
distincției între metoda alegorică şi cea istorică, ci mai curând 
distincția între metoda duhovnicească şi cea neduhovnicească 
sau seculară. Înţeleg prin duhovnicesc ceea ce presupune impli- 


151 Personal, consider că nu tot ceea ce istoria exegezei a înregimentat sub stin- 

dardul şcolii alegorice se limitează la erminia alegorică. Am impresia că şi în 

această direcţie a funcţionat confuzia între alegoric şi duhovnicesc. Alegoria 

este riscantă atunci când este adoptată ca metodă, nu însă atunci când este 

adoptată ca mijloc de expresie. Este posibil să întâlnim erminii duhovniceşti 

exprimate cu ajutorul alegoriei. De aceea cred că altul trebuie să fie criteriul în 
e. 

carea nemijlocită a Duhului lui Dumnezeu şi conduce la conclu- 
zia că suportul ultim al adevărului nu este litera, nu sunt „Scri- 
erile”, cum spune Sfântul loan, ci este experiența Duhului, adică 
trăirea nemijlocită a relației cu Dumnezeu în Duhul Sfânt. 

Din acest punct de vedere, Sfântul loan Gură de Aur se 
înscrie, aşa cum vom constata, şi ca atitudine ermineutică şi ca 
exegeză propriu-zisă, în categoria exegeților duhovniceşti. Acest 
lucru dorim să-l demonstrăm prin analiza fragmentului de în- 
ceput din Omiliile la Matei. Dacă lucrurile stau într-adevăr aşa, 
atunci exegeții moderni care şi-l asumă pe Sfântul loan Gură de 
Aur, confundând metoda lui istorică-duhovnicească, practicată 
de acesta cu metoda exegetică istorică, dar total secularizată, 
practicată de majoritatea dintre aceştia, se amăgesc, ignorând 
tocmai această dimensiune fundamentală a erminiei Sfântului 
loan, care este cea duhovnicească. Simplu spus, în timp ce 
Sfântul loan Gură de Aur consideră istoria ca spaţiu în care 
Dumnezeu este prezent şi lucrează nemijlocit, exegeții contem- 
porani consideră istoria în sine, iar pe Dumnezeu separat în 
cerul Lui de fildeş. Mulţi dintre aceştia vor fi surprinşi de pre- 
zenta lucrare care îl aşază pe Sfântul loan Gură de Aur alături 
de Sfântul Maxim Mărturisitorul şi de Sfântul Grigorie Palama, 
amândoi complet absenţi din bibliografia exegetică modernă, 
care nu-l uită însă, aproape niciodată, pe Sfântul loan Gură de 
Aur. Dorinţa noastră este aceea de a atrage atenţia în această 
direcţie, cu convingerea că numai analiza cadrului ermineutic 
sau al reperelor ermineutice fundamentale ale exegezei poate 
contribui la o clasificare reală a exegeților. 

Kapâlac üç ñpetépaç dă 
Tiveúpatoç ėyyeypáþða. "Erei 
& taútņv 6iekpovoăueda Thu 
xápıv, þépe kv tòv ëeÚrepov 
donaowpeða mioðv. 

Erà öt rd mpârepov ğpewov 
ñu, kù vdv elne, kù vdv 
énoinoev tâwoev ó @eàç. Ko 
yàp tQ Noe, kù tÔ Apay 
koù toç ėyyóvoiç Toi; telvov, 
ka 70 TOB, ka tÔ Moiodi ôk 
où ù ypappátwv ëuvÀéyero, 
ciavrăc; övéavtoð,  kaBapăv 
evplokov abrâv Thy ôidvowv. 
Enei & eic aură Ti; kakiaç 
tveneoev tòv mvâutva maç Tov 
“EBpalov ó öñuoç, tóte Aomdv 
Yypáupata koù mâdkec, ka î vă 
TOÚTOV ÖTÓVNOLG. 


Ka) rodro ob ¿m Tov èv +Q 
Ila) &yicov, &AAk koù Eni Tov 
tv tû Kawfi ovupăv 150. mic ëv. 
Ovât yàp toç &noorâioic čðwké 
m ypamtòv ó Oeòç, dili 
Ypauuăruv tův rod Iveúpatoç 
emmpyetăncro oct áp 'Exávoç 


cerneală, tot aşa ar fi trebuit ca 
inimile noastre să fi fost scrise 
cu Duhul Sfânt. Dar pentru că 
am îndepărtat harul acesta, 
haide să pornim pe o cale no- 
uă, (ca să-l dobândim iarăşi)!*2. 
Prima cale era negreşit mai 
bună, Şi Dumnezeu a arătat 
aceasta şi prin spusele şi prin 
faptele Sale. Dumnezeu n-a 
vorbit prin scrieri cu Noe, cu 
Avraam şi cu urmaşii lui, cu 
Iov şi cu Moise, ci a vorbit cu 
ei față către față, pentru că a 
găsit sufletul lor curat. Când 
însă întreg poporul a căzut în 
păcate grele, atunci da, atunci 
a fost nevoie de scrieri, de 
table, de însemnarea în scris a 
tuturor faptelor şi cuvintelor 
lui Dumnezeu. 

Şi vei vedea că acelaşi lucru 
s-a petrecut nu numai pe vre- 
mea sfinților din Vechiul Tes- 
tament, ci şi pe vremea sfin- 
ților din Noul Testament. 
Dumnezeu n-a dat ceva scris 
apostolilor, ci în loc de scrieri 
le-a făgăduit că le va da harul 
Duhului, zicând: Acela vă va 


"Fe. pev îmâc pnõk 6eioda. tç 
md tv ypappátov Bonbeiac, 
&ilobrw Büov mapexeodaL kaba- 
pòv de od Ilvebuaroc thv 
xăpw uri Bupilov yiveoða zis 
Mpertpouc Wuxoâc, koù KaBnep 
madra juk pékevoç, obrw Tç 


Ar fi trebuit să nu avem nevoie 
de ajutorul Sfintelor Scripturi, 
ci să avem o viață atât de cu- 
rată încât harul Duhului să fi 
ţinut locul Scripturilor în su- 
fletele noastre. Şi după cum 
Sfintele Scripturi sunt scrise cu 


Yëp ipâc ăvapvioei, $noà, măwrar. { 
aduce aminte de toate. 


w Adaosul traducătorului român „ca să-l dobândim iarăşi” este justificat de 
FET personală a acestuia, conform căreia efortul exegetic la care îi invită 

fântul loan pe ascultători nu poate avea alt scop final decât acela de a 
redobândi ceea ce se pierduse adică harul lui Dumnezeu. 

Kah) va páðņç öt toto Tok 
ăpevov Wu, ăkovoov k 70 
mpodñrou ti nor Arabrioouar 
úuîv abie Kat, 6.60; 
vóuovç pov el Gudvoiav aurtăv, 
kai én kapăiac ypčjw aurol;, 
Kai Eoovrai úavteç  GLăaKroi 
Oeo. Kù 6 Iludioc õe tón 
twăeuwuuevoc Thy  bnepoxiv, 
theyev elànpévar vópov, oÚc év 
ma Mbivaç, dittv ma 
Kapóíaç oaprivug. "Emebh ë 
Tod xpăvov npoióvtoç tEckeLav, 
oi ptv õoypátwv évekev, ol 6& 
piov Ka). rpâmwv, tătnoe mtv il 
gnò tôv ypappétwv Omopvñoecoç. 


"Evvânoov obv hikov toù Kakăv, 
toùg oŭtwç  6beliovra; (iv 
kaBapoc, Qç unde 6eioda. ypap- 
păzov, &ilăvti, Bplov mapéxeuv 
ăc kapăluc tQ Iveúpatı, Erei 
thv tunu &nwitoouev ten, 
Ko. kartormuev ic Tv toótov 
upelav. 


Mn t öevtépy  măâw 
kexpfioa. papudko eic 6éov. EL 
yàp čykànpa tò ypappétwv óen- 
war, kù ph thv 700 Iveúpatoç 
tmomdoaoBa. Xépu, okómnoov 
hàikn Karnyopie, tò unè thv 


Şi ca să cunoaşteţi că era mai 
bună această cale, ascultă ce 
spune Dumnezeu prin profe- 
tul Ieremia: Şi voi face cu voi 
legământ nou, dând legile Mele în 
mintea voastră şi le voi scrie pe 
inimi şi toți vor fi învățați de 
Dumnezeu (ler. 31, 31, 33). 
Pavel, de asemenea, arătând 
superioritatea acestei căi, spu- 
nea că a primit legea nu pe 
table de piatră, ci pe tablele de 
carne ale inimii (2 Cor. 3, 3). Cu 
vremea, însă, oamenii s-au 
abătut de la drumul cel drept; 
unii din pricina învățăturilor 
greşite, iar alţii din pricina 
vieţii şi purtărilor lor. De aceea 
a fost nevoie de aducerea 
aminte a scripturilor. 

Gândeşte-te cât de rău am 
ajuns! Noi, care eram datori să 
viețuim atât de curat, încât să 
nu mai fie nevoie de Sfintele 
Scripturi, ci în loc de hârtie să 
fi dat Duhului inimile noastre 
spre a scrie pe ele, am pierdut 
cinstea aceasta şi am ajuns să 
avem nevoie de scrieri. Şi, cu 
toate acestea, nici de acest al 
doilea leac, de Sfintele Scrip- 
turi, nu ne-am folosit cum tre- 
buie. Noi suntem de vină că 
am avut trebuință de Sfintele 
Scripturi şi că nu am atras 
asupra inimilor noastre harul 

BorBeLav zar S0ë)etv kepësíveuv, 
ac elk koù párny Kelueva ră 
ypáppata mepiopă, Ka. peițova 
tmomnâofa. thv kódov. 


"Onep va ph yénta, mpooéywpev 
peră  âpiBelac toç yeypap- 
pévoig, Ka páðwpev oc pkv ó 
naad t560m vópoç, nç 8 ñ 
Kav Ashen. 

Ilàòç od ó vópoç ¿kévoç t660n 
tóte, koù móte koù mod; Metà 
tòv tôv Aiyumtiwv Bhe8pov, tri. 
rii; ¿pñuou, év tÔ pe Duva, 
KaTvoO Ka mupòç &vióvtoç nd 
mod &povc, odàmyyoç ñxoúonç, 
Bpovrâv ka dotpanw? yivopévwv, 
toð Mwüoéwç elç aurbv eloróv- 
toç tòv yvóþpov. Ev tů Kavĝ 
& oùy oŬŭtwç' oŬte év iphuy, ore 
tv õpe, ore peră kanvoð ka 
okótovç ka yuóbou ka Bvedâns' 
did 'ăpxoutvnc ñuépaç, ëv oikig, 
Tutu ovykuðnpévwv, peri TOAAÑG 
Ti uepârnroc mávta tylvero. 


Toic pèv yàp &ìoywtépoiç ka 
õvonvíorç owparikfi; čet þavta- 


Duhului. Gândeşte acum ce 
mare vină avem că nu voim să 
dobândim harul Duhului, nici 
după ce am primit ajutorul 
Sfintelor Scripturi, ba dimpo- 
trivă, disprețuim Scripturile, 
socotindu-le zadarnice şi fără 
rost! Prin aceasta ne atragem 
mai mare osândă. 

Dar ca să nu se întâmple asta, 
să citim cu toată atenția cele 
scrise în Scripturi şi să cu- 
noaştem cum a fost dată Legea 
Veche şi cum a fost dat Noul 
Testament. 

Cum a fost dată Legea Veche, 
când şi unde? 

Legea Veche a fost dată după 
pieirea egiptenilor în Marea 
Roşie, a fost dată în pustie, în 
Muntele Sinai; s-a dat când 
fum şi foc se urca din Munte, 
când răsuna trâmbița, când 
tuna şi fulgera, şi când Moise a 
intrat în ceaţă (leşire 19, 18-19) 
Noul Testament nu s-a dat aşa. 
Nu s-a dat nici în pustie, nici 
în munte; nu era nici fum, nici 
întuneric, nici ceață nici furtu- 
nă. Noul Testament a fost dat 
când a început ziua; a fost dat 
în casă, când toți apostolii 
stăteau la un loc; toate s-au 
făcut în linişte şi potolit (Fapte 
2,1-4). 

Într-adevăr, iudeii de pe tim- 

atac, olov tpnulac, ópouç, Kamvob, 
odimyyoc ñxñç ka ğa Tâv 
ToLovrov. 

Toig ök bymåotéporç ko kata- 
mebto. kù Thy Tâv owpátov 
twvoav VnepovapefnkdoLw, obõevòs 
ñu tovtov Xpela. El ôk ka 
tmabrov ňxoç ėyéveto, ob õi 
ob; @&mooró)ouç, &AÀù dă toùç 
napóvtaç lovõalouç, ót'oÚç koa al 
tod mupòç Gpenowv yAðoow. EL 
yàp koù petà robro theyov ór. 
ÀeÚkouç pepeotwpévor elor, OG 
pwăddov, el umâtv toútwv elõov, 
radra ğv elnov. 


Ko ém pev ris Ila ç 
Moüoéoç dvaßávtoç, oÚroç ó 
@eàç katéßn: trade ök. tç 
voewc tñç huerepac eliç tôv 
ovpavă, páħiov ë el; tòv 
Bpâvov tòv Baoviwăv âvevex- 
Belong, omu tò Ivedpa KăreLow. 
EL & tò Iveðpa tiarrov, oùk 
ăv pelțova ñu ră yevópevæ Kal 
ouunororepa. Ka). yàp al mhdec 
ara. mol Peitiouç, ko tà 
karopâuara Agunpótepa. Ob yàp 
è Bpowe'xarijeaav orñÀaç bépovteç 
MBivac ¿m Tov xyapv oL 
&m6oroioL, kaðánep Mwüoñç 
Ghiă tò Iveðpa tv tQ õiavoig 
mepupepovrec, ko. @noaupóv tiva 


pul lui Moise, pentru că erau 
mai puțin pricepuți şi greu de 
stăpânit, aveau nevoie de în- 
chipuiri trupeşti, cum au fost 
de pildă pustia, muntele, fu- 
mul, sunetul de trâmbiță şi 
altele asemenea acestora. 
Apostolii însă, pentru că erau 
mai pătrunzători la minte şi 
ascultători, pentru că depăşise- 
ră cele trupeşti, nu aveau 
nevoie de nici una din acestea. 
Dacă s-a făcut zgomot şi peste 
ei, apoi zgomotul acesta nu s-a 
făcut pentru apostoli, ci pentru 
iudeii care se găseau în preaj- 
ma casei; tot pentru ei s-au 
arătat şi limbile de foc. Dacă 
iudeii au spus că apostolii sunt 
plini de must chiar după ce au 
auzit zgomotul şi au văzut 
limbile, apoi cu mult mai mult 
ar fi spus acestea dacă n-ar fi 
văzut nimic. 

În Legea Veche, Dumnezeu s-a 
pogorât după ce Moise s-a suit 
în munte. În Noul Testament, 
însă, Duhul Sfânt se pogoară 
după ce firea noastră s-a urcat 
la cer, dar, mai bine, spus, la 
tronul cel împărătesc. Dacă 
Duhul ar fi fost mai mic acum, 
faptele Duhului n-ar fi fost 
mai mari şi mai minunate. 
Apostolii nu se coborau din 
munte, purtând, ca Moise, în 

kù mmyhv  Goyudrov ko 
xapıopátov koù măvrov Tv 
dyaððv  &vapivtovrec,  oŭtw 
navtayoð mepiýeoav, Bulla kai 
vópor yıvópevor dă tç Xéputroç 
čupuxor. Otw robc tproyràlovç, 
oŬtw rob; mevrakLoxLAlovc, oŬtw 
rog rii; olkovutvne Encondoovro 
ōńuouç, rod cod ù ri 
txelvov YAwrrns Tic mpootobotv 
mao, Baioyoutvov. aro koù ó 
Matðañoç rod Ilveluarog tu- 
mânodeie “ypejev mep Eypave: 
Maðaioç ó zeduns: où yàp 
aioyúvopar kaiâv aurăv ¿mÓ Ti 
Tens, obre robrov, ore rob 
ăMdove. 'Todro yàp pura 
Gelkvvo. Kal rhv toô Ilveúnatoç 
Xápıv, kai. thv telvov &pethv. 


Comentariu 


Acest fragment conține o 


mâini table de piatră, ci pur- 
tând în sufletul lor Duhul cel 
Sfânt. Erau o vistierie şi un iz- 
vor de învățături, de harisme 
şi de toate bunătățile. Prin 
harul Duhului erau, pretutin- 
deni pe unde mergeau, cărți şi 
legi însuflețite. Aşa au atras la 
credință pe cele trei mii de 
suflete, aşa pe cele cinci mii de 
suflete, aşa popoarele lumii, 
pentru că prin limba lor 
vorbea Dumnezeu cu toți cei 
ce se apropiau de ei. 

Plin de Duhul Sfânt a scris şi 
Matei Evanghelia sa. A scris-o 
Matei vameşul. Nu mi-e ruşine 
să-l numesc după meseria sa 
nici pe el, nici pe ceilalți apos- 
toli şi evanghelişti. Tocmai 
aceasta arată şi harul Duhului 
şi virtutea lor. 


serie întreagă de afirmaţii ale 


Sfântului loan Gură de Aur din care putem deduce elemente 
fundamentale pentru o ermineutică biblică. Sfântul loan Gură 
de Aur ia în discuţie aici tocmai problema comunicării inteli- 
gibile între Dumnezeu şi oameni, care este în esență problema 
ermineuticii biblice. Din analiza acesteia putem, de asemenea, 
să extragem principii care tin de ceea ce astăzi numim ermineu- 
tica generală, care priveşte comunicarea dintre oameni. Aşa 
Cum arătam în introducere, elementele care intră în discuție 

atunci când vorbim de ermineutică biblică privesc relația dintre 
Sfânta Scriptură şi Sfânta Tradiţie, dintre Sfânta Scriptură şi 
istorie, problema revelației sau a descoperirii lui Dumnezeu, 
problema inspirației dumnezeieşti şi problema capacității omu- 
lui sau a condițiilor în care omul poate recepta şi înțelege cele 
dumnezeieşti. Toate sunt determinante pentru comunicarea 
dintre Dumnezeu şi om. 

1. Întâi de toate, reținem constatarea foarte clară conform 
căreia Sfânta Scriptură nu este singura cale de comunicare 
între Dumnezeu şi oameni. Că Sfânta Scriptură este o cale de 
comunicare între Dumnezeu şi oameni este binecunoscut şi ac- 
ceptat de toată lumea. Ceea ce însă adaugă Sfântul loan Gură de 
Aur poate să surprindă pe mulți dintre noi. Acesta afirmă că 
sunt mai multe căi de comunicare şi, mai mult decât atât, există 
o cale mai bună decât cea a Scripturii. Desigur, acest „mai bună” 
nu are în vedere calitatea în sine a discursului biblic, aşa cum 
vom vedea mai jos, ci are în vedere eficiența acestuia în raport 
cu receptorul mesajului care este omul. Este foarte important de 
reținut în acest context contrastul în care se află poziția Sfântu- 
lui loan Gură de Aur în special cu cei care absolutizează Sfânta 
Scriptură, socotind-o singura expresie a grăirii sau a voii lui 
Dumnezeu, ca şi cu cei care, deşi acceptă că mai există şi o alta 
sau alte căi, susțin fără ezitare supremația Sfintei Scripturi. Aş 
ruga pe cititor să nu tragă încă nici un fel de concluzie până ce 
nu vom nuanța lucrurile pe baza analizei textului Sfântului loan. 

În al doilea rând, Sfântul loan Gură de Aur subliniază fap- 
tul că Sfintele Scripturi sunt ulterioare altor căi, intervin mai 
târziu în spaţiul relaţiei dintre Dumnezeu şi oameni, determina- 
te de atitudinea oamenilor față de mijloacele de comunicare 
anterioare. Dumnezeu a comunicat mai întâi prin „vorbire” di- 
rectă cu oamenii, pentru ca mai apoi să intervină şi cu „scriso- 
rile”. În afară de fragmentul de care ne ocupăm, în care succesi- 
unea aceasta reiese foarte clar, Sfântul loan Gură de Aur aduce 
în discuție această temă şi în alte texte ale sale. Cităm aici din 
Omilia a IX-a Către Antiohieni: „Am încercat mai înainte să aflăm 

de ce după atâţia ani au fost date Scripturile? Nu în timpul lui 

Adam, nici în timpul lui Noe sau al lui Avraam, ci abia în 
timpul lui Moise a fost dată această carte. Şi pe mulți îi aud 
spunând că, dacă era folositoare, ar fi trebuit să fie dată dintru 
început; iar dacă este nefolositoare, atunci nu trebuia dată nici 
după aceea. Dar acest raționament este greşit. Nu întotdeauna 
dacă ceva este folositor mai târziu trebuie dat de la început, 

după cum nici dacă ceva este dat de la început trebuie să fie 
bun şi să rămână totdeauna după aceea. Dacă laptele este folo- 
sitor, nu înseamnă că trebuie să fie dat totdeauna, ci ne este dat 
numai când suntem copii; şi hrana tare este folositoare, dar nici 
unuia dintre noi nu-i este dată de la început, ci după ce ieşim 
din vârsta prunciei; iarăşi, şi vara este folositoare, dar nu este 
vară tot timpul; şi iarna este folositoare, dar şi aceasta trece. Ce 
este, aşadar? Scripturile nu sunt folositoare? Nu numai foarte 
folositoare, ci şi foarte necesare. Din care pricină însă nu ne-au 

fost date de la început? Deoarece nu prin scrieri, ci prin lucruri 

a voit Dumnezeu să învețe (educe) firea oamenilor. Ce înseam- 

nă prin lucruri? Prin intermediul creației însăşi... Nu am învățat 

de la început cunoaşterea lui Dumnezeu din Scripturi...”153 Ob- 

servăm mai întâi că este vorba de o evidentă pedagogie dumne- 

zeiască. Această pedagogie dumnezeiască acordă prioritate 
educaţiei prin lucruri, educaţia prin scrieri fiind ulterioară şi 
având un caracter de pogorământ. În aceeaşi omilie Către Anti- 


“Eţncobuev toivu nptomy tívoç Evexev petà Ern toootórot öbor a 
ob yåp ent <ob ' AB, obŠË Ent ob Ne, xat toô ' ABpadp, Ad, Waaa Mite 
ESON toro ză BiBtovr xa roA &xotxo Àeyóvtoov, ru, et xpfiouiov îv, E px f 
sad Šoðñvav et 88 ăpnaov îi, odè petà tata Bobi Expfiv. AAA! Ëco)oç 
Și oy oó oh äp 88 mitas, el S. xpleiuov jenă ao, BB apa bela 
e = ară “suwas te apuy ABC, pre riyta btetA et Kai petà toto: 
i a += xó yáħa xpfiouJiov, &X2. ob Šunvex@ç 8(Šotou, Wà rooiv 
aa v a póvov: xai h oteped «poți xpficuutoç, 42” obðelç hiv ev 
ce wass v ototfk, &AA' Eeiñtv thy monuchv EZEABopev haute Ti obv: 
saa eu, obk etot xphowou Xpnopórtaton pèv obv roù &vayrorbtatat. 
Tiot baan €motv, EE &pxfç hutv obk E860noav; “Ott ob tà ypappátov, 
na primeria rerea âv àvðpónov tňv ġo b ete, Ti 
Tav reagas npa: sa d rfig xztoec6ç abtigç. Ob EuăBouev EË &pxfiç napà 
Opia 8 Ad populum Antiochenum PG 49.105.7-20 

ohieni şi în acelaşi context, Sfântul loan Gură de Aur descrie de 
o manieră extraordinar de convingătoare şi sugestivă această 
cale de comunicare pedagogică a lui Dumnezeu cu oamenii prin 
intermediul creaţiei. Este ceea ce în limbajul consacrat al teo- 
logiei sistematice numim revelația naturală. De semnalat însă 
faptul că pentru Sfântul loan Gură de Aur funcționează mai 
puţin distincția între revelația naturală şi cea supranaturală şi 
mai curând distincţia între comunicarea lui Dumnezeu cu oa- 
menii prin vorbire şi cea prin scrieri, iar în cea prin vorbire, 
putem distinge între „vorbirea” nemijlocită şi vorbirea prin lu- 
cruri, sau, aşa cum le-ar diferenţia Sf. loan Gură de Aur, vorbi- 
rea care se adresează urechii şi vorbirea care se adresează văzu- 
lui. Aceste vorbiri ale lui Dumnezeu nu pot fi înțelese decât în 
condiţii de curățire a simțirii omului, de viață curată. Pentru 
Sfântul loan Gură de Aur vorbirea sau comunicarea lui Dumnezeu 
cu oameni „prin lucruri” este de maximă importanţă şi anteri- 
oară comunicării prin scrieri, de unde deducem că cel puțin 
pentru o anume vârstă pedagogică a omenirii sau poate chiar 
pentru o anume vârstă duhovnicească trebuia sau ar trebui să 
fie suficientă. Reproducem încă un fragment din această lucra- 
re, tocmai pentru că este relevantă pentru înțelegerea căilor de 
comunicare între Dumnezeu şi oameni şi anume, pentru cea pe 
care Sfântul Părinte o numeşte „prin lucruri”. „Căci Dumnezeu 
s-a arătat acestora (neamurilor) zice. În care fel? Ce prooroc a 
trimis, ce evanghelist, ce învățător, din moment ce Scripturile 
nu erau încă? Cele nevăzute ale Lui — spune - se văd de la facerea 
lumii, înțelegându-se din făpturi, adică veşnica Lui putere şi dumne- 
zeire, aşa ca ei să fie fără cuvânt de apărare (Rom. 1, 20). Ceea ce 
spune aceasta înseamnă, adică a aşezat creația la mijloc în fața 
ochilor tuturor, pentru ca din lucrurile lui să înțelegem pe Crea- 
tor. Lucru despre care şi altcineva spunea: lar dacă se minunează 
de putere şi de lucrare, să înţeleagă din acestea cu cât este mai 
puternic Cel care le-a făcut (Înţelepciunea lui Solomon 13, 4). Din 
măreţia şi frumusețea făpturilor se vede măsura făcătorului lor. 
Ai văzut măreția? Admiră puterea făcătorului. Ai văzut frumu- 

sețea? Minunează-te de înțelepciunea meşterului. Pe care şi pro- 
orocul văzându-o a zis: Cerurile spun slava lui Dumnezeu. 

Răspunde-mi, cum spun? Glas nu au, nici gură şi nici lim- 
bă? Cum spun, atunci? Prin însăşi vederea lor. Când vezi fru- 
museţea, mărimea, înălțimea, aşezarea, forma, curgerea atât de 
lungă a timpului, întocmai ca atunci când auzi o voce, eşti învă- 
tat prin vedere şi te inchini făcătorului, Celui ce a făcut acest 
corp (univers) bun şi minunat. Tace cerul, dar vederea acestuia 
scoate glas ca de trâmbiță strălucitor, învățându-ne prin mij- 
locirea ochilor şi nu prin aceea a auzului. Căci, din fire simțul 
acesta (al vederii) este şi mai fidel şi mai clar decât celălalt (al 
auzului)!54. 

Dacă ne-ar fi învățat prin cărți şi prin scrieri, cel care ştia 
carte ar fi învățat prin cele scrise, dar cel care nu ştia carte, ar fi 
plecat fără să se fi folosit cu ceva, dacă nu l-ar fi învățat altci- 
neva. Cel bogat ar fi avut cu ce să cumpere cartea, dar cel sărac 
nu ar fi putut să o aibă. Şi iarăşi, cel care ştia limba aceea care 
vorbea prin mijlocirea literelor putea cunoaşte cele cuprinse în 
text, dar scitul, barbarul, indianul, egipteanul şi toți cei care nu 
ştiau limba aceea ar fi plecat fără să afle ceva. Cu cerul nu este 
aşa, ci şi scitul şi barbarul şi indianul şi egipteanul şi orice om 
care merge pe pământ poate înțelege limba lui”!5%. Prin acest ex- 
traordinar de frumos şi convingător discurs, Sfântul loan Gură 
de Aur scoate în evidență câteva lucruri foarte importante pen- 
tru tema care ne interesează. Pledoaria pentru superioritatea 


15 Această părere este întâlnită frecvent în literatura patristică. Reproducem 
un scurt fragment din lucrarea Despre rugăciune a Sfântul Calist Patriarhul, 
foarte elocvent din acest punct de vedere (Filocalia VIII, p.275): „Dar, oare, nu 
şi în cele supuse simțurilor a vedea e mai presus de auzirea despre aceea? 
Căci ochii cum se zice şi se mărturiseşte de toți, sunt mai de încredere decât 
urechile. Deci, precum în cele supuse simțurilor, aşa şi în cele cunoscute cu 
mintea, a vedea sau a contempla ceva din cele ce se cunosc cu mintea, e cu 
mult mai mult decât a auzi despre aceea, fapt care li se întâmplă celor ce 
citesc... Sufletul nu mai are nevoie de mărturia din afară, odată ridicat prin 
har la vederea dumnezeirii Cuvântului. Fiindcă tot cel ce aude trebuie să vadă 
cele auzite. Dar cel ce vede nu are nevoie de cineva care să-l învețe despre 
ceea ce vede, dacă cel ce vede este dintre cei ce văd şi au ochi cu adevărat...” 
155 Către Antiohieni, 49, 106. 

cunoaşterii prin vedere față de cea prin auz este una care se 
poate verifica şi funcționează chiar şi în modelul nostru mintal 
actual. Oricine se încrede mai mult în ceea ce vede cu ochii lui 
decât în ceea ce aude. Acelaşi lucru funcționează şi pentru ra- 
portul dintre calea cunoaşterii prin vedere şi calea cunoaşterii 
prin intermediul cărților. Este impresionantă maniera în care 
Sfântul Ioan Gură de Aur demonstrează superioritatea limbaju- 
lui accesibil vederii directe a lucrului de cunoscut față de limba- 
jul accesibil prin lectură. Dacă ar fi să îndrăznim până la capăt, 
am avansa ipoteza de lucru - care ar trebui verificată mai insis- 
tent spre a vedea dacă ea se confirmă în viziunea Sfântului loan 
Gură de Aur - conform căreia marele exeget consideră superi- 
oară față de calea de comunicare prin Sfânta Scriptură nu nu- 
mai vorbirea directă a lui Dumnezeu către oameni, aşa cum spune 
cu claritate la începutul Omiliilor la Matei, ci chiar şi vorbirea 
lui Dumnezeu prin creație. Rămâne de văzut dacă atunci când 
vorbeşte despre cărți sau litere în fragmentul citat mai sus are în 
vedere şi textele sfinte sau se referă în general la textele sau 
cărțile comune. În cazul în care s-ar verifica această ipoteză, ea 
ar confirma odată în plus şi ar întări ideea potrivit căreia fun- 
damentul comunicării dintre Dumnezeu este experienţa directă, 
sau vederea. Pentru frumusețea argumentării, dar şi pentru bo- 
găţia discursului în sine, voi mai cita un ultim fragment din 
Omilia a IX-a Către Antiohieni: „Nu numai prin urechi, ci şi prin 
vedere se pătrunde în cugetul nostru. lar percepția (înţelegerea) 
celor văzute este unitară, şi nu diferită, aşa cum este în ci 

limbilor. Prin aceasta şi omul simplu şi înțeleptul văd în acelaşi 
fel cartea, şi săracul şi bogatul şi oriunde s-ar afla cineva, prin a 
privi cerul primeşte suficientă învăţătură din vedere (contem- 
plaţie - 470 zç Geaptac). De aceea şi proorocul, aducând laudă 
şi arătând că făptura vorbeşte cu glas şi barbarilor şi elinilor şi 
tuturor oamenilor simpli, astfel a spus: „Nu sunt vorbiri şi nici 
cuvinte care să nu audă glasurile lor. Şi ceea ce spune aceasta 
înseamnă că nu este neam, nici limbă care să nu poată înțelege 
limba aceasta, ci astfel este sunetul încât poate fi auzit de către 

toți oamenii. Şi nu numai al cerului, ci şi cel al zilei şi al 
nopții” 15. 

În fragmentul din Omilii la Matei folosit ca text de bază 
pentru lucrarea de față putem identifica cel puțin două căi de 
comunicare între Dumnezeu şi oameni la care face referire 
Sfântul loan Gură de Aur: a) comunicarea prin vorbire directă, 
faţă către față; (pentru a nu se înțelege vorbirea directă în ter- 
meni antropomorfi şi pentru a nuanța un pic lucrurile chiar şi 
cu prilejul enunțului lor, înainte de a le analiza pe larg, mai nu- 
mim această cale de vorbire comunicare prin intermediul co- 
muniunii, al împărtăşirii reciproce sau al experienţei directe) şi 
b) comunicarea prin intermediul cărților sau textelor scrise, al 
„scripturilor”. Desigur, în cel de-al doilea caz, Sfântul loan Gură 
de Aur are în vedere Sfânta Scriptură, cărțile vechitestamentare 
şi pe cele noutestamentare. Luând în seamă şi textul din lucra- 
rea către Antiohieni, trebuie să amintim şi o a treia cale, cea prin 
intermediul creației, sau „prin lucruri”. Aceasta este anterioară 
comunicării „prin scrieri”. 

2. Comunicarea prin vorbire directă este anterioară celei 
prin „scripturi”: „Dumnezeu n-a vorbit prin scrieri cu Noe, cu 
Avraam şi cu urmaşii lui, cu lov şi cu Moise, ci a vorbit cu ei 
faţă către față (ob id ypouud nov GielEyero AAA arbróç Ót bavo”). 
Pentru a ilustra această realitate, Sfântul loan Gură de Aur fo- 
loseşte deseori în scrierile sale imaginea expresivă a comunicării 
prin scrieri care este necesară numai atunci când cei doi parte- 
neri sunt la distanță. Iată un text din Comentariul la Geneză: 


15 Ad populum Antiochenum 49.106. 

157 În traducerea literală „Acesta prin Sine Însuşi”, adică fără nici un interme- 
diar. Expresia &AA' abtòç U Eorotou este frecvent folosită de Sf. loan Gură de 
Aur cu sensul intervenției directe a lui Dumnezeu fără nici un fel de inter- 
mediar. A se vedea “Opa xăxet Stă 100 Aeonbrov 1ò nâv vivbuevov roù evada 
ob Š otxëtou qtvóç, ob ôt àyyéhov kai àpyayyéhov, 444 ară ôt’ bavtoð Ever 
etăoczo @ ' AB, Bună rupi Tv &v6peonov mpuâv, od t Bodvoa bv vópov, xo 
3 8t ecrwtob Botan. In Genesim 546194 

Ob t &vyepdnaov, iov tav àn ooti Ob yàp Št &vepocov Ex) eoev abtoòç, 444” 
aură; ô’ aură, In epistulam ad Galatas commentarius 61.614 

"AAA b Ged oby obtoc, &AAdà ti; Abtòç ôt Eorutob kodet: Koù exáñeoe, (not, Ko 
proc b @ebç tv Aà Kai elnev abtô, ` Adei, no el; In Genesim 53.137.33 

„La început Dumnezeu a vorbit direct (prin Sine Însuşi) oame- 
nilor, atât cât a fost posibil oamenilor să audă. Astfel s-a apro- 
piat de Adam; astfel a pedepsit pe Cain; aşa a stat de vorbă cu 
Noe; aşa l-a scos pe Avraam din patria sa. Dar pentru că firea 
noastră s-a aplecat spre răutate şi ca într-un ținut strein înde- 
părtat s-a aşezat, pentru aceasta aşadar, întrucât se află în exil, 
Dumnezeu îi trimite scrisori, pentru ca prin intermediul aces- 
tora să înnoiască dragostea față de noi. Şi scrisorile acestea le-a 
trimis Dumnezeu, dar au fost aduse de Moise”158, 

3. Acest lucru nu s-a întâmplat numai în prima etapă, cea a 
Vechiului Testament, ci şi în perioada Noului Testament: „Şi vei 
vedea că acelaşi lucru s-a petrecut nu numai pe vremea sfinților 
din Vechiul Testament, ci şi pe vremea sfinților din Noul 
Testament. Dumnezeu n-a dat ceva scris apostolilor, ci în loc de 
scrieri le-a făgăduit că le va da harul Duhului, zicând: Acela vă 
va aduce aminte de toate.” Situaţia între cele două etape din is- 
toria dialogului dintre Dumnezeu şi oameni este identică, dar nu 
în întregime, ci numai în ceea ce priveşte preferința inițială a lui 
Dumnezeu pentru comunicarea prin vorbire directă. Sfântul loan 
Gură de Aur ne aminteşte că Mântuitorul nu a scris nimic, prin 
urmare nu a lăsat nimic scris Apostolilor. Se înțelege că şi Mân- 
tuitorul a preferat vorbirea directă, față către față, cu Apostolii, 
ca de altfel cu toți contemporanii săi dornici să-L audă. Ca şi în 
cazul Vechiului Testament, Mântuitorul prevede nevoia reme- 
morării celor spuse şi săvârşite de El, de aceea le făgăduieşte 
Apostolilor pe Duhul Sfânt, „care-i va învăţa pe ei toate”. Este 
foarte importantă această implicare a Duhului Sfânt în actul de 
comunicare dintre Dumnezeu şi oameni, aşa cum am văzut. 


158 [lopé pèv obv thv &pxhv Št Eorutob toig kvopónouç b @eóç pier (oç &vðpórog 
xo con Suvatóv. Oro poç bv Add ñA0ev- otrux, Eneriunoe t Kév ot 
ŠusXéx@n tô Nae: obtooç enekevósn tÔ ' Apad. ' Eneth 8Ë xpoç xorxtorv h $0otç 
hu &xÉxXuve, kat xaBdep elç bnepoptov mc paxpăv kavthy ëtéozmoe, Tvt- 
Kara Àotmbv, KoBănep Ev popă xoBeovâow &moënptto, Ypeipuparto RÉRE @omep 
Š tvog Emoto)ñç tv nahoidy mpëç hç àvaveobpevoç $À (ov. Kat tà pèv 
Ypáupata zana Erepyev b ee, Exópuoe 8 b Mwüoñs. 

(In Genesim PG 54.582.31) 

4. Comunicarea prin vorbire directă a fost posibilă numai 
în anumite condiții. Dumnezeu a vorbit față către față cu Noe, 
cu Avraam şi cu urmaşii lor „pentru că a găsit sufletul lor cu- 
rat”. În acest punct trebuie consemnat faptul că omul este parte 
activă şi nu pasivă în procesul de comunicare, din moment ce, 
în funcție de starea sa, Dumnezeu Îşi modifică modalitatea de 
comunicare. Atunci când aceste condiţii nu au mai fost îndepli- 
nite, a fost nevoie, într-adevăr, de o altă cale de comunicare. 
„Când însă poporul a căzut în păcate grele”, cu alte cuvinte, 
când oamenii nu au mai avut sufletul curat şi deci nu au mai 
avut capacitatea de a recepta direct vorbirea lui Dumnezeu prin 
Duhul, „atunci a fost nevoie de scrieri, de table, de însemnarea 
în scris a tuturor faptelor şi cuvintelor lui Dumnezeu”. Acest 
lucru este observat de Sfântul loan Gură de Aur nu numai în 
ceea ce priveşte perioada Vechiului Testament, ci şi cea a Nou- 
lui Testament: „Cu vremea însă, oamenii s-au abătut de la dru- 
mul cel drept; unii din pricina învățăturilor greşite, iar alții din 
pricina vieții şi a purtărilor lor; de aceea a fost nevoie să fie în- 
semnate iarăşi în scris faptele şi cuvintele lui Dumnezeu”. Prin 
urmare, în anumite condiții, Scripturile n-ar fi fost necesare. Nu 
ştiu dacă putem spune, mai mult chiar, şi anume, că în anumite 
condiţii Scripturile nu sunt necesare. Logica ne-ar permite să 
tragem o astfel de concluzie. Sfântul loan este foarte clar: Dacă 
oamenii „ar fi avut o viață curată (fiov raptzeodai xaBapoW”, 
„harul Duhului ar fi ținut locul Scripturilor în sufletele noas- 
tre”, adică „după cum Sfintele Scripturi sunt scrise cu cerneală, 
tot aşa ar fi trebuit ca şi inimile noastre să fi fost scrise cu Duhul 
Sfânt (oz zic rapõiaç zăc fyuerépoç did IIvetuorzoc Eyyeypáýðai". 
În fine, afirmația Sfântului loan Gură de Aur mi se pare fără 
echivoc: „Noi care eram datori să viețuim atât de curat, încât să 
nu mai fie nevoie de Sfintele Scripturi, ci în loc de hârtie să fi 
dat Duhului inimile noastre spre a scrie pe ele, am pierdut cin- 
stea aceasta şi am ajuns să avem nevoie de scrieri”. 

5. Scripturile constituie aşadar o „a doua cale” (zov 6evzepov 
donaodueda mos) sau un „al doilea leac” ( 7 Gevrtpo 
gapudw ), care au fost necesare întrucât prima cale a eşuat din 
pricina oamenilor. Faţă în față cu cele două căi, Sfântul loan 
Gură de Aur nu rezistă nevoii de a le compara: „Prima cale era 
negreşit mai bună” (70 np6repov duetwvov Ñi). În sprijinul acestei 
afirmații aduce mărturii care vin de la Dumnezeu Însuşi: „Şi ca 
să cunoşti că era mai bună această cale (zoÜzo 04 duetvov Ñ), 
ascultă ce spune Dumnezeu prin profetul Ieremia: Şi voi face cu 
voi legământ nou, dând legile Mele în mintea voastră şi le voi scrie pe 
inimi şi toți vor fi învățați de Dumnezeu (ler. 31, 31, 33)”. În 
continuare, tot pentru a sublinia superioritatea celei dintâi căi, 
trimite la Sfântul Apostol Pavel: „Pavel, de asemenea, arătând 
superioritatea acestei căi (tvõeixvýuevoç tiv brepox1W), spunea 
că a primit legea „nu pe table de piatră, ci pe tablele de carne 
ale inimii”. În ce constă superioritatea nu ne spune Sfântul loan, 
dar putem deduce acest lucru din argumentarea sa. Cel mai clar 
motiv este acela că, în timp ce comunicarea prin mijlocirea 
„scripturilor” presupune un intermediar, comunicarea cea din- 
tâi este una care exclude orice mijlocire, orice intermediar între 
Dumnezeu şi om. Invocarea citatelor de la Profetul leremia şi 
de la Apostolul Pavel scoate în evidență exact această diferență. 
Contrastul dintre „tablele de piatră” prin intermediul cărora 
Dumnezeu a comunicat iudeilor voia Sa şi „tablele de carne ale 
inimii” ne trimite fără dubiu la o comunicare nemijlocită în cel 
de-al doilea caz. Făgăduinţa lui Dumnezeu, anunțată de Profe- 
tul Ieremia, de a da legile direct în mintea omului şi de a le scrie 
direct în inimile lor, este confirmată de Apostolul Pavel, care 
mărturiseşte că a primit legea nu pe table de piatră, ci pe tablele 
de carne ale inimii. Este vorba aşadar de o comunicare directă 
şi, mai mult decât atât, nu una exterioară, ci una interioară. Este 
o întâlnire foarte specială, în care omul beneficiază de lucrarea 
directă a lui Dumnezeu asupra minții şi asupra inimii sale. 


15 Sf. Ioan invocă un vechi proverb grecesc, care în traducere literală ar în- 
semna „să luăm al doilea vapor”, folosit pentru a arăta o a doua încercare de a 
face ceva după ce o primă încercare a eşuat. 

6. Consecvent cu credința că întreaga iconomie dumneze- 
iască vine ca ajutor în întâmpinarea omului şi a stării lui de 
cădere, ca un pogorământ continuu a lui Dumnezeu, Sfântul 
loan înțelege şi Scriptura ca pe un ajutor în plus oferit de 
Dumnezeu oamenilor. Nevoia de ajutorul Scripturilor este de- 
terminată de faptul că oamenii au pierdut harul lui Dumnezeu 
printr-o viață necurată. „Când întregul popor a căzut în păcate 
grele atunci a fost nevoie de scrieri, de table, de însemnarea în 
scris a tuturor faptelor şi cuvintelor lui Dumnezeu”. Prin urma- 
re, Sfintele Scripturi nu trebuie înțelese ca ceva absolut în sine, 
din moment ce sunt necesare numai într-o anumită stare a omu- 
lui. Ideea aceasta o găsim dezvoltată de Sfântul loan Gură de 
Aur şi în alte texte ale sale, în care insistă asupra faptului că au 
mai multă nevoie de Scripturi cei care sunt mai expuşi căderii şi 
ispitelor decât monahii, de exemplu, care datorită retragerii lor, 
suportă mai puține atacuri din afară. Reproducem un fragment 
dintr-un astfel de text: „Ce spui, omule? Nu este treaba ta să dai 
atenţie Scripturilor, deoarece eşti prins de o mulțime de griji? 
Mai curând treaba ta este aceasta decât a acelora. Căci nu aceia 
au nevoie de ajutorul dumnezeieştilor Scripturi, precum au cei 
care se învârt în mijlocul multor lucruri. Căci monahii sunt de- 
parte de zgomotele pieței şi ale celor din piaţă şi viețuind în chi- 
liile din pustiu, nu au nimic comun cu nimeni, ci filosofând cu 
voie în pacea acelei linişti, ca într-un liman aflându-se, se bucu- 
ră de multă siguranță. Noi însă, cei care ca în mijlocul mării 
suntem tulburați şi suntem supuşi la nenumărate păcate, conti- 
nuu şi fără întrerupere avem nevoie de mângâierea Scripturi- 
lor”1% În acelaşi context, Sfântul loan Gură de Aur reia ideea 
exprimată la începutul Omiliilor la Matei, conform căreia Sfin- 
tele Scripturi au un rol de medicament pentru oamenii supuşi 
căderii şi păcatelor: „Şi multe asemenea acestora sunt cele care 
asediază sufletul nostru, şi de aceea avem nevoie de medicamen- 
tele dumnezeieşti, pentru a vindeca rănile existente şi pentru a 
ne feri ca să mai suferim altele în viitor, stingând şi respingând 


160 De Lazaro 48.992.27. 

mai înainte săgețile diavolului prin citirea continuă a dumneze- 
ieştilor Scripturi. Căci nu se poate cineva mântui fără a se 
bucura de lectura duhovnicească, ci ne putem mântui dacă ne 
bucurăm de această continuă terapie. Dacă în fiecare zi suntem 
răniţi, iar de terapie nu beneficiem, care să fie speranța izbăvi- 
rii?”16 Soluţiile vin de la Dumnezeu, ca expresie a iubirii Sale 
față de oameni şi ca pogorământ determinat de căderea şi ne- 
putințele oamenilor. 

7. De asemenea, trebuie consemnat faptul că, raportându-se 
la dialogul dintre Dumnezeu şi oameni, Sfântul loan Gură de 
Aur îl percepe ca unitar, fără întrerupere, deşi face distincție 
între cele două mari etape, cea a Vechiului Testament şi cea a 
Noului Testament. Distincția nu înseamnă însă, aşa cum vom 
vedea, separație sau întrerupere. Simt nevoia să atrag din nou 
atenţia asupra împărțirilor care se fac de obicei în manualele de 
teologie sistematică mai vechi şi care ridică granițe înalte între 
cele două Testamente şi între modurile specifice fiecăruia în 
care se desfăşoară comunicarea dintre Dumnezeu şi om. Per- 
cepția unitară a discursului biblic vechitestamentar şi noutesta- 
mentar se datorează întâi de toate faptului că Sfântul loan Gură 
de Aur nu disociază Scriptura de istorie, considerând Sfintele 
Scripturi nu ca pe o realitate ultimă şi autonomă, ci ca pe o 
consemnare în condiții speciale a istoriei biblice. Prin urmare, 
suportul percepției unitare a Sfintei Scripturi este istoria biblică 
însăşi, care este o istorie unitară, fiind vorba de derularea în 
cadrul istoriei a dialogului dintre Dumnezeu şi poporul lui 
Dumnezeu. Există desigur diferențe între cele două etape din 
istoria biblică, pe care Sfântul loan Gură de Aur le semnalează, 
chiar vorbind despre modul de comunicare dintre Dumnezeu şi 
poporul Său. Dacă în Vechiul Testament Dumnezeu foloseşte 
semne exterioare, fizice, care însoțesc darea Legii, în Noul Tes- 
tament nu se mai întâmplă acest lucru. Explicația pe care ne-o 
oferă Sfântul loan Gură de Aur este următoarea: „Într-adevăr, 
iudeii de pe timpul lui Moise, pentru că erau mai puțin price- 


161 De Lazaro PG 48.993.11. 

puti şi greu de stăpânit, aveau nevoie de închipuiri trupeşti, 
cum au fost de pildă: pustia, muntele, fumul, sunetul de trâm- 
bitá şi altele asemenea acestora. Apostolii însă, pentru că erau 
mai pătrunzători cu mintea şi ascultători, pentru că depăşiseră 
cele trupeşti, nu aveau nevoie de nici una din acestea. Dacă s-a 
făcut zgomot şi peste ei, apoi zgomotul acesta nu s-a făcut pen- 
tru apostoli, ci pentru iudeii care erau în preajma casei; tot 
pentru ei s-au arătat şi limbile de foc.” 

8. În versiunea românească a textului pe care-l comentăm 
aici există un adaos pe care traducătorul a simțit nevoia să-l facă 
pentru o mai bună înțelegere a textului original. Textul original 
spune: „Dar pentru că am îndepărtat harul acela, haide să por- 
nim pe o cale nouă”. Traducătorul simte nevoia să adauge: „ca 
să-l dobândim iarăşi”. Adaosul este îndreptățit de context. De 
altfel, puțin mai jos, Sfântul loan Gură de Aur afirmă el însuşi 
acelaşi lucru, când spune: „Gândeşte-te acum ce mare vină 
avem că nu voim să dobândim harul Duhului nici după ce am 
primit ajutorul Sfintelor Scripturi”. Acest adaos scoate în evi- 
dență un aspect foarte important, care este susținut şi de con- 
ținutul general al textului. El arată faptul că Scripturile nu sunt 
un scop în sine, ci un mijloc, prin intermediul căruia oamenii 
pot redobândi ceea ce au pierdut din pricina viețuirii lor nepo- 
trivite, adică harul lui Dumnezeu. Efortul exegetic pe care-l face 
Sfântul loan Gură de Aur şi la care-i invită pe ascultătorii săi 
are aşadar ca finalitate redobândirea harului lui Dumnezeu. 
Aceasta se traduce, desigur, prin refacerea legăturii nemijlocite 
cu Dumnezeu, stare care reprezintă firescul vieții umane. În 
acest context, se cuvine să mai semnalăm diferența dintre aceas- 
tă finalitate a exegezei biblice, pe care o întâlnim şi la ceilalți 
Sfinţi Părinți ai Bisericii, şi exegeza biblică mai recentă, care îşi 
propune ca scop final, în mod explicit sau mai puțin explicit, 
satisfacerea dorinței de cunoaştere a auditoriului şi a lectorilor 
sau aspirația spre ştiinţă a cercetătorului şi a exegetului. De- 
parte de a fi un aspect minor, ignorarea scopului final şi înlo- 
Cuirea acestuia cu unul intermediar, în orice demers, viciază 
rezultatul acestuia. Din comentariul Sfântului loan Gură de Aur 

aflăm că Sfintele Scripturi au fost scrise nu pentru a potoli setea 
de ştiinţă sau curiozitatea omenească, ci pentru a mijloci recu- 
perarea relației directe şi nemijlocite cu Dumnezeu, prin reface- 
rea sensibilităţii şi a capacității omului de a primi harul lui 
Dumnezeu înlăuntrul său. Spiritualitatea populară reține acest 
scop final al textelor biblice, atunci când se raportează la acestea 
ca la o cale prin care cititorul intră într-o relație mijlocită cu 
Dumnezeu Însuşi. Credincioşii ortodocşi citesc Sfânta Scriptură 
nu în primul rând pentru a afla răspunsuri la eventuale între- 
bări sau nedumeriri, ci pentru a se împărtăşi de cuvintele dum- 
nezeieşti ale Scripturi. Este ceva foarte asemănător cu citirea 
repetată a unei scrisori de la o persoană foarte dragă. Dacă 
prima lectură presupune şi curiozitatea de a afla ce-ţi scrie 
persoana dragă, lecturile următoare sunt determinate numai 
din dorința de a fi împreună cu persoana respectivă prin 
mijlocirea vorbelor sau scrisului ei. Sfântul loan Gură de Aur 
este cel care numeşte Scriptura „o corespondență uriaşă” între 
Dumnezeu şi oameni. Duhovnicii zilelor noastre vorbesc despre 
citirea sau ascultarea Scripturii ca despre o posibilitate reală de 
a te împărtăşi de Dumnezeu. Există, spun ei, în continuarea 
tradiţiei filocalice a Bisericii, mai multe feluri de a te împărtăşi 
de Dumnezeu, între care şi aceea a ascultării sau citirii Sfintei 
Scripturi.12 În felul acesta Scripturile devin cale de întâlnire şi 
comuniune cu Dumnezeu şi nu rămân o simplă sursă de 
informare, lucru care le-ar transforma într-un scop în sine. 
Există riscul foarte mare de a răstălmăci Scripturile dacă nu 
ţinem seama că rostul acestora a fost şi este acela de a ajuta pe 
om să redobândească relaţia firească şi dătătoare de viață 
adevărată cu Dumnezeu. Prin urmare, în lectura Scripturilor şi 
în încercarea de a le înțelege şi explica, predominantă trebuie să 
fie urmărirea relației cu Dumnezeu, ca sursă a adevăratei 
existente şi împliniri a omului. Reamintim în acest context, 


162 Este vorba de o anume ontologie a cuvântului în general şi a cuvântului 
biblic în special, care înţelege cuvântul ca lucrare sau energie a persoanei. 
cazul Cuvântului lui Dumnezeu, vorbim despre Cuvânt ca energie dumneze- 
iască necreată, ce poartă în sine dumnezeirea. 

mărturia pe care o dă Sfântul loan Evanghelistul despre scopul 
scrierii Evangheliei sale, mărturie relevantă pentru cele spuse 
mai sus: lar acestea s-au scris, ca să credeți că lisus este Hristosul, 
Fiul lui Dumnezeu, şi, crezând, să aveți viață în numele Lui (20, 31). 
Scopul final al scrierii nu este simpla informare, ci informarea 
care determină credința, pentru ca aceasta să-l aşeze pe om într-o 
relație consistentă şi dătătoare de viață cu Dumnezeu Însuşi.16 
9. În acest punct, este momentul să luăm în discuţie pre- 
zenta şi lucrarea Duhului Sfânt în actul comunicării dintre 
Dumnezeu şi om. Din fragmentul analizat reiese că lucrarea 
Duhului este una esenţială, atât în situația căii celei dintâi cât şi 
în cazul celei de a doua. Vorbirea directă a lui Dumnezeu cu 
oamenii (Noe, Avraam, Moise etc.) presupune o comunicare mai 
complexă decât ne imaginăm noi a fi dialogul dintre oameni. 
Această vorbire implică ceea ce am numi în termeni accesibili 
înțelegerii noastre o comuniune, realizată prin aceea că Duhul 
lui Dumnezeu sălăşluieşte în inimile curate ale oamenilor, rea- 
lizând cunoaşterea prin experierea directă, nemijlocită a celui- 
lalt. Atunci când spune că „ar fi trebuit să nu avem nevoie de 
ajutorul Sfintelor Scripturi!%”, Sfântul loan are în vedere comu- 
nicarea oarecum exterioară, prin intermediul unui vehicul, unui 
mijloc anume, care în cazul de faţă sunt Scripturile. Prin aceasta 
scoate în evidență cealaltă cale care este a comunicării directe, 
nemijlocite, prin împărtăşirea de Duhul lui Dumnezeu. Dacă 


18 „loan rezumă într-un fel scrierea sa, arătând ascultătorilor scopul propo- 
Văduirii evanghelice. S-au scris acestea — zice el — ca să credeți, şi, crezând, să 
aveţi viață veşnică” (Sf. Chiril al Alexandriei, Comentariu la Evanghelia Sfântului 
Ioan, p.1172) 

s Traducătorul foloseşte în versiunea românească traducerea prin „Sfintele 
Scripturi”, deşi originalul foloseşte cuvântul generic tôv ypauudzzv, ceea ce 
s-ar traduce prin „litere” sau „scrieri”. Preferința traducătorului român pentru 
această traducere este justificată de faptul că, într-adevăr, Sfântul loan Gură 
de Aur are în vedere „scripturile” sfinte deşi nu foloseşte termenul ca atare. 
La fel şi în continuare, puțin mai jos, când traducătorul român foloseşte iarăşi 
traducerea prin „Sfintele Scripturi” deşi originalul se referă în general la 
„cărți” (fIfito. În traducere exactă ar trebui să citim: „Ar fi trebuit să nu 
avem nevoie de ajutorul scrierilor (sau al literelor), ci să avem o viață atât de 
curată încât harul Duhului să fi ținut locul cărților în sufletele noastre...” 

viața oamenilor ar fi fost curată, atunci „harul Duhului ar fi 
ținut locul Scripturilor în sufletele noastre”, adică „după cum 
Scripturile sunt scrise cu cerneală, tot aşa ar fi trebuit ca şi ini- 
mile noastre să fi fost scrise cu Duhul cel Sfânt”. Cauza pentru 
care Dumnezeu recurge la această „a doua cale” sau la „al doi- 
lea leac” este îndepărtarea harului Duhului din sufletele oame- 
nilor datorată vieții nepotrivite sau nu atât de curate cât ar fi 
trebuit. Tot comunicarea prin intermediul Duhului Sfânt este 
anunțată şi de Mântuitorul Hristos, Care „n-a dat nimic în scris 
apostolilor, ci în loc de scrieri le-a făgăduit că le va da harul 
Duhului, zicând: Acela vă va învăța pe voi toate. Sfântul loan Gură 
de Aur îşi exprimă regretul şi în acelaşi timp semnalează res- 
ponsabilitatea oamenilor pentru faptul că au pierdut cinstea de 
a fi oferit inimile lor Duhului Sfânt „spre a scrie pe ele”, precum 
şi pentru faptul că „n-am atras asupra inimilor noastre harul 
Duhului”. Sfântul loan Gură de Aur scoate în evidenţă rolul 
Duhului Sfânt în comunicarea dintre Dumnezeu şi oameni în 
mod deosebit, referindu-se la perioada noutestamentară şi la 
Sfinţii Apostoli. Izvorul prin excelenţă al cunoaşterii lui Dumnezeu, 
al tuturor învățăturilor este pentru Sfinții Apostoli Duhul Sfânt, 
pe care aceştia l-au primit în inimile lor. Comparând felul în 
care s-a dat Legea Veche cu felul în care s-a dat Legea cea Nouă, 
Sfântul loan Gură de Aur Spune: „În Legea Veche, Dumnezeu 
S-a pogorât după ce Moise s-a suit în munte; în Noul Testament 
însă, Duhul Sfânt Se pogoară după ce firea noastră s-a urcat la 
cer...155 Dacă Duhul ar fi fost mai mic acum, faptele Duhului 
n-ar fi fost mai mari şi mai minunate... Plăcile pe care au fost 
scrise acum cuvintele Duhului au fost cu mult mai bune... 
Apostolii nu se coborau din munte purtând, ca Moise, în mâini 
table de piatră, ci purtând în sufletul lor Duhul cel Sfânt; erau o 
vistierie şi un izvor de învățături, de harisme şi de toate bună- 
tățile; prin harul Duhului erau, pretutindeni pe unde mergeau, 
cărți şi legi însuflețite... Prin limba lor vorbea Dumnezeu cu toți 


165 Este vorba, desigur, de firea omenească asumată prin întrupare de Fiul lui 
Dumnezeu, care, prin înălțarea Sa la cer, după Înviere, înalță la cer şi firea Sa 
omenească. 

cei care se apropiau de ei”.1% Această vorbire a lui Du 
prin intermediul Apostolilor cu ceilalți oameni este iti 
tă Duhului Sfânt, care se afla în Apostoli. Aşa cum am constatat 
şi în micul tratat de ermineutică biblică din Epistola 1 Corinteni, 
cheia comunicării între Dumnezeu şi oameni este Duhul lui 
Dumnezeu. Lucrul acesta este scos în evidenţă şi de Sfântul loan 
Gură de Aur nu numai în fragmentul de care ne ocupăm aici, ci 
pe parcursul întregului comentariu la Evanghelia după Matei. 
10. Lucrarea Duhului este una esenţială şi în ceea ce pri- 
veşte Scripturile. În finalul prologului Omiliilor la Matei şi 
înainte de a purcede la comentariul propriu-zis al Evangheliei, 
Sfântul loan Gură de Aur face menţiunea că Sfântul Evanghelist 
Matei a scris Evanghelia sa plin fiind de Duhul Sfânt: „Plin de 
Duhul Sfânt a scris şi Matei Evanghelia sa. A scris-o Matei va- 
meşul. Nu mi-e ruşine să-l numesc după profesiunea sa nici pe 
el, nici pe ceilalți apostoli şi evanghelişti. Tocmai aceasta arată 
şi harul Duhului şi virtutea lor”. Asupra acestui aspect esenţial 
Sfântul loan revine în repetate rânduri, amintind auditoriului 
său că cele spuse de Sfântul Matei în Evanghelia sa sunt lucruri 
văzute cu ochii Duhului. Iată una dintre aceste referiri: „Acest 
vameş călăuzit de ochii Duhului făgăduieşte să-ți arate totul; 
unde stă Împăratul, care sunt ostaşii care sunt lângă EI, unde 
stau îngerii, unde stau arhanghelii, care este locul hotărât pen- 
tru noii cetățeni şi care este drumul care duce acolo; ce loc au 
primit primii cetățeni, cei de după ei şi cei de mai tárziu...”167 
Rolul Duhului este la fel de important şi pentru înțelegerea ce- 
lor spuse în Sfânta Evanghelie. Sfântul loan Gură de Aur atrage 
atenția ascultătorilor săi că, dacă se vor strădui şi îşi vor pregăti 
cum se cuvine sufletele, vor beneficia ei înşişi de luminarea Du- 
hului: Dacă astfel ne vom rândui sufletele noastre, însuşi harul 
ES E i 
` Situaţia aceasta de revărsare a harului Duhului i i şi 
rea Si Seci dur acei care se lucrează prin pak rapi ss. 
tiu nera i şi e reia Bisericii este reflectată de cartea Faptele 
ENRE "es TNA $ dela pisi şi Evanghelia Duhului. Sfântul loan 
astă carte noutestamentară atunci când se 


referă la lucrarea Duhului prin Aj i 
17 Omilii la Matei, p.26. F postoli. 

Duhului ne va călăuzi pas cu pas, vom ajunge la tronul împă- 
rătesc şi vom dobândi toate bunătățile, cu harul şi cu iubirea de 
oameni a Domnului nostru lisus Hristos. Căruia slava şi pute- 
rea împreună cu Tatăl şi cu Sfântul Duh, acum şi pururi şi în 
vecii vecilor”168. 

11. Dacă pentru păstrarea Duhului lui Dumnezeu era ne- 
voie de viaţă curată, nu înseamnă că pentru înțelegerea Scriptu- 
rilor omul poate să se afle în orice stare. Dumnezeieştile Scrip- 
turi sunt percepute de Sfântul loan Gură de Aur ca scrisori ale 
Împăratului ceresc. În consecință, cititorul sau ascultătorul tre- 
buie să se pregătească aşa cum se cuvine pentru a le asculta sau 
citi. La începutul Omiliei a Il-a la Matei, înainte de a păşi „în 
sfintele pridvoare ale Evangheliei”, Sfântul loan Gură de Aur 
cere ascultătorilor săi să „asculte în adâncă tăcere şi cu tainică 
linişte”, invocând ca argument pregătirea iudeilor pentru pri- 
mirea legii: Când iudeii au trebuit să se apropie de muntele în 
flăcări de foc, de ceaţă, de întuneric şi de furtună, dar, mai bine 
spus, când nici nu li s-a îngăduit să se apropie de munte, ci să 
audă şi să vadă muntele şi pe toate celelalte de departe, au pri- 
mit poruncă să se abțină de la femei cu trei zile înainte şi să-şi 
spele hainele, şi toți erau cuprinși de spaimă şi de cutremur; şi 
Moise împreună cu iudeii. Apoi cu mult mai mult noi, care 
avem să auzim cuvinte atât de înalte, noi care nu stăm ca iudeii 
departe de un munte ce fumegă, ci avem să intrăm chiar în cer, 
cu mult mai mult noi trebuie să arătăm mai mare filosofie, nu 
spălându-ne hainele, ci curățindu-ne îmbrăcămintea sufletului 
şi depărtându-ne de orice amestec lumesc”1®. Prin urmare, înțe- 
legerea Scripturilor depinde, în egală măsură, de pregătirea sau 
de „experienţa” cititorului, după expresia Sfântului loan Gură 
de Aur. „Şi precum copiii care văd cărțile nu cunosc puterea 
literelor, ... la fel şi bărbatul fără experiență nu se lasă convins 
de acestea. ... Cel ce are experiență descoperă însă puterea 
multă care se ascunde în scrieri şi vieți întregi şi istorii. Cel care 
nu are experienţă, primind o scrisoare, crede că nu este altceva 


168 Ibidem. 
169 Omilii la Matei, p.27. 

decât hârtie şi cerneală. Cel cu experiență însă aude şi vocea şi 
stă de vorbă cu cel absent... La fel se întâmplă şi cu tainele. Cai 
necredincioşi, deşi aud, nu vor să audă. lar credincioşii, având 
experienţa cea prin Duhul, văd puterea cea ascunsă în lucrari”, 

Iubirea, cale a erminiei 


Sfântul Maxim Mărturisitorul, 
Răspunsuri către Talasie 


Introducere — Argumente 


Preocuparea unui biblist cu un Sfânt Părinte cum este 
Sfântul Maxim Mărturisitorul, care nu este socotit între exegeții 
Sfintei Scripturi prin excelență, are ca scop, între altele, să atra- 
gă atenția asupra unei „nedreptăţi” făcute de cercetarea biblică 
timp de secole întregi, propunând o evaluare a operei acestuia 
din perspectiva exegezei şi a ermineuticii biblice. Este vorba de 
utilizarea unilaterală de către exegeza biblică modernă a seriito- 
rilor şi părinţilor bisericeşti care ne-au lăsat moştenire lucrări 
exegetice propriu-zise, adică omilii sau comentarii la cărțile 
biblice vechi- sau noutestamentare şi ignorarea celorlalți. De 


17 Citez la întâmplare o relativ recentă introducere în exegeza patristică, în ca- 
re ec, face de! la început mențiunea: „Dans cette introduction, le lecteur e 
trouvera rien sur Grégoire de Nazianze, Basil, Cyrille de Jérusalem, Maxim Pi 
Confesseur, Jean Damascene” (Bertrand de Margerie, Introduction a l'histoire 
Texegese. Les Peres grecs et orientaux, Editions du Cerf, Paris, 1980, p.9). Manua- 
lele noastre de Studiul Noului Testament se limitează obsedant la sped 
tanții de seamă ai şcolilor exegetice din Antiohia şi din Alexandria (Vezi Pr. 
Prof. lon Constantinescu, Studiul Noului Testament, Manual pentru E 
Bucureşti, 1981, p.430-440). Relevant în acest sens poate fi şi faptul că, din 2 
de referate prezentate la un simpozion internaţional închinat Sfântului Maxim 

fapt, teologia academică, în ansamblul ei, o dată cu împărțirea 
pe secții — cunoscutele secții: biblică, istorică, sistematică şi prac- 
tică — a determinat şi împărțirea, mai mult sau mai puțin arbi- 
trară, a izvoarelor. Astfel, secţia biblică şi-a reținut părinții şi 
scriitorii bisericeşti de la care ni s-au păstrat comentarii biblice, 
secția istorică pe cei care ne-au lăsat tratate sau alt gen de scrieri 
istorice, secția sistematică i-a revendicat aproape în exclusivi- 
tate pe cei care au dezvoltat o teologie sistematică, după cum 
secția practică, mai ales liturgica, s-a oprit la cei care au fost pre- 
ocupați în special de spaţiul eclesial, de tezaurul liturgic literar 
şi artistic în general. Această împărțire se dovedeşte nu numai 
nedreaptă, ci şi dăunătoare pentru cercetarea teologică. Nedreap- 
tă pentru că o demarcație riguroasă între preocupările unora 
sau ale altora dintre clasicii teologiei creştine nu corespunde 
realității, este una dictată de rațiuni didactice, prin urmare mai 
mult sau mai puțin artificială!2. Vom întâlni lucrări sau discur- 
suri sistematice, istorice sau liturgice la scriitori şi părinți pe 
care i-am limitat la sfera exegezei biblice, după cum vom găsi 
preocupări exegetice sau ermineutice la ceilalți. Să amintim şi 
faptul, de altfel unanim recunoscut, că teologia patristică, cu 
deosebire imnografia liturgică, ca şi întreaga literatură liturgică 
şi artă creştină, se dezvoltă într-o legătură strânsă şi într-o conti- 
nuitate firească cu istoria biblică, aşa cum este ea consemnată în 
textele biblice. 

În discuţie mai trebuie adusă încă o categorie de autori, 
care sunt ignorați în bună parte de toate cele patru secţii. Este 
vorba de părinții niptici sau filocalici, a căror operă are o mare 
importanță pentru teologia Bisericii şi mai cu seamă pentru 


Mărturisitorul, nici unul nu ia în discuţie contribuția acestuia la exegeza sau la 
ermineutica biblică (Vezi: Maximus Confessor. Actes du Symposium sur Maxim le 
Confesseur, Freibourg, 2-5 septembre 1980. Edite par Felix Heinyer et Christoph 
Schönborn, Editions Universitaires Freibourg, 1982, 440p.) 

17 lată observația Părintelui Dumitru Stăniloae referitoare la Sfântul Chiril al 
Alexandriei: „Deşi scrierile Sfântului Chiril sunt nu numai dogmatice, ci şi 
exegetice, cele din urmă au un caracter profund dogmatic, iar cele dogmatice 
Sunt întemeiate pe bogate texte biblice” (Sf. Chiril al Alexandriei, Comentariu 
la Evanghelia Sfântului loan, Bucureşti, 2000, p.7). 

spiritualitatea răsăriteană, dar care nu au intrat încă suficient de 
mult în atenţia teologiei academice. Putem identifica mai multe 
motive care au ținut departe de teologia academică această cate- 
gorie de autori bisericeşti. Între acestea poate cel mai important 
este chiar caracterul unei teologii complete, nespecializate pe 
secţii, uşor de recunoscut în literatura filocalică, care a produs 
dificultăţi diferitelor secții în a-i revendica exclusiv pe unii din- 
tre aceştia pentru domeniul specific. În al doilea rând, separația 
promovată de teologia academică între teologie şi spiritualitate, 
între teologie şi viaţă a contribuit, de asemenea, la cultivarea şi 
menţinerea rezervei teologiei academice față de izvoarele pe 
care le constituie literatura filocalică. În fine, trebuie menționat 
şi faptul că teologia de şcoală a fost împrumutată de Răsăritul 
ortodox în perioada înființării facultăților de teologie din spa- 
iul tradiției creştine occidentale, mai puţin preocupată de spiri- 
tualitatea filocalică. Revirimentul spiritualității filocalice semna- 
lat în secolul XX a determinat şi interesul pentru părinții niptici 
şi a pus problema evaluării lor în folosul teologiei academice. 

Sfântul Maxim Mărturisitorul face parte în egală măsură 
din categoria părinților sistematici ca şi din cea a părinților 
niptici, dacă mai continuăm să facem această distincție. Dar, aşa 
cum vom constata, el este şi un exeget veritabil al textelor bib- 
lice, pe lângă faptul, nu de puțină importanță, că îşi întemeiază 
teologia pe istoria şi pe discursul biblic. În plus, Sfântul Maxim 
Mărturisitorul ne oferă un cadru ermineutic foarte elaborat şi 
diferit în bună parte de ermineutica biblică întâlnită astăzi, 
chiar şi în manualele ortodoxe de Ermineutică, dar în duhul 
spiritualității şi teologiei patristice, cu deosebire al celei filoca- 
lice. Acesta este un motiv pentru care am socotit necesar să 
aduc la suprafaţă, pe cât îmi va fi cu putinţă, contribuţia sa în 
câmpul ermineuticii biblice. 

Istoria exegezei biblice cunoaşte o primă etapă în care două 
şcoli principale, cea istorică din Antiohia şi cea alegorică din 
Alexandria, şi-au disputat nu numai întâietatea, ci chiar exclu- 
sivitatea pe tărâmul exegezei biblice. După cum este bine cu- 
noscut, biruitoare din această dispută a ieşit şcoala antiohiană, 

dominată de personalitatea exegetică inegalabilă a Sfântului 
Ioan Gură de Aur. Această şcoală avea să impună regulile sale 
în exegeza biblică, ermineutica sa proprie, definită de principii 
care, dacă nu exclud, marginalizează principiile ermineutice ale 
şcolii alexandrine. Direcţia şcolii biblice alexandrine nu a dispă- 
rut, aşa cum ne lasă să credem cercetarea istoriei exegezei bib- 
lice, ci s-a salvat sau a fost continuată, sub o formă sau alta, de 
scriitori sau părinți bisericeşti care, fără să ne lase comentarii 
biblice complete, ne-au lăsat lucrări teologice care operează cu 
metoda exegetică ce ar putea fi încadrată pe linia ermineuticii 
şcolii alexandrine. A existat totdeauna un filon destul de puter- 
nic, cu deosebire în rândul părinților bisericeşti pe care de obi- 
cei îi clasificăm drept sistematici sau al celor filocalici — mai 
curând în rândul celor din urmă, aceştia având la baza exegezei 
lor principiile ermineutice ale şcolii alexandrine. Unul dintre 
aceştia este, fără îndoială, Sfântul Maxim Mărturisitorul. Meto- 
da exegetică a acestuia este evident diferită de metoda istorică 
promovată de şcoala antiohiană. Acesta este un motiv în plus 
ea si socotim necesară încercarea de a descifra premisele 
rincipiile ermineutice într- i i 
pene Rie ein Soa Ba din lucrările fundamentale 
Un al treilea motiv care m-a îndemnat să-mi îndre] i 
asupra Sfântului Maxim Mărturisitorul din il ee 
rii biblice este acela că Sfântul Maxim este autorul unei lucrări 
de exegeză propriu-zisă, Răspunsuri către Talasie, la care, de alt- 
fel, vom limita cercetarea. Sfântul Maxim face aici exegeza unor 
texte biblice dificile, din Vechiul şi Noul Testament, la cererea 
egumenului Talasie. Această operă este în acelaşi timp o lucrare 
fundamentală de ermineutică biblică. 


Izvoare 


Studiul nostru se va opri ii 
Studiu pri aşadar asupra lucrării Sfântului 
Maxim intitulată Despre diferite locuri grele din Sfânta Scriptură, 

cunoscută cu titlul mai scurt Răspunsuri către Talasie!9. Ne-am 
limitat la această lucrare din rațiuni de ordin practic, dar şi pen- 
tru faptul că, dincolo de răspunsurile propriu-zise la întrebări, 
Sfântul Maxim dezvoltă aici o întreagă ermineutică biblică, fie 
la începutul răspunsurilor fie pe parcursul acestora, dorind să le 
explice destinatarilor anumite atitudini ale sale în fața textelor 
biblice. Faţă în față cu cuvântul dumnezeiesc al Scripturii, Sf. 
Maxim are anumite reacţii şi atitudini pe care le justifică expli- 
când ce înseamnă pentru el cuvântul Scripturii, cum se poate 
apropia mintea omenească de acesta cu şansa de a-l înțelege şi 
de a-l explica şi altora. Sunt câteva fragmente consistente care 
se pot constitui ele însele într-un veritabil manual de ermine- 
utică biblică!74, fără să mai socotim consideraţiile ermineutice 
presărate de la un capăt la altul al lucrării. Am convingerea că 
lucrarea Răspunsuri către Talasie, reprezentativă pentru teologia 
acestui mare Părinte al Bisericii, ne oferă suficiente elemente 
pentru schițarea unei ermineutici maximiene. Este vorba, de alt- 
fel, despre una dintre lucrările cele mai importante ale Sfântului 
Maxim. Deşi este alcătuită din exegeza unor texte biblice (65 la 
număr) cu un grad sporit de dificultate, lucrarea nu se limitează 
la aceasta, ci oferă autorului prilejul unui discurs teologic com- 
plet, unitar, neîmpărțit pe „secţii”, de o densitate şi de o bogăţie 
poate neegalate. Despre această lucrare, Părintele Dumitru Stăni- 
loae scria în introducerea la ediția românească: „Cerem iertare 


173 Vom folosi ediţia textului original al lucrării din J.P. Migne, Patrologia Graeca, 
vol.90, col.243-786 Maziuou zameavod povazod npòç Geidooov dowurărov npeapirepov 
kai nyovuevov mepi duapdpuv dropðv rii; Geíaç Ipaii. În Filocalia greacă este 
cuprinsă cea mai mare parte a lucrării (422 de capete din 500 intitulate Diferite 
capete teologice, economice şi despre virtute şi păcat) Vezi Oiloxaiia tóv vnrrixðv 
matépaov, Topos 8eÚzepoç , ` Ev' Aim, 1984. Pentru textul românesc folosim tradu- 
cerea datorată Părintelui Dumitru Stăniloae, apărută în Filocalia, vol.3, a doua 
ediţie, Bucureşti, Editura Harisma, 1994. 

14 Vezi începutul lucrării, PG 90 (J.P. Migne, Patrologia Graeca, vol.90, Ediţia 
KENTPAN IIATEPIKON MEAETON, A@HNAI, 1989) col.244-253; FR 3 (Filocalia 
Românească, Bucureşti, Editura Harisma, 1994, vol.3), p.24-27, rugăciunea de la 
începutul răspunsului la întrebarea 48 (PG 90, 433; FR 3, p.180), răspunsul la 
întrebarea 55 (PG 90, 536; FR 3, p.263), răspunsul la întrebarea 59 (PG 90, 604; 
FR 3, p.317) etc. 

cititorilor că volumul acesta e o hrană duhovnicească mai grea. 
Dar însemnătatea acestei scrieri a Sfântului Maxim Mărturisito- 
rul e prea mare ca să nu ne fi simţit ispitiți să o publicăm... 
Conţinutul scrierii e atât de bogat încât cu greu poate fi rezu- 
mat. Opera aceasta s-ar cere mai degrabă lărgită prin tâlcuiri, 
decât comprimată într-un rezumat. Rezumarea este cu atât mai 
grea cu cât ea nu desfăşoară în formă sistematică conținutul ei 
de idei, ci-l prezintă împrăștiat şi cu reveniri, din prilejul tâlcu- 
irii unor pasaje obscure din Sfânta Scriptură, în a căror înşirare 
nu se poate observa vreo ordine oarecare... Dacă scrisul lui pare 
greoi, aceasta se datorează nu unei îngrămădiri de cuvinte fără 
rost, ci tocmai extraordinarei bogății de nuanțe a cugetării sale, 

căreia îi corespunde o tot mai mare bogăție de cuvinte.”175 i 


Obiective 


Cititorul Răspunsurilor către Talasie va constata că exegeza 
Sfântului Maxim este mult diferită de exegeza în genere cunos- 
cută de noi, diferită de erminia Sfântului loan Gură de Aur, de 
exemplu, şi de cea tradițională, care rămâne fidelă acestuia din 
urmă. Este diferită nu în sensul contrazicerii sau negării ermi- 
niei Sfântului loan Gură de Aur, ci în sensul îmbogățirii aces- 
teia, plecând de pe alte baze şi investigând în alte direcții. Sfân- 
tul Maxim propune investigarea unor sensuri mai adânci ale 
textului biblic, dincolo de învelişul formelor literare şi chiar de 
cel al evenimentelor istorice consemnate de Sfânta Scriptură. 
Aceste sensuri, diverse şi numeroase chiar în cazul unui singur 
text sau al unei singure sintagme biblice, sunt accesibile numai 
în anumite condiţii, pentru că ele presupun instrumente de 
percepție deosebite. Este limpede că această perspectivă ermi- 
etică presupune, pe de o parte, o anume înțelegere a ceea ce 
este în fond Sfânta Scriptură, a modului în care Dumnezeu Se 
descoperă în istorie şi în cuvântul Scripturii, iar pe de altă parte 


Pietrei fi aie di E 
175 FR, 3 Bucureşti, 1994, p.9, 11, 12. 

o anume înţelegere a modului în care poate percepe omul 
vorbirea lui Dumnezeu. Dacă problema ermineuticii!%, în gene- 
ral, este aceea a comunicării inteligibile dintre oameni din ace- 
laşi spaţiu şi timp sau din spaţii şi timpuri diferite, atunci pro- 
blema ermineuticii biblice sau teologice este aceea a comunicării 
inteligibile dintre Dumnezeu şi om. Ermineutica generală în- 
cearcă să răspundă la întrebarea: în ce condiții pot oamenii să 
comunice între ei cu şansa înţelegerii depline, care este contri- 
buţia celui care transmite mesajul şi care este contribuţia celui 
care receptează acest mesaj în actul comunicării? Ermineutica 
teologică încearcă să răspundă la întrebarea: în ce condiții poate 
exista o comunicare inteligibilă între om şi Dumnezeu, care este 
contribuția lui Dumnezeu şi care a omului în actul comunicării 
dintre ei? Este de la sine înțeles că răspunsul la această întrebare 
presupune, la rândul său, o anume înțelegere a lui Dumnezeu — 
deci, anumite premise teologice — şi o anume înțelegere a ceea 
ce este omul — prin urmare, anumite premise antropologice. Din 
acest punct de vedere, Sfântul Maxim oferă cititorului infor- 
maţii directe sau indirecte, care, sistematizate corespunzător, ar 
putea să ne conducă la o ermineutică teologică completă. Con- 
sider că, deşi elemente de ermineutică teologică există în trata- 
tele de teologie dogmatică — în capitolele despre cunoaşterea lui 
Dumnezeu -, în spaţiul ortodox lipseşte o ermineutică teologică 
precum şi o ermineutică biblică, aceasta din urmă decurgând 
din prima. Trebuie spus un lucru uşor de înțeles, şi anume că 
dintre toate disciplinele biblice ermineutica este, inevitabil, o 
disciplină determinată de diferenţele teologice existente între 
marile tradiţii creştine. Răspunsul la întrebarea privitoare la co- 
municarea dintre Dumnezeu şi om depinde de înţelegerea te- 
melor teologice fundamentale, care diferă de la o confesiune la 
alta. De aici reiese cu atât mai evidentă nevoia elaborării unei 
ermineutici teologice ortodoxe. 


1% Folosim lectura ermineutică, şi nu hermeneutică, preferată de scriitorii 
contemporani laici, întâi pentru a fi consecvenţi cu tradiția limbajului teologic, 
care consemnează această lectură, şi în al doilea rând pentru a fi consecvenţi 
cu lectura pe care spaţiul ortodox o aplică limbii greceşti vechi. 

Plecând de la necesitatea cercetării în direcția unei ermine- 
utici biblice maximiene, în studiul de față ne propunem o primă 
abordare, care se va limita la investigarea premiselor morale ale 
exegezei biblice, aşa cum apar ele expuse în lucrarea Răspunsuri 
către Talasie. Sperăm să întregim, cu ajutorul lui Dumnezeu, 
strădaniile acum începute prin elaborarea unei ermineutici bi- 
blice maximiene, extinzánd cercetarea noastrà la celelalte aspec- 
te ale ermineuticii, pe de o parte, şi la celelalte lucrări ale Sfân- 
tului Maxim, de cealaltă parte. Pornim la drum cu convingerea 
că Sfântul Maxim este reprezentativ pentru perspectiva teolo- 
gică ortodoxă, prin urmare şi pentru ceea ce s-ar putea numi o 
ermineutică biblică ortodoxă, precum şi cu convingerea că recu- 
perarea ermineuticii maximiene va fi de un real folos teologiei 
biblice ortodoxe în special, dar şi teologiei ortodoxe în general, 
în vederea eliberării complete şi definitive din „captivitatea ba- 
bilonică” a raționalismului teologic de tip occidental, eterodox. 


Premisele morale sau motivația exegezei biblice 


Prin premise morale ale exegezei biblice înțelegem acele 
elemente care definesc starea exegetului înainte de a purcede la 
exegeza textului biblic şi care conduc la — sau fac manifestă — 
motivaţia actului exegetic, adică motivele care-l determină pe 
exeget să purceadă la analiza textelor biblice şi la explicarea 
sensurilor acestora. Aşa cum vom vedea, spre deosebire de bi- 
bliştii contemporani, pentru Sfântul Maxim Mărturisitorul mo- 
tivația actului exegetic este determinantă pentru reuşita acestu- 
ia. Nu am întâlnit între comentatorii moderni ai Bibliei vreunul 
care să acorde importanța necesară motivației demersului exe- 
getic pentru reuşita acestuia. Pentru majoritatea comentatorilor 
factorul determinant pentru reuşita exegezei îl reprezintă capa- 
Citatea intelectuală şi bagajul de informații deținute de exeget. 
n acest context, motivația demersului exegetic, pe care o putem 
deduce uşor, ar fi conştiinţa exegetului că este în măsură să facă 

acest lucru — adică deține informațiile şi metodele, precum şi 
capacitatea intelectuală necesară. 

Înainte de a trece la Sfântul Maxim Mărturisitorul, doresc 
să subliniez importanța pe care Mântuitorul Hristos Însuşi o 
acordă motivaţiei oricărui act sau faptă în procesul de evaluare 
reală a actului sau a faptei respective. A se vedea postul sau mi- 
lostenia fariseilor care le săvârşeau din dorința de a fi văzuți de 
oameni şi de a se îndreptăți în fața acestora şi a lui Dumnezeu, 
ca şi în fața propriei conştiinţe, precum şi recomandarea Mân- 
tuitorului ca aceste fapte să fie săvârşite în ascuns, pentru a se 
evita tentația motivației egoiste. A se vedea, de asemenea, re- 
fuzul Mântuitorului de a răspunde unor întrebări venite din 
partea aceloraşi farisei şi cărturari, tocmai pentru faptul că nu 
erau sincere, ci ascundeau o motivaţie răutăcioasă, aceea de a-L 
prinde pe Mântuitorul în cuvânt, deci de a-l întinde curse. 
Exemplele ar putea fi numeroase. 

Problema motivaţiei ca un criteriu de evaluare sau ca pre- 
misă sănătoasă de a purcede la demersul exegetic o întâlnim la 
Sfântul Maxim Mărturisitorul chiar la începutul răspunsurilor 
sale către Talasie. Înainte de a trece la răspunsurile propriu-zise, 
Sfântul Maxim simte nevoia unei introduceri, care se constituie 
într-un adevărat minitratat de ermineutică biblică, pe cât de 
scurt pe atât de cuprinzător. Din această introducere vom vedea 
că cel mai important factor pentru Sfântul Maxim este motiva- 
ţia, adică, ce anume îl determină în cele din urmă să accepte 
provocarea monahilor lui Talasie de a răspunde la întrebările 
acestora. 

Sfântul Maxim primise o „listă cu multe locuri obscure din 
Sfânta Scriptură”, alcătuită de presbiterul şi egumenul Talasie, 
care îi cerea „un răspuns scris cu privire la înțelesul lor mai 
înalt”177. El aminteşte faptul că la început, după ce a primit şi a 
citit lista respectivă, a refuzat categoric să răspundă şi l-a rugat 
pe egumenul Talasie „mult şi de multe ori” să-l scutească de 
această grea încercare, pe motiv că înţelesul textelor îl depă- 


177 PG 90, 245; FR 3, pag. 25 

şeşte: „Aceste locuri de abia pot fi înțelese de cei ce au înaintat 
mult în contemplație şi au ajuns la capătul celei mai înalte şi 
neapropiate cunoştinţe, nu însă de mine, care mă târăsc pe pă- 
mânt şi, asemenea şarpelui celui blestemat de odinioară, nu am 
altă hrană decât pământul patimilor, înnoroiat ca un vierme de 
putreziciunea plăcerilor”178, Văzând că Talasie nu-i primeşte ru- 
gămintea insistentă, Sfântul Maxim se hotărăşte, în cele din 
urmă, să purceadă „împotriva voii lui” la ceea ce mărturiseşte 
că este „mai presus de puterea sa”. Singurul motiv care-l deter- 
mină să cuteze împotriva voii lui este teama ca nu cumva, prin 
refuzul său, „să sufere în vreun fel iubirea dintre ei”. Este prea 
frumos exprimată această motivație pentru a nu o cita în între- 
gime: „Făcând deci aceasta mult şi de multe ori, când am văzut 
că nu primeşti această rugăminte a mea, temându-mă să nu su- 
fere ceva iubirea (un ri 74ân ró zpiiua rii; ym care ne uneşte 
şi ne face să fim un singur suflet, chiar de purtăm două trupuri, 
putând să-ţi pară refuzul meu un semn de neascultare, am cu- 
tezat, împotriva voii mele, cele mai presus de puterea mea. Am 
socotit că este mai bine să fiu acuzat de îndrăzneală şi să fiu luat 
în râs de cei ce voiesc, decât să sufere iubirea vreo clătinare şi 
vreo micşorare (Ñ tjv dydmv kark ti &fao6m odiov kai geíogu). 
Căci după Dumnezeu nimic nu e mai de preț ca ea în ochii celor 
ce au minte. Mai bine zis, nimic nu e mai plăcut lui Dumnezeu. 
Căci iubirea adună la un loc pe cei dezbinați şi poate crea în cei 
mulți sau în toți o identitate netulburată a voirii”179. 

Şi nu trece încă la treabă înainte de a cere lui Talasie şi 
celor dimpreună cu dânsul să se roage pentru el lui Dumnezeu 
în vederea acestei curajoase întreprinderi: „Câştigă-mi milosti- 
virea lui Dumnezeu prin rugăciunile tale şi fă-L să-mi stea în 
ajutor în cele ce voi spune, mai bine spus să-mi dea răspuns 
drept la fiecare întrebare. Căci toată darea cea bună şi tot darul 
desăvârşit de la El este, ca de la izvorul şi Părintele tuturor 
cunoştinţelor şi puterilor luminătoare, pe care le dăruieşte pe 
măsură celor vrednici. Fiindcă numai încrezându-mă în tine am 


1% Ibidem. 
15 Ibidem. 

primit porunca ta, aşteptând bunăvoința lui Dumnezeu ca plată 
a ascultării”!%. Sfântul Maxim nu promite nimic bazându-se pe 
puterile sale, ci se angajează la această lucrare, atenționând pe 
destinatarii lucrării sale că răspunsul la întrebări „va fi scurt şi 
precis, pe cât voi fi în stare şi pe cât voi primi de la Dumnezeu 
harul şi puterea înțelegerii şi grăirii evlavioase” 181, 

În ciuda rezervelor repetate exprimate de Sfântul Maxim în 
ceea ce priveşte reuşita demersului său exegetic, răspunsurile 
sale la întrebările egumenului Talasie şi înțelesurile date texte- 
lor biblice dificile trimise de acesta se vor constitui într-una din 
cele mai cunoscute şi mai importante lucrări patristice din toate 
timpurile, care, între lucrările Sfântul Maxim, ocupă, ca impor- 
tanţă, unul dintre primele locuri, dacă nu chiar primul'*?. 

Observăm că Sfântul Maxim Mărturisitorul acordă o foarte 
mare importanță motivelor care îl opresc să accepte mai întâi 
rugămintea lui Talasie şi, mai apoi, a celor care îl determină să 
purceadă la demersul exegetic. Pe parcursul a câteva pagini ex- 
plică de ce a refuzat în repetate rânduri să răspundă insistențe- 
lor egumenului Talasie şi din ce motive a cedat în cele din ur- 
mă, cutezând a răspunde întrebărilor trimise de acesta. Aceste 
pagini redau cu fidelitate şi cu multă claritate starea de spirit a 
Sfântului Maxim atunci când se afla în fața provocării de a ana- 
liza textele biblice şi de a le interpreta, deci în fața provocării de 
a-şi asuma lucrarea de exeget al Sfintei Scripturi. Excluzând în 
principiu orice suspectare a Sfântul Maxim de formalism în lim- 
baj şi de folosire cu uşurătate a cuvintelor sau chiar de ipocrizie 
— lucru ce ar putea trece prin mintea eventualilor adversari ai 
acestuia şi ai modului său de a aborda lucrurile —, vom încerca 
să desprindem de aici premisele morale fundamentale ale actu- 


180 PG 90, 245, 248. FR 3, p.25-26. 

181 Ibidem. 

182 Scurta introducere la această lucrare din Patrologia Graeca, Monitum in 
Quaestiones ad Thalassium, debutează cu următoarea frază: „Ut primum hunc 
Tocum, inter Maximi opera, his ad Thalassium Quaestionibus in Scripturam 
darem, fecit ipsa majestas operas, in quo sic desudavit Maximi opera...” PG 
90, 242. 

lui exegetic, pe care le numim morale întrucât se referă la starea 
celui care este chemat să facă exegeza textului biblic. 


Smerenia sau conştiinţa limitelor ca premisă a 
exegezei 


Ceea ce caracterizează pregnant atitudinea Sfântului Maxim 
în fața invitației de a explica textele biblice este sentimentul 
profund al neputinței de a face acest lucru, de unde și refuzul 
categoric şi repetat. Este vorba de manifestarea unei smerenii 
reale în fața provocării actului exegetic, dacă smerenia poate fi 
acceptată de exegeții contemporani într-un studiu despre ermine- 
utica biblică. Suntem obligați însă de onestitatea şi de deontolo- 
gia cercetării ştiinţifice să consemnăm smerenia Sfântului Maxim, 
exprimată de acesta în termeni foarte clari. Starea de smerenie 
se manifestă în două direcții. Mai întâi în aceea că Sfântul 
Maxim se consideră pe sine cu totul neputincios şi nepotrivit 
pentru o astfel de întreprindere, dată fiind înălțimea lucrurilor 
exprimate de textele scripturistice. În al doilea rând, fi consideră 
pe ceilalți mai învățați şi mai potrivifi să facă acest lucru, chiar 
pe cei care îi trimiseseră întrebările. În fața listei cu întrebări 
care priveau explicarea unor locuri mai greu de înțeles din 
Sfânta Scriptură, Sfântul Maxim îşi recunoaşte şi îşi declară chiar 
teama de a se încumeta la aşa o întreprindere, exclamând: „Mi 
s-a oprit în loc mintea şi auzul şi cugetarea”, şi îl imploră pe 
Talasie să accepte refuzul său pe motivul că „aceste locuri de 
abia de pot fi înțelese de cei care au înaintat mai mult în con- 
templaţie şi au ajuns la capătul celei mai înalte şi mai neapro- 
piate cunoştinţe”. Evident, pe sine nu se include în categoria 
acestora şi socoteşte că a purcede la explicarea textelor respec- 
tive este ceva „mai presus de puterea sa”183. 

Singurul lucru care biruie această stare de reală smerenie 
este iubirea, teama ca nu cumva prin refuzul său să sufere 


1% FR 3, p.25. 

iubirea dintre ei, refuzul putând fi considerat de Talasie şi de 
cei care erau împreună cu acesta şi ca o neascultare: „Temân- 
du-mă să nu sufere ceva iubirea care ne uneşte..., putând să-ți 
pară refuzul meu un semn de neascultare, am cutezat împotriva 
voii mele cele mai presus de puterea mea”. Sfântul Maxim îşi 
asumă riscul de a i se imputa îndrăzneala şi de a se face de râs, 
din dorința de a nu afecta în vreun fel relația iubitoare dintre ei: 
„Am socotit că este mai bine să fiu acuzat de îndrăzneală şi să 
fiu luat în râs de cei ce voiesc, decât să sufere iubirea vreo clă- 
tinare şi vreo mişcare” 184. 

Tot în duhul celei mai autentice smerenii, Maxim Mărtu- 
risitorul îi roagă pe cititorii săi să nu acorde un credit absolut 
celor spuse de el: „Dar vă rog pe voi cei atotştiutori şi pe toți cei 
care veţi citi această scriere să nu socotiți cele spuse de mine 
drept normă a explicării duhovniceşti a acestor texte. Căci sunt 
mult mai prejos de înţelegerea cuvintelor dumnezeieşti şi am eu 
lipsă de învățătura altora ca să le înțeleg”1%. De altfel, titlul în- 
suşi al lucrării indică atitudinea de smerenie a Sfântului Maxim: 
„Smeritul monah Maxim către preacuviosul presbiter şi egu- 
men Talasie...18 

Nici un moment Sfântul Maxim nu are conştiinţa că prin 
răspunsurile sale se plasează deasupra celor care i le-au cerut, ci 
dimpotrivă, are convingerea că aceia au acces la înțelesuri mai 
adânci decât cele pe care le descoperă el însuşi: „Iar dacă există 
vreun alt înțeles mai mare şi mai înalt al acestora, desigur că îl 
puteţi singuri cuprinde atât voi cât şi dumnezeieştii bărbați ase- 
menea vouă”, Sfântul Maxim socoteşte că numai smerenia a 
putut să-i determine pe Talasie şi pe cei dimpreună cu el să-i 
trimită lui întrebările respective pentru a le afla răspuns. 

Interesant de văzut cum, şi de o parte şi de cealaltă, există 
un interes foarte mare de a evita afirmarea capacității personale 


184 Ibidem. 
185 Idem, p.27. M 

186 Madíuou raneiwoô povayoô mpúç Galdooov óouorároy npeapórepov Kai hyoúueyov. 
Pe sine se numsete „smerit monah”, iar pe Talasie îl numeşte „prea cuvios 
preot şi egumen”. 

187 FR. 3, p.62. 

de a înțelege şi explica textele scripturistice, de a cultiva părerea 
de sine, manifestându-se de ambele părți o reală stare de sme- 
renie. Talasie împreună cu monahii săi îşi afirmă smerenia în 
lucrare, cerând altcuiva ajutorul pentru a afla răspuns la între- 
bările lor, iar Sfântul Maxim, de asemenea, îşi manifestă starea 
de smerenie întemeindu-şi demersul exegetic nu pe convinge- 
rea puterii sale de înțelegere, ci pe temerea ca nu cumva prin 
refuz să afecteze relația iubitoare care se afla între acesta şi 
expeditorii întrebărilor. 

Conştiinţa limitelor înțelegerii umane în fața adâncurilor 
sensurilor Scripturii, pe de o parte, iar pe de altă parte dorința 
arzătoare de a nu lăsa fără răspuns rugămintea celor care i-au 
adresat întrebările, chiar dacă acesta nu poate acoperi decât o 
parte din sensuri, îl determină pe Sfântul Maxim să se angajeze 
la greaua întreprindere exegetică, făcând însă dintru început 
mențiunea că „va grăi după putere” şi că nu poate făgădui „că 
va descoperi tot înțelesul celor spuse”: „Dar ca nu cumva cu- 
vântul nostru despre aceasta rămânând mut să se oprească, 
nedând celor flămânzi nici măcar o parte din hrana duhovni- 
cească, voi grăi după puterea mea, fără să făgăduiesc că voi 
descoperi tot înțelesul celor spuse, căci mintea mea e prea slabă 
pentru a îmbrățişa vederile spirituale cuprinse în ele (øðevņç 
vip mpoc meplânpuv tv év ravrov; vonbevriov Geaudriov ó Eug 
adeormre vod;), ci numai cât va putea să cuprindă puterea mea 
de înțelegere”188, 

Starea aceasta de smerenie se îndreaptă şi este exprimată 
nu numai către destinatarii scrierii sale, ci mai cu seamă către 
Dumnezeu Însuşi. Şi aceasta pentru că rugămintea fraților săi îl 
pune față în faţă cu Cuvântul Dumnezeiesc al Scripturii, cu 
Dumnezeu Însuşi. În repetate rânduri, Sfântul Maxim ÎI roagă 
pe Dumnezeu să-i ierte îndrăzneala de a fi purces la încercarea 
de explicare a acelor texte dificile din Sfânta Scriptură şi în ace- 
laşi timp să-l ajute cu harul Său să le înțeleagă şi să le explice 
cum se cuvine: „Şi mă iartă pe mine, Hristoase, că îndrăznesc, la 
porunca slujitorilor Tăi celor învredniciți, ceea ce este peste pu- 


188 PG 90, 397; FR 3, p.151. 

terea mea. Luminează cugetarea mea neluminată spre înţele- 
gerea locului de față (kal gomoov mpâc tiw râu Tpokeruévoy 
Geuplav tv dpeizarov pov óuívota)), ca să fii şi mai mult slăvit, 
ca unul ce dai orbilor vedere şi faci limba gângavilor să grăiască 
cu claritate”!». În plus, Sfântul Maxim este atent ca nu cumva 
eventuala admiraţie a cititorilor să se îndrepte spre el şi în felul 
acesta să dobândească laude de la oameni. De aceea, subliniază 
faptul că înțelegerea şi puterea de explicare a locurilor obscure 
din Scriptură vin de la Dumnezeu, El este cel care dă „vedere 
orbilor” pentru a înțelege conținutul tainic al Scripturii şi tot El 
este cel care „face limba gângavilor să vorbească cu claritate”. 
Prin urmare, reuşita înțelegerii textelor şi a explicării lor se da- 
torează lui Dumnezeu Însuşi şi se constituie într-un motiv în 
plus pentru a-L slăvi. În felul acesta Sfântul Maxim se fereşte de 
ispita de a-şi agonisi vreun merit personal, lucru care i-ar fi ali- 
mentat ispita părerii de sine şi ar fi făcut ca ceea ce se cuvine lui 
Dumnezeu să fie adresat oamenilor. 

Sfântul Maxim remarcă neputința sa de a înțelege cuvântul 
Scripturii, precum şi faptul că numai lui Dumnezeu I se dato- 
rează reuşita înțelegerii, eventuala nereuşită datorându-i-se lui, 
dar fiind îngăduită de Dumnezeu tocmai pentru a-l ajuta să 
lupte împotriva mândriei ce s-ar naşte din cunoştinţă. n.108 pe 
Dumnezeu să-mi fie într-ajutor în cele ce voi spune, căci ştiu că 
puterea înţelegerii mele e cu mult mai slabă față de sublimitatea 
tainelor Scripturii (rază mávra tpórov Tpóç tò Uyog räv Tonpa 
aiwyudetov doñevoüoay eÚpíoxov Tic cuavrod Gavolag ty vap). 
De voi reuşi, voi datora întreaga izbândă lui Dumnezeu, care 
m-a ridicat prin înțelegere spre mulțumire, iar de nu voi reuşi, 
voi socoti şi nepriceperea un bine, pe care îl voi datora tot lui 
Dumnezeu, care, tăind cu anticipație, prin purtarea Sa de grijă, 
mândria ce mi s-ar fi putut naşte prin cunoştinţă, mi-a făcut din 
nepricepere un îndemn spre modestie.” Foarte interesantă şi 
lămuritoare în privința smereniei cu care trebuie abordată ex 
geza textelor sfinte este scolia pe care Sfântul Maxim simte 


1* PG 90, 433; FR 3, p.180. 
190 PG 90, 537; FR 3, p.264. 

nevoia să o adauge celor spuse mai sus: „Cunoştința care nu e 
ținută în frâu de frica lui Dumnezeu, prin fapte, produce în- 
gâmfare, deoarece convinge pe cel îngâmfat de pe urma ei să 
prezinte ca al său ceea ce i s-a dat în dar şi să prefacă în laudă 
de sine darul Cuvântului (¿ç oikeiov ró edaverauevov mpopd4 
1eoBa neidovoa zÓ émieÚrf) rupeoevra, npòç oike Emauvov Tov Epavov 
toô 46yov roouuevo»). lar activitatea virtuoasă, care creşte o dată 
cu dorul de Dumnezeu, neprimind cunoştinţa lucrurilor ce sunt 
mai presus de cele ce trebuie făcute, îl face pe cel activ să se 
smerească şi să se adune în sine prin raţiunile mai presus de 
puterea proprie.”!9 Prin urmare, numai conştiinţa că înțelege- 

rea cuvântului biblic este dar al lui Dumnezeu îl poate feri pe 

exeget de îngâmfare, de amăgirea că ceea ce îi este dat este al 

său. În acelaşi timp, trebuie semnalat echilibrul dintre cunoştin- 

ță şi făptuire -„neprimind cunoştinţa lucrurilor ce sunt mai 

presus de cele ce trebuie făcute” -, care îl ajută pe exeget să pri- 

mească acele argumente care sunt mai presus de puterea sa şi 

care-l determină la smerenie: „Să se smerească şi să se adune în 

sine prin rațiuni mai presus de puterea proprie”. Evitarea riscu- 

lui ca prin cunoştinţă să se ajungă la îngâmfare şi deci la pă- 

gubire este posibilă numai prin însoțirea cunoștinței cu făptui- 

rea : „Cel ce îşi însoţeşte cunoştinţa cu făptuirea şi făptuirea cu 

cunoştinţa este scaun şi aşternut picioarelor lui Dumnezeu. 

Scaun pentru cunoştinţă, aşternut pentru făptuire” 192, 

Sfântul Maxim revine de nenumărate ori asupra constatării 
că exegetul nu trebuie să-şi facă merite atunci când ajunge la 
înțelegerea cuvântului scripturistic, pur şi simplu pentru că 
acest lucru se datorează lucrării lui Dumnezeu, după cum nu 
trebuie să-şi arate nemulțumirea sau să se îngrijoreze atunci 
când nu ajunge la înțelegerea acestuia, pentru că există şi de 
data aceasta o lucrare dumnezeiască spre folosul celui care, în- 
cercând, nu reuşeşte şi îşi recunoaşte neputința. Vom mai da un 
singur citat în acest sens, tocmai pentru a ilustra starea per- 
manentă care-l stăpâneşte pe Sfântul Maxim în încercarea lui de 


191 PG 90, 560; FR 3, p.281-282, scolia 4. 
192 FR 3, p.213, scolia 6. 

explicare a textelor biblice şi pe care o exprimă la tot pasul: 
„Căci două bunuri pot rezulta din abordarea prin gândire pen- 
tru cei ce sunt stăpâniți de venerație sinceră față de cele dum- 
nezeieşti: cel ce abordează prin gândire lucrurile dumnezeieşti, 
sau descoperă adevărul în privința celor cugetate şi atunci adu- 
ce cu bucurie, drept jertfă de laudă, mulțumiri Celui ce i-a dat 
de ştire despre ceea ce a căutat, sau constată că înțelesul celor 
scrise îi scapă şi atunci respectă şi mai mult lucrurile dumne- 
zeieşti, aflând că înţelegerea lor întrece propria putere”1%. Cât 
despre sine, Sfântul Maxim spune neîncetat că „puterea înțele- 
gerii mele e cu mult prea slabă faţă de sublimitatea tainelor 
Scripturii”. El se consideră pe sine ca „aflându-se jos de tot” şi 
ca „având multe stavile care împiedică trecerea Cuvântului spre 
sine”1%, De aceea nu încetează a se ruga lui Dumnezeu pentru 
ajutor. 

Smerenia sau conştiinţa limitelor în înțelegerea şi cunoaş- 
terea Scripturii dumnezeieşti este exprimată de Sfântul Maxim 
şi prin aceea că niciodată nu socoteşte erminia sa ca fiind ultima 
sau singura înțelegere a cuvântului scripturistic, ci dimpotrivă. 
Această atitudine a sa este determinată de convingerea că dum- 
nezeiescul cuvânt al Scripturii „rămâne totdeauna fără hotar”, 
pentru că „precum Dumnezeu, după ființă, nu este supus cu 
noaşterii, la fel nici cuvântul Lui nu poate fi cuprins prin 
cunoştinţa noastră”'s5. „Aşa am înţeles eu locul, după puterea 
mea - scrie la un moment dat, încheindu-şi exegeza. Dacă poate 
cineva să vadă în cele spuse un înțeles mai înalt ne va face şi 
nouă o bucurie, arătând acest înțeles mai de preț al celor scrise. 
Căci am spus mai înainte despre cuvântul Scripturii dumne- 
zeieşti că rămâne totdeauna fără hotar (necircumscris), hotăr- 
nicind (circumscriind) pe toți cei ce-l grăiesc. Deci chiar de am 
spus ceva după puterea mea, şi aceasta luându-mi o mare în- 
drăzneală, nu am îmbrăţişat tot înțelesul celor scrise, acesta 


193 FR 3, p.264. 
194 FR 3, p.62. 
15 FR 3, p.212, scolia 19. 

aflându-se infinit mai presus de puterea mea”1%. Sau altădată, 
încheind, de asemenea, propriul răspuns, adaugă: „lar dacă 
există şi vreun alt înțeles mai mare şi mai înalt al acestora, 
desigur că îl puteți singuri cuprinde, atât voi cât şi dumne- 
zeieşti bărbați asemenea vouă”!7. 

Deşi am putea cita încă multe texte în care Sfântul Maxim 
îşi exprimă această stare de smerenie sau de conştiinţă a limi- 
telor în fața nemărginirii Cuvântului Scripturii dumnezeieşti, ne 
oprim aici, încercând să sintetizăm cele de mai sus în urmă- 
toarele concluzii: 

1. Starea de smerenie şi conştiinţa limitelor este determi- 
nată de sublimitatea şi de nemărginirea Cuvântului dumneze- 
iesc al Sfintei Scripturi şi de mulțimea nesfârşită a înţelesurilor 
aceluiaşi text. Având conştiinţa că textele biblice conțin Cuvân- 
tul lui Dumnezeu, nimeni nu poate purcede la încercarea de a le 
înțelege sensurile adânci şi nemărginite şi de a le explica decât 
într-o stare de sinceră smerenie. În această situație, exegetul nu 
poate pretinde nici că a pătruns toate înțelesurile cuvântului 
scripturistic, nici că el personal îl înțelege mai bine decât alții şi 
nici că a pătruns înțelesul deplin, ci numai parțial, după putere. 

2. Smerenia exegetului este raportată la cei care aşteaptă 
răspunsurile sale. Nu conştiinţa superiorității sale față de destina- 
tarii exegezei este cea care îi motivează demersul exegetic. Conştient 
că cei care îi pun întrebările sunt mai iscusiți decât el în înţelegerea 
duhovnicească, îndrăzneşte totuşi să treacă la explicarea textelor pen- 
tru ca iubirea să nu sufere între ei şi pentru a face ascultare. Ascul- 
tarea şi iubirea pentru ceilalți sunt puse în balanță cu starea de con- 
ştiinţă a limitelor puterii de înțelegere duhovnicească şi biruiesc. 

3. Starea de smerenie este alimentată de conştiinţa clară 
că exegetul nu poate avea acces la înțelesurile cele duhovniceşti 


1% Eya pèv oÜroç roi rómouç évvónoa kata tv Umoboav por Gvauv. Ei óé tiç 
miorăpec ëcóéreo@a, Sumare ră eiprueva, Kai cauză kai (ul yapí(era, ryustepov 
éxpaivov că ó röv yeypaunéwov tóv voüv. Ipoépnv yàp, Ön péve Gui maytÓç 
mepíypadoç ó rii; Gelac Ipabi 1óyoç. Ilvraç piv mepiypdóar roi Aéyovtaç aură; óe 
toig ¿éyouou, oùðauaç mepuypebăuevoc. "Dore âv einăv r katk tiw Givouuv, Kal roÜro 
roiunprăc dii oi mepitiapov mâoav töv veypauuirov rv õúvauv dmeíooç rc cutie 
dvuriouévnv ôvvápews. (PG 90, col.473) 

17 FR 3, p.62. 

sau tainice ale Scripturii fără ajutorul harului lui Dumnezeu. 
Exegeza textelor scripturistice este pentru Sfântul Maxim o lu- 
crare sinergetică evidentă, în care puterea omului de pătrun- 
dere şi înțelegere a lucrurilor, şi aceasta datorată lui Dumnezeu 
prin creație, conlucrează cu prezența şi lucrarea efectivă a ha- 
rului Duhului Sfânt. Având conştiinţa prezenţei şi lucrării lui 
Dumnezeu în actul exegetic, exegetul este ferit de tentația pă- 
rerii de sine şi are conştiinţa ajutorului harului lui Dumnezeu. 
În plus, Îi mulţumeşte şi Îl slăveşte pe Dumnezeu pentru darul 
înţelegerii. 


Despătimirea ca premisă a actului exegetic 


Chiar la începutul răspunsurilor sale, făcând elogiul lui Ta- 
lasie, Sfântul Maxim arată că acesta „a primit [de la Dumnezeu] 
descoperirea tainelor ascunse” ale Scripturii tocmai pentru că 
„a lepădat cu totul împătimirea care leagă [pe om] de simțire şi 
de trup (perk tiv relelav rii npòç alodmow re kai odpra Oxerikii 
poonabeiag róbe) şi cercetează cu duhul cele ale Duhului” 
(épevvàç perà rod mveuuarog ră rod Ilveuuarod!%. 

Este vorba de o premisă ermineutică fundamentală pe care 
o întâlnim dezvoltată în acest succint tratat de ermineutică bi- 
blică care deschide Răspunsurile către Talasie, premisă la care 
Sfântul Maxim face deseori referire pe parcursul lucrării sale. 
Ea este legată de antropologia maximiană. Conform acesteia, 
„puterile de căutare şi cercetare a lucrurilor dumnezeieşti” (ráç 
EXCmTIKdc Te Kai épevvntikàç Tv bei Guvdued sunt sădite în 
firea oamenilor, ființial de Făcător, prin însăşi aducerea ei la 
existență”, dar prin cădere „cel viclean a țintuit în urma păca- 
tului aceste puteri, încă de la început, de firea celor văzute”, aşa 
încât „toți cei părtaşi la firea omenească îşi mărgineau puterea 
minții şi a rațiunii la înfăţişarea lucrurilor sensibile şi nu mai 
aveau nici o înțelegere pentru cele mai presus de simţuri”, prin 


198 PG 90, col 245. FR 3, p.24. 

urmare „nu mai era cine să-L înțeleagă şi să-L caute pe 
Dumnezeu” (Ps. 13, 2; 52, 3). Recuperarea stării de normalitate, 
deci recuperarea puterilor de căutare şi cercetare a lucrurilor 
dumnezeieşti, a fost realizată de harul Duhului Sfânt, care „a 
restabilit puterea ... dezlipind-o de cele materiale”. În această 
stare omul este interesat şi poate primi „descoperirea lucrurilor 
dumnezeieşti pe care le împărtăşeşte prin har puterea Preas- 
fântului Duh”. Finalmente, cunoaşterea lucrurilor dumnezeieşti 
- prin urmare şi cunoaşterea şi înțelegerea cuvintelor Scripturii 
dumnezeieşti - este o lucrare sinergetică, de conlucrare între pu- 
terea harului dumnezeiesc şi puterea restaurată a firii umane: 
„Deci reprimind-o curățită prin har, aceştia au căutat întâi şi au 
cercetat, apoi au căutat cu stăruință şi au cercetat cu de-amă- 
nuntul tainele dumnezeieşti prin acelaşi har al Duhului. Fiindcă 
nu este îngăduit să zicem că numai harul de sine lucrează în 
sfinți cunoştinţa tainelor, fără puterile care primesc prin fire 
cunoştinţa”, 

Ne oprim asupra lepădării de patimi, sau poate mai corect 
spus, a ieşirii din starea de pătimire ca premisă a accesului la 
înțelegerea celor dumnezeieşti, şi deci la înțelegerea şi explica- 
rea cuvintelor Sfintei Scripturi. Sfântul Maxim explică pe larg ce 
înțelege prin această despătimire, făcând o analiză amănunțită a 
stării duhovniceşti a lui Talasie, pe care evident o cunoaşte 
foarte bine, considerându-l pe acesta în măsură să primească de 


1% PG 90, col.604. FR 3, p.317. Redăm mai jos în întregime şi în original frag- 
mentul din care am citat pentru că este unul fundamental pentru concepția Sf. 
Maxim Mărturisitorul privitoare la premisele înțelegerii textului Sfintei Scrip- 
turi: Tèç ue Ext meunie te kai cpevnruăg räv @eíov Guvăuei; oÚouoóQç Eye 
Karaóçi2ryiévaç ait mape, rod <r(gzyroç, az tniriv rv elç ró eiva mdpodor, 1] tóv 
avtpămov gio. Tic & röv elv drorahújei, kar ydpu j toô mavay(ou 
Tveiparoç Emgourioa noita óÚvaguç. 'Emeidi) & karapyăc dud tç duapriac ri 
ġúoa räv dparăv raúraç ó movnpóç mpoorjicone ră; óuvdueiç kai owk v ó ovnov 
Ñ éxCnzv, ró Gev, măvmuv röv pereințăuv ri; óúÚoeoç ri vogpdy re kal 
Aoyixiv Sóvauv éróvrov repiyeypaunéynv tÑ émavele töv aloðntov, ral unócuíay 
kexrruéyaov Evvoiav táv vrp alonou. ý roô mavayiov Tyeúuarzoç yapiç 
toç u) kară mpó@eOu, evadeze; ÜÚmÓ rw dmirmv yevouévotç, tóv vlv 
E E N Ea Angie de situl fe IN 
rpăzov &rjenoav rai rjpeúynoav, Kal v kai 
du rñç aúrñç Gniadij rod ITveúuazoç ydpuroç. PURE Ts a 

la Duhul Sfânt descoperirea tainelor ascunse. Ieşirea sau elibe- 
rarea din starea de pătimire are două etape. Ea presupune mai 
întâi „deslipirea rațională a sufletului de afecțiunea față de trup” 
(7âe capkóç rază r oxeow AoyuxQç drozuprioac), însoțită de „re- 
tragerea totală a minții din simțire prin duhul” (xai rñç alo@joeaoç 
ólikôç Gu roð mveuuarog écomdígaç róv vodv) şi apoi „prefacerea 
trupului în maică preacinstită a virtuților” şi transformarea 
„simțirii în izvor nesecat de cunoştinţă dumnezeiască”, ceea ce 
înseamnă „însoțirea sufletului cu trupul numai în slujba celor 
bune, iar simţirea folosind-o ca organ prin care se cunoaşte mă- 
reţia celor văzute”. În formele celor văzute, pătrunzând dincolo 
de varietate şi compoziţia acestora, simțirea despătimită va re- 
uşi să vadă „raţiunile celor inteligibile” prin intermediul cărora 
„mintea urcă spre simplitatea vederilor inteligibile”. „Cel ce a 
învins mişcările neraționale ale patimilor contrare firii, prin cre- 
dință şi prin dragoste de Dumnezeu, iese chiar şi din legea firii, 
iar rațiunea lui se mută în țara celor inteligibile, scoțând din ro- 
bia străină şi ceea ce-i de acelaşi neam după fire, împreună cu 
cele proprii”, scrie în altă parte Sfântul Maxim2%. 

Nu insistăm asupra acestor aspecte, care ar suporta multă 
analiză şi adâncire, încercând să reținem de aici numai ceea ce 
ne-am propus în capitolul de faţă, adică sublinierea despătimirii 
ca premisă a exegezei biblice, cerută pe de o parte de antropo- 
logia Sfântului Maxim şi pe de altă parte de concepția sa pri- 
vitoare la caracterul dumnezeiesc al cuvântului biblic. 

Spuneam că Sfântul Maxim revine asupra acestei teme foarte 
frecvent pe parcursul lucrării sale, subliniind în felul acesta im- 
portanța ei. Refuzând iniţial să răspundă întrebărilor egumenului 
Talasie, Sfântul Maxim invocă întâi de toate credința că locurile 
acelea dificile din Scriptură nu pot fi înțelese de unul ca el, care, 
după expresia sa, „se târăşte pe pământ şi, asemenea şarpelui 
celui blestemat de odinioară, nu are altă hrană afară de pă- 
mântul patimilor, înnoroiat fiind ca un vierme de putreziciunea 


20 FR 3, p.282, Scolia 65. 

plăcerilor”! Sigur că aici avem de-a face cu reacția smerită a 
unui monah, starea sufletească a Sfântului. Maxim nefiind cea 
pe care o descrie el, dar aceasta nu face argumentul mai puțin 
puternic, ci dimpotrivă, dacă unul ca el nu îndrăzneşte să se 
apropie de cuvintele Scripturii din pricina stării sale, cu atât 
mai puțin cei care sunt sub povara patimilor de tot felul. 

Faţă în față cu întrebarea nr. 55, care se referea la o numă- 
rătoare a fiilor lui Israel, împreună cu femeile şi copiii, dar şi cu 
animalele — cămile, catâri, măgari -, istorisire ce ar fi putut fi 
socotită ca „o coborâre şi povestire fără rost şi nedemnă de 
Duhul”, dacă nu ar ascunde sensuri mai adânci, Sfântul Maxim 
Mărturisitorul face observaţia că pentru a vorbi de acestea este 
nevoie mai întâi de curățirea minţii pentru a primi harul de la 
Dumnezeu, singurul în măsură să ajute pe exeget să pătrundă 
„noianul vederilor tainice” şi să vadă „numai rațiunile celor 
scrise, dezbrăcate de veşmântul figurilor”2%, 

Pentru înțelegerea cuvântului Scripturii este nevoie de o 
împărtăşire de acesta, lucru ce nu poate avea loc decât în starea 
de curățire a sufletului: „...cei care împlinesc legea duhovni- 
cească, după omul dinlăuntru, în duh. Numai aceştia se vor în- 
drepta, pentru că numai aceştia nu cad din har, întrucât cu- 
Vântul străbate până în adâncul sufletului lor, datorită faptului 
că sufletul este curat”28. 

Comunicarea cu cuvântul dumnezeiesc viu al Scripturii de- 
pinde de „dispoziţia lăuntrică din suflet a celor providenţiați”: 
„Scriptura închipuieşte pe Dumnezeu vorbind, după dispoziţia 
lăuntrică din sufletul celor providențiați. Ea indică astfel voia 
dumnezeiască prin figuri proprii nouă după fire”20. După Sfân- 
tul Maxim, a vorbi cu precizie despre lucrurile cuprinse în tex- 


201 PG 90, col.245. FR 3, p.25. 

22 „A vorbi cu precizie despre acestea este cu putință numai acelora care, 
Pentru multa curățenie a minții lor, au primit de la Dumnezeu harul pe care-l 
pot primi oamenii. Căci pătrunzând cu ajutorul acestui har în noianul vederi- 
lor tainice, aceştia văd numai rațiunile celor scrise, dezbrăcate de vesmántul 
figurilor”. FR 3, p.263. 

29 FR 3, p.75. 

2% FR 3, p.164-165. 

tul biblic este cu putință „numai acelora care, pentru multa 
curățire a minții lor, au primit de la Dumnezeu tot harul pe 
care-l pot primi”?05, A 

Urmând Sfintei Scripturi şi rânduielii mântuitoare a duhu- 
lui, Sfântul Maxim vorbeşte de mai multe trepte de înaintare 
„de la învălmăşeala de afară a patimilor spre unitatea dumne- 
zeiască”, deosebindu-i pe cei care se mişcă între aceste limite în 
trei categorii: „Pe cei începători, care se află la porțile curții 
dumnezeieşti a virtuților, i-a numit temători (@oñouuérouç), pe 
cei care au dobândit o deprindere măsurată a rațiunilor şi a chi- 
purilor virtuții i-a numit înaintați (7poordrrovrac), iar pe cei care 
au ajuns prin cunoaştere la vârful însuşi al adevărului, care se 
face întrevăzut prin virtuţi, îi numeşte desăvârşiți (zeieloug) "206, 
Începătorii sunt cei care „s-au întors cu totul de la petrecerea 
veche în stricăciunea patimilor şi, din pricina temerii, nu şi-au 
slobozit încă sufletul de frica şi de gândul viitoarei judecăți dum- 
nezeieşti, şi-au închinat inima poruncilor dumnezeieşti..., dar 
n-au dobândit încă deprinderea nestrămutată a virtuților şi nu 
s-au făcut părtaşi de înțelepciunea ce grăieşte din cei înţelepţi z 
Cei înaintați, deşi nu sunt lipsiţi de „vreunul dintre bunurile ce 
aparţin treptei lor.. nu au dobândit încă cunoştinţa lucrurilor 
dumnezeieşti care covârşeşte pe cei desăvârşiți”27. Este lesne de 
înțeles că el identifică aceste stări ale înaintării duhovniceşti, de 
la depărtarea de Dumnezeu, cauzată de patimi, până la unirea 
cu Dumnezeu, cu tot atâtea trepte ale capacității de înțelegere şi 
cunoaştere a realităţilor dumnezeieşti (z@y ío), prin urmare 
şi ale înțelegerii cuvintelor dumnezeieştii Scripturi. Cunoaşterea 
desăvârşită este echivalentă, în viziunea Sfântului Maxim, cu 
vederea tainică la care ajung numai cei desăvârşiți: „Cei temă- 
tori ... sunt lipsiţi de vederile tainice de care se împărtăşeşte 
mintea celor desăvârşiți. lar cei care s-au învrednicit în chip 
tainic de cunoaşterea contemplativă a lui Dumnezeu şi şi-au 
făcut mintea curată de orice închipuire materială şi toată şi-au 


25 FR 3, p.263. 
22 PG 90, 288. FR 3, p.59. 
27 Ibidem. 

făcut-o chip al frumuseții dumnezeieşti prin imitarea aceleia, să 
socotim că sunt cei iubitori (oí dyamðvreç)”28, 

Sfântul Maxim acceptă, în consecinţă, şi diferite trepte ale 
înțelegerii, corespunzătoare gradului de lepădare de patimi şi 
de curățire a minții. El vorbeşte de o stare de „nevârstnicie a 
minții” (d vmmormrog roð voi), în care mintea „nu se poate 
ridica peste percepția simţurilor”, de aceea ea „trebuie să se 
exercite mai întâi prin figuri sensibile, ca apoi să dorească să se 
urce la rațiunile arhetipice ce sunt mai presus de percepția sen- 
sibilă”. Sfântul Maxim nu exclude complet preocuparea minții 
nevârstnice de a înțelege Scriptura, acordându-i şansa unei abor- 
dări sau apropieri „prin conjectură” (75 orozaouj), adică prin 
gândire, posibilă datorită „facultății (puterii) naturale din noi 
care râvneşte cunoaşterea celor dumnezeieşti”. În această situa- 
ție, cu condiția ca cel care se apropie astfel de Scriptură „să fie 
stăpânit de o venerație sinceră față de cele dumnezeieşti”, pot 
rezulta două lucruri bune din abordarea conjecturală: „Fie des- 
coperă adevărul în privința celor cugetate, şi atunci aduce cu 
bucurie, drept jertfă de laudă, mulțumiri Celui ce i-a dat ştire 
despre ceea ce căuta”, fie „constată că înțelesul celor scrise îi 
scapă, şi atunci respectă şi mai mult lucrurile dumnezeieşti, 
aflând că înțelegerea lor întrece propria lui putere”2%. Pentru a 
beneficia de acest al doilea bun este necesară o stare de smere- 
nie care să caute mereu cauza nereuşitei în sine, şi nu în afară 
de sine. Lucru pe care la Sfântul Maxim îl întâlnim repetat la 
nesfârşit. 

Neîncercând sau nereuşind despătimirea, exegetul se va 
apropia de cuvintele Scripturii mânat inevitabil de o patimă a 
firii, între care cea mai des întâlnită va fi aceea a dorinței de a 
cunoaşte ca scop în sine, adică a curiozității sau a dorinței de a-i 
depăşi pe ceilalți în cunoaşterea Scripturii. În cazul apropierii 
de Scriptură sub presiunea vreunei patimi sau a alteia, verdictul 
Sfântului Maxim este unul categoric: „Cei ce caută fără patimă 
cele dumnezeieşti, desigur, vor lua ceea ce caută. lar cel ce caută 


20 Ibidem. 
2% PG 90, 536. FR 3, p.264. 

cu vreo patimă nu va primi ce caută, căutând în chip rău. Căci 
zice: «Cereţi şi nu primiţi, fiindcă cereți rău» (Iacob 4, 5y ™, 

Măsura despătimirii, la care trebuie să ajungă cel care do- 
reşte să se apropie de înțelegerea celor dumnezeieşti, prin ur- 
mare şi a cuvintelor Scripturii, este una foarte ridicată, după 
Sfântul Maxim. Nu este vorba numai de o eliberare de patimi, 
ca atare, ci chiar de o îndepărtare completă a „închipuirilor sen- 
sibile”, o eliberare deplină de „evidența” lumii sensibile, mate- 
riale, a lumii formelor văzute şi simțite. ,Contemplatia simplă a 
lucrurilor are nevoie de un suflet slobozit de patimi. Sufletul 
acesta se numeşte Ierusalim, pentru virtutea desăvârşită şi pen- 
tru cunoștința nematerială cuprinsă în el. El se dobândeşte când 
sunt înlăturate nu numai patimile, ci şi doar închipuirile sen- 
sibile, pe care Scriptura le-a numit apele izvoarelor din afară”? 

Încercăm câteva concluzii, fără pretenția de a epuiza infor- 
maia pe care Sfântul Maxim ne-o oferă privitor la despătimire 
ca premisă ermineutică esențială. 

1. Prin cădere în păcat, puterile de căutare şi investigare ale 
minţii omului au fost alipite de lumea materială şi nu mai pot 
străbate diversitatea şi multitudinea învelişurilor materiale ale 
realităților ultime, pentru a ajunge la sensurile reale ale acestora 
şi cu atât mai puţin la înțelesurile dumnezeieşti ale cuvintelor 
Sfintei Scripturi. Prin urmare, orice demers exegetic trebuie să 
fie precedat de unul ascetic, de despătimire, de ieşire de sub 
presiunea aparent implacabilă a patimilor, ca şi de sub stăpâ- 
nirea exclusivă a vederii sensibile, materiale. 

2. Procesul de despătimire vizează restaurarea puterilor de 
căutare şi de investigare cu care mintea omului este înzestrată 
de Dumnezeu prin creaţie, ceea ce Sfântul Maxim numeşte şi 
curăţire a minţii. Odată curăţită, mintea poate primi harul lui 
Dumnezeu şi poate ajunge la cunoaşterea lucrurilor dumneze- 
ieşti şi a sensurilor adânci ale Scripturii pe care le împărtăşeşte 
prin har puterea Sfântului Duh. Despătimirea eliberează duhul 
omului spre cele înrudite cu el, adică cele ale Duhului lui 


20 FR 3, p.318. 
21 FR 3, p.200, scolia 1. 

Dumnezeu. Regăsim aici ecoul fidel al spuselor Sfântul Apostol 
Pavel: „lar noi nu am primit duhul lumii, ci Duhul de la 
Dumnezeu, ca să cunoaştem cele dăruite nouă de Dumnezeu. 
Pe care le şi grăim, dar nu în cuvinte învățate din înțelepciunea 
omenească, ci în cuvinte învățate de la Duhul Sfânt, lămurind 
lucruri duhovniceşti oamenilor duhovniceşti. Omul firesc nu 
primeşte cele ale Duhului lui Dumnezeu, căci pentru el sunt ne- 
bunie şi nu poate să le înțeleagă, fiindcă ele se judecă duhov- 
niceşte... Căci cine a cunoscut gândul Domnului, ca să-L înveţe 
pe El? Noi însă avem gândul lui Hristos”. (1 Cor. 2, 14-16) 


Lucrarea Duhului lui Dumnezeu ca premisă a 
erminiei biblice 


După Sfântul Maxim Mărturisitorul, omul nu poate înțe- 
lege şi deci nici explica Sfânta Scriptură, cuvintele dumnezeieşti 
ale Scripturii, fără luminarea Duhului lui Dumnezeu. Într-o sta- 
re de autonomie, omul suficient sieşi nu poate ajunge la desci- 
frarea tainelor Scripturii. El socoteşte că dacă Scriptura a fost 
dată în Duhul, atunci acest lucru s-a întâmplat, a fost posibil 
pentru că mai întâi a fost dat lumii Duhul lui Dumnezeu la 
Cincizecime, care face posibilă Scriptura, dar şi înțelegerea Scrip- 
turii. În repetate rânduri Sfântul Maxim face referire la condițio- 
narea exegezei de prezenţa şi lucrarea Duhului lui Dumnezeu. 

„A vorbi cu precizie despre acestea este cu putință numai 
acelora care, pentru multa curăţenie a minții lor, au primit de la 
Dumnezeu tot harul pe care-l pot primii oamenii. Căci pătrun- 
zând cu ajutorul acestui har în noianul vederilor tainice, aceştia 
văd numai rațiunile celor scrise, dezbrăcate de veşmântul figu- 
rilor.”22 „Voi da un răspuns scurt şi precis, pe cât voi fi în stare 
şi pe cât voi primi de la Dumnezeu harul şi puterea înțelegerii 
şi a grăirii evlavioase.'213 În deplină consonanță cu cele spuse 


212 FR 3, p.263. 
213 FR 3, p.26. 

de Sfântul Pavel în prima sa epistolă către Corinteni?'4, Sfântul 
Maxim vorbeşte şi de primirea harului înțelegerii, dar şi de cea 
a harului vorbirii, al explicării celor înțelese. 

După Sfântul Maxim, este cu neputinţă ca cineva să înţe- 
leagă cele duhovniceşti fără luminarea Duhului. Pentru a expli- 
ca acest lucru el recurge la o foarte sugestivă comparație: „Pre- 
cum nu se poate odihni ochiul să priceapă cele sensibile fără 
lumina soarelui, la fel fără lumina duhovnicească nu ar putea 
primi mintea omenească niciodată vreo vedere duhovnicească. 
Cea dintâi luminează simțul văzului prin fire spre perceperea 
corpurilor, cea de a doua luminează mintea spre contemplare 
pentru a înțelege cele mai presus de simţuri”25. Această pers- 
pectivă a ermineuticii maximiene este cerută de o alta care per- 
cepe actul comunicării şi al înțelegerii legat de cel al comuni- 
unii, al împărtăşirii sau al experierii obiectului de cunoscut de 
către cel care doreşte să cunoască. Sfântul Maxim ne ajută astfel 
să interpretăm lucrarea Duhului Sfânt în problema înţelegerii şi 
a cunoaşterii celor dumnezeieşti nu în sens mecanicist, inter- 
venţionist, exterior, ci ca pe o mişcare de comuniune, de întâl- 
nire, de împărtăşire, din care decurg toate celelalte. Acelaşi lu- 
cru este valabil pentru actul inspiraţiei. Atunci când Sfântul 
Maxim vorbeşte despre faptul că Sfântul Duh luminează mintea 
aghiografului nu are în vedere o acțiune expresă a Acestuia, 
prin care, intervenind, potențează mintea aghiografului pentru 
a putea înţelege cele transmise, ci se referă la sălăşluirea Du- 
hului lui Dumnezeu în om, care-l face pe acesta din urmă părtaş 
lucrurilor dumnezeieşti, Duhul Sfânt devenind criteriul abor- 


214 „lar nouă ni le-a descoperit Dumnezeu prin Duhul Său, fiindcă Duhul toate 
le cercetează, chiar şi adâncurile lui Dumnezeu... lar noi n-am primit duhul 
lumii, ci Duhul cel de la Dumnezeu, ca să cunoaştem cele dăruite nouă de 
Dumnezeu, pe care le şi grăim, dar nu în cuvinte învățate din înțelepciunea 
omenească, ci în cuvinte învățate de la Duhul Sfânt, lămurind lucruri duhov- 
niceşti oamenilor duhovniceşti” (1 Cor. 2, 10, 12-13). 5 
215 ‘Og yàp oùk tori xoplç Btaxob dorbç &raăuăv ăvrtimufăveodai z@v aioânrâv 
oto biza mveuauob (parc, vote dveprănuvos obmorăv &éčuto Bewpiav mveuarruci- 
Tò yv văp borite. ază bot iv alo@notv mpàç thv tÓv owpátov àvtiànpiv, 
< 8, thv npòs @ewplav cv vobv katawțătei mpç kutavónotv @v unkp alobnatv. 
(PG 90, p.608. FR 3, p.320) 

dării şi al înțelegerii tuturor realităților. De aceea toate sunt vă- 
zute în Dumnezeu sau prin Dumnezeu, pentru că sensul ultim 
al oricărei realități este dat de raportarea acesteia la Dumnezeu, 
de încorporarea acesteia lui Dumnezeu. 

Fără prezența şi lucrarea Duhului nu este cu putință înțele- 
gerea cuvântului dumnezeiesc, dar aceasta se vrea a nu fi su- 
ficientă nu din neputinţă, ci pentru a nu anula cele ale firii, cele 
sădite în firea omenească de Creator. Cităm un fragment mai 
lung din lucrarea Sfântul Maxim, tocmai pentru că aici este în 
întregime analizată lucrarea Duhului lui Dumnezeu, alături de 
puterile fireşti ale omului, la actul cunoaşterii de către acesta a 
tainelor dumnezeieşti: 

„Puterile de căutare şi cercetare a lucrurilor dumnezeieşti 
sunt sădite în firea oamenilor ființial de către Făcător, prin în- 
săşi aducerea ei la existenţă. lar descoperirile lucrurilor dumne- 
zeieşti le împărtăşeşte prin har puterea Preasfântului Duh. Dat 
fiind însă că cel viclean a țintuit în urma păcatului aceste puteri, 
încă de la început, de firea celor văzute, şi nu mai era cine să 
înțeleagă şi să caute pe Dumnezeu (Ps 13, 2; 52, 3), întrucât toți cei 
părtaşi de firea omenească îşi mărgineau puterea minţii şi rați- 
unii la înfăţişarea lucrurilor sensibile şi nu mai aveau nici o 
înțelegere pentru cele mai presus de simţuri, pe drept cuvânt 
harul Preasfântului Duh a restabilit puterea celor ce n-au îmbră- 
țişat rătăcirea cu intențiile şi cu toată inima, dezlipind-o de cele 
materiale. Deci reprimind-o curăţită prin har, aceştia au căutat 
întâi şi au cercetat, apoi au căutat cu stăruinţă şi au cercetat cu 
de-amănuntul tainele dumnezeieşti prin acelaşi har al Domnu- 
lui. Fiindcă nu e îngăduit să zicem că numai harul de sine lu- 
crează în Sfinți cunoştinţele tainelor, fără puterile care primesc 
prin fire cunoştinţa. Căci socotim că sfinții Prooroci nu înțele- 
geau iluminările date lor de către Preasfântul Duh. Dar în acest 
caz cum ar mai fi adevărat cuvântul care zice: înțeleptul înțelege 
cele din gura sa (Prov. 16, 25)? Pe de altă parte, n-au primit cu- 
noştința adevărată a lucrurilor nici numai căutând-o cu puterea 
firii, fără harul Duhului Sfânt. Căci atunci s-ar dovedi de prisos 
sălăşluirea Duhului în Sfinți, neajutându-le întru nimic la 

descoperirea adevărului. Şi cum ar mai fi adevărat cuvântul 
care zice: Toată darea cea bună şi tot darul desăvârşit de sus este, 
pogorând de la Tine, Părintele luminilor (Iacob 1, 17) sau: Fiecăruia i 
s-a dat arătarea Duhului spre folos... unuia i s-a dat prin Duhul 
cuvânt de înțelepciune... (1 Cor. 12, 7-11)?”216 Sfântul Maxim 
continuă ceva mai jos, făcând precizări în aceeaşi direcție: „Prin 
urmare, harul Duhului Sfânt nu lucrează înțelepciunea în Sfinți 
fără mintea care să o primească, nici cunoştinţa fără rațiunea 


capabilă de ea, nici credința fără convingerea minții şi a rațiunii ` 


despre cele viitoare şi deocamdată nearătate, nici darurile vin- 
decărilor fără iubirea de oameni cea după fire, nici vreun altul 
din celelalte daruri fără deprinderea şi puterea capabile de 
fiecare. Dar iarăşi nu va dobândi omul ceva din cele arătate mai 
sus numai prin puterea naturală, fără puterea lui Dumnezeu, 
care să le dăruiască”2"7. După ce dă o serie întreagă de exemple 
din istoria vechitestamentară, Sfântul Maxim concluzionează: 
„E limpede din aceasta că toți Sfinții, pe de o parte, au primit de 
la Duhul descoperiri, pe de alta au cerut să li se lămurească 
raţiunile celor descoperite. De asemenea, că harul Duhului nu 
desființează câtuşi de puțin puterea firii, ci mai degrabă, fiind 


slăbită prin întrebuințarea ei într-un mod potrivit firii, înălțân- 


d-o la înțelegerea celor dumnezeiesti”218. 

Atunci când vorbeşte despre necesitatea experienței duhov- 
niceşti ca premisă a exegezei biblice, Sfântul Maxim are în ve- 
dere această experiență a Duhului lui Dumnezeu, despre care 
vorbesc părinții filocalici şi care reprezintă una dintre finalită- 
tile ascezei lor. Eforturile lor de a se curăți de patimi vizează 
pregătirea sălaşului Duhului Sfânt, care le va deschide porțile 


experienţei prin trăire şi participare la lucrurile dumnezeieşti şi, 


prin aceasta, şansa înțelegerii lucrurilor dumnezeieşti şi a tutu- 
ror celorlalte lucruri prin prisma celor dumnezeieşti, 
unitatea în care se află toate întreolaltă şi cu Dumnezeu. 


216 FR 3, p.317-318. 
27 FR 3, p.318. 
218 FR 3, p.319. 


ERMINIA DUHULUI 181 


Recapitulăm, în câteva concluzii, cele spuse legat de par- 
ticiparea Duhului lui Dumnezeu la înțelegerea cuvintelor dum- 
nezeieşti ale Scripturii, ale sensurilor adânci pe care le ascund 
învelişurile sensibile. 

1. Fără participarea Duhului lui Dumnezeu, omul nu poate 
accede la înțelegerea celor dumnezeieşti. Harul Duhului Sfânt 
are o dublă lucrare în actul exegetic: mai întâi curățeşte şi res- 
tabileşte puterile naturale de cercetare şi de cunoaştere ale omu- 
lui, pe care acesta le are prin creație, apoi îl insoteste pe acesta 
în cercetarea propriu-zisă a tainelor dumnezeieşti cuprinse în 
cuvintele Scripturii, beneficiind prin participare de lumina du- 
hovnicească necesară vederii acestora. Îl însoţeşte într-o stare de 
comuniune personală, de împreună sălăşluire, omul benefici- 
ind, în această situaţie, de lumina duhovnicească ca de o simțire 
proprie, pentru că el este una cu Duhul lui Dumnezeu. 

2. Lucrarea aceasta de pătrundere a sensurilor tainice ale 
cuvintelor Scripturii nu este una exclusiv a Duhului, dar nici ex- 
clusiv a omului. Este vorba de o împreună lucrare, ce nu poate 
fi explicată altfel decât în termenii unei împreună-sălăşluiri din 
care decurge capacitatea exegetului de a pătrunde lucruri la 
care n-ar avea acces numai cu puterile lui. Nu este vorba de o 
acțiune mecanică a Duhului Sfânt asupra exegetului, ci de o 
deschidere datorată tocmai comuniunii personale în care se află 
cei doi, într-o relație în care sunt parteneri. 


Experiența duhovnicească - premisă a exegezei 
biblice 


Experiența duhovnicească constituie pentru Sfântul Maxim 
9 premisă esenţială a actului ermineutic, ca şi a celui de re- 
ceptare a exegezei. Prin experiența duhovnicească înțelege con- 
templația sau vederea lui Dumnezeu şi contemplarea sau vede- 
rea rațiunilor lucrurilor. Regăsim exprimată cu multă claritate 
întâlnirea între „mărturiile scripturistice” şi experiența duhov- 
nicească, între Sfânta Scriptură şi spiritualitate. Este vorba de 

ceea ce spunea un alt părinte filocalic, Isihie Sinaitul, enunțând 
un principiu ermineutic fundamental: „Cuvântul spus de mine 
din experienţă este în acord cu mărturiile Scripturii”2. În vizi- 
unea părinților filocalici, experiența duhovnicească se constituie 
într-un reper ermineutic fundamental, aceasta confirmând, pe 
de-o parte, corectitudinea sensurilor pe care exegetul le dă tex- 
tului biblic, iar pe de altă parte oferind posibilitatea celui ce 
receptează exegeza să o înţeleagă, tocmai pentru că are şansa 
recunoaşterii adevărului prin raportarea la propria experienţă. 
Se înţelege că primul care are nevoie de o astfel de experiență 
duhovnicească este exegetul. Altfel el nu va putea înțelege sen- 
surile adânci ale Scripturii, dar nici măcar nu le va căuta, tocmai 
pentru că nu are ştire de acestea şi nici nu le poate intui. 

Sfântul Maxim spune că explicarea textelor trebuie să fie 
scurtă şi precisă, mai ales când aceasta se adresează unor oa- 
meni înaintați duhovniceşte, „care au cunoştinţa adevărată şi o 
vedere apropiată a celor dumnezeieşti”. Şi asta pentru că „unii 
ca aceştia nu au trebuință decât de o scurtă indicație în aseme- 
nea chestiuni, care arată cu anticipare frumusețea atotstrăluci- 
toare a vederilor tainice cuprinse în cuvinte şi a mărețelor infe- 
lesuri duhovniceşti din el”22. Îi va fi uşor să purceadă la expli- 
carea acelor locuri obscure tocmai pentru că cititorii săi aveau o 
experiență duhovnicească avansată a lucrurilor şi a înțelesurilor 
şi prin urmare le era uşor să înțeleagă, nefiind nevoie decât deo 
simplă arătare sau indicare a înţelesului. 

Sfântul Maxim vorbeşte deseori despre faptul că locurile 
greu de înțeles din Scriptură nu pot fi înțelese decât de către cei 
care sunt înaintați în contemplație, în vederea lui Dumnezeu: 
„„„.aceste locuri de-abia pot fi înțelese de cei care au înaintat 
mai mult în contemplație şi au ajuns la capătul celei mai înalte 
şi mai neapropiate cunostinte”221, Înţelesurile duhovniceşti nu 
— TT 
219 Isihie Sinaitul către Teodul, Scurt cuvânt de folos sufletului şi mântuitor despre 

trezoie şi rugăciune, FR 4, Sibiu, 1948, p57, cap.62. Vezi si Filocalia greacă, vol, 
p.150-151: Kat pa, nç cúudeovoç o Àóyoç èx ri meipac mapiiuod pnăeic rele 
papuc paptupies. 
220 FR 3, p.26. 
22 Tbidem. 

pot fi accesibile decât celor care au vederea sufletească sănă- 
toasă: „Cuvântul Scripturii înfăţişează în chip minunat totdea- 
una înțelesurile spirituale înaintea întâmplărilor istorisite, celor 
care au dobândit vederea sănătoasă a sufletului şi nu bárfesc pe 
Dumnezeu şi pe sfinții săi îngeri”22. Nu au acces la înțelesurile 
tainice şi adânci ale Scripturii „cei care sunt lipsiţi de vederile 
tainice de care se împărtăşeşte mintea celor desăvârşiți. lar cei 
ce s-au învrednicit în chip tainic de cunoaşterea contemplativă a 
lui Dumnezeu şi şi-au făcut mintea curată de orice închipuire 
materială şi toată şi-au făcut-o chip al frumuseții dumnezeieşti 
prin imitarea aceleia, să socotim că sunt cei iubitori”235, 

Sfântul Maxim vorbeşte despre o „îndoită cunoştinţă” a 
celor dumnezeieşti: „Una este relativă şi constă numai în rațio- 
nament şi în înțelesuri, neavând simțirea experiată prin trăire a 
Celui cunoscut. Prin ea ne călăuzim în viața aceasta. Cealaltă 
este în sens propriu adevărată şi constă numai în experiența 
trăită, fiind în afară de raționament şi de înţelesuri şi procurând 
toată simțirea Celui cunoscut, prin participarea la El după har. 
Prin aceasta vom primi în viața viitoare îndumnezeirea mai pre- 
sus de fire, ce se va lucra fără încetare. Cunoştința relativă, cu- 
prinsă în raționament şi înțelesuri, mişcă dorința spre amos 
tinfa trăită prin participare. lar cea trăită, care procură simtirea 
Celui cunoscut prin participare şi prin experiență, înlătură cu- 
noştința cuprinsă în raționament şi înțelesuri”224, 

I Lipsa experientei lucrurilor dumnezeiesti, care face cu ne- 
putință înțelegerea acestora, i-a determinat pe Părinţii Bisericii, 


m FR3,p.74. 
25 FR 3, p.60. 
2 FR 3, p.332-333. PG 90, 620-621: Arrhv yàp Gl tiv tâv dow yvdow Ó 
Aac, iv pev oz, dç pvp Ayo apb na vofa. Kë, si xartvipyaav 
¿95 muoobăreos Bă mpe où noa dobnom, Š vară sh magotom Liv 
%wovoígeds- Tip Ë rupox dành tv mó zü ape rartoraav da Abov i 
von, Bay zoù wprozrrtoc wari xipi peke: rapegeueme riy aloenav. Aris 

după părerea Sfântului Maxim, să nu dezvăluie multe dintre 
sensurile textului biblic, care lor le erau accesibile tocmai dato- 
rită experienţei: „Marii dascăli ai Bisericii, putând spune multe 
despre această temă, prin harul din ei, au socotit că e mai bine 
să cinstească locul cu tăcerea, nevrând să spună nimic mai adânc, 
din pricina neputinței celor mulți de a se ridica la înălțimea 
celor scrise. Iar dacă au şi spus unii câte ceva, mai întâi au cer- 
cetat puterea ascultătorilor şi aşa au spus o parte din ce puteau 
spune, spre folosul celor pe care îi învățau, lăsând cea mai mare 
parte neatinsă”25, Este uşor să regăsească cineva aici cuvintele 
Sfântului Apostol Pavel referitoare la experiența Duhului ca 
premisă a înțelegerii lucrurilor dumnezeieşti: „Omul firesc nu 
primeşte cele ale Duhului lui Dumnezeu, căci pentru el sunt 
nebunie şi nu poate să le înțeleagă, fiindcă ele se judecă du- 
hovniceşte” (1 Cor. 2, 14). 

Cel care doreşte să, înțeleagă cuvântul dumnezeiesc al 
Scripturii va trebui să se străduiască, în acelaşi timp, să facă ex- 
perienţa comuniunii, a întâlnirii cu Dumnezeu. Aceasta cu atât 
mai mult cu cât Dumnezeu şi realitățile dumnezeieşti sunt cu 
totul transcendente istoriei şi omului, dar în acelaşi timp îm- 
părtăşibile, omul având posibilitatea împărtăşirii de Dumnezeu 
prin energiile dumnezeieşti necreate. Cunoaşterea este condițio- 
nată de experiență, pentru că „adevărul este lucru, iar cunoaş- 
terea este participare la acesta. Adevărul este obiect (ceva obiec- 
tiv), iar cunoaşterea, ca participare, rezultă în urma relației din- 
tre obiectul de cunoscut şi subiectul care cunoaşte acest obiect... 
Astfel, cunoaşterea, ca participare la realitate, nu se înțelege 
numai ca o descriere schematică şi goală sau ca o teorie, ci 
totodată ca energie şi aplicaţie sau, în alți termeni, ca act şi prac- 
tică”, după cum scrie un cunoscut teolog ortodox contempo- 
ran?%, Experienţa funcționează ca premisă a corectei înțelegeri a 
Scripturii şi în acelaşi timp ca un criteriu de evaluare, de verifi- 
care a erminiei. 


25 FR 3, p.162. 
22% N. Matsoukas, Introducere în gnoseologia teologică, Ed. Bizantină, Bucureşti, 
1997, p.38. 

Rugăciunea ca premisă a erminiei biblice 


Conştiinţa neputinței de a pătrunde sensurile adânci şi 
nehotărnicite ale cuvântului dumnezeiesc al Scripturii, pe de o 
parte, şi credința că numai de la Dumnezeu, prin împărtăşirea 
Duhului, poate veni înțelegerea corectă a textelor biblice, pe de 
altă parte, fundamentează rugăciunea ca una dintre premisele 
esențiale ale actului exegetic. Aflat în fața textului biblic, exege- 
tul are conştiinţa că se află față în față cu Cuvântul viu, adânc şi 
nemărginit al lui Dumnezeu. Această confruntare stă la originea 
stării de smerenie reală, a conştiinţei nimicniciei umane în fața 
măreției Dumnezeirii, care nu poate fi determinată de convin- 
gerea că te afli în fața unor texte oarecare, vechi de două mii de 
ani, pe care le poți cerceta exclusiv cu instrumentele rațiunii şi 
ale criticii omeneşti. 

Cu o profundă conştiinţă a limitelor puterilor sale de cu- 
noaştere şi înțelegere a cuvintelor dumnezeieşti ale Scripturii, 
Sfântul Maxim Mărturisitorul recurge tot timpul la rugăciune, 
fie cea directă către Dumnezeu, fie la rugăciunea celorlați pen- 
tru el, în scopul de a dobândi de la Acesta harul dumnezeiesc, 
darul descoperirii înțelesurilor Scripturii. 

Înainte de a încerca formularea răspunsurilor la întrebările 
primite, Sfântul Maxim îi cere insistent lui Talasie să se roage 
pentru el, convins că numai Dumnezeu îi poate da răspunsul 
cel bun la fiecare din întrebările puse de acela: „Câştigă-mi mi- 
lostivirea lui Dumnezeu prin rugăciunile tale şi fă-L să-mi stea 
în ajutor în cele ce voi spune, mai bine zis să-mi dea răspuns 
drept la fiecare întrebare, căci toată darea cea bună şi tot darul 
desăvârşit de la EI este, ca de la izvorul şi Părintele tuturor 
cunoştinţelor şi puterilor luminătoare, pe care le dăruieşti pe 
măsură celor vrednici”27. Textul acesta este edificator pentru 
felul în care înțelege Sfântul Maxim rolul rugăciunii în cadrul 
demersului exegetic. 


27 FR 3, p.25-26. 

Adeseori, pe parcursul lucrării, se roagă lui Dumnezeu şi 
cere tuturor să se roage pentru a putea ajunge la deprinderea 
înelesurilor adânci ale Scripturii: „Dar fiindcă e mai bine să ne 
ostenim mai mult şi să rugăm neîncetat pe Dumnezeu să ne 
dăruiască înțelepciune şi putere, ca să înțelegem toată Scriptura 
duhovniceşte, voi răspunde şi la această nedumerire”2%. „Deci 
apropiindu-mă şi eu prin gândire de cele scrise, ÎL rog pe 
Dumnezeu să-mi fie într-ajutor în cele ce voi spune, căci ştiu că 
puterea înțelegerii mele e cu mult prea slabă față de sublimi- 
tatea tainelor Scripturii”2%. 

Rugăciunea este pentru Sfântul Maxim Mărturisitorul o 
condiție esențială a erminiei corecte. Începe răspunsul la între- 
barea 48 cu o rugăciune. Este o rugăciune foarte frumoasă şi cu 
un conținut extraordinar de bogat în ceea ce priveşte principiile 
ermineutice maximiene. 

„Vino, preaslăvite Cuvinte al lui Dumnezeu, şi ne împăr- 
tăşeşte, pe măsura puterilor noastre, descoperirea cuvintelor 
Tale, înlăturând grosimea învelişurilor, arată-ne Hristoase, fru- 
museţea înţelesurilor spirituale. Ia-ne de mâna dreaptă, adică 
de puterea minții noastre, şi ne călăuzeşte pe calea poruncilor 
Tale. Şi ne du la locul cortului Tău cel minunat, până înăuntrul 
casei lui Dumnezeu, în glas de bucurie şi de mărturisire a zvo- 
nurilor de sărbătoare, ca şi noi, prin mărturisirea făptuirei şi 
prin bucuria contemplaţiei, să fim învredniciţi a veni la locul 
negrăit al ospățului Tău şi să ne ospătăm împreună cu cei ce 
prăznuiesc acolo duhovniceşte, cântând cunoştinţa celor negră- 
ite cu glasurile netăcute ale minţii. Şi mă iartă pe mine, Hristoa- 
se, că îndrăznesc, la porunca slujitorilor Tăi celor învredniciți, 
ceea ce este peste puterea mea. Luminează cugetarea mea nelu- 
minată spre înțelegerea locului de faţă, ca să fii şi mai mult 
slăvit, ca unul ce dai orbilor vedere şi faci limba gângavilor să 

grăiască cu claritate”2%. 


28 FR 3, p.144. 
29 FR 3, p.264. 
230 PG 90, col.433; FR 3, p.180. 

Alături de introducerea la întreaga lucrare, această rugă- 
ciune reprezintă o sinteză cuprinzătoare a tot ceea ce înseamnă 
raportarea Sfântului Maxim la cuvântul scripturistic, a ceea ce 
reprezintă acesta pentru el şi a modului în care se poate apropia 
de înțelegerea acestuia. 

Rugăciunea exprimă înainte de toate starea de smerenie: 
„Şi mă iartă pe mine, Hristoase, că îndrăznesc, la porunca slu- 
jitorilor Tăi celor învredniciţi, ceea ce este peste puterea mea”, 
„luminează cugetarea mea neluminată ... ca unul ce dai orbilor 
vedere şi faci limba gângavilor să grăiască cu claritate”. În 
această stare, cu conştiinţa că singur nu poate ajunge la înțele- 
gerea cuvintelor Scripturii, invocă venirea lui Dumnezeu Cu- 
vântul pentru a-l însoți în demersul său exegetic: „Vino, prea- 
slăvite Cuvinte al lui Dumnezeu ... la-ne de mâna dreaptă, 
adică de puterea minţii noastre, şi ne călăuzeşte pe calea po- 
runcilor Tale”. Sfântul Maxim cere Cuvântului lui Dumnezeu 
să-l ducă „la locul cortului Tău cel minunat, până înăuntrul 
casei lui Dumnezeu ..., la locul negrăit al ospățului Tău şi să ne 
ospătăm împreună cu cei ce prăznuiesc acolo duhovniceşte”, 
ceea ce s-ar traduce prin aceea că dorinţa lui este de a fi părtaş 
prezenţei dumnezeieşti, de a se împărtăşi direct de realitatea 
dumnezeiască, pentru ca prin mijlocirea experienței directe să 
ajungă la înțelegerea celor scrise despre Dumnezeu sau a celor 
spuse de Acesta. 

Rugăciunea transformă actul exegetic într-un act de comu- 
niune cu Dumnezeu, dând consistență relației dintre exeget şi 
Dumnezeu. Pe parcursul eforturilor sale exegetice Sfântul Maxim 
recurge permanent la rugăciune, ca o reacție firească în fața 
adâncului de nepătruns al înțelesurilor duhovniceşti ale cuvin- 
telor Scripturii. 


Iubirea şi ascultarea ca motivații ale erminiei biblice 


I „Singurul lucru care biruie starea de reală smerenie este 
iubirea, teama ca nu cumva prin refuzul Sfântului Maxim de a 

răspunde la întrebările trimise să sufere iubirea dintre el şi cei 
care îi adresaseră întrebările. Refuzul putea fi considerat de 
Talasie şi de cei care erau împreună cu acesta ca o neascultare: 
„Temându-mă să nu sufere ceva iubirea care ne uneşte..., pu- 
tând să-ţi pară refuzul meu un semn de neascultare, am cutezat 
împotriva voii mele cele mai presus de puterea mea”231. 

Posibila interpretare ca neascultare a refuzului său ar face 
să sufere iubirea care-i unea până într-atât încât îi făcea „să aibă 
un singur suflet, chiar de purtau două trupuri”. Intră în discuție 
aici iubirea şi ascultarea, două noțiuni care nu se regăsesc în 
spaţiul ermineuticii biblice savante şi care ar putea chiar fi refu- 
zate de exegeţii savanți, deşi sunt două noțiuni biblice funda- 
mentale. Trimitem numai la Evanghelia după loan şi la un 
singur text, între nenumărate altele, unde ascultarea sau împli- 
nirea voii celuilalt este semn şi rod al iubirii pentru el şi al 
rămânerii în iubire: Dacă păziți poruncile mele veți rămâne în 
iubirea Mea, după cum şi Eu păzesc poruncile Tatălui Meu şi rămân 
în iubirea Lui (loan 15, 10). Motivația Sfântului Maxim pare a fi 
un ecou direct al acestei porunci a Mântuitorului Hristos şi o 
dovadă a asumării acesteia într-o situație pe de o parte comună 
— aceea a unei relații interumane — şi pe de altă parte foarte con- 
cretă şi specială, întrucât se referea la explicarea textelor scrip- 
turistice. 

Importanţa acestei motivații, hotărâtoare pentru decizia Sf. 
Maxim, reiese şi din faptul că acesta revine asupra ei. Aşa cum 
am văzut, cuviosul Părinte mărturiseşte că preferă să-şi asume 
dublul risc de „a fi acuzat de îndrăzneală” şi totodată ,, de a fi 
luat în râs de cei ce voiesc”, decât „să sufere iubirea vreo clă- 
tinare şi vreo micşorare”22. De remarcat faptul că Sfântul Maxim 
îşi asumă riscuri care privesc propria sa persoană pentru a evita 
orice lucru care i-ar fi putut afecta pe ceilalți, tocmai pentru că 
iubirea „nu caută ale sale”. Dar şi pentru îndrăzneala pe care 
şi-o asumă, tocmai pentru ca nu cumva să fie afectată iubirea 
dintre ei, cere insistent iertare: „Deci iartă-mi întâi tu, cinstite 


21 FR. 3, p.25. 
222 Ibidem. 

părinte, această întreprindere şi roagă şi pe alţii să-mi ierte 
îndrăzneala”. Venind vorba despre iubire şi voind să arate că 
numai un astfel de motiv a putut să-l clintească din refuzul său 
de a cuteza să se apropie de textele biblice pentru a le explica, 
Sfântul Maxim scrie unele dintre cele mai frumoase şi convin- 
gătoare cuvinte despre iubire şi despre ceea ce reprezintă sau ar 
trebui să reprezinte aceasta pentru oameni: „Căci după Dumnezeu 
nimic nu este mai de preț ca ea (iubirea) în ochii celor care au 
minte. Mai bine zis, nu e mai plăcut. Căci iubirea adună la un 
loc pe cei dezbinați şi poate crea în cei mai mulți sau în toți o 
identitate netulburată a voirii”233, 

Iubirea pentru cei care i-au cerut să încerce explicarea 
locurilor dificile din Scriptură îl însoţeşte pe Sfântul Maxim tot 
timpul, acesta exprimând-o de multe ori pe parcursul scrierii. 
Deseori îşi biruie smerenia şi temerea, făcând loc îndrăznelii de 
a înainta în explicarea cuvintelor dumnezeieştii Scripturi numai 
motivat de teama ca, procedând altfel, să nu-i întristeze pe des- 
tinatarii săi. Aflat în fața unui text a cărui dificultate este foarte 
mare şi în fața căruia mulți Părinți ai Bisericii s-au oprit din 
diverse considerente, Sfântul Maxim depăşeşte reținerea sa tot 
datorită iubirii față de cei care aşteptau de la el răspunsul: „De 
aceea şi eu m-aş fi gândit să trec mai bine locul sub tăcere, dacă 
n-aş fi socotit că prin aceasta aş fi întristat sufletul vostru iubitor 
de Dumnezeu. Deci de dragul vostru voi spune ceea ce poate fi 
potrivit tuturor şi ceea ce poate să înțeleagă şi cei mici şi cei 
mari "24, 

Cum am văzut, iubirea este determinantă pentru actul exe- 
getic. Aceasta se manifestată prin ascultare. Demersul exegetic 
se constituie într-un proces interpersonal, într-un act de comu- 
nicare interpersonală, definit de premisele care fac posibilă co- 
municarea între persoane şi factorii care contribuie la realizarea 
acesteia la un nivel din ce în ce mai ridicat, țintind vârful, adică 
relația de dragoste. Exegeza este prin excelență un act de co- 


23 Ibidem, ou räv eră Gedv tori roi; voôv Eyovat uucărepov- uăiiov óe, tË 
É PG 90, col.245. 
4 FR 3, p.162. 

municare, întâi între Dumnezeu, care vorbeşte prin cuvântul 
dumnezeiesc al Scripturii, şi exegetul care doreşte înțelegerea 
cuvântului lui Dumnezeu. Apoi, între exeget şi cel căruia îi este 
adresată exegeza. Or, actul de comunicare este condiționat de 
realități precum iubirea, smerenia, ascultarea, încrederea etc. 

Cunoscând cât de plăcută este lui Dumnezeu lepădarea de 
sine şi de voia proprie şi fundamentarea actelor sale pe ascul- 
tare, Sfântul Maxim nădăjduieşte în ajutorul şi bunăvoința Lui, 
care poate veni ca răsplată a faptului că a purces la explicarea 
textelor scripturistice din ascultare, şi nu din voie proprie sau 
din vreo rațiune egoistă: „Fiindcă numai încrezându-mă în tine 
am primit să împlinesc porunca ta, aşteptând bunăvoința lui 
Dumnezeu ca răsplată a ascultárii”25, Iniţiativa nu aparține 
Sfântului Maxim. Dacă i-ar fi aparţinut lui, acest lucru ar fi în- 
semnat că există o altă motivaţie, evident egocentrică, sprijinită 
în propria persoană, care ar fi evitat cu greu încrederea în sine 
sau chiar părerea de sine. Ca să purceadă din proprie inițiativă 
la explicarea unor texte biblice ar fi trebuit eventual să aibă 
încredințarea că este în măsură să le înțeleagă şi să le explice. 
Iniţiativa vine din afară şi, în plus, este foarte greu primită, 
motivele fiind ascultarea şi iubirea sau ascultarea din iubire. 

În ermineutica biblică actuală, ca şi în cea mai veche, nu 
sunt luate în discuție categorii precum iubirea şi ascultarea 
atunci când este vorba de analiza demersului exegetic. Aceasta 
operează cu nefirescul divorț dintre teologie şi morală. Iubirea 
şi ascultarea, ca şi smerenia sau încrederea, sunt considerate 
categorii morale prin excelență. Acestea pot constitui subiecte 
pentru teologia morală, dar nu pentru ermineutica biblică. Toa- 
te şcolile exegetice din ultimele veacuri, născute şi dezvoltate cu 
preponderență în spațiul tradițiilor creştine occidentale, dar 
care au influențat masiv şi şcoala biblică ortodoxă — mai ales pe 
cea grecească, de altfel singura care îşi poate atribui la ora 
aceasta calificativul de şcoală biblică cu oarecare personalitate —, 
ignoră complet „motivaţia morală” — cum ar numi-o dânşii — a 


235 FR 3, p.26. 

demersului exegetic, limitându-se cu suficientá de sine la su- 
portul științific. Nu mă refer la faptul că exegeza biblică n-ar 
avea suportul iubirii sau al credinţei, ci la faptul că ermineutica 
biblică, ca ştiinţă care încearcă descifrarea mecanismelor exege- 
zei biblice, principiile care îți pot asigura reuşita, nu ia în dis- 
cutie iubirea sau ascultarea ca premise ermineutice. Citez chiar 
din foarte recentul tratat de ermineutică biblică al distinsului 
dascăl de Noul Testament de la Atena, prof. Savvas Agouridis, 
o mărturisire grăitoare în acest sens: „Aş vrea să vă asigur 
personal că, oricâtă conştiinţă a lipsurilor unei cărți pe care 
urmează să o scriu aş avea, nu numai fiecare capitol, ci şi fiecare 
cuvânt este îmbibat de iubirea creştinească pentru cel care o va 
citi”2%7, Acest lucru este adevărat, şi cei care-l cunosc pe profe- 
sorul atenian ştiu cât suflet pune în lucrul său. Dar, paradoxal, 
atunci când analizează actul exegetic nu ia în discuţie factorul 
iubirii, al jertfirii de sine, şi nici dialogul interpersonal care se 
constituie între exeget şi cititorul său, nu consideră că acesta 
este sau poate fi unul determinant pentru calitatea exegezei. In- 
sistența noastră are în vedere tocmai ignorarea acestor cătegorii 
la nivelul teoriei despre actul exegetic, adică la nivelul ermine- 
uticii biblice. 

A purcede la explicarea Scripturilor nu din voie proprie, ci 
din ascultare, este o premisă foarte clară a demersului exegetic. 
lar când ascultarea este determinată de iubire, aceasta atinge 
măsura deplinătăţii. Pentru a-şi atinge scopul, demersul exege- 
tic nu trebuie să fie motivat de vreo mişcare egocentrică, egoistă 
— curiozitate, slavă deşartă, mândrie, dorință proprie de a re- 
zolva tu lucruri dificile şi nerezolvate -, ci din iubire şi din 
ascultare. De altfel, dacă nu cultivă şi nu ţinteşte la cultivarea 
iubirii interpersonale, ce altă finalitate poate avea explicarea cu- 
vintelor Sfintei Scripturi? 


26 Vezi Savvas Agouridis, Ermineutica textelor sfinte (în Ib. greacă), Atena, 2000, 
passim., dar în special cap.V şi VI, care privesc istoria erminiei biblice din 
secolul al XVII-lea până în secolul al XX-lea. Christopher Tuckett, Reading the 
New Testament, Methods of interpretation, London, 1992, passim. 

237 Savvas Agouridis, Ermineutica..., p.14. 

Slăvirea lui Dumnezeu ca finalitate a exegezei 
biblice 


Sfântul Maxim Mărturisitorul atrage atenţia asupra faptu- 
lui că cercetătorul textului biblic trebuie să urmărească un scop 
bine determinat şi să evite tentaţia de a face acest lucru de dra- 
gul propriilor osteneli, pentru că într-o astfel de situație, în loc 
să ajungă la cunoştinţa pe care trebuia să o urmărească, acesta 
ajunge la slava deşartă, la creşterea părerii de sine. „Cel ce caută 
cunoştinţa de dragul ostenelilor pentru ea, desigur, se robeşte 
slavei deşarte, ca unul ce crede că a luat cununa înaintea sudo- 
rilor, neştiind că ostenelile sunt pentru cunună, iar nu cununa 
pentru osteneli. Orice metodă - continuă Sfântul Maxim - se do- 
vedeşte necugetată atunci când, în loc de a ajunge prin ea la 
ceea ce este absolut (pentru sine), e crezută ca un lucru absolut 
(pentru sine)”2%. Aici, Sfântul Maxim ridică o problemă foarte 
importantă şi valabilă pentru orice domeniu de cercetare, dacă 
nu chiar pentru orice demers, pentru orice osteneală a omului. 
În acest context el enunţă un principiu universal valabil: „Căci 
virtutea este pentru adevăr, nu adevărul pentru virtute”2>. Acest 
principiu nu poate fi înțeles decât în condițiile în care, pentru 
noi, adevărul este ceea ce este şi pentru Sfântul Maxim şi pentru 
Evanghelia Mântuitorului Hristos: „Cunoştința sau cunoaşterea 
lui Dumnezeu”, iar „cunoaşterea lui Dumnezeu este viața veş- 
nică”, după expresia Sfântului Evanghelist loan, adică viața cea 
adevărată, deplinătatea vieţii datorată împărtăşirii din izvorul 
vieţii (loan 17, 3). Prin urmare, a cunoaşte înseamnă a cunoaşte 
pe Dumnezeu, iar a cunoaşte pe Dumnezeu înseamnă „a-L afla 
pe Dumnezeu”, după expresia Sf. Maxim, a-L întâlni, deci a te 
împărtăşi de vederea Lui, din izvorul vieții în sine. Dacă adevă- 


238 PG 90, col.369. FR 3, p.128, scolia 2. 
2% Sn Gad cr dAdóeay €orw Ú dperi, dioù && rm dpermv ú dirideie. "Ore ó 
dud tiv dirțoeuav mpdetwv tův dperiiv xevosofiag oi rurpajoxermi Belea. 0 dt riy 
diriâeuav dperii; Evenaev ¿mrnóeúov, civouov Eye, rii; kevoðoćíaç rv oinow. (PG 
90, col.369. FR 3, p.127.) 

rul înseamnă o serie de enunțuri teoretice, desigur, principiul 
acesta maximian nu pare a fi valabil, pentru că nu ar avea sens 
să depunem atâtea eforturi numai pentru a ajunge să deținem la 
nivel mental nişte definiții sau enunțuri teoretice. Dimpotrivă, 
ar părea mult mai veridic inversul: adică adevărul pentru virtu- 
te, adică să cunoaştem pentru a putea fi morali, pentru a putea 
fi mai buni. Oricum, aceasta este „versiunea“ acreditată astăzi, 
într-o perioadă de maximă relativizare chiar şi a adevărului teo- 
retic, în care funcționează ipocrita teorie a pluralismului adevă- 
rurilor. În afara cazului în care cădem în cursa pe care o sem- 
nalează Sfântul Maxim, adică a face totul pentru slava deşartă, 
pentru părerea de sine. 

Acesta este încă un lucru esențial care decurge din prin- 
cipiul maximian mai sus citat. Răsturnarea termenilor, adică 
reciproca acestei axiome, are consecințe nefaste, conducându-l 
pe subiectul demersului respectiv tocmai în sens invers: în loc 
să-l scoată din sine şi să-l ducă spre Dumnezeu, îi consolidează 
carapacea egocentrică, cea care-l împiedică să realizeze eveni- 
mentul vital, comuniunea cu semenii săi şi cu Dumnezeu. Cel 
ce caută adevărul pentru a-şi confirma sieşi şi semenilor capaci- 
tatea de căutare şi disponibilitatea spre osteneli, acela „se robeşte 
slavei deşarte”, pentru că „cel ce se străduieşte după adevăr de 
dragul virtuții deschide în sine culcuş părerii de sine a slavei 
deşarte”, în timp ce „cel care cultivă virtutea pentru adevăr nu 
este rănit de săgețile slavei deşarte”. Şi „cel care îndură ostenelile 
virtuţii pentru cunoştinţă nu se robeşte slavei deşarte, întrucât 
ştie că adevărul, prin firea lui, rămâne mai presus decât toate 
ostenelile”240, 

Dacă „adevărul rămâne mai presus decât toate ostenelile”, 
înseamnă că la el nu se ajunge prin osteneli, adică cineva care se 
străduieşte nu ajunge în mod necesar la adevăr. La adevăr se 
poate ajunge, foarte probabil, datorită ostenelilor, dar nu prin 
osteneli. Este, cred, ceva asemănător cu imaginea pe care ne-o 
oferă Sfântul Apostol Pavel atunci când spune că cineva să- 


20 Ibidem. 

deşte, altcineva udă, dar Cel care face să crească este Dumnezeu 
( Cor. 3, 7). Adevărul, în cele din urmă, ti se descoperă, ți se 
împărtăşeşte, desigur, în condiţiile în care, aşa cum spune Sfân- 
tul Maxim Mărturisitorul, cineva „îndură ostenelile virtuții pen- 
tru cunoştinţă”. „Vino, preaslăvite Cuvinte al lui Dumnezeu, şi 
ne împărtăşeşte, pe măsura puterilor noastre, descoperirea cu- 
vintelor Tale”, se roagă Sfântul Maxim înainte de a purcede la 
explicarea unui text biblic dificil. 

Pentru Maxim Mărturisitorul finalitatea eforturilor de ex- 
plicare a textelor biblice este slăvirea lui Dumnezeu. Rugân- 
du-se Mântuitorului să-l lumineze în încercarea lui de a explica 
Scriptura, descoperă şi scopul final pentru care cere acest lucru: 
„Luminează cugetarea mea cea neluminată, spre înțelegerea lo- 
cului de față, ca să fii şi mai mult slăvit, ca unul ce dai orbilor 
vedere şi faci limba gângavilor să grăiască cu claritate”242. 
Aşadar, scopul ultim al eforturilor exegetice este slăvirea lui 
Dumnezeu. Sfântul Maxim Mărturisitorul rămâne fidel finalită- 
ţii Evangheliei însăşi. Dacă Evanghelia este descoperirea slavei 
lui Dumnezeu28, explicarea Evangheliei nu poate avea alt scop 
decât tot slăvirea lui Dumnezeu. 

Amintim în acest context faptul că, prin această atitudine, 
Sfântul Maxim se înscrie într-un principiu biblic general. Dese- 
ori, Mântuitorul Hristos, răspunzând la întrebări exprimate sau 
neexprimate, dezvăluie ucenicilor Săi sau celor care-L ascultau 
că lucrurile şi în special minunile pe care le săvârşea le săvârşea 
spre slava lui Dumnezeu, indicând astfel scopul ultim al lucră- 
rilor Sale24, ca de altfel al întregii iconomii a întrupării. Mai 
mult decât atât, Mântuitorul Hristos ne făgăduieşte că va îm- 
plini tot ceea ce vom cere în numele Lui, tocmai pentru ca astfel 


241 PG 90, col.433; FR 3, p.180. 

242 PG 90, col.433; FR 3, p.180. 

28 Tov gomouăv ro eiayyeaiov îs ééne toô Xprorod ă to eleàv Goð. (2 Cor. 
4,4). Kază ró evayytito vii; óóenç toô uaxapíou Geob (1 Tim. 1, 11). 

2 [ar lisus, auzind, a zis: Această boală nu este spre moarte, ci pentru slava lui 
Dumnezeu, ca, prin ea, Fiul lui Dumnezeu să Se slăvească — aizn t) doâtvea ok 
¿aru npòç Bdvarov dii Unip rñç óe roð Beod- loan 11, 4) Vezi şi loan 9, 3; Luca 
5, 25; 17, 15; 18, 43; 4; Matei 5, 16; 1 Petru 2, 12 etc. 

„Să fie slăvit Tatăl întru Fiul”245, Aceeaşi perspectivă o întâlnim 
exprimată cu multă claritate şi de Sfântul Apostol Pavel, care îi 
îndeamnă pe corinteni ca toate faptele şi lucrările lor să aibă ca 
scop final slava lui Dumnezeu: „De aceea, ori de mâncaţi, ori de 
bei, ori altceva de faceți, toate spre slava lui Dumnezeu să le 
faceţi”2%6, 

Având în vedere rolul esențial pe care îl are pentru inje- 

legerea unui lucru sau al unui eveniment finalitatea sau scopul 
acestora, am găsit de cuviință să insistăm mai mult asupra 
le aspect. Cu atât mai mult cu cât, în cazul exegezei biblice 
contemporane, această problemă este mai puțin sau chiar 
avută în vedere. De cele mai multe ori, i te pestă 
drept scop declarat lămurirea unor locuri mai greu de înţeles, 
fie pentru satisfacerea exigenţelor ştiinţifice ale subiectului exe- 
gezei, fie pentru satisfacerea dorinței de înțelegere sau a curio- 
zităţii destinatarilor respectivei exegeze. Sigur că, în ultimă in- 
stanță, şi acest obiectiv ține de o mai bună înţelegere a textelor 
biblice, dacă nu este absolutizat, dacă nu se rămâne la acesta ca 
la un scop în sine, ci este considerat numai o cale de a duce pe 
om mai aproape de Dumnezeu. 
A Când Sfântul Maxim Mărturisitorul spune că purcede la 
încercarea de a explica un text biblic pentru ca prin aceasta să fie 
„mai mult slăvit Dumnezeu”, are în vedere reacția celor care, 
auzind sau citind răspunsul său luminat şi descoperit de Duhul 
lui Dumnezeu, se vor minuna în fața adevărului descoperit şi 
vor slăvi pe Dumnezeu, de la care vine descoperirea iniţială 
consemnată în textul biblic, dar care în acelaşi timp este şi 
izvorul înţelegerii corecte, luminate a Sfintei Scripturi. 


——— Re SR N ANI 
ep 3 R 
“5 Ing óoao6ñ0 ó Tarp év so" Yu (loan 14, 13). 


246 eite otv éoðíere ír i: n ¿G 
10,33). dre nivere dite tı noiire, míyza: eiç 6ăfav @eoÜ roire. (1 Cor. 

Concluzii 


1. Lucrarea Răspunsuri către Talasie a Sfântului Maxim Măr- 
turisitorul ne prezintă smerenia, ascultarea, experiența duhov- 
nicească, rugăciunea, iubirea ca având o importanță determi- 
nantă pentru actul exegetic. În contrast evident cu ermineutica 
modernă, refuzând inițial să accepte provocarea fraților săi de a 
purcede la explicarea Scripturii, Sfântul Maxim nu invocă lipsa 
ştiinţei de carte, ci starea sa lăuntrică, pe care o consideră ne- 
potrivită pentru un astfel de demers. Nu-i lipseşte, fără îndo- 
ială, informația şi cu atât mai puţin puterea de analiză, pe care 
le considerăm astăzi ca necesare şi suficiente pentru exegetul 
biblic. Atenţia lui este concentrată asupra stării lăuntrice, care 
consideră că îl pune într-o postură de incompatibilitate cu aceea 
de exeget al tainelor Scripturii, deoarece, stăpânit încă de patimi, 
nu poate beneficia de prezența şi lucrarea Duhului lui Dumnezeu, 
singurul în măsură să-i mijlocească vederea duhovnicească a lu- 
crurilor duhovniceşti, „fiindcă nu poate mintea omenească să 
perceapă fără lumina dumnezeiască cele dumnezeieşti şi spiri- 
tuale”. : x P : 

2. Sfântul Maxim este un părinte niptic sau filocalic $i 
perspectiva pe care o propune asupra exegezei biblice este prin 
excelență una care se întemeiază şi izvorăşte din teologia s. 
filocalică. Reamintindu-ne că finalitatea demersului filocalic 
este comuniunea cu Dumnezeu, experierea dumnezeirii, de care 
persoana umană devine capabilă printr-un susținut efort asce 
tic, de curățire, luminare şi desăvârşire, concluzionăm că nimeni 
nu se poate apropia de cuvântul dumnezeiesc al Scripturii cu 
şanse de a-l înţelege decât în starea de „părtaş al firii dumneze- 
ieşti”. Din acest punct de vedere, existența experienţei duhot 
ceşti este fundamentală pentru accesul la înțelegerea discursu 

i biblic. b 
mi 3. Recuperând dimensiunea filocalică, suportul ascetico-fi- 
localic al actului exegetic, se depăşeşte o nefirească separare 
între cunoaştere şi viață, între teologie şi spiritualitate, într-O 

perspectivă integratoare, atât de dragă Sfântului Maxim. Impro- 
priindu-şi această dimensiune filocalică a actului exegetic, exe- 
geza academică ar reuşi să depăşească ea însăşi prăpastia care o 
separă de viața concretă, recuperându-şi dinamismul prin arti- 
cularea la realitățile vitale ale existenței individuale sau comu- 
nitare ale persoanei umane. Articularea discursului exegetic bi- 
blic la cel niptic-filocalic ar consemna revenirea teologiei biblice 
ortodoxe din „captivitatea babilonică” a teologiei raționaliste şi 
secularizante în pământul făgăduinței, al împreună-petrecerii 
omului cu Dumnezeu, al perspectivei theantropice, sinergetice. 
În acest sens, criteriul ermineutic ultim este omul duhovnicesc, 
cel care nu cercetează şi nu vede numai cu mintea sa cele dum- 
nezeieşti relatate în Sfânta Scriptură, ci le cercetează şi le vede 
prin ochii duhovniceşti luminaţi de prezența Duhului lui 
Dumnezeu. 

4. Reaşezată pe suportul spiritualității, exegeza biblică ar 
redeveni, dintr-o exegeză savantă, e drept, dar seculară şi secu- 
larizantă, o exegeză teologică prin excelență, poate mai puțin 
atrăgătoare din punct de vedere al actualelor exigențe academi- 
ce, dar incomparabil mai vie şi mai lucrătoare din punct de 
vedere al impactului efectiv asupra vieții. Este greu de acceptat 
studiul unor texte care consemnează şi comentează istoria dia- 
logului complex - „în multe rânduri şi în multe chipuri” (Evrei 
1, 1) - dintre Dumnezeu şi om, a prezenței şi lucrării lui 
Dumnezeu în lume, prin metode care se limitează la factorul 
uman şi la posibilităţile acestuia de investigare, având în vedere 
că „distincţia dintre Dumnezeu cel necreat şi făptura creată este 
capitală”27, 

5. Ermineutica maximiană este întemeiată pe revelația dum- 
nezeiască nou-testamentară. Este suficient să cităm un pasaj mai 
consistent din Epistola 1 Corinteni a Sfântului Apostol Pavel 
pentru a ne convinge de faptul că Sfântul Maxim este ancorat în 
teologia noutestamentară, pe care o explicitează şi o dezvoltă: 
lar noi propovăduim înțelepciunea cea de taină a lui Dumnezeu, 


247 N. Matsoukas, Introducere în gnoseologia teologică, p.10. 

ascunsă, pe care Dumnezeu a rânduit-o mai înainte de veci, spre slava 
noastră, pe care nici unul dintre stăpânitorii acestui veac n-a cunos- 
cut-o ... Iar nouă ni le-a descoperit Dumnezeu prin Duhul Său, 
fiindcă Duhul toate le cercetează, chiar şi adâncurile lui Dumnezeu ... 
cele ale lui Dumnezeu nimeni nu le-a cunoscut, decât Duhul lui 
Dumnezeu. lar noi n-am primit duhul lumii acesteia, ci Duhul cel de 
la Dumnezeu, ca să cunoaştem cele dăruite nouă de Dumnezeu. Pe 
care le şi grăim, dar nu în cuvinte învățate din înțelepciunea ome- 
nească, ci în cuvinte învățate de la Duhul Sfânt, lămurind lucruri 
duhovniceşti oamenilor duhovniceşti. Omul firesc nu primeşte cele ale 
Duhului lui Dumnezeu, căci pentru el sunt nebunie şi nu poate să le 
înţeleagă, fiindcă ele se judecă duhovniceşte. Dar omul duhovnicesc 
toate le judecă, pe el însă nu-l judecă nimeni. Căci cine a cunoscut 
gândul Domnului, ca să-L învețe pe El? Noi însă avem gândul lui 
Hristos. (1 Cor. 2, 7-16) 

6. Această dimensiune a ermineuticii biblice maximiene, pe 
care nu o regăsim în exegeza biblică savantă contemporană, 
este în acord şi cu întreaga teologie şi spiritualitate răsăriteană. 
Conştiința că nimeni nu poate înțelege cele ale Duhului, care 
sunt cuprinse şi exprimate în Sfânta Scriptură, dacă nu se curăță 
de patimi şi dacă nu primeşte duhul lui Dumnezeu, o întâlnim 
la toți Părinţii Bisericii, până la cei contemporani nouă. Citez, 
oarecum la întâmplare, din Gheron Iosif, un aghiorit contem- 
poran, pentru că-mi este la îndemână şi pentru că ilustrează 
fidel tradiţia Bisericii: „Când se vor curăța simțurile tale, în as- 
cultare şi în linişte, şi se va odihni mintea ta şi se va curăța 
inima ta, atunci vei primi harul şi luminarea cunoștinței. Vei 
deveni în întregime lumină, în întregime minte, în întregime 
străveziu. Şi va izvori din tine aşa o teologie, încât, dacă ar fi 
trei care să scrie în acelaşi timp, nu ar putea cuprinde râurile 
care ies cu repeziciune şi care răspândesc pacea şi deplina ne- 
mişcare a patimilor în tot trupul... Şi mintea este răpită în con- 
templaţie, în vederea cea dumnezeiască. Şi se săvârşeşte unirea. 
Omul este transfigurat şi devine una cu Dumnezeu... Citeşte, 
dacă vrei istoria ... să vezi câți mari învățați, ca Origen şi mulți 
alţii, au fost la început mari luminători ai Bisericii, cu multă 
ştiinţă de carte, dar s-au afundat în oceanul Sfintei Scripturi 

crezând că este suficientă ştiinţa de carte... De aceea nenumă- 
Tati dintre ei s-au pierdut şi au fost anatematizați de sinoade, 
sinoade din care mai înainte făceau şi ei parte...”248 

7. Aceeaşi perspectivă o regăsim şi în viața liturgică a Bise- 
ricii. Rugăciunea pe care preotul o rosteşte înainte de citirea 
Sfintei Evanghelii în cadrul Sfintei Liturghii cuprinde toate as- 
pectele pe care le-am întâlnit la Sfântul Maxim Mărturisitorul 
privitor la starea în care trebuie să se afle cel care încearcă să se 
apropie de cuvintele dumnezeieşti ale Scripturii, pentru a le 
înțelege şi pentru a le explica, după putinţă, şi altora. Iată textul 
rugăciunii: „Străluceşte în inimile noastre, lubitorule de oameni, 
Stăpâne, lumina cea curată a cunoaşterii Dumnezeirii Tale şi 
deschide ochii gândului nostru spre înțelegerea evanghelicelor 
Tale propovăduiri. Pune în noi şi frica fericitelor Tale porunci, 
ca toate poftele trupului călcând, viețuire duhovnicească să pe- 
trecem, cugetând şi făcând toate cele ce sunt spre bună-plăcerea 
Ta. Că tu eşti luminarea sufletelor şi trupurilor noastre, Hristoa- 
se Dumnezeule şi Tie slavă înălțăm, împreună şi Celui fără de 
început al Tău Părinte şi Preasfântului şi bunului şi de viață 
făcătorului Tău Duh, acum şi pururea şi în vecii vecilor. 
Amin”29. Acelaşi lucru este ilustrat şi de chemarea preotului 
înainte de citirea Sfintei Evanghelii la utrenie: „Şi pentru ca să 
ne învrednicim noi a asculta Sfânta Evanghelie, pe Domnul 
Dumnezeul nostru să-L rugăm”. Nu cred că mai este nevoie de 
vreun comentariu. 

8. În acelaşi timp, atitudinea față de Sfânta Scriptură pe 
care o evidențiază ermineutica filocalică şi pe care o regăsim în 
viața liturgică, în teologia răsăriteană şi în spiritualitatea filoca- 
lică prin excelență este întâlnită şi în ceea ce am putea numi spi- 
ritualitatea populară: respectul față de Sfânta Scriptură, temerea 
de a se aventura în lectura şi explicarea acesteia — des întâlnite 
la credincioşii noştri — denotă o stare de smerenie provocată de 
conştiinţa că Sfânta Scriptură conține Cuvântul lui Dumnezeu 


248 Gheron Iosif, Mărturii din viața monahală II, Editura Bizantină, 1996, p.36-37. 
28 Liturghier, Ed. IBMBOR, Bucureşti, 1995, p.128. 

de care nu ne putem apropia oricum şi pe care nu poate cuteza 
oricine să-L citească şi să-L explice. 

9. Socotesc, în final, că ermineutica şi exegeza biblică de 
şcoală vor trebui să ia serios în seamă atitudinea singulară - în 
raport cu revelația biblică noutestamentară, cu tradiția teologică 
răsăriteană, spiritualitatea niptico-filocalică, viața liturgică şi 
spiritualitatea populară - pentru a conştientiza starea de aliena- 
re față de propriile izvoare şi pentru a se convinge de necesi- 
tatea rearticulării la aceste izvoare, singurele în măsură să le 
confere validitate şi credit. În această direcție, Sfântul Maxim 
Mărturisitorul poate servi drept unul dintre cele mai convin- 
gătoare argumente, dar şi drept un ghid sigur. Rămâne de îm- 
plinit elaborarea unei ermineuticii maximiene fundamentate pe 
teologia, antropologia şi cosmologia acestuia. 


Experienţa, cale a cunoaşterii 


Sfântul Grigorie Palama, Tomul aghioritic 


Aià toùç é£ Lóí(aç amepiac kai 

tûç mpóç roüç dyiovc dmebeiag 

¿@eroÚvtaç raç toô ITvaúuatoç uvoriăg évepyeíaç 
(Tomul Aghioritic) 


T... rada Öd Tic pikpăc Eyvoauev Teipac 
(Tomul Aghioritic) 


Introducere 


Sfântul Grigorie Palama nu putea să lipsească din această 
scurtă antologie de texte fundamentale privind ermineutica teo- 
logică în general şi ermineutica biblică în special. Şi aceasta, din 
două motive. În primul rând, pentru că Sfântul Grigorie Palama 
şi opera sa reprezintă o sinteză, o recapitulare a tradiţiei Biseri- 
cii şi a teologiei patristice de până la el, dar în acelaşi timp şi o 
expresie sau o formulare dezvoltată şi precizată a acesteia. Aşa- 
dar, Sfântul Grigorie Palama este reprezentativ pentru modul în 
care se articulează într-o continuitate organică tradiției vii şi 
autentice a Bisericii şi pentru modul în care dezvoltă această 
tradiţie şi o formulează ca răspuns la provocările concrete ale 
timpului său. În al doilea rând, pentru faptul că Sfântul Grigo- 

rie Palama se ocupă în prim-plan cu problema posibilității omu- 
lui de a-L cunoaşte pe Dumnezeu, în strânsă legătură cu posi- 
bilităţile comuniunii sau împărtăşirii omului de Dumnezeu Însuşi. 
Sfântul Grigorie este în mod direct preocupat şi răspunde la în- 
trebările pe care noi le-am identificat a constitui obiectul ermi- 
neuticii teologice generale şi ale ermineuticii biblice, şi anume: 
în ce condiţii poate omul comunica inteligibil cu Dumnezeu sau 
în ce condiţii poate omul înțelege vorbirea lui Dumnezeu către 
el, desfăşurată „în multe rânduri şi în multe feluri”, după expre- 
sia paulină, în care se înscrie, desigur, şi dumnezeiasca Scriptură. 
Este bine ştiut faptul că teologia palamită este centrată pe 
argumentarea posibilității omului - care ține de ordinea creată — 
de a se împărtăşi cu adevărat de Dumnezeu Cel necreat. Argu- 
mentul principal este distincția despre care vorbesc Părinții 
Bisericii şi pe care o defineşte foarte clar Sfântul Grigorie Pala- 
ma între ființa lui Dumnezeu cea de nepătruns şi inaccesibilă 
omului şi energiile sau lucrările dumnezeieşti, de care omul se 
poate împărtăşi. Dar pentru ca împărtăşirea de energiile dum- 
nezeieşti să fie cu adevărat împărtăşirea de Dumnezeu sau co- 
muniune reală cu Dumnezeirea se impune ca energiile sau lu- 
crările să fie necreate, izvorâtoare din Dumnezeu şi deci dum- 
nezeieşti şi îndumnezeitoare?%. Dacă omul are posibilitatea îm- 
părtăşirii de energiile dumnezeieşti necreate, atunci, el are posi- 
bilitatea de a ajunge nu numai la o ştiinţă despre Dumnezeu, la 
anumite informaţii exterioare despre Acesta, ci, mult mai mult 
decât atât, are posibilitatea de a ajunge la cunoaşterea lui Dumnezeu 
datorată şansei întâlnirii cu Dumnezeu, vederii lui Dumnezeu 
sau unirii tainice cu El. Semnalez şi în acest context distincția 
fericită pe care limba română o face între a şti, pe de o parte, şi a 
cunoaşte, de cealaltă parte, primul verb presupunând informare 
exterioară, dar excluzând vederea sau comunicarea directă cu 


250 „Palama numeşte dumnezeire şi darul îndumnezeitor, ca iradiere voită din 
Dumnezeire. Dar Dumnezeu ca Persoană, deşi este în acest dar îndumneze- 
itor, întrucât El însuşi întreg lucrează îndumnezeirea, totuşi nu se epuizează 
în acest dar ca lucrare. Ca atare e mai presus de ea.” (Pr. Dumitru Stăniloae, 
Filocalia 7, p.413, nota 655) 

obiectul de ştiut, iar cel de-al doilea presupunând vederea, în- 
tâlnirea şi comunicarea directă cu obiectul de cunoscut. 

Opera Sfântului Grigorie Palama se oferă unei evaluări de 
mare folos din punctul de vedere al gnoseologiei teologice ge- 
nerale. Sperăm ca, mai devreme sau mai târziu, cineva să valo- 
rifice întreaga operă palamită din perspectiva ermineuticii bibli- 
ce. Am convingerea că teologia palamită ne oferă nivelul cel 
mai profund al abordării, ca şi al formulării problematicii ermi- 
neutice, mai întâi a celei teologice generale, din care, desigur, 
decurge cea biblică. În lucrarea de faţă nu ne propunem decât 
să oferim un text palamit reprezentativ, care conține elemente 
ermineutice fundamentale. Ne-am oprit la Tomul aghioritic251 
datorită faptului că acesta este un rezumat al întregii teologii 
palamite, dar şi pentru faptul că în prologul acestuia, pe care 
noi îl propunem spre analiză, sunt cuprinse referirile principale 
la tema care ne interesează. Sfântul Grigorie Palama recurge la 
redactarea Tomului aghioritic din dorința de a demonstra că mâ- 
năstirile atonite sunt de acord cu teologia lui. De altfel, Tomul 
este semnat de majoritatea stareților mânăstirilor atonite şi de 
episcopul de Ierissos, care avea sub jurisdicție bisericească Sfân- 
tul Munte. Sfântul Grigorie se înarmează cu această mărturisire 
de credinţă a aghioriţilor îndreptându-se spre Constantinopol, 
unde avea să compară în fața Sinodului. Data redactării Tomu- 
lui este 1341. În finalul tomului, semnatarii îşi manifestă în mod 
expres solidaritatea şi consensul cu cele învățate de Sfântul 
Grigorie Palama, învățături care se înscriu întocmai în duhul 
tradiției vii a Bisericii: „Acestea ştim că le-a scris şi preacinstitul 
între monahi cuviosul Grigorie ... urmând întocmai predaniile 
sfinților”252, 


281 Toți marii palamişti sunt de acord că redactorul Tomului Aghioritic este SE. 
Grigorie Palama însuşi. Vezi: Pr. Dumitru Stăniloae, Viața si învățăturile Sf. 
Grigorie Palama, Sibiu, 1938, p.108; J. Meyendorff, Introduction a l'étude de 
Grégoire Palamas, Paris, 1959, p.351. Panghiotis Christou, Tpnyopíov roô Tañaué. 
"Anavaa ză pya 3. Ipemerelea Aoyuzzucal Kal uoionaxai, Gcooaiorurj 1983, p.482. 
25 Filocalia 7, p.422. 

*AYyuopeírucoç Tópoç?” 

‘Ynèp tv iepôç hovxal6vrov. 
Auk robe ¿£ lõlaç &neipiaç ka Tic 
npòç rob; dyiouç &meðelaç kOe- 
TOÚVTAG tkç TOD IlveVuaToG WVOTIKĂG 
tvepyelac kpelrrov ñ Aóyoç ëv toig 
katà Ilvevua [Gow ë¿vepyounéveç 
ko, ôépyov pavepovpévaç &AA’oÙ 
vă Aóyov &noðerkvupévaç. 

Tà pkv àptiwç kaðwprànpéva Kal 
Kot mâow èyvwopéva kù map- 
proi kmpurroueva 56ypara rod 
fă Meuoéoç Orñpxe vópov pvo- 
Tiipua roi; mpobirai; uâvot tv 
Tlvebuari npoopuueva, tà 6'trmy- 
yeipéva toic &ylorç dyadă kai. tòv 
aiva tòv ptdovra tG katà tÒ 
edoyytiov noditelaç koù uuorñpuz, 
zoic tù rod Iveúpatoç óp&v Hr- 
wpévorç ka toútoç petpiwç, Öç 
tv &ppaßðvoç pkper, Örðópevá te 


Tomul Aghioritic?5t 
Pentru cei ce viețuiesc cu sfin- 
tenie în linişte. Pentru lămuri- 
rea celor care din lipsă de cer- 
care25 a lor şi de neascultare 
de sfinți nesocotesc lucrurile?56 
tainice ale Duhului, care sunt 
lucrate în cei ce viețuiesc după 
Duh, într-un chip mai presus 
de cuvânt şi sunt arătate prin 
fapte, nu dovedite prin cuvânt. 
Dogmele ce se grăiesc astăzi 
şi sunt cunoscute îndeobşte 
tuturor au fost taine ale Legii 
date prin Moise, mai înainte 
văzute de prooroci prin Duh. 
Iar bunătăţile făgăduite sfin- 
ţilor pentru veacul viitor sunt 
taine ale vieţuirii evanghelice, 
date şi arătate mai înainte 
celor ce s-au învrednicit să le 
vadă în Duh, şi acestora cu 
măsură, ca o arvună. Dar pre- 
cum atunci, dacă vreun iudeu 


ma aernlta cr mulhimira na 


253 Pentru textul original folosim ediţia PPHIOPIOY TOY TIAAAMA. ATIANTA 
TA EPTA 3 TIPATMATEIAI AOTMATIKAI KAI OMOAOTIAKAI. Eicayoyi, 
keluevo, perăbpaate, oxóku ind Ilaveyuurov K. Xpriozov, în colecția EAAHNEE 
THATEPEE THE EKKAHZIAX 61. Tlatepuqç 'Exóóoeç /pnydpos ó /aiazudg, 


@eooa)ovíxn, 1983 


254 Pentru textul românesc folosim traducere Părintelui Dumitru Stăniloae din 
Filocalia, vol.VII, Editura IBMBOR, Bucureşti, 1977, p.412-423, 

25 Părintele Stăniloae traduce prin „cercare” grecescul repa, reținând echiva- 
lenta propusă de vechii traducători români ai textelor biblice şi patristice. 
Astăzi s-ar traduce prin experiență sau trăire. Oricum, sensul este destul de 
clar, fiind vorba de posibilitatea omului de a experia lucrurile duhovniceşti şi, 
deci, de cunoaşterea nemijlocită datorată experienței proprii a acestora. 
Traducerea ar putea suna astfel: celor care din lipsă de experiență personală... 

256 Poate mai potrivit ar fi să se traducă originalul evepyew prin românescul 
lucrări, şi nu lucruri, pentru simpul fapt că în româneşte există diferență de 
sens între lucrare care arată acțiunea şi lucru care arată rezultatul acțiunii. 
Există şi în limba greacă, pentru lucruri, deci pentru rezultatul lucrării folo- 


sindu-se fie rpzypuaza, fie epya. 

Kai. npoopópeva. AAA’ ĞoTep éL zic 
tóte z@v lovăaiwov, uh per'evinpelac 
&kobov tv mpobnrâv Aeyóvrov 
Àóyov koù Ilvevua God ovvatâză 
Te Kai mponutvia, ovvtoyev ăv ră 
ra, õokôv åmyopevpévov &- 
Kovev tô eùoeBeig povôv ka Ti; 
àvapoioynuéng toig eoo, povig 
ėvavtíwv, &năovâri tñç Xeyoúonç, 
Kúpuoç ó @eóç oov, Kúpuoç die 
oru, otw kù vv téya čv măBe 
T, uh per'evinpelac dkovwv Tv 
óvo tyvooutvov toç &ăperhy 
kexaBaputvots uvormpiav tov Ilvev 
hatoç. "AAA'Gomep alıç ñ Tov 
mpomioeav ckelvov Ekpaoic, dóp- 
puva roi davepoi; avedete tà 
Ore uvoriipua, ka morevouev vw 
ei; Iatépa ko 'Yóv kù &yuov 
Ilvedua, 6eârnra rpuoumóorarov, 
lav Qúou, &miñv, dovvBerov, 
Ğktotov, &ópatov, dnepvântov, 
oŬŭtw kai rod péhiovtoç alðvoç tv 
Keupoic idol; dmoxiupðévtoç, kară 
th ăppaorov čkġavow toO èv 
Tpioi releul; bnoorăoeow td; 
cod, oÚubove roic mâow èkpa- 
vipera, toç $avepoic tk puorñpux. 
Adi pkvro. Kâkcivo oxoneiv, Qç, eL 
ka toç mepaoL rii vii; borepov 
Eten tò rproumborarov rile 
Seârnzoc, tG Ayo fi povapylac 
un5auc Avparvópevov, Giiă rog 


nu asculta cu mulțumire pe 
proorocii care spuneau că Cu- 
vântul şi Duhul lui Dumnezeu 
sunt împreună veşnice şi îna- 
inte de veci, îşi astupa cuvin- 
tele crezând că aude cuvinte 
oprite de dreapta credință şi 
potrivnice credinței mărturisi- 
te de binecinstitori, care zicea: 
„Domnul Dumnezeul tău este 
un Domn”, tot aşa ar putea 
pătimi cineva şi acum, neas- 
cultând cu atenție când se 
vorbeşte despre tainele Duhu- 
lui, cunoscute numai celor cu- 
rățiți prin virtute. 

Dar iarăşi, precum sfârşitul 
acelor înainte vestiri arată tai- 
nele de atunci ca potrivite cu 
cele vestite pe urmă, şi acum 
credem în Tatăl, în Fiul şi în 
Duhul Sfânt, o Dumnezeire în 
trei ipostasuri, o singură fire, 
simplă, necompusă, necreată, 
nevăzută, mai presus de cuge- 
tare — aşa şi când se va des- 
coperi, la vremea sa, în veacul 
viitor, la arătarea negrăită a 
lui Dumnezeu, Cel unul în 
trei ipostasuri, desăvârşite, tai- 
nele propovăduite acum se vor 
arăta tuturor în chip vădit. 
Trebuie însă să avem în ve- 
dere şi aceea că, deşi Treimea 
întreit ipostatică a dumnezei- 
rii, neslăbită de rațiunea uni- 
tății?”, s-a arătat pământului 
întreg mai pe urmă. nrooro- 


257 Altă traducere: fără să afecteze în vreun fel rațiunea unităţii. 


258 Adică pe față, în auzul tuturor. 

mpobritaic ėkeívoiç Ka mpd Tic 
EkBaoeoc tôv mpayuărov &kpiôç 
ëyuvdjoketo, kai roi; abroi; myi- 
Kara. me.outvoic ebmapăsexrov ñu. 
Tòv oov ăpa rpânov oùe vbv toúç 
Àóyouç tç Guodoyiac &yvooduev 
TV te nappnoig knputtopévwv Ko 
tv BuorucQç év Ilvebuari toiç 
Elo; mpopawopévav, ot pkv curți 
t melpg pepunpévor, doo. tÅ re 
TO ypnuátwv ktýoel ka rÜ Tov 
àvðpónwv 56Ep ka toç TO ow- 
uátwv oÓ kalog ñóovaiç vă thv 
evoyyeiukhv &metáěato (oh, où 
póvov 5€, &ălă kù Thu &notayňv 
taútnv ôi rñç mpòç robe év rÜ 
katù Xpiotòv hig mponkovrac 
tpepalwoav Dmorayñç (šwuroiç yàp 
kù tÔ eg övhovyiaç “mepu- 
pepiuvwç oxoléowvteç koù vă 
Tpooeuxfiç elkpwodc bnkp tavtoùg 
vevâuevoL koù veyovârec ¿v Oe 
vă ris npòç wÚrÓv uvoriîi; Wep 
vodv évóoewç tà bmp vodv ¿hu- 
Tmoav), oi & +Q mpăc toùç tor- 
ovrovg alðð koù mloreL Ko) otopYQ. 


'Todra vmd tôv Tpabóv ¿S64x- 
Onuev, radra mapă tv OBerépov 
maripuv mupedpouev, rada öt 
Ti pukpâc Eywoomev melpac, tudta 
ko tòv ëv iepopováyoiç tun - 
tatov koù &õeipóv îiuerepov kòp 
Tpnyópiov bmp tôv iepâc ñouxa- 
Çóvtav ovyypaņópevov iðóvteç ka 


cilor le-a fost cunoscută întoc- 
mai încă înainte de împlinirea 
vremii. Iar cei ce ascultau de 
ei au primit-o cu ușurință. 

Tot aşa nu ne rămân nici no- 
uă necunoscute înțelesurile 
mărturisirii celor propovădu- 
ite cu îndrăzneală?58 şi ale ce- 
lor arătate mai înainte tainic 
în Duh, dacă suntem vrednici. 
Căci unii le-au cunoscut prin 
cercarea însăşi, şi anume toți 
câți s-au lepădat, de dragul 
vieţii evanghelice, de avutia 
bunurilor, de slava oamenilor 
şi de plăcerile lipsite de fru- 
museţe ale trupului; ba nu 
numai atât, ci au şi întărit 
această lepădare prin asculta- 
rea de cei ce au ajuns la pli- 
nirea vârstei lui Hristos (Efes. 
4, 13). Cei din urmă ocupân- 
du-se prin liniştire, fără griji, 
de ei înşişi şi de Dumnezeu, şi 
prin rugăciune curată sungai 
mai presus de ei înşişi, şi prin 
unire tainică, cea mai presus 
de minte, cu Dumnezeu, ridi- 
cându-se în El, au cunoscut 
cele mai presus de minte. lar 
cei dintâi le-au cunoscut prin 
respect, încredere şi dragos- 
tea față de aceştia. 

„„„Acestea le-am învățat din 
Scripturi; acestea le-am primit 
de la părinții noştri; acestea 
le-am cunoscut prin puțina 
noastră cercare. Acestea ştim 
că le-a scris şi preacinstitul 
între monahi, cuviosul Grigo- 
rie, pentru cei ce trăiesc cu 

dmoâezăuevo Ge taç tv div 
&kpiBâc Ex6ueva mapaă6oeoL, mpoç 
mâmpoțopiav tv evruyxevóvrov 


sfințenie o viață de liniştire, ur- 
mând întocmai predaniile sfin- 
ților. Acestea le-am semnat 
spre încredințarea cititorilor. 


bneypáyapev. 


Comentariu 


a. Dogmele cunoscute astăzi au fost taine date sau desco- 
perite de Dumnezeu. Deci, pe de o parte — a se reține! —, este 
vorba de taine, lucruri care nu sunt accesibile minții omenești 
sau, oricum, la care oamenii nu au putut ajunge, pe care nu 
le-au putut intui sau descoperi singuri. Aceste taine au ajuns la 
cunoştinţa oamenilor prin descoperire, iar descoperirea este în- 
făptuită prin Duhul, de aceea Tomul mai numeşte aceste taine 
şi „tainele duhului”. Tomul le mai numeşte şi „taine ale viețuirii 
evanghelice”, înțelegând, foarte probabil, prin această expresie 
lucrurile pe care creştinii au ajuns să le experieze, să le trăiască, 
în urma descoperirii lor de către Mântuitorul Hristos în Evan- 
ghelia Sa. Şi pentru acestea, Tomul spune că au fost „date şi ară- 
tate”, presupunând, prin urmare, că cei care au ajuns la acestea au 
ajuns nu datorită lor, ci lucrării de descoperire a lui Dumnezeu. 

b. În mod concret, Tomul aghioritic se referă la taina 
darului sau harului îndumnezeitor, care constituie şi miezul 
disputei isihaste. Prin urmare, dumnezeirea în sine este taina 
cea mare şi inaccesibilă omului în starea lui firească, tocmai 
datorită distincției radicale între ordinea creată de care ține o- 
mul şi ordinea necreată a dumnezeirii. Omul nu poate cunoaşte 
şi nu poate înțelege dumnezeirea tocmai pentru că este întru 
totul diferit de ea. Are însă şansa experierii harului dumneze- 
iesc. Redactorul tomului citează mai mulți Părinți ai Bisericii în 
sprijinul acestei afirmații. Marele Dionisie (Areopagitul) spune 
că „darul îndumnezeitor al lui Dumnezeu este îndumnezeire, 
obârşie dumnezeiască şi obârşia binelui, dar că Dumnezeu, care 
dăruieşte acest har celor vrednici, este mai presus de această 

Dumnezeire“2. Sfântul Maxim Mărturisitorul spune că „harul 
acesta îndumnezeitor al lui Dumnezeu este necreat şi pururi 
existent din Dumnezeu cel pururi existent”2%. Jar Sfântul Ma- 
carie cel Mare numeşte harul dumnezeiesc „hrana celor netru- 
peşti, slava firii dumnezeieşti, frumusețea veacului viitor, foc 
dumnezeiesc şi ceresc, lumină negrăită şi mintală, arvuna Du- 
hului Sfânt” (2 Cor. 1, 22281. 

c. Există însă o categorie de oameni care le-au văzut într-un 
anume fel mai înainte, desigur, mai înainte de descoperire. 
Aceştia au fost proorocii - văzute mai înainte numai de prooroci. 
Vederea de care au beneficiat proorocii nu se datorează capa- 
cității firii lor, deci ei nu au văzut pentru că au fost mai capabili 
din fire, au avut o minte mai pătrunzătoare şi o înțelegere mai 
puternică, ci se datorează Duhului lui Dumnezeu - văzute ... în 
Duh. Proorocii sunt persoane deosebite, alese de Dumnezeu ca 
prin ele să aducă la cunoştinţă celorlalți voia Sa, fie asupra unor 
evenimente sau fapte negative săvârşite de aceştia care provoa- 
că mânia lui Dumnezeu, fie asupra unor evenimente viitoare, 
determinate în cele mai multe cazuri de comportamentul popo- 
rului lui Dumnezeu. Proorocii devin astfel cunoscători ai voii 
lui Dumnezeu şi, în consecință, ai lui Dumnezeu, datorită co- 
municării speciale de care se bucură din partea lui Dumnezeu. 
Este vorba de ceea ce Sfântul loan Gură de Aur numea vorbirea 
directă, nemijlocită a lui Dumnezeu cu oamenii, atunci când 
spunea că „Dumnezeu n-a vorbit prin scrieri cu Noe, cu Avra- 
am şi cu urmaşii lui, cu lov şi cu Moise, ci a vorbit față către 
față, pentru că a găsit curat sufletul lor”262, 

d. În aceeaşi categorie intră şi cei care s-au învrednicit să 
vadă de pe acum bunătăţile făgăduite sfinților pentru veacul 
viitor. Această vedere nu este una deplină, ci cu măsură, adică 
în parte, ca o pregustare sau ca o arvună. Şi această vedere se 
datorează Duhului şi nu capacităţii firii respectivilor — cei ce s-au 


25 Epistola către Caius, PG 3, 936 B. 

260 Ambigua, PG 91, 1141 B. 

261 Filocalia 7, p.414. 

26 Sf. loan Gură de Aur, Omilii la Matei, p.15. 

învrednicit să le vadă în Duh. Este vorba, de data aceasta, de 
perioada de după Întruparea Mântuitorului Hristos. 

e. Există o iconomie a descoperirii tainelor de către 
Dumnezeu prin Duhul, adică o desfăşurare a acesteia în etape, 
la care Tomul face trimitere cu multă claritate. Deducem chiar 
din acest mic fragment o referire la perioada vechitestamentară, 
a proorocilor, o referire la perioada noutestamentară şi o referi- 
re la veacul viitor. Perioada vechitestamentară este caracterizată 
ca fiind perioada „înaintelor vestiri”, iar cea noutestamentară 
fiind asimilată cu perioada „celor descoperite pe urmă”. Grani- 
ta dintre cele două perioade este „plinirea vremii”, la care 
tomul face referire, citând, desigur cunoscuta expresie paulină 
(Gal 4, 4) şi înțelegând prin aceasta ceea ce Apostolul Însuşi 
înţelegea, adică momentul Întrupării Fiului lui Dumnezeu, 
„atunci când Dumnezeu L-a trimis pe Fiul Său, născut din fe- 
meie, născut sub lege”. Tomul subliniază unitatea sau potrivi- 
rea tainelor descoperite în perioada vechitestamentară ca „îna- 
inte vestiri” cu tainele descoperite în perioada noutestamentară 
şi numite „cele descoperite mai pe urmă”: „...sfârşitul acelor 
înainte vestiri arată tainele de atunci ca potrivindu-se cu cele 
descoperite pe urmă”. Prooroci au cunoscut anticipat ceea ce 
avea să se descopere „mai pe urmă” tuturor, „întregului pă- 
mânt” cum spune Tomul şi această cunoaştere era una „întoc- 
mai”: „...deşi Treimea întreit ipostatică a dumnezeirii, neslăbită 
de rațiunea unității, s-a arătat pământului întreg mai pe urmă, 
proorocilor le-a fost cunoscută întocmai încă înainte de îm- 
plinirea vremii.” În fine, veacul viitor, identificat desigur cu cel 
care va urma celei de a doua veniri a Mântuitorului Hristos şi 
schimbării la față a lumii şi a istoriei, va aduce cu sine o nouă şi 
ultimă treaptă a descoperirii, care va fi caracterizată de depli- 
nătate şi universalitate: „...se vor descoperi, la vremea sa, în 
veacul viitor, la arătarea negrăită a lui Dumnezeu, Cel unul în 
trei ipostasuri, desăvârşite, tainele propovăduite acum se vor 
arăta tuturor în chip vădit”. Atunci, aşadar, tainele vor fi arătate 
tuturor oamenilor în chip vădit, adică evident, de necontestat. 

f. Există, aşadar, un evident progres în descoperirea lui 
Dumnezeu şi în cunoaşterea Lui de către oameni, ca şi în ceea 
ce priveşte numărul celor care se bucură în fiecare etapă de 
descoperire. Dacă în prima etapă, cea a „înaintelor vestiri”, nu- 
mărul celor care cunosc tainele lui Dumnezeu este format din- 
tr-un număr redus de persoane - cel al proorocilor — pe care 
Dumnezeu le alege pentru a împlini lucrarea Sa prin ei, în cea 
de a doua perioadă, care este perioada împlinirii vestirilor celor 
dintâi, numărul acesta creşte foarte mult, pentru că este format 
din toți cei care se învrednicesc prin strădania lor să ajungă la 
starea de cunoscători în Duhul ai tainelor, în final, în veacul 
viitor, descoperirea tainelor lui Dumnezeu va fi făcută tuturor 
oamenilor, fără nici o deosebire şi fără ca aceasta să fie condi- 
ționată de starea sau de vrednicia cuiva. Nu intră în discuție 
acum ce efect va avea asupra fiecăruia dintre oameni această 
cunoaştere deplină a tainelor lui Dumnezeu. Trebuie spus, to- 
tuşi, că nivelul cunoaşterii sau al descoperirii nu înseamnă şi 
participare fericită la realitățile lui Dumnezeu, ci dimpotrivă, 
pentru unii această cunoaştere va echivala cu osânda. 

g: În acelaşi timp, există o evoluţie şi a gradului de cu- 
noaştere sau a lucrurilor descoperite de Dumnezeu oamenilor. 
Este evident că în prima perioadă, cea vechitestamentară, le 
sunt descoperite oamenilor un număr redus de lucruri care slu- 
jeau lucrarea lui Dumnezeu limitată la poporul ales, iar cunoaş- 
terea era una, de asemenea limitată, care trimitea cu oarecare 
claritate la lucruri ce aveau să fie descoperite mai târziu. Este 
perioada „înaintelor vestiri” sau a „făgăduinţelor” transmise de 
Dumnezeu prin intermediul proorocilor cu scopul de a menţine 
aprinsă speranța împlinirii făgăduințelor inițiale ale lui Dumnezeu 
făcute protopărinților lui Israel. Cea de a doua perioadă con- 
semnează un progres evident în cunoaştere față de prima, 
privitor atât la calitatea cunoaşterii cât şi la volumul informa- 
ției. Raportată la prima perioadă, etapa aceasta este caracteri- 
zată ca cea a confirmării sau împlinirii înainte-vestirilor şi a 
făgăduinţelor. Raportată la veacul viitor, de asemenea, perioada 
de după Întruparea Mântuitorului este caracterizată, din punct 

de vedere al descoperirii lui Dumnezeu şi al cunoaşterii din 
partea oamenilor, ca o pregustare sau arvună a celor viitoare. 
Aşadar, în această perioadă, oamenii pot ajunge la cunoaşterea 
parţială, cu măsură, a realităților care vor fi cunoscute în chip 
vădit de toți oamenii la arătarea de negrăit a lui Dumnezeu, 
când se vor descoperi tuturor tainele lui Dumnezeu. În teologia 
biblică, de altfel, ca şi în tradiţia teologică a Bisericii peste vea- 
curi —, se vorbeşte despre inaugurarea Împărăției lui Dumnezeu 
în istorie, o dată cu Întruparea Mântuitorului Hristos şi cu Po- 
gorârea Duhului Sfânt. Inaugurarea Împărăției lui Dumnezeu 
înseamnă exact posibilitatea oamenilor de a participa la realită- 
tile veacului viitor încă de pe acum. Este vorba de timpul sau 
perioada Duhului Sfânt sau a Bisericii, care se înscrie deja în 
eshatologic, în sensul că se trăieşte deja, în parte, ceea ce la 
sfârşit se va trăi şi se va cunoaşte deplin şi de către toți. 

h. Ideea aceasta a etapelor în descoperirea lui Dumnezeu se 
sprijină înainte de toate pe istoria biblică însăşi. Sfânta Scrip- 
tură, şi prin felul în care este împărțită, dar mai ales prin sinteza 
teologică biblică, arată clar distincția acestor etape. Referitor la 
importanţa descoperirii în trepte a lui Dumnezeu, Sfântul Gri- 
gorie Teologul vorbeşte deja despre aceste etape ca de nişte cu- 
tremure care produc schimbări capitale în relația dintre omeni- 
re şi Dumnezeu, ca şi în cunoaşterea lui Dumnezeu şi a icono- 
miei dumnezeieşti de către oameni: „Două schimbări vădite 
s-au făcut în cursul veacului, care s-au arătat şi ca două 
Testamente şi cutremure ale pământului (Matei 27, 51), pentru a 
se face lucru binecunoscut. Una a fost mutarea de la idoli la 
Lege (Ieşire 20, 3-5), iar alta, de la Lege la Evanghelie. Şi ni se 
binevesteşte un al treilea cutremur, sau mutarea de la cele de 
aici la cele de acolo, care nu se mai mişcă, nici nu se mai cla- 
tină...”26 Sfântul Grigorie Teologul vorbeşte şi el despre o 
ordine — adică o etapizare - a învăţăturii lui Dumnezeu, înțe- 
legând aceasta ca pe o evoluție a descoperirilor Sale şi chiar 
exemplifică foarte concludent cu descoperirile privind pe Fiul şi 


%3 Sf. Grigorie de Nazianz, Cele cinci cuvântări teologice, Trad. Pr. Dumitru 
Stăniloae, Editura Anastasia, 1993, p.110. 

pe Duhul Sfânt, raportate la cele două perioade. „Vechiul Tes- 
tament propovăduia deschis pe Tatăl, iar pe Fiul mai obscur. 
Noul Testament ne-a arătat pe Fiul (1 Petru 3, 20) şi ne-a făcut 
să străvedem dumnezeirea duhului. Duhul e introdus acum în 
cetate, făcându-ne mai clară arătarea Lui. Căci nu era sigură o 
propovăduire vădită a Fiului până ce nu era mărturisită clar 
dumnezeirea Tatălui. Şi câtă vreme dumnezeirea Fiului încă nu 
era admisă nu se putea încă primi în mod mai îndrăzneţ, ca să 
spun aşa, povara Duhului Sfânt. Precum, îngreuiați de mâncare 
peste putere şi îndreptându-şi privirea încă prea slabă spre lu- 
mina solară, oamenii îşi primejduiesc puterea, aşa, deopotrivă, 
prin adausuri parţiale (vezi descoperire treptată - n.n.) şi, aşa 
cum zice David, prin urcuşuri (Psalm 83, 6) şi prin înaintări şi 
propăşiri din slavă în slavă (2 Cor. 3, 18), lumina Treimii va 
lumina celor mai strălucitori”24%, 

i. Legat direct de tema generală a lucrării noastre, trebuie 
consemnat faptul că cei care se învrednicesc de vederea în Duh 
a tainelor lui Dumnezeu îndeplinesc anumite condiţii, care le 
conferă capacitatea acestei vederi. Tomul ne spune mai întâi că 
„tainele Duhului sunt cunoscute numai celor curățiți prin vir- 
tute”. Aflându-ne în inima teologiei secolului al XIV-lea, expri- 
mată de Sfântul Grigorie Palama, cred că putem fi îndreptățiți 
să înțelegem prin această expresie dimensiunea ascetică a spiri- 
tualității creştine în toată complexitatea ei, regăsită dezvoltată la 
toți marii Părinți ai Bisericii, cu deosebire însă la cei pe care îi 
numim Părinţii niptici sau filocalici. Tomul vorbeşte despre 
„Vrednicie” ca o condiţie a cunoaşterii „înțelesurilor celor pro- 
povăduite cu îndrăzneală şi a celor arătate mai înainte în Duh”, 
înțelegând prin „vrednicie” nu vreo stare de merit — adică dacă 
merităm —, ci o stare lăuntrică de oarecare compatibilitate cu 
lucrurile descoperite, adică un fel de pregătire sau curățire a 
vederii şi a minţii, de vederile şi simţirile pătimaşe. De altfel, 
acest aspect fiind esenţial, Tomul revine asupra lui explicând ce 
înțelege prin această vrednicie. Au ajuns la cunoaşterea tainelor 


26: Ibidem, p.112. 

lui Dumnezeu, şi încă la o cunoaştere „prin cercarea însăşi”, 
adică prin experiere, „toți cei care s-au lepădat, de dragul vieții 
evanghelice, de avutia bunurilor, de slava oamenilor şi de plă- 
cerile lipsite de frumusețe ale trupului”. Este vorba despre „cel 
ce s-a întors cu totul de la cele rele şi s-a îndreptat spre cele 
bune, ca unul ce a lepădat deprinderile rele şi s-a îmbogățit în 
cele bune...”265 La această strădanie, evident ascetică, de cură- 
tire şi eliberare de sub presiunea pornirilor pătimaşe egocen- 
trice şi reduse la limitele lumescului, se adaugă „ascultarea” ca 
o condiție ce se asimilează cu urmarea necondiționată a lui 
Hristos: „Ba nu numai atât, ci au şi întărit această lepădare prin 
ascultarea de cei ce au ajuns la plinirea vârstei lui Hristos (Efes. 
4, 13)”2%. Cei care au ajuns „la plinirea vârstei lui Hristos” sau 
„la măsura bărbatului desăvârşit”, după expresia Apostolului 
Pavel din acelaşi text, aceia alcătuiesc o categorie deosebită, 
foarte importantă şi din punctul de vedere al cunoaşterii celor 
dumnezeieşti, adică al ermineuticii teologice. Este vorba de cei 
care reuşesc să ajungă la experiența de negrăit a unirii cu 
Dumnezeu, la care ajung prin „liniştire şi prin rugăciunea cu- 
rată — evidentă trimitere la experiența isihastă, pe care o are în 
vedere Tomul aghioritic: „Cei din urmă ocupându-se prin liniş- 
tire, fără griji, de ei înşişi şi de Dumnezeu, şi prin rugăciune 
curată ajungând mai presus de ei înşişi şi prin unirea tainică, 
cea mai presus de minte, cu Dumnezeu, ridicându-se în El, au 
cunoscut cele mai presus de minte”. Este vorba, fără îndoială, 
de cunoaşterea celor dumnezeieşti prin trăirea nemijlocită a lor, 
datorată întâlnirii maxime, adică unirii tainice cu Dumnezeu 
Însuşi. 

j. Demersul ascetic este în cazul acesta premergător şi ab- 
solut necesar, dar nu suficient. În cele din urmă, omul, oricât 
s-ar strădui el, nu are în sine capacitatea de a ajunge la ex- 


25 Filocalia 7, p.420. 

2% A se vedea episodul cu tânărul bogat care vine la Mântuitorul să-l întrebe 
ce să facă pentru a moşteni Împărăția cerurilor. Lucrul care-i lipsea şi care, în 
cele din urmă, îl împiedică să ajungă acolo unde dorea este lepădarea de tot 
ceea ce avea şi urmarea lui Hristos, adică ascultarea totală de Acesta. 

periența dumnezeirii. Acelaşi Sfânt Grigorie Palama spune 
acest lucru cu claritate: „Drept aceea harul îndumnezeirii e mai 
presus de fire, de virtute şi de cunoştinţă şi de toate ce sunt, 
după dumnezeiescul Maxim, mai prejos de el. Căci toată virtu- 
tea şi imitarea lui Dumnezeu prin puterile noastre face pe cel ce 
le are apt pentru unirea dumnezeiască. Dar numai harul înfăp- 
tuieşte în chip tainic însăşi această unire de negrăit. Căci prin el 
Dumnezeu Însuşi pătrunde întreg, în cei vrednici întregi, şi 
sfinții pătrund întregi în Dumnezeu întreg, luând în ei înşişi pe 
Dumnezeu întreg şi dobândind numai pe Dumnezeu, ca un fel 
de răsplată a urcuşului lor spre El”2%. 

k. Interesantă este sublinierea pe care o face Tomul în ceea 
ce priveşte participarea la descoperirea şi la cunoaşterea Taine- 
lor lui Dumnezeu a celor care nu beneficiază direct de descope- 
rire în Duhul. Tomul vorbeşte de posibilitatea acestora de a cu- 
noaşte cele dumnezeieşti prin încredințare sau ascultare, adică 
crezând celor care au primit descoperirea acestora şi ascultând 
de ei. Plecând de la situația concretă a celor care, nefâcând 
experienţa isihastă, refuză să creadă în posibilitatea vederii lu- 
minii dumnezeieşti despre care dădeau mărturie cei care ajun- 
geau la trăirea acesteia, Tomul invocă istoria biblică vechites- 
tamentară, vorbind despre culpabilitatea celor care, dintr-un 
motiv sau altul, nu ascultau de prooroci. După cum iudeii, 
„Care nu ascultau cu mulțumire pe prooroci atunci când aceştia 
vorbeau despre veşnicia Cuvântului şi a Duhului, astupându-şi 
urechile pe motiv că acelea sunt cuvinte oprite de dreapta cre- 
dință sau potrivnice acesteia”, tot aşa vor pătimi, vor suferi şi 
cei care „nu ascultă cu evlavie când se vorbeşte despre tainele 
Duhului, cunoscute numai celor curățiți prin virtute”. Sfântul 
Grigorie Palama, redactorul Tomului, foloseşte deseori ca argu- 
ment autoritatea sfinților de dinainte, invitând pe toți să se 
încreadă în cunoşaterea lor, tocmai pentru că se întemeiază pe 
experiență directă şi nu pe vreo dezvoltare sau prelucrare logică 
a unor informații. El îi avertizează pe cei care îi confundă pe cei 


267 Filocalia 7, p.416. 

care socotesc harul lui Dumnezeu ca îndumnezeitor, necreat, 
nenăscut şi enipostatic cu masalienii (numindu-i diteişti, adică 
închinători la doi dumnezei) că în felul acesta sunt „potrivnici 
sfinților lui Dumnezeu”. Dimpotrivă, cei care ascultă de sfinți şi 
se încredințează acestora nu rătăcesc: „lar tot cel ce crede şi 
ascultă şi glăsuieşte împreună cu sfinții şi nu născoceşte pricini 
din păcate şi nu leapădă ca necunoscător ceea ce se spune în 
chip descoperit, dar nu cunoaşte felul tainei, să nu nesocotească 
a căuta şi a învăța de la cei ce ştiu”26. Nu de puţine ori, Sfântul 
Grigorie Palama asociază rătăcirea de la adevăr de încercarea 
de a teologhisi fără baza experienţei dumnezeirii, mustrându-i 
şi îndemnându-i să se încredințeze celor care au experiența 
dumnezeirii: „De aceea, unul ca acesta — cel care nu are cunoş- 
tință directă — să nu încerce să-şi întipărească cugetarea lui 
strâmbă în cei ce cugetă drept şi să sădească întinăciunea în cei 
neîntinaţi în credință, ci, lepădând cugetul său, să înveţe de la 
cei cercati, sau de la cei învățați de aceia, că harul dumnezeirii 
este cu totul nelegat de cele create...269 

1. Există aşadar mai multe căi de cunoaştere, care presupun 
desigur mai multe grade de cunoaştere a celor dumnezeieşti. 
Cunoaşterea deplină este cea de la sfârşit, din veacul viitor, „la 
arătarea negrăită a lui Dumnezeu”. Atunci tainele dumnezeieşti 
„se vor arăta tuturor în chip vădit”. 

m. Există, înainte de aceasta, cunoaşterea datorată experi- 
enței directe a întâlnirii şi a unirii tainice cu Dumnezeu, prin 
lepădarea de patimi şi prin rugăciune curată. Astfel, cei care se 
învrednicesc de această vedere, „cei care se ridică, după elibe- 
rarea de patimi, prin rugăciune curată, la Dumnezeu trăiesc 
încă de pe acum în bunătățile veacului viitor făgăduite prin 
dogmele Bisericii”27, La o cunoaştere asemănătoare se pare că 
ajungeau şi proorocii, care se bucurau de o vedere în Duh a 
celor dumnezeieşti. Aceasta este cunoaşterea „prin cercarea 
însăşi” — cum traduce Părintele Stăniloae, înțelegând desigur 


268 Filocalia 7, p.414. 
20 Ibidem, p.415. 
2 Pr. Prof. Dumitru Stăniloae, nota 654, Filocalia 7, p.413. 

experiența lucrului de cunoscut. Semnatarii Tomului aghioritic 
invocă ei înşişi temeiul propriei lor experiențe ca argument 
pentru cele expuse, alături de autoritatea Sfintei Scripturi şi a 
Sfinţilor Părinți de până la ei: „Acestea le-am învățat din Scrip- 
turi; acestea le-am primit de la părinții noştri; acestea le-am 
cunoscut prin puțina noastră cercare...”271 

n. În fine, o categorie importantă o constituie cei care, 
nebeneficiind de cunoaşterea directă şi nemijlocită, au şansa 
cunoaşterii celor dumnezeieşti „prin încredere” față de cei care 
au astfel de cunoaştere. „Iar cei dintâi le-au cunoscut prin res- 
pect, încredere şi dragoste faţă de aceştia”. Istoria Bisericii ne 
arată că cei care fac experiența celor mai presus de minte, a 
tainelor lui Dumnezeu, sunt puţini. Cea mai mare parte dintre 
credincioşi sunt aceia care încearcă să cunoască cele dumne- 
zeieşti prin încredințare şi dragoste față de cei dintâi. În cele din 
urmă, şi pentru aceştia, deşi nu în mod direct, cunoaşterea 
lucrurilor dumnezeieşti se întemeiază pe experiență — e drept, 
nu a lor, ci a altora, pe care ei trebuie să-i crediteze. De multe 
ori am recurs la acest argument fără să fi ştiut că el este dez- 
voltat de un mare Părinte al Bisericii cum este Sfântul Grigorie 
Palama, pentru a întemeia teologia academică predată de cei ce 
nu au experienţa directă a lucrurilor dumnezeieşti. 

o. Ce înțelege Tomul aghioritic prin cunoaşterea sau vederea 
în Duhul ne explică foarte clar Sfântul Grigorie Palama în multe 
rânduri. După Sfântul Grigorie Palama, există, desigur, o cu- 
noaştere şi o vedere datorată simțurilor fireşti sau naturale ale 
omului şi capacității minții acestuia de a prelungi şi adânci 
informaţiile oferite de simțuri prin ceea ce el numeşte „imagi- 
nație”, adică prin gândire. În această cunoaştere naturală el în- 
scrie toate datele privind lumea fizică: „Dar nu numai datele ce 
privesc luna, ci şi cele ce privesc soarele, eclipsele lui şi con- 
juncţiile din vremea lor, schimbările şi distanțele celorlalte pla- 
nete de pe cer, formațiunile felurite ce le alcătuiesc între ele şi, 
pe scurt, toate câte le ştim despre cer, apoi rațiunile firii, toate 


271 Filocalia 7, p.422. 

artele, meşteşugurile şi, simplu vorbind, întreaga cunoştinţă a 
tuturor adunate din observări parțiale, le-am câştigat din sim- 
turi şi din imaginație, prin minte”22. Sfântul Grigorie face o 
distincție categorică între această cunoştinţă, pe care o numeşte 
naturală, şi cunoştinţa duhovnicească, având în vedere conținu- 
tul acestora. Cunoştința naturală se referă la cunoaşterea lucru- 
rilor naturale, iar cunoştinţa duhovnicească la lucrurile duhov- 
niceşti: "Nici una din acestea nu se poate numi duhovnicească, 
ci mai degrabă naturală, fiindcă nu cuprinde cele ale Duhu- 
lui”25. Pentru a lămuri pe cititor ce înțelege prin cunoştinţa 
duhovnicească, Sfântul Grigorie purcede la o serie întreagă de 
exemple: „De unde am afla ceva sigur şi nemincinos despre 
Dumnezeu, de unde despre lumea ca întreg, de unde despre 
noi înşine? Nu din învățătura Duhului? Căci Duhul ne-a învățat 
că numai Dumnezeu este Cel ce este cu adevărat şi este pururi 
şi este neschimbat, neprimindu-Şi existența din cele ce sunt şi 
nemergând spre neființă; că este în trei ipostasuri şi Atotputer- 
nic; că El a adus în şase zile cu cuvântul la existenţă cele ce sunt 
din cele ce nu sunt...” După ce explică felul în care Dumnezeu a 
întocmit cerul şi pământul şi tot ceea ce există, se opreşte la fa- 
cerea omului expunând un rezumat al antropologiei teologice, 
care, desigur se întemeiază nu pe cunoaşterea naturală, ci pe 
cunoaşterea duhovnicească, lucrurile respective despre om nefi- 
ind accesibile cunoaşterii prin simțuri şi nici prelucrării infor- 
maţiilor dobândite prin simţuri, ci constituind adevăruri desco- 
perite de Duhul24: „Acesta (omul) s-a învrednicit de atâta cinste 
şi grijă din partea lui Dumnezeu, încât toată lumea aceasta 
văzută a fost făcută pentru el. lar Împărăția Cerurilor a fost 
gătită îndată după întemeierea lumii, tot pentru el (Matei 25, 
34), înainte de el. Dar şi sfat a premers despre el şi a fost 


22 150 Capete despre cunoştinţa naturală, despre cunoaşterea lui Dumnezeu, despre 
viața morală şi despre făptuire, Filocalia 7, p.434. 

25 Ibidem. 

24 Sf. Grigorie Palama se referă aici la descoperirea lucrurilor duhovniceşti în 
Sfânta Scriptură, aşa cum reiese din comentariul referatului biblic la creație, 
unde se găsesc toate aceste lucruri despre om, crearea lui şi sensul existenței lui. 

plăsmuit de Dumnezeu şi n-a primit totul din materia aceasta 
din lumea supusă simțurilor, ca celelalte viețuitoare, ci numai 
trupul, iar sufletul din cele mai presus de lume, mai bine zis de 
la Dumnezeu Însuşi, prin suflare negrăită. Aceasta pentru că 
este ceva mare şi minunat şi întrece totul şi priveşte totul şi 
cârmuieşte toate. Iar pe de altă parte, cunoaşte pe Dumnezeu şi-L 
poate primi pe El şi se dovedeşte mai mult decât orice rezultat 
al măririi mai presus de toate a Meşterului. Ba nu numai că 
poate primi pe Dumnezeu prin osteneala nevoitoare şi prin har, 
ci se şi poate uni cu El într-un singur ipostas”?75, Faţă în față cu 
aceste informații despre creația întreagă şi despre om, pe care, 
Sfântul Grigorie le socoteşte ca fiind, „înţelepciunea adevărată 
şi cunoştinţa mântuitoare”, filosofia omenească în expresia ei 
cea mai înaltă, cea grecească, nu poate revendica pentru sine 
nimic asemănător. În considerarea comparativă a înțelepciunii 
celei adevărate datoare descoperirii duhului şi a înțelepciunii 
omeneşti, datorate eforturilor minţii umane, Sfântul Grigorie 
Palama se înscrie în atitudinea categorică pe care a întâlnit-o la 
Sfântul Apostol Pavel în primele capitole din Epistola 1 Corin- 
teni: „Care Empedocle, care Socrate, Aristotel sau Platon a pu- 
tut să le cunoască pe acestea prin metodele logicii şi ale celor- 
lalte cunoştinţe naturale? Mai bine zis, care simț a perceput 
unele ca acestea? Oare s-a apropiat de ele mintea? lar dacă ace- 
lora care filosofau prin fire şi celor asemenea lor li s-a părut 
umilită înțelepciunea din acestea, nu mai puțin se vădeşte as- 
tăzi măreția ei covârşitoare. Căci stau aproape ca nişte necuvân- 
tătoare față de înțelepciunea din acestea... Aşa sunt acestea față 
de înțelepciunea adevărată şi mai presus de toate şi față de 
învățătura Duhului.” Vom prelungi un pic în acest loc citarea 
din Sfântul Grigorie Palama tocmai pentru că ni se pare absolut 
relevantă pentru problema centrală a lucrării noastre, care pri- 
veşte posibilitatea comunicării inteligibile între Dumnezeu şi 
om. Continuă Sfântul Grigorie: „Nu numai a cunoaşte pe 
Dumnezeu cu adevărat, pe cât este cu putință, întrece fără 


275 Ibidem, p.437. 

asemănare filosofia elinilor, ci şi numai a şti ce loc are omul 
înaintea lui Dumnezeu întrece toată înțelepciunea acelora. Căci 
singur omul din toate cele pământeşti şi cereşti a fost zidit după 
chipul Ziditorului, ca să privească spre El şi să-L iubească şi să 
fie singurul cunoscător al Aceluia, iar prin credință, prin încli- 
narea şi dragostea față de El, să-şi păstreze frumusețea sa; iar 
toate celelalte câte le poartă pământul şi cerul acesta să le vadă 
mai prejos de sine şi cu totul nepărtaşe la minte. Aceasta nepu- 
tând-o vedea nicidecum înțelepții elinilor, au necinstit firea 
noastră, n-au slujit lui Dumnezeu, ci au slujit făpturii în locul 
Făcătorului (Rom. 1,25), învăluindu-şi mintea cu sfere sensibile 
şi nesensibile şi socotind că fiecare din acestea are putere şi 
însemnătate pe măsura mărimii corpurilor lor... Faptul că ştim 
că suntem făcuți după chipul Făcătorului nu ne îngăduie să 
îndumnezeim lumea inteligibilă... Dar învățați în ale naturii şi 
cercetătorii de stele, care se laudă că ştiu toate, neputând 
cunoaşte prin filosofia lor nimic din cele spuse mai sus... le-au 
numit şi zei şi le-au cinstit în temple...” Concluzia Sfântului 
Grigorie Palama este categorică: „Am spus că a cunoaşte omul 
pe Dumnezeu şi a se cunoaşte pe sine şi treapta sa întrece 
puterea cunoaşterii firii şi a astronomiei şi a toată filosofia în 
legătură cu ele. Adăugăm acum că chiar cunoaşterea de către 
minte a neputinței sale şi străduința de a şi-o tămădui e ceva 
neasemănat mai înalt decât a cunoaşte şi a cerceta mărimile 
stelelor, rațiunile lucrurilor, naşterea celor de jos şi perioadele 
celor de sus, devierile şi perioadele, constanţele şi învârtirile, 
despărțirile şi întâlnirile şi — într-un cuvânt — toate feluritele 
relaţii ale mulțimii mişcărilor. Căci mintea care şi-a cunoscut 
neputința sa a aflat pe unde poate să intre la mântuire, să se 
apropie de lumina cunoștinței şi să primească înțelepciunea 
adevărată, care nu se destramă odată cu veacul acesta”276, 

p. Sfântul Grigorie Palama recunoaşte că există o cale na- 
turală a cunoaşterii, dar aceasta este limitată şi prea puțin folo- 
sitoare din momentul în care s-a oferit omului cale de cunoaş- 


27% Filocalia 7, p.438, 439, 440, 441. 

tere duhovnicească. „Nu trebuie să omitem faptul că Sfântul 
Grigorie Palama, ca şi Sfântul Maxim, cuprind în viziunea lor, 
integral, făptura şi condiția umană, şi puterile raționale... EI le 
vede, pe drept cuvânt, ca puteri naturale, create, dar care îşi află 
— pe temeiul Revelaţiei supranaturale — o împlinire autentică, 
integrală, în lumina harului”27. Noua realitate pe care o inau- 
gurează întruparea Fiului lui Dumnezeu şi revărsarea Duhului 
lui Dumnezeu în lume şi istorie deschide o cale a cunoaşterii 
incomparabil mai eficientă şi mai directă care face inutilă cu- 
noaşterea naturală. „Dumnezeu s-a arătat în trup... şi legea ha- 
rului s-a descoperit marginilor pământului, când am luat Duhul 
lui Dumnezeu ca să vedem cele dăruite nouă de Dumnezeu (1 Cor. 3, 
13), când am fost învățați de Dumnezeu (loan 6, 45) şi am primit 
povăţuirile Mângăâietorului după mângâietoarea făgăduință 
(loan 14, 26)..., când avem mintea lui Hristos (1 Cor. 3, 16) şi ochi 
duhovniceşti, tu te întorci iarăşi înapoi, ca să trăieşti sub stihiile 
acestei lumi ca învățătoare? Ce zici? Noi care aşteptăm cer nou şi 
pământ nou potrivit făgăduinţei (2 Petru 3, 13; Apoc. 21, 1), nu 
vom înţelege şi nu vom slăvi pe Dumnezeu din acelea în chip 
supralumesc, ci ÎI vom cunoaşte numai din lumea aceasta veche 
şi schimbăcioasă”2B, Sfântul Grigorie insistă asupra diferenţei 
radicale care există între cunoaşterea de la distanță, prin analo- 
gii, şi cunoaşterea nemijlocită, prin trăirea sau experierea vieții 
dumnezeieşti: Noi nu mai cunoaştem pe Dumnezeu din asemă- 
nări (é roô elăroc), iar aşa este cunoştinţa lui Dumnezeu din 
făpturi. Acum însă viața care era la Tatăl s-a arătat şi nouă (1 loan 
1,2); ne-a vestit nouă că Dumnezeu este lumină şi nici un întuneric 
nu se află în El (1 Ioan 1, 5), iar pe cei ce au crezut lui i-a făcut fii 
ai luminii (Efes. 5, 8). Şi aşa s-a arătat ce vom fi, că de se va arăta, 
vom fi asemenea Lui, pentru că ÎI şi vom vedea pe El precum este (| 
Ioan 3, 3)”25, 


z7 Pr. Prof. Constantin Galeriu, Sfântul Grigorie Palama şi tradiția răsăriteană, în 
Sfântul Grigorie Palama, Omilii, vol.1, Editura Anastasia, 2000, p.XXV. 

7% Sfântul Grigorie Palama, Despre sfânta lumină, în Filocalia 7, p.322-323. 

27 Ibidem, p.323-324. 

Concluzii 


În loc de concluzii, putem relua subtitlul Tomului, corobo- 
rat cu fraza de sfârşit a acestuia. Cel două rezumate pun față în 
faţă pe cei care se aflau în dispută. Pe de o parte pe palamiţi şi 
isihaşti şi de cealaltă parte pe adversarii acestora, raționaliştii 
secolului al XIV-lea, care limitau existența la capacitatea lor de a 
cunoaşte şi, prin urmare, refuzau orice posibilitate a omului de 
a-L cunoaşte pe Dumnezeu prin vedere sau comuniune nemij- 
locită. În subtitlul Tomului se arată că cele ce urmează a fi scrise 
au drept scop lămurirea celor care nesocotesc, ignoră lucrările 
tainice ale Duhului care sunt înfăptuite în cei care trăiesc după 
Duh, explicând deja că aceasta se datorează pe de o parte lipsei 
lor de experiență — deci faptului că ei nu au experiat astfel de 
lucrări — şi, pe de altă parte, faptului că nu ascultă de sfinţi, 
adică de cei care au cunoscut aceste lucrări din propria lor ex- 
perienţă. Încă un element important este subliniat în acest sub- 
titlu, şi anume că lucrările Duhului sunt mai presus de cuvânt, 
depăşesc limitele rațiunii umane şi, de asemenea, nu pot fi do- 
vedite sau argumentate prin cuvinte. Se afirmă ceea ce îndeob- 
şte în teologia ortodoxă este numit caracterul apofatic al discur- 
sului teologic, conştiinţa că exprimarea nu poate cuprinde şi nu 
poate epuiza realitatea trăită. 

În finalul tomului, cei care semnează această mărturisire de 
credinţă tin să afirme care sunt bazele sau pe ce anume îşi spri- 
jină ei această credință, vorbind cu claritate de trei repere fun- 
damentale: 

1. Scripturile — acestea le-am învățat din Scripturi; 

2. Părinţii — acestea le-am primit de la Părinţii noştri; 

3. Propria experiență — acestea le-am cunoscut prin puțina 

noastră cercare. 

După o primă reducere, reperele rămân două: 

1. Încrederea şi ascultarea de sfinți (ceea ce ar însuma 

Scripturile şi Părinții); 

2. Experiența proprie. 

Tomul aghioritic arată ca sursă a ignoranței celor ce rátácesc 
lipsa de experiență a lucrurilor duhovniceşti şi lipsa de asculta- 
re față de cei care au aceste experiențe. De asemenea, Tomul 
arată ca sursă de cunoaştere a celor care mărturisesc adevărata 
credință: ascultarea de cei care au făcut experiența celor duhov- 
niceşti şi experiența proprie. 

Pentru ca, într-o ultimă analiză, reperul fundamental sau 
suportul cunoaşterii să rămână unul singur, şi anume experi- 
enta celor duhovniceşti, fie că este vorba de experiența proprie, 
fie de experiența altora. Desigur, între cele două experiențe 
există o relaţie certificatoare absolut necesară. Lipsa propriei ex- 
perienţe îngreunează recunoaşterea posibilității experienței du- 
hovniceşti şi pentru alții şi, prin urmare, îngreunează, dacă nu 
chiar elimină şansa ajungerii la adevărata cunoaştere. Sfântul 
Pavel este foarte clar din acest punct de vedere. În Epistola 1 
Corinteni el spune că cele duhovniceşti nu pot fi înțelese de 
omul firesc sau natural, ci numai de omul duhovnicesc, acesta 
fiind cel care are Duhul lui Dumnezeu, adică a făcut experiența 
proprie a celor duhovniceşti. După cum, iarăşi, neraportarea la 
experienţa celorlalți, a sfinţilor, presupune riscul amăgirii şi al 
rătăcirii, experiența sfinţilor constituindu-se într-un criteriu abso- 
lut necesar pentru verificarea autenticității experienței proprii. 

Cred că aceasta este concluzia la care ajunge Sfântul Gri- 
gorie Palama şi cei dimpreună cu el, anume aceea că experierea 
sau trăirea celor duhovniceşti sau dumnezeieşti este posibilă şi 
rămâne singura cale de cunoaştere adevărată. 

Contribuţia omului rămâne efortul ascetic de curățire de 
patimi şi de lucrare a virtuţilor, acesta nefiind însă suficient, 
deşi absolut necesar. Mai rămâne lucrarea propriu-zisă a Du- 
hului înlăuntrul omului, care arată sau descoperă acestuia cele 
duhovniceşti. Omul este dator să-şi curățească vederea sufle- 
tească sau a minţii pentru că cele duhovniceşti sau dumneze- 
ieşti se cunosc prin vedere duhovnicească şi prin trăire. 

Prin urmare, cunoaşterea lui Dumnezeu este oferită de ex- 
periența duhovnicească, de trăirea celor dumnezeieşti, care este 
făcută posibilă de prezența şi lucrarea Duhului lui Dumnezeu 

în om, la rândul ei condiționată de starea lăuntrică a omului. 
Regăsim aşadar şi la Sfântul Grigorie Palama aceleaşi coordo- 
nate ale ermineuticii teologice pe care le-am remarcat în cele- 
lalte texte incluse în antologia de față, şi anume: prezența şi lu- 
crarea Duhului lui Dumnezeu în om, experiența proprie a celor 
dumnezeieşti şi demersul ascetic. Este vorba de sinergismul 
divino-uman făcut posibil pe de o parte de revărsarea Duhului 
lui Dumnezeu în lume şi de cealaltă parte de angajamentul liber 
al omului în direcția întâlnirii şi comuniunii cu Dumnezeu, care 
presupune din partea omului despătimirea. În felul acesta, er- 
mineutica teologică este inevitabil strâns legată de asceză, justi- 
ficând, o dată în plus, accentul deosebit pus în tradiția răsări- 
teană pe asceză nu ca scop în sine, ci ca efort al omului necesar 
pentru a ajunge la capacitatea receptării sau înviorării harului 
dumnezeiesc, la vederea duhovnicească. 

În egală măsură, fiind determinate de prezența şi lucrarea 
Duhului lui Dumnezeu, eforturile exegetice sunt legate şi de 
viața sacramentală a Bisericii, din moment ce finalitatea Sfinte- 
lor Taine ale Bisericii, ca şi a întregii vieți liturgice, este împăr- 
tăşirea poporului binecredincios, a fiecăruia dintre mădularele 
trupului tainic al lui Hristos cu Duhul lui Dumnezeu. 


Despre simţirea înțelegătoare 


Calist Patriarhul, Capete despre rugăciune 


Înțelegi că cele dumnezeieşti şi adevărul nu le pot 
cunoaşte decât cei ce au primit Duhul lui Dumnezeu? 
Căci aşa a spus şi Domnul: „Când va veni Acela, 
Duhul Adevărului, vă va conduce pe voi la tot ade- 
vărul” (loan 16, 13). Vezi de unde răsare în minte ade- 
vărul întreg, deci şi judecata sigură şi liberă de păcat? 

* 


Trebuie să fie cineva foarte prost ca să-şi închi- 
puie că, orb fiind, poate cerceta cele scrise în cărți. Dar 
e cu mult mai prost cel ce-şi închipuie că poate 
cunoaşte, fără Duhul cel viu, cele ale altuia. Unul ca 
acesta nu poate cunoaşte întocmai nici ale sale cum 
sunt. 

(Calist Patriarhul, Capete despre rugăciune) 


În timp ce mă îndreptam spre finalul cărții de faţă, am 
descoperit lucrarea unui părinte filocalic, care nu putea să lip- 
sească din această antologie. Este vorba de Sfântul Calist, patri- 


arhul Constantinopolului, şi de lucrarea acestuia Capete despre ` 


rugăciune, După informațiile pe care ni le oferă Părintele 


280 Ale preafericitului Calist Patriarhul, Capete despre rugăciune, în Filocalia 
românească, vol.8, Traducere, introduceri şi note de Pr. Prof. Dr. Dumitru 
Stăniloae, Ed. IBMBOR, Bucureşti, 1979, p.227-373 şi în Filocalia greacă: Toð 

Stăniloae în introducerea la operele Patriarhului Calist, acesta a 
trăit în veacul al XIV-lea, fie că este vorba de Calist I, patriarh al 
Constantinopolului între 1350-1353 şi 1355-1363, fie de Calist al 
II-lea, patriarh al Constantinopolului pentru numai şapte luni 
în anul 1397281. În lucrările sale2?, dar mai ales în cea de care ne 
ocupăm, Calist acordă o atenţie foarte mare rolului Sfântului 
Duh în viața credinciosului şi, implicit, în încercarea acestuia de 
a înţelege vorbirea lui Dumnezeu, prin diferite căi, inclusiv cea 
din Scripturi. „Mai rar o scriere ca aceasta în care lucrarea Du- 
hului Sfânt să fie aşa de accentuată - observă Părintele Dumitru 
Stăniloae. Toată viaţa cea nouă, plină de văpaia iradierii lui 
Dumnezeu, se datorează Sfântului Duh.”2% Părintele Stăniloae 
explică şi motivul pentru care în lucrarea Despre rugăciune 
autorul ei se ocupă şi mai mult cu lucrarea Duhului Sfânt: „... 
lucrarea Despre rugăciune, care în unele traduceri româneşti este 
intitulată şi Despre rai sau Raiul, se ocupă tot aşa de mult, ba 
chiar mai mult, cu lucrarea Duhului Sfânt, căci starea de rugă- 
ciune culminantă şi de unire supremă cu Dumnezeu e o stare în 
care lucrarea Duhului Sfânt a devenit oarecum exclusivă”2%, 
Lucrările Patriarhului Calist sunt între cele mai populare şi răs- 
pândite scrieri filocalice. Cel puţin în spațiul românesc, acestea 
au circulat foarte mult şi se numără, alături de Scara Sfântului 
loan, printre cele mai citite cărți de călugării români25. Nu este 
lipsit de importanță să amintim că principalele teme ale lucră- 
rilor lui Calist sunt patru: rugăciunea, vederea lui Dumnezeu, 
iubirea lui Dumnezeu şi lucrarea Duhului. Toate aceste teme se 
află într-o continuă interdependenţă, trimițându-ne la o vedere 
unitară a realității întâlnirii şi comunicării dintre Dumnezeu şi 
om, cuprinsă sintetic şi esențial în aceşti patru termeni: rugă- 


paxaplov Kadăiorov toO Ilarptdpyov, Kegdiaia mepi pooevzig, DINOKAAIA ëv 
epâv mmaxûv, vòv õe müimtov ¿këñonévn, Tópoç A, 'EkBorwâc dikoç AZTHP, 'A6nva, 
1991, p.298-367. 

21 Filocalia 8, p.7. 

22 Pe lângă lucrarea la care ne referim, vezi şi Cele 100 de capete ale lui Calist şi 
Ignatie Xanthopol. În Filocalia 8, p.17-224. 

2% Ibidem, p.13. 

2% Ibidem, p.14. 

285 Ibidem, p.10. 

ciunea, vederea lui Dumnezeu, iubirea lui Dumnezeu şi lucrarea 
Duhului. Scrise în acelaşi secol în care au apărut şi operele 
palamite, scrierile lui Calist sunt în egală măsură articulate la 
tradiţia şi literatura teologică răsăriteană prin recursul direct la 
textele celor mai importanți Părinți duhovniceşti anteriori. Pe 
de altă parte, la fel ca scrierile palamite, au un discurs propriu, 
dezvoltat în continuarea tradiției, cu o forță extraordinară de 
sistematizare, clarificare şi adâncire a lucrurilor. Valoarea aces- 
tor texte pentru antologia de faţă vine, aşadar, din caracterul lor 
recapitulativ, dar şi din originalitatea acestora. Privitor direct la 
tema noastră, pe lângă faptul că textul luat în discuție face refe- 
rire la textele biblice şi patristice discutate deja, contribuie la ni- 
velul limbajului cu concepte sau noțiuni noi, precum este acela 
pe care l-am ales ca titlu, simțirea înțelegătoare, şi numeroase altele. 

Am inclus acest text în antologia noastră pentru faptul că el 
dezvoltă foarte mult legătura dintre asceză sau nevoinţele cre- 
dinciosului, pe de o parte, şi prezența şi lucrarea Duhului, pe de 
altă parte. În plus, textul Patriarhului Calist analizează şi descrie 
cu multe amănunte modul de prezenţă al Duhului lui Dumnezeu 
în om şi relaţia dintre acesta şi diferitele funcții umane. Este 
unul dintre cele mai clare texte referitoare la sinergia divino-u- 
mană realizată la nivelul persoanei umane prin sălăşluirea 
Duhului lui Dumnezeu în om. 

Textul Patriarhului Calist oferă foarte clare premise teolo- 
gice, antropologice şi cosmologice, fundamentale pentru elabo- 
rarea unei ermineutici teologice în general şi biblice în special. 
Este o lucrare de maximă însemnătate pentru demersul pe care 
ni l-am propus în această lucrare, adică pentru evidențierea 
lucrării ermineutice a Duhului Sfânt. 

Datorită faptului că lucrarea Capete despre rugăciune se re- 
feră de la un capăt la altul la subiectul nostru, ar fi trebuit să 
redăm textul în întregime, ceea ce nu se putea. De aceea, am 
reținut un fragment mai reprezentativ pe care-l redau şi în 
original şi în traducere, pentru a mă încadra cel puţin formal în 
schema folosită; dar, în fapt, nu mă voi opri la analiza acestuia, 
ci voi cita mai multe fragmente la care voi face mici comentarii 
introductive sau conclusive care să puncteze relevanța lor. 

Pentru comentariul textului Patriarhului Calist mă voi folo- 
si de notele consistente şi adâncitoare ale Părintelui Dumitru 


Stăniloae. 


Calist Patriarhul, 


Capete despre rugăciune, cap.16256 


Ema ô ke Kopdc tôv 
oikmpuâv rod Qeod ka. óh ó 
Oeòç  tamtoreie tôv Aóyov 
avrod rod idoaoa. îmâc ¿k tv 
dațBopâv iuw: ó ô Aóyoç 
bepe tò Ilvedua ownapouaprodv 
Tebukóroç at, borițov kai 
õatpavðv rw rod  Adyov 
Bedrnra, ñ Acyeww aipoiră zi thv 
öúvauv aùtoð, mepi dv pnra 
xQ npopńtn, Óç ¿v ¿Eopoloyñoet 
TpOç tòv Oev ù vh div 
&vBpomârnra” čķanéoteriaç ök 
bûç oov Ka) ri Arde oov: 
aură pe Gâriynoav koù ñyayov pe 
el öpoç ğyóv oov, thv ëvoeuóñ 
ka Újuorov yvâolv oov, kai ec 
Okmvuuara  60Enc gov Kù 
Bewpruara: eiç ămep Beopophtwç 
ó voðç  65nyovuevoc Ko 
&vafalvov kai olov èv oknvâôv, 


Dar când a venit vremea îndu- 
rărilor lui Dumnezeu Acesta a 
trimis pe Cuvântul Său, ca să 
ne tămăduiască pe noi de stri- 
căciunile noastre (Ps. 106, 20). 
Iar Cuvântul poartă pe Duhul 
unit prin fire cu El, care lumi- 
nează şi face vădită dumneze- 
irea Cuvântului, sau, dacă do- 
reşte cineva să spună altfel, pu- 
terea Lui, despre care s-a spus 
prin proorocul David în măr- 
turisirea lui către Dumnezeu, 
că e pentru toată omenirea: 
Trimis-ai lumina Ta şi adevă- 
rul Tău, acestea mă vor călă- 
uzi pe mine la muntele cel 
sfânt al Tău, la cunoştinţa uni- 
tară şi preaînaltă a Ta şi la să- 
laşurile şi vederile slavei Tale 
(Ps. 42, 3). La acestea fiind că- 
lăuzită mintea purtătoare de 


% Textul original a fost luat din GIAOKAAIA tôv iepâv wnmtuc@v, vòv de 
Téumtov ëcëiñopévn, Tópoç A, 'ExBorwâc dikoç AZTHP, 'A9mvau, 1991, pag. 302- 
303, iar pentru traducerea românească am folosit Filocalia românească, vol. VIII, 
Traducere, introduceri şi note de Pr. Prof. Dr. Dumitru Stăniloe, Editura 
Institutului Biblic şi de Misiune al Bisericii Ortodoxe Române, Bucureşti, 1979, 
pag.242-244 

Vnepăvo t@v Gpoptvov yiyvetar, 
&vițov tpónov mă tòv t 
piotre Oeĝ. Erà rolvw ñwev, 
Oc Athexrar, 6 yuñotoç Aóyoç 700 
@eo0, peB-tavrod bepov 
Tebukóroç, fi @eob “Ayuoç Aóyoç, 
tÒ toO Qeod “Ayiov Ilvedua, 
tnopévwg koù yiyvopévwç Eunao 
Să miotewç Öekapévnç tòv 700 
cod “Ayu Aóyov, aùtika 
öéyeoðar yúyvetrar Ka rd rod 
cod “Apiov Ilavâua, tÔ Ady 
&ăotăkrw; ovunapouaprodv touet 
ko où póvov öńmovðev kar 
npóownov ©ç ó "Adu tò 
npótepov ¿k Qeod IMatpóç koù oi 
Xp.orod uaânrai. Vorepov 
övéuþvońoewç toô  Xpiorod, 
AA 70ópata čġvw öíiknv mvoñç, 
äte Ilvevuaroc, mveoúonç thv rod 
Tlvevuarog xăpw ėvapyðç, oL 
ptroxo. mb Kapâlac tò TMveðpa 
Bpúov ópóo, voepâc deipiura low 
kà myĝ kù 6h boriţov, óp&v 
tÔ vQ (Qo, Buvuaoră Ti; év 
&vayevvhoeog Bokelueva koù Tic 
Bela 56Enc ră ye tura. Ka) 
dios tÅ bmepbvei toô Ilvevuaroc 
fă  Xăpiro;  perox Beyé)ov 
épapihiwg ó voôç xpnpétwv 
yiyvetar HBuoruQç Bewpóç. Ka 
Sh mpokânrov +Q èppóvo tç 
Xăpiroc dvtàńýet Ko mpoondot, 
ei õopáoeiç yívetar Ko 
npoyvěóoeç tÅ ¿Ae rod 


Dumnezeu şi urcând şi sălăş- 
luindu-se în acestea, ajunge mai 
presus de cele văzute, apropi- 
indu-se în oarecare fel de 
Dumnezeu Cel Preaînalt. O 
dată ce a venit, deci, Cuvântul 
adevărat al lui Dumnezeu, pur- 
tând în EI prin fire, în calitate 
de Cuvânt sfânt al lui Dumne- 
zeu, pe Duhul Sfânt, le este 
dat, ca urmare, tuturor celor 
care au primit prin credință 
Sfântul Cuvânt al lui Dumne- 
zeu să primească îndată şi pe 
Duhul Sfânt, care se află în 
chip neîndoielnic de-a pururi 
împreună cu Cuvântul... Ca 
atare, cei ce se împărtăşesc de 
El văd în chip înțelegător Du- 
hul țâşnind din ei pururi, ase- 
menea unui izvor, şi luminân- 
du-i. Prin aceasta le dă să va- 
dă cu mintea, în chip minunat, 
cele date lor prin naşterea din 
nou şi li se fac cu putință de 
cunoscut şi de însuşit cele ale 
slavei dumnezeieşti. Şi prin 
împărtăşirea mai presus de fi- 
re de Duhul, prin har, mintea 
se face în întregime văzătoare, 
în chip tainic, a unor mari bu- 
nătăţi. Şi înaintând prin sta- 
tornicul ajutor al harului, ajun- 
ge la străvederi şi mai înainte 
cunoaşteri prin luminarea Du- 
hului şi urcă astfel în planul 

Tveúpatoç Ka ei; Oeo táv 
or; dvépyetar, tňv OTëp voðv 
Vmoorarihv čévwoiww fç 6elac 
húoewç petà tç OTmoorarucñç Tod 
&vBpoămov ġúoewç yeyovviav 
bpv ka thv Kată mávtov yóow 
toð Ilvebuarog: ñv 'Aðùu où% 
oÚroç &wpaxe, ore uu dr. Belag 


lui Dumnezeu, văzând unirea 
ipostatică mai presus de minte 
a firii dumnezeieşti înfăptuită 
cu firea omului şi revărsarea 
Duhului peste toate. E o unire 
şi o revărsare pe care nu a 
văzut-o astfel Adam, căci încă 
nu ajunsese părtaş firii dum- 


húoewç tytvero kowuvb; ka Nezeieşti şi cu adevărat dum- 
dvrwc cod Berg. nezeu prin lucrare. 


Zidirea şi Scriptura 


În repetate rânduri pe parcursul lucrării sale, Calist Pa- 
triarhul se referă la cunoştinţa din Scripturi comparându-o pe 
de-o parte cu cunoştinţa dobândită din înțelesurile sădite de 
Dumnezeu în creaţie, iar pe de altă parte la cunoştinţa do- 
bândită prin împărtăşirea nemijlocită de Duhul lui Dumnezeu. 
lată un text, absolut revelator din acest punct de vedere, în care 
autorul pleacă de la închinare „în Duh şi în adevăr”. 

„Astfel, cel ce urmează, precum s-a spus, credinţei, se 
închină în adevăr şi în Duh lui Dumnezeu, care îl învață pe el 
cele ale credinţei. Şi de aceea el poate fi numit făptuitor şi 
văzător. lar cel ce se ocupă cu cunoştinţa făpturilor şi a Sfintei 
Scripturi şi de la acestea este ridicat, după cuviință, ca de la ceea 
ce e văzut şi grăit, la Dumnezeu, cum e ridicat cineva de la trup 
la cele ale înțelegerii, e vădit că e urcat la Duh şi prin acesta 
nemijlocit la ceea ce e mai presus de minte, adică la Dumnezeu. 
La fel cei ce cântă şi cei ce se roagă, dacă pricep înțelesul 
cuvintelor cântate şi stăruie în el, pe cât e cu putinţă, se închină 
lui Dumnezeu în Duh şi adevăr Căci sfințitele cuvinte ale 
psalmilor şi rugăciunilor sunt în chip vădit Duh şi adevăr. Dar 
cel ce s-a adunat în sine, prin împărtăşirea vădită de Duhul şi 
prin înrâuririle Lui, şi cugetă pe Dumnezeu în lumina cunoş- 
tintei în chip unitar şi fără vedere se închină, de asemenea, lui 

Dumnezeu în Duh şi adevăr într-un mod mai înalt. Şi iarăşi, pe 
lângă acestea, cel ce oglindeşte în sine lumina slavei iconomiei 
lui Hristos, pe cât e cu putință, şi revărsarea următoare a 
Duhului lucrător şi mângâietor, la cei credincioşi, pornită de la 
Tatăl prin Fiul, se închină şi el cu adevărat în adevăr şi în Duhul 
lui Dumnezeu, în Hristos lisus.”287 

Patriarhul Calist aşază pe acelaşi plan, sau, oricum, într-o 
singură categorie, „cunoştinţa făpturilor” şi „a Sfintei Scripturi”, 
lucru pe care l-am mai întâlnit şi la Sfântul loan Gură de Aur. 
Pe de o parte este, aşadar, „cunoştinţa făpturilor şi a Sfintei 
Scripturi” (7 yvaoei râv ăvrov kai rik 'Ayiac Tpaţik) şi pe de 
altă parte „ceea ce este mai presus de minte (ró úmėp vol), 
Adevărul mai presus de adevăr (rv Urtp mâoav dirjteav) adică 
Dumnezeu'2%8. Această luare-împreună a „zidirii” şi „Scripturii” 
este întâlnită frecvent în textul Patriarhului Calist, de fiecare 
dată fiind raportate şi comparate cu Adevărul lui Dumnezeu. 
Zidirea şi Scriptura mărturisesc împreună despre măreția lui 
Dumnezeu, dar această mărturisire nu numai că nu poate fi 
identificată cu măreția însăşi, ci nu înfăţişează decât o infimă 
parte a acesteia: „Zidirea mărturiseşte prin înțelesurile ei şi 
Scriptura prin cele duhovniceşti ale ei, slava, împărăția, înțelep- 
ciunea, puterea şi, vorbind îndeobşte, măreția lui Dumnezeu. 
Dar cât şi ce mărturiseşte din fiecare din acestea? Foarte puțin, 
ca o picătură dintr-un ocean”2%. 

Creaţia în întregimea ei arată măreția şi atotputernicia Lui, 
dar nu în totalitatea lor, pentru că ele sunt nemărginite. Lumea 
a fost făcută de Dumnezeu nu după măsura Lui, ci după o 
măsură potrivită omului, care nu suportă nici o comparaţie cu 
măsura dumnezeirii: „Că nu privindu-Se pe Sine în puterea Sa 
absolută, sau, ca să spun aşa, mişcând toată puterea, înțelepciu- 
nea, slava sau măreția Sa, a făcut Dumnezeu toate câte a făcut, 
măcar că nouă ni se arată acestea mari şi slăvite şi pline de 


27 Filocalia 8, cap.20, p.256-257. 

288 „Cine urcă de la cunoaşterea naturală la cea mai presus de fire, urcă la pla- 
nul Duhului. Dar acolo e şi Adevărul deplin.” (Filocalia 8, p.256, nota 538). 

2» Filocalia 8, p.270. 

înțelepciune şi de putere. Departe de aşa ceva! Fiindcă nu a 
făcut lumea din vreo trebuinţă a Sa, ci din prisosința bunătății 
Sale, potrivit cu folosul celor pentru care avea să o facă. El a 
cunoscut ce e omului de folos, şi cunoscând aceasta a purces cu 
multă grijă şi cu măsură, făcând ceea ce îi dădea omului putinţa 
să locuiască, să trăiască şi să viețuiască, deci privind la nevoile 
lui şi la o bucurie pe măsura lui. El a plăsmuit pe Adam, 
privind la cei mulţi. Astfel, se poate vedea că nici pământului 
nu-i lipseşte ceva, nici oamenilor ce-l locuiesc nu le lipseşte 
ceva. Pământul a fost făcut pe măsura celor de jos, iar cerul şi 
soarele şi aerul şi marea s-au făcut pe măsura pământului. Dar 
şi fiecare dintre acestea îşi are măsura sa după măsura celor- 
lalte, de la Dumnezeu, care le cunoaşte pe toate înainte de toate, 
şi le-a adus la ființă pe toate, după o rânduială şi putere măsu- 
rată, spre o armonie între ele”2%. 

Ce s-ar fi întâmplat dacă Dumnezeu nu şi-ar fi manifestat 
puterea Sa creatoare pe măsura lumii şi a omului, ci pe măsura 
Sa? Autorul nostru încearcă să-şi închipuie: „Căci dacă Făcăto- 
rul n-ar fi început creaţia celor ce sunt, potrivit cu trebuinţa lor, 
ci numai spre arătarea puterii, înțelepciunii, slavei şi măreției 
Lui, poate ai fi văzut mai degrabă zeci de mii de lumi în loc de 
una singură. Mai bine zis n-ai fi văzut nici lumi, ca cea văzută 
acum, ci unele străine, mai presus de fire şi de înțelegere, a 
căror felurime de înțelepciuni şi frumuseți, a căror slavă şi 
strălucire n-ar fi putut-o suporta sufletul uşor, ci ar fi ieşit din 
trup de spaimă... Cele văzute acum sunt ca o umbră oarecare 
şi, cum ar spune cineva, ca un vis lung. Dacă vrea cineva să se 
încredințeze de aceasta, să privească, dacă are putere, la lumea 
îngerilor, cunoscută cu mintea, şi va vedea acolo frumuseţe, sla- 
vă, înţelepciune şi putere, nu numai negrăite, ci şi neînțelese de 
noi, măcar că şi lumea aceea, cu toată felurimea şi cu toate 
minunile ei, a luat ființă numai printr-un singur gând al lui 
Dumnezeu. Dacă unele ca acestea sunt lucrul unui singur gând, 
ce nu s-ar fi făcut dacă s-ar fi pus în mişcare toată voința, înțe- 


2% Filocalia 8, p.270-271. 

lepciunea şi puterea lui Dumnezeu, aşa cum sunt?”291 Conclu- 
zia Sfântului Părinte privitoare la cele de mai sus este categorică 
şi extrem de relevantă pentru respingerea oricărei tendințe de 
absolutizare a Sfintei Scripturi: „Ceea ce înfăţişează zidirea şi 
Scriptura din cele ale lui Dumnezeu, dacă se compară cu pute- 
rea lui Dumnezeu, e ceva întunecos şi ca o picătură mică față de 
oceanul nemărginit şi fără fund”22. Am citat aceste fragmente 
pe de-o parte pentru a arăta diferența de măsură dintre cunoş- 
tințele oferite de zidire şi de Sfintele Scripturi şi adevărul lui 
Dumnezeu în Sine, iar pe de altă parte pentru a ilustra forța de 
pătrundere a sensurilor zidirii şi Scripturii prin raportare la 
Dumnezeu de care dă dovadă părintele filocalic citat, forță a 
cărei origine o explică şi o dovedeşte el însuşi ca fiind Duhul lui 
Dumnezeu. 


Cunoaşterea mijlocită şi cunoaşterea nemijlocită a 
adevărului 


Se face o distincție clară între cunoştinţele intermediate de 
creaţie şi de Sfânta Scriptură, pe de-o parte, şi pe de alta de 
Adevărul prin excelență, care este Dumnezeu Însuşi, sau, cu 
alte cuvinte, între adevăr şi cunoştinţa mijlocită despre adevăr. 
Lucrul acesta este fundamental pentru gnoseologia teologică, ca 
şi pentru ermineutica biblică. 

Un comentariu foarte convingător al Patriarhului Calist ne 
arată că nu este suficientă lectura Scripturilor şi nici folosirea 
informaţiilor despre Dumnezeu pe care ni le oferă creația. „Făp- 
tuitorul”, cel ce se limitează la lucrarea celor sensibile, materiale 
şi văzute, se lipseşte deseori de experiențele realizate prin con- 
templarea sau vederea nemijlocită a realităților dumnezeieşti, 
din pricina mândriei şi a vicleniei. În felul acesta el nu poate să 
ajungă la o corectă înțelegere a celor din Scriptură sau a celor pe 


29 Filocalia 8, p.271-272. 
292 Filocalia 8, p.273. 

care le învaţă creaţia, ci rămâne la suprafața acestora, la cele ce 
se văd. „...Şi rămâne lipsit de gustarea acelor înțelesuri, soco- 
tind că cele arătate ale Scripturii (rå garvduera tç Ipapiie) îi 
sunt de ajuns spre călăuzire şi folosindu-se de creație în chip sec 
spre slujirea trupului şi socotind că aceasta ajunge spre buna 
credincioşie, nemaicăutând altceva”25. Spre deosebire de „făp- 
tuitor”, „văzătorul” sau „contemplativul” (ó @eopnrucóQ294, cel 
care ajunge la vederea şi deci la experiența nemijlocită a lucru- 
rilor dumnezeieşti, are o raportare diferită şi față de Scriptură şi 
față de creație, tocmai pentru că beneficiază de experiența pro- 
prie a înţelesurilor adânci pe care le conține Scriptura şi lucru- 
rile din creație: „lar contemplativul, culegând din zidirea văzută 
cele nevăzute şi aflându-se pe sine în conglăsuire (acord) cu 
duhul Scripturii (oúupwva mă IIveyuar Tpaóñç cionca), păşeşte 
cu pas fericit spre ființele despărțite (de materie) şi, privind mă- 
retia strălucirii lor, trece prin har cu bucurie dincolo de acestea 
şi se mută la înțelesurile necreate (r dkrora vont toô Geci) ale 
lui Dumnezeu”?5, 

Citirea Sfintei Scripturi rămâne oarecum în plan secund 
atunci când omul ajunge la vederea lucrurilor dumnezeieşti. În 
citire omul este încă dependent de neputința minţii de a cu- 
prinde unitar şi neschimbător lucrurile. Impedimentul principal 
este acela că mintea nu se poate menține neîmpărțită, „trecând 
de la unele la altele, cu o anumită grijă şi agitație”, cum remarcă 
Părintele Stăniloae2%. Aflat numai la nivelul citirii Scripturii, 
fără să ajungă la vederea duhovnicească, omul nu ajunge la 
deschiderea căii înțelegătoare, cum o numeşte Patriarhul Calist. 
Acest lucru se întâmplă cu cel care se află în stadiul despăti- 
mirii, pe care autorul nostru îl numeşte „făptuitor” sau „omul 


293 Filocalia 8, p.279. 

24 Nu este vorba de sensul comun al cuvântului, care de cele mai multe ori 
indică pe cineva care este în afara realității, pe visător, ci este vorba de cel care 
ajunge la vederea lucrurilor dumnezeieşti, la vederea duhovnicească. De alt- 
fel, &ewpnrxòç vine de la Geupeîv, care înseamnă a vedea, şi Gewpeia, care în- 
seamnă vedere. 

255 Filocalia 8, p.280. 

2% Filocalia 8, p.274, nota 567. 

înclinat spre a face”. Cel care a ajuns în stadiul vederii du- 
hovniceşti, adică contemplativul, preferă nemişcare, chiar înce- 
tarea cititului Scripturii şi a cântatului psalmilor. Întâlnim ace- 
eaşi perspectivă asupra Sfintei Scripturi pe care am analizat-o 
pe larg la Sfântul loan Gură de Aur, şi anume aceea că Sfintele 
Scripturi sunt necesare într-o anume fază a dialogului cu 
Dumnezeu, ele apărând ca un pogorământ atunci când omul nu 
a mai fost în măsură, din pricina căderii, să dialogheze față 
către față cu Dumnezeu. „El nu poate face acestea, deoarece se 
află sub lucrarea harului şi se bucură, în tăcere, de cele mai 
multe ori de o desfătare duhovnicească, veselindu-se cu inima 
netulburată şi liniştită. Şi nu voieşte, deoarece priveşte spre un 
singur lucru şi-şi mişcă înțelegerea sufletului, într-o linişte 
adâncă, spre înțelesurile neschimbate şi tainice. De aceea e 
nevoie să se adâncească în lucrul vederii lui Dumnezeu, cu o 
tăcere văzătoare (contemplativă). Dacă se arată uneori şi citind 
o vreme, nu e de mirare pentru cei ce cunosc nestatornicia min- 
tii şi felul schimbăcios şi compus al firii noastre. Dar trebuie să 
ştim şi aceea că, după deschiderea vederii prin har (rò rñç 
Beupla; dd rii ydpiroç dvotyua), citirea rămâne mai prejos de 


lucrarea vederii (őrep ¿onv dudyvogiç kamoripa toô čpyov Tg | 


Geuplac tariv). Cea din urmă e pentru sine, iar cea dintâi pentru 
deschiderea căii înțelegătoare. Căci în nici o citire mintea nu 
reuşeşte să se păstreze neîmpărțită. Dar în libertatea minții, care 
se experiază tainic în tăcere, vede de cele mai multe ori în chip 
unitar, ceea ce se deosebeşte mult de ceea ce este împărțit."27 
„Făptuitorul zăboveşte în cuvintele dumnezeieşti (ale Scrip- 
turii) pentru cunoştinţă şi pentru învățătura şi ştiinţa din ele; 
cunoştinţa acestora o primeşte şi contemplativul (văzătorul), 
dar în tăcere, căci cele ce le învață în chip negrăit şi ceea 
puterea lui contemplativă primeşte, cuvântul nu poate grăi."28 
Superioritatea cunoaşterii prin vederea duhovnicească față 
de cunoaşterea venită din Scripturi este comentată şi de Pă- 
rintele Dumitru Stăniloae, plecând de la textul Sfântului Calist 


257 Filocalia 8, p.274-275. 
298 Filocalia 8, p. 276. 

Patriarhul de care ne ocupăm. Cunoaşterea are trei trepte: cu- 
noaşterea prin deducția rațională din creație, cunoaşterea prin 
citirea Sfintei Scripturi şi cunoaşterea nemijlocită prin împărtă- 
şire de energiile dumnezeieşti necreate. Dacă ar fi să facem o 
ordine crescătoare în funcție de calitatea cunoaşterii, atunci 
aceasta ar începe de la cunoaşterea prin deducție rațională şi ar 
ajunge, la cea mai de sus treaptă, la cunoaşterea prin energiile 
dumnezeieşti necreate. În acord cu Calist Patriarhul, Părintele 
Stăniloae vorbeşte şi el despre „înțelesurile multe şi mărginite 
ale Scripturii şi ale naturii” pe de o parte şi despre cunoaşterea 
înțelesurilor nehotărnicite la care se ajunge prin experienţă. 
Aplicând această împărțire la cunoaşterea Sfintei Treimi, Părin- 
tele Stăniloae scrie: „Treimea se cunoaşte nu numai prin citirea 
despre cele trei Persoane în Sfânta Scriptură, ci şi prin contem- 
plarea firii ei celei una în creațiune şi în energiile ei ce vin în 
noi. Căci şi în firea şi în energiile ei cele necreate sunt prezente 
cele trei Persoane. Dar cel care trăieşte în sine energiile necreate 
ale lui Dumnezeu, se află mai presus de cunoaşterea lui 
Dumnezeu dobândită din citirea Scripturii şi prin deducerea 
Lui rațională din natură. Acela e ridicat la experienţa negrăită a 
lui Dumnezeu, care poate fi numită de aceea întuneric. faca 
caz, mintea, cunoscând pe Dumnezeu nu din înțelesurile multe 
şi mărginite ale Scripturii şi naturii, ci într-un mod mai presus 
de ele, nu mai are nici ea o stare întipărită de chipuri, ci s-a 
ridicat la starea cea fără de chipuri, la starea nehotărnicită 
corespunzătoare Celui nehotărnicit şi nesfârşit, pe care-L 
experiază”25, 


Cunoaşterea de sine prin Duhul 
Prin Duhul Sfânt sau prin harul lui Dumnezeu, omul 


ajunge nu numai la cunoaşterea celor dumnezeieşti, ci şi la 
cunoaşterea sa. De fapt, din cunoaşterea adevăratului 


2% Filocalia 8, p.283, nota 581. 

Dumnezeu decurge adevărata cunoaştere a lumii şi a omului. 
Cunoaşterea sau înțelegerea prin vederea cea înțelegătoare îl 
conduce pe om în acelaşi timp la înțelegerea sensului ultim al 
existenţei sale şi la înțelegerea lui Dumnezeu, Tatăl, Fiul şi 
Sfântul Duh, care se manifestă în relație directă cu el. În această 
stare, omul îşi află răspunsul „neîndoielnic” la întrebările exis- 
tenţiale care l-au frământat totdeauna şi nu încetează a-l fră- 
mânta: de unde vine şi încotro se îndreaptă şi care este rostul 
propriei sale existente şi a lumii întregi. Ajuns la această simţire 
înțelegătoare omul înțelege cum se cuvine şi limbajul creației, 
adică înțelesurile pe care le-a sădit Dumnezeu în lucruri sau 
vorbirea lui Dumnezeu prin creație şi, în acelaşi timp, înțelege 
şi sensul iconomiei dumnezeieşti lucrate prin Întruparea Fiului. 

„Când am văzut şi am cunoscut, prin vedere înțelegătoare, 
de unde am venit aici în chip atât de minunat şi unde voi 
ajunge la sfârşit, şi când îmi închipui, în al treilea rând, pe Cel 
ce m-a adus la ființă şi mă poartă şi mă va duce la sfârşitul meu, 
înțeleg pe Tatăl negrăit, şi nu-mi este necunoscută iubirea Lui. 
Drept urmare, privesc oarecum ca în oglindă taina scopului Lui 
cu mine. Pentru aceasta şi mă veselesc de acestea trei cum n-ar 
putea cineva să spună. Dar veselia aceasta aşa de mare este 
urmată adeseori de o tristețe tot aşa de mare, cunoscându-mă 
pe mine în chip neîndoielnic, petrecând în mod nevrednic de 
chemarea mea. Pe urmă văzând cum îmi arăţi slava Ta cea nea- 
propiată prin zidire şi înțelegând cum îmi arăţi iubirea Ta ne- 
grăită față de mine, prin întruparea Unuia Născut Fiului Tău şi 
cunoscând unirea Ta cea negrăită şi mai presus de fire cu mine, 
aşa cum mi-o înfățişezi într-o împărtăşire negrăită pururi izvo- 
râtoare, mă minunez foarte de slava Ta şi mă uimesc de mila Ta 
neobişnuită față de mine. Căci în felul acesta mă scoţi din toate 
cele gândite, Treime Sfântă mai presus de ființă” 30. 

Starea de rugăciune adevărată, după cum spune Calist 
Patriarhul, când sufletul este copleşit de Duhul lui Dumnezeu 
este starea în care acesta realizează cea mai deplină cunoaştere 


300 Filocalia 8, p.334. 

a sa. Nu este posibil ca omul să se cunoască pe sine fără a se 
oglindi în realitatea dumnezeiască ca în măsura adevărului de- 
plin, a deplinătăţii, după chipul căruia a fost zidit. Această re- 
flectare a sufletului în oglinda dumnezeirii îi oferă acestuia po- 
sibilitatea unei cunoaşteri de sine autentice şi depline, distin- 
gând fără confuzie între înclinările sale bune şi cele rele. 

„Cel ce învață pe om cunoştinţă, Dumnezeu este (Ps. 93, 
10), precum s-a scris. Dar cum îl învață? Dându-i rugăciune 
într-o adiere sfântă a Duhului ce suflă pururi în cel ce se roagă. 
Cu adevărat, această sfințită rugăciune, fiind un dar mare al 
harului suprabun, se face învățătoare celui ce a agonisit-o, slu- 
jind în chip limpede ca un fel de oglindă feței sufletului. În 
această oglindă mintea îşi vede limpede abaterile, rătăcirile, ro- 
birile, trândăviile şi înşelările; dar nu numai acestea, ci şi văz- 
duhul curăției, lumina întinsă a vederii, duhul înălțării dum- 
nezeieşti şi îndumnezeitoare spre Dumnezeu şi flacăra de foc 
întreținută de iubirea lui Dumnezeu, simplitatea şi libertatea de 
chipuri a înțelegerii, tăcerea cu privire la toate cele ce urmează 
de aici şi uimirea plină de bucurie. Vorbind în general, mintea 
îşi cunoaşte în rugăciune, fără greşeală, simțurile şi năzuințele 
ei sufleteşti, aşa cum sunt, şi descoperă în chip limpede cele 
dintâi pricini ale începuturilor mişcărilor lor; şi pe unele le 
tămăduieşte, de altele se alipeşte, atât cât poate, după cum sunt 
vrednice de îngrijire, sau de tămăduire."%! 

Aşa cum am constatat şi în cazul celorlalte texte pe care 
le-am analizat, înțelegerea mijlocită de Duhul care conduce la 
cunoaşterea adevărată este una mobilizatoare, roditoare. Nu 
este vorba de dobândirea unor informații abstracte care să răs- 
pundă dorinţei în sine de a cunoaşte, ci este mai curând vorba 
de evidența covârşitoare şi mobilizatoare a adevărului viu pri- 
vind persoana umană, lumea înconjurătoare şi pe Dumnezeu 
Însuşi. După Calist Patriarhul, rugăciunea duhovnicească sau 
cunoştinţa duhovnicească pe care o mijloceşte „nu este numai 
învățătoare şi arătătoare a datoriilor ce tin de virtute”, ci este în 


3%! Filocalia 8, p.257-258. 

egală măsură „mângâiere îndemnătoare spre tot ce e bun”%2, 
Mai mult decât atât, dată fiind „slăbiciunea celui învățat şi în- 
demnat, rugăciunea dă sufletului şi puterea Duhului spre lucra- 
re (npòç €vepyerav rÜ Vuzii 6uvaponov év mvevuari)... Căci rugă- 
ciunea vie şi mişcată în chip vădit printr-o neîncetată izvorâre 
din inimă, având această însuşire prin împărtăşirea şi lucrarea 
Duhului de viață făcător, are, drept urmare, ca foarte necesare 
aceste trei lucrări: învățătura celor cuvenite celor credincioşi, în- 
demnul mângâietor spre nevoința pentru cele ce trebuie împli- 
nite şi înainte de ele puterea spre uşurarea celor grele de îm- 
plinit”30, 


Despre simtirea înțelegătoare sau înțelegerea vădită 


Calist Patriarhul vorbeşte despre o înțelegere vădită a lui 
Dumnezeu (évapy Oeo évvoia), care este dobândită „cu ajuto- 
rul harului, prin cugetarea la cele din jurul lui Dumnezeu şi 
prin insuflarea Duhului de viață făcător”'3%%. 

Înțelegerea vădită este fără doar şi poate o sintagmă sino- 
nimă cu expresia simțire înțelegătoare, foarte folosită de Calist 
Patriarhul, ca şi de mulți alți părinți filocalici. 

Această înțelegere la nivelul simțirii este caracterizată ca 
fiind o simțire îmbelşugată care are o forță extraordinară de ex- 
primare în cuvinte a realităților înțelese astfel: „Şi desfătându-se 
de nesfârşirea şi vederea acestora, pe cât e cu putință, înain- 
tează în chip negrăit, unitar şi mai presus de fire, spre raza fru- 
museţii dumnezeieşti. Şi, bucurându-se după cuviință, în uimi- 
re şi într-un chip mai presus de lume, de frumusețea negrăită şi 
de strălucirea aceea atotluminoasă, într-o stare unitară şi unifi- 
cată, nu mai ştie cine este de bucurie şi de mirare şi primeşte 
revărsarea nesfârşitei bucurii dumnezeieşti şi descrie şi făptui- 


302 Filocalia 8, p.259. 
30 Filocalia 8, p.259-260. 
04 Filocalia 8, p.262. 

torului, dintr-o simțire îmbelşugată, prin cuvinte şi slove, 
drumul ce călăuzeşte la adevăr”305, 

Vederea dumnezeiască aducătoare de înțelegere, dulceața 
dumnezeiască, frumusețea dumnezeiască nu sunt accesibile sim- 
țirii fireşti, ci numai celor care au dobândit simțiri înțelegătoare 
(aiotrjoac voepág):Căci nu ajung toți în chip simplu şi deodată la 
dulceața lui Dumnezeu cu simţirea lor... Dulceaţa dumneze- 
iască, iar de vrei să zici, şi slava lui Dumnezeu văzută o dată cu 
aceasta, nu se lasă prinsă de toți, ci numai de unii, pentru sim- 
țirile lor înțelegătoare. Aceştia sunt cei care se nevoiesc cu liniş- 
tea şi care, prin împărtăşirea vădită de bunăvoința dumneze- 
iască, au dobândit Duhul de viață făcător şi luminător (roô 
(worod IIveuvarog Kai óorigrucoD0. 

Comentariul Părintelui Dumitru Stăniloae legat de simțirea 
înțelegătoare este mai mult decât lămuritor: „Termenul de simţire 
înțelegătoare sau de simfire a minţii, atât de mult folosit de Sfinţii 
Părinţi, înseamnă înțelegere şi experiență în acelaşi timp, sau 
trăire în ambianța unei prezențe spirituale şi aflarea unui sens 
al ei. Înţelegi o persoană când trăieşti în ambianța ei, când îţi 
devine interioară şi-i devii interior. E ca o „pipăire” spirituală a 
vieții spirituale a celuilalt, a stărilor sau intențiilor, a specificu- 
lui lui sufletesc, concomitent cu o înțelegere a lui. Unii au aceas- 
tă simţire înțelegătoare mai mult, alții mai puţin, alții aproape 
deloc. Cei din urmă fac impresia unor orbi spirituali, asemenea 
unora care sunt lipsiți de simțul gustului, al mirosului, al auzu- 
lui. Ei fac impresia unor spirite tocite, tâmpite. De obicei, cei ce 
au simțirea înțelegătoare ascuţită pentru semeni o au şi pentru 
prezența tainică a lui Dumnezeu... Această simtire înțelegătoa- 
re a prezenței tainice şi spirituale a lui Dumnezeu şi a semenilor 
are caracterul unei iluminări. E o iluminare produsă de Duhul 
Sfânt, când e vorba de simţirea înțelegătoare a lui Dumnezeu”%7, 


%5 Filocalia 8, p.280... &zerz ríç Belac eudpooivm; töv pov Kal rü mpakrucG 
dpâăvo uzróéoe, tiv npóç dăritav čyovoav úónyciraj óðòv óyoiç ai ypdiuuaoty. 
3% Filocalia 8, p.249-250. 

37 Filocalia VIII, pag. 249-250, notele 518,519. 

Simţirea înțelegătoare (7 voepd aidâno:) este o capacitate a 
firii omeneşti, dar care nu poate fi activată decât în contact cu 
Duhul lui Dumnezeu. Simţirea înțelegătoare, sau simțirea cu 
mintea, sau vederea cu mintea este simțul duhovnicesc al omu- 
lui care face posibilă, după expresia Părintelui Stăniloae, „şi în- 
ţelegerea şi simtirea, pentru că intră în atingere cu o realitate 
plină de sens, pe care o înțelege nu teoretic, nu de la distanță, ci 
prin contact, prin experiență”%5, Fără activarea simțirii înțelegă- ` 
toare sau fără întoarcerea ei în sine nu este posibilă cunoaşterea 
lui Dumnezeu şi nici înțelegerea vorbirii lui atât de variată către 
om. Cel care ajunge la potențarea prin Duhul a simțirii înțele- 
gătoare nu mai are nevoie de cuvinte, ci se afundă în tăcere 
ia esin 

„intoarcerea simțirii înțelegătoare în sine, fără liniştea do- 
bândită cu ştiinţă şi fără curățirea inimii prin har, e mai cu 
neputinţă decât plutirea omului prin văzduh. A avea cu ea pe 
Dumnezeu în inimă şi a vedea prin ea pe Dumnezeu e şi uşor şi 
folositor. Dar lipsa ei e ca o uitare a lui Dumnezeu, sau fără ea 
gândirea la Dumnezeu e mai degrabă o necunoaştere şi o neve- 
dere a lui Dumnezeu decât o vedere sau o cunoaştere a Lui. Cel 
ce a aflat din har această simţire dumnezeiască (ó é< rñç zdáptroç | 
taúrņv rr Gelav eupika atodnou a aflat, s-ar putea spune, pe 
Dumnezeu. El nu mai are nevoie de cuvinte, stând lângă 
Dumnezeu şi alegând mai bine să-l liturghisească Lui. El îm- 
brățişează tăcerea, mai bine zis tace fără să vrea. Duhul lui 
Dumnezeu locuieşte în el (/Iveduz &îov oixeî év avrâ). Din el 
răsare iubire, pace şi bucurie duhovnicească. El trăieşte o viață 
schimbată față de cea obişnuită şi comună. Se veseleşte de 
Dumnezeu şi ochii lui înțelegători (o opâziuo: oi voepòi) văd 
lumina înțelegătoare (că; voepdv). Inima lui poartă în ea foc. 
Împreună cu el este simplitatea şi neschimbarea, nesfârşirea şi 
nehotărnicia, neînceputul şi veşnicia dumnezeiască, însoțite de ` 
uimire. Lacrimi necontenite izvorăsc din ochii lui; şi nu mai 
puţin din inima lui curge un izvor de apă vie duhovnicească. Se 


l 


308 Filocalia 8, p.294, nota 599. 

uneşte în chip unitar şi în întregime ce cele cunoscute de această 
simțire înțelegătoare şi e înconjurat de lumina sfeşnicului unic 
şi se desfată de o desfătare mai presus de lume şi e plin de en- 
tuziasm şi de bucurie... Cel ce a gustat va înţelege şi va lăuda 
cu cea mai mare dreptate pe Dumnezeu Cel mai presus de fi- 
ință, preaînalt, fără chip, fără calitate, fără câtime, simplu, fără 
formă, nesfârşit, nehotărnicit, necuprins, neatins, nevăzut, ne- 
grăit, netâlcuit, neînceput, veşnic, necreat, nestricat, neînțeles, 
nepătruns, mai presus de putere, mai presus de bunătate, mai 
presus de frumusețe. Lui I se cuvine slava şi lauda în veci.”3%9 
Pentru Calist Patriarhul, ca de altfel pentru întreaga tradi- 
ție răsăriteană, există un nivel superior de existenţă, care se do- 
bândeşte prin împărtăşirea de Duhul lui Dumnezeu şi care se 
manifestă în toate funcțiile sufleteşti ale omului, pe care le ridi- 
că la nivelul duhovnicesc sau înţelegător. Pentru a indica aceas- 
tă stare care defineşte comuniunea reală a omului cu Dumnezeu 
şi potențarea funcţiilor sufleteşti prin împărtăşirea de energiile 
dumnezeieşti necreate, limbajul filocalic foloseşte o terminolo- 
gie tehnică, în care determinant este atributul înțelegător (voepòç 
-d -òv). Sensul esențial al acestui atribut arată că funcția sufle- 
tească respectivă se realizează nu numai într-o stare de deplină 
conştientizare, ci şi într-o stare concomitentă de înțelegere co- 
rectă şi deplină a lucrurilor, starea în care omul nu se mai poate 
amăgi sau înşela pe sine. Iată câteva din aceste sintagme, în 
componența cărora intră atributul înfelegător: am amintit deja 
simțire înțelegătoare (aiodnoc voepă)'0, suflet înțelegător (Zur) 
voepă)i!, iubire înțelegătoare (dyám voepa)", vedere înţelegătoare 
(&paoc voe?” deupia voepi”'*), lumină înţelegătoare (pç voepor)'5, 


3 Filocalia 8, p.295-296. 
oFilocalia 8, p.294, 295, 296. Ea mai este numită simțire dumnezeiască (p.295) 
sau experiență înțelegătoare (p.295, nota 601). 

3n Filocalia 8, p.334 „suflet înțelegător, în stare de cunoştinţa lui Dumnezeu”. 
312 Filocalia 8, p.303. 

313 Filocalia 8, p.282, 334. 

au Filocalia 8, p.306. 

315 Filocalia 8, p.296, 298, 307. 

ochi înțelegători (p&aiuoi voepoi) P, dorință înţelegătoare (peog 
voepi)”, unirea înțelegătoare (roep voi). În toate cazurile, 
simţurile înţelegătoare sunt şi adevărate sau nemincinoase, ne- 
supuse amăgirii sau înşelăciunii aşa cum se poate întâmpla cu 
simţurile sensibile sau fizice. De aceea, în repetate rânduri ele 
sunt şi categorisite ca adevărate. De aceea Calist Patriarhul vor- 
beşte în egală măsură de vederea adevărată (dând Beapia) de 
exemplu5?. 

Suntem în fața unei adevărate „anatomii înțelegătoare” pe 
care Calist Patriarhul o cunoaşte şi o exprimă cu cea mai mare 
exactitate. Şi dacă rămânem consecvenți cu principiile gnoseo- 
logice proprii autorului, cunoaşterea acestei anatomii nu poate 
veni decât din experiența proprie. Este foarte importantă şi 
convingătoare funcționalitatea acestei anatomii înțelegătoare, şi 
ea explicată tot prin raportare la „anatomia sensibilă”, adică la 
simţurile fizice. Explicând cum funcționează simțurile înțelegă- 
toare, Patriarhul Calist lămureşte una dintre problemele esenți- 
ale ale comunicării inteligibile dintre Dumnezeu şi om, sau mai 
bine zis ale modului în care omul poate recepta şi înțelege vor- 
birea lui Dumnezeu, problemă ce constituie şi obiectul ermine- 
uticii teologice. 

Redăm un fragment consistent din lucrarea Patriarhului 
Calist, şi anume Capitolul 47, intitulat În ce fel se apropie omul de 
vederea lui Dumnezeu: 

„Precum mişcarea trupului are nevoie de altceva ce nu ține 
de rânduiala ei, adică de ochi şi de altceva mai presus de firea 
ei, adică de lumină, aşa mişcarea minții are nevoie de ochi, care 
sunt deosebiți de rânduiala ei şi de lumina, care e mai presus de 
firea ei. De aceea, nu orice mişcarea a minţii e după cum se 
cuvine. Ci, numai aceea care se mişcă, precum s-a zis, prin ochii 
şi prin lumina harului (j &ópðeiuðv rai oróç xápıroğ). lar 


316 Ibidem. 

37 Filocalia 8, p.305. ) 

318 Filocalia 8, p. 308. „Unirea înțelegătoare a inimii prin har” (f worpă rf 
Kapóíaç ó vile ydpiroç čvwoiç în Pokau A, p. 332). 

319 Filocalia 8, p.311. 

ochii minții sunt deschizătura inimii (&vo.yua kapâlac) prin cre- 
dință. Şi lumina e Dumnezeu Însuşi, lucrând prin Duhul în ini- 
mă. Şi precum lumina simțurilor nu mişcă drept pe cei fără 
ochi, ci numai pe cei ce văd, aşa şi lumina înțelegătoare, sau 
Dumnezeu, nu mişcă mintea celui ce nu are deschizătura inimii, 
ci numai pe cel ce o are. Dar aşa cum nici ochii n-ar putea lucra 
ale lor fără lumină, tot aşa nici deschizătura inimii fără Dumnezeu; 
mai bine zis inima nici nu se deschide fără Dumnezeu, care 
lucrează şi e văzut prin ea.”320 

Cu riscul de a obosi puțin pe cititor, dar amintindu-i că 
prezenta lucrare şi-a propus inițial să promoveze textele Părin- 
ilor, prin urmare să citeze mult din Părinți, voi cita mai jos încă 
un comentariu al Părintelui Dumitru Stăniloae, care este mai 
presus decât orice comentariu aş putea face eu la textul de mai 
sus al Patriarhului Calist: 

„Trebuie reţinută ideea aceasta despre deschizătura inimii 
prin credință, asemănată cu ochii trupului. Aşa cum trupul are 
deschideri prin simțuri şi n-ar putea trăi fără ele, aşa are şi ini- 
ma o deschidere nu numai spre oameni, ci şi spre Dumnezeu. 
De altfel, prin simţurile înseşi se deschide nu numai trupul, ci şi 
sufletul spre lume şi prin lume spre Dumnezeu. Aceasta în- 
seamnă că şi inima are o deschizătură. Dar ea nu se poate mul- 
tumi numai cu ceea ce îi dau ceilalți oameni, cum se poate satis- 
face trupul, luat în sine, cu ceea ce îi dau simţurile. Inima e 
deschisă spre infinitatea lui Dumnezeu şi trăieşte în ea, fără să 
se confunde cu ea, cum trăieşte trupul în viața lumii prin sim- 
turi, fără să se confunde cu ea. Dumnezeu e şi Cel ce face inima 
să se deschidă pentru a-L vedea şi pentru a-L primi, dar este şi 
Cel văzut de ea. De aceea, pe de o parte, Se face obiect al vederii, 
pe de alta, subiect al acestei vederii împreună cu inima. El Se 
vede pe Sine Însuşi, dar prin inimă. Inima simte pe de o parte 
că vede, pe de alta că Dumnezeu se vede prin ea, aşa cum cel ce 
grăieşte cele ale lui Dumnezeu aici spune că el grăieşte, aici că 
Duhul grăieşte prin el. Omul dă calificare omenească la ceea ce 

vede din Dumnezeu şi Dumnezeu dă calificare dumnezeiască 
acestei vederi a omului. Vederea lui Dumnezeu de către om e în 
acelaşi timp omenească şi dumnezeiască, e teandrică."32! 

Distanţa nemărginită dintre Dumnezeu şi om - date fiind 
natura sau ființa fiecăruia radical diferită de a celuilalt, cea 
dumnezeiască fiind necreată, cu toate atributele ce decurg din 
aceasta şi cea omenească fiind creată, cu toate atributele ce de- 
curg din aceasta — care subzistă şi la nivelul comunicării inte- 
ligibile (obiectul de fond al ermineuticii), nu poate fi depăşită 
decât prin împărtăşirea omului de Dumnezeu, stare în care 
omul se îndumnezeieşte pe cât îi este posibil, sau dobândeşte 
după har atribute ale dumnezeirii. Acest lucru explică modali- 
tatea în care omul şi capacitățile lui de înțelegere, mult limitate 
în raport cu descoperirea vie a dumnezeirii, devine capabil să 
recepteze înțelegător comunicarea lui Dumnezeu cu el. Desigur 
este vorba, aici, de deschiderea omului spre experiența întâlnirii 
şi a vederii lui Dumnezeu care este singura cale de comunicare 
inteligibilă dintre om şi Dumnezeu şi singura cale de cunoaşte- 
re a adevăratului Dumnezeu şi de evitare a amăgirilor idolo- 
latre. Limitele firii omeneşti, ale minții şi ale simțirii înțelegă- 
toare se lărgesc pe măsura Duhului dumnezeiesc care se revar- 
să în ele. Acest adevăr extraordinar îl exprimă şi-l explică cu 
aceeaşi claritate Patriarhul Calist: 

„După unirea înțelegătoare a inimii prin har, mintea vede 
în lumina duhovnicească şi se întinde în Cel dorit, care este 
Dumnezeu, ieşind cu totul afară din simțire, făcându-se adică 
fără culoare, fără calitate, fără închipuiri, scăpată de nălucirile 
cele sensibile. Căci mintea noastră este un vas ce primeşte, pe 
cât îi stă în putere, lumina neapropiată a frumuseții dumneze- 
ieşti. Şi e un vas minunat, căci se lărgeşte pe măsura Duhului 
care se revarsă în el. Dacă revărsarea este mai mare, se face şi 
vasul mai mare; iar dacă e mai mică, se face şi el mai mic. Şi 
iarăşi, prin revărsarea mai mare se face şi el mai tare, iar prin 
cea mai mică se face mai fără putere. Şi iarăşi, dacă se revarsă în 

el mai mult, devine mai una cu ceea ce se varsă în el şi păs- 
trează mai bine ceea ce a primit; iar dacă se varsă în el puțin, 
îndată el se face slab şi mai fără putere şi nu poate păstra ceea 
ce s-a vărsat în el...”322 

În continuare, Calist Patriarhul abordează un aspect ce ține 
direct de obiectul ermineuticii, de posibilitatea omului de înțe- 
legere a celor dumnezeieşti, prin urmare şi a Sfintei Scripturi. 
Imaginea pe care o foloseşte este mai mult decât elocventă şi 
consecventă, desigur, cu cele de mai sus. Deşi nu este făcut du- 
pă măsurile dumnezeieşti omul poate aspira spre cele dumne- 
zeieşti pentru că are capacitatea de a primi duhul sau revărsa- 
rea harului dumnezeiesc, aşa cum am văzut. Această revărsare 
a harului, care produce simultan şi creşterea minții pe măsura 
revărsării harului, cum am văzut, sporeşte implicit capacitatea 
de înțelegere a minţii umane. Creşterea capacității de înțelegere 
este direct proporțională cu creşterea capacităţii de primire a 
harului dumnezeiesc, de aceea toate se împlinesc sub semnul 
puterii înțelegătoare. Lipsa acestei puteri de înțelegere ar face 
fără sens prezenţa şi luminarea harului, oricât de bogate ar fi 
acestea. „Unirea inimii cu Dumnezeu prin deschizătura inimii - 
observă Părintele Stăniloae - nu este o unire pur sentimentală, 
sau prin simţuri, ci o unire care e şi înțelegere, o unire care 
produce şi înțelegere, nu numai iubire. De aceea toți Părinţii cer 
aducerea minţii în inimă. Din inimă sau împreună cu inima 
vede mintea pe Dumnezeu, iubindu-L şi înțelegându-L în ace- 
laşi timp, sau unindu-se cu El şi înțelegând ce se întâmplă în 
această unire.”323 

Acest lucru este accentuat şi de Patriarhul Calist în con- 
textul celor de mai sus propunându-ne o foarte interesantă er- 
minie a unui text scripturistic, exact în direcția care ne intere- 
sează, adică aceea a ermineuticii teologice: „Şi când Iisus îi 
spune lui Anania despre Pavel Vas al alegerii îmi este (Fapte 9, 
15), aceasta trebuie înțeles despre marea putere înțelegătoare a 
omului dinăuntru, prin care a şi fost răpit până la al treilea cer, 

unde, cum se poate auzi de la el însuşi, a primit cuvinte negrăite, 
pe care nu este cu putință omului a le spune (2 Cor. 12, 4)”324. 


Chipul prezenței şi lucrării Duhului în om 


Sfântul Calist are una dintre cele mai clare descrieri a mo- 
dului în care se alătură lucrarea Duhului lucrării omului, într-o 
sinergie în care voința şi libertatea celor două lucrări sunt ab- 
solut respectate. Clasificarea oamenilor în „făptuitori” şi „Vă 
zători” sau contemplativi în analiza lucrării naturale a omului 
rămâne esențială. „Fără voință nu se mişcă nici o lucrare a 
omului”, spune Patriarhul Calist; diferența este că „în cel făptu- 
itor voința atârnă de poftă, iar în cel contemplativ de dorință."3%5 

Ceea ce ne interesează pe noi în studiul de față este însă 
mai ales lucrarea Duhului, de care ţine, aşa cum am văzut, lu- 
minarea simțirii înțelegătoare a omului în funcţie de care omul 
ajunge la înţelegerea adevărului despre sine, despre lume şi 
despre Dumnezeu. Cum se declanşează lucrarea Duhului în 
om? Este determinată de vreo cauză anume ce ține de om sau 
de vreo anumită stare anume a omului? Răspunsul Patriarhului 
Calist este următorul: „Lucrarea mai presus de fire a Sfântului 
Duh în inimă nu-şi are naşterea nicăieri în fire, ci este o arătare 
neînțeleasă în cei miluiți de El. De aceea ea se mişcă, sau, ca să 
spun altfel, se aprinde în chip vădit fără să vrem (dâe4rjzw6). 
Pentru aceasta nu are nevoie de nimic din ale noastre, câte sunt 
de trebuință pentru lucrare, fie că o numeşti luminare, fie ară- 
tare a Duhului (elre Eau elre favtpoorw toô IIveuuaros). Ea 
are nevoie numai ca cel părtaş de ea să o privească fără tul- 
burare în inima sa şi să se desfăteze mai presus de fire”3%%. 

Starea aceasta în care Duhul este prezent şi lucrător în ini- 
ma omului, prin iluminare sau arătare, aduce cu sine adevărata 
cunoştinţă a lui Dumnezeu prin experiență sau prin împărtăşire 

de Dumnezeu, iar cunoştinţa pentru că este adevărată naşte 
simultan iubirea față de Dumnezeu. „În această stare sufletul se 
află într-o legătură iubitoare cu Dumnezeu, având ca izvor al 
luminii şi al întinderii spre El pe Duhul, de care se împărtăşeşte 
în chip fericit de Dumnezeu. Şi astfel, priveşte spre Dumnezeu, 
deoarece a ajuns la cunoştinţa negrăitei şi mai presus de lumină 
frumuseți dumnezeieşti şi iubeşte pe Dumnezeu Cel mai presus 
de frumusețe şi se bucură cât nu se poate spune, că cunoaşte pe 
Tatăl şi moştenirea Domnului Cel atât de nesfârşit, de neho- 
tărnicit şi de necuprins, iar acum şi pe Domnul Însuşi pentru 
negrăita milă dumnezeiască”37, 

Calist Patriarhul vorbeşte despre naşterea din Duh, prelu- 
ând, desigur, şi adâncind dialogul Mântuitorului cu Nicodim. 
Naşterea din Duh este aceea care îl face pe om biserică sau locaş 
al Duhului lui Dumnezeu. Naşterea din Duh este înțeleasă de 
Patriarhul Calist ca o transformare radicală a omului: „Cel cre- 
dincios se face duh prin credință, adică din nesfârşita putere şi 
nesfârşitul dar al lui Dumnezeu, preschimbându-se oarecum 
într-o plăsmuire dumnezeiască şi tainică... Dar deoarece naşte- 
rea nu e după fire, ci după har, ea se dă celor ce se nasc du- 
hovniceşte, prin primirea de către ei, şi nu e sub stăpânirea lor. 
De aceea mintea părtaşă de ea e, precum se cuvine, şi tron al 
Duhului Sfânt. Căci precum fierul aprins se face şi el foc, dar nu 
se preface în foc după fire, ci prin transmitere şi împărtăşire, 
până ce se află împreună cu focul, şi e scaun al focului, întrucât 
focul se aşază şi se odihneşte în fier, aşa şi mintea se face duh şi 
tron al Duhului prin naşterea din Duhul, sau prin unirea cu El 
şi prin împărtăşire de El, Dumnezeu învăluind în chip vădit 
mintea şi unindu-se cu ea şi odihnindu-se în ea ca într-un 
Scaun”328, 

Esential pentru nasterea din Duh, care este una permanen- 
tă, dinamică, nu una formală şi exterioară, este faptul că ea este 
o lucrare teandrică absolut liberă, nesupusă nici unei necesități 
sau forțări. Naşterea din Duh care nu este o stare ce ține de fire, 

adică o calitate a naturii umane, ci este un dar, o stare dobân- 
dită în dar este şi rămâne liberă. Lucrul acesta îl explică foarte 
bine Părintele Stăniloae: „Naşterea din Duh, nefiind o naştere 
după fire, ci după har, nu se produce decât cu voia celor doi, a 
omului şi a Duhului. Ca atare nu rămâne în stăpânirea omului, 
fără voia lui şi a Duhului. Viaţa cea nouă se naşte prin libertatea 
amândurora şi se menține în planul libertății. Omul nu se află 
într-o relaţie naturală, necesară cu Duhul”32. 


Duhul Sfânt şi înțelegerea limbajului lumii create 


Capacitatea de vedere, de simțire şi deci de cunoaştere a 
omului depinde de starea sa lăuntrică, sufletească, care la rân- 
dul ei depinde de calitatea relației omului cu Dumnezeu, iar 
calitatea sau consistenţa relației depinde de păstrarea sau de 
pierderea Duhului lui Dumnezeu. „Această suflare a lui 
Dumnezeu, suflată cum s-a zis, în Adam, până ce a fost în el, nu 
puțină slavă şi strălucire de chip dumnezeiesc pricinuia celui 
părtaş de ea — scrie Calist Patriarhul. Ca urmare, el se purta faţă 
de lucruri cu putere străvăzătoare şi proorocească şi era împre- 
ună creator cu Dumnezeu, sau un al doilea dumnezeu după 
har."3% De reținut capacitatea de pătrundere, adică de înțelege- 
re a lucrurilor, a creaturilor şi mai ales puterea lui de a nu se 
bloca sau limita în ele ca în ultima realitate, ci de a le înțelege 
locul şi rolul în relația sa cu Dumnezeu. Aspectul acesta este 
explicat mai mult decât convingător de Părintele Dumitru Stă- 
niloae într-o notă la textul filocalic de mai sus: „Până ce Adam a 
păstrat în el suflarea Duhului, suflare dătătoare de viaţă tuturor 
potenţelor lui, el se mişca între lucruri cu o mare putere de pă- 
trundere, văzând dincolo de suprafața lor organizatorică rațiu- 
nile lor în Dumnezeu şi pe Dumnezeu Însuşi. De asemenea, el 
avea puterea de a prevedea cum se vor desfăşura lucrurile, pen- 
tru că ştia că se vor desfăşura conform cu marea lui forță de a le 


3 Filocalia 8, p.335, nota 660. 
3% Filocalia 8, p.241. 


ERMINIA DUHULUI 249 


transfigura, de a le face străvezii în frumusețea revelatoare a 
adâncimii lor nesfârşite, tainice şi mult grăitoare, în Dumnezeu. 
De asemenea, ştia cum se vor dezvolta relaţiile între oameni: 
pline de bunăvoință, de delicateţe, de iubire, de comunicativitate 
mereu nouă. Avea puterea proorocească, pentru că era împreu- 
nă creator cu Dumnezeu al formelor lucrurilor, ascunse în a- 
dâncurile lor”331, Comentariul Părintelui Stăniloae scoate foarte 
clar în evidență lucrarea ermineutică a Duhului în ceea ce pri- 
veşte capacitatea omului de a înțelege adevărul despre lucrurile 
care-l înconjoară. Deşi se află față în față cu componentele 
întregii creaţii şi le receptează cu toate simțurile lui naturale, 
chiar dacă acestea sunt dezvoltate la capacitatea lor maximă, nu 
sunt suficiente pentru a pătrunde sensurile ultime ale creaturi- 
lor şi rațiunile lor de a fi, adică unde-şi au izvorul sau originea, 
care le este suportul şi care finalitatea lor. Fără prezența Duhu- 
lui, omul nu poate înțelege nici propria lui existenţă şi nici pe 
cea a celorlalte creaturi, în parte sau în totalitatea lor. Prezența 
vitală pentru om a Duhului este explicată din nou magistral de 
Părintele Dumitru Stăniloae: „Duhul Sfânt nu Se face însuşi 
sufletul omului. În acest caz omul ar fi una cu Dumnezeu în în- 
teles panteist şi păcatele săvârşite de om ar fi ale lui Dumnezeu 

uşi, sau nu s-ar mai putea face o deosebire între bine şi rău. 
Dar fără o prezenţă şi o lucrare a Duhului dumnezeiesc în sufle- 
tul omenesc, acesta n-ar putea duce o viață conformă cu rațiu- 
nea lui. Căci omul are în sufletul lui o rațiune şi o libertate, dar 
ele nu pot funcționa în modul deplin cerut de ele decât în unire 
cu Dumnezeu, decât adăpându-se de apa vie a Duhului dumne- 
zeiesc. E ceva analog cu faptul că omul are plămâni, sau ochi, 
dar fără aerul pe care plămânii trebuie să-l respire, fără lumina 
pe care ochii trebuie să o vadă, nici plămânii nici ochii n-ar pu- 
tea pune în lucrare cum trebuie capacitatea lor. Omul e făcut 
pentru o viață de comuniune nu numai cu semenii săi, ci şi cu 
Dumnezeu. El e o floare, dar floarea are nevoie de soare şi de 
ploaie ca să crească şi să-şi pună în valoare toată frumusețea şi 

rodnicia virtuală a ei. Omul e o ființă cuvântătoare virtual, dar 
trebuie să aibă cu cine vorbi ca să pună în valoare această ca- 
pacitate. Şi vorbirea lui cea mai serioasă e cea pe care o are cu 
Dumnezeu, deci şi gândirea, sau rațiunea sa în funcțiunea ei cea 
mai serioasă. De aceea sufletul rațional sau cuvântător al omu- 
lui devine cu adevărat viu, sau se pune în lucrare numai prin 
suflarea Duhului în el. De aceea s-a suflat în om lucrarea Du- 
hului în vederea sufletului viu. Numai astfel omul a putut rea- 
liza toate potențele lui minunate”3%2. 

Adeseori, autorul Capetelor despre rugăciune trece de la ex- 
plicarea temelor pe care le tratează la rugăciunea directă către 
Dumnezeu în care-şi manifestă nemărginita mulțumire şi recu- 
noştinţă pentru darurile dumnezeieşti pe care le-a primit şi mai 
cu seamă pentru darul înțelegerii adevărului lucrurilor, făcând 
astfel o dovadă în plus a faptului că tot ceea ce spune este din 
propria experienţă. Biruit de evidenţa lucrurilor pe care le expe- 
rimentează prin vederea duhovnicească sau prin simțirea înțe- 
legătoare în chip vădit şi neîndoielnic, copleşit de cuprinderea 
adevărului deplin despre sine, despre lume şi despre Dumnezeu 
Însuşi, el slăveşte pe Dumnezeu cu cuvinte dumnezeieşti. Este 
absolut emoționant modul în care îşi exprimă conştiinţa că tot 
ceea ce există, lumea cu toate darurile şi frumusețile ei negrăite 
au fost făcute de Dumnezeu pentru el, asumându-și la nivel 
personal relația cu Dumnezeu cel viu şi adevărat, relaţie în ca- 
drul căreia lumea are rostul de dar al iubirii lui Dumnezeu 
pentru el şi de cale de cunoaştere şi vedere a lui Dumnezeu de 
către om. 

„Mărturisi-voi Tie, negrăite Doamne în Treime, nu cele 
proprii Tie, ci cele proprii mie, după putință... Căci Tu m-ai 
zidit prin hotărârea Ta mai presus de orice măreție, altfel decât 
pe orice altceva; m-ai plăsmuit cu mâna Ta; după chipul şi după 
asemănarea Ta m-ai zidit. Iar eu deşert făcându-mă în toate 
aceste aşa de mari şi de cinstite şi de slăvite daruri, m-am arătat 
peste măsură de nerecunoscător, nesocotind poruncile Tale, 

care sunt şi ele sfinte şi pricinuitoare de pace, de bucurie 
adevărată şi de putere îndumnezeitoare. Şi ceea ce e şi mai 
minunat este că, înainte de a mă fi adus pe mine la existență, ai 
zidit, pentru mine şi pentru viața mea şi pentru vederea şi 
pentru cunoaşterea Ta şi pentru desfătarea duhovnicească co- 
pleşitoare de cele din jurul Tău, lumea de o atât de mare frumu- 
sete şi slavă, împodobită în chip bogat şi felurit, cu putere şi cu 
înțelepciune creatoare, fără de care n-aş putea să exist nici o 
clipă. Şi prin ea eu viețuiesc şi propăşesc trupeşte, întrucât mă 
hrănesc cu ea şi mă bucur de ea; dar şi sufleteşte, căci prin ea 
cunosc, contemplând plin de uimire noianul preaînțelept şi 
atotputernic al purtării de grijă şi al iubirii Tale.”333 


333 Filocalia 8, p.337-338. 


Părinți contemporani 


Am introdus în antologia de față şi câteva texte ale unor 
Părinți pe care-i putem considera contemporani nouă, cei mai 
mulți dintre ei trăind în secolul al XX-lea. Am făcut aceasta pen- 
tru a arăta continuitatea până astăzi, fără întrerupere, a ermine- 
uticii duhovniceşti. Discursul acestor Părinți, dintre care Biserica 
i-a recunoscut deja pe unii drept sfinţi, nu este cu nimic diferit 
şi cu nimic mai prejos decât cel al Sfinților Părinţi citați în lu- 
crare. Am putea vorbi chiar despre o noutate şi o prospețime pe 
care o conferă acestor texte mărturia personală a unor experien- 
te asemănătoare cu cele ale Sfinţilor Părinţi, dar unice şi parti- 
cularizate prin persoanele care le-au trăit şi consemnat în scris. 

Numărul lor ar fi putut fi mult mai mare. Selecţia a fost 
făcută mai curând în funcție de lucrările pe care le-am avut la 
îndemână. Dacă ar fi să indic un singur criteriu care a fun- 
cționat, dar şi acesta numai parțial, ar fi acela al unei anumite 
reprezentativități, nu pentru a satisface orgolii, ci pentru a arăta 
că Duhul lui Dumnezeu nu cunoaşte granițe de nici un fel. 

Comentariile ar fi de prisos. Îi voi lăsa pe Părinți să vor- 
bească singuri. Ordinea prezentării este una cronologică. 

Vedenie preadulce a scriitorului despre carte, 
dacă aceasta a fost scrisă cu Harul lui Dumnezeu 
(Isihast anonim, Vedere duhovnicească33) 


M-am sculat odată, într-o noapte, pe la miezul nopții, ca să 
citesc canonul Sfintei Împărtăşanii cu metaniile şi să-mi fac 
rugăciunile de pregătire pentru Dumnezeiasca Liturghie, după 
„Ceea ce eşti mai cinstită”. Pentru că în ziua precedentă, seara, 
mi-am ostenit trupul peste măsură, după care mi-am silit şi 
inima la rugăciune peste măsură, până la durere, am slăbit atât 
de mult în starea mea exterioară, ca şi în cea lăuntrică, încât nu 
am mai putut nici să mănânc ceva de seară, şi am adormit aşa, 
nemâncat şi slăbit. 

Pe la miezul nopții deci, sculându-mă din somn, slăbiciu- 
nea inimii mele şi a trupului era aceeaşi — adică pieptul meu 
încă nu-şi revenise din durerea pe care o suferise de silirea ru- 
găciunii şi nici trupul meu nu se odihnise de osteneala peste 
măsură la care fusese supus. De aceea, neputând să stau în pi- 
cioare, după obicei, am stat jos, îndreptat cu fața spre răsărit. Şi 
aşa stând, lucram rugăciunea nu cu multă silire, din pricina pe 
care tocmai am spus-o, însă nu fără durere înlăuntrul pieptului 
şi nu fără suspine grele ale inimii. Ci, având dureri, suspinam 
deseori din adâncul ființei mele, amintindu-mi de mult meşte- 
şugita viclenie a demonilor, de nevrednicia mea şi de toate cele- 
lalte datorii ale mele pe care totdeauna le datorez lui Dumnezeu 
şi pe care nu le împlinesc niciodată cum trebuie. 

Am petrecut astfel aproape o oră şi am adormit aşa cum 
şedeam. Şi am văzut deodată în vedenie unele lucruri tainice, 
pe care limba se încurcă şi nu poate a le grăi. Şi unele din aces- 
tea au plecat din amintirea mea de îndată ce mi-am venit în fire, 
pentru că erau prea înalte şi întru totul de neînțeles şi de 


34 Este vorba de un manuscris descoperit la Sfântul Munte şi datat 1851, al 
cărui autor nu este cunoscut. A fost publicat pentru prima dată de Editura 
Orthodoxos Kypseli din Tesalonic în anul 1978. În româneşte a fost publicat de 
Editura Bizantină în 1999. 

necuprins cu mintea. Altele însă, cu toate că mintea mea se ro- 
teşte în jurul lor şi înfăţişarea lor este întipărită în cugetul meu, 
limba mea nu le poate povesti cu claritate şi în amănunt aşa 
cum sunt întipărite în sufletul meu. Însă atât cât ajunge cunoaş- 
terea mea scurtă şi cât poate limba mea barbară, vorbesc şi spun. 

Am văzut deci, în vedenie, pe Domnul nostru lisus Hristos, 
pe Arhiereul nostru multdorit şi preadulce, îmbrăcat în veş- 
mânt arhieresc şi slujind după rânduiala Bisericii noastre. Dar şi 
Hristos Însuşi şi veşmântul Lui arhieresc mi se înfățişau ca ceva 
cu totul de necuprins cu mintea. 

Eu, cel din urmă, şi duhovnicul meu slujeam împreună cu 
Hristos, dar Hristos era Cel care, în chip de neînțeles, aducea şi 
Se aducea jertfă. Deoarece Hristos Însuşi, deşi noi slujeam 
împreună cu El, cu toate acestea spun, El era săvârşitorul. Slujea 
împreună cu noi şi un diacon care, atunci când pomenea nume- 
le creştinilor, plecându-şi capul spre Hristos, sau mai bine şi 
mai pe faţă să spun precum proorocul: „Pleacă, Doamne, ure- 
chea Ta şi mă auzi”, plecându-Şi Hristos urechea către diacon a 
spus: „Să aibă şi aceştia parte împreună cu Mine în Împărăția 
Mea”. Dar pe diacon n-am putut să-l cunosc cine era. j 

Din obştea starețului meu, câțiva erau de față la Liturghie, 
dintre care şi doi frați (pe care-i cunoşteam foarte bine) ale căror 
fețe erau ca fețele îngerilor şi străluceau de harul lui Dumnezeu. 
Raze strălucitoare şi aurii ieşeau din fețele lor. Schima lor şi 
crucea pe care o ţineau în mâini erau mai strălucitoare decât 
fulgerul. Iar îmbrăcămintea lor nu pot să spun în cuvinte cum 
era, nici chiar dacă aş avea limba îngerilor. Dar în mintea mea 
stricată şi în cugetul meu răvăşit este întipărită înfăţişarea slavei 

i a frumuseţii acestor veşminte. 1 
i Eu, ariei ce am văzut că veşmintele acestora şi harul şi 
slava feţelor lor întreceau cu mult orice minte şi orice cugetare 
omenească, m-am minunat şi sufletul meu a prins mare evlavie 
pentru ei, ca pentru dumnezeieştii îngerii şi prietenii lui Hristos. 
lar camilafca lor era de multe ori mai albă decât zăpada. 

În timpul Dumnezeieştii Liturghii, stareţul meu era cople- 
şit de o bucurie nespusă şi veselia inimii lui se revărsa pe fața 

lui. Însă inima mea fiind cuprinsă de evlavie încă de la înce- 
putul Liturghiei, eu plângeam întruna de bucurie şi mă lăsam 
copleşit de dulceața nemăsurată a sufletului. Văzând în fața mea 
pe preadulcele lisus, Cel mai presus de orice dulceaţă, plân- 
geam bucurându-mă şi minunându-mă totodată, deoarece mă 
învrednicisem să gust: din preadulcea vedere şi arătare a lui 
lisus, Stăpânul meu şi Dumnezeul meu, pe care demult sufletul 
meu o dorise şi pentru care ardea inima mea, căutându-o cu 
şuvoi de lacrimi. 

Când L-am îmbrățișat, la preacuratul şi multdoritul Lui 
piept am simțit în cele dinlăuntru ale mele Duhul cel Sfânt („Şi 
Duh nou înnoieşte întru cele dinlăuntru ale mele”, cum spunea 
David), care-mi încălzea duhul şi inima şi mai mult în iubirea 
lui lisus Însuşi şi mă făcea să mă topesc în ceasul acela, precum 
se topeşte ceara, de evlavia ce eram cuprins, care sălta în inima 
mea ca ceva viu şi făcea ochii mei să verse lacrimi dulci şi multe 
în fața lui lisus, ca două izvoare răcoroase şi reci. 

Luând eu atunci ceva curaj din toate acestea, mi-am deschis 
necurata mea gură şi am spus cu smerenie lui Hristos, vărsând 
lacrimi: „Pomeneşte-mă, Doamne, întru Împărăţia Ta”. Şi am 
auzit limba lui lisus, mai dulce decât zahărul şi decât mierea 
mai îndulcitoare: „Să fie aşa cum ai spus”. (O, Dumnezeiescul! 
O, Preaiubitul! O, Preadulcele Tău glas pe care l-a vorbit cea 
întru totul adevărata Ta gură, Hristoase al meu!) 

Am spus iarăşi, cu toată evlavia către Stăpânul meu Hristos: 
„lartă-mă, Doamne, că îndrăznesc să vorbesc puțin în fața Ta, să 
spun câteva lucruri pe care de mult doream să Ti le spun”. Şi 
mi-a spus Mântuitorul: „Vorbeşte cu curaj şi nu te teme de 
nimic“. Atunci i-am spus cu multă smerenie şi cutremurare: 
„Spune-mi, Doamne, cărticica aceea a mea smerită, pe care am 
scris-o despre rugăciunea minţii, am scris-o cu harul Tău sau 
nu?” Şi Acesta mi-a răspuns: „Da, cu harul Meu a fost scrisă”. 
Atunci am spus iarăşi: „După ce să înțeleg, Doamne, că a fost 
scrisă cu harul Tău?” Mi-a spus Mântuitorul: „Din evlavia de 
care eşti cuprins atunci când scrii”. Iarăşi am spus eu: „Şi cum 
este aceasta, Doamne? Deoarece uneori când scriam atâta ev- 

lavie îmi venea, încât curgeau şuvoi lacrimile din ochii mei. 
Alteori însă eram cuprins de prea puțină evlavie, încât numai ce 
se umezeau un pic de la aceasta”. Mi-a spus Mântuitorul: „A- 
tunci când, scriind, erai copleşit de evlavie şi de lacrimi, Duhul 
Meu cel Sfânt era Cel care-ţi vorbea. Când, scriind, erai numai 
puţin cuprins de evlavie, atunci era cercetarea harului Meu, 
care atunci când se lua de la tine înceta deodată şi evlavia. De 
aceea nu mai puteai să scrii cu libertatea minții, cu toate că 
doreai. Iar dacă scriai ceva, scriai fără dulceața duhovnicească a 
cugetului, de aceea te şi opreai”. Am spus iarăşi eu: „Spune-mi, 
Doamne, de ce uneori vedeam cu ochii minții nenumărate în- 
țelesuri duhovniceşti pe care văzându-le doream nespus să le 
scriu toate cu multă râvnă, dar nu puteam să le duc toate, ci 
numai foarte puţine dintre acestea puteam ţine, pe care le şi 
însemnam? Celelalte, cu toate că le vedeam cu ochii minții, min- 
tea mea nu putea să le păstreze şi să le pună în scris şi din 
pricina aceasta aveam mare supărare”. Mi-a spus Mântuitorul: 
„Atunci când Eu îţi arătam în vedenie nenumărați porumbei 
albi ca zăpada, al căror număr era ca nisipul mării, iar tu 
prindeai numai puțini, pe cei care zburau în jurul tău, şi te 
bucurai pentru cei pe care-i prindeai, dar te întristai deoarece 
nu puteai să prinzi mai mulți; din porumbeii aceia pe care-i 
prindeai atât am binevoit Eu să însemnezi despre rugăciunea 
minții, cât poate firea omenească să pună în lucrare. Ceilalţi 
porumbei, pe care numai îi vedeai, dar nu-i puteai prinde, 
arătau înțelesurile acelea care am binevoit să nu fie însemnate 
despre rugăciunea minții, care sunt cu putință omului numai să 
le vadă şi să le dorească, dar nu şi să le împlinească”. Am spus 
iarăşi eu: „Şi de ce, Doamne, uneori unele preadulci înțelesuri 
se roteau în jurul minţii aproape precum se roteşte vulturul 
deasupra unui loc unde vrea să se aşeze, şi dintr-o dată, când 
credeam că sunt gata să se lipească de minte, se făceau nevă- 
zute, precum şi vulturul uneori când se pregăteşte să se aşeze se 
înalță deodată mult în aer şi zboară unde vrea?” Mi-a spus 
Mântuitorul: „Nu ştii, atunci când vedeai porumbeii, unii dintre 
ei, numai ce-i vedeai un pic aproape de tine, se înălțau drept în 

sus, în aer, şi nu-i mai vedeai, sau nu ştii că judecățile Mele sunt 
adânc de nepătruns?” Am spus iarăşi eu: „Doamne, când îmi 
arătai acei nenumărați porumbei, am văzut şi un râu, care se 
vedea ca ieşind din mijlocul pământului şi curgea încet-încet, cu 
o linişte preaminunată. Câţiva porumbei care zburau deasupra 
râului loveau cu aripile lor apele râului ca şi când se bucurau şi 
se jucau. Ce însemna, Doamne, acel râu şi ceea ce făceau po- 
rumbeii?” Mi-a spus Mântuitorul: „Acel râu înseamnă evlavia 
veşnică ce izvorăşte din acele inimi care ajung la iubirea Mea. 
lar ceea ce făceau porumbeii arată bucuria cu care se bucură 
harul Meu de inima zdrobită şi copleşită de evlavia sfântă”. Am 
spus iarăşi eu: „Ce este aceasta, Doamne? Uneori simt că, izvo- 
rând din inima mea unele înţelesuri, iese în acelaşi timp de 
acolo şi o mângâiere foarte vie, care în chip negrăit mângâie 
cugetul meu, aşa cum îl mângâie pe călătorul ars de arşița verii 
aerul acela răcoros care iese de acolo de unde ies vânele apelor”. 
Mi-a spus Mântuitorul: „Aceasta este ceea ce am spus Eu în 
Evanghelia Mea: Cel care crede în Mine, râuri de apă vie vor curge 
din pântecele lui”. Am spus iarăşi eu: „De ce, Doamne, uneori, 
când dorm, simt în inima mea fierbere şi iarăşi o fierbere, când 
a numelui Tău dumnezeiesc, pentru că inima mea spune singu- 
ră: «Doamne lisuse Hristoase, Fiul lui Dumnezeu, miluieşte-mă»; 
când a preaslăvitului nume al Preacuratei Tale Maici, deoarece 
spune inima mea singură: «Născătoare de Dumnezeu Fecioară, 
bucură-te cea plină de har, Marie, Domnul este cu Tine. Binecu- 
vântată eşti tu între femei şi binecuvântat este rodul pântecelui 
Tău, că ai născut pe Mântuitorul sufletelor noastre»?” Mi-a spus 
Mântuitorul: „Când simți că în somn fierbe de la sine în inima 
ta şi în gura ta rugăciunea minții, când a numelui Meu, când a 
Preacuratei Mele Maici, să ştii că în ceasul acela urmează să fii 
cercetat de Mine sau de preacurata Mea Maică. Atunci harul 
Meu, care păzeşte inima ta, îți mişcă inima pentru a o pregăti să 
primească cercetarea Mea sau a Maicii Mele. Aşa cum fac oame- 
nii împăratului, care păzesc vreo țară a împărăției şi care, atunci 
când sunt anunțați că urmează să vină împăratul sau împără- 
teasa în țara aceea, înştiințează toată țara şi îndeamnă pe toți să 

se pregătească şi să iasă în întâmpinarea împăratului sau a 
împărătesei, după cum s-a întâmplat de multe ori şi în inima ta. 
Şi iarăşi, tot în tara aceea unde stau oamenii împăratului, atunci 
când află că duşmani ai împăratului au năvălit asupra țării ace- 
leia cu multă duşmănie, pe față sau în ascuns, voind să supună 
tara aceea şi să stăpânească ei peste ea, oamenii împăratului su- 
nà alarma şi adună pe toți cetățenii țării să lupte cu toată pu- 
terea lor împreună şi să se opună până la moarte trădătorilor şi 
duşmanilor împăratului, pe unii dintre aceştia ucigându-i, pe 
alţii pedepsindu-i cu pedepse înfricoşătoare, până când vor re- 
uşi să-i alunge, după cum s-a întâmplat de multe ori şi cu tine, 
cu harul meu”. Atunci eu am spus: „Doamne, deoarece din toa- 
te acestea am fost încredințat că cele însemnate în această sme- 
rită carte a mea sunt de la harul Tău, te rog, primeşte să Ți-o 
închin Tie, ca fiind a Ta, şi ce vei dori Tu, aceea să faci cu ea”. 
Mi-a spus atunci Mântuitorul: „Nu te îngriji tu de aceasta, adică 
acum ascunde-o, şi când voi dori Eu, o voi trimite din muntele 
acesta.” Acestea spunând, Mântuitorul nu S-a mai arătat, făcân- 
du-Se nevăzut din fața mea. 

Şi în timp ce cercetam eu cele spuse, aflându-mă încă în 
vedenie, iată, aud un glas asemănător la dulceaţă cu un glas de 
înger, iar la ton şi la tărie ca glasul multor oameni care vorbesc 
cu putere. Întorcându-mă, iată văd pe starețul meu, care cânta 
cu glas mare şi cu nemărginită dulceaţă în glas, ca un înger al 
Domnului: „Bucură-te, uşă a Domnului prin care nu se trece, 
bucură-te, zid şi acoperământ al celor care aleargă la tine, 
bucură-te, liman netulburat, cea care ai născut în trup pe 
Făcătorul tău şi Dumnezeu, nelipsit rugându-te pentru cei care 
slăvesc şi se închină naşterii Tale”. 

Şi cu acest cuvânt mi-am venit şi eu în sinea mea din 
vedenie şi n-am putut în ziua aceea să opresc inima mea din 
trezvia sfântă care o copleşea când îşi amintea de vedenia care 
mi s-a arătat. 

Iar Dumnezeului nostru slavă, putere, laudă şi închinare, 
acum şi pururea şi în vecii vecilor. Amin. 

Dumnezeu este cunoscut numai prin Duhul Sfânt 
(Cuviosul Siluan Athonituls5, 
Despre cunoaşterea lui Dumnezeu33%) 


Atât de mult ne-a iubit pe noi Tatăl, încât ne-a dat pe Fiul 
Său (loan 3, 16); dar şi Fiul Însuşi a voit aceasta şi S-a întrupat şi 
a vieţuit cu noi pe pământ. Atât Sfinții Apostoli, cât şi o mulțime 
de oameni au văzut pe Domnul în trup, dar nu toți L-au cunos- 
cut ca pe Domnul; Dar mie multpăcătosului mi s-a dat să cunosc 
prin Duhul Sfânt că lisus Hristos este Dumnezeu (1 Cor. 12, 3). 

Domnul îl iubeşte pe om şi i Se arată cui vrea El Însuşi. Şi 
sufletul, când Îl vede pe Domnul, cu smerenie se bucură de Stă- 
pânul cel milostiv şi nu mai poate iubi nimic altceva aşa cum 
iubeşte pe Ziditorul său; chiar dacă vede toate şi iubeşte pe toți 
oamenii, dar mai mult decât orice ÎI iubeşte pe Domnul. Sufle- 
tul cunoaşte această iubire, dar nu o poate reda în cuvinte: ea 
este cunoscută numai prin Duhul Sfânt, pe care-L dă Domnul. 
Sufletul vede dintr-o dată pe Domnul şi-L recunoaşte. Cine poa- 
te descrie această bucurie şi veselie? 

Domnul este recunoscut în Duhul Sfânt, iar Duhul Sfânt 
este în omul întreg, în suflet, în minte şi în trup... Aşa este cu- 
noscut Dumnezeu atât în cer cât şi pe pământ. În nemărginita 
Sa milostivire, Domnul mi-a dat acest har mie păcătosului şi va 
da oamenilor să cunoască pe Dumnezeu şi să se întoarcă la El. 
Scriu în numele milostivirii lui Dumnezeu. Da, acesta este ade- 
vărul. Martorul meu este Însuşi Domnul. 


Oricât am învăţa, cu toate acestea este cu neputinţă să 
cunoaştem pe Domnul dacă nu vom vietui după poruncile Lui, 
pentru că nu prin ştiinţă, ci prin Duhul Sfânt se face cunoscut 


35 Cuviosul Siluan Athonitul a trăit între anii 1866-1938. S-a născut în Rusia şi 
a vietuit ca monah în Sfântul Munte Athos. A fost recunoscut oficial ca sfânt 
de Patriarhia Ecumenică în anul 1988. 

3% Din lucrarea binecunoscută a Cuviosului, tradusă în limba română cu titlul 
Între iadul deznădejdii şi iadul smereniei, Editura Deisis, Sibiu, 1998. 

Domnul. Mulţi filosofi şi savanţi au ajuns la credința că 
Dumnezeu există, dar nu L-au cunoscut pe Dumnezeu. Şi noi, 
monahii, învăţăm ziua şi noaptea legea Domnului, dar nu toți 
ajung să-L cunoască chiar dacă cred în El. A crede că Dumnezeu 
există este un lucru, dar a-L cunoaşte pe Dumnezeu este altceva. 


Tată o taină: există suflete care L-au cunoscut pe Domnul, 
există suflete care nu L-au cunoscut dar cred în El; şi, în sfârşit, 
există oameni care nu numai că nu au cunoscut pe Dumnezeu, 
dar nici măcar nu cred în El, şi printre aceştia din urmă există 
mulți învățați. 

La necredinţă se ajunge din mândrie. Omul mândru vrea 
să cunoască toate prin mintea şi prin ştiinţa lui, dar nu-i este dat 
să-L cunoască pe Dumnezeu, pentru că Domnul nu Se descoperă 
decât sufletelor smerite. Sufletelor smerite Dumnezeu le face 
cunoscute lucrurile Sale, care sunt de neînțeles pentru mintea 
noastră, dar se descoperă prin Duhul Sfânt. Numai cu mintea 
omul nu poate cunoaşte decât cele pământeşti, şi pe acestea 
numai în parte, în vreme ce Dumnezeu şi toate cele cereşti nu se 
cunosc decât prin Duhul Sfânt. 

Unii se ostenesc toată viața lor să cunoască ce este pe soare 
sau pe lună sau aiurea, dar aceasta nu le este de nici un folos 
pentru sufletul lor. Dacă însă ne vom strădui să cunoaştem ce 
este înlăuntrul inimii omului, iată ce vom vedea: în sufletul 
unui sfânt — Împărăţia cerurilor, iar în sufletul unui păcătos — 
întuneric şi chin. Şi e de folos să ştim aceasta pentru că vom 
rămâne veşnic fie în Împărăție, fie în chinuri. 


Îndeobşte fiecare dintre noi poate înțelege despre Dumnezeu 
atât cât i-a făcut cunoscut harul Duhului Sfânt, căci cum am 
putea gândi sau judeca despre ceea ce nu am văzut sau nu am 
auzit şi nu am cunoscut? Iată, sfinţii zic că ei L-au văzut pe 
Dumnezeu, dar sunt oameni care zic că Dumnezeu nu există. 
Este limpede că ei vorbesc aşa pentru că nu L-au cunoscut pe 
Dumnezeu, dar aceasta nu înseamnă deloc că El nu există. 

Sfinţii vorbesc despre ceea ce au văzut şi au cunoscut 
aievea. Ei nu vorbesc despre ceva ce nu au văzut. (p.114-118) 


Lucrurile cereşti se cunosc prin Duhul Sfânt, iar cele pă- 
mânteşti prin minte: dar cine vrea să-L cunoască pe Dumnezeu 
prin mintea lui, din ştiinţă, acela este în înşelare, pentru că 
Dumnezeu este cunoscut numai prin Duhul Sfânt. (p.188) 


Este o mare deosebire între omul cel mai simplu care a 
cunoscut pe Domnul prin Duhul Sfânt şi omul chiar foarte mare 
care n-a cunoscut harul Sfântului Duh. E o mare deosebire între 
a crede că Dumnezeu există, cunoscându-L din natură sau din 
Scripturi, şi aceea de a-L cunoaşte pe Domnul prin Duhul Sfânt. 

În cel ce a cunoscut pe Domnul în Duhul Sfânt, duhul arde 
ziua şi noaptea de iubire pentru Dumnezeu şi sufletul lui nu se 
mai poate alipi de nimic din cele pământeşti. Sufletul care n-a 
încercat, din experiență, dulceața Duhului Sfânt se bucură de 
slava deşartă a acestei lumi, de bogății sau de putere; dar sufle- 
tul care L-a cunoscut pe Domnul prin Duhul Sfânt tânjeşte nu- 
mai după Domnul, iar bogăţiile şi slava lumii nu înseamnă 
nimic pentru el. 

Sufletul care a gustat Duhul Sfânt îl deosebeşte după gust. 
Căci scris este: Gustaţi şi vedeți că bun este Domnul (Psalm 33, 9). 


Simţurile încetează şi cel ce se roagă este răpit în vederea 
cea duhovnicească 
(Gheron Iosif, Mărturii din viața monahală3%7) 


Cunosc un frate care într-o zi a trecut prin multe ispite şi 
toată ziua aceea a petrecut în lacrimi, fără să guste deloc liniş- 


3 Părintele Iosif Isihastul, sau Gheron Iosif, cum a fost cunoscut şi cititorului 
român, a trecut la cele veşnice în anul 1959, după o îndelungată vietuire la 
Sfântul Munte. Fragmentele sunt din lucrarea Mărturii din viața monahală, 
capodoperă a literaturii duhovniceşti contemporane, publcată în traducere 
românească de Editura Bizantină, într-o nouă ediţie, în anul 2003. 


262 Pr. CONSTANTIN COMAN 


tea. După apusul soarelui, şezând el pe o piatră, privea biserica 
Schimbării la Faţă din vârful Muntelui şi, plângând, se ruga cu 
durere şi spunea: „Doamne, aşa cum Te-ai schimbat la față pen- 
tru ucenicii Tăi, schimbă-Te la faţă şi în sufletul meu. Fă să în- 
ceteze patimile, linişteşte inima mea cea tulburată! Dă rugăciu- 
ne celui ce se roagă Tie şi păzeşte mintea mea cea slobodă!” Şi 
în timp ce spunea el acestea oftând, a venit dinspre biserică o 
uşoară adiere de aer plină de bună mireasmă, care i-a umplut 
sufletul de bucurie, de luminare şi de dragoste dumnezeiască. 
Şi a început în inima sa să lucreze ca o dulceaţă de miere rugă- 
ciunea cea neîncetată. Sculându-se apoi, a intrat în adăpostul 
său, pentru că se înserase deja. Şi aplecându-şi capul pe piept, a 
început să se hrănească cu dulceaţa care izvora din rugăciunea 
ce-i fusese dată. Şi deodată a fost răpit în vederea cea duhovni- 
cească (theoria), fiind cu totul în afară de sine, fără a mai fi 
înconjurat de pereți şi de stânci. În afară de orice voință, într-o 
liniştire de nedescris, în lumină abundentă, o lărgime fără de 
margini. Fără de trup. lar în mintea lui numai acest gând era: să 
nu se întoarcă în trup, ci să rămână pentru totdeauna acolo 
unde era. 

Aceasta a fost prima vedenie pe care a văzut-o acel frate, 
după care iarăşi şi-a venit în sine şi a continuat lupta ca să se 
mântuiască. 


Am cunoscut un frate care, atunci când avea douăzeci şi 
opt-treizeci de ani, îşi ținea mintea în inimă şase ore pe zi, ne- 
lăsând-o cu nici un chip să iasă de acolo de la nouă seara până 
la trei noaptea. Avea un ceas care bătea orele. Ajungea leoarcă 
de sudoare. După aceea se scula şi se ocupa cu celelalte datorii 
ale sale. 

Deci, în puţine cuvinte: pentru a-şi câştiga libertatea, omul 
trebuie să-şi biruiască trupul şi să nu-şi dea votul său morții. 

Acolo unde se face cu cuvinte, rugăciunea se face tot tainic, 
nu rostită cu vocea. Ea se cheamă cerere, implorare. Cel care 
vrea să facă rugăciune de cerere va începe astfel: „Dumnezeule 
nevăzut, neajuns cu mintea, Tatăl, Fiul şi Sfântul Duh, singura 

putere şi singurul ajutor al oricărui suflet, singur bun şi iubitor 
de oameni, viața mea, bucuria şi pacea...” şi va continua sufici- 
ent de mult această rugăciune improvizată. Şi dacă harul va 
lucra, atunci imediat se va deschide uşa şi va ajunge la poarta 
cerului, iar rugăciunea se va ridica la cer ca un stâlp sau ca o 
flacără. În clipa aceea se întâmplă schimbarea. Iar dacă nu lu- 
crează harul şi mintea se împrăştie, atunci o închide în inimă cu 
multă pază. Aici mintea se linişteşte ca într-un cuib şi nu mai 
rătăceşte, întrucât inima este loc de închidere şi de pază a 
minții. 

I lar când se întâmplă schimbarea, aceasta se săvârşeşte în 
timpul rugăciunii de cerere. Atunci, copleşit fiind de har, se 
umple de lumină şi de bucurie fără de margini. Pentru cel cu- 
prins de har, neputând să cuprindă focul dragostei, simţurile 
încetează şi acesta este răpit în vederea cea dumnezeiască 
(theoria). Până aici au fost mişcările voinței omului. De aici îna- 
inte acesta nu se mai stăpâneşte şi nici nu se mai cunoaşte pe 
sine, deoarece s-a unit cu focul, s-a transfigurat în întregime, a 
devenit dumnezeu după har. 

k Aceasta este împreună-petrecerea cu Dumnezeu, în care 
dispar zidurile despărțitoare şi omul respiră un alt aer, cel al 
minţii, liber, plin de buna mireasmă a Paradisului. Apoi, din 
nou, puțin câte puţin, se retrage norul harului şi se întăreşte 
vasul de lut ca ceara şi revine în sine ca şi când ar ieşi dintr-o 
baie: curat, uşor, transparent, plăcut, dulce, moale ca bumbacul, 
plin de înțelepciune şi de cunoaştere. 

Acela care doreşte acestea trebuie să înfrunte moartea clipă 
de clipă. (p.124-127) 


Despre filosofia cea dumnezeiască 


Noi aici am ales filosofia cea cerească; preocupându-ne de 
adâncul tainelor dumnezeieşti, lucrând ca mintea noastră să 
devină mai clară. Ne străduim după putință să înțelegem cele 
ce nu sunt pipăibile cu mâna, dar care se înțeleg cu mintea. Pe 
Dumnezeu Îl avem împreună lucrător şi îngerii cei purtători de 

foc sunt cei care ne vorbesc şi ne arată căile cereşti prin inter- 
mediul bunei cunoştinţe. 


Vino, fiul meu, să te ocupi aici cu cercetarea dumneze- 
ieştilor filosofii. În tine se va naşte o nouă lume, un duh nou, alt 
cer, care nu-ți sunt cunoscute. Cei cu care ai stat de vorbă până 
acum nu ştiu despre acestea. Monahul nu este acela pe care il 
întâlneşti tu şi despre care auzi vorbindu-se cuvinte fără rodire. 
Adevăratul călugăr este rod al Duhului Sfânt. 

Şi când, în ascultare şi în linişte, se vor curăți simţurile tale 
şi se va odihni mintea ta şi se va curăți inima ta, atunci vei pri- 
mi har şi luminarea cunoștinței. Vei deveni în întregime lumină, 
în întregime minte, în întregime străveziu. 

Şi izvorăşte din tine aşa o teologie, încât dacă ar fi trei care 
să scrie în acelaşi timp, nu ar putea să cuprindă râurile care ies 
cu repeziciune şi care răspândesc pace şi deplină nemişcare a 
patimilor în tot trupul. Se aprinde inima de iubirea dumneze- 
iască şi strigă: „Ține, Iisuse al meu, valurile harului Tău, că mă 
topesc ca ceara!” Şi într-adevăr se topeşte, neținându-l. Şi min- 
tea este răpită în contemplație, în vederea cea dumnezeiască. Şi 
se săvârşeşte unirea. Se transformă omul şi devine una cu 
Dumnezeu, încât nu se mai cunoaşte şi nu se mai distinge sinele 
său, precum fierul înroşit în foc, când se aprinde şi se face una 
cu focul. 

Pe toate acestea le vei gusta şi tu când te vei alipi de un 
Părinte (Gheron) duhovnicesc şi cu experienţă şi vei lucra rugă- 
ciunea minţii. Mă ai şi pe mine. Eu îţi voi scrie des şi îți voi 
descrie taine din care, dacă trăieşti în lume, nici picătură nu poți 
gusta din ele. Părăseşte luptele şi cuvintele umflate. Pe omul cel 
dinlăuntru vrea Harul dumnezeiesc să-l unească cu Dumnezeu. 
Atunci vei deveni folositor şi altora. 

Citeşte, dacă vrei, Istoria Bisericească a lui Meletie, Arhiepis- 
copul Atenei, să vezi câți mari învățați, ca Origen şi mulţi alţii, 
au fost la început mari luminători ai Bisericii, cu multă ştiinţă 
de carte, dar s-au slobozit în oceanul cunoaşterii înainte dea 
primi în isihie curăţenia simţurilor, pacea şi liniştea Duhului; 


ERMINIA DUHULUI 265 


s-au afundat în oceanul Sfintei Scripturi crezând că este sufici- 
entă ştiinţa de carte, şi nenumărați s-au pierdut şi au fost anate- 
matizați de sinoade, sinoade din care mai înainte făceau parte. 
Citeşte şi vei vedea. (p.233-234) 


Harul lui Dumnezeu nu depinde de timp 


Mă întrebi care din doi primeşte harul mai repede, pustni- 
cul sau cel aflat sub ascultare. Fără îndoială că ucenicul ascultă- 
tor. Acesta primeşte şi harul mai repede şi este şi în afară de 
orice pericol. Nu se teme nici că o să cadă, nici că o să ardă. Nu- 
mai să nu se lase cuprins de neglijență. Şi să mai ştii că, atunci 
când omul Îl are înlăuntrul său pe Hristos, atunci fie că este 
singur, fie că este împreună cu mulți semeni ai săi, el îşi află 
liniştea şi are pace mereu. 

Harul lui Dumnezeu nu depinde de timp, ci de modul în 
care vieţuieşti şi de mila Domnului. Experiența se dobândeşte, 
într-adevăr, o dată cu trecerea timpului, dar harul - de aceea se 
numeşte har, adică dar, pentru că depinde de Dumnezeu - se 
dăruieşte în funcție de căldura credinței, de smerenie şi de voia 
cea bună. Solomon a primit har când era de doisprezece ani. 
Daniil la aceeaşi vârstă. David pe când păştea turmele tatălui 
său. La fel toți cei vechi şi noi. Imediat ce omul ajunge la căința 
adevărată, harul se apropie de el şi sporeşte o dată cu creşterea 
zelului. Experienţa cere nevoință îndelungată. 

Înainte de orice lucru, cel care cere har de la Dumnezeu 
trebuie să îndure ispitele şi necazurile, în orice fel ar veni aces- 
tea. lar dacă în timp de ispită se nelinişteşte şi nu arată destulă 
răbdare, nici harul nu va veni, nici virtutea nu o săvârşeşte şi 
nici nu se învredniceşte de vreun dar duhovnicesc. Dacă cineva 
a aflat care este darul lui Dumnezeu; cum că sunt necazurile şi, 
în general, tot ceea ce ne aduc ispitele, acesta a aflat cu adevărat 
care este calea Domnului. Acesta aşteaptă ispitele să vină pen- 
tru că prin acestea se curățeşte, răbdând se luminează şi ajunge 
să-L vadă pe Dumnezeu. 

Altfel Dumnezeu nu poate fi văzut, decât numai prin in- 
termediul cunoștinței. lar cunoaşterea este vederea duhovni- 
cească (theoria). Adică atunci când simți că Dumnezeu este lân- 
gă tine şi că te mişti înăuntrul lui Dumnezeu şi că Acesta vede 
orice faci şi eşti atent să nu-L superi cu ceva - pentru că vede şi 
cele dinlăuntru şi cele din afară - atunci nu păcătuieşti. Deoa- 
rece ÎI vezi, ÎI iubeşti şi te îngrijeşti să nu-L întristezi. 

Aşadar, oricine păcătuieşte nu-L vede pe Dumnezeu, este 
orb. (p.79-80) 


Să vedem pe Dumnezeu aşa cum este 
(Arhim. Sofronie Zaharov33) 


Ceea ce mi s-a întâmplat nu a fost în nici un fel rezultatul 
iniţiativei mele. Ci Dumnezeu, după pronia pe care o are pentru 
noi, a fost Acela care a binevoit să mă cerceteze şi a îngăduit să 
mă apropii de El, Cel fără de început. Mâna Lui cea sfântă m-a 
aruncat fără zgârcenie pe mine, nimicnicul, în adâncuri de ne- 
descris. „Acolo“, extaziat şi cuprins de cutremur, deveneam 
spectator al unor realități ce depăşeau cugetul meu. Despre 
acestea încerc să istorisesc în paginile următoare. 

Experiențele mele nu erau asimilate imediat de mintea 
mea. Treceau zeci de ani până când acestea să dobândească 
forma unei conştiinţe dogmatice. Înainte de a fi fost cercetat de 
Dumnezeu, citeam Evanghelia sau epistolele Apostolilor dar nu 
înţelegeam cu adevărat realitatea ontologică ce se ascundea 
înăuntrul fiecărui cuvânt al Sfintei Scripturi. Viaţa însăşi mi-a 
arătat că fără experierea vie a lui Dumnezeu şi fără întâlnirea 
personală cu stăpânitorii întunericului veacului acestuia, cu du- 
hurile răului, „care sunt în văzduhuri” (Efes. 6, 12), numai învă- 


3% Părintele Sofronie s-a născut la Moscova în anul 1896. În 1925 a devenit 
monah în Sfântul Munte, unde a ucenicit mulți ani pe lângă Cuviosul Siluan 
Athonitul. Din 1947 se stabileşte în Occident, întemeind în anul 1959 cunos- 
cuta Mânăstire Sfintul loan Botezătorul din Essex, Anglia. A trecut la Domnul 
în anul 1993. Fragmentul este luat din cartea 'Apxuu. Zoţpviov Zaxépot, 

röv Geòv «ză ¿ori, '1epk Movh Tipiov Tlpospâuov, "Eooet 'Ayyiiac, 1992, p.12-14. 

tarea intelectuală nu ne conduce la sensul ontologic al credinţei 
noastre, adică cunoaşterea lui Dumnezeu, Cel care a făcut toate 
cele ce sunt. Prin cunoaştere înțelegem pătrunderea în însăşi 
Energia Veşniciei Lui: Şi aceasta este viața veşnică: Să Te cunoască 
pe Tine, singurul Dumnezeu adevărat, şi pe lisus Hristos pe Care L-ai 
trimis (loan 17, 3). 

În momentele acelea în care mă atingea Dumnezeiasca Iu- 
bire, ÎI „recunoşteam” în aceasta pe Dumnezeu Însuşi: Şi noi am 
cunoscut şi am crezut iubirea, pe care Dumnezeu o are către noi. 
Dumnezeu este iubire şi cel ce rămâne în iubire rămâne în Dumnezeu 
şi Dumnezeu rămâne întru el (1 loan 4,16). După aceste cercetări 
de sus, citeam Evanghelia cu o conştiinţă cu totul nouă în com- 
parație cu trecutul. Mă bucuram profund şi cu recunoştinţă des- 
coperind în aceasta adeverirea propriei mele experiențe. Aceste 
minunate convergențe ale celor mai importante momente ale 
conştiinţei mele despre Dumnezeu cu datele Revelaţiei Noului 
Testament au fost nemărginit de preţioase pentru sufletul meu. 
Au fost pentru mine daruri ale Cerului: Dumnezeu Însuşi Se ru- 
ga înlăuntrul meu. În acelaşi timp, trăiam acest eveniment ca pe 
o stare personală. 

Am fost botezat deja din primele zile ale apariției mele pe 
lume. Conform cu rânduiala Bisericii noastre, în timpul acestei 
Taine am fost pecetluit pe toate mădularele trupului meu cu 
„pecetea darului Duhului Sfânt”. Nu este, oare, această „pece- 
te” aceea care m-a salvat pe mine de la rătăciri pe căi străine? 
Nu este oare aceasta cauza nenumăratelor convergențe ale trăi- 
rilor mele cu duhul Revelaţiei evanghelice? 

În cartea aceasta atenția mea este concentrată asupra 
descrierii unei părți din trăirile dăruite mie de Dumnezeu. În 
paralel însă, consider foarte util să semnalez faptul că întregul 
parcurs al vieții mele în Dumnezeu m-a condus la convingerea 
că cea mai mică deviere a conştiinţei noastre de la corecta înțe- 
legere a Revelației se reflectă inevitabil asupra manifestărilor 
duhului nostru în faptele existenței noastre de fiecare zi. Cu alte 
cuvinte: viața cu adevărat dreaptă presupune corecta înțelegere 
a lui Dumnezeu, a Sfintei Treimi. 

Conlucrarea între minte şi Duh 
(Părintele Dumitru Stăniloae) 


Mintea, fiind pururi în mişcare, are nevoie propriu-zis de 
un obiect cu care să se ocupe fără sfârşit. Acest obiect trebuie să 
fie el însuşi nesfârşit, nehotărnicit. Ca atare, el trebuie să fie acel 
Unul care are în El totul. Căci dacă ar fi unul dintre multe, n-ar 
putea fi nemărginit. În acest caz mintea ar trebui să treacă veş- 
nic de la unul la altul şi niciodată nu şi-ar găsi un obiect pe 
măsura mişcării ei nehotărnicite. Deci niciodată nu s-ar putea 
odihni cu mişcarea ei nesfârşită în Cel nesfârşit. Desigur, între 
odihnă şi mişcarea nesfârşită pare o contradicție. Dar acestea se 
împacă atunci când mintea pătrunde în Cel nesfârşit. Atunci ea 
a ajuns şi în mişcarea ei nehotărnicită, şi în odihna ei. Nesfâr- 
şirea mişcării şi-a găsit nesfârşitul de la care nu mai trebuie să 
treacă la altceva; în El şi-a găsit odihna. A ajuns în acea mişcare 
stabilă, sau stabilitate mobilă, de care a vorbit Sfântul Grigorie 
de Nyssa. Acest „obiect” nu mai e obiect propriu-zis. Căci o- 
biectul e posedat de înțelegere, deci e limitat. „Obiectul” infinit 
al minţii e subiect: e Subiectul suprem dumnezeiesc. În general, 
un subiect e înțeles cu adevărat de un alt subiect; numai între 
ele se realizează o înțelegere. Pentru că numai prin subiectul 
celălalt se înțelege un subiect pe sine însuşi, fiind ajutat de acela 
să se înțeleagă. Obiectul nu poate fi înțeles prin el însuşi. 
(Filocalia 8, nota 722, p.400) 


E aceeaşi întemeiere foarte convingătoare a necesității tăce- 
rii în clipele când mintea se simte într-o relație nemijlocită cu 
Dumnezeu ca Persoană. Unitatea simplă, dar vie şi indefinit de 


39 Din sute şi mii de note referitoare la tema noastră scrise de Părintele Dumi- 
tru Stăniloae (1903-1993) am reținut numai câteva cu caracter ilustrativ. Sunt 
note la lucrarea lui Calist Catafygiotul, Despre unirea dumnezeiască şi viața con- 
templativă, tradusă de Părintele Stăniloae şi publicată în Filocalia 8, Bucureşti, 
1979, p.397-527. 

bogată a oricărei persoane se ascunde când omul iese din vraja 
experienței ei directe, susținută de reciproca atenție a celor doi. 
Cuvântul destramă vraja, destramă realitatea cea mai esențială, 
sau trăirea în ea, ca în basmele unde voința de a comunica alto- 
ra în cuvinte taina persoanei iubite o face pe aceea să plece de- 
finitiv. Dar atunci se naşte întrebarea: în ce mai constă impor- 
tanta cuvântului ? Cuvântul rostit este introducere la Cuvântul- 
Persoană. Se poate vorbi până se ajunge la experiența nemijlo- 
cită a persoanei, la comuniunea directă cu ea. Dar odată ajunși 
acolo trebuie să tăcem. Trebuie să experiem Cuvântul-Persoană 
în plinătatea lui prin tăcerea în care persoana noastră întreagă 
prinde, ca un cuvânt atotcuprinzător, persona cealaltă. Mulțimea 
de cuvinte ne ține într-o lume de coji fără viață, într-o aparentă 
realitate. Realitatea esențială este persoana. Dar în persoana 
noastră trăim numai chipul, chipul cel mai esențial al realității 
plenare şi ultime care este Persoana dumnezeiască, mai bine zis 
comuniunea treimică de persoane. (Filocalia 8, nota 868, p.492) 


Numai călăuzită de Duhul lui Dumnezeu, unit cu Cuvântul, 
mintea nu se umple de idei greşite sau de năluciri cu privire la 
înțelesul lor. Căci Cuvântul lui Dumnezeu este totodată Raţi- 
unea adevărată şi supremă. Câte erezii nu s-au născut prin in- 
terpretarea subiectivă a Scripturii şi câte explicări necreştine nu 
s-au dat lumii? Ca şi Sfântul Maxim Mărturisitorul, Calist Cata- 
figyotul vede atât în creație cât şi în Scriptură rațiunile şi înțe- 
lesurile aceluiaşi Cuvânt al lui Dumnezeu, sau ale aceleaşi unice 
şi supreme Raţiuni. În lucrurile lumii şi în faptele şi învățăturile 
Scripturii ni se adresează cuvintele aceluiaşi unic Cuvânt perso- 
nal; prin rațiunile lor se vede aceeaşi unică Raţiune. Dar numai 
Duhul cel unit cu Cuvântul ne ajută să vedem rațiunile zidirii şi 
Scripturii ca rațiuni ale aceluiaşi Cuvânt personal sau Raţiuni 
ipostatice; adică rațiunea noastră personală, făcută după chipul 
Raţiunii personale supreme, poate judeca drept, în conformitate 
cu Rațiunea supremă, şi poate sesiza lucrurile şi învățăturile 
Scripturii ca cuvinte reale ale Cuvântului personal numai pen- 
tru că Duhul Sfânt, ca Duh personal, întăreşte caracterul nostru 

personal, întărind în noi conştiinţa că ne aflăm, prin creațiune şi 
Scriptură, într-o relație cu Persoana supremă a Cuvântului. 

Vistieria dinăuntrul nostru sunt Duhul şi Cuvântul lui 
Dumnezeu, primiţi la Botez (vezi Marcul Ascetul, Despre Botez, 
în Filocalia Românească 1), dar pe Ei Îi aflăm prin împrospătarea 
dialogului nostru cu Cuvântul în Duhul prin rugăciune. (Filo- 
calia 8, nota 893-894, p.509-510) 


Am mai spus şi mai înainte că lucrarea Duhului atrage 
mintea la sine. Acum adaug că lucrarea Duhului se va uni cu 
mintea atât de mult încât se vor face un duh şi că mintea ajutată 
de har vine de la sine la contemplare. De la sine înseamnă că 
lucrarea harului care s-a unit cu mintea nu opreşte mişcarea 
spontană a minții, ci o întăreşte, Dar o întăreşte spre vederea lui 
Dumnezeu. Spontaneitatea întărită a minții înseamnă întărirea 
caracterului personal al omului. Persoana omului se întâlneşte 
în lucrarea sa în care s-a întipărit şi pe care a întărit-o lucrarea 
Duhului, cu Duhul Însuşi. Omul îşi însuşeşte lucrarea Duhului, 
Duhul Îşi face proprie lucrarea omului, încât lucrează împreună 
ca un fel de unitate bipersonală. Lucrarea e una, dar teandrică, 
unitatea lucrătoare e una, dar bipersonală. Fiecare persoană şi 
lucrare este interpreta celeilalte. Prin persoana umană lucrează 
Persoana Duhului, dar fără ca persoana umană să înceteze a lu- 
cra. Dimpotrivă, e făcută mai lucrătoare, dar lucrează lucrând 
totodată Duhul prin ea, în lucrarea ei. (Filocalia 8, nota 895, p.510) 


Duhul garantează obiectivitatea vederii minţii, sau a înţele- 
gerii drepte a raţiunilor lumii şi ale Scripturii şi deci şi dreapta 
teologhisire sau cuvântare cu Dumnezeu. Căci el ține mintea pe 
linia dreptei judecăți, fiind unit cu Cuvântul sau cu Rațiunea 
supremă şi întărind pe văzător în calitatea lui adevărată de per- 
soană. Contemplarea se face în tăcere. Dar după aceea, ceea ce 
este contemplat este comunicat altora prin teologhisire sau cu- 
vântare de Dumnezeu. (Filocalia 8, nota 897, p.511) 


Concluzii finale 


În câteva concluzii finale voi încerca să punctez contribu- 
țiile lucrării prezente la cercetarea ermineutică şi implicațiile, 
consecințele sau noile şi multiplele direcții de cercetare pe care 
le deschide aceasta. Desigur, ceea ce urmează nu are un caracter 
exhaustiv, ci mai curând unul ilustrativ. Cititorul va semnala el 
însuşi aspectele care-i trezesc eventual interesul şi va trage con- 
cluziile proprii sau va face considerații şi deschideri plecând de 
la cele lecturate în carte. Mai mult chiar, m-aş bucura să existe 
reacții critice la încercarea mea, cu convingerea că dialogul critic 
este o condiţie esenţială a progresului ştiinţific în sensul larg al 
cuvântului, iar pe de altă parte cu convingerea că orice contri- 
butie, oricât de importantă ar fi ea, are un caracter complemen- 
tar, şi nu unul absolut şi exclusiv. 


1. Spre o ermineutică ortodoxă 

Lucrarea s-a născut în contextul căutărilor pentru elabora- 
rea unei ermineutici biblice ortodoxe. Ea nu este o ermineutică 
care să prezinte sistematic şi cât mai complet principiile ermine- 
utice biblice, ci este o fază premergătoare elaborării unei ermi- 
neutici care a încercat să identifice reperul ermineutic funda- 
mental sau cheia deschiderii spre o înțelegere a problematicii 
ermineutice din perspectiva proprie Bisericii Ortodoxe. 

Am plecat de la constatarea că ermineuticile biblice care au 
circulat în spațiul ortodox nu sunt fidele tradiţiei şi vieții Bise- 
ricii răsăritene, ci mai curând sunt tributare teologiei occiden- 
tale, față de care teologia răsăriteană s-a delimitat şi se delimi- 

tează ferm în puncte esențiale, între care şi cel al cunoaşterii sau 
al posibilității înțelegerii lui Dumnezeu de către om. Ermineu- 
ticile biblice intitulate ortodoxe sunt compilații ale unor tratate 
ermineutice occidentale vechi, de mult depăşite în literă, dar nu 
şi în duh. 

Analiza vieții şi a spiritualității Bisericii Ortodoxe în dimen- 
siunea ei diachronică şi a marii teologii reprezentative pentru 
acest spaţiu ne conduce la câteva evidente constatări, care au 
întemeiat căutările în direcția unei ermineutici proprii. 

Locul şi rolul Sfintei Scripturi în spațiul ortodox sunt di- 
ferite față de spaţiul apusean, fie că este vorba de tradiția 
romano-catolică, fie de Bisericile şi confesiunile protestante sau 
neoprotestante. lată câteva dintre aceste constatări la îndemâna 
oricui: 

În spaţiul ortodox în general, 

a - Sfânta Scriptură se citeşte mai puţin. Dincolo de as- 
pectul negativ al acestei constatări există şi o evaluare pozitivă 
în direcția raportării la Sfânta Scriptură. Există o evidentă sfială 
sau temere la credinciosul ortodox de a se apropia de Sfânta 
Scriptură; 

b. Sfânta Scriptură nu constituie reperul prim şi imediat şi 
în nici un caz unic în căutarea răspunsurilor la problemele cu 
care se confruntă credincioşii. Pentru argumentarea acestei con- 
statări voi invoca numai faptul că credinciosul ortodox nu alear- 
gă la Sfânta Scriptură când are o problemă sau când îl frământă 
vreo întrebare, ci aleargă la biserică şi la preot. Aceasta nu în- 
seamnă nici pe departe minimalizarea rolului Sfintei Scripturi, 
ci vine dintr-o raportate diferită față de aceasta; 

c. Sfânta Scriptură nu se citeşte în primul rând pentru a 
satisface setea de cunoaştere sau pentru a învăța şi a afla lucruri 
despre Dumnezeu sau răspunsuri la întrebări care te frământă, 
ci pur şi simplu ca o cale de a comunica cu Dumnezeu, de a te 
hrăni de cuvântul lui Dumnezeu, aşa cum se citeşte scrisoarea 
de la o persoană dragă, pentru care ti-ar fi suficientă o singură 
lectură ca să afli conținutul informațional al ei, dar o reciteşti de 
multe ori tocmai pentru că ea reprezintă o întâlnire la nivelul 

cuvântului cu respectiva persoană dragă. Lectura ei nu satisface 
setea de cunoaştere, ci dorul de persoana dragă; nu-ți lărgeşte 
sfera cunoştinţelor, ci iti îndulceşte inima, dă consistenţă relației 
tale cu acea persoană; 

d. Constatările de mai sus sunt evidente şi pentru viața 
liturgică propriu-zisă a Bisericii. Sfânta Scriptură este prezentă 
şi ocupă un loc important în cultul Bisericii, Sfânta Evanghelie 
tronând permanent pe Sfânta Masă şi fiind citită solemn în 
multe momente liturgice. Dar, referindu-ne fie şi numai la Sfân- 
ta Liturghie, momentul central nu este cel al lecturilor biblice, ci 
este momentul prefacerii pâinii şi a vinului în Cinstitul Trup şi 
Sfântul Sânge al Domnului Hristos şi împărtăşirea credincioşi- 
lor. Acelaşi lucru este valabil şi pentru celelalte Sfinte Taine, ca 
şi pentru toate slujbele Bisericii, în cadrul cărora există citirea 
Sfintei Scripturi, dar ca parte a unei lucrări mai complexe, cen- 
trate în cele din urmă pe împărtăşirea credincioşilor de Duhul 
lui Dumnezeu şi de lucrarea Acestuia, chiar când este vorba de 
citirea Sfintei Scripturi. A se vedea Botezul, Hirotonia, Cununia, 
Maslul etc. În toate aceste cazuri credincioşii vin la Biserică să 
se boteze, să fie hirotoniți, să fie cununați, să fie vindecați etc., 
nu pentru a citi şi studia şi pentru a afla ce spune Sfânta Scrip- 
tură. Lectura Sfintei Scripturi, nelipsită de altfel din aceste sluj- 
be, este parte a lucrării ce se săvârşeşte de către preot prin pu- 
terea Duhului lui Dumnezeu în fiecare din aceste slujbe; 

e. Aceeaşi situație se poate observa şi în ceea ce priveşte 
spiritualitatea monahală, un alt reper principal în considerarea 
spaţiului ortodox. Desigur, în pravila şi în nevoinţele monahu- 
lui ortodox intră şi lectura insistentă, uneori permanentă a Sfin- 
tei Scripturi (a se vedea citirea Psaltirii), dar viața monahului 
este mult mai complexă. Ascultarea, înfrânarea, postul şi rugă- 
ciunea, privegherea, metaniile par a fi prioritare în viața mona- 
hului. Cât priveşte citirea Sfintei Scripturi, aceasta are o funcție 
foarte specifică. Monahii vorbesc de puterea Psaltirii în a birui 
ispitele şi a alunga demonii sau în a limpezi mintea omului spre 
a afla soluţii la problemele cu care se confruntă, nu oferindu-i 
informații în funcție de care să discearnă mai bine între mai 

multe raționamente logice, ci luminându-i mintea sau simțirea 
înțelegătoare, cum ar spune monahii înşişi; 

f. În ceea ce priveşte spiritualitatea populară, adică modul 
în care credincioşii simpli, obişnuiţi, se raportează la Sfânta 
Scriptură, aici lucrurile par a fi şi mai clar diferite. Trebuie să re- 
cunoaştem că credincioşii noştri citesc puțin şi rar Sfânta Scrip- 
tură. Se întâmplă aceasta chiar şi cu cei mai devotați credincioşi 
ortodocşi. Nu facem decât să consemnăm evidența faptelor şi să 
încercăm o evaluare pozitivă a acestora. Oricine poate constata 
că este mult mai important pentru un ortodox să-şi boteze 
copilul, să se cunune, să-i înmormânteze pe cei dragi cu slujbă 
la Biserică, să se împărtăşească, să facă parastase, colivă şi colaci 
etc., decât să citească Sfânta Scriptură. Un ortodox îşi poate ierta 
faptul că nu citeşte Sfânta Scriptură, chiar dacă îşi reproşează pe 
bună dreptate acest lucru, dar nu-şi poate ierta să-i moară co- 
pilul nebotezat sau părinţii nespovediți şi neîmpărtăşiți şi fără 
lumânare, după cum este un mare păcat să trăiască bărbatul şi 
femeia necununați şi o mare lipsă să nu facă sfeştanie la casă, 
spre exemplu! Această ierarhie a lucrurilor este scandaloasă 
pentru frații noştri protestanți, ca şi pentru unii teologi orto- 
docşi, dar cred că ea poate fi evaluată pozitiv pentru o ermine- 
utică biblică ortodoxă. Au fost perioade istorice lungi în care 
credincioşii ortodocşi nu au avut acces la Sfânta Scriptură pen- 
tru că pur şi simplu aceasta nu era tradusă în limba lor sau 
circula în foarte puţine exemplare. Sigur că aceasta a fost o lipsă, 
dar nu una vitală. Sigur că citirea Sfintei Scripturi nu numai că 
nu trebuie exclusă, ci trebuie încurajată pe toate căile, dar aici 
vorbim de o ierarhie a lucrurilor aşa cum apare aceasta în viața 
de toate zilele; 

g. Semnalăm aici, în aceeaşi ordine de idei, o atitudine 
asemănătoare a teologiei patristice şi a spiritualității filocalice. 
Cred că textele analizate în lucrarea noastră sunt concludente şi 
din acest punct de vedere; 

h. Notă discordantă face, după toate aparențele, teologia 
academică. Aceasta pare să aşeze Sfânta Scriptură pe primul loc 
între sursele pe care îşi bazează elaborările teologice şi să-i acor- 

de acesteia deseori o poziție unică şi exclusivă. Se poate con- 
stata cu uşurinţă faptul că, în majoritatea lor, lucrările de teo- 
logie savantă, de şcoală, din perioada modernă, îşi întemeiază 
pozițiile sau tezele pe citate din Sfânta Scriptură şi din literatura 
patristică şi mai puţin sau chiar de loc pe evidenţa faptelor sau 
a vieții dintotdeauna şi a celei prezente a Bisericii, fie în mani- 
festarea ei comunitară, fie în cea personală. Nici Sfânta Litur- 
ghie, nici celelalte Sfinte Taine sau lucrări sfințitoare ale Bise- 
ricii, pe de o parte, şi nici viața duhovnicească şi experiențele 
sau trăirile oamenilor duhovniceşti nu constituie surse pentru 
această teologie academică. Excluderea tezaurului imnografic al 
Bisericii, ca şi a literaturii filocalice, a patericelor, a vieților sfin- 
ților şi a literaturii duhovniceşti în general din bibliografia lu- 
crărilor de teologie savantă este un argument greu de contestat 
în sprijinul celor de mai sus. Dacă luăm în calcul locul literaturii 
duhovniceşti în viața monahilor, amintit mai sus, şi a credin- 
cioşilor simpli- şi aceasta mai ales în ultimii ani —, va trebui din 
nou să semnalăm o poziție încă distonantă față de aceştia a teo- 
logiei academice. Trebuie să recunoaştem aici un reflex care nu 
este propriu spaţiului ortodox, unde viața şi lucrarea ca atare au 
prioritate în raport cu consemnarea sau comentarea în scris, 
oricât de autorizată şi autentică ar fi aceasta. Sigur că există un 
primat nu absolut, ci complementar al Sfintei Scripturi, dar nu 
la nivelul literei, ci la nivelul duhului; 

i. Spaţiul ortodox nu operează nici cu un primat absolut al 
Scripturii, limitat la cel al Sfintei Scripturi (vezi spațiul protes- 
tant şi neoprotestant) sau chiar extins şi la scrierile Sfinților 
Părinţi, adică la Sfânta Tradiţie (vezi şi unele lucrări de teologie 
academică din spaţiul ortodox), şi nici cu un primat al autorită- 
ţii bisericeşti instituționalizate (vezi spaţiul tradiţiei romano-ca- 
tolice), ci operează, aşa cum am văzut, cu primatul Duhului lui 
Dumnezeu, care se manifestă şi în Sfânta Scriptură şi în auto- 
ritatea bisericească, în măsura în care acestea sunt parte inte- 
grantă a organismului viu, unic şi unitar al Bisericii ca atare. 
Duhul este Cel care dă viață şi Se manifestă în ansamblul vieții 
Bisericii, ca şi în viața fiecărui mădular al comunității sau al 

trupului eclesial, pentru înțelegerea căreia funcționează ca repe- 
re fundamentale Sfânta Scriptură şi celelalte monumente ale 
vieţii Bisericii; 

j. Voi invoca în sprijinul celor spuse mai sus o atitudine 
caracteristică spaţiului ortodox. În situații de criză, dintr-un 
reflex sănătos, consider eu, nu se recurge în primul rând la 
autoritatea teologului, care poate cunoaşte foarte bine şi Sfânta 
Scriptură şi întreaga literatură patristică, şi nici la autoritatea 
bisericească, oricât de înaltă ar fi aceasta, ci se recurge — şi lucrul 
acesta îl fac chiar şi teologii şi autoritatea bisericească însăşi 
atunci când nu există excrescențe ale vreunui gen de infailibi- 
litate teologică sau instituționalizată - la un om duhovnicesc, la 
un mare duhovnic. Acesta poate fi un monah simplu, dar poate 
fi şi un înalt ierarh, şi amândoi pot fi şi învățați, dar nu pentru 
calitatea aceasta a lor, ci pentru autoritatea pe care i-o conferă 
trăirea directă, experiența lucrurilor dumnezeieşti sau cunoaşte- 
rea prin vedere duhovnicească; 

k. Perspectiva aceasta nu este una care exclude sau margi- 
nalizează Sfânta Scriptură, ci dimpotrivă, îi recuperează locul şi 
lucrarea în sânul Bisericii, al vieții împreună cu Dumnezeu. Este 
însă o perspectivă care evită exclusivismul biblic această mon- 
struozitate teologică, cum o numea un mare teolog ortodox con- 
temporan; 

1. Trebuie să nu ne ferim şi să nu ne temem a recunoaşte un 
lucru mai mult decât evident în viața comunitară şi personală a 
ortodocșilor, anume acela că în centrul vieții lor nu este Biblia şi 
lectura Bibliei, ci este viața propriu-zisă, cu Dumnezeu — 
Dumnezeiasca Liturghie şi celelalte lucrări sfințitoare ale Bise- 
ricii, rugăciunea etc. —, din care face parte şi Biblia şi lectura ei. 
În cadrul unui mod foarte concret de a trăi împreună cu 
Dumnezeu, într-un context social istoric anume, îşi au locul lor, 
foarte important, dar nu exclusiv, Sfânta Scriptură, lectura şi ex- 
plicarea acesteia. Dacă putem folosi din nou imaginea cu scri- 

soarea*% de la o persoană dragă, nimeni nu se va limita la scri- 
soarea aceasta — deşi o va păstra ca pe un odor de mare preț şi o 
va reciti la nesfârşit - dacă va avea posibilitatea să vadă şi să tră- 
iască în preajma persoanei dragi care i-a trimis scrisoarea, bucu- 
rându-se şi râvnind cu timp şi fără timp să o vadă şi să se bu- 
cure de frumusețea şi de bogăţia ei sufletească, de împărtăşirea 
din toate darurile ei personale. 

Această realitate evidentă din viața Bisericii răsăritene ne 
trimite la o înțelegere specifică a Sfintei Scripturi, a locului şi ro- 
lului ei în viaţa şi teologia Bisericii şi, prin urmare, la o ermine- 
utică proprie, pe care trebuie să o luăm serios în seamă şi să o 
elaborăm cu multă atenţie, investigând şi analizând diferitele 
domenii ale vieții noastre bisericeşti. O valorizare pozitivă a 
constatărilor de mai sus — şi nu rămânerea obsesivă la evaluări 
critice negative, mai ales sub presiunea orgolioasă a confraţilor 
noştri apuseni sau a vreunui complex de inferioritate cuibărit în 
rândul teologilor ortodocşi — ne conduce la concluzia că Biserica 
răsăriteană, în viața sa liturgică, în spiritualitatea sa monahală 
şi în cea populară, funcționează în raportarea la Sfânta Scriptu- 
ră cu o ermineutică proprie, conformă cu crezul ei despre posi- 
bilitatea comunicării inteligibile dintre Dumnezeu şi om şi cu 
gnoseologia ei teologică. 

Lucrarea de față s-a vrut numai o contribuţie în direcția 
semnalării reperelor principale ale acestei ermineutici. 


2. Erminia Duhului sau Ermineutica duhovnicească 


w Între contribuţiile lucrării de faţă, cel puțin la nivelul inten- 
fiilor declarate, dacă nu şi la nivelul împlinirilor, s-au dorit a fi 
şi următoarele, mai importante: 

a. Întâi de toate, propun - sper, îndreptățit de evidența 
lucrurilor — rectificarea obiectului Ermineuticii biblice prin mo- 


e Wimiterea la această imagine nu este una întâmplătoare. Sfântul Ioan Gură 
le Aur, cel mai mare exeget al Sfintelor Scripturi din toate timpurile, conside- 
ră Sfânta Scriptură o uriaşă corespondență între Dumnezeu și om. 

dificarea întrebării principale la care aceasta, ca orice ştiinţă 
teologică, îşi propune să răspundă. Ermineuticile de până acum 
— ne referim la manualele sau tratatele academice — îşi propu- 
neau să răspundă la întrebarea: 

În ce condiții poate omul fiecărei epoci, alta decât cea a 
scrierii textelor biblice, să înțeleagă deplin şi corect conținutul 
acestora, din moment ce există o diferență uneori foarte mare de 
timp care presupune distanţe culturale, sociologice, psihologice, 
religioase, filosofice etc.? 

Obiectul ermineuticii în aceste condiții era acela de a con- 
fecționa punți sau poduri pentru depăşirea acestei distanțe sau 
de a oferi cadrul ermineutic referențial pentru depăşirea acestor 
distanţe şi diferențe. Aceste punți se realizau pornind de la cu- 
noaşterea foarte exactă a epocii în care au fost scrise textele bi- 
blice şi a caracteristicilor limbajului acelor epoci. 

Din perspectiva tradiției şi a vieţii Bisericii noastre răsări- 
tene, întrebarea la care trebuie să răspundă ermineutica biblică 
este, mai întâi: 

În ce condiții poate înțelege omul fiecărei epoci, alta decât 
cea în care au fost scrise textele biblice sau chiar concomitentă cu 
ea, cuvântul sau vorbirea lui Dumnezeu din sau prin Scripturi? 
Prin urmare, obiectivul ermineuticii este în primul rând acela de 
a face pod pentru a depăşi distanța dintre om şi Dumnezeu, 
pentru a folosi acelaşi limbaj. 

Întrebarea Ermineuticii convenţionale rămâne şi în cazul 
tradiției răsăritene, dar nu mai este întrebarea principală, ci este 
una secundară, care îşi află răspunsul după ce se răspunde la 
prima întrebare, care este cea de mai sus. Dacă se rezolvă pro- 
blema comunicării inteligibile între Dumnezeu şi om, de aici 
decurge, aşa cum vom vedea, şi soluția pentru problema comu- 
nicării între oamenii aparținători unor epoci sau culturi diferite. 

b. Ermineutica ortodoxă găseşte că depăşirea distanţei din- 
tre Dumnezeu şi om nu se poate în nici un caz realiza la nivelul 
literei sau la nivelul limbajului material, fizic, oricare ar fi aces- 
ta, ci la nivelul duhului, pe care litera sau limbajul material îl 
poate semnala sau indica, dar nu-l poate cuprinde decât în par- 
te. Pentru tradiţia răsăriteană este esențial şi de toată lumea ac- 


ERMINIA DUHULUI 279 


ceptat faptul că exprimarea adevărului nu epuizează realitatea 
pe care o exprimă şi, prin urmare, nu se poate identifica cu rea- 
litatea însăşi. Lucrul acesta este valabil, de altfel, şi pentru co- 
municarea dintre oameni. Simplu vorbind, comunicarea inteli- 
gibilă devine posibilă când se realizează o comuniune în duh, 
adică la nivel real, atunci când cei doi parteneri sunt stăpâniți 
de acelaşi duh. Lucrurile pot părea simplist spuse, şi poate chiar 
sunt, dar exprimă un adevăr fundamental, care poate fi desigur 
analizat şi descris în termeni mult mai pretenţioşi şi mai nuan- 
ați. În cazul comunicării dintre Dumnezeu şi om este evident 
că acest lucru nu se poate împlini decât prin dobândirea de 
către om a Duhului lui Dumnezeu. Reciproca nu poate fi de 
conceput. 

Concluzia lucrării noastre, din acest punct de vedere, este 
aceea că podul care poate recupera distanţa dintre Dumnezeu şi 
om la nivelul comunicării inteligibile este Duhul lui Dumnezeu. 
Duhul Sfânt este cheia ermineutică prin excelență sau principiul 
ermineutic prin excelență, impropriu spus din punctul de ve- 
dere al ermineuticii duhovnicesti, propriu limbajului ermineu- 
ticii convenţionale la care ne-am referit. Această concluzie, ex- 
trasă de noi din textele pe care le-am invocat şi analizat pe par- 
cursul lucrării, este întemeiată de autorii acestor texte pe pre- 
mise teologice, cosmologice şi antropologice fundamentale. 

“Premisele teologice ne trimit la o viziune unitară a întregii 
realități existente, care cuprinde lumea necreată a lui Dumnezeu 
şi lumea creată a omului. Dacă este posibil să descoperim unele 
resorturi ale unității lumii create în ea însăşi, deşi nedepline şi 
insuficiente, atunci care poate fi resortul sau suportul unității 
dintre lumea necreată a lui Dumnezeu şi lumea creată? Acesta 
nu poate veni în nici un caz din sfera creatului, ci vine în mod 
necesar de la Dumnezeu. După teologia Părinților Bisericii, uni- 
tatea dintre Dumnezeu şi lumea creată nu poate fi la nivelul firii 
sau al naturii celor doi, dată fiind diferența radicală dintre na- 
tura necreată a lui Dumnezeu şi cea creată a lumii şi a omului, 
ci numai la nivelul împărtăşirii libere. Lumea creată îşi dobân- 
deşte unitatea sa cu lumea necreată a lui Dumnezeu prin împăr- 

tăşirea de darul liber al lui Dumnezeu, de Duhul lui Dumnezeu. 
Duhul lui Dumnezeu este aşadar punte ontologică între lumea 
necreată a dumnezeirii şi lumea creată. 

Adevărul despre creaţie ne arată că aceasta are un suport 
eminamente spiritual sau energetic, prin urmare înțelegerea lim- 
bajului lumii create nu se poate limita la descifrarea caracteris- 
ticilor exterioare, materiale, ci trebuie să ajungă la descifrarea 
înțelesurilor spirituale sau înțelegătoare care nu pot fi percepu- 
te de simţurile fizice, ci numai de simțirea înțelegătoare, adică 
de simţurile duhovniceşti. 

Adevărul existenței umane înseşi confirmă de asemenea 
lucrarea Duhului ca singura în măsură să-l deschidă spre 
Dumnezeu. Omul este întru toate dependent de lumea sa ex- 
terioară, întreținându-şi viața biologică prin împărtăşirea sau 
consumarea resurselor lumii înconjurătoare, exterioare lui. De- 
rivă de aici un principiu simplu, anume acela că, pentru a fun- 
cţiona, mecanismul acesta desăvârşit care pare a fi şi care este 
omul are nevoie prin construcție de alimentare din afara sa. Şi 
cum omul nu poate fi limitat la nivelul lui biologic, la anatomia 
şi fiziologia sa sensibilă, ci trebuie avut în vedere şi nivelul 
existenţei sale spirituale sau, dacă-mi este îngăduită continua- 
rea imaginii, anatomia şi fiziologia sa spirituală — sau „înţe- 
legătoare”, cum o numesc Părinții, în contrast cu cea sensibilă —, 
atunci este cu necesitate reclamată existența unor resurse spi- 
rituale sau duhovniceşti sau „înțelegătoare”, exterioare omului, 
care să facă posibilă viața la nivelul anatomiei şi fiziologiei 
umane înțelegătoare. Acesta este punctul de articulare între 
Dumnezeu şi om. 

Perspectiva autonomă şi suficientă sieşi este răsturnată de 
antropologia filocalică, verificabilă astăzi chiar la nivel empiric, 
conform căreia omul şi capacitățile lui de percepție şi înțelegere, 
deşi existente, nu pot fi activate şi deci nu pot fi eficiente decât 
în prezența unor stimuli exteriori sau în dialog cu resursele 
exterioare. Dacă recunoaştem că realitatea nu se epuizează la 
nivelul ei fizic, aşa cum spuneam mai sus, ci are un nivel spi- 

ritual sau „înțelegător”, atunci trebuie să recunoaştem şi exis- 

tența unor simțuri duhovniceşti sau înțelegătoare şi, prin ur- 
mare, necesitatea unor stimuli exteriori care să activeze aceste 
simțuri duhovniceşti. Logica aceasta este întâlnită în toată tra- 
diţia patristică şi a fost punctată de toții Părinții citați în lucrare. 

Pe lângă aceste considerente elementare de natură teolo- 
gică, cosmologică şi antropologică, în sprijinul aceleiaşi per- 
spective vine însăşi istoria revelației lui Dumnezeu, ilustrată în 
textele incluse în antologia noastră. 

c. Prin urmare, omul cu toată ştiinţa lui cu toate progresele 
în dezvoltarea instrumentelor de investigație nu poate fi în nici 
un fel suficient sieşi în explorarea şi înțelegerea lumii dumne- 
zeieşti. El are nevoie la nivelul minţii sau al vederii şi înțelegerii 
înțelegătoare de lumina sau de arătarea Duhului, aşa cum au 
nevoie ochii fizici de lumea fizică pentru a vedea sau plămânii 
de aer pentru a funcționa. Nu este vorba pur şi simplu de o di- 
ferenţă secundară între ermineuticile la care ne-am referit şi cea 
pe care noi o considerăm a reprezenta spiritualitatea şi teologia 
ortodoxă, ci este vorba de o diferență fundamentală. La fel de 
fundamentală şi vitală cum este diferența dintre o filosofie antro- 
pocentrică autonomă şi suficientă şi o teologie care nu-l poate 
concepe pe om decât în relație şi în dependenţă vitală şi totală 
de Dumnezeu. 

Orice încercare a omului de a concepe, de a vedea şi înțe- 
lege lumea lui Dumnezeu, ca şi orice încercare de a înțelege 
vorbirea „în multe feluri şi în multe rânduri” a lui Dumnezeu 
către om numai prin capacităţile sale create, nu numai că este 
sortită eşecului, ci produce idoli, transferând sau amputând lu- 
mea lui Dumnezeu în măsurile lumii create. 

De aceea, cu totul prioritară în spaţiul ortodox este străda- 
nia omului de a dobândi Duhul lui Dumnezeu sau harul dum- 
nezeiesc înainte de a încerca să înțeleagă sau să pătrundă reali- 
tatea. Întreaga viaţă a Bisericii, ca şi toate nevoinţele credincio- 
sului sunt îndreptate spre dobândirea Duhului lui Dumnezeu, 
fără de care nu este posibilă viața la nivelul duhovnicesc şi nu 
poate fi înțeles nici limbajul duhovnicesc al vorbirii lui Dumnezeu. 
Chiar Sfânta Scriptură este citită mai întâi pentru a se împărtăşi 

de lumina şi puterea duhovnicească a cuvintelor dumnezeieşti 
ale Scripturii, de unde poate veni înțelegerea adevărată a lucru- 
rilor. Nu mai vorbim de nevoințele ascetice ale monahilor, care 
țintesc vederea lui Dumnezeu, şi despre care s-a vorbit pe larg 
în lucrarea noastră. 


3. Eliminarea exclusivismului şi absolutismului biblic 

Din perspectiva Ermineuticii duhovniceşti, înțelegerea co- 
rectă şi deplină a realității nu mai este o chestiune teoretică, 
întrucât adevărul nu este identificat cu exprimarea lui, ci este o 
chestiune vitală, de ea depinzând împlinirea existențială a omu- 
lui. De aici decurge însemnătatea capitală a problemei înțelege- 
rii şi a cunoaşterii şi însemnătatea ermineuticii ca atare. Înţele- 
gerea lumii lui Dumnezeu înseamnă de fapt participarea la lu- 
mea lui Dumnezeu. Lipsa înţelegerii ca participare echivalează 
cu lipsa de participare, care la rândul ei aduce cu sine moartea 
sufletească sau duhovnicească, sau moartea sufletului. 

Una dintre cele mai însemnate consecințe ale acestei ermi- 
neutici duhovniceşti este aceea că elimină orice risc de a disocia 
Sfânta Scriptură de realitatea în sine, de istorie, de realitatea 
unică şi unitară a lumii dumnezeieşti şi a lumii create. Sfânta 
Scriptură nu poate fi concepută ca mărime în sine, autonomă, şi 
absolutizată ca autoritate, din moment ce nu este ea Dumnezeu, 
ci este manifestare a dumnezeirii în limbaj uman. În acest con- 
text nu Scriptura însăşi, la nivelul literei, este autoritatea, ci in- 
terpretarea corectă a acesteia, la rândul ei dependentă aşa cum 
am văzut de experiența directă, de iluminarea Duhului. În felul 
acesta se demască cu mare evidenţă ipocrizia celor care vor să 
impună Sfânta Scriptură ca unic izvor al adevărului, pentru că, 
de fapt, nu impun Scriptura, ci propria interpretare a Scripturii. 
Înţelegem astfel de ce principiul Sola Scriptura nu este decât o 
alternativă a primatului papal şi a infailibilității papale, aplicate 
la nivelul fiecărei persoane umane. Ei îşi subordonează evident 
Sfânta Scriptură, după cum o subordonează oricare exeget (chiar 
ortodox!) care se limitează în lectura şi interpretarea Sfintei 
Scripturi numai la capacitățile lui naturale şi nu-şi sprijină er- 

minia pe cea a Părinților Bisericii care este verificată la nivelul 
experienţei duhovniceşti. Dacă se recunoaşte caracterul dumne- 
zeiesc al Sfintei Scripturi, atunci trebuie să se recunoască impli- 
cit şi nevoia beneficierii de experiența Duhului lui Dumnezeu în 
vederea înțelegerii corecte a acesteia. 

Sfânta Scriptură este vie şi cuvântul Scripturii receptat şi 
înțeles în viul lui numai atunci când este receptat ca exprimare 
directă permanentă a lui Dumnezeu sau ca energie dumneze- 
iască necreată. Separat de Dumnezeu şi de Duhul lui Dumnezeu, 
cuvântul Scripturii este literă moartă, ca de altfel şi cuvântul 
omului, care nu este receptat ca exprimare a unei persoane con- 
crete, ci este disociat de aceasta. 

Absolutizarea Sfintei Scripturi nu se poate opera decât la 
nivelul literei, fapt care conduce inevitabil la un fundamenta- 
lism ideologic. Această perspectivă întreține o angoasă insupor- 
tabilă şi permanentă în fața eventualelor contradicții, inexacti- 
tăți, neconcordanțe ce ar putea fi descoperite — eventual de atot- 
puternica şi infailibila ştiinţă - într-o colecție ca Sfânta Scriptură 
care cuprinde texte de o diversitate imensă, scrise pe o perioadă 
de peste o mie de ani, de zeci de autori, în lumi dominate de 
culturi diferite. Este simptomatică dezvoltarea fără precedent a 
ştiinţelor biblice, în special a arheologiei şi a criticii textuale, 
precum şi a ştiinţei traducerii Bibliei, care se străduiesc de câ- 
teva secole să ne pună în mână un text cât mai fidel formei sale 
iniţiale. În aceeaşi categorie se înscrie şi reflexul unor intelec- 
tuali români foarte îngrijorați şi preocupați de multitudinea 
inexactităților din traducerea românească a Bibliei şi hotărâți să 
furnizeze dânşii o traducere ştiinţifică exactă, bazându-se exclu- 
siv pe ştiutorii de carte! Ca şi când aceste eventuale inexactități 
în traducerea Bibliei i-ar fi ținut pe dânşii departe de viața efec- 
tivă a Bisericii, pe post de observatori critici, obiectivi necruță- 
tori! Las cititorului evaluarea unei astfel de întreprinderi din 
perspectiva ermineuticii duhovniceşti. Nimic din această temere 
nu s-a resimțit şi nu se resimte în Răsăritul ortodox. Fraţii noştri 
apuseni cred că aceasta se întâmplă pentru că ortodocşii nu se 
ocupă de fapt cu Scriptura! Desigur, toți dorim un text cât mai 

fidel al autografelor originale şi o traducere cât mai fidelă a 
textului original şi Biserica nu a încetat strădaniile în această 
direcție. Dar această dorință binecuvântată nu s-a transformat 
niciodată în prioritate vitală şi nu a produs crispare şi agitație. 

Dacă ermineutica convenţională este în căutarea principiu- 
lui unificator, aplicat oricărui fel de distanțe sau separări, acela 
cu siguranță nu poate fi aflat în interiorul lumii create, pentru 
că lumea creată însăşi are drept suport al unităţii şi al consis- 
tentei sale energiile dumnezeieşti necreate, Duhul lui Dumnezeu 
Însuşi. Prin urmare, numai la nivelul duhului pot fi depăşite 
distanțele sau separările dintre oameni, iar distanţele dintre oa- 
meni şi Dumnezeu, cum ar fi cea pe care o reprezintă Cuvântul 
dumnezeiesc al Scripturii, nu pot fi depăşite decât în Duhul lui 
Dumnezeu. 

În acelaşi timp, înțelegerea sau comunicarea prin Duhul face 
să dispară şi distanţele dintre receptarea şi trăirea informației, 
oricare ar fi aceasta, întrucât nu există distanţă nici de timp nici 
de spaţiu între acestea două, dacă ele se realizează în Duhul. 

Vederea în Duh sau înțelegerea prin Duhul este singura 
care depăşeşte abordarea disociativă, izolată, neunitară, care a 
devenit lege în cercetarea ştiinţifică bazată pe analiza separată, 
în sine, a obiectului de cercetat. Atunci când se rămâne la exte- 
rior, la nivelul literei sau al percepțiilor simțurilor fizice, şi nu 
se ajunge la Duhul susținător şi unificator a toate, al întregii rea- 
lități, mintea nu poate să aibă o percepție şi o înțelegere unitară. 
Înțelegerea la nivelul duhului este una unitară şi unificatoare. 
Cu riscul de a obosi am să mai invoc şi aici o observație a Pă- 
rintelui Dumitru Stăniloae: „Mintea ajunge simplă şi neîmpărți- 
tă când ajunge la contemplarea (vederea duhovnicească) Celui 
nemărginit. Atunci e şi liberă de tot ce o îngustează şi de toată 
nevoia de a trece de la un lucru nemărginit la altul”'341. 

Ermineutica duhovnicească este ermineutica proprie teolo- 
giei patristice răsăritene şi a vieții şi spiritualității Bisericii 


3⁄4 Filocalia 8, nota 568, p.275. 

Ortodoxe. Ea ne va ajuta să eliberăm pe deplin teologia noastră 
de şcoală de influenţele scolasticii. 

Recuperarea antropologiei filocalice, reprezentativă pentru 
antropologia teologică răsăriteană, trebuie să stea la baza elabo- 
rării ermineuticii teologice în general şi a ermineuticii biblice în 
special. 

Dacă va fi recunoscută ca expresie fidelă a tradiţiei Bisericii 
răsăritene, ermineutica duhovnicească va impune modificarea 
metodei atât în ceea ce priveşte studiile biblice în ansamblul lor, 
cât şi în ceea ce priveşte folosirea Sfintei Scripturi de reprezen- 
tanții oricărui domeniu de cercetare teologică. Oricât ni s-ar 
părea de neadevărat, ermineutica este determinantă pentru mo- 
dul în care facem teologie. Referitor la studiile biblice, pot 
constata cu regret că în spaţiul ortodox, chiar şi în România, se 
continuă elaborarea de lucrări, fie ele şi de introducere, în care 
sunt evidente principiile ermineuticii autonome apusene, în 
care Duhul lui Dumnezeu nu-Şi are nicăieri locul. Să nu mai 
vorbim de faptul că imitarea este expresia cea mai evidentă a 
cuvântului mort, fără viață, lipsit de duh. 

Ermineutica duhovnicească elimină fanatismul de orice fel 
şi chiar certitudinea cu care unii teologi se bat cu pumnul în 
piept că ei exprimă numai adevăruri sută la sută, curate de ori- 
ce erezie şi se instituie în apărători ai Ortodoxiei. Se pare, însă 
că ceea ce apără dânşii este departe de a fi înțelegerea ortodoxă 
a lucrurilor. Certitudinea exprimării depline a adevărului deplin 
nu o poate revendica nimeni pentru sine, pentru că, chiar şi în 
vederea dumnezeiască sau duhovnicească, atunci când se cu- 
moaşte prin participare, aceasta este în parte şi, aşa cum am 
văzut, numai o parte din ceea ce se experimentează se poate 
exprima. Fanatismul şi certitudinea sunt date de ermineutica 
literei nu a Duhului. 

Obsesia cunoaşterii prin învățătură, cultivată de raționa- 
lismul exclusivist şi de ştiinţa luciferic suficientă sieşi, trebuie 
părăsită sau cel puțin atenuată, cu credința că adevărata cale de 
cunoaştere este cea a experienței, a trăirii persoanei sau obiectu- 

lui de cunoscut prin relaționare sau împărtăşire. Este timpul ca 
teologia academică să facă paşi importanți în această direcție. 
Dacă Duhul Sfânt este singura cale de acces la înțelegere şi 
cunoaştere, atunci unicul criteriu al adevărului este experiența 
duhovnicească. lar dacă experiența duhovnicească este singurul 
criteriu al adevărului atunci înseamnă că nu putem vorbi de 
nici o instituţie sau autoritate, individuală sau comunitară, apri- 
ori infailibilă. Nici o instanță omenească nu se poate declara pe 
sine apriori criteriu al adevărului. Din rațiuni mai curând peda- 
gogice, Dumnezeu Îşi păstrează pentru Sine monopolul adevă- 
rului. Orice încercare de revendicare apriori pentru sine a drep- 
tului pronunțării infailibile de către o instituție umană, chiar şi 
pe baza luminării Duhului, se transformă într-un factor de pre- 
siune asupra lui Dumnezeu însuşi şi este un reflex luciferic. În 
Răsăritul ortodox o astfel de tendință nu a existat. În Biserica 
Ortodoxă nu a existat şi nu există nici o instituţie investită apriori 
cu atributul infailibilității. De fapt cuvântul însuşi, infailibil, 
este impropriu limbajului ortodox. Nici chiar Sinoadele Ecume- 
nice nu au fost şi nu sunt recunoscute apriori ca instanţe infai- 
libile. Unele au fost convocate ca ecumenice şi au sfârşit a fi 
„tâlhăreşti”. Sinoadele Ecumenice devin aposteriori instanţe in- 
failibile, după ce primesc din partea Bisericii confirmarea ade- 
vărului exprimat în hotărârile lor. Invocarea Sfântului Duh este 
prezentă în toate încercările noastre de a afla adevărul, dar 
libertatea lui Dumnezeu face ca prezența şi lucrarea Sfântului 
Duh să nu fie nici determinată şi nici limitată la graniţele insti- 
tuțiilor. Nu întâmplător, atât în perioada istoriei vechitestamen- 
tare cât şi în perioada istoriei noutestamentare, cei prin care 
Dumnezeu Şi-a făcut cunoscută voia au fost proorocii şi sfinții, 
adică oameni care, în această calitate, nu erau dependenți de 
nici o structură organizatorică, fie ea iudaică sau bisericească. 
Proorocii şi sfinții sau oamenii duhovniceşti sunt în consecință 
criterii ale adevărului dumnezeiesc, nu în virtutea faptului că 
aparțin unei structuri sau instituții. Este evident faptul că nici 
lucrarea proorocilor şi nici a oamenilor duhovniceşti sau a sfin- 
ilor nu a fost şi nu va fi niciodată instituționalizată şi nici strict 

definită tocmai pentru că prin ei se exprimă liber Dumnezeul 
cel viu, atunci când vrea El, nu când vrea oricine altcineva. 

În lumina celor de mai sus, înțelegem de ce criteriul adevă- 
rului şi al înțelegerii corecte este Duhul Sfânt, iar subiectul 
uman poate deveni criteriu al adevărului numai în măsura în 
care devine „tron” al Duhului Sfânt sau se umple de Duh Sfânt. 
Dumnezeu şi-a păstrat pentru Sine monopolul adevărului nu în 
mod egoist şi răutăcios ci pentru a respecta adevărul propriei 
Sale creații, conform căruia accesul omului la Dumnezeu nu 
este posibil decât prin participare, prin împărtăşire de darul 
dau harul lui Dumnezeu. Numai în această stare se respectă şi 
libertatea lui Dumnezeu şi libertatea omului, aşa cum am văzut 
în excelentul text al Patriarhului Calist. 

Autoritatea cu care investeşte Biserica Răsăriteană Sfânta 
Traditie se întemeiază tot pe acest adevăr conform căruia numai 
aposteriori poate deveni cineva criteriu, după cum sfințenia, 
adică împărtăşirea cuiva de dumnezeire, nu poate fi recunos- 
cută decât după moartea acestuia. Sfinţii Părinţi constituie auto- 
ritatea teologică şi ermineutică cea mai înaltă nu în temeiul cul- 
turii lor şi nici al poziției lor ierarhice în structurile bisericeşti, ci 
în temeiul experienței dumnezeieşti sau al sfințeniei lor, care le- 
a fost confirmată de viața Bisericii în desfăşurarea ei istorică. 
Dintre Sfinţii Părinţi pe care se sprijină Biserica nu au fost toți 
nici învățați, nici nu au făcut toți parte din structurile ierarhice 
bisericeşti. Doresc să nu fiu înțeles greşit. Este vorba numai de o 
problematizare care încearcă să țină seamă onest de realitățile şi 
de istoria propriei noastre Biserici. De fapt, această perspectivă 
nu afectează în nici un fel slujirea învăţătorească a ierarhiei 
bisericeşti, ci dimpotrivă o întemeiază pe bazele ei adevărate. 

Sper să nu fi tras cineva concluzia că toți cei care nu fac 
experiența directă a Duhului sunt excluşi de la actul teologhisirii 
sau de la cel exegetic. Acest lucru nu înseamnă că ne contrazi- 
cem. Experienţa directă a dumnezeirii rămâne singura bază a 
teologhisirii şi a exegezei. Sfântul Grigorie Palama, rezumând 
întreaga tradiție patristică şi formulând-o magistral, ne spune 
că şansa celor mulți de a teologhisi şi de a explica Scripturile 

este aceea de a arăta respect şi ascultare sfinților, adică de a se 
întemeia pe înțelegerea celor care L-au cunoscut pe Dumnezeu 
în propria experienţă, celor care L-au văzut pe Dumnezeu. Şi 
aceasta pentru că, pur şi simplu, „pe om şi pe Dumnezeu nu 
este cu putință a-i cunoaşte decât prin vedere”, după cuvintele 
Sfântului Justin Martirul şi Filosoful confirmate şi întărite de 
întreaga tradiţie a Bisericii până în zilele noastre. 

Logica elementară cere ca, atunci când recunoaştem un su- 
port duhovnicesc sau dumnezeiesc întregii realități sau atunci 
când atribuim un suport duhovnicesc unor texte cum sunt cele 
biblice sau patristice, să recunoaştem necesitatea aceluiaşi suport 
duhovnicesc şi pentru orice încercare de înțelegere sau explicare a 
acestora. 


Vino, Mângâietorule, Duhule Sfinte şi Te sălăşluieşte întru noi 
şi ne luminează! 


ANEXE 


Sfântul loan Gură de Aur, 
Omilia a IX-a către Antiohieni: 


De ce după mult timp au fost date Scripturile; 
Explicarea cuvântului: Cerurile spun slava lui Dumnezeu 
Despre fiziologia (alcătuirea) lumii 


Şi mai înainte şi acum vouă vă vorbesc; fie, dar, ca totdea- 
una să fiu împreună cu voi! Chiar şi sunt totdeauna împreună 
cu voi, dacă nu cu prezenţa trupului, cu puterea iubirii. Deoa- 
rece nu trăiesc pentru altceva, ci pentru voi şi ca să mă îngrijesc 
pentru mântuirea voastră. Precum agricultorul altă grijă nu are 
decât lucrarea pământului şi semințele, iar cârmaciul pe aceea 
de a feri corabia de valuri şi a o conduce la liman, tot aşa şi eu, 
acum, altă grijă nu am decât pe voi cei care mă ascultați şi bi- 
nele vostru. De aceea vă port pe toți în cugetul meu, nu numai 
aici, ci şi atunci când sunt acasă. Căci, chiar dacă poporul este 
mult, iar măsura inimii mele este mică, iubirea este însă mult 
cuprinzătoare şi înăuntrul nostru nu sunteți strâmtorați. Conti- 
nuarea spuselor Apostolului nu o amintesc, deoarece nici eu nu 


%2 Traducerea aparține autorului prezentei lucrări şi a fost făcută după PG 49, 
103-110. A fost folosită şi ediţia bilingvă (original + greacă nouă), ediția 
EAAHNEE IIATEPEE THE IQANNHE XPYEOETOMOE, EPTA, 32, 
HATEPIKAI EKAOZEIE „IPHTOPIOE O IIAAAMAE”, GEEEAAONIKH, 1979, 
p.236-267. 

mă simt strâmtorat în inimile voastre“. De unde se vede aceas- 
ta? Am cunoscut mulți care mi-au spus că au făcut ceea ce le-am 
poruncit eu: am pus rânduieli între noi şi am stabilit sancțiuni 
pentru cei care se jură şi am impus pedepse pentru cei care în- 
calcă rânduielile; pedepse care vi se potrivesc, dovadă de cea 
mai mare dragoste. 

Nu mă ruşinez preocupându-mă de acestea, pentru că nu o 
fac din curiozitate, ci din purtarea de grijă vine preocuparea de 
cele ale voastre. Căci dacă nu este ruşine pentru doctor să afle 
cele despre bolnav, nici pentru noi nu socotesc a fi ceva rău ca 
totdeauna să cercetăm cele necesare pentru mântuirea voastră. 
În felul acesta, aflând ceea ce vă prisoseşte şi ceea ce vă lipseşte, 
să vă rânduim în continuare, cu grija cuvenită, medicamentele 
necesare. 

1. Am aflat aşadar acestea prin atentă cercetare şi mulțu- 
mim lui Dumnezeu că nu am semănat pe pământ pietros, nici 
nu am aruncat sămânța între spini şi nici nu a fost nevoie să 
treacă mult timp, să aşteptăm prea mult pentru a culege roade- 
le. De aceea vă am mereu în inima mea, de aceea nu simt nici 
osteneala învăţăturii, fiind uşurat de câştigul pe care-l dobân- 
desc cei care mă ascultă. Ne este suficientă această răsplată pen- 
tru a dobândi noi puteri, pentru a ne da noi aripi, pentru a ne 
face să ne înălțăm în cele de sus şi să ne convingem să suportăm 
orice osteneală pentru voi. Pentru că voi aţi arătat multă recu- 
noştință şi noi avem datoria să depunem mai departe strădania 
pe care v-am făgăduit-o deja mai înainte; deşi nu-i văd aici pre- 
zenţi pe toți cei cărora le-am făcut această făgăduință. 

Care să fie, oare, cauza absenței lor? Ce să-i fi îndepărtat de 
la această cină a noastră duhovnicească? Cumva cel care a mân- 
cat deja la masa trupească a crezut că nu mai este vrednic să 
vină să asculte cuvântul dumnezeiesc după mâncarea cea mate- 
rială? Nu au însă dreptate cei care gândesc aşa. Dacă ar fi fost 
aşa, nici Hristos nu ar fi rostit cuvintele acelea lungi şi multe 


343 Sf. loan Gură de Aur face aluzie la spusele Sf. Pavel către corinteni: O, corin- 
tenilor, gura noastră s-a deschis către voi, inima noastră s-a lărgit. În inima noastră nu 
sunteți la strâmtorare; dar strâmtorare este pentru noi, în inimile voastre. (6, 11-12) 

după ce a mâncat Cina cea de Taină cu ucenicii. Dacă ar fi fost 
necuviincios acest lucru, nici nu ar fi învățat de multe ori mul- 
țimile în pustie după ce mai înainte le dăduse să mănânce. Şi 
dacă trebuie să spunem şi ceva care să pară de necrezut, mai 
ales atunci este folositoare ascultarea cuvântului dumnezeiesc. 

Căci atunci când eşti convins că, după ce mănânci şi bei, 
este nevoie să răspunzi şi chemării pentru adunarea credincio- 
şilor, de multe ori chiar fără să vrei, te vei arăta mult mai cum- 
pătat şi nu vei ajunge să bei peste măsură şi nici să te îmbuibi 
cu multă mâncare. Gândul şi grija de a merge la biserică te va 
determina să mănânci şi să bei cu măsura cuvenită, pentru ca 
nu cumva, atunci când intri în biserică şi te amesteci printre 
frați, să miroşi a vin sau să ți se întâmple altceva, care să pro- 
voace pe cei prezenți să râdă de tine. Acestea nu le spun pentru 
voi care sunteți aici, ci pentru cei dintre voi care lipsesc, pentru 
ca prin voi să le afle şi ei. Nu a mânca este piedică în calea as- 
cultării cuvântului lui Dumnezeu, ci lenevirea. lar tu, pentru că 
socoteşti păcat a nu posti, adaugi un alt rău mult mai mare şi 
mai vătămător, acela de a nu participa la masa aceasta duhov- 
nicească şi, hrănindu-ți trupul, laşi să moară de foame sufletul. 
Cum vei răspunde pentru aceasta? 

În ceea ce priveşte postul, probabil că vei invoca slăbiciu- 
nea trupului. Pentru ascultarea cuvântului dumnezeiesc, ce poti 
spune? Slăbiciunea trupului nu te împiedică să participi la as- 
cultarea cuvintelor dumnezeieşti. Dacă aş fi spus ca nimeni din- 
tre cei care au mâncat deja să nu se amestece cu cei de aici, 
nimeni dintre cei care au mâncat să nu vină să asculte învățătu- 
ra, atunci ai fi avut o scuză. Acum însă, când noi tragem de voi, 
vă silim şi vă chemăm să fiți împreună cu noi, ce motiv mai 
aveți să fugiți de noi? Nepotrivit nu este ascultătorul acela care 
a mâncat şi a băut, ci acela care nu este atent la ceea ce se spune, 
care cască neîncetat şi se pierde, cu trupul fiind aici iar cu min- 
tea rătăcind prin alte locuri. Acela, chiar dacă posteşte, este cu 
totul nepotrivit pentru a asculta învățătura. Cel care este atent şi 
veghetor şi îşi adună mintea la cele spuse, chiar dacă a mâncat 
şi a băut, poate deveni cel mai bun ascultător. 

La tribunalele şi sfaturile păgânilor s-a impus pe bună 
dreptate această rânduială şi pentru că nu filosofează aceia ca 
noi. Aceia nu mănâncă numai cât trebuie pentru a se hrăni, ci 
atât de mult încât sunt gata să crape şi beau de multe ori exage- 
rat de mult. Pentru că ajung cu totul incapabili de a mai dezbate 
chestiunile în cauză, şi tribunalele şi sfaturile lor închid la prânz 
şi seara. La noi însă nu se întâmplă aşa ceva, ci cel care mănâncă 
este la fel cu cel care nu mănâncă în ceea ce priveşte vigilența 
sufletească, deoarece nu mănâncă şi nu bea atât încât să-i ples- 
nească burta şi să i se întunece rațiunea, ci atât cât trupul care 
este slab să prindă puteri. 

2. Dar este destul cât am spus despre această problemă. 
Este timpul să tratăm tema omiliei noastre, deşi un gând îmi 
spune că nu ar trebui, din pricina celor care lipsesc. Precum o 
mamă iubitoare, când este vorba să pună masa şi nu sunt pre- 
zenji toți copiii ei, suferă şi simte multă durere, tot aşa mi se 
întâmplă mie acum, şi văzând absenţa fraților noştri îmi este 
greu să-mi împlinesc datoria. Dar voi puteți să îndepărtați de la 
mine această nehotărâre. Dacă făgăduiți că veți transmite acelora 
fără lenevire şi cu exactitate tot ceea ce voi spune, atunci vom 
depune tot efortul pentru voi. În felul acesta mângâiere pentru 
absenţă le va fi acelora învățătura iubirii voastre, iar voi ne veți 
asculta mai atenți pe noi, ştiind că cele ce veți auzi trebuie să le 
transmiteți şi altora. 

Pentru ca să vă fie mai clar cuvântul nostru, să o luăm de la 
început. Am încercat mai înainte să aflăm de ce după atâția ani 
au fost date Scripturile? Nu în timpul lui Adam, nici în timpul 
lui Noe sau al lui Avraam, ci abia în timpul lui Moise a fost dată 
această carte. Şi pe mulţi îi aud spunând că, dacă era folosi- 
toare, ar fi trebuit să fie dată dintru început; iar dacă este 
nefolositoare, atunci nu trebuia dată nici după aceea. Dar acest 
raționament este greşit. Nu întotdeauna dacă ceva este folositor 
mai târziu trebuie dat de la început, după cum nici dacă ceva 
este dat de la început trebuie să fie bun şi să rămână totdeauna 
după aceea. Dacă laptele este folositor, nu înseamnă că trebuie 
să fie dat totdeauna, ci ne este dat numai când suntem copii; şi 

hrana tare este folositoare dar nici unuia dintre noi nu-i este 
dată de la început, ci după ce ieşim din vârsta prunciei; iarăşi, şi 
vara este folositoare, dar nu este vară tot timpul; şi iarna este 
folositoare, dar şi aceasta trece. Ce este, aşadar? Scripturile nu 
sunt folositoare? Nu numai foarte folositoare, ci şi foarte nece- 
sare. Din care pricină însă nu ne-au fost date de la început? 

Deoarece nu prin scrieri, ci prin lucruri a voit Dumnezeu 
să înveţe (educe) firea oamenilor. Ce înseamnă prin lucruri? Prin 
intermediul creaţiei însăşi. Ajuns la această problemă şi adre- 
sându-se păgânilor, care ziceau că nu am învăţat de la început 
din Scripturi cunoaşterea lui Dumnezeu, aminteşte-ți ce spunea: 
Căci mânia lui Dumnezeu se descoperă din cer peste toată fărădelegea 
şi peste toată nedreptatea oamenilor care țin nedreptatea drept adevăr 
(Rom. 1, 18). Deoarece a văzut că cuvintele lui au provocat ne- 
dumerire şi mulți, împotrivindu-i-se, îl întrebau de unde au cu- 
noscut păgânii adevărul despre Dumnezeu, a completat, spu- 
nând: Pentru că ceea ce se poate cunoaşte despre Dumnezeu le este 
arătat (Rom. 1, 19). Cum le este arătat? 

Cum puteau să-L cunoască pe Dumnezeu? Şi cine L-a arătat 
pe El lor? Căci Dumnezeu s-a arătat acestora (neamurilor), zice. 
În care fel? Ce proroc a trimis, ce evanghelist, ce învățător, din 
moment ce Scripturile nu erau încă? Cele nevăzute ale Lui — spu- 
ne - se văd de la facerea lumii, înțelegându-se din făpturi, adică veş- 
nica Lui putere şi dumnezeire, aşa ca ei să fie fără cuvânt de apărare 
(Rom. 1, 20). Ceea ce spune aceasta înseamnă că adică a aşezat 
creaţia la mijloc în fața ochilor tuturor, pentru ca din lucrurile 
lui să înțelegem pe creator. Lucru despre care şi altcineva spu- 
nea: Iar dacă se minunează de putere şi de lucrare, să înțeleagă din 
acestea cu cât este mai puternic Cel care le-a făcut (Înţelepciunea lui 
Solomon 13, 4). Din măreția şi frumusețea făpturilor se vede 
măsura făcătorului lor. Ai văzut măreția? Admiră puterea făcă- 
torului. Ai văzut frumuseţea? Minunează-te de înțelepciunea 
meşterului. Pe care şi proorocul văzându-o a zis: Cerurile spun 
slava lui Dumnezeu. 

Răspunde-mi, cum spun? Glas nu au, nici gură şi nici lim- 
bă? Cum spun, atunci? Prin însăşi vederea lor. Când vezi fru- 

museţea, mărimea, înălțimea, aşezarea, forma, curgerea atât de 
lungă a timpului, întocmai ca atunci când auzi o voce, eşti învă- 
tat prin vedere şi te închini făcătorului, Celui ce a făcut acest 
corp (univers) bun şi minunat. Tace cerul, dar vederea acestuia 
scoate glas ca de trâmbiță strălucitor, învățându-ne prin mijlo- 
cirea ochilor, şi nu prin aceea a auzului. Căci din fire simțul 
acesta (al vederii) este şi mai fidel şi mai clar decât celălalt (al 
auzului). ` 

Dacă ne-ar fi învățat prin cărți şi prin scriere, cel care ştia 
carte ar fi învățat prin cele scrise, dar cel care nu ştia carte ar fi 
plecat fără să fi folosit cu ceva, dacă nu l-ar fi învățat altcineva. 
Cel bogat ar fi avut cu ce să cumpere cartea, dar cel sărac nu ar 
fi putut să o aibă. Şi iarăşi, cel care ştie limba aceea care vorbea 
prin mijlocirea literelor poate cunoaşte cele cuprinse în text, dar 
scitul, barbarul, indianul, egipteanul şi toți cei care nu ştiu lim- 
ba aceea ar pleca fără să afle ceva. Cu cerul nu este aşa, ci şi sci- 
tul şi barbarul şi indianul şi egipteanul şi orice om care merge 
pe pământ poate înțelege limba lui. Deoarece nu prin mijlocirea 
urechilor, ci a ochilor ajunge în mintea noastră. Înțelegerea ob- 
ținută prin cele văzute este una singură şi nu este diferită ca 
aceea pe care o oferă limbile. În această carte şi înțeleptul şi 
omul simplu pot citi, şi săracul şi bogatul, şi oriunde s-ar afla 
cineva, dacă priveşte cerul, va primi suficientă învățătură din 
contemplarea acestuia. Acest lucru având în vedere proorocul, 
adică acela că zidirea vorbeşte şi barbarilor şi grecilor şi, în ge 
neral, tuturor oamenilor, spunea următoarele: Nu sunt graiuri, 
nici cuvinte ale căror glasuri să nu se audă (Psalm 18, 3). le 

Ceea ce spune proorocul înseamnă că nu există popor, nici 
limbă care să nu poată înțelege această limbă. Este de aşa fel 
această rostire încât să poată fi auzită de toți oamenii. Şi nu nu- 
mai a cerului, ci şi a zilei şi a nopții. Cum adică, a zilei şi a 
nopții? Dacă cerul, şi prin frumusețe, şi prin mărime, şi prin 
toate celelalte, face pe privitor să se minuneze şi-l trimite la mi- 
nunea creatorului, ziua şi noaptea ce au a ne arăta? 

Nu au a ne arăta nimic asemănător cu cerul, au însă altele 
care nu sunt mai prejos decât acelea: ritmul, ordinea cu deplină 

exactitate. Când înţelegi cum au împărțit anul întreg şi cum 
separă cu precizie ca şi când ar măsura lungimea timpului, te 
vei minuna de Cel care a pus atâta ordine. Ca şi când ar fi două 
surori care-şi împart zestrea părintească cu multă dragoste, fără 
să se nedreptățească în vreun fel una pe cealaltă, la fel şi ziua şi 
noaptea cu multă exactitate au împărțit în mod egal anul între 
ele. Fiecare păstrează cu străşnicie propriile granițe şi niciodată 
nu s-a îmbrâncit una pe cealaltă; niciodată în timpul iernii nu a 
devenit mai mare ziua, după cum niciodată în timpul verii nu a 
devenit mai mare noaptea, deşi au trecut atâtea şi atâtea gene- 
ratii. În atâta timp, nici una nu a nedreptăţit pe cealaltă, nu cu o 
jumătate de oră, ci nici măcar cu durata unei clipiri din ochi. 

3. De aceea şi psalmistul, minunându-se de această egalita- 
te, a strigat spunând: Noaptea nopții vestește știință (Psalm 18, 2). 
Dacă vezi acestea şi filosofezi, te minunezi de Cel care de la în- 
ceput a aşezat aceste granițe nemişcate. Să audă acestea lacomii 
şi cei care râvnesc la lucrurile altora şi să urmeze egalitatea din- 
tre noapte şi zi. Să audă acestea cei ce se umflă în pene şi se cred 
mai mari decât ceilalți, care nu vor să cedeze locurile din față 
altora. Ziua cedează locul ei nopții şi nu pătrunde niciodată în 
granițe străine. Tu, cel care te bucuri totdeauna de cinstire, de 
ce nu suporţi să transmiţi această cinstire şi fraților? 

la aminte la înțelepciunea legiuitorului! În timpul iernii a 
rânduit să fie noaptea mai mare, pentru că semințele sunt mai 
sensibile şi au nevoie de răcoare, pentru că nu ar suporta căldu- 
ra. Când cresc acestea, creşte împreună cu ele şi ziua şi devine 
cea mai mare atunci când roadele ajung la maturitate. Acest lu- 
cru este folositor nu numai semințelor, ci şi trupurilor oameni- 
lor. Deoarece în timpul iernii şi marinarul, şi căpitanul vasului, 
şi drumețul, şi soldatul, şi agricultorul rămân cea mai mare par- 
te a timpului la casele lor din pricina frigului, perioada iernii 
fiind perioadă de odihnă, Dumnezeu a rânduit ca cea mai mare 
parte a timpului să fie timp de noapte, pentru a nu se irosi lun- 
gimea zilei, din moment ce oamenii nu pot face nimic în această 
perioadă. 


296 Pr. CONSTANTIN COMAN 


Ce să mai spunem despre buna rânduială a anotimpurilor! 
Acestea, ca nişte fecioare dansând în horă, se succed cu desă- 
vârşită rânduială unul pe altul şi, puțin câte puţin, aproape fără 
să luăm seama, acelea care sunt în mijloc nu încetează să ne 
poarte către cele care sunt în fața lor. De aceea, după iarnă nu 
vie imediat vara şi nici după vară nu vie imediat iarna, ci între 
ele intervine primăvara, pentru ca în linişte şi puțin câte puțin 
să ajungem în vară cu trupurile nevătămate şi întărite. Deoarece 
schimbările bruşte de vreme aduc cu ele boli şi mari vătămări, a 
rânduit Dumnezeu ca iarna să fie urmată de primăvară, primă- 
vara să fie urmată de vară, vara să fie urmată de toamnă, şi aşa 
să ajungem din nou la iarnă, încât schimbările timpului să fie 
nevătămătoare, deşi se ajunge de la o extremă la alta, datorită 
ritmului lent în care se produc. 

Cine este acela atât de netrebnic şi fără de minte care, vă- 
zând cerul, marea şi pământul, văzând această bună aşezare a 
vremurilor şi rânduiala neschimbată a zilei şi a nopții, să creadă 
că acestea s-au făcut singure şi să nu se închine Celui care cu 
atâta înțelepciune a rânduit totul? 

Mai am de adăugat ceva la acestea. Nu numai mărimea şi 
frumuseţea, ci şi modul însuşi în care a fost făcută lumea arată 
pe Dumnezeu, ca Cel care le ține pe toate. Noi nu am fost de 
faţă atunci când Dumnezeu a zidit şi a creat la început totul, dar 
chiar dacă am fi fost de față nu am fi văzut cum s-a făcut, pen- 
tru că toate au fost făcute prin puterea Lui nevăzută şi a făcut ca 
acest fel de creaţie să devină pentru noi cel mai bun învățător, 
deoarece le-a alcătuit pe toate într-un mod mai presus de fire. 
Poate a fost neclar ceea ce am spus. Vă voi spune încă o dată 
mai clar acest lucru. Toţi suntem de acord că este un lucru firesc 
ca apa să stea deasupra pământului, şi nu pământul deasupra 
apei. Aceasta deoarece pământul este dens, solid, fără întreru- 
pere şi rezistent şi poate să țină uşor apa, în timp ce apa, deoa- 
rece este fluidă, moale, mişcătoare şi cedează la orice cade în ea, 
nu poate să țină nici un corp deasupra, oricât de uşor ar fi aces- 
ta. De aceea, de multe ori, când o mică pietricică cade în apă, 
aceasta cedează şi o lasă să ajungă până la fund. Când vezi însă 

nu o pietricică, ci pământul întreg că stă pe ape şi nu se scu- 
fundă, minunează-te de puterea aceea care face astfel de lucruri 
minunate mai presus de fire. 

Şi de unde se vede aceasta, că pământul este purtat deasu- 
pra apelor? Profetul arată aceasta, spunând: Acesta pe mări l-a 
întemeiat şi pe râuri l-a aşezat (Psalm 23, 2). Şi iarăşi: Celui ce a în- 
tărit pământul pe ape (Psalm 135, 6). Ce spui de aceasta? Apa nu 
poate să țină la suprafață o pietricică şi ține un pământ atât de 
mare, şi munții, şi dealurile, şi cetățile, şi plantele, şi oamenii, şi 
animalele necuvântătoare, şi nu se scufundă? Ce spun „nu se 
scufundă”! Cum este posibil ca, deşi în partea de jos este în con- 
tact permanent cu apa, să nu se dizolve de atâta timp şi să 
devină noroi? Dacă lemnele rămân un timp anume în apă, se 
strică şi se dizolvă. Dar de ce amintesc lemnele? Ce este mai 
tare decât fierul? Şi totuşi, şi acesta, de multe ori, dacă stă în apă 
mult timp, se înmoaie. Şi este firesc, deoarece şi el provine din 
pământ. De aceea, mulți dintre robii care evadează, deoarece 
fug cu lanţurile la mâini şi la picioare, căutând un râu cu apă, îşi 
bagă picioarele cu legăturile de fier în apă şi în felul acesta le fac 
mai moi şi le pot sparge mai uşor lovindu-le mai apoi cu piatra. 
Aşadar, fierul devine mai moale şi lemnele se strică şi pietrele 
se distrug de firea apelor, dar volumul atât de mare al pămân- 
tului, de atâta timp stând pe ape, nici nu s-a scufundat, nici nu 
s-a dizolvat şi nici nu s-a distrus. 

4. Cine nu se va minuna de acestea şi cine nu le va admira 
şi nu va spune cu îndrăzneală că acestea nu pot fi lucrarea firii, 
ci a proniei celei mai presus de fire? De aceea cineva a spus: Cel 
ce pământul l-atârnă de nimic (lov 26, 7) şi altcineva: Că-n mâna 
Lui sunt marginile pământului (Psalm 94, 4) şi: Al Domnului este 
pământul şi plinirea lui, lumea şi toți cei ce locuiesc într-însa. Acesta 
pe mări l-a întemeiat şi pe râuri l-a aşezat (Psalm 23, 1-2). Şi, deşi 
pare că în conţinutul lor aceste afirmații sunt contrare, nu este 
aşa, ci sunt întru totul de acord. Acela care a spus că pe mări l-a 
întemeiat pe el a spus acelaşi lucru cu cel care a spus că I-atârnă de 
nimic. Deoarece a fi aşezat pe ape înseamnă acelaşi lucru cu a fi 
atârnat de nimic. De ce este aşadar atârnat şi pe ce se sprijină? 

Ascultă pe acelaşi ce spune în mâna Lui sunt marginile pămân- 
tului. Nu că Dumnezeu ar avea mâini, ci pentru ca să afli că pu- 
terea Lui, care poartă de grijă tuturor, aceasta este cea care alcă- 
tuieşte şi ține trupul pământului. 

Dacă nu te conving cele spuse, crede în cele ce vezi! Deoa- 
rece şi privitor la alt element poți vedea această minunată pute- 
re. Focul are calitatea naturală de a se îndrepta în sus şi de a se 
înălța în salturi până se pierde, iar dacă încearcă cineva să-i 
schimbe direcţia în jos nu reuşeşte. Dacă întoarcem în jos o fă- 
clie aprinsă, puterea focului nu poate fi forțată să ardă îndrep- 
tându-se în jos, ci chiar şi când este aşa flacăra se orientează 
spre sus şi urcă de jos în sus. În ceea ce priveşte soarele, 
Dumnezeu a făcut să se întâmple tocmai contrariul. Razele soa- 
relui sunt îndreptate spre pământ şi le-a făcut ca să lumineze 
spre cele de jos, ca şi când ar spune prin această însuşire a 
soarelui: „Să arăţi în jos şi să luminezi pe oameni, deoarece pen- 
tru aceştia ai fost făcut”. Şi, în timp ce cu flacăra unui opait nu 
se poate întâmpla acest lucru, un astru atât de mare şi de minu- 
nat se apleacă în jos şi luminează pământul, lucru care este con- 
trar însuşirii focului. Aceasta se întâmplă datorită puterii Celui 
care a poruncit să se întâmple aşa. 

Vrei să mai spun şi alt exemplu asemănător cu acesta? Ce- 
rul pe care-l vedem este plin de apă peste tot şi totuşi nu se var- 
să şi nu se clatină, deşi nu aceasta este însuşirea firii apelor, ci 
atunci când se află în văi curg repede, iar când trupul este aple- 
cat şi peste el este turnată apa, aceasta curge peste tot şi nu este 
posibil să rămână nici cea mai mică picătură pe trupul astfel 
îndoit. Acest fapt neobişnuit se întâmplă însă cu cerul, şi acest 
lucru înțelege profetul atunci când spune: Lăudaţi-L pe El cerurile 
cerurilor şi apele cele mai presus de ceruri (Psalm 148, 4). Şi încă un 
lucru: nici apele acestea nu au stins cerul şi nici soarele, de atâta 
timp aruncându-şi razele sale continuu spre cele de jos, nu a fă- 
cut să se evapore apa ce se află şi dincolo de soare. Vrei iarăşi să 
te readuc pe pământ şi să-ți arăt minunea? Nu vezi marea 
aceasta, care este plină de valuri şi de curente violente? Ei bine, 

această mare a cărei lărgime nu poate fi cuprinsă, uriaşă şi vio- 
lentă, este înconjurată ca de un zid de nisipul moale. 

la seama la înțelepciunea lui Dumnezeu! Nu a lăsat marea 
să fie liniştită, nici să se îmblânzească, pentru ca să nu crezi că 
buna ei rânduială se datorează firii ei, ci atunci când este în 
adâncuri să vuiască puternic şi să se frământe şi să facă zgomot 
mare, înălțând valuri uriaşe uneori, pentru ca atunci când se a- 
propie de țărm şi vede nisipul valurile să se spargă şi marea să 
se întoarcă din nou la sine, învățându-ne prin aceste două stări 
ale ei că nu este lucrare a firii mării aceea de a rămâne în ho- 
tarele sale, ci este lucrare a puterii Aceluia care o ţine. De aceea 
a făcut acest zid slab şi nu a înconjurat mările nici cu lemn, nici 
cu piatră şi nici cu munți, pentru ca să nu crezi că buna rându- 
ială se datorează acestora. De aceea şi Dumnezeu, certând pe 
iudei, spunea: Au doar nu vă temeti de Mine, zice Domnul, şi nu 
tremurați înaintea Mea? Eu am pus nisipul hotar împrejurul mării şi 
hotar veşnic, peste care nu se va trece. Deşi valurile ei se înfurie, nu pot 
să-l biruiască şi, deşi ele se aruncă, nu pot să-l treacă. (Ieremia 5, 22). 

Dar nu numai acest lucru este vrednic de admiraţie, adică 
faptul că a făcut lumea mare şi minunată, şi nici numai acela că 
a alcătuit-o împotriva legilor fireşti ale lucrurilor, ci şi acela că a 
alcătuit-o din elemente contrare: din cald şi rece, din solid şi flu- 
id, din foc şi apă, din pământ şi aer. Şi aceste elemente contrare 
din care Dumnezeu a făcut totul, deşi luptă unul împotriva ce- 
luilalt, nu se distrug între ele; nici focul nu s-a grăbit să ardă 
totul şi nici apa nu a inundat universul. În trupurile noastre 
însă, uneori se întâmplă aceasta. Când creşte fierea apare febra, 
care poate distruge organismul viu al omului. Şi când creşte 
vâscozitatea sângelui aceasta produce multe boli şi poate dis- 
truge corpul viu. În univers însă, nimic din acestea nu se întâm- 
plă, ci fiecare element rămâne mereu în hotarele sale, ca şi când 
ar fi ținute ca de o legătură de voia creatorului, iar lupta dintre 
elementele contrare devine factor de pace în univers. 

Aceasta nu sunt oare evidente şi pentru cel orb şi de înțeles 
chiar şi pentru cei mai simpli dintre oameni, cum că toate au 
fost făcute şi sunt ținute de o pronie anume? Cine poate fi atât 

de fără de minte şi fără de simţire încât, în ciuda faptului că 
vede corpuri atât de voluminoase, o atât de mare frumuseţe, o 
atât de armonioasă alcătuire, această împărțire, luptă şi potriv- 
nicie continuă a elementelor constitutive, să nu se gândească şi 
să nu spună în sine că, dacă nu ar exista o pronie care să men- 
țină volumul corpurilor şi să nu îngăduie universului să se sur- 
pe, cum ar putea să rămână şi să dureze atâta timp? Există atâta 
bună rânduială a orelor, atâta înțelegere între zi şi noapte, atâ- 
tea specii de vieţuitoare, de plante şi de semințe înaintează pe 
drumul lor şi nimic până astăzi nu a căzut şi nici nu a fost dis- 
trus pentru totdeauna. 

5. Şi nu numai acestea, ci mult mai multe decât acestea şi 
mai adânci am putea spune şi am putea filosofa despre această 
minunată zidire. Dar să le lăsăm pe acestea în cuvântul nostru 
de mâine. Acum să ne îngrijim să păstrăm cu exactitate câte s-au 
spus şi să le spunem şi altora. Ştiu că a trezit nedumerire auzu- 
lui vostru adâncimea înțelesurilor acestora, dar dacă ne strădu- 
im mai mult şi ne obişnuim cu acestea, vom reuşi cu uşurinţă să 
devenim altora învățători. 

Acest lucru consider că este necesar să vă mai spun: aşa 
cum ne-a slăvit Dumnezeu pe noi prin această minunată creație, 
tot aşa şi noi să-L slăvim printr-o viață curată. Cerurile spun 
slava lui Dumnezeu numai prin intermediul vederii lor. Şi noi 
să spunem slava lui Dumnezeu, nu numai prin cuvintele noas- 
tre, ci şi prin tăcere şi să-i surprindem pe toți prin strălucirea 
vieţii noastre. Aşa să lumineze lumina voastră înaintea oamenilor, 
aşa încât să vadă faptele voastre cele bune şi să slăvească pe Tatăl vos- 
tru Cel din ceruri. (Matei 5, 16). Deoarece atunci când cel necre- 
dincios te va vedea pe tine care eşti credincios că eşti smerit, în- 
ţelept, frumos îmbrăcat, se va minuna şi va spune: Cu adevărat 
mare este Dumnezeul creştinilor! Ce a făcut din oameni, cum i-a 
transformat, cum a făcut din oameni îngeri! Căci dacă cineva îi 
blestemă, ei nu răspund la fel; dacă îi loveşte cineva, nu se mâ- 
nie; dacă îi nedreptățeşte cineva, se roagă pentru acela care i-a 
nedreptăţit; duşmani nu au, nu cunosc ce este ținerea de minte 
a răului, ignoră vorbăria, nu au învăţat să mintă, nu concep să-şi 

încalce jurământul şi cu atât mai mult să depună jurământ, ci ar 
prefera să li se taie limba decât să scoată un jurământ din gura 
lor. 

Să-i facem să spună despre noi cele de mai sus şi să ne 
îndepărtăm de reaua obişnuință a jurămintelor şi să dăm atât de 
mare cinstire lui Dumnezeu, cel puţin cât dăm luxoaselor noas- 
tre haine. Cum să nu fie de neînțeles faptul că, în timp ce nu ne 
îngăduim să purtăm des hainele noastre bune, numele lui 
Dumnezeu îl purtăm peste tot, adeseori fără nici un motiv? Nu, 
vă rog şi vă implor, să nu arătăm atâta indiferență mântuirii 
noastre, ci interesul pe care l-am arătat la început acestei po- 
runci să-l ducem până la capăt. Eu vă rog continuu să vă feriți 
de jurăminte nu pentru că vă consider leneşi, ci pentru că am 
văzut că am reuşit să împlinim cea mai mare parte a acestei po- 
runci şi mă grăbesc să vă văd că o puneţi în întregime în aplica- 
re. Aşa fac spectatorii, îi încurajează şi îi silesc mai mult pe cei 
care sunt aproape de a câştiga. 

Să nu ne lăsăm acum, când ne aflăm foarte aproape de re- 
uşita deplină. Greul a fost la început. Acum, când cea mai mare 
parte a obiceiului rău a fost îndepărtată şi mai rămâne numai o 
mică parte, nici multă osteneală nu se cere, ci numai puţină a- 
tenţie şi strădanie pentru puțin timp, aşa încât dacă vom reuşi 
să nu ne mai jurăm să devenim învățători şi altora şi cu îndrăz- 
neală sfântă să vedem Sfintele Paşti şi să ne bucurăm cu multă 
bucurie, de două ori sau de trei ori mai multă decât cea obişnu- 
ită. Pentru că nu aduce atâta bucurie terminarea ostenelilor şi 
sudorii postului, cât să ajungem la acea sărbătoare sfântă cu re- 
uşite duhovniceşti şi cu cununa care nu se strică niciodată. 

Pentru ca să dobândeşti mai repede îndreptarea, fă ceea ce 
îți spun: desenează pe peretele casei tale şi pe pereții inimii tale 
o pasăre care zboară şi să-ți închipui că zboară din pricina bles- 
temului care provine de la jurăminte, şi continuu să vă gândiţi 
la aceasta. Şi dacă vezi pe altcineva că se jură, împiedică-l s-o 
facă şi ai grijă, de asemenea, şi de slujitorii tăi. Pentru că, dacă 
nu ne îngrijim numai de noi să reuşim aceasta, ci ne străduim şi 
pe alții să-i aducem la liman, atunci vom ajunge repede la capăt. 

Căci dacă ne-am propus să îndreptăm pe alții, vom roşi şi ne 
vom ruşina dacă nu vom face ceea ce recomandăm altora să 
facă. Nu este nevoie de mai multe cuvinte deoarece am mai vor- 
bit despre acestea şi în cuvântul nostru precedent, cele de astăzi 
fiind spuse pentru aducerea aminte a acelora. lar Dumnezeu, 
care se îngrijeşte mai mult decât noi pentru sufletele noastre, fie 
să ne facă desăvârşiți şi cât priveşte aceasta, dar şi altă lucrare 
bună, aşa încât, înfățişând ca roade fiecare lucrare de virtute, să 
ne învrednicim de Împărăția cerurilor, prin harul şi iubirea de 
oameni a Domnului nostru lisus Hristos, Căruia şi împreună cu 
Care, Tatălui şi Sfântului Duh, se cuvine slava în vecii vecilor. 
Amin. 


Savvas Agouridis, 
Premise pentru o ermineutică ortodoxă? 


În Prologul acestui manual sunt menționate motivele pen- 
tru care considerăm că nu suntem încă pregătiți să expunem sis- 
tematic, cu exactitate şi cu pretenția deplinătăţii o tradiţie atât 
de îndelungată. Nu numai că lucrarea în sine este foarte dificilă, 
ci este nevoie de forțe umane dornice şi capabile pentru realiza- 
rea acestei sinteze. 

În capitolul de faţă, atât cât va fi posibil şi în linii generale, 
vom încerca să arătăm care poate să fie factorul ermineutic prin 
excelență al adevărului „revelat”. Din acest motiv ne vom ocu- 
pa cu cercetarea câtorva premise fundamentale pentru o ermi- 
neutică ortodoxă a textelor sfinte. Spun „câteva” deoarece lipsa 
unor studii extinse şi sistematice privitoare la rolul Sfintei Scrip- 
turi în viața Bisericii noastre nu ne permite nici o abordare com- 
pletă şi nici una definitivă. Avem însă datoria să oferim celor 
mai tineri ceea ce avem noi mai bun, pentru ca aceştia să poată 
continua la un nivel mai sistematic şi mai profund studiul aces- 
tor teme dificile. 


3⁄4 Complementar lucrării noastre sau ca un cadru mai larg pentru înțelegerea 
acesteia redăm în traducere proprie câteva capitole (ultimele, de fapt) din lu- 
crarea prof. Savvas Agouridis Ermineutica textelor sfinte, la care ne-am referit pe 
larg în introducere, ca şi pe parcursul lucrării. În întregimea ei, cartea prof. 
Agouridis este extrem de valoroasă pentru ermineutica biblică ortodoxă, dar 
capitolele pe care le alăturăm se pot constitui într-un cuprinzător rezumat al 
cadrului ermineutic foarte firesc pentru o percepție unitară a problemei pe ca- 
re o propunem noi în lucrarea de față, aceea a funcției ermineutice a Duhului. 

1. Comunitatea euharistică 

Nu trebuie să analizeze cineva pentru ortodocşi rolul cen- 
tral al cultului, în special al Sfintei Liturghii, în viața Bisericilor 
Ortodoxe şi a credinciosului ortodox. În prima parte a prezen- 
tului manual am vorbit deja despre acest subiect. Aici ne inte- 
resează în mod special modul în care se transformă din punct 
de vedere ermineutic relatări istorice ale Vechiului şi Noului 
Testament în acte sacramentale sau liturgice ale Bisericii, pre- 
cum şi acela în care diferite fragmente biblice se raportează er- 
mineutic la slujbe concrete sau la perioade calendaristice şi săr- 
bători ale Bisericii. Cea de a doua temă, adică aceea a alegerii 
anumitor texte biblice pentru lectura lor în timpul unor perioa- 
de liturgice din ciclul liturgic anual sau a anumitor pericope 
pentru slujbe sau acte liturgice concrete, are o oarecare însem- 
nătate pentru exeget, deoarece îi oferă un cadru ermineutic pen- 
tru înțelegerea cărților sau a fragmentelor despre care este vor- 
ba. Mult mai importantă pentru erminia biblică este însă tran- 
smutarea ermineutică a unor teme biblice în acte sacramentale 
sau liturgice. Referitor la această temă există suficientă biblio- 
grafie, însă din nefericire nu în limba greacă. În limba greacă 
avem traducerea lucrării lui Jean Daniélou La Bible et la Liturgie 
(Ed. Artos Zois, Atena, 1981), în care putem vedea cum întreaga 
viaţă liturgică, dar mai ales Botezul şi Euharistia nu numai că 
au legătură strânsă, ci se nasc din tematica biblică. Acest lucru 
prezintă un interes general, deoarece ignorarea celor două lim- 
baje, biblic şi liturgic, a creat unora dintre noi impresia că unul 
este limbajul biblic şi altul este cel liturgic. Lipsesc din păcate 
studiile pe această temă. Cercetarea însă a demonstrat cu multă 
claritate că în primele veacuri ale Bisericii, când s-au format cel 
puţin la un prim nivel slujbele noastre liturgice, limbajul este 
unul şi acelaşi. Ceea ce ne interesează în mod deosebit aici este 
Sfânta Liturghie, Comunitatea Euharistică, drept cadru mai ge- 
neral pentru înțelegerea Sfintei Scripturi, ca principiu de bază 
pentru o ermineutică ortodoxă. 

Liturghia este o legătură ermineutică esenţială între trecut 
şi prezent. Liturghia este o formă a Tradiţiei, din anumite pun- 

cte de vedere foarte conservatoare, care exprimă mărturia po- 
porului lui Dumnezeu în istoria mântuirii. Cuvântul provine 
din laos (popor) şi ergon (lucrare) şi înseamnă ceva ce se desfă- 
şoară în formă dramatică — ceva ce se săvârşeşte. Actele sacra- 
mentale şi în special Sfânta Euharistie nu sunt nimic altceva 
decât reprezentări dramatice ale lucrărilor mântuitoare ale lui 
Dumnezeu în istorie, despre care vorbeşte Sfânta Scriptură. Voi 
analiza pe scurt numai două aspecte importante legate de acest 
lucru: termenii anamneză şi epicleză. Reactualizarea dramatică a 
morții şi învierii lui Hristos în Dumnezeiasca Liturghie, având 
drept prolog apariția Sa în lume cu predica - prin lecturile bi- 
blice din Vechiul şi din Noul Testament, adică deplinătatea re- 
velației şi adevărului dumnezeiesc —, nu este o simplă repre- 
zentare a unor evenimente din trecut, care se pot dovedi pur şi 
simplu didactice pentru prezent. Analiza ştiinţifică a cultului 
iudaic şi a cultului creştinismului primar a dovedit că anam- 
neza cultică conține în reprezentare dramatică trecut, prezent şi 
viitor. Este vorba adică de o reprezentare dramatică a întregii 
istorii a mântuirii, ca lucrare mântuitoare fundamentală a lui 
Dumnezeu în trecut, ca realizare sacramentală din nou în pre- 
zent şi cu participarea noastră şi ca speranță a întregirii ei în 
viitor la dimensiuni istorice şi universale. De altfel, epicleza 
(invocarea) Sfântului Duh „peste noi şi peste cinstitele daruri” 
nu însemnă că Duhul Sfânt nu este prezent continuu în Biserică, 
din moment ce Acesta o constituie de fapt, ci arată exact pre- 
zenta lui Dumnezeu prin Duhul Sfânt în Biserică, ca Cel care 
lucrează din nou în mijlocul poporului ceea ce în trecut a lucrat 
prin Fiul Său Iisus Hristos. 

Aceste lucruri trebuie să fie cunoscute cititorului de la alte 
discipline teologice. Ceea ce ne interesează aici este viața litur- 
gică euharistică a comunității ca premisă fundamentală pentru 
înțelegerea Sfintei Scripturi. Aşa cum am văzut, Sfânta Scriptură 
poate fi citită din diferite perspective, plecând de la premise 
ermineutice filosofice şi istorico-filologice dintre cele mai 
diverse. Pentru Biserică, însă, Sfânta Scriptură exprimă 
existența acesteia prin excelență în contextul liturgic euharistic. 

Actul euharistic şi Sfânta Scriptură exprimă exact acelaşi lucru, 
adică adevărul mântuirii poporului lui Dumnezeu într-un 
parcurs care are trecut, prezent şi viitor. Oricare altă 
considerare ermineutică a Sfintei Scripturi ar plasa pe teologul 
ortodox în afara comunității euharistice, şi ar transforma Sfânta 
Scriptură din carte a Bisericii, adică a istoriei mântuirii 
poporului lui Dumnezeu, într-o lectură religioasă privată. În 
acest context trebuie să semnalăm în mod deosebit evenimentul 
invocării Sfântului Duh peste comunitate şi peste cinstitele 
daruri. Cu alte cuvinte, comunitatea luminată şi beneficiind de 
darurile Duhului participă la lucrarea mântuitoare a lui 
Dumnezeu, care are trecut, prezent şi viitor. Prin urmare, 
aceasta constituie spaţiul şi atmosfera în care este posibilă o 
înțelegere corectă pentru Biserică a Sfintei Scripturi. Adică, 
exegetul Sfintei Scripturi se află pe linia descoperirii corecte a 
sensului textelor sfinte numai atunci când exprimă Duhul 
comunității euharistice. 

Pentru că au pătruns fel de fel de răstălmăciri a sensului 
Sfintei Liturghii, şi nu pentru că ar fi aici locul fie şi pentru o 
scurtă analiză a temei, facem următoarea observație 
lămuritoare: Sfânta Liturghie nu este un refugiu individual în 
vreun trecut anume, oricât de important ar fi acesta din punct 
de vedere arheologic. Aşa ceva ar însemna fugă şi rătăcire în 
fantezii paleolatre. Sfânta Liturghie nu este nici un act evlavios 
în prezent, care oferă ieşire din diferite situaţii de criză datorate 
presiunilor spirituale sau sociale prin realizarea unei stări 
psihologice pozitive determinată de diverse iluzii individuale. 
Sfânta Liturghie este ceva care se săvârşeşte dinamic de către 
persoana comunitară care se numeşte poporul lui Dumnezeu, 
are punctul de plecare în trecut, prezență dinamică în prezent şi 
întregire în viitor. Să mi se îngăduie să subliniez în mod 
deosebit aceste două caracteristici esenţiale ale Sfintei Liturghii: 
caracterul comunitar (poporul lui Dumnezeu, Ecclesia) şi 
perspectiva dinamică a viitorului, care străbate întregul parcurs 
al istoriei mântuirii. Aceasta înseamnă foarte simplu prezența 
dinamică a comunității euharistice în întreaga viață spirituală, 

socială, economică etc. a prezentului şi, în acelaşi timp, din 
pricina problemelor omului şi ale omenirii în înaintarea lor, 
înseamnă şi certitudinea speranței pentru o comunitate umană 
autentică în viitor. 

Comunitatea euharistică, în înțelesul ei corect, constituie o 
premisă fundamentală pentru ermineutica ortodoxă. Tot ceea ce 
a oferit ortodox Tradiţia exegezei biblice a oferit prin 
intermediul contextului euharistic, care nu a fost un laborator 
dogmatic, ci pântecele care zămisleşte întreaga varietate a 
deschiderilor duhovniceşti. 

Sfânta Scriptură şi Sfânta Liturghie constituie o unitate. Nu 
numai pentru că Sfânta Liturghie a fost alcătuită de la început şi 
până la sfârşit în limbajul biblic, ci pentru că în Sfânta Liturghie 
poporul a văzut şi a trăit ceea ce i s-a predat în cateheză ca 
învățătură a Bibliei. Nu este întâmplător că Liturghia este 
alcătuită din două părți: Liturghia catehumenilor şi Liturghia 
credincioşilor. Mai mult, punctul culminant al Liturghiei 
catehumenilor îl constituie lecturile biblice şi propovăduirea 
cuvântului lui Dumnezeu. După acest moment, catehumenii se 
retrăgeau şi Liturghia continua numai cu cei credincioşi. 

Acest eveniment nu accentuează numai însemnătatea 
Sfintelor Scripturi, ale Vechiului şi Noului Testament, pentru 
înțelegerea corectă a Cinei celei Sfinte care urma, ci ne 
aminteşte faptul că cunoaşterea Cuvântului lui Dumnezeu 
(citirea textelor biblice şi predica) era considerată o condiţie sine 
qua non pentru săvârşirea Cinei euharistice şi pentru 
participarea la aceasta. Simbolizează nu numai preînchipuirea 
Bisericii în Vechiul Testament, venirea lui Hristos în lume şi 
predica despre Împărăția lui Dumnezeu, precum şi dezvoltarea 
predicii lui lisus în comunitatea creştină primară de către 
Apostoli, ci era vorba de actualizarea sacramentală a istoriei 
mântuirii. Va trebui aici să subliniem însemnătatea citirii Sfintei 
Scripturi şi a predicii înainte de săvârşirea Euharistiei. Pentru 
Biserica Ortodoxă nu s-a pus niciodată problema care din cele 
două este mai importantă, propovăduirea cuvântului sau 
săvârşirea Euharistiei, aşa cum s-a întâmplat în Protestantism. 

Pentru ortodocşi acestea două constituie o unitate 
indestructibilă. La Cină suntem conduşi de Sfânta Scriptură. 
Sfintele Scripturi, parte integrantă a cultului ortodox, constituie 
pregătirea şi conducerea spre Cină. 


2. Lumea ca istorie 

Toţi ştim că Sfânta Scriptură nu este numai o carte 
liturgică. Fragmente foarte cunoscute, şi formulări biblice cu un 
conţinut teologic înalt nu sunt cuprinse în cărțile liturgice. Este 
iarăşi cunoscut că Biserica a folosit întotdeauna cărțile sfinte în 
lucrarea sa misionară, făcând istorie. De altfel, cele mai multe 
din cărțile Noului Testament, sunt strâns legate de actul istoric 
al misiunii (Evangheliile, Faptele Apostolilor, Epistolele). Când 
vorbim însă de misiune, vorbim de activitatea comunității 
euharistice în lume ca realitate istorică. Este efortul de a lumina 
lumea cu adevărul, să schimbe lumea pentru a putea trăi corect 
în prezent şi pentru a putea spera corect pentru viitor. Acest 
lucru este asigurat prin încorporarea istoriei umane în istoria 
mântuirii, a comunității umane în comunitatea Împărăției lui 
Dumnezeu. Incorporarea oamenilor în Biserică, cu această 
perspectivă, se făcea prin diferite mijloace, care nu aveau 
legătură numai cu istoria mântuirii şi cu comunitatea 
euharistică, ci dintru început, aveau legătură cu istoria omenirii 
şi cu comunitatea umană în ansamblul ei. Cu alte cuvinte, lisus 
Însuşi şi Apostolii nu au propovăduit credința lor având drept 
bază numai Vechiul Testament şi autoritatea lui lisus, ci în 
formularea credinței lor au folosit orice element pozitiv oferit 
de lumea înconjurătoare, adică de experiența umană comună, 
care rezultă din rațiunea comună, de multe învățături ale 
gândirii filosofice şi de experiența istorică. Pentru a-şi împlini 
lucrarea sa, misionarul porneşte totdeauna de la conştiinţa sa 
comunitară euharistică, mai bine spus de la trăirea credinței 
sale, dar are nevoie şi de alte surse de experienţă şi cunoaştere, 
care-i vor deschide ochii referitor nu numai la problemele 
generale ci chiar şi la cele speciale ale oamenilor către care se 
adresează. Este vorba de dialectica întrebare-răspuns. Mă voi 

limita numai la un exemplu evident: când citeşte cineva aşa- 
numitele Epistole Pastorale (aşa-numite pentru că, de fapt, toate 
epistolele Noului Testament sunt pastorale), sau secțiunile 
celorlalte epistole pe care le numim de obicei practice sau 
parenetice, în special parenezele care privesc relațiile sociale 
sau familiale (mai ales în Epistolele către Coloseni, Efeseni sau 1 
Petru), întâlnim desigur peste tot elementul unificator în 
Hristos, dar ceea ce autorii sfinți cer de la credincioşi este astfel 
formulat, încât pentru un motiv sau altul, recunoaşte în aceste 
pareneze sau sfaturi care mai înainte erau iudaice sau păgâne o 
anume valoare care le leagă de cele vechi. Acest lucru înseamnă 
că viața şi gândirea omului în istorie joacă un rol important în 
formarea unei metode ermineutice teologice complete. Deşi 
conținutul credinței a venit în contact de la început cu viața în 
ansamblu a lumii iudaice sau păgâne, abia din secolul al II-lea 
vorbim despre legăturile dintre teologie şi filosofie, deoarece, 
pe de o parte, credința, în deosebi în gândirea apologeților, 
începe să se articuleze, şi, pe de altă parte, filosofia este folosită 
nu ca ceva străin, ci ca ceva prin care se exprimă prin excelență 
realitatea istorică contemporană lor. Fără îndoială, dintru 
început, prioritatea aparţine conținutului credinţei. „În Hristos” 
rolul filosofiei trebuie să rămână totdeauna limitat. Este însă 
absolut necesar pentru explicarea credinței. Atunci când se 
inversează locurile, filosofia dobândind prioritate în această 
relaţie, teologia se secularizează. După cum, atunci când 
filosofia, adică datele concrete ale realității istorice, sunt 
disprețuite, atunci teologia se interiorizează uneori într-un grad 
atât de periculos încât devine glosolalie (vorbire în limbi) fără 
interpret. 

Aici trebuie să semnalăm faptul că dialectica între credință 
şi istorie este posibil să nu fi fost niciodată exprimată cu atâta 
acuitate cu care a fost exprimată în Apus de către Fer. Augustin 
şi reformatori. „Teologia Crizei” (a lui Karl Barth), 
contemporană nouă, care a avut influență şi asupra lui 
Bultmann, consideră de netrecut prăpastia dintre Lege şi 
Evanghelie, dintre Cuvântul lui Dumnezeu şi cuvântul omului, 

dintre creştinism şi cultură. Circumstanțe istorice diverse au 
creat şi favorizat în Apus puternice evoluții teologice dialectice. 
În Răsărit, dialectica dintre natură şi har, dintre prezent şi viitor 
şi, am putea spune, în continuare, chiar dintre creştinism şi 
cultură, dintre Biserică şi Stat, nu au fost niciodată considerate ca 
realități din punct de vedere dialectic ireconciliabile. Aici, la 
noi, pericolul care s-a creat a fost invers: nu distanțarea 
completă dialectică între aceste mărimi, ci o apropiere atât de 
mare, încât să devină imposibil de evitat riscul asimilării 
reciproce. De ce s-a întâmplat aceasta în Răsărit? Care a fost 
cauza teologică esențială şi determinantă? Cred că a fost, foarte 
probabil, recunoaşterea faptului că Dumnezeul Sfintelor 
Scripturi şi al comunității euharistice este acelaşi cu Dumnezeul 
istoriei umane, că Dumnezeul poporului lui Dumnezeu „nu s-a 
lăsat pe Sine nemărturisit” în experiența şi gândirea istorică 
comună a oamenilor. Pe scurt, recunoaşterea faptului că 
Dumnezeu, Hristos, Sfântul Duh, modul corect de viață etc. nu 
există numai în Sfânta Scriptură, ca proprietate exclusivă a 
poporului lui Dumnezeu, ci există şi în afara acesteia, desigur, 
nu întotdeauna cu o satisfăcătoare deplinătate şi claritate, dar, 
cel puţin ca elemente „înrudite”, care, deşi ele însele, fără 
credință nu pot mântui, sunt necesare pentru înțelegerea şi 
explicarea credinței. Dacă acceptă cineva acest lucru, atunci 
trebuie în mod necesar să facă şi alt pas, adică să spună că au 
un anume rol în mântuire. În felul acesta, experiența umană a 
lumii, istoria omenirii, puterea lumească sunt recunoscute, sau, 
mai bine spus se transformă într-o altă premisă pentru o 
ermineutică ortodoxă a credinței, aşa cum este aceasta 
exprimată în Sfânta Scriptură. Prima — din punct de vedere 
valoric desigur superioară - este Comunitatea Euharistică. A 
doua, valoric inferioară, nu este în ipostasul ei real ceva întru 
totul străin de prima, ci este mai curând ceva care s-a 
îmbolnăvit, uneori foarte grav, şi are nevoie de vindecare. 
Comunitatea Euharistică este vindecătorul. Din acest punct de 
vedere, marea problemă ermineutică a Ortodoxiei ca 
Comunitate Euharistică este exact aceea că nu a funcționat, asa 

cum se cuvenea, ca vindecătoare a istoriei. Dimpotrivă, s-a lăsat 
de multe ori pe sine în voia istoriei să fie condusă de aceasta şi 
să fie dusă acolo unde voia ea, uneori chiar şi în întunericul 
unei idolatrii populare. 
Deoarece vorbim despre Răsăritul ortodox şi despre 
Ermineutica ortodoxă, câteva exemple foarte cunoscute nouă 
tuturor vor întări cele spuse mai sus: a. Gândirea teologică 
patristică este expresia acestui fel de dialectică atenuată, este o 
teologie a podurilor, fără să fiu greşit înțeles pentru acest 
cuvânt. Mântuitorul Hristos şi Duhul Sfânt nu sunt, într-un 
anume sens, numai în Sfintele Scripturi, ci sunt într-un sens sau 
altul, aici sau acolo, şi în experienţa istorică a lumii păgâne; b. 
Aprecierea (sunt de acord, exagerată, oricât de inevitabilă din 
punct de vedere istoric) față de valorile culturale greco-romane, 
pe care a întrupat-o Imperiul de Răsărit şi devotamentul cu care 
au fost apărate acestea în colaborare cu Statul în fața unor 
amenințări continue din partea diferitelor neamuri „barbare”, a 
legat, am spune, mai mult decât era îngăduit valorile culturale 
creştine de cele greco-romane sau de cele orientale-elenistice. 
Dincolo de marile pericole care au apărut, dintre care multe au 
continuat să existe şi după aceea (naționalismul, identificarea 
religiei cu o anume cultură, vulgarizare, improprierea unor 
produse spirituale ieftine, lipsa unor idealuri creştine mai largi, 
ritualismul etc.), realitatea punților între creştinism şi cultura 
necreştină este evidentă. Oricât de mult ar fi fost pusă în pericol 
universalitatea Ortodoxiei, oricât de mult ar fi intrat în 
funcțiune conservatorismul exagerat, pentru a fi eliminate 
elemente moderne deranjante, a fost totuşi accentuată unitatea 
în dauna legii diferențierii actului de viață, iar accentuarea 
caracterului obiectiv a trimis cele mai subiective elemente (nu 
revoluționare însă) în Mânăstiri sau în afara Bisericii. Oricât de 
mult sau puțin ar fi luate în calcul pericolele la care ne-am 
referit, este mai mult decât sigură şi reală apropierea foarte 
strânsă dintre creştinism şi cultură în perioada Evului Mediu ca 
premisă ermineutică. Voi semnala un amănunt — dacă aşa ceva 
poate fi considerat amănunt: rolul Sfintei Scripturi, mai ales ca 

izvor pentru tradiția dogmatică a Bisericii, a fost exprimat în 
sistemul Antologiilor sau Seriilor de texte şi comentarii biblice, 
datorită principiului ermineutic la care ne-am referit. c. Nu mă 
voi referi pe larg aici la perioada stăpânirii turceşti. În această 
perioadă s-au adăugat şi alte obligații străine de neam din 
partea ocupanților. Nu este îngăduit să ne extindem, de aceea 
mă voi referi numai la două aspecte: Imperiul otoman a încercat 
să facă, atât cât i-a fost posibil, cât mai definitivă separarea 
noastră de Apus, reuşind, şi cu colaborarea unor greci 
cunoscuţi, mai ales în Constantinopol, să țină cât mai departe 
pe greci de evoluţiile spirituale şi sociale din Apus. Pe de altă 
parte ne-au infestat cu o doză importantă de elemente orientale. 
Triumful „Ortodoxiei politice” este unul dintre acestea. 

Cele de mai sus sunt suficiente, cred, pentru a arăta 
influența factorului istorie ca premisă ermineutică fundamentală 
în creştinismul răsăritean. Cititorul este invitat să se gândească 
în acest context la ce este în cadrul discuţiilor teologice ale 
teologilor răsăriteni ceea ce ei numesc „conştiinţa Bisericii”, 
considerată de mulți drept criteriu suprem al adevărului, 
superior chiar şi Sinoadelor, care au fost convocate ca 
Ecumenice, dar nu au fost recunoscute ca atare de pleroma 
bisericească. Şi încă un lucru să mai gândească cititorul, în 
acelaşi context: Ce înseamnă „Răspunsul Patriarhilor ortodocşi 
din Răsărit către Papa Pius al IX-lea, 1848” (vezi Ioannis 
Karmiris, Documente dogmatice şi simbolice..., tom.Il, Graz — 
Austria, 1968, p.920) conform căruia protectorul Ortodoxiei este 
poporul ortodox însuşi. Ce înseamnă acest lucru? Înrobire față 
de trecut sau deschidere democratică spre viitor? Despre tema 
Conştiinţei Bisericii vezi studiul lui Amilcar Alivizatos, în 
Anuarul Facultăţii de Teologie a Universității din Atena, 1955, 
p.26 ş.u. 


3. Întoarcere spre om, dar şi spre istorie 

Problema ermineuticii teologiei existențialiste este că 
aceasta se învârte în jurul unei antropologii. Am vorbit mai 
înainte despre reacțiile care au apărut privitor la exclusivitatea 

acestei tendințe chiar în cercul ucenicilor lui R. Bultmann. 
Această reacție a avut, însă, un caracter mai larg. Teologi de 
statura lui W. Pannenberg propun, în opoziție cu şcoala 
teologică existențialistă, ca soluție a problemei ermineutice o 
teologie a istoriei universale (vezi Hermeneutik und 
Universalgeschichte, Z. Fur Theol. Und Kirche, 60, 1963, p.98). 
Prăpastia istorică dintre Noul Testament şi noi nu se poate 
umple cu prestidigitații, ca cea a demitologizării, ci prin 
limbajul evenimentelor istorice. Evenimente istorice revelatorii 
sunt socotite şi erminiile sau noile erminii ale lucrărilor 
(acțiunilor) mântuitoare ale lui Dumnezeu în Sfânta Scriptură 
pe parcursul istoriei. Noţiunile inițiale trebuie să-şi păstreze 
sensul lor inițial: metoda istorico-critică de cercetare este absolut 
necesară pentru acest lucru. De altfel, nici noi nu putem nega 
specificitatea sau particularitatea problemelor noastre. Răspunsul 
la întrebarea pe care o ridică distanța dintre trecut şi prezent îl 
găseşte Pannenberg în imaginea lui Hans Georg Gadamer 
despre „întâlnirea orizonturilor”. Un eveniment din trecut 
ajunge la noi cu ajutorul erminiilor (intepretărilor, explicărilor) 
acestuia. Acestea devin astfel punți între evenimente şi noi, în 
care se întâlnesc orizonturile trecutului cu orizontul nostru şi 
astfel înțelegerea trecutului de către prezent este posibilă. 
Pannenberg susține foarte corect că aceste punți şi întâlniri ale 
orizonturilor nu trebuie să se realizeze în dauna înțelesului 
inițial sau a erminiilor trecutului şi nici, desigur, în dauna 
specificității noastre. Liberalismul riscă greşeala de a ignora 
particularitatea trecutului sub presiunea valorilor morale 
dominante ale prezentului. Fundamentalismul tinde spre 
cealaltă extremă. Adică spre a înăbuşi — şi în felul acesta a 
elimina din fața sa — problemele speciale ale prezentului în 
concepțiile depășite ale epocilor trecute. Lucrarea ermineuticii 
constă în a găsi acea perspectivă semicirculară care să realizeze 
întâlnirea tuturor orizonturilor trecutului cu orizontul 
prezentului, fără să-şi piardă particularitatea nici primele, nici 
cele din urmă. Aş ruga pe cititor să-şi aducă în minte 
principalele etape ale evoluției creştinismului răsăritean. 


314 Pr. CONSTANTIN COMAN 


Unitatea Bisericii nu constă în ignorarea particularității fiecărei 
etape (prin urmare celei a epocii noastre), adică a fiecărei 
erminii a evenimentului iniţial, de obicei în interiorul unei 
încorporări istorice, nici în nivelarea simplistă a tuturor, lucru 
care creează confuzie şi haos şi distruge orice sens într-o 
vorbărie pseudo-retorică, ci în spaţiul unde orizontul fiecărei 
etape se întâlneşte în mod real cu orizonturile etapelor 
anterioare. Şi atunci când spune orizont înțelegem 
particularitatea sau specificitatea cu care fiecare epocă în 
tendinţele ei şi aspiraţiile ei generale, trăieşte tradiția. 

Astfel este propusă o teologie a istoriei universale 
(Universalgeschichte), adică o teologie a evoluției istorice. Aşa 
cum leagă Vechiul cu Noul Testament, într-o diagramă a 
tradițiilor (Ulberlieferungsgeschichte), care succed una alteia, tot 
aşa teologul exeget trebuie, plecând de la Dumnezeul unic al 
Bibliei şi al istoriei universale, să lege orizontul mai larg al 
realității istorice cu orizontul mai restrâns al Scripturii şi al 
Bisericii, din moment ce Dumnezeu Creatorul şi Mântuitorul 
este Acela care lucrează în ambele spații. În felul acesta, 
Pannenberg încearcă spre exemplu să lege istoria şi predica, 
lucru pe care teologia existențialistă încercase să arate că este 
imposibil, dând importanță exclusivă predicii şi ignorând 
istoria. Pentru Pannenberg baza revelaţiei o constituie lucrările 
lui Dumnezeu în istorie, adică evenimentele istorice, întâi de 
toate şi în principal, şi, în al doilea rând doar, deşi esențială, 
erminia evenimentelor istorice, care trebuie de asemenea 
considerate ca evenimente şi etape istorice. Unicitatea lui 
Dumnezeu face din teologie o ştiinţă care îmbrățişează întreaga 
realitate, şi are ca lucrare aflarea legăturii dintre actele lui 
Dumnezeu, la care se referă Sfânta Scriptură, cu evenimentele 
care constituie istoria Bisericii şi a lumii. Cu alte cuvinte, nu 
putem să înțelegem Scripturile sfinte mergând direct la textele 
inițiale, fără să trecem prin etapele sau straturile istoriei 
bisericeşti şi universale. Biserica şi tradiția ei au o însemnătate 
structurală într-o ermineutică a istoriei universale. 

4. Dimensiunea eshatologică 

Istoria nu poate fi înțeleasă şi explicată decât în funcție de 
sfârşitul ei, în funcție de eshaton, de lucrurile din urmă. lar 
acestea sunt lisus Hristos şi Învierea Lui. În aceste evenimente 
mântuitoare constă  „eshatologia anticipată” (mopo4nmtrut 
oaroloyia), conform căreia sfârşitul istoriei este şi prezent şi 
viitor: prezent în Învierea lui lisus Hristos şi viitor în restul 
omenirii. În felul acesta eshatologia şi perspectiva apocaliptică, 
iniţial respinse de teologia existențialistă, s-au reîntors cu 
putere în câmpul teologiei. Firesc, pe noi, aici, ne interesează 
drumul din prezent spre viitor în sensul istoricităţii revelaţiei ca 
istorie a transmiterii adevărului prin intermediul erminiilor 
succesive ale revelaţiei inițiale (ale evenimentului inițial), 
fiecare dintre aceste erminii având specificitatea ei, în timp ce se 
leagă de celelalte în formula „întâlnirii orizonturilor”. 


5. Asocierea Ermineuticii cu ansamblul ermineuticii 
experienţei istorice 

În sfârşit — nu pentru că ar fi ultimul aspect ca importanţă —, 
nu este îngăduit ca Ermineutica să ignore rădăcinile iudaice ale 
creştinismului, lumea şi istoria, în sensul filosofic şi socio- 
politic, aşa cum am accentuat deja destul de puternic, dar şi în 
sensul reuşitelor noilor metode de cercetare ale ştiinţei 
contemporane ale filologiei şi istoriei. În Sfintele Scripturi avem 
de a face cu texte inspirate de Dumnezeu, care au fost scrise de 
oameni cu limite, în epoci dominate de anumite tendințe şi 
particularități. Nu este posibil ca Regula Fidei să funcţioneze în 
explicarea Sfintei Scripturi izolat de metodologiile în vigoare ale 
epocii noastre. Nu s-a întâmplat, oare, acest lucru în toate 
epocile istoriei creştinismului? Deoarece unii ajung la anumite 
opinii greşite, este posibil, oare, să lipsească astăzi, când este 
deosebită nevoie, mesajul Scripturilor către lumea spirituală 
contemporană, în cazul în care ar refuza posibilitățile ce se oferă 
prin intermediul metodelor în vigoare astăzi în cercetare? 

Mentalitatea negativistă față de principiile ermineutice 
schițate foarte rezumativ a condus spre opțiuni nu numai 

îndoielnice din punct de vedere teologic, ci şi clar unilaterale. 
Prietenul meu, părintele Theodoros  Stylianopoulos, de 
exemplu, în lucrarea pe care am amintit-o în prolog, propune ca 
principiu ortodox pentru o Ermineutică ortodoxă învățătura 
„despre îndumnezeire” a Sfântului Grigorie Palama, aşa cum a 
dezvoltat-o profesorul lui I. Romanidis, care merită laude 
deoarece a avut curajul unei încercări, nu şi pentru cunoscutele 
poziții unilaterale şi exagerate la care a ajuns (vezi The New 
Testament. An Orthodox Perspective, p.175-185). Sigur, nu 
intenționăm să ne ocupăm aici de teologia lui (...). 

Ermineutica nu este îngăduit să se raporteze numai la o 
anumită teologie, specifică unei epoci anume, cu anumite 
particularități, oricât de interesantă ar fi aceasta, ci trebuie 
totdeauna să aibă în vedere ansamblul experienţei. istorice 
ermineutice a Bisericii. Acest ansamblu istoric am încercat să-l 
cuprindem în principiile expuse mai sus. În ciuda faptului că nu 
am îndrăznit încă să scriem o Ermineutică Ortodoxă sistematică 
a Textelor Sfinte, noi, teologii biblişti, am înţeles în linii generale 
caracterul teologic şi istoric al acesteia. Mai lipsesc încă unele 
puncte de legătură. Unele vechi manuale de ermineutică, ce au 
circulat la începutul secolului al XX-lea (cel al lui Hrisostom 
Papadopoulos în 1902 sau cel al lui V. Antoniadis în 1921) 
conțineau simple informaţii despre textul Sfintelor Scripturi şi 
nu aveau nici o legătură cu Ermineutica contemporană. 

Cu alte cuvinte, explicarea Sfintelor Scripturi nu cere de la 
noi numai o foarte exigentă cercetare istorico-critică asupra 
evoluţiei erminiei biblice de la început şi până astăzi, ci şi o 
cunoaştere critică a istoriei creştinismului, articulată la istoria 
universală. Adică, teologul de astăzi nu poate să explice corect 
Scripturile dacă nu le înţelege — pentru ca să vorbesc simplu — 
prin prisma comunității euharistice eshatologice şi prin prisma 
realității istorice ştiinţifice contemporane (frământări sociale, 
ideologii, religii, războaie, ecologie etc.). Învierea omului în 
istorie, adică viitorul ultim al omenirii, în ciuda oricăror 
particularități istorice, mai ales apocaliptice ca sens, constituie 
cheia ermineutică, care uneşte trecutul cu prezentul, Scriptura 

cu noi astăzi prin intermediul unei întregi panorame compuse 
dintr-o diversitate nemărginită de elemente, şi nu prin 
închiderea şi închistarea într-una sau alta din particularitățile 
unei epoci sau alteia. 

Atunci când această premisă ermineutică va pătrunde 
adânc înăuntrul nostru, uzul pastoral al Scripturilor pentru 
mântuirea sufletelor noastre va fi un lucru de la sine înţeles, 
deoarece se va realiza pornindu-se de la premisa corectă şi se va 
îndrepta spre tinta corectă. 

Principiile care au fost dezvoltate mai sus deschid o 
perspectivă ermineutică pluridimensională şi foarte cuprinză- 
toare a textelor biblice. Trebuie să fim atenţi pentru a evita 
simplificarea şi concretețea acolo unde, nu numai că este 
posibilă, ci se şi impune, o perspectivă mai subiectivă şi 
pluridimensională. Atunci când suntem presați să salvăm ceva 
foarte concret, trebuie să expunem oamenilor temerea noastră 
conform căreia există desigur şi alte erminii sau opinii, poate la 
fel de legitime ca a noastră. Disponibilitatea noastră pastorală 
nu trebuie cultivată şi exercitată a fi în dauna adevărului. 

Au existat întotdeauna, şi există şi astăzi, forțe centrifuge în 
interiorul tuturor Bisericilor, ca şi în multe din cercurile mar- 
ginale acestora. Unii dintre noi, de teama acestei tendințe 
centrifuge, de teama afectării sau pierderii unității care persistă, 
sau uneori credem numai că persistă, reducem orizontul 
Bisericii şi, odată cu aceasta, limitele înțelegerii Scripturilor. 
Acest proces este atât de simplu, pe cât de dramatice sunt 
consecințele lui. Dacă unii spun, de exemplu, că noi cei puţini, 
cei mai puțini, dar cu harul lui Dumnezeu aleşi, ne aflăm în 
interiorul cercului mântuitor, şi toți ceilalți (cei de lângă noi sau 
cei mai departe de noi) rămân pe dinafară, nu este posibil să 
interpretăm Sfânta Scriptură pentru întreaga omenire, care 
astăzi în special, este atât de aproape de noi şi împreună cu noi, 
ci vom interpreta Sfânta Scriptură pentru un grup de oameni, 
care constituie eventual un fel de ghetou spiritual. Conform cu 
principiile ermineutice pe care le-am expus mai sus, Scriptura 
este cartea în care se descoperă planul lui Dumnezeu pentru 

mântuirea întregii omeniri. Trebuie aşadar să găsim de fiecare 
dată când este nevoie modalitatea şi de a interpreta corect 
Sfânta Scriptură şi de a păstra şi a nu afecta unitatea Bisericii. 
Acest lucru este posibil prin ridicarea nivelului spiritual- 
cultural al poporului şi, în acelaşi timp, prin înțelegerea 
profundă din partea exegeților Sfintei Scripturi a misiunii 
funcționale structurale a Bisericii în interiorul realității noastre 
istorice umane. 


Tradiţia ca purtător şi 
garant al adevărului revelat 


1. Revelația dumnezeiască — Tradiţia 

O definiţie bisericească oficială a revelației dumnezeieşti 
nu există. Teologii ortodocşi, aşa cum am arătat în trecere în 
prima parte a manualului, scot în evidență următoarele aspecte, 
legate de aceasta: 

a. Este naturală şi supranaturală. Caracterul adevărului 
care se descoperă depăşeşte posibilitățile umane. Teologii fac 
distincție, de obicei, între revelația naturală şi cea supra- 
naturală. Revelația naturală este considerată ca fiind universală, 
parțială şi nedesăvârşită, în timp ce cea supranaturală este 
deplină şi definitivă, şi de aceea este percepută ca fiind revelația 
dumnezeiască prin excelență. Unii dintre teologii noştri 
exprimă diferența aceasta accentuând ceea ce în revelația 
supranaturală depăşeşte posibilitatea umană de înțelegere şi 
care este cu totul nou pentru experiența umană. În felul acesta 
ei definesc esența creştinismului în spațiul ideilor şi al filosofiei, 
adică din perspectiva filosofică, în special a filosofiei greceşti; 

b. Revelația are un caracter soteriologic. În felul acesta este 
definită esența creştinismului în spațiul istoriei şi al mântuirii 
personale, adică dintr-o perspectivă evident mai biblică. Ade- 
vărul revelat conține principii religioase şi morale, conform 
cărora dacă trăieşte omul, se mântuieşte. În felul acesta, omul se 
împlineşte şi comunitatea umană devine Împărăția lui 

Dumnezeu. Revelația, în orice formă ar fi, este raportată de unii 
teologi la situația problematică a omului în lume, care se 
exprimă prin lipsa sensului, existența deznădejdii, a morţii, a 
conflictelor, a necunoaşterii şi a păcatului. Adevărul care se 
revelează mântuieşte nu numai în sensul eliberării dintr-o 
situație neplăcută, adică, spre exemplu, eliminarea pericolelor 
sau amenințărilor, ci şi în sensul îndrumării sau ghidării spre 
ceva. În sensul acesta al doilea sens pozitiv, verbul oc (a 
mântui) are legătură cu adog (integru, întreg, deplin), iar 
mântuire înseamnă astfel întregirea sau împlinirea omului şi a 
omenirii; 

c. Revelația are legătură cu istoria, cu vechiul Israel, cu 
lisus Hristos ca centru al istoriei, cu Apostolii şi cu Biserica. 
Adică, adevărul revelat nu este un rod care să fi fost produs de 
vreun sistem filosofic sau altul, nici de experiența istorică 
imanentă a vreunei persoane sau vreunui popor anume, ci este 
trăirea existenţială a certitudinii privitoare la sensul existenței şi 
al parcursului istoric în ansamblul lui, un sens care se vede din 
faptul că Dumnezeul Bibliei creează noi ocazii şi posibilități în 
istorie pentru persoana umană şi pentru comunitatea umană, 
Această referire la istorie din partea teologilor ortodocşi mai 
vechi se făcea într-un sens general, ca şi când istoria ar fi fost 
numai veşmântul revelației. Teologii mai noi accentuează în 
mod evident nu numai caracterul istoric al revelaţiei, ci, de o 
manieră paradoxală, şi relația dialectică dintre revelație şi 
istorie. Mulţi teologi ortodocşi, astăzi, în Grecia şi în afara ei, 
resping scolasticismul occidental ca nefiind un limbaj potrivit 
pentru a exprima tradiția ortodoxă, considerând pozitivismul 
teologic, în sens propriu, responsabil pentru ciocnirea teologiei 
cu celelalte ştiinţe. 

Dacă revelaţia se realizează înlăuntrul istoriei şi are o 
evoluție, nu este nimic paradoxal în faptul că se dezvoltă în 
jurul unui centru şi este luminată de acesta. Adică, în persoana 
şi lucrarea Mântuitorului lisus Hristos întreaga istorie a 
revelației dumnezeieşti este recapitulată în trăirea (experierea) 
lui Dumnezeu ca început al lumii şi al istoriei umane în care 

iubeşte, mântuieşte şi conduce omenirea la desăvârşirea ei 
istorică. Toate acestea se întâmplă în ciuda existenței non- 
sensului, a eşecului, a disperării, a distrugerii şi morții în viața 
persoanelor umane şi în istoria popoarelor de pe pământ. Acest 
conţinut izbăvitor, la care ne-am referit, este recapitulat şi 
actualizat în dumnezeiasca Euharistie. Istoria şi Euharistia sunt 
indestructibil legate. 

Din cele de mai sus reiese clar că prin termenul dirjfera 
(adevăr) teologia înțelege în principal revelația lui Dumnezeu ca 
Tată în experiența credinţei. Acest Tată sau Părinte, acționând 
într-o manieră iubitoare şi mântuitoare în istoria lumii, dă sens 
existenței umane, iar în chip tainic, prin lisus Hristos şi Duhul 
Sfânt zideşte în Biserica Sfinților Împărăția sau familia lui 
Dumnezeu. Din punctul de vedere al metodologiei se poate 
spune că adevărul teologiei nu este ceva care poate fi pur şi 
simplu căutat ş aflat de către om. Mai curând, adevărul însuşi 
este cel care în cadrul istoriei caută şi află pe om şi omenirea în 
întregimea ei. 

De altfel, tradiție însemnă în general învățarea ucenicului 
de către învăţător, sau chiar de înseşi adevărurile care sunt spre 
învăţat. În acest sens, tradiția bisericească este transmiterea şi 
învățarea autentică, din generaţie în generaţie, a experienței 
revelaţiei în viața poporului lui Dumnezeu. Această transmitere 
se face în multe feluri, fie prin definiții dogmatice, fie prin 
participarea la ordinea liturgică şi canonică a Bisericii, în 
principal, însă prin participarea la viața comunitară şi viața prin 
excelență a sfinţilor Bisericii, care este în general comuniunea 
sfinților. În ciuda aspectului concret din punct de vedere istoric 
şi a încredințării sau credinței la nivel personal, de care este 
asociată arătarea adevărului dumnezeiesc, aceasta se descoperă 
pentru a fi dată celorlalți, pentru ca să devină tradiție 
(predanie), pentru ca şi alții să poată participa la ea. Revelaţie 
fără tradiţie este de neimaginat, dacă avem în vedere caracterul 
comunitar şi eclesial al revelației şi faptul că aceasta are în 
vedere omul în general şi anumite popoare numai. Experiențele 
pe care le-a dobândit un popor sau o persoană sunt „predate” 

omenirii nu numai pentru ca aceasta să fie informată şi pentru a 
afla ce s-a întâmplat în viața poporului sau persoanei 
respective, sau eventual pentru a trage anumite învățăminte, ci 
şi pentru a se certifica autenticitatea acestora. Adevărul creştin 
nu este învățat numai, ci oamenii se împărtăşesc de el în istorie 
prin aceea că el este înțeles şi trăit în fiecare situaţie istorică 
concretă nouă din viața personală sau socială, şi pentru a fi 
judecat, din moment ce se confruntă cu nonsensul şi nihilismul 
din viaja umană, care se află într-o continuă mişcare şi 
transformare. Din pricina războiului pe care îl duc permanent 
elementele negative ale vieţii împotriva adevărului, dar şi din 
pricina curgerii neîncetate a istoriei, din pricina mişcării şi al 
permanentei schimbări, este evidentă însemnătatea pe care o 
dobândeşte dificultatea în transmiterea exactă şi în inter- 
pretarea corectă a adevărului care a fost revelat şi transmis prin 
intermediul tradiției, astfel încât tradiție să însemne în principal 
exactitatea şi neschimbabilul, în fond, pe parcursul transmiterii 
experienţelor istorice prin intermediul cărora a fost revelat 
adevărul dumnezeiesc, împreună cu erminiile repetate ale 
acestora în condiţii şi împrejurări noi. Alienarea adevărului 
revelat în interiorul tradiției ar pune în pericol imediat autenti- 
citatea inițierii în sensul existenţei şi al istoriei, şi, în consecință, 
ar zădărnici scopul revelaţiei, adică mântuirea omului ca 
persoană şi ca umanitate. În sensul acesta tradiția şi adevărul se 
identifică. Pe de altă parte, nu trebuie să subestimăm riscurile 
care există în direcția falsificării adevărului. 

Dar exact în acest punct, al comuniunii cu adevărul prin 
intermediul tradiţiei, apare din punct de vedere epistemologic 
problema limbajului şi a erminiei (interpretării). Cum este 
posibil din punct de vedere al limbajului ca trăirea sau 
experierea lui Dumnezeu, ca putere personală iubitoare şi 
mântuitoare a unei persoane sau a unui popor concret, în 
împrejurări şi situații istorice concrete, să se transmită şi să fie 
înțeleasă cu exactitate de către alți oameni sau alte popoare, 
care trăiesc la mii de ani distanță de primii beneficiari ai 
experienței dumnezeieşti, în împrejurări şi forme istorice 

diferite? Cum este posibil ca tradiția să salveze adevărul 
revelaţiei şi să-l transmită în curgerea şi schimbarea istorică 
generală continuă din punct de vedere al situaţiilor, nevoilor şi 
înţelesurilor? Problematica tradiției ne duce la problematica 
însăşi a revelaţiei. Aici suntem în fața uneia dintre cele mai 
grele probleme cu care se confruntă Bisericile astăzi. 

Teologii disting între tradiţia scrisă şi tradiția nescrisă. 
Disting, de asemenea, între tradiții de orice natură (tradiţii 
administrativ-organizatorice, moral-sociale, liturgice, juridice 
etc.) şi sfânta Tradiţie, adică tradiţia aceea care conține esența 
credinţei creştine, sau, aşa cum se mai spune, tot ceea ce este 
necesar pentru mântuire. Unii dintre teologii ortodocşi, vorbind 
în general, înțeleg prin sfânta Tradiţie erminia corectă a Sfintei 
Scripturi de către Biserică în diferitele manifestări istorice ale 
vieții ei, care este limbajul comun al credinței poporului lui 
Dumnezeu, în înaintarea lui prin mijlocul împrejurărilor şi 
situaţiilor istorice diferite spre întregirea sau împlinirea 
comunității umane universale în Împărăția lui Dumnezeu. Şi 
noi, în contextul de față folosim termenul de tradiție cu sensul 
de purtător şi garant al revelației dumnezeieşti în general. După 
aceste clarificări inițiale privitoare la termenii fundamentali ai 
acestui subiect, urmează schițarea câtorva puncte centrale ale 
acestuia. 


2. Dimensiunea istorică a Revelaţiei 

De la început deja se ridică întrebarea: De ce să vorbim 
despre caracterul istoric al adevărului revelat şi nu numai 
despre caracterul personal sau individual al acestuia? De ce, spre 
exemplu, este nevoie să vorbim de istoria lui lisus Hristos, care 
se întâmplă „în anul al cincisprezecelea al domniei Cezarului 
Tiberiu” (Luca 3, 1), sau de timpul „lui Ponţiu Pilat” în 
Simbolul credinței? De ce cuvântul adevărului să fie asociat 
evenimentelor istorice? De ce, cu alte cuvinte, tradiția cuprinde 
şi istoria şi predica şi nu numai predica? 

Nu numai din capitolul precedent, ci şi din celelalte 
capitole, a reieşit că pentru teologie adevărul este asociat 

comunității umane şi ținteşte spre aceasta. Sfântul Apostol 
Pavel, de exemplu, în capitolele 9-11 ale Epistolei sale către 
Romani, răspunde cu multă claritate la întrebarea cum din două 
grupări spirituale diferite ale lumii antice, poporul lui Israel şi 
neamurile (păgânii), Dumnezeu creează „în Hristos” o nouă 
comunitate umană. Cu acelaşi subiect se ocupă şi prima parte a 
Epistolei către Efeseni. „Zidirea cea nouă” nu este constituită 
din câţiva sfinți ca persoane luate individual, nu este o 
aristocrație spirituală creştină, ci este Biserica în întregimea ei ca 
noua umanitate. Din moment ce elementul comunitar, 
„comuniunea” constituie un element constitutiv inițial ale 
revelaţiei - Biserica şi umanitatea -, asocierea dintre istorie şi 
propovăduire în cadrul tradiției este de la sine înțeleasă. 
Tradiţia nu are numai un caracter informativ, din moment ce-i 
face pe oameni nu numai cunoscători, ci şi capabili să devină 
participanți la taina existenței şi a înaintării istorice, nici nu 
constituie o iniţiere a omului în lucrurile de dincolo, din 
moment ce revelațiilor individuale mistice şi ecstatice ale 
gnosticilor din secolul al II-lea Biserica le opune litera deschisă 
a Scripturilor ei şi continuarea poporului lui Dumnezeu în 
istorie. În faţă gnosticismului, Biserica accentua tradiția ca 
tezaur scris, nesupus schimbării, adausului sau amputării. 
Acesta este primul sens al tradiției. Celălalt înțeles al tradiţiei, la 
fel de important ca şi primul, este că glasul Apostolilor continuă 
să se audă în învățătura vie şi în predica Bisericii. 

Pentru o înțelegere mai profundă trebuie să avem în 
vedere şi următoarele: întâi, faptul că revelația adevărului nu 
este numai vederea plină de sens a realității, care se dobândeşte 
de către istorie în mijlocul minciunii, stricăciunii şi morții, ci şi 
conştiinţa posibilității realizării acestui sens odată cu biruința 
prin credință a puterilor potrivnice vieţii. Adică, revelația nu 
este, cum s-ar putea spune, conceperea fulgerătoare a vreunei 
idei înalte, care să exprime o realitate dorită dar irealizabilă: 
Evenimentul noii viziuni conține în acelaşi timp, în istorie, şi 
acele puteri ale credinței care fac posibilă trăirea revelației în 
evenimentul euharistic şi în viața cotidiană. Oricum ar sta 

lucrurile, revelația este în fond creația pentru om şi pentru 
umanitate a unei noi posibilități de viață. Această posibilitate 
nu are numai caracterul unei biruințe asupra elementelor 
negative ale vieţii de vreo persoană izolată, în întregime 
independentă de celelalte, adică în întregime independentă de 
relațiile interumane, ci are în vedere în principal exact aceste 
relații şi vizează situaţiile negative din cadrul acestor relații, 
pentru constituirea unei comunități corecte şi sănătoase a 
oamenilor. Revelația este „comuniune” în cadrul Euharistiei. 
Noua viziune asupra lui Dumnezeu în Vechiul Testament, 
arătarea persoanei divino-umane a Mântuitorului lisus Hristos 
şi lucrarea Duhului Sfânt în Biserică nu constituie simple 
formule pedagogice, modele şi paradigme numai pentru 
învățarea generațiilor ulterioare, ci popasuri pentru noi creații 
duhovniceşti, noi surse de putere pentru viața spirituală a 
întregii lumi. Revelaţie-istorie-mântuire sunt noțiuni inde- 
structibil legate. Mântuirea omenirii în istorie constituie în 
profunzimea ei un proces şi o lucrare tainice. În această lucrare 
tainică este evidentă însemnătatea tradiţiei, care nu este numai 
informativă, cum am spus, cu caracter moral sau lumesc de 
orice altă natură, o raportare la trecut, ci continuarea vie a 
trecutului în prezent în cadrul dumnezeieştii Taine a 
Euharistiei. În taina acestei continuări, credinciosul are 
posibilitatea să trăiască evenimentul inițial al revelației, din 
moment ce granițele dintre trecut şi prezent sunt în fond 
desființate. Tradiţia sau transmiterea adevărului care a fost 
revelat înseamnă pentru om posibilitatea participării lui şi 
împărtăşirii de perspectiva acelei realități care îl face pe cineva 
mădular al noii omeniri, a “zidirii celei noi”. „Căci nu în cuvânt 
ci în putere este Împărăția lui Dumnezeu” (1 Cor. 4, 20). Pentru 
omul care este nevoit să ridice sarcinile neputințelor şi 
slăbiciunilor de tot felul, nu numai adevărul în sine este dar al 
lui Dumnezeu. Darul se întregeşte în păstrarea adevărului în 
interiorul tradiției, în special a celei euharistice, în viața lui, 
după cum dar este şi harul Sfântului Duh şi „însuşirea” prin 

credință de fiecare credincios în parte a adevărului despre cele 
ce se întâmplă în viață. 

În al doilea rând, trebuie avut în vedere foarte serios 
caracterul dinamic al adevărului revelat şi al tradiţiei. Acest 
caracter dinamic se exprimă în teologie prin termenii istoriei 
iconomiei dumnezeieşti, sau, aşa cum se spune în limbaj 
internațional, al Heilsgechichte. Adică, revelaţia iubirii Dum- 
nezeului Mântuitor față de lume are un anume parcurs în 
istorie. Oricum ar dori cineva să perceapă revelația lui 
Dumnezeu în Vechiul Testament, în orice sens ar interpreta 
scopul urmărit în vechea iconomie a lui Dumnezeu, aceasta a 
fost cu adevărat „pedagog către Hristos” (Gal. 3,24). Într-o 
manieră asemănătoare au gândit mulți dintre scriitorii şi 
Părinții bisericeşti despre lumea idolatră păgână. Apoi, Biserica 
primară, deşi era întemeiată pe Hristos şi pe darurile Sfântului 
Duh, nu a avut conştiinţa plinătății (întregirii) istorice. Biserica 
primară trăia evenimentul biruinței hotărâtoare a lui Dum- 
nezeu în Hristos împotriva puterilor potrivnice ale idolatriei ca 
„pârgă” şi ca „Arvună a biruinței, fără să trăiască încă depli- 
nătatea, cerul nou şi pământul nou, care ne aşteaptă la sfârşit, 
după a Doua Venire a Mântuitorului Hristos. Sfântul Apostol 
Pavel vesteşte în Epistolele sale „tainele” (Rom. 11, 25; 1 Cor. 
15, 51), adică erminiile lui despre sfârşitul (eshata) omului şi al 
omenirii, iar Sfântul Evanghelist Ioan (16, 8-15) vorbeşte despre 
Mângâietorul ca îndrumător nu numai al Apostolilor, ci şi al 
Bisericii „spre tot adevărul”. Dacă toate acestea prezintă 
mântuirea ca înaintare sau proces sau maturizare duhovnicească 
în istorie, atunci poate fi percepută adevărata însemnătate a 
tradiţiei în această înaintare. Acest element dinamic al realizării 
adevărului sau mântuirii ste trăit de omul credincios în mod 
special în comuniunea euharistică. Este de prisos să mai 
spunem că fără o severă autocritică, Biserica nu poate fi sigură 
de autenticitatea tradiţiei sale. 

În al treilea rând, principiul ermineutic privitor la sensul 
acestui parcurs istoric se întemeiază pe taina prezenței vii a lui 
Dumnezeu ca început iubitor care conduce lumea la desăvârşire. 

Astfel, taina adevărului despre Iisus Hristos este deja menți- 
onată în Vechiul Testament. De aceea, de altfel, a fost foarte 
puternică erminia hristologică a Vechiului Testament de către 
autorii Noului Testament. Aceeaşi taină, fragmentar şi cu mai 
puţină limpezime, este arătată şi în lumea păgână. Hristos i-a 
asupra Sa întregul trecut spiritual al umanității şi-l 
reinterpretează, adică îl aşază în lumina criteriilor adevărului 
care a fost revelat de El Însuşi. Prezentul lui Hristos, care îşi 
asumă şi în acelaşi timp filtrează trecutul, se dezvoltă în viitor 
prin Mângâietorul, într-o varietate de forme şi în diferite 
dimensiuni. Această varietate a roadelor Duhului se distinge în 
diferitele perspective ale tainei creştine pe care ni le oferă 
diferiți autori ai Noului Testament, în formulele dogmatice şi 
liturgice, în formele predicii, ale organizării comunității 
eclesiale şi ale vieţii de iubire. Taina adevărului lui lisus Hristos 
are, aşadar, o istorie care se raportează întotdeauna la o anume 
comunitate umană, aflată într-un parcurs dinamic spre 
împlinire, în mijlocul unei mari diversități de întâmplări. 
Continuitatea în ceea ce priveşte identitatea acestei comunități 
este exprimată prin termenul tradiție”. Oricare ar fi 
însemnătatea însuşirii harului credinței de fiecare om în parte, 
principiul ermineutic al înțelegerii acesteia este eclesial, adică 
comunitar, euharistic, şi nu individual, chiar dacă se află 
continuu sub judecata dreaptă a lui Dumnezeu. 

Dacă ar dori cineva să descrie în câteva cuvinte ceea ce 
caracterizează această „tradiţie” ca funcție a reinterpretării 
corecte, de către Biserică, a evenimentului revelațional inițial 
care se află în Scripturi, pentru situaţia concretă de fiecare dată 
a credinciosului sau a credincioşilor în istoria Bisericii, ar putea 
să repete cele scrise de Sfântul Irineu, combătând în veacul al II- 
lea gnosticismul: „Tot aşa şi cel care deține în sine canonul 
neclintit al credinței, pe care l-a primit prin botez; el cunoaşte 
numele din Scripturi, la fel şi cuvintele şi parabolele, dar 
această teorie hulitoare nu o cunoaşte... Această predică şi 
această credință, aşa cum am spus mai înainte, Biserica, cea 
răspândită în lumea întreagă, cu grijă păzeşte, ca într-o singură 

casă locuind, şi la fel crede în acestea, ca având un singur suflet 
şi aceeaşi inimă şi, într-un glas acestea predică şi învaţă şi 
transmite mai departe (rapaóíóogu, — de aici mapdâoorg, adică 
tradiție), ca având o singură gură. Şi chiar dacă limbile din 
lume sunt neasemănătoare, puterea tradiției este una şi 
aceeaşi.” (“Eeyxog, A, I). 

Dacă avem în vedere situația istorică concretă în ansamblul 
ei în care scria Irineu putem spune că este considerată tradiție 
posibilitatea Bisericii universale de a interpreta ca atare (ca 
Biserică) evenimentul revelațional sau adevărul revelat consem- 
nate de textele sfinte într-o manieră unitară. Adevărul este 
cuprins, păstrat şi predicat sau transmis mai departe. Unitatea 
Bisericii în toate aceste lucrări este posibilă datorită puterii 
tradiției universale. Principiul ermineutic al Bisericii nu se află 
într-un text biblic sau altul, ci în situația pe care a creat-o, a 
păstrat-o, a consemnat-o şi a recunoscut-o, adică în continui- 
tatea comunității euharistice universale. 

Recapitulând toate acestea, am putea să spunem 
următoarele: 

a. În teologie adevărul are drept scop împlinirea sau 
desăvârşirea omului şi a comunității umane. 

b. Deşi adevărul este căutat de om, în fond adevărul este 
cel care îl întâlneşte pe om, nu atât la nivelul minții, cât în 
profunzimea caracterului complex al experienţei istorice, în care 
omul şi comunitatea umană, trăind comuniunea Euharistiei, 
sunt conduşi prin această întâlnire la revelația dimensiunii lor 
„Supraistorice”. 

c. Adevărul, ca întâlnire a noastră de către sens şi ca drum 
către acest sens, este „tradiție”, adică trăire, în împrejurări con- 
crete, a tainei iubirii creatoare a lui Dumnezeu, care duce la 
desăvârşire prin intermediul experienței poporului lui 
Dumnezeu, în timp ce acesta înaintează spre desăvârşirea lui 
istorică. Fiind o astfel de întâlnire din partea lui Dumnezeu şi 
înaintare către Acesta, adevărul are nevoie de erminie (explicare, 
interpretare). Pentru Dumnezeu, nu este de nici un fel îngăduită 
confuzia între tradiția soteriologică a Bisericii şi ceea ce înțe- 

legem în general prin tradiţiile bisericeşti. Această distincție 
trebuie să fi absolut clară în mintea cititorului. 


3. Problema erminiei astăzi şi principiul ermineutic 
bisericesc 

a. În acest subcapitol vom analiza mai pe larg subiectul 
erminiei sau interpretării revelației dumnezeieşti sau a eve- 
nimentului revelațional în tradiţie. Aşa cum am văzut, secolele 
al XVIII-lea şi al XIX-lea, după aplicarea metodei istorico-critice 
în studierea Sfintei Scripturi, s-a încercat în diferite moduri şi cu 
diferite metode, să se facă legătura exegetică între evenimentul 
revelaţional şi istorie. Se credea că în felul acesta şi adevărul 
revelat este restabilit, şi textele biblice sunt eliberate de legăturile 
vechi, aşa încât să li se poată aplica o erminie contemporană, în 
acord fie cu principiile Iluminismului, fie cu tendințele filosofice 
ale lui Hegel, Kant etc. Metoda istorico-critică, deşi ca metodă de 
cercetare a adevărului constituie un dar istoric al lui Dumnezeu 
către oameni, s-a dovedit, cel puţin în stadiul inițial de aplicare 
a acesteia, un bun catalizator al tainei în creştinism. Elementul 
catalizator nu se afla în căutarea unor noi erminii ale creşti- 
nismului. Acest lucru nu este rău în sine, ci dimpotrivă este de 
dorit. Rău era că noile erminii nu erau nimic altceva decât 
concepții europene noi cu veşmânt creştin. Un exemplu clasic 
de aplicare a acestei metode este câmpul cercetării vieții lui 
lisus. Albert Schweitzer, în lucrarea sa la care ne-am ref-rit în 
repetate rânduri, Istoria cercetării vieții lui lisus, (1901), prezintă o 
gamă întreagă de interpretări ale personalității şi lucrării lui 
lisus începând cu Iluminismul şi după aceea, încât nu mai 
rămâne nici un fel de îndoială în ceea ce priveşte subiectivismul 
care a dominat aplicarea metodei istorico-critice. Rezultatul 
unei astfel de aplicări a metodei a fost „pierderea” particu- 
larităţii istorice atât în ceea ce priveşte persoana lui lisus Hristos 
cât şi a creştinismului. Hristos, în loc să devină judecător al 
nostru şi să ne cheme la pocăință, a ajuns să fie El cel judecat, să 
devină, în cele din urmă, „după chipul şi asemănarea noastră”, 

astfel încât să poată, în fine, să mai dețină un loc între noi.%5 Nu 
este deloc paradoxal faptul că cercetarea istorico-critică a 
Evangheliilor, în aceste condiţii, a ajuns aşa cum am văzut, la 
un relativism sufocant şi, prin urmare, la concluzia că referitor 
la lisus cel istoric nu putem spune nimic cu exactitate sau 
numai puţine lucruri. De asemenea, concepțiile ermineutice 
contemporane care privesc relaţia dintre predică şi evenimentul 
revelațional inițial sunt caracterizate de o mare varietate de 
combinații între metoda istorico-critică mai nou cu metodele 
istoriei formelor sau istoriei redactării, pe de o parte, şi cu curentul 
filosofic contemporan al Existenţialismului, pe de altă parte. Cel 
mai caracteristic element al acestei tendințe este faptul că 
diferiți reprezentanți ai acesteia înțeleg în mod diferit un anume 
fel de tensiune dintre predică şi evenimentul revelațional inițial, 
pe de o parte, şi măsura păstrării în predică, prin intermediul 
unei noțiuni sau alteia, a sensului central al evenimentului 
inițial, de altă parte. Dar aceste probleme le-am tratat analitic în 
capitolele anterioare. 

Sintagma Erminie duhovnicească nu trebuie să ducă gândi- 
rea noastră pe drumuri greşite. Erminia patristică şi în general 
cea bisericească a textelor sfinte este caracterizată adeseori 
drept duhovnicească, înțelegându-se de unii prin aceasta că ar 
ignora conținutul istoric şi limbajul textului şi ar da importanță 
numai slujirii scopurilor bisericeşti, pastorale şi de zidire a 
credincioşilor, fie dogmatice fie morale. În aceste condiţii, 
termenul duhovnicesc (mvevuatıxý eoumveia) este folosit, poate fără 
să se conştientizeze acest lucru, într-un sens care-i reduce 
valoarea adevărată. Şi aceasta pentru simplul motiv că 
problematica istorică a timpurilor moderne era necunoscută în 


35 Este cea mai clară şi pertinentă respingere a principiilor ermineutice 
protestante din partea unei ermineuticii ortodoxe. Şi când te gândeşti că 
profesorul Agouridis este deseori etichetat de confrați ca având tendinţe 
protestante! Este adevărat că perspectiva prof. Agouridis este una de fond şi 
nu una care să apere forme exterioare, cuvinte sau litere. Se dovedeşte, odată 
în plus, că ceea ce unii dintre noi strâng cu multă putere în brațe ca fiind 
ortodox sau ca reprezentând tradiția ortodoxă, nu numai că nu reprezintă în 
esenţă duhul ortodox, ci exprimă perspective evident eterodoxe. 

epoca Sfinților Părinţi, precum şi în Evul Mediu. Altele erau 
problemele pe care le ridicau epocile lor, iar erminia lor încerca 
să răspundă acelor probleme. Acest aspect trebuie să-l avem 
foarte clar în minte atunci când vorbim despre erminia biblică 
în epoca patristică, numindu-o duhovnicească. Pentru aceia nu 
exista nici o tensiune între evenimentul revelațional şi predica 
inițială. Evangheliile, după Părinţii Bisericii, relatează evenimente 
care sunt interpretate duhovniceşte de înşişi autorii cărților 
Noului Testament, fără să fie afectat în vreun fel caracterul 
istoric al acestora. Părinţii Bisericii ca exegeti, au simțământul, 
în consecință, că ei continuă într-un anume fel în Biserică, 
pentru poporul lui Dumnezeu, erminia duhovnicească care a 
fost consfințită de înşişi autorii sfinți ai Noului Testament. 
Exegetul nu găseşte în text numai limbajul omenesc. El arată 
interes deosebit textului pentru că acolo găseşte în fond 
cuvântul revelației dumnezeieşti. Acest cuvânt nu este de la 
sine înţeles, din moment ce este nevoie de pregătire pentru a-l 
distinge şi înțelege: Cel care are urechi de auzit să audă. Nici nu a 
ajuns la noi singur. Exegetul trebuie să se afle într-o anume 
coordonare, în comuniune, cu autorul, pentru a auzi cuvântul, 
a-l înţelege şi a-l transmite şi altora. Aici se vede clar rolul 
comunităţii euharistice şi al Duhului. Aceasta constituie esența 
erminiei teologice a textului sfânt. În timp ce ermineutica mai 
nouă încearcă să ajungă, printr-o singură mişcare unilaterală, la 
lisus cel istoric, şi să facă din istorie (bruta facta) un criteriu 
ermineutic, Părinţii Bisericii se mulțumesc să simtă că sunt în 
contact cu ceea ce urmăreau de fapt autorii sfinți înşişi prin 
textele lor — un efort duhovnicesc nescutit de unilateralitate. 

Am vorbit deja de metoda contemporană de cercetare a 
textelor biblice, pe care am numit-o Istoria redactării finale 
(Redaktionsgeschichte). Această metodă de analiză a Sfintelor 
Evanghelii nu se ocupă, aşa cum făcea metoda Istoriei formelor, 
cu formele orale sau scrise inițiale ale tradiţiei, care au legătură 
cu anumite situații din viața Bisericii, ci este interesată de 
înţelesul pe care îl dă autorul sfânt acestor tradiţii, în contextul 
cărții sale, într-un sens mult mai larg. O astfel de metodă, dusă 

mai departe, o nouă Redaktionsgeschichte trebuie să țină seama 
de procesul de formare al Canonului biblic bisericesc, adică 
adunarea tuturor textelor Noului Testament într-un singur tom, 
ca o Carte sfântă, normativă pentru credința şi viața Bisericii. În 
felul acesta, unul ne ajută să-l înțelegem pe celălalt. Unitatea 
cărţilor în funcție de Intenţia finală a autorilor este lucrul cel mai 
important. 

b. Dezvoltarea Intenţiei finale a autorilor sfinți 

Criteriul selecţiei, adică principiul ermineutic, nu se afla 
numai în interiorul textelor, ci şi în situația pe care a creat, 
păstrat, consemnat şi recunoscut aceste texte, adică în tradiție. 
„Criteriile exegetului vin din afară. Ele nu puteau fi definite de 
ştiinţa istorică sau critică, şi au fost stabilite de tradiția 
Bisericii.” (R. McKenzie, Cum vede exegetul lucrarea sa, trad. în lb. 
greacă de M. Roussou, în Problemele Teologiei, mai-august, 1972, 
p.7). Ar putea cineva să spună că Părinții, deşi firesc sunt străini 
de metodele noi de analiză a textelor — Istoria formelor, Istoria 
redactării finale — îşi sprijină efortul lor exegetic pe ideea funda- 
mentală a Redaktionsgeschichte. Pentru înțelegerea acestui 
lucru vom cita câteva exemple. Erminia duhovnicească a 
Vechiului Testament de către Noul Testament a putut foarte 
uşor să-i conducă pe Părinți la distincția între o erminie mai 
mult sau mai puțin istorică — care era exprimată de altfel de 
sinagoga iudaică şi le era cunoscută — şi una duhovnicească, 
care corespundea intenţiei mai profunde şi mai adevărate a 
autorilor sfinți, care era îndreptată spre lisus Hristos şi spre 
desăvârşirea istorică. Astfel, de exemplu, Sfântul Evanghelist 
Matei în primele două capitole ale Evangheliei sale istoriseşte 
împrejurări din perioada copilăriei lui lisus şi le asociază 
totdeauna profețiilor Vechiului Testament. Naşterea din Fecioară, 
Naşterea la Betleem, întoarcerea din Egipt, plângerea pentru 
uciderea pruncilor şi chiar aşezarea lui lisus în Nazaret, toate 
sunt prezise de Vechiul Testament. Acest mod de asociere a 
celor două Testamente arată, în semnificația mai îndepărtată a 
sa, că intenţia mai profundă a religiei Vechiului Testament era 
lisus Hristos şi noul popor al lui Dumnezeu. Acest fenomen 

este numit de exegeţii romano-catolici contemporani sensul 
plenar al textului (Sens plenier du texte). Nu contextul istoric 
special sau litera textului au însemnătatea primordială, ci intenția 
finală. Şi Părinţii, atunci când explică textele Evangheliilor, nu 
sunt interesați atât de dimensiunea istorică şi de litera acestora, 
ci mai ales de „intenția” scriitorului sfânt, întrucât aceasta 
priveşte situația concretă a lor. Litera ca atare, ca şi istoria în sine 
nu au importanţă prioritară pentru ei. Ceea ce numesc în unele 
cazuri Părinţii „literă” este în realitate „litera cu duhul”, adică 
amintirea evenimentului revelațional, care a fost odinioară 
realizat, împreună cu erminia lui duhovnicească. Sunt în fond 
interesaţi de cel de-al doilea element, adică de erminia duhovni- 
cească. Autoritatea textului nu constituie pentru aceştia garanție 
suficientă pentru ei, ci Dumnezeu Însuşi, care se descoperă în 
propria mărturie a credinţei. Criticul simplu al textului sfânt nu 
poate auzi vocea autentică a textului deoarece, oricât ar fi de 
capabil şi priceput în analiza textului, nu poate să judece vocea 
autentică a Bibliei, din moment ce aceasta îl judecă pe el. Esența 
tradiţiei constă, după Părinți, în a se afla în unitate cu intenția 
epocii apostolice, al cărui duh îl exprimă şi îl reflectă textele 
Noului Testament. 

Un alt exemplu: Atunci când Părinţii explică Predica de pe 
Munte de la Matei, nu se ocupă cu elementele analitice ale 
pericopei, nici nu se problematizează în direcția acestora. Erau 
aproape străini de acestea, aşa cum era şi epoca lor. Am putea 
spune că ei continuă la un alt nivel lucrarea sintetică şi duhov- 
nicească a evangheliştilor. Tema surselor, care a fost contextul 
inițial al temelor particulare, care este contextul acestora la 
Matei sau la Luca, în ansamblul Predicii de pe Munte ca gen 
filologic, toate aceste întrebării cărora noi le dăm atâta importanță 
astăzi, nu-i interesau. Toată atenția lor se concentrează asupră 
„scopului” sau a „intenției” (intention este cuvântul pe care-l 
foloseşte T. W. Guzie în minunata lui lucrare Patristic 
Hermeneutics and Tradition, publicată în periodicul Theological 
Studies, Decembrie 1971, tom.32, p.647-658) evanghelistului care 
a redactat textul şi au ca ghid în interpretarea pericopei respective 

această intenție. În acelaşi fel, atunci când interpretează o 
pericopă din Evanghelia după loan, Nunta din Cana de 
exemplu, nu discută întrebările pe care le ridică cercetarea 
analitică contemporană privitor la acest text, ci intenția duhov- 
nicească a autorului sfânt. Sunt interesaţi, mai mult, nu numai 
de intenția explicită, ci şi din cea tainică, adică intenția pe care 
evanghelistul lasă să se subințeleagă. Cercetarea modernă, în 
toate stadiile sale până astăzi, a arătat, nu cu totul nejustificată, 
foarte mare rezervă față de ceea ce, de-a lungul timpului, de 
către exegeții mai vechi era caracterizat drept elementul duhov- 
nicesc care se întrevede în textele sfinte. Astăzi, însă, - trebuie să 
subliniem — comentariile la Evanghelii se îmbogăţesc tot mai 
mult cu material duhovnicesc şi simbolic. Părinţii exegeți aveau 
o deosebită sensibilitate nu numai pentru intenţia evidentă, ci 
mai ales față de cea implicită a autorilor sfinți. Astfel, pericopa 
cu transformarea apei în vin a fost asociată cu teme dogmatice 
şi euharistice. Redaktionsgeschichte este responsabilă pentru 
faptul că aceste erminii ale celor vechi sunt din nou întâlnite în 
comentariile recente. Trebuie, însă, să spunem că atunci când 
sunt avute în vedere probleme şi întrebări care privesc funda- 
mentarea sau contextul istoric al dogmei textelor sfinte, 
întrebări asemănătoare cu cele pe care le pune noua cercetare 
istorică şi filologică, exegetul numai cu metode noi, moderne 
poate să afle răspunsul corect. Nici erminia duhovnicească şi 
nici scopul final al autorilor sfinți nu pot prin natura lor să ofere 
o bază pentru un astfel de răspuns. 

c. Confrom Părinților Bisericii, autorii sfinții se comple- 
tează reciproc. 

De multe ori, Părinții Bisericii obişnuiesc să interpreteze un 
autor nou-testamentar cu ajutorul altuia. Evanghelia după Matei, 
de exemplu, este interpretată de multe ori, cu trimitere la 
gândirea teologică a Sfântului Pavel, şi invers. Evangheliile 
sinoptice sunt interpretate cu trimitere la Evanghelia după loan 
sau şi invers. Textul care-l au în fața lor nu se referă numai la 
un cuvânt al Mântuitorului sau la relatarea izolată a unui eveni- 
ment din viața Acestuia, ci, fiecare cuvânt sau fiecare relatare 

constituie pentru aceştia erminia persoanei şi lucrării lui lisus, 
erminia adevărului în ansamblul lui. Fiecare fragment poate 
cuprinde întreaga Evanghelie. Nu este, prin urmare, suficientă 
analiza unui text în sine, fără a se avea în vedere orientarea 
teologică a textului respectiv, cu scopul final de a înțelege pe 
lisus Însuşi. În acest sens, Părinții Bisericii nu sunt întru totul 
originali, ci exprimă principiul ermineutic al Bisericii creştine, 
care funcționa în epoca lor, care principiu adunase toate textele 
biblice nou-testamentare într-un singur volum şi formase 
Canonul Noului Testament. Varietatea erminiilor tainei creştine, 
mai concret spus, ale persoanei lui lisus, nu a împiedicat 
Biserica să găsească canonul comun în intenția tuturor acestor 
erminii. 

Nu trebuie să susțină cineva că - dacă avem în vedere 
diferența de abordare întâlnită în texte atunci şi astăzi — Biserica 
primelor veacuri nu avea conştiinţa profundă a diferenței dintre 
aceasta şi autorii cărților Noului Testament. Şi să fi vrut, nu 
putea să ignore aceste diferențe. Mulțimea de erezii care apar în 
perioada aceasta de început a Bisericii se revendică fiecare de la 
un autor sau altul din Noul Testament, susținând că părerile lor 
sunt exprimate într-o carte sau alta din canon. Unirea tuturor 
părerilor sau erminiilor nou-testamentare într-o sinteză nu a 
fost un lucru întâmplător, adică exterior, ci rodul unui principiu 
ermineutic cu o foarte largă cuprindere, în care Biserica a putut 
să se vadă pe sine exprimându-se. Istoria Canonului este o istorie 
care cuprinde multe peripeții. Există riscul ca această istorie să 
fie văzută numai din exterior. În acest caz, însă, se pierde leit- 
motiv-ul esenţial. Atunci când este privită din interior, din 
perspectiva autorității bisericeşti, istoria canonului dobândeşte 
o însemnătate uriaşă, ca element care exprimă principiul ermi- 
neutic al Bisericii. Pentru Sfinții Părinţi, aşa cum subliniază 
părintele Leon Dufour, „erminia teologică devine în fond 
teologie biblică. Ea îngăduie plasarea tradițiilor particulare într- 
o sinteză generală” (în articolul Care este contribuția interpretului, 
publicat în Probleme teologice, trad. în lb. greacă de P. Foskolos, 
Nr. 8, 1971, p.47). Pentru Sfinții Părinţi realitatea nu este nici 

numai lumea aceasta nici numai cea de dincolo de lume, nu este 
nici istoria, nici negarea istoriei. Pentru aceştia realitatea însemna 
apărarea omenirii transfigurate în Hristos şi a lumii transfi- 
gurate, a „zidirii celei noi”, a noii comunități umane, a noii soci- 
etăți, apărarea tuturor acestor împotriva altor teologi contempo- 
rani cu ei care căutau exact aceleaşi lucruri într-o altă direcție, 
considerată de cei dintâi că duce într-un sens invers, adică la 
rău. Principiul lor ermineutic, în ciuda folosirii formulelor 
platonice şi aristotelice, nu este nici platonic nici aristotelian, ci 
soteriologic şi comunitar, euharistic sau bisericesc. Cu alte 
cuvinte, este evenimentul mântuirii, care se realizează şi se 
păstrează în epoca lor în comunitatea euharistică autentică. 
Pentru ei există o continuitate duhovnicească între comunitatea 
Vechiului Testament, evenimentul care a fost descoperit în lisus 
Hristos şi epoca lor, în spațiul şi timpul Bisericii. Continuitatea 
aceasta a tainei lui Hristos sau a mântuirii este exprimată în 
două feluri: cu o linie orizontală, care arată continuitatea tainei 
între aceste trei stadii şi o linie verticală, care arată evenimentul 
mântuirii, nu în continuitatea lui istorică, ci în dimensiunea 
plinătății lui. Părinţii nu simțeau în nici un caz nevoia unei 
întoarceri în trecutul istoric pentru a se întâlni acolo cu eveni- 
mentul revelațional, care este pentru ei prezent în mod obiectiv 
în taina Bisericii. Erminia duhovnicească a evenimentului revelați- 
onal nu este decât continuarea erminiei duhovniceşti datorată 
primilor martori a evenimentului inițial de către textele Noului 
Testament la un alt şi nou nivel bisericesc. Linia urcătoare 
interpretează pe Hristos, care transfigurează istoria, având tot- 
deauna tendința de a descoperi în întreg Vechiul Testament 
tipuri sau simboluri ale lui Hristos şi ale Bisericii Sale. Acest 
lucru nu numai că a fost îngăduit, ci a fost chiar impus de epoca 
lor erminiei. Dimensiunea orizontală, care analizează continuitatea 
istorică între vechiul şi noul Israel, nu semnalează decât 
asemănări de suprafață între forme şi evenimente. Şcoala 
Antiohiană, cu critica istorică pe care a aplicat-o dimensiunii 
orizontale, având ca obiectiv fără îndoială păstrarea continu- 
ității tradiției, a fost considerată ca periculoasă pentru viitor, de 

aceea, din punct de vedere istoric, a şi fost combătută cu exces 
de zel de către alegorizanta şi uneori alegorica tendință a Şcolii 
din Alexandria. Sfântul Ioan Hrisostomul şi Teodoret de Cir, ca 
cei mai moderați, au fost singurii dintre antiohieni care în cele 
din urmă au fost îndreptăţiți. Şcoala alexandrină, care se 
sprijinea pe trihotomia platonică, aşa cum am văzut, începând 
cu Origen, s-a împărțit în interpretarea trupească sau istorică, 
interpretarea sufletească şi interpretarea pur duhovnicească. 
Tendinţa ei principală a fost aceea de a descoperi sensul ascuns 
al Scripturii. Şcoala antiohiană, care s-a sprijinit pe exegeza 
rabinică şi pe teleologia aristotelică, a căutat sensul adânc nu în 
afara literei, ci înlăuntrul ei. A căutat sensul duhovnicesc în 
literă şi în istorie. Acest lucru a fost însă considerat ca periculos. 

După cele de mai sus, nu putem să nu observăm că, în 
polemica sa la adresa iudaismului şi a ereziilor, erminia patri- 
stică bisericească a accentuat punctele comune care există între 
Vechiul şi Noul Testament sau între diferiţii autori ai Noului 
Testament şi au dat mai puţină atenție diferențelor de nuanță 
care există între aceştia. Acest lucru nu ne împiedică pe noi 
astăzi să vedem în textele biblice atât unitatea existentă, cât şi 
varietatea şi nuanțele deosebitoare, ceea ce înseamnă îmbogățire 
duhovnicească şi nu sărăcire. De altfel, considerarea varietății 
de forme nu înseamnă de fel pierderea unității. Pluralismul 
evident se potriveşte perfect exigenţelor spirituale ale pleromei 
eclesiale contemporane. 

d. Mai multă sinteză şi mai puţină analiză. 

Critica analitică contemporană îşi începe lucrarea de la text. 
Textul exprimă taina creştină într-un mod caracteristic. Pentru 
ermineutica patristică lucrarea începe de la taina care este expri- 
mată în text. Astfel, în timp ce atenția criticii analitice contemp- 
orane, uneori, poate să se oprească la text, adică la datele 
filologice şi istorice, atenția Sfinților Părinți se extinde deseori 
asupra tainei însăşi, în timp ce importanța datelor filologice şi 
istorice este ignorată, uneori fiind ignorate chiar trăsături 
caracteristice speciale de dragul tainei. Continuarea vie a trecu- 
tului în comunitatea euharistică prezervă şi ermineutica pentru 

ca aceasta să nu se îndepărteze de nucleul adevărului. Uneori 
exegeza Părinților privitoare la literă nu este tocmai exactă. În 
ciuda acestui fapt, această inexactă exegeză la nivelul literei, nu 
greşeşte însă în ceea ce priveşte conținutul tainei exprimat de 
text în ansamblul lui. Aşa cum am spus de multe ori, acest lucru 
nu înseamnă deloc respingerea literei şi a istoriei lumii. Este 
vorba de tendințe majore cerute de epoca lor, care reclamau 
accentuarea deosebită a tainei. Avem într-adevăr o accentuare 
deosebită a unui element, dar nu şi respingerea celuilalt. 
Renunţarea la istorie şi la lume ar fi transformat taina creştină 
în mister elenistic, şi ar fi lipsit-o de caracterul istoric, bisericesc 
şi biblic. Exact în acest punct subzistă pentru creştinism însem- 
nătatea literei şi a istoriei, pentru cercetarea şi lămurirea cărora 
investeşte atâta zel cercetarea ermineutică de astăzi. 


e. Concluzii. Din cele spuse mai sus, cititorul trebuie să 
înţeleagă, că pentru noi astăzi nu se pune problema să preferăm 
ceva în detrimentul la altceva. Părinţii Bisericii, ca exegeţi deo- 
sebiți, ne pot învăța multe astăzi prin accentuarea tainei care se 
ascunde în istorie, care ca prezenţă vie ne întâlneşte şi pe noi în 
prezent, în împrejurările concrete de viață şi nu numai prin 
întoarcerea în trecut. Fireşte, nu este aici locul să ne oprim 
asupra unor exagerări ale exegezei tainei creştine în epoca 
patristică, desigur sub presiunea timpului respectiv. Sunt tuturor 
cunoscute exagerările erminiei alegorice sau mistice aplicate 
textelor biblice, unde se pierde echilibrul dintre plinătatea 
verticală şi linia orizontală a istoriei şi a literei. Sunt cunoscute 
şi circumstanțele istorice cărora a răspuns această ermineutică. 
Preferința pentru erminia patristică în dauna unor aspecte 
unilaterale ale ermineuticii contemporane, care apare în paginile 
de mai sus, nu are sensul unei repetiții şi al unei imitații a 
exegezelor patristice, ci sensul contribuției duhului ermineutic 
patristic în general, ca a unui factor ce nu are nici o legătură cu 
tendințele exagerate şi greşite ale unei metode filologico-istorice 
neroditoare de astăzi. Nu poate, desigur, nimeni să ignore 
nevoia acută pe care o resimte știința contemporană cu referire 

la cercetarea filologică şi istorică precum şi însemnătatea acesteia 
pentru Biserică. Trebuie să amintim aici faptul că şi exegeții 
bisericeşti patristici au folosit metodele care erau în uz în 
mediul păgân şi cel iudaic al epocii lor. Ceea ce au făcut ei a fost 
un răspuns la exigenţele concrete ale epocii lor şi nu era 
împotriva modului de gândire propriu timpurilor lor. 

Ermineutica contemporană este caracterizată de analiză şi 
de izolarea elementelor componente ale unui text. Până la un 
punct acest lucru este o cerință inevitabilă a cercetării înseşi. În 
această metodă este însă mai mult decât evident riscul de a 
pierde perspectiva unei sinteze care există cu adevărat în textele 
biblice. Principiul ermineutic al Sfinților Părinţi era unul sintetic, 
din moment ce aceştia urmăreau întotdeauna să descopere 
fondul comun, taina comună şi sensul unitar. Problema ermi- 
neutică a teologiei rămâne şi astăzi aceea de a găsi echilibrul 
corect între analiză şi sinteză, având drept principiu creația „cea 
nouă”, transfigurarea istoriei şi înaintarea spre desăvârşirea 
istorică a omenirii după chipul lui Hristos. 

Ajutorul oferit de Sfinţii Părinți ermineuticii contemporane 
privitor la punctele esenţiale de mai sus nu presupune imitare 
sau copiere. Nu! Înseamnă o inițiere substanțială în duhul care 
i-a condus pe Sfinţii Părinţi, deoarece acest duh ne va ajuta pe 
noi, exegeții, să ne împlinim cum se cuvine misiunea. 

În luna septembrie a anului 1998, la Mânăstirea Neamţ din 
România, s-a desfăşurat un congres internațional, cu tema: 
„Importanţa Sfinților Părinţi pentru erminia Sfintelor Scripturi”. 
Cea mai mare parte a referatelor prezentate la congres au fost 
publicate în Buletinul de Studii Biblice, iulie-decembrie, 1998, 
tom.27, care apare la Atena. Rugăm pe cititori să citească acest 
număr al Buletinului, ale cărui materiale se leagă direct cu 
temele pe care le-am tratat în capitolul de față. 


Cuprins 
Prefață 
Introducere 


Duhul Adevărului 
Evanghelia după loan, cap. 14-16 


Duhul lui Dumnezeu şi omul duhovnicesc 
Sfântul Apostol Pavel, Epistola 1 Corinteni 1, 17 — 2, 16 


Sfânta Scriptură, cea de a doua cale 
Sfântul loan Gură de Aur, Omilii la Matei 


Iubirea, cale a erminiei 
Sfântul Maxim Mărturisitorul, Răspunsuri către Talasie 


Experiența, cale a cunoaşterii 
Sfântul Grigorie Palama, Tomul aghioritic 


Despre simțirea înțelegătoare 
Calist Patriarhul, Capete despre rugăciune 


Părinţi contemporani 
Isihast anonim, Vedere duhovnicească 


Cuviosul Siluan Athonitul 
Despre cunoaşterea lui Dumnezeu 


m 


37 


80 


124 


152 


201 


224 


252 


253 


259 


340 Pr. CONSTANTIN COMAN 


Gheron Iosif, Mărturii din viața monahală 
Arhim. Sofronie Zaharov 
Să vedem pe Dumnezeu aşa cum este 


Părintele Dumitru Stăniloae 
Conlucrarea între minte şi Duh 


Concluzii finale 
ANEXE 


Sfântul loan Gură de Aur, 
Omilia a IX-a către Antiohieni 


Savvas Agouridis, 
Premise pentru o ermineutică ortodoxă 


261 


EDITURA BIZANTINĂ 
Str. Sfinţii Voievozi, Nr. 2 
Sector 1, Bucureşti — 78 1092 
Tel/Fax 021 650 46 92 


E-mail edbizantinaQlykos.com 
www.editurabizantina.ro 


